Kahe ookeani saladus 


Selle raamatu autor, Grigori Borissovitš Adamov, kirjutas oma esimese teaduslik-fantastilise 
romaani 1937. aastal. Romaani pealkirjaks oli «Maapõue vallutajad». 

Neli inimest suunduvad erilises aparaadis ekspeditsioonile sügavasse maapõue. Nad tahavad 
rakendada rahva teenistusse ttue ammendamatu energiaallika - Maa: süvasoojuse. Palju raskusi ja 
ähvardavaid ohte ootab julgeid uurijaid sellel enneolematui teekonnal. 

«Aparaadi töö ning mitmesugused takistused ja ohud, mida maapõue alistajad õnnelikult ületavad, 
on kirjeldatud väga elavalt ja kaasakiskuvalt ning on noortele huvitavaks ja õpetlikuks luge- 
mismaterjaliks,» kirjutas akadeemik V. A. Obrutšev. 

Kaks aastat hiljem avaldas G. B. Adamov oma uue romaani «Kahe ookeani saladus». 

Romaan ilmus 1939. aastal, millal maailma kohale oli juba kerkimas sõjaoht. Hitlerlik Saksamaa 
ja imperialistlik Jaapan valmistusid kallaletungiks meie maale. Selles pingelises olukorras sai 
peamise tähtsusega ülesandeks meie kodumaa kaitsmine. 

Romaani teemaks on allveelaeva «Pioneer» - nõukogude teaduse ja tehnika ime - teekond läbi 
kahe ookeani. Nõukogude valitsus saatis selle allveelaeva Leningradist Vladivostokki, ret tugevdada 
meie maa idapiiride kaitset Jaapani imperialistide vastu, kes tol aj al olid peamiseks agressiivseks 
jõuks Vaiksel ookeanil. 

Kaua ja ebatavalise hoolega töötas kirjanik oma uue teose kallal. Tuhanded tehnika-, füüsika-, 
keemia- ja merebioloogia-alased väljakirjutused paksudes nahkkaantega kaustikutes, terved virnad 
kaustu nõukogude ja välismaa teadlaste töid ja uusimaid avastusi käsitlevate, väljalõigetega 
ajalehtedest ja ajakirjadest ning sajad raamatud - terve raamatukogu alates mahukatest teaduslikest 
töödest ning lõpetades «Punalaevastiklase-allveelase meelespeaga» ja 

«Tuukriteenistuse eeskirjadega» - kogunesid seire aja jooksul kirjaniku kabinetti. 

Kirjaniku horisont on avardunud. Lugeja silmade ees ei ole enam kitsas allmaašaht, vaid kogu piiritu 
ookean; mitte neli inimest, vaid terve nõukogude inimeste kollektiiv; nende vastu astuvad välja mitte 
ainult pimedad loodusjõud, vaid ka õelad ja salakavalad vaenlased. 

1940. aastal alustas kirjanik tööd oma kolmanda romaani «Valitseja väljakihutamine» - kallal, 
sooritades selleks teekonna Arktisesse. Pikad retked koerte ja põhjapõtradega mõöda lumist tundrat 
ning sõidud kiiretel kalapüügilaevadel arktiliste merede tinastes vetes jätsid suure hulga eredaid, 
unustamatuid muljeid. 

Romaan ilmus 1946. aastal, pärast kirjaniku surma, ning on pühendatud nõukogude rahva suurele 
tõökangelasteole — töödele Arktise kliima soojemaks muutmise alal. Siin on kirjaniku vaateväljas 
juba kogu nõukogude rahvas, kümned kangelased ning inimesed igasuguses vanuses, igasuguste 
iseloomudega, seisukohtadega ning elukutsetega. 


Romaanis käsitletakse kaht peamist teemat, nimelt töö ja valvsuse teemat. Tegevus toimub 
üheaegselt Moskvas, piirivalvepunktis, Arktlse jääs ja meresügavustes nmg paljudes teistes 
kohtades. Autor näitab rahva ennastsalgavat tööd ja jutustab üksikasjaliselt meie vaprate tšekistide 
keerukast ja ohtlikust tegevusest ning väliste ja sisemiste vaenlaste alatutest katsetest takistada meie 
rahva grandioossete plaanide elluviimist. Samal ajal saab lugeja teada suure hulga huvitavaid ja 
tähtsaid fakte Arktise loodusest ning nõukogude teaduse ja tehnika uutest saavutustest. 

Kogu Grigori Borissovitš Adamovi loomingut iseloomustab sügav patriotism ning palav armastus 
oma maa ja rahva vastu. Sellisena kerkib ta esile oma raamatute lehekülgedelt ning sellisena 
tunnevad teda miljonid noored nõukogude lugejad. 


ESIMENE OSA 
Ebatavaline laev 


I PEATÜKK KATKESTATUD KÕNELUS 


Koiduni oli jäänud ainult vähe aega. Neljateistkümnendal korrusel asuva toa tihedate aknaeesriiete 
vahelisest pilust tungis niiskesse pimedusse nõrk, vaevumärgatav valguseviirg. 

Väike laualamp madala musta abažuuri all heitis ereda valgusekoonuse väikesele osale 
maakaardist, mis oli laotatud lauale. ümberringi mattus kõik tihedasse hämarusse. 

Kaardi kohale kummardusid kaks inimest. Nende nägusid ei olnud võimalik eristada ning 
poolpimeduses vilkusid ainult silmad - ühed kitsad, viltu asetsevad, tuhmid, ükskõiksed, teised 
suured, tulised, sügavale tumedatesse koobastesse vajunud. Ahmaselt olid näha kehade kontuurid. 

Väikesekasvuline, jässakas ja tugev, sõjaväelase hoiakuga mees, kes istus laua ääres, tõstis pea ja 
küsis, eemaldamata seejuures sõrme punktilt Atlandi ookeani keskosas: 

«Sargasso jaama täpsed koordinaadid pole teada?» 

«Ei, kapten.» 

«Ma olen teid korduvalt palunud, Krok, et te ei nimetaks mind nii.» 

Krok ajas end sirgu. Ta oli väga pikakasvuline, tugevakondiline ja pikkade kätega. 
«Andke andeks, Matvei Petrovitš,» ütles ta tumeda häälega. «Kogu aeg unustan selle.» 

«Teie nõrk mälu võib meile kunagi väga kalliks maksma minna. Kui teie olete minule Krok ja 
ainult Krok, siis ka mina olen teile - pidage seda alatiseks meeles ainult jakuudi insener Matvei 
Petrovitš Ivašev.» 

Matvei Petrovitš rääkis väga õiget vene keelt tugevate, selgete sõnalõppudega - selle toonitatud 
õigsusega, mis kõige kergemini reedab välismaalast. 

«Kuulen, Matvei Petrovitš. Enam seda ei juhtu.» Kergelt kummardades Krok jätkas: «Kordan, et 
koordinaadid on mulle seni teadmata. Saan need teada alles kohapeal. Arvan, et jaam tuleb kuhugi 
siia, sellesse rajooni.» 

Ta sirutas pikkade tugevate sõrmedega laia käe kaardil olevasse heledasse valguseringi ja tõmbas 
terava pliiatsiga joone ümber väikese piirkonna Bahama saartest ida pool. 

«Noh, sellest on muidugi vähe. Niipea kui saate teada täpsed koordinaadid, andke need edasi «Lady 
Macbethile». Tema teatab teile, millal tuleb rõngad üles lasta. 
Väljakutsesignaaliks on teil INA2, «Lady Macbethil» . ETSIT.» 

«Kuulen, Matvei Petrovitš. .Kas «Lady Macbethile» on teada, et hüdroplaan peab mind kaasa 
võtma?» 

«Muidugi. .. (Krokile paistis, et ta näeb Matvei Petrovitši näol armastusväärse naeratuse varju.) 
Me ei saa lubada, et Anna Nikolajevna nutaks peigmehe pärast oma veetlevad silmakesed peast.» 
Krok kummardas tagasihoidlikult, vaikis veidi aega ja ütles siis ebakindlalt: 

«Matvei Petrovitš, ma tahaksin veel kord.korrata meie tingimusi: ma olen kohustatud teile teatama 
esimese pikaajalise jaama koordinaadid ja muud mitte midagi. 

Teie omalt poolt pidite taotlema Anna Nikolajevna viivitamatut vabastamist. Loodan, et nüüd, kus 
ma nende tingimustega nõustusin, on ta vaba?» 

«Ma olen selles veendunud... Niipea kui me teiega kokkuleppele jõudsime, saatsin kohe 
raadiogrammi. Mis aga puutub meie tingimustesse, siis me ootame teilt ainult seda, et te teataksite 
meile pikemaajaliste peatuste koordinaadid kogu teekonna vältel.» 

Krok võpatas ja ütles kiirustades, erutatud häälega: «Kuidas? Kogu teekonna vältel? Juttu oli ju 


ainult esimesest jaamast. Ja juba pärast minu esimest teadet pidi «Lady Macbethi» hüdroplaan mind 
ära viima. Ma ei saa aru, Matvei Petrovitš... Te esitate nüüd uusi tingimusi. Nendest me pole 
rääkinud.» 

«Noh, Krok, mis tähtsust sellel siis on? Peastaap tegi selle väikese muudatuse, võttes 
arvesse.mitmesuguseid juhuslikke asjaolusid, mis võiksid meid takistada kasutamast teie esimest 
teadet. Kas selle üle maksab vaielda? Ainsaks ebameeldivaks tagajärjeks teie suhtes võib olla ainult 
see, et teie üleminek meie laevale lükkub mõne päeva 'võrra edasi.» 

«Ei, ei, Matvei Petrovitš!» vaidles Krok erutatult. vastu. «Tuleb välja, et ma pean teid 
süstemaatiliselt informeerima. See pole seesama. .. See on liiga...» 

«Mis vahet seal on, kallis Krok?» naeratas Matvei Petrovitš põlglikult. «Üks kord või kaks-kolm 
korda. Põhiliselt ori see ju üks ja seesama. Muuseas, kui see teile ei sobi, siis on mul veel aega 
teatada peastaabile teie keeldumisest. Anna Nikolajevnale arvatavasti valmistab kibedat pettumust 
tema tagasipöördumine endisse ebamugavasse olukorda...» 

Käega närviliselt oma raseeritud lõuga hõõtudes käis Krok mõned korrad suurte sammudega. 
mööda tuba edasi-tagasi. Lõpuks jäi ta laua juurde seisma ja ütles kähiseva häälega: 

«Matvei Petrovitš, ma ei vaidle vastu, kuid ma tahan olla veendunud. Te peate mulle andma 
aadliku ausõna . .. samurai ausõna, et praegusest hetkest alates jäetakse Anna Nikolajevna täielikult 
mängust välja ja et mind viiakse igal juhul laevalt ära enne tema saabumist sihtpunkti.» 

«Krok! Te võite olla kindel, et teie soovid täpselt täidetakse. Annan teile sõna. Muide, Krok, 
millal te peate oma reisi lõpetama? Te ju mõistate, kui vajalik meil on seda teada seoses teie teise 
nõudmisega?» 

Krok langetas pea ja vaikis. Valguseviirg langes tema kõrgele laubale; sellel pärlendasid väikesed 
higipiisad. Krok võttis rätiku ja pühkis higi, hingates seejuures raskelt ning jätkates vaikimist. 

«Noh?» käis Matvei Petrovitš peale, jõudmata vastust ära oodata. «Mida te häbenete? Kuidas me 
saame ette valmistada teie üleminekut meie laevale, kui me ei tea, kui palju aega on meie 
käsutuses?» 

«Ma ei tea,» vastas Krok pead tõstmata kõlatu häälega ja laskus teisel pool lauda toolile. 

«See ei ole võimalik!» ütles Matvei Petrovitš teravalt, lüües peopesaga kaardile. «Te nõuate, et ma 
võtaksin enesele kohustusi, kuid ei anna mulle võimalust nende täitmiseks. See pole loogiline. Ja 
lõpuks, mis vahet on informatsioonil koordinaatide kohta ja informatsioonil 

saabumise tähtaja kohta? Miks te ühte võite anda, teise andmisest aga keeldute? Avara slaavi 
hinge tüüpiline vasturääkivus.» 

Matvei Petrovitš nõjatus pahaselt tooli seljatoele, viskas jala üle teise ja trummeldas sõrmedega 
vastu lauda. 

«Jätke oma edvistamine ja vigurdamine, Krok!» jätkas ta otsustavalt pärast minutilist vaikimist. 
«Ma pean teadma tähtaega. Kui te ei ütle, siis meie kokkulepe annulleerub. Ja mitte ainult 
kokkulepe. Me ei ole siis edaspidi enam huvitatud teie heaolust. Ärge unustage, et kõik teie paberid 
andis vana Abrossimov meie käsutusse. Ja teie kiri mulle on samuti kindlas kohas.:. Noh!» lõpetas 
Matvei Petrovitš tusaselt ja kannatamatult. 

«Tähtaeg! Tähtaeg! Kas maksab sõpradel niisuguse — tühise asja pärast tülitseda!» 

Krok tõusis tormakalt, kõndis kiiresti kaks korda mööda tuba edasi-tagasi, peatus järsult laua ääres 
ja ütles takerdudes: 

«Hästi. . . Aga ma ei ole kindel... Kuulsin, et tähtaeg on määratud kahekümne kolmandale 
augustile...» 

Matvei Petrovitš kerkis toolilt nagu elektrilöögi mõjul ja laskus siis kohe jälle aeglaselt tagasi. Tema 
pruunikas- 


kollane nägu kivistus ja silmad peitusid langetatud viltuste laugude alla. 

«Või nii!» pomises ta, ilmselt vaevaga erutust maha surudes. «Kahekümne kolmas august? See... 
see on väga huvitav. . .» 

Pärast lühikest vaikust jätkas ta juba rahulikumalt: 

«Nüüd on kõik selge, armas Krok. Enne kahekümne kolmandat augustit jõuame teid muidugi 
laevalt ära viia. «Lady Macbeth» või mõni teine meie laev teatab teile sellest õigeaegselt...» Ja Kroki 
juuresolu nagu unustades ning silmi kaugusse suunates kotdas ta aeglaselt ja mõtlikult: «Kahekümne 
kolmas august... Mis see on? Kokkusattumus?.. Või on nad teada saanud? . ..» 

Lõpuks Matvei Petrovitš nagu virgus, võttis pliiatsi, mängles sellega ja muutis kõneainet: 

«Mida te kavatsete teha, Krok, kui meie juurde tulete? Te saate ju rikkaks meheks...» Ja ta lisas 
tagasihoidlikult naeratades: «Suurepärase naise ja niisama auväärse äia omanikuks.» 


«Ma ei tea veel, Matvei Petrovitš,» vastas Krok kõlatult ja vastumeelselt. «Võib-olla sõidan 
Ameerikasse. Mind on korduvalt sinna tööle kutsutud.» 

«Oo, Krok!» ütles Matvei Petrovitš solvunult. «Kui teil on kavatsus edasi töötada, kas te siis tõesti 
arvate, et teiesugust andekat inseneri, reaktiivmootorite spetsialisti, ei osata küllaldaselt hinnata minu 
kodumaal? Ma loodan, et kui te olete mõnda aega meie juures elanud, siis te muudate oma arvamust 
ja kavatsusi... Nojah, aga nüüd asume jälle asja juurde.» Matvei Petrovitš kummardus kaardi kohale 
ja jätkas: «Järgmises, kõige sobivamas punktis - Gibraltaris - ootab teid.. .» 

Lauset lõpetamata tõstis ta äkki pea ja jäi kuulatama. Krok pöördus rahutult ukse poole ja tardus 
paigale. Saabunud surmavaikuses kostis kauget, vaevukuuldavat krabinat ja liikumist. 

Matvei Petrovitš hüppas pehmelt ja kuuldamatult kassiliku liigutusega püsti. 
«Täpelepanu!» sooistas ta. «Kõik teekonda puutuvad dokumendid ja paberid lauale!» 
Ta haaras kuue küljetaskust mõned arvuridadega ja 

joonistega kaetud õhukesed paberitükid ja paiskas need lauale. Siis tormas ta ühte toanurka, tõmbas 
kähku ja käratult välja kõrge kapikese laeka, kahmas pihku kogu selle sisu ja heitis samuti lauale. 

Krok soris sel ajal värisevate kätega oma taskutes, võttes sealt välja pabereid. Tema liigutused ei 
sarnanenud sugugi Matvei Petrovitši kiirete, täpsete, enesekindlate liigutustega, Krok patsutas 
sihitult oma taskuid, haaras laualt kord ühe, kord teise paberi, libistas silmad sellest üle, pani siis 
tagasi taskusse ja hetke pärast tiris sealt jälle välja, et sedauuesti lauale panna. 

«Kas te olete kindel, et.. et . tullakse meie juurde?» küsis ta õõnsa, katkendliku sosinaga. 
«Jah!» heitis Matvei Petrovitš lühidalt, kummardus ja tiris voodi alt välja suure emailitud pesukausi. 

Esikust kostis lühike kellahelin, Krok vaarus ja toetus käega tooli seljatoele. Isegi toa 
poolhämaruses oli näha, kui kahvatu oli tema nägu. 

«Visake kõik need paberid kaussi!» käskis Matvei Petrovitš. 

Krok tundis, kuidas tema käed korraga muutusid lõtvadeks ega kuulanud enam tema sõna. Ta 
haaras laualt paberid ja jooksis, nendega kausi juurde. Mõned lehed langesid lipendades ja lehvides 
põrandale. 

«Kas te hulluks olete läinud!» sisistas Matvei Petrovitš neid üles korjates. «Te hukutate meid!» 
Kõlas teine, kauakestev ja terav kellahelin. 
«Süüdake paberid ja tõmmake kiiresti vihmamantel selga!» 

Matvei Petrovitš hakkas ootamatu jõuga ukse poole nihutama suurt raamatukappi. Esikust kuuldus 
kõmisev löök, siis teine ja seejärel kostis puidu raginat. Tikud murdusid, süttisid hetkeks ja kustusid 
Kroki värisevates kätes. 

«Neetud!» vandus Matvei Petrovitš. «Kas te alati niisugune argpüks olete? Andke tikud siia! 
Mantel selga ja aknast välja! Ruttu!» 

Kapp seisis juba ukse ees, kui esik täitus summutatud häältest ja jalgade müdinast. Kõlas käskiv 
hääl: 


«Avage, Ivašev! Me teame, et te olete siin!» 
Toa nurgas sähvatas ere leek, mis valgustas hetkeks 

laia ja pikka, kandadeni ulatuvasse musta vihmamantlisse rõivastatud Kroki veidi vimmas kuju ning 
Matvei Petrovitši tüsedat, jässakat kogu. 

Matvei Petrovitš sööstis ühe hüppega laua juurde, kustutas lambi ja tõukas Krokki akna poole. 

«Teie elu on nüüd kallim minu omast,» sosistas ta ja pistis Kroldle pihku silmusega varustatud 
nööri. «Teie elust oleneb kogu ürituse edu, minu kodumaa võit või kaotus. Päästke end! Ma pean 
neid siin kinni nii kaua kui saan ja tulen siis teile järele. Hüpake ja tõmmake kohe silmusest!» 

Ta lükkas rasked eesriided kõtvale ja avas akna. Näkku puhus värsket niiskust. Aknalauda katsid 
väikesed piisad. Ööpimeduses paistsid kaugelt läbi vihma ja veetolmu oranžist kiirtepärjast 
ümbritsetuna üksikud Leningradi eeslinnatuled. 

Uks, mida toetas raske kapp, nagises juba surve all. 

Krok seisis aknalaual, tammus jalalt jalale ja hoidis ühe käega kramplikult kinni aknaraamist. 
Tema all mustendas neljateistkümne korruse sügavune kuristik. 

«Hüpake siis ometi, kurat teid võtaks!» karjus Matvei Petrovitš raevust peaaegu lämbudes, haaras 
Kroki käest kinni ja tõukas teda kogu jõust pimedusse. 

Krok lendas surutud karjatusega alla ja kohe paugatas miski, nagu oleks šampanjapudelilt lennanud 
kork. 

Matvei Petrovitš vaatas aknast välja, kuulatas, noogutas rahulolevalt ja pöördus ukse poole. 
Kustuva paberilõkke nõrgas valguses märkas ta, et kapp kõigub ähvardavalt esikust tuleva surve all. 
Segades jooksul pesukausis olevat paberikuhja, tormas Matvei Petrovitš barrikaadi poole. 

Samal hetkel paiskas võimas hoop ukse hingedelt ning tõukas ümber kõrge ja raske kapi. Tuba 
täitis mürin, ragin ja purunevate klaaside kõlin. Lahtisest ukseavast jooksid üle maas lebava kapi 
tuppa inimesed. Süttivad lambid valgustasid põrandale segi pillatud raamatuid ja klaasikilde, mille 
seas lamas pooleldi kapiga kaetuna liikumatult Matvei Petrovitš. Tema käed olid laiali ning nägu 
kattis vigastatud peast voolav veri. 

«Jerofejev ja Petrov, vabastage haavatu!» kostis käsklus. «Maksimov! Välja kutsuda sanitaarauto! 
Kovalenko 

minu juurde! Aidake tuld kustutada! Rebige eesriie maha!» 

Riikliku julgeoleku leitnandi eraldusmärkidega noor ohvitser jooksis pesukausi juurde, haaras 
Kovalenko käest eesriide ja heitis selle põlevatele paberitele. 

«Hoidke eesriiet, kuni tuli on täiesti kustunud,» pöördus ta oma abilise poole. «Ärge suruge 
paberitele, et mitte tuhka segamini ajada...» 

Leitnant pöördus haavatu poole, kes lebas nüüd juba laial nahkdiivanil. Jerofejev ja Petrov pesid 
tema näolt verd. Minuti pärast kuuldus nõrk oie. Matvei Petrovitš avas silmad ja esimene, mis ta 
nägi, oli noor ohvitser, kes kummardus tema kohale ja vaatas talle teraselt näkku. 

«Tervist, kapten Maeda . .. Kuidas te end tunnete?» Matvei Petrovitš tõstis pea, vaatas kiiresti toas 
ringi, sulges siis silmad ja laskus tagasi padjale. . 

«Ma protesteerin... selle metsiku kallaletungi vastu . .. Nõuan, et mind viivitamatult toimetataks 
konsulaati,» lausus ta nõrga häälega. 

«Niipalju kui mina tean, ei ole Nõukogude kodaniku insener Ivaševi korteril eksterritorialiteedi 
õigust,» vastas leitnant naeratades. «Te oleksite pidanud avama ukse ja ütlema, kes te olete, kapten. 
Võib-olla oleksime siis saanud muuta oma tutvumise tseremoonia vähem valurikkaks.» 

Matvei Petrovitš ei öelnud midagi ja lamas endiselt suletud silmadega. 
«Näib, et kaotas teadvuse,» märkis Jerofejev. 


Tuppa astus Maksimov. 
«Sanitaarauto saabub kümne minuti pärast, seltsimees leitnant,» kandis ta ette. 

«Väga hea! Nad toovad ta teadvusele, niikauaks aga tehke talle hädaside. Siis alustage selle toa 
läbiotsimist. Jerofejev, Petrov ja Kovalenko võtavad käsile ülejäänud toad. Sergejev jääb minu 
juurde. Kõik leitud paberid siia lauale. Tegutseda maksimaalse tähelepanu ja kiirusega!» 

Ta pöördus nurga poole. Eesriidega kaetud pesukauss ei suitsenud enam. Leitnandi silmad 
peatusid äkki teise 

akna eesriietel, mis hõljusid tuules. Ta sööstis kiiresti sinna. 

«Sergejev, kas teie avasite akna?» 

«Ei, seltsimees leitnant. See oli vist juba enne lahti.» 

Jõudnud akna juurde, tõmbas leitnant järsu liigutusega eesriided kõrvale ja vaatas välja. Tihedas 

pimeduses ei olnud all näha maad. 

Leitnant lõi akna paukudes kinni: 

«Sergejev, tooge lamp siia!» 

Laualambi heledas valguses uuris leitnant tugeva luubi abil hoolikalt sentimeeter sentimeetri järel 

aknalauda. 

«Siin on üsna hiljuti. . . keegi seisnud. .. Vihm ei ole isegi veel jõudnud jälgi maha pesta,» ütles 

leitnant tasase häälega. 

Sulenoaga eemaldas ta aknalaualt ettevaatlikult väikese ja õhukese musta koogikese, mis ei olnud 

suurem kümnekopikasest rahast, ja asetas selle peopesale. 

«Tubakas. .. tuhk... muld...» Pärast nuusutamist ja sekundilisi mõtlemist lisas ta: «Kontsa või talla 

külge kleepunud suitsuotsast.» 

«Selge, seltsimees leitnant,» üiles Sergejev lambiga valgustades. «Siin on kindlasti keegi seisnud.» 

«Jah, aga kes nimelt?» küsis leitnant mõtlikult. 

Ta asus jälle luubiga aknalauda silmitsema. 

«Siin seisis. . .» hakkas leitnant tähelepanelikult aknalauda vaadeldes üha suurema veendumusega 

kõnelema, «..siin seisis väga pikakasvuline ja väga suurte jalgadega mees. Aga kes ta oli? Ja kuhu ta 

kadus? Ega ta siis ometi ei laskunud köiega neljateistkümnendalt korruselt alla? See pole mõeldav!» 
Leitnant avas uuesti akna ja vaatles luubiga välist karniisi. Mingeid jälgi, kriimustusi ega vigastusi 

sellel ei olnud. 

«Sergejev, minge Maksimoviga alla ja silmitsege hoovi selle akna kohal.» 

Leitnant rebis oma taskuraamatust lehe, mähkis õhukese kokkupressitud mulla- ja tubakakoogikese 

paberisse ning paigutas selle taskuraamatu vahele. Lõpetanud sellega, võttis leitnant käsile 

pesukausi. Eesriiet eemaldades nägi ta selle all poolpõlenud paberite, sedelite, raamatukeste ja 

fotode kuhla. Leitnant võttis kõik terveks 

jäänud tuhakarva paberitükid kausist välja, vaatas nad hoolikalt läbi ja asetas laualolevale 
maakaardile. 

Tema tähelepanu paelus Bahama saartest ida poole Sargasso mere kohale pliiatsiga tõmmatud 
ring. Ta mõtles veidi aega ja võttis siis ühe poolpõlenud lehekese. Sellel oli näha katkendeid 
geograafiliste koordinaatide ülestähendustest — kraade, minuteid ja sekundeid: Leitnant süvenes 
lehekese uurimisse. 

Äkki pillas ta selle lauale, pöördus järsult ja hüppas püsti. Järgmisel hetkel veeresid põrandal kaks 
kerra põimunud keha. Nende lähedale langes kõlksatades soome puss. . 

Minut hiljem lebas kapten Maeda seljale seotud kätega. 
Leitnant kutsus Jerofejevi. Kahekesi kandsid nad kapteni diivanile. 


Võimalik, et seekord oli j aapanlane tõepoolest teadvuse kaotanud. 

Sergejev ja Maksimov pöördusid tagasi. Nad tõid kaasa suure musta, paljude nööpidega 
varustatud vihmamantli. Arvukad kraest kuni mantli alumise ääreni ulatuvad pikad, peened ja 
elastsed varvad moodustasid nagu hiiglasuure vihmavarju sisemise sõrestiku. Nende varbade 
alumiste otste külge olid kinnitatud tugevad siidnöörid, mis koondusid laiast siidvööst valmistatud 
sisemise rõnga külge. . 

«Kust te selle leidsite?» küsis leitnant arusaamatult kummalist leidu silmitsedes. 
«Just selle akna alt, seltsimees leitnant,» vastas Sergejev. «Rippus puu otsas. Oli okstesse 
takerdunud.» 

«Nüüd on kõik arusaadav,» ütles leitnant. «See on kaasaskantav langevari. Selle abil põgenes siit 
toast teine, võib-olla palju ohtlikum roimar.» 

Tänavalt kostis sireeni valju ulgumist: saabus sanitaarauto. Kapten Maeda viidi Jerofejevi ja 
Kovalenko saatel vangla haiglasse. 

Leitnant ja ülejäänud sõdurid jätkasid hoolikat läbiotsimist. 

II PEATÜKK KOHTUMISED VEE ALL 


Võitlus lähenes lõpule. 

Seepia oli väsimas. Klammerdudes kahe haarmega väikese kaljunuki külge, püüdis ia ülejäänud 
kaheksat mähkida mureeni libeda ussitaolise keha ümber. Seepia tavaliselt hall, roheliste vöötide ja 
laikudega värvus, mis teda nii hästi varjas vetikatega kaetud kaljude taustal, vaheldus praeguses 
võitluskeerises vahetpidamata vihast ja hirmust. Üle tema keha libises kõikides värvivarjundites 
suitsjas vina. Elastse naha rõngas haarmete alguse juutes venis laiemaks ja sellest vaatas välja suur, 
kõva ja terav tumepruun papagoinokk, mis oli suuteline isegi suure kala pead kuni ajudeni lähi 
hammustama. Kaks suurt ümmargust silma pildusid kord roosat, kord helesinist, kord hõberohelist 
tuld. Nagu alati kalade jahil, nii püüdis seepia ka nüüd vaenlast arvutute iminappadega varustatud 
püünishaarmetega oma lõugade juurde tõmmata, et tema pead läbi hammustada. See vaenlane aga - 
kahe meetri pikkune mureen - oli liiga suur, osav ja tugev. Kala keha paks ja ümmargune, helekol- 
lase värvusega esiosa sähvis tabamatult kiiretes liigutustes, kuna tema lugematute teravate 
hammastega varustatud, pardinoka taolised lõuad purustasid peajalgse keha kord ühelt, kord teiselt 
poolt. 

Vanal kogenud seepial, hiiglasel omataoliste hulgas, kes seni oli auga väljunud paljudest 
lahingutest, tuli esimest korda tegemist teha nii visa kallaletungijaga. Tal oli juba kulutanud peaaegu 
kogu oma tindivedeliku, mis värvis vee tema ümber mustaks. Peale selle oli ta kaotanud 
parempoolse uime ja kaks haaret - mureeni teravad hambad olid need puhtalt maha lõiganud. Sel 
kriitilisel hetkel püüdis ta kasutada oma vana, äraproovitud võtet võitluses pikalõualiste kaladega. 
Vehkides nagu piitsadega üheaegselt kõigi kuue vaba haarmega, ümbritses ta nelja lühemaga 
mureeni keha, kaht püünishaaret aga püüdis mähkida kala lõugade ümber. Ent üks püünishaare 
sattus mureeni lõugade vahele ja rippus hetke pärast jõuetult alla, loogeldes nagu uss. Teise 
haarmega õnnestus seepial siiski vaenlase kohutavaid lõugu tuge- 


15 
vasti kokku suruda. Mureen viskles raevukalt selles silmuses. Tema pikk silindriline keha tõmbus 
rõngasse ja ajas end siis uuesti sirgu, kusjuures tumedavärviline saba andis kalju külgeliibuvale 
seepiale hirmsa hoobi. Oli vaja ainult kolm niisugust hoopi, et uimaseks löödud seepia lõdvendaks 
silmust mureeni lõugade ümber. Veel mõni hoop ja lõuad avanesid ning sulgusid uuesti; pikk haare 
eraldus peast ning vajus kokku ja lahti rulludes aeglaselt põhja. 

Seepia eemaldus kaljust, ümbritses end tindipilvega ja püüdis põgeneda. See aga ei õnnestunud 


tal. Arvatavasti oli tema. tindipauna jäänud liiga vähe vedelikku ja pilv oli seetõttu väga läbipaistev. 
Minuti pärast, kui pilvoli hajunud, võis näha mureeni tõtlikku ja raevukat pidusöömingut. 

Kaugel rohekassinises hämaruses vilksatas terava haugipeaga tume, pikk ja ratsapiitsana painduv 
keha. Laiad lõuad olid täis kidalisi hambaid, lõugade otstest aga ulatusid välja kaks hiiglasuurt 
kihvataolist hammast. Välgatas hõbedane kõht. 

Mureen märkas hädaohtu alles viimasel hetkel. Ta jõudis vaevalt tõsta avatud lõugadega pea, kui 
tema paks ümmargune turi peaaegu kadus uustulnuka laiade lõugade vahele. Mureeni ründas nagu 
välk barrakuda Antilli vete hirm. 

Hiiglaslikud kalad looklesid ja rullusid nagu kaks terasvedru ja pöörlesid kerana, peaaegu 
puudutades põhja ning kergitades sealt liiva- ja mudapilvi. Igasse külge lendasid võimsate 
veekeeriste mõjul šokolaadivärvilised meripurad, mis sarnanesid suurte lihavate käsnadega kaetud 
krobeliste kurkidega; mustad pätsidena ümmargused merisiilikud oma igasse külge sirutatud pikkade 
teravate okastega; viie-, kuue- ja paljuharulised kollased, rohelised ning helepunased. meritähed; 
pikkade ja peenikeste piitsataoliste harudega madutähed; mitmevärvilised, limaga kaetud käsnad ja 
kahekümne-kolmekümne sentimeetri pikkused hiigelkakandid. Tagurpidi roomasid laiali vähid; külg 
ees põgenesid kiiruga krabid oma pikkadel kargutaolistel jalgadel, kandes kõrgel pakse võimsaid 
sõrgu. Mitmevärvilise vihmana lendasid sellest hirmsast kohast eemale kalad. 

Barrakuda ei vabastanud mureeni oma nagu kivistunud lõugade vahelt. üha sügavamale vajutas ta 
oma kohutavad hambad ohvri kehasse. Mureeni jõuliselt raputades rebis ta lõpuks selle paksust 
turjast suure tüki liha ja neelas silmapilkselt alla. Raskelt haavatu.d mureen püüdis põgeneda, jättes 
enda järele suure, laialivalguva vereriba, kuid barrakuda jõudis talle kerge vaevaga järele ning asus 
raevukalt oma saaki rebima ja purustama. 


Pavlik sammus zooloogi kannul mööda veealuse mäe järsku nõlva üles. Talle viirastusid üha 
barrakuda pikad teravad hambad, tema laiad lõuad ja liikumatud ümmargused silmad, mis näisid 
olevat täis külma raevu. Kartlikult vaatas ta ringi. 

Poisi pehmed juuksed, mida ta. harilikult kandis küljelt siledasti lahku kammituna, olid praegu 
veidi sassis ja higist kleepuvad. Suured hallid silmad olid pärani lahti. Kitsast, terava lõuaga nägu 
kattis kahvatus. Kõikjal vilksatavad varjud kohutasid teda. Lõhede, koobaste, kuristike ja 
kaljukuhjumite tihedast rohekast hämarusest, hõljuvatest vetikagirlandidest, meriliiliate tihnikutest - 
kõikjalt ähvardas ootamatu, kohutav, halastamatu. Ta vedas vaevu jalgu järele, tõstes põhjast valge 
korall-liiva kergeid hõbedasi pilvi. Ta astus, rahulikult muda neelavatele meripuradele, aeglaselt 
mööda põhja roomavatele meritähtedele, tema raskete taldade all lõhkevatele marmorvalgetele 
kotitaolistele merituppedele ja usside lubitorukestele, millest paistsid punased lõpused 
vereringesüsteemi ülipeene hargneva mustriga. .. 

«Noh, nii,» ütles eesminev zooloog, «mureeni karjäär lõppes väga kiiresti. Barrakuda hammaste 
vahelt õnnestub harva kellelgi pääseda.» 

«Aga kas ta... meile oleks saanud midagi teha, Arsen Davidovitš. .. kui me ei oleks lõhesse peitu 
läinud?» küsis Pavlik veiäi kogeldes. 

Zooloog muigas ja tõstis harjumuse järgi käe, et silitada oma suurepärast assüüria habet, kuid käsi 
libises ainult mööda skafandri siledat metallrinda. 

«Meie skafandrite vastu on võimetud mitte .ainult barrakuda, vaid isegi veealuste sügavuste 
valitseja kašeloti hambad,» vastas ta. «Ma ei tirinud sind lõhesse sellepärast, et kartsin - ma lihtsalt 
ei tahtnud näitlejaid laval segada. Aga isegi Skvorešnjal endal ei soovitaks ma barrakudaga kohtuda 


suplemise ajal, ainult supelpükstes. See on võib-olla kõige kohutavam kala, Antilli vete kõige 
jõhkram kiskja.» 

Zooloog peatus järsku, laskus põlvili, silmitses tähelepanelikult midagi põhjas ja kutsus: 

«Pavlik! Suurepärane vaatepilt! Tule ruttu siia, poju!» 

Tema hääl pisikeses raadiovastuvõtjas, mis oli peidetud Pavliku kiivrisse, kõlas rõõmsalt ja erutatult. 
Oma läbipaistvast kiivrist nägi Pavlik samasuguses kiivris suurt raseeritud pead, jämedat nina, 
karvaseid musti kulme ja sinakasmusta läikivat habet, mis kadus skafandri kaeluse vahele. Kummagi 
kiivri ette oli kinnitatud väike, kuid võimas, tillukest päikest meenutav ümmargune kumer latern, 
mille reflektor säras hõbedaselt. Karastatud terase värvi metallskafander oli seljalt ja rinnalt paisu- 
tatud ning muutis väiksekasvulise zooloogi nagu fantastiliseks küürakaks kääbuseks. Nendes 
küürudes paiknesid nii temal kui ka Pavlikul väikesed, kuid tohutu suure mahtuvusega 
akumulaatorid, liikumismehhanismid ja hapnikuvarud. Painduval metallvööl rippusid kortik, väike 
käsilatern, väike pika varrega kirves, mingi ümmargune komps ja midagi pika lameda padrunitasku 
sarnast. Paremal küljel rippus ruudukujuline lame kastike, mis oli varustatud käepidemega ja 
lühikese suudmega nagu brauning. Kastikese käepidemesse suundus seljapoolsest küürust painduv 
kumminöör. Skafandri vasakusse metallkätisesse olid läbipaistvate katete alla paigutatud kolm 
veealustel rännakutel kõige vajalikumat riista - kell, kompass ja sügavusemõõtja. 

Pavlikut hämmastas kõige rohkem selle metallrõivastuse ootamatu painduvus. Ja nüüd, kui zooloog 
pingutuseta, kergelt ja vabalt kummardus, põlvili laskus, käe tõstis ja sellega Pavlikule viipas, ei 
saanud poiss jätta metallsõrmedega puudutamata oma metallrinda. See oli imetore ja vaimustav, see 
kutsus esile ohutuse ja julgeoleku tunde. «Isegi kašeloti hambad on võimetud meie 

skafandrite vastu,» kordas Pavlik zooloogi sõnu ja juba täiesti rõõmsaks muutunult läks kiiresti tema 
juurde. Liikudes tuli tal end vee takistuse ületamiseks veidi pingutada. 

Laskmata silmist mingit heledat laiku, mis aeglaselt mööda põhja liikus, sirutas zooloog käe välja: 
«Tasa; Pavlik! Ära ehmata neid! Kükita maha ja vaata.» 

«Vähk, Arsen Davidovitš!» ütles Pavlik vaadates. «Aga miks ta on poolest saadik mingisugusesse 
teokarpi pugenud? Ja mis lille ta kaasas kannab?» 

Vaatamata kuuekümnemeetrisele sügavusele nägi Pavlik suurepäraselt, mis toimub põhjas ja 
millega tegeleb see kummaline vähk. 

Ookeani kohal oli päev ilmselt selge ja pilvitu. Aeg lähenes keskpäevale. Troopikapäike oli juba 
kõrgele tõusnud. Tema kiired tungisid puhtasse, läbipaistvasse vette iga tunniga üha vertikaalsemalt, 
peegeldusid seetõttu vähem ja ulatusid sügavamale. Põhja kattev lumivalge korall-liiv saatis nagu 
suurepärane reflektor tagasi temani jõudnud päikesevalguse. 

«See lill on elav olevus,» ütles zooloog. «See on õieti loom - aktiin. Ta on kiskja, kõige tõelisem ja 
ehtsam kiskja. Tema all teokarbis on tõepoolest vähk, aga mitte harilik vähk, vaid erakvähk. Vaata, 
nüüd ronis, ta teokarbist täiesti välja. Näed - koorik katab kõva soomusrüüna ainult tema rinda, pead 
ja sõrgu. Kogu tema ülejäänud keha on pehme ja täiesti kaltsetu. Seepärast püüab vähk alati leida 
mingi molluski koda, mis talle suuruselt sobib, et sellesse oma pikka paljast lakka peita. Ta veab 
seda koda nagu majakest endaga igale poole kaasa, vähimagi ohu korral aga poeb üleni sellesse 
peitu.» 

«Vaadake, vaadake!» hüüdis Pavlik. «Küll ta on naljakas! Üks sõrg on hiiglasuur, teine väike!» 
Pavlik puhkes lõbusalt naerma. Ka zooloog ühines temaga. 

«Küll see aktiin on ilus!» jätkas Pavlik vaimustatult. «Ta sarnaneb astriga. Eks ole, Arsen 
Davidovitš? Ainult kroonlehed on palju pikemad, looklevad ja täiesti violetsed . .. Niisuguseid 
astreid ei ole.» 

«Õigus, õigus, poju. Ainult need ei ole kroonlehed, vaid kombitsad. Nad on elavad, liikuvad. 
Näed, kuidas nad õõtsuvad aktiini suu ümber, tema keha pinnal. Sa vaata ainult ringi: neid aktiine on 
siin terve hulk ja väga mitmesuguseid.» 

Pavlik tõstis pea. Tõepoolest, kõik kaljud ja kivid olid nende eredate lopsakate veealuste lilledega 
üle külvatud. ühed kõrged, kuni kolmekümne-neljakümne sentimeetri kõrgused, teised madalad, 
peaaegu lamedad, ühtede kombitsad pikad ja lehvivad nagu lahtised juuksed, teiste omad lühikesed, 
nagu pügatud, ühed punased, teised rohelised, purpursed, violetsed, kollased nende värvuste kõikides 
varjundites ja üleminekutes - nii moodustasid nad elava, inimsilma jaoks uskumatult kireva lilleaia. 

Ümberringi sõelusid kiirustades või ujusid aeglaselt ja tähtsalt ebatavalise, kõige fantastilisema ja 
ootamatuma kujuga kalad. Mõned väikesed huulkalad peatusid järsku täielt hoolt nagu signaali järgi 
zooloogi läbipaistva kiivri kohal. Kalade punakad küljed olid väljasirutatud peast kuni laia ümara 
sabani kogu pikkuses kirjatud tumesiniste ribadega, kuna pikk seljauim oma teravate, torkivate 
ogadega kirendas mitmesugustes värvides. Veidi saba ja uimi liigutades ning aeglaselt oma pakse, 
nagu tursunud mokki avades ja sulgedes näisid huulkalad nagu millegi üle nõu pidavat, laskusid siis 
madalamale ja rippusid liikumatult zooloogi kiivri ümber. Näis, et nad vaatlevad ja uurivad 
tähelepaneBkult läbi kiivri seda kummalist, veealuses maailmas ebatavalist olendit, laisalt temakohta 
mõtteid vahetades. 

Pavlik ei teadnud, mida kõige enne vaadata, mida kõige rohkem imetleda. Ta tegi kätega tahtma tu 
liigutuse. Ühe hetkega lendasid huulkalad laiali ja kadusid oma sugulaste hulka, kes väikese parvena 
rebisid usinalt naaberkalju küljest limuseid ja närisid neid mõtlikult oma tömpide, lamedate 
hammastega. 

Aeglaselt ujus mööda läbipaistev, nagu puhtaimast klaasist valatud roosakasvioletne meduus. 
Tema sültja, kellukesekujulise keha alumist äärt ümbritsesid õrnad narmad, keskelt aga rippusid 
mitmevärvilise nöörikimbuna alla pikad lehvivad kombitsad. Oma kellukese ääri 

vahetpidamata kokku tõmmates ja paisutades kandus meduus sujuvalt edasi. 

Neist õrnadest olenditest ühe lähedal vilksatas väike hõbedane kalake ja silmapilkselt muutus pilt. 
Kombitsad liibusid kala seljale ja kala tardus nagu paralüseerituna paigale: kombitsatest välja 
heidetud kõrveniidid tungisid tema kehasse ning nende mürk uimastas ta silmapilkselt. Kombitsad 
lühenesid, tõmbusid kellukese alla, meduusi suu juurde, ja järgmisel hetkel nägi Pavlik juba läbi 
tema keha seeditava kala tumedaid piirjooni; kala ei mahtunud üleni meduusi makku ja tema saba 
ulatus veel meduusi suust välja. 

«Vaata, poju, mida erakvähk teeb!» 

Pavlik pööras pilgu sinnapoole. Vähk oli oma sarvena kõverast teokarbist üleni välja roninud. Oma 
paljast roosat lakka kõverdades ja sirgeks ajades roomas ta teise samasuguse, kuid suurema teokarbi 
juurde, toppis sellesse sõra ja tõmbas välja mõned liivaterad. 

«Mida ta teeb?» küsis Pavlik. ; 

«Kohe saad ise aru, poju. Mina näen seda operatsiooni ka esimest korda mitte pildil, vaid oma 
silmaga looduses.» 

Erakvähk kobas uuesti sõraga teokarbi sisemuses ja jäi nähtavasti rahule. Ta roomas lakk ees 
teokarpi, istus, seal veidi aega ja seadis end sisse, ronis siis uuesti välja, ja roomas oma endise elamu 
juurde. Tumepunase, tindivärviliste triipude ja laikudega madala kehaga kaunitar-aktiin seisis 
värskena ja lopsakana, kord kokku tõmbudes, kord paisudes ja oma violetseid, violettpunaste otstega 
kombitsaid kaugele välja sirutades. Kombitsad mänglesid, liikusid ja looklesid, ümbritsedes aktiini 
keha tippu painduvate kirevate madude kimbuna. Kaks rõõmsalt mänglevat või teineteist taga ajavat 
väikest kalakest vilksatasid hõbedaste piiskadena, riivates aktiini kombitsaid. Ühe hetkega olid 
mõlemad kalakesed mähitud kombitsate rõngasse - nad olid nii abitud, et ei suutnud liigutada isegi 
saba. Järgmisel silmapilgul kadus saak aktiini keha tipul kombitsate vaniku keskel laialt avanenud 
suhu. Veel hetk ja aktiini kohal puhkes uuesti ilusate, õrnade ja näiliselt nõrkade kroonlehtedega 

Hämmastununa niisugusest seninähtamatust jahist ning iluga ja peenusega varjatud salakavalusest, 
kordas Pavlik säravate silmadega masinlikult: 

«Vaat sulle! Nii ilus, aga nii õel! Nii õel, aga nii ilus!» Zooloog tegi katset kehitada oma metallõlgu. 
«Ei õel, poju, ega ka hea, Ta lihtsalt elab ja võitleb oma elu eest. Kapsaid ja kondiitrikooke ju pole 
keegi teda sööma õpetanud.» 

Vähk oli selle aja jooksul jõudnad aktiini juurde, kergitas end ja hakkas kobama aktiini lamedat 
ümmargust jalaketast, millega see kinnitus teokarbi külge. Seejärel eraldas ta, oma teravate kääride 
abil osavasti ja suure asjatundlikkusega aktiini jalaketta teokarbist. Ta nägi tublisti vaeva, enne kui 
aktiin, kes sugugi ei protesteerinud oma kaaselaniku tegevuse vastu, oli kõrgele tõstetuna tema 
sõrgade vahel. Ettevaatlikult oma kaunitari kandes roomas vähk aeglaselt uue elamu juurde.. 
Teokarbini jõudnud, asetas ta aktiini sellele, surus jalaketta tugevasti vastu teokarbi kumerat pinda 
ning hoidis teda oma sõrgade abil tükk aega sellises asendis. Pavlik jälgis seda uude korterisse 
kolimist hinge kinni pidades, kartes end liigutada. Umbes kümne minuti pärast, kui. vähk eemaldas 
oma sõrad, seisis suurepärane aktiin kogu oma ilus kindlalt uuel kohal, lehvitades enda ümber oma 
painduvaid, õrnu kombitsaid. 


Muutus üha valgemaks. Otsesed päikesekiired läbisid kergesti Sargasso mere vett, läbipaistvaimat 
kogu Maailmaookeanis. Tõus oli küllalt järsk, kuid hästi reguleeritud õhureservuaarid muutsid 
skafandrite ja inimeste kaalu peaaegu tajumatuks. Õhku oli reservuaaridesse jäänud parajasti nii 
palju, et piisas käimiseks mööda põhja ning vee takistuse ületamiseks. Liikuda oli kerge ja see ei 
väsitanud. 

«Mis see siis nüüd oli, Arsen Davidovitš?» küsis Pavlik zooloogilt, niipea kui nad olid erakvähi ja 
aktiini jätnud end oma uues korteris sisse seadma ning jätkasid tõusu mööda veealuse mäe nõlva. 
«Milleks sellele vähile aktiini vaja oli? Kas ta tõesti nii väga armastab lilli?» 

Zooloog võttis Pavliku käe alt kinni ja kõndis tema kõrval. 

«Küsimus pole siin lilledes, Pavlik. See on sümbioos. süm-bi-oos . .. Mõnikord täiesti erinevatesse 
klassidesse kuuluvate loomade või taimede kooselu. Sümbioosi eesmärgiks on sageli kaltse, abi 
toidu hankimisel ja mitmesugused teised teened - järelikult vastastikune abistamine võitluses 
olemasolu eest. Igaüks neist abistab teist mingite võimetega, mis sellel enesel puuduvad.» 

«Millega siis vähk aktiini abistab? Aktiin oskab ju isegi väga osavasti jahti pidada.,» 

«See on õige, kuid aktiin ei ole peaaegu üldse suuteline iseseisvalt liikuma. Et paremini toituda, 
tuleb aga liikuda ja toitu otsida. Pole kasulik kogu aeg paigal seista ja oodata, kuni saak ise sinu 
juurde tuleb. Pidevalt liikuva vähi seljas lähebki aktiin saagile vastu ja otsib seda aktiivselt.» 

«Tähendab, saduldas endale vähi ja ratsutab tema seljas ringi! Kavalasti välja mõeldud!» 

«Mitte nii kavalasti, kui sulle näib, poju. Sa ju nägid, et mitte tema ei haakinud end vähile külge, 
vaid see ise tassis ta peaaegu jõuga oma uuele majakesele. Aktiivseks pooleks on siin vähk. Ta otsib 
endale aktiini, mõnikord aga isegi kaks-kolm. Ta on valmis teiste vähkidega võitlusse astuma, et 
endale sõbratari saada.» 

«Mis kasu siis aktiin oma hobusele toob?» 

«Esiteks varjab teda vaenlaste eest, keda vähil pole sugugi vähe. Kui aga vähil on mitte üks, vaid 
kaks-kolm kaaselanikku, siis pole teda nende alt peaaegu üldse näha ja ta võib end lugeda 
küllaldases ohutuses olevaks. Peale selle, isegi kui mõni väike kala, kellele maitsevad vähid, 
märkaks teda aktiinide all ja oleks nii rumal, et tahaks teda. sealt välja tuua, siis teeks see kala kohe 


tutvust kõrveniitidega, mida aktiin oma kehast ja kombitsatest välja paiskab, ja saaks parasjagu 
kõrvetada. Niisugune kõrvetus võib uimastada ja paralüseerida väikese looma ning tekitada valu 
isegi suurele. Teiseks on vähi seljas ratsutaval aktiinil jaht enamasti nii tulemusrikas, et ka vähile 
langeb peaaegu alati sõbratari laualt midagi osaks.. Kui aga vähk satub mingile saagile — 

kala või mõne teise looma laibale -, siis kostitab ta sageli ka oma ratsanikku.» 

«Tõepoolest toredasti on see neil korraldatud, Arsen Davidovitš! Tõelised seltsimehed! Kõikide 
loomade vahel on aina võitlus ja sõda, ainult vähk ja aktiin on sõbrad.» 

«Mitte sugugi, Pavlik! Sümbioos ei esine looma- ja täimeriigis sugugi nii harva. Võiksin sulle 
tuua palju näiteid, mõnikord lausa ootamatuid ja hämmastavaid .. .» 

Äkki zooloog peatus, vabastas Pavtiku käe, jooksis kõrvale ja tõstis midagi põhjast üles. Pavlik 
nägi, et teadlane vaatleb suurtmusta, keeruka kujuga teokarpi, olles surunud metallsõrme selle 
poolmete vahele. 

«Kui raske. . .» pomises zooloog. «Nagu tükk rauda. . . Väga imelik...» 
«Mis see on, Arsen Davidovitš?» 

«Pavlik!» hüüdis zooloog äkki, avas jõupingutusega karbi poolmed ja silmitses teravalt nende 
vahelolevat sültj at keha. «Paviik, see on karbiliste klassi uus liik. Teadusele täiesti tundmatu. Ei, 
Pavlik!» Tal jäi vaimustusest hing kinni. «See pole uus liik, ei, ei, Pavlik, kullake! See on uus klass! 
Jah, jah! Uus klass. Sel karbilisel on pea! Kas saad aru? See pole enam Lamellibranchiata. See on 
uus klass - Laniellibranchiata cephala Lordkipanidze.» 

Zooloog oli ,siin, Sargosso mere põhjas, teinud juba palju avastusi, mis oleksid võinud erutada ka 
palju rahulikumat teadlast, kuid ta ei olnud seni veel suutnud harjuda üllatusega, millega ookean teda 
nii heldelt üle külvas. Sealsamas aga, andnud oma nime uuele limuste klassile, hakkas ta kohe 
arusaamatult silmitsema põhja enda ümber. 

«Mida see siis tähendab? Imelik...» pomises ta. «Väga imelik. . . Kuhu nad küll kadusid?» 

Pavlik, kes ei saanud millestki aru, ringles masinllikult koos zooloogiga merepõhja katvate 
limuste, okasnahksete ja merituppede hulgas, kord põhja silmitsedes, kord oma õpetatud sõbrale 
mõistmatult otsa vaadates. Lõpuks küsis ta: 

«Mida te siis õieti otsife, Arsen Davidgvitš? Me tallame siin varsti kõik põhjaelanikud puruks.» 
«Kuidas!» ajas zooloog end kogu oma väikeses pikku- 

ses sirgu. «Kas sa tõesti ei pannud tähele? Ma ei leia ju siit enljm ühtki selle hämmastava molluski 
eksemplari! Mis ma hakkan peale üheainsa eksemplariga, mida ma praegu käes hoian? Kes usub, et 
see on uue klassi seaduslik esindaja? Peale selle näib ta olevat kuidagi lõtv ja hädine. Ma näen juba 
ette, et kõik suhtuvad temasse nagu juhuslikku värdjasse. Mida ma siis nüüd teen? Siin otsinguid 
jätkata ei saa - jääme hiljaks. . .» 

Zooloog istus väikesele kaljule ja vaatles segadusse sattuhult oma väärtuslikku unikaalset 
molluski. Pavlik oli samuti väga kurb - mitte niivõrd teaduslik-metoodiliste raskuste tõttu, kuivõrd 
löödud ilme tõttu, mis oli teadlasel, kellesse ta oli jõudnud tugevasti kiinduda. 

«Teate mis, Arsen Davidovitš!» hüüdis ta äkki. «Märgime selle koha praegu ära, ja hiljem, kui 
aega saame, tuleme Skvorešnja, Marati ja Tsoiga tagasi ja otsime organiseeritult. Eks ole!» 

«Suurepärane!» paranes zooloogi tuju. «Sul on täiesti õigus! Me otsime veel! Ja sellele, kes leiab 
sellest mollluskist teise eksemplari, kingin ma kõik, mis ta soovib. Nüüd aga tööle! Püstitame siia 
midagi samba taolist. Mollusk pista kotti - minu oma on juba kuhjaga täis. Kui koju jõuame, siis 
anname ta Tsoile kirjeldamiseks ja uurimiseks.» 


Nad kuhjasid kokku suure hunniku kive, jätsid meelde kivihunnikut ümbritsevad kaljud ja liikusid 
edasi. 

Zooloog lausus mõtlikult: 

«Kui palju uut ja ebaharilikku! Kui palju ootamatut näen ma siin, nendes. inimestele 
kättesaamatutes sügavustes! Pavlik, sa pead olema tänulik oma saatusele, mis andis sulle võimaluse 
osa võtta sellest teaduse ajaloos esimesest ekspeditsioonist ookeani põhja. Selle oivalise skafandri 
abil tutvud ka sina koos meiega kõikide saladustega, mis on .varjul tundmatutes ookeanisügavustes. 
Ma mäletan, kuidas siis, kui nõukogude lendurid ja polaaruurijad esimest korda maandusid 
Põhjanabal, kurtsid meie lapsed kibedasti. et nende jaoks pole maailmakaardile jäänud enam ainsatki 
«valget laiku», et kõik on juba saanud tuntuks ja neil, nõukogude lastel, pole enam midagi avastada. 
Niisuguse hiiglasliku, võiks 

öelda üheainsa suure «valge laigu», nagu seda on Maailmaookeani sügavused, nad aga unustasid! 
Unustasid ookeani, mis katab peaaegu kolm neljandikku maakera pinnast! Unustasid tema 
salapärased, imedest tulvil sügavused! Aga mitte kauaks. .. Ei, mitte kauaks! Meie oleme esimesed 
pääsukesed. Meie järel tulevad siia nüüd sajad ja tuhanded uurijad ja jälle on nende seas esimesed 
meie, nõukogude teadlased, sest ainult meie, nõukogude skafandrites on võimalik siia laskuda ja siin 
töötada.» 

Mõne minuti sammusid nad vaikides ümberringi edasi-tagasi saalivate kalade keskel; kumbki 
mõtles oma mõtteid. Lõpuks tõstis Pavlik pea ja küsis: 

«Arsen Davidovitš, kas te seda tõsiselt ütlesite? Seda kašeloti kohta. Kas tõesti isegi tema ei 
suudaks meie skafandreid läbi hammustada? Te vist tegite nalja?» 

«Sugugi ei teinud nalja, Pavlik. Oma skafandrites võime ju laskuda kõige suurematesse 
ookeanisügavustesse. Tuhande, viie tuhande, isegi kümne tuhande meetri sügavusele. See aga on 
palju hirmsam kui kašeloti lõuad.» 

«No kuulge, Arsen Davidovitš! Kas te pilkate mind.?» vaatas Pavlik uskumatult zooloogile otsa. 
«Seal on ju ainult vesi! Pehme... Aga kašelott! Ehee! Kui see vajutab hambad kokku! Te ju ise 
ütlesite mulle, et tal on niisugused hambad!». Pavlik sirutas käed teineteisest peaaegu poole meetri 
kaugusele. «Niisuguste lõugade vahel puruneb skafander nagu pähklikoor . .» 

Zooloog vaatas Pavlikut altkulmu ja muigas: 

«Ära sa, poju, käsi nii laiali siruta. Aitab veerandist meetristki. Seegi on juba küllalt hirmus. :Aga 
vesi... jah, vesi on küll pehme... Kas sa tead, poju, kui palju kaalub üks kuupmeeter vett?» 

«Tean küll,» vastas Pavlik enesekindlalt. «Üks tonn.» 

«No vaat! Kümne meetri kõrgune veesammas ühe ruutmeetri suuruse pinna kohal kaalub kümme 
tonni ehk, nagu öeldakse, niisuguse veesamba rõhk võrdub kümne tonniga. Iga ruutsentimeetri kohta 
tuleb sel juhul üks kilogramm. See rõhk võrdub maakera pinna ühe ruutmeetri või ühe 
ruutsentimeetri kohal. oleva õhusamba rõhuga. Et õhkkonda nimetatakse atmosfääriks, siis on siit 
tuletatud ka vastava rõhuühiku nimetus - atmos- 

fäär. Kümne meetri kõrguse veesamba rõhk on üks atmosfäär.» 
«Jah, seda ma tean, Arsen Davidovitš. See on tohutu suur raskus, aga me ei tunne seda, sest meie 
keha sisemuses on õhk samasuguse rõhu all.» 

«Väga hea. Siis pole sul raske mõista, et mida sügavamale vee alla me laskume, seda suurem on vee 
rõhk. Saja meetri sügavusel on selle, nagu sa ütled, pehme vee rõhk sada tonni iga ruutmeetri kohta 
ehk kümme atmosfääri. Inimese keha pindala on keskmiselt kakskümmend tuhat ruutsentimeetrit ja 
vee rõhk kogu inimese kehale ulatub selles sügavuses ligikaudu kahesaja tonnini; viie tuhande 
meetri sügavusel võrdub see juba kümne tuhande tonniga. Kas taipad? Selline rõhk surub lamedaks 


mitte ainult inimese, vaid ka õõnsa raudsilindri. Meie skafandris aga jääb inimene terveks ja 
vigastamatuks.» 

«Tähendab, skafander on siis terasest?» küsis Pavlik. 

«Kui ta oleks terasest, siis peaks ta olema tehtud nii paksudest plaatidest, et inimene ei saaks temas 
isegi viiesaja meetri sügavusel astuda ühtki sammu. Niisugustes soomusskafandrites töötavad 
tänapäevani tuukrid kuni kaheksasaja meetri sügavusel, kusjuures neid nihutatakse mööda põhja 
ühest paigast teise vintside ja kettide abil: Ja mis töö see niisugune on! Käised ja püksisääred on 
paksud — käsi ja jalgu ei saa painutada ega sirgu ajada. Käistest ulatuvad välja näpitsad, kang ja 
kirves, mida seestpoolt juhib tuukrikäsi. Palju just nii ära ei tee!» 

Pavlik sirutas nagu ennegi käe välja, puudutas skafandri metalset säärekaitset ja ütles lõbusalt: 

«Meie skafandrid on lihtsalt toredad! Kerged ja mugavad. Aga millest nad siis on tehtud? 
Tähendab, mitte terasest?» 

«Ei, mitte terasest, vaid suurepärasest, kergest ja ülikõva st sulamist, mille hiljuti leiutasid 
nõukogude metallurgid. Vaatamata sellele, et meie skafandrid on valmistatud selle sulami väga 
õhukestest lehtedest, suudavad nad taluda kuni kümne tuhande meetri sügavusel valitsevat 
kolossaalset rõhku. Tõsi küll, sellele aitab kaasa ka skafandri väga teravmeelselt konstrueeritud 
liikuv 

karkass, tema niiöelda skelett, mis on valmistatud samast materjalist. Peale selle mõtlesid meie 
tublid metallurgid välja meetodi, kuidas muuta selle sulami väikesi plaate painduvaks. Niisuguste 
plaatidega on varustatud skafandri paindekohad õlgadel, küünarnukkidel, vöökohal, põlvedel, 
jalapöidadel ja sõrmedel.» 

«Ja mitte ainult see, Arsen Davidovitš!» ütles Pavlik vaimustusega. «Aga kui kiiresti me vee all 
edasi liigume! Nagu tõelised kalad! Isegi kiiremini - nagu linnud! Ja telefon, ja valgus, ja relvad. Ja 
peale selle kuum šokolaad!» Pavlik hakkas õnnelikult naerma. «Kas te ei soovi suupistet võtta? 
Palun! Puljong, kakao. Vett võte peale rüübata.» 

«Ühe sõnaga - igaühel on restoran kaasas,» naeratas zooloog. 

«Rändav restoran. Kohvik ratastel, see tähendab jalgadel. Mis kõik pole välja mõeldud! Kuidas 
see kõik nii saab olla, Arsen Davidovitš?» 

«Väga lihtsalt, poju. Skafandri seljal asuvas ranitsas on mõned väikesed akumulaatorid, mis 
sisaldavad suurt elektrienergia varu. Sealsamas on padrunid vedela hapniku tagavaraga neljakümne 
kaheksaks tunniks; süsihappegaasi, niiskuse ja teiste kahjulike hingamisproduktide neelajad; tilluke, 
kuid võimas mootor propelleri jaoks, mis võimaldab meil kiiresti edasi liikudia. Ees, rinnalolevas 
ranitsas aga asetsevad termospudelid kuuma puljongi või kakao ja veega. Termospudelitest ulatuvad 
suu juurde kõvade otstega kummitorud; termospudelite kõrval asub väike raadiotelefonijaam, miille 
abil saab üheaegselt sidet pidada ja kõnelda mitme teise samasuguse, kuni kahesaja kilomeetri 
kaugusel oleva jaamaga. Kiivrisse on kõrvade kohale monteeritud kõrvaklapid, alla, lõua juurde aga 
mikrofon. Tuukri lauba kohal on kiivri küljes võimas elektrilatern, mille kiired tungivad vette kuni 
seitsmekümne viie meetri kaugusele. 

Ja kõiki neid seadmeid ja mehhanisme sa käsitsed mitmesuguste nuppude, kangregulaatorite ja 
lülitite abil, mis paiknevad sinu vööl asuval lülitustahvlil. Segd kõike aga peaksid sa ilma selle 
loengutagi teadma, sest muidu ei hulguks sa praegu minuga koos siin vee all.» 

«Nojah! See on mulle, muidugi juba selge. Ma tahtsin 


28 

ainult teada, kuidas see kõik töötab: Kuidas näiteks kogutakse akumulaatoritesse nii palju 

elektrienergiat? Kuidas tegutsevad meie elektrikindad? Millega tulistavad meie ultrahelipüstolid?» 
«Ahaa! Või seda on sulle vaja, poju! Need on juba tõsisemad küsimused,» vastas zooloog. 

«Kahjuks aga tuleb nendega tegelemine edasi lükata. Näed, siin on juba korallirifid. Varsti jõuame 


Skvorešnja juurde.» 

Ees hakkasid läbi vee klaasise roheluse paistma põõsaste ja väikeste puukeste ähmased piirjooned, 
mis moodustasid nagu metsaserva. Põõsad ja puud olid madalad, lehitud, ainult tüvedest ja okstest 
koosnevad, kõverad ja sõlmilised, kord jämedad ja pundunud nagu kaktused, kord peenikesed ja 
sirged nagu pajuvitsad. 

«Muide,» jätkas zooloog, «väga võimalik, et Skvorešnja on siin juba töö lõpetanud ja teise kohta 
läinud. Vaja järele küsida.» 

Ta vajutas vaevumärgatavale eendile oma võöl rippuval padrunitasku-taolisel kastikesel. Selle 
esikülg pöördus alla ja jäi hingedele rippuma, paljastades padrunitasku sisemuses rea nuppe, mis 
kandsid reljeefseid numbreid, ja kangregulaatoreid ja.otustega varustatud poolkaarekujuliste 
skaalade kohal. 

Zooloog nihutas käigul üht nuppu veidi allapoole, kinnitas selle uuele kohale ja vajutas sisse. 
Ta jäi kuulatama ja peatus. Tema näkku ilmus ärevusega segatud arusaamatus. 

«Häälesta Skvorešnjale,» pöördus ta Pavliku poole. «Vajuta nupule number kaksteist. Mitte 
midagi ei saa aru. . . Mis seal tahti on?» 

Pavlik avas kiiruga oma lülitustahvli ja häälestas raadiovastuvõtja veel ühele jaamale. Tema 
kiivrisse tungisid katkendliku hingamise vilistavad helid, mis olid segatud kähisevate vannete, 
hüüete ja ukraina ning vene keele võimatust, segust koosneva kõnega: 

«Anna siia!... Anna siia, neetud lojus!... Et sa lõhki läheksid. .. Või nõukogude vara 
ahnitsemas! . .. Ära sa minuga maadlema tule... Ei, vennas... ei lähe läbi!» 

Edasi kostis nagu puuraiumist metsatöödel: «Ah-h-h! Kas said! Ah-h-h!» 
Siis kõlas ahastav hüüe: 

«Ptruu! Pea kinni! Pea kinni! Kuhu sa, madu, tükid!» Zooloog ei pidanud vastu. 
«Skvorešnja! Mis juhtus?» hüüdis ta valjusti mureliku häälega. «Kellega te seal kaklete?» 

«Lord!» kostis zooloogi ja Pavliku kiivrites hingeldav hääl. «Tulge ruttu siia! Muidu see tõbras... 
rebib kaabli puruks. Kiiresti, kiiresti! .. . Ah-h-h! Küll on visa hingega elukas! .. .» 

«Tuleme joostes!» hüüdis zooloog. «Pidage vastu!» Ta hakkas jooksma korallitihniku serva poole. 
«Minu järel, Pavlik! Lõika õlaga vett! Õlg ees! Ära maha jää! Propellerit ei tasu sisse lülitada, pole 
enam palju maad.» 

Joosta oli aga küllalt raske. Vesi avaldas vastupanu, vedrutades pehmelt. Minuti pärast tungisid 
zooloog ja Pavlik siiski padrikusse. Nii mures ja isegi ehmunud kui Pavlik oligi, hetkeks tardus ta 
tummas vaimustuses. See, mis eemalt, tihedast rohelisest hämarusest näis palja, kõveraoksalise 
põõsastikuna, osutus valguse käes ja ligidalt vaadatuna muinasjutuliselt kirevaks aiaks. Kõik tüved ja 
lehtedeta oksad olid tihedasti kaetud tähekujuliste elavate lilledega, mille keeltena väljasirutatud 
kroonlehed kirendasid kõikides värvides ja .nende värvide ülipeentes varjundites õrnroosast 
veripunaseni, suitsuvinana läbipaistvast helesinisest emailsiniseni, kollakasoranžist nagu kuld 
tumeroheliseni nagu smaragd. Need olid korallid -kord väikesed, peenikesed, kaljukülgedele 
liibuvad looklevad oksakesed, kord miljonite tillukeste, oma kehadega eelmiste põlvkondade! 
võimsaid väljasurnud masse katvate õisloomade laialdased kolooniad. Ja suured kirevad õiekarikad 
nende kolooniate jalamil olid samuti korallid ning isegi kirju sammal nende vahel koosnes 
miljonitest ja miljarditest tillukestest elavatest lilledest. 

See aed elas ja varjas endas - oma lõhedes, tunnelites, grottides, suurtes ja väikestes koobastes, 
oma tüvede ja okste põimikutes - suurt, kirgast, kihavat elu. Terved pilved läikivaid, nagu kirjust, 
mitmevärvilisest metallist valatud kalu - alates kõige väiksematest sardiinidest kuni suurte eredate 
papagoikaladeni - ujusid troopikalindudena korallitihnikus. Mööda oksi ronisid 

ilusad läbipaistvad vähid. Põhjas, kaljudel ja korallitüvedel liikusid aeglaselt ar-vutud punased, 


kollased ja oranžid meritähed, klammerdudes oma jalakestega lähimate esemete külge. 

Pikkade ja peenikeste, piitsadena painduvate kiirtega madutähed, meritähtede lähimad sugulased, 
otsisid korallsamblal peaaegu kukerpallitades saaki. Tervete karjadena roomasid kõikjal mustad, üle 
kogu keha külvatud helesiniste laikudega merisiilikud. Kohati katsid põhja ja korallsammalt suured 
hulgad kõige mitmekesiemaid limuseid ja meritigusid. Kaelususside peenikestest torukestest ulatusid 
välja lõpuste eredavärvilised kimbukesed ja ažuursed harud. Müriaadid tillukesi, värviküllaseid 
vähke, usse, hiidjalgseid ja tigusid roomasid, hüppasid ja jooksid kivistunud loomade lillelise tore- 
duse keskel, pugesid välja väikestest pragudest, aukudest ja lõhedest ning peitusid uuesti nendesse. 
Nagu paigale juurdunult jälgis Pavlik pärani silmi seda muinasjutulist vaatepilti, seda hääletult 
kihavat elu. Päris tema lähedal aga, juba tema esimesel kohmakal sissetungil, kogu see elu tardus, 
peitus, kadus. Sulgusid koralliõied, tõmbusid sisse nende kroonlehed, tihniku sügavusse läksid peitu 
väikesed kalakesed, ussid ja hiidjalgsed. Pavlikut ümbritses hall, värvitu, surnud kõrb. 

Ta tõstis pea ja nägi enda kohal järsu kaljuseina juures suurte kalade parve. Need olid 
papagoikalad. Nende värvuse ilu ja harmoonia oleks võinud vaimustusse viia ka kõige rangema 
kunstikriitiku. Loodus näis siin olevat ära kasutanud kõik värvused, kõik varjundid ja üleminekud, 
mis leidusid tema rikkalikul, ammendamatul värvipaletil, et nende merepapagoide kõrval tuhmuks 
kõige eredamate troopikalindude ilu. 

Papagoikalad rippusid pead allpool, tasakesi liigutades oma hallikasvioletseid, õrnade punakate 
täppidega kaetud ja valge vöödiga ümbritsetud sabasid. Oma väikeste paksuhuuleliste suudega 
ahmisid nad kaljult hoolega õrnu korallioksi. Aeg-ajalt närisid mõned neist täie suuga kaua ja 
hajameelselt toitu, seda nagu mäletsedes. Pavlik märkas kolme suurt papagoikala, keda ümbritses 
väike parv pisikesi sinisetriibulisi huulkalu; 

Pavlik ei saanud kohe aru, mida need huulkalad teevad rahulikult vees rippuvate ja nende suhtes 
hiiglasuurte papagoikalade ümber. Talle näis algul, et huulkalad on papagoikaladest igast küljest 
kinni haaranud ja püüavad neid tükkideks rebida. Lähemalt vaadates aga puhkes Pavlik ootamatult 
valju häälega naerma. 

«Juuksuritöökoda! Kalade juuksuritöökoda!» hüüdis ta, suutmata naeru tagasi hoida. 

Papagoikalade ümmargused pead, nende suurte munakujuliste, tihedasti üksteisel lasuvate 
soomustega põsed ja lõpuskaaned olid kaetud valge korallitolmu kihiga. Näis, et paksud, ülitoredasti 
ja edevalt rõivastatud isandad on oma ümmarguseks nuumatud, tihedasti puudriga kaetud lõuad 
andnud teenistusvalmis habemeajajate kätesse. Huulkalad eemaldasid õrnalt ja ettevaatlikult 
korallitolmu papagoikalade, oma rikaste sugulaste põskedelt ja lõpustelt ning ilmse naudinguga sõid 
seda. 
Pavliku naeru ja hüüete ning Skvorešnja lakkamatu ukraina-vene sõimusõnade voolu ja pahaste 
hüüatuste sekka kostis Pavliku kiivri all zooloogi hääl: 
«Mis sa naerad, poju?» 
Pärast lühikest vaikust kõlas uuesti erutatud hüüe: «Pavlik! Pavlik! Kus sa oled? Kuhu sa kadusid?» 
Pavlik vaatas ringi. Ta oli üksi. Rahustunult tema liikumatusest oli tema ümber uuesti õitsele 
puhkenud ja kihama hakanud elu. Kui kaua on ta võlutuna ja paigale tardununa seisnud selles 
suurepärases, kirjeldamatun kaunis aias? Minuti või tunni? Kus on Arsen Davidovitš? Kuidas teda 
nüüd selles tihnikus leida? Kuidas siit välja pääseda? 

«Arsen Davidovitš!» saatis ta väriseva häälega argliku kutse end ümbritsevasse piiritusse rohelisse 
ruumi. «Arsen Davidovitš!» 
«Räägi, Pavlik!» kõlas vastus. «Räägi, räägi! Ma kuulen! Kus sa oled? Lülita Skvorešnja välja. Ta 
segab.» 
«Ma olen korallitihnikus. Jäin ainult natuke teist maha, Arsen Davidovitš. Ma ei tea, kuhu minna...» 


Tema huuled kõverdusid ja ta nuuksatas ootamatult. Muuseas - kohe hakkas ta köhima, nii et 
kõrvalt polnud võimalik neist häältest täpselt aru saada. 

«Sa ära karda, poju, seisa külmavereliselt ja ära liigu paigast. Ma pole kaugel: me läksime 
tõenäoliselt lahku mitte rohkem kui viis minutit tagasi. Vaata ringi, Pavlik. Ma murdsin korallidest 
läbi. Vaata, kas pole näha minu jälgi: murdunud oksi ja põõsaid... Uuri tähelepanelikult, poju.» 

«Jah .. . ei... Arsen Davidovitš,» kogeles Pavlik abitült ringi vaadates. «Nad on kõik ühesugused, 
kõik need oksad ja põõsad... Nad on kõik nagu murdunud... Mi... mitte midagi pole näha... Arsen. . 
- Arsen Davidovitš . . .». 

Viimased sõnad ütles Pavlik peaaegu sosinal, katkeva häälega; olukord näis väljapääsematuna ega 
vastanud kaugeltki Pavliku mehisuse määrale. 

«Noh, poju, ega seegi nii hirmus pole. Ära ainult (karda. Seisa paigal, ära mine kuhugi. Ma 
jooksen Skvorešnja juurde, aitan teda ja tulen siis sinu juurde. Viieteistkümne-kahekümne minuti 
pärast olen seal.» 

«Hästi, Arsen Davidovitš...» 

«Seisa liikumatult, keegi ei puuduta sind. Igaks juhuks tõmba kindad kätte.» 

Pavliku süda tõmbus nende sõnade juures kokku. «Hea küll, Arsen Davidovitš... tõmban... tõmban 
kätte .. .» 

«Pea meeles, kuidas neid käsitseda. Lülita vool sisse. Kõige parem on, kui haarad vaenlase ümbert 
kinni mõlema käega, mõlema peoga, tihedasti... Ma olen juba teel Skvorešnja juurde ja räägin sinuga 
käigul, et sa üksi ei kardatks. Kui näed midagi kahtlast, siis ütle mulle.» 

Kuni zooloog jätkas Pavlikuga kõnelemist, et tema mõtteid mujale viia, võttis poiss vöölt 
ümmarguse kompsu ja avas selle vaevaliselt, hirmust paindumatute sõrmedega. Tema peos olid kaks 
valget kummikinnast, mille välimus oli. veidi ebatavaline: neil oli ainult kolm sõrme - üks pöidla, 
teine nimetissõrme ja kolmas ülejäänud kolme sõrme jaoks. Kinda kummis peopesal oli näha kumer 
metallplaat ning tema pikk ja lai kätis näis ulatuvat kaugele üle käelaba. Pavlik tõmbas kindad katte 
ja ühendas nende kätised eriliste nööpide abil skafandri käistega. 

«Haara mõlema peoga vaenlase ümbert kinni,» kordas ta enda ette. 

Ta vaatas ringi. Mis vaenlane? Kes ta on? Kindlasti keegi kohutav. .. Barrakuda... Hai... Kes siin 
veel käivad? Barrakuda ... Hai... Hai ümbert kinni võtta... 

Ta ei kuulanud peaaegu üldse zooloogi, vaid jälgis hinge kinni pidades iga varju, mis liikus 
kaugel rohe lises hämaruses. 

Kord ühekaupa, kord tervete parvedena ujusid mööda mitmevärvilised, õrnalt pulseerivad 
meduusid. Vilksatasid eredates värvides kirendavad kalad. Tohutute pafvedena liikusid väikesed 
tiibjalalised limused oma laiade uimedega ja peaaegu täiesti läbipaistvate, kõhrena õhukeste ja 
õrnade kodadega. Krevetid - väikesed elegantsed merevähid - pidasid neile hoogsalt jahti ja kadusid 
koos nendega. Kaugel välgatas helesinine sädemeke, kerkis üles ja langes uuesti alla, kohtus 
punasega, sinisega, rohelisega... Nüüd oli neid üles-alla ja igasse külge hüplevaid, vääriskividena 
mitmevärvilisi sädemekesi juba sadu ja tuhandeid. Juba sähvisid igal pool miljonid ja miljardid 
sätendavad tuleniidid ja -punktikesed. Ümberringi keerles nagu purpurpunaste, safiirsiniste, 
smaragdroheliste ja kuldkollaste sädemete tihe vihm. See oli safiriinide, aerjalaliste hulka kuuluva,te 
tillukeste vähikeste tants. 

Vaimustusest ammulisui, olles unustanud hirmu ja üksinduse, vaatas Pavlik imetaolisest 
vaatepildist pimestununa ringi, aeg-ajalt masinlikult vastates zooloogi küsimustele. 


Äkki kerkis Pavliku jalge ees põhjaliivast hiiglasuur sametmust, raudplaadina lame nelinurkne 
olend. Ühes tema nurgas olid näha laiad avatud lõuad,. nende kohal oleval kühmul aga kaks 
sätendavat silma. Kaks teist nurka lehvisid kiiresti lainetaoliselt nagu tiivad. Viimasest nurgast 
rippus piitsakeelena alla peenike saba ülespoole sirutatud pika terava tipuga. See oli raikala. Ta 
püüdis lennult tema varjupaigale liiga lähedale sattunud kala, neelas selle alla ja langes tagasi põhja. 
Seal keerutas ta kiiresti mõne liigutusega üles liivapilve, ja kui 

see pilv oli uuesti alla langenud, siis oli rai selle alla kadunud. 

Pavlik seda enam ei näinud. Kahe meetri pikkuse koletise ilmumine oli nii ootamatu, et ta tõstis 
käed ja soöstis surmani kohkunult eemale, väljasurnud kõrge korallisamba poole. 

Vaevalt aga oli ta jõudnud paigast liikuda, kui lähedal olevast suurest põõsast tormas välja mingi 
hiiglasuur, pikk, terava esiosaga keha ja viskus kahurimürsu hooga temale. Ta tundis kohutavat lööki 
vastu rinda ning tema väljasirutatuet käe alt libisesid läbi hirmsad lõuad täis hambaid ja suured 
külmad silmad. Vilksatas mõte: «Ümbert kinni haarata...» 

Käed sulgusid mingi libeda, jämeda palgi ümber. Pavlik tundis veel tugevamat, vapustavat lööki ja 
seejärel kadus kõik, vajus pimedusse. .. 


III PEATÜKK PÄRAST LAHINGUT 


«Kähku, kähku, seltsimees Lord! Ma hoian tal sabast kinni, et teda kuradid kõrvetaks! Mu jõud on 
lõpul, olgu ta neetud!» 
«Skvorešnja! Mis seal on?» 
Zooloog jooksis vetikate tihnikust välja. Ta nägi ebaharilikku pilti. Väikesel lagendikul heledas 
rohelises valguses seisis läbipaistvate, nagu klaasist valmistatud kuplite all töötavate masinate juures 
hiiglaslik inimkuju metallskafandris ja tohutu suures kiivris. Olles paindunud nagu suur, tugev vibu, 
hoidis ta ühe käega silmust, mis oli tehtud kaht kuplite all töötavat masinat ühendavasse jämedasse 
painduvasse kaablisse. Silmusest oli hammastega kinni haanmud kahe meetri pikkune hai, kelle 
jämedast kehast inimene teise käega otse saba juurest tugevasti kinni hoidis. Hai koon ulatus kaugele 
üle laiade lõugade, tema tumehall jäik nahk sarnanes raspliga ja tema suured, ümmargused, tuhmid 
ja nürimeelsed silmad, põlesid valkjasroosas raevutules. Zooloog tundis kohe ära heeringhai, kelle 
muinasjutuline aplus hämmastas juba vanaaja vaatlejaid. Selle hai tavaliseks 

toiduks on heeringad, kui need pilvedena tõusevad sügavustest ja lähevad rannaäärde kudema. Ta 
jälitab aga ka kõiki teisi kalu, kellele ainult suudab järele jõuda. Oma tuntud sugulasest, kuulsast 
merede ja ookeanide röövlist - tavalisest haist - jääb heeringhai maha ainult suuruselt ja jõult. 

Hai, keda hiiglane uskumatu jõupingutusega sabast kinni hoidis, lookles ja viskles, kuid ei 
vabastanud kaablit lõugade vahelt. 

Skvorešnja jalad olid pahkluudeni liiva sisse vajunud. Tema jõupingutusest punane nägu öli 
kaetud higiga. Hat sikutas kaablitraevukalt igas suunas, kuid ei suutnud teda hiiglase käest lahti 
rebida. 

Zooloog lõmbas tupest kortiku ja tormas haile kallale. 
«Kindad, kindad, Lord!» möirgas Skvorešnja, kõikudes hai raevukate liigutuste rütmis. «Kortikuga 
ei tee te midagi ära!» 

Zooloog peatus. Ühe hetkega olid kindad kätte tõmmatud ja nööbid kinnitatud ning järgmisel 
silmapilgul suruti kaks peopesa kergellt hai külgedele. Hai võpatas, nagu oleks ta saanud 
elektrilöögi, tõmbus kramplikult peaaegu rõngasse ja ajas end siis uskumatu jõuga sirgeks, zooloogi 
ja Skvorešnjat nagu kassipoegi kahele poole paisates. Seejärel avas ta lõuad ja vajus tõmmeldes 
põhja. 


Zooloog hüppas kohe jalule, Skvorešnja aga tõusis maast aeglaselt, jõupingutusega. 
«Kuidas see juhtus, Skvorešnja?» 

«Puuh-h-h ... Las ma tõmban natuke hinge. . . Kui te oleksite paar- kolm minutit hiljem tulnud, 
siis oleks masinatega. .. paha lugu olnud. See hull kala oli näljane, pidas kaablit millekski söödavaks 
ja kahmas temast kinni. Kas taipate, Arsen Davidovitš, mis oleks juhtunud agregaatidega, kui ta 
oleks kaabli kuplite alt välja rebinud!? Sissetungiva vee surve oleks need õrnad masinad hävitanud. 
Ma tegin kaablisse selles kohas, kust ta kinni haaras, silmuse ja andsin tema liigutustele järele, võttes 
oma käega vastu kõik hai löögid. Alguses ma peksin seda tobedat elukat vastu lõugu ja silmi; tema 
ainult raputas pead, aga kaablit lahti ei lasknud, rebis seda 

hirmsasti ja vehkis sabaga. Siis ma võtsin tal teise käega sabast kinni. On aga ka jõud sel kalakesel!» 
«Miks te siis oma kindaid tegevusse ei pannud?» 
«Sellepärast, et kartsin kaablit käest lasta. Kurat teab, millega ta selle aja jooksul oleks hakkama 
saanud! Aga kus siis Pavlik on? Ma kuulsin teie juttu. Kas ta jäi teist kusagil maha?» 
Zooloog erutus. 
«Oh heldeke!» hüüdis ta. «Tema ma unustasin hoopis. Pavlik! Pavlik! Miks sa vaikid? Pavlik! . . .» 
Ta vaatas ärevalt Skvorešnjale otsa: 
«Kas teie ka ei kuule vastust?» 
Hiiglane muutus rahultuks. Nagu alati niisugustel hetkedel, hakkas ta kohe tarvitama ukraina ja vene 
sõnade metsikut segu, mida ta nimetas oma «emakeeleks». Paljud asjaolud olid kaasa aidanud selle 
«keele» moodustumisele ning viinud Skvorešnja veendumusele, et see on tema emakeel: nii 
Voroneži ümbrus, kus ta ühes pooleldi ukraina, pooleldi vene külas oli sündinud, kui ka õppimine 
vene kümneklassilises koolis, suur armastus vene kirjanduse, eriti vene poeetide vastu, mis elas 
temas .koos kirgliku armastusega Ševtšenko. ja Kotsjubinski vastu, ning lõpuks teenistus mereväes — 
algul pealvee-, hilljem aga kuni praeguseni allveelaevastikus. . . 


«Ei, mitte midagi ei kuule,» ütles ta valjusti nohisedes ja lisas varjamatu ärritusega: «Kus te siis 
poisi ära kaotasite, seltsimees Lord?» 

«Ta jäi korallitihnikusse, kui ma teie juurde kiirustasin, Skvorešnja... Pavlik! Pavlik! Vasrta siis 
ometi! ... Ta vaikib... Temaga on midagi juhtunud. Jookseme, Skvorešnja!» 

«Oleks tulnud tema juurde tagasi pöörata, mitte aga minu juurde joosta. Mida kuradit mulle siis 
ikka oleks juhtunud, kui te veel minutit kümme oleksite hiljemaks jäänud. Pange propeller käima, 
ma tulen kohe järele.» 

Ta avas vööloleva lülitustahvli ja vajutas sellel ühele arvukatest nuppudest. Kostis hääl: 
«Räägib vanemleitnant Bogrov. Mis on, Skvorešnja?» 
Skvorešnja ajas end harjumuse järgi sirgu, tõmbus pingule ja ütles: 

«Kannan ette, et laeva pardal viibiv poiss Pavlik, kes koos seltsimees Lordkipanidzega suundus 
töökohale Koralliseljaku punktis number kuus, jäi teel seltsimees Lordkipanidzest maha, eksis 
korallitihnikusse ja lakkas väljakutsetele vastamast. Seltsimees Lordkipanidze, kes minu väljakutsel 
ruttas minu juurde, et mind abistada hai kallaletungi puhul kaablile ja mulle, on praegu siin. Palun 
lubada mind minna poissi otsima ja saata mulle punkti vahetus,» 

«Hästi, Skvorešnja,» kostis kiirustav vastus. «Alustage viivitamatult otsimist. Saadan vahetuse, 
ärge jääge seda ootama.» 

«Just nii, seltsimees vanemleitnant!» 
Ta haaras maas lebava väikese labida ja kattis kiiresti kaabli liivaga. Zooloog avas sel ajal oma 
lülitustahvli ja vajutas nupule. Seljapoolse küüru alumisest osast nihkus välja jäme varb, puhkes 


nagu lilleõis ja muutus väikeseks propelleriks. Samal ajal avanesid metalsed säärekaitsed ning 
muutusid horisontaalseteks ja vertikaalseteks tüürpindadeks. Zooloog nihutas kangregulaatorit, 
propeller hakkas kiiresti pöörlema ja teadlane, kes oli jalad enda alla tõmmanud, kandus 
poollamades edasi, lõigates kiivriga vett ja juhtides jalapöidade abil tüürpindu. Minuti pärast möödus 
temast hiigeltorpeedona Skvorešnja. Nii murelik ja halvas tujus kui zooloog ka oli, ei suutnud ta 
siiski maha suruda tahtmatut vaimustushüüet, nähes hoogsalt edasi liikuva Skvorešnja võimsat kuju. 
«Suurepärane on see Krepini leiutis!» sosistas ta. «Mis = te ütlesite?» 
«Niisama, ei midagi. . .» kohmetus zooloog. 
Talle näis andestamatuna mõelda praegu millestki muust kui Pavlikust. 
«Kiiremini, Lord! Kiiremini!» 
Zooloog jõudis Skvorešnja kõrvale. Nihutades regulaatoreid veel mõne jaotuse võrra kaugemale ja 
suurendades sellega propelleri pöörete arvu, liikusid nad nüüd juba täiesti vertikaalses asendis veelgi 
kiiremini edasi. 

Kohkunud kalad suutsid vaevu nende kummaliste, veealuses maailmas ebatavaliste olendite teelt 
kõrvale põigelda. Väike seepia jäi hetke võrra hiljaks ja lömastus 

samas vastu zooloogi õlga. Ta paiskas väljatiheda tindipilve, ajas surmaeelses agoonias sirgu oma 
kümme haaret ja vajus põhja, ringeldes zooloogi taga moodustunud veekeerises. Veevool surus vastu 
Skvorešnja skafandrit mõned pikad, vingerdavad angerjad. Ehmunult keerutades oma punakate 
silmakestega maopäid, libisesid nad tema jalgade juurde, kus tüürpindade teravad servad nad 
mitmeks tükiks lõikasid. Vilksatas väike hai, oleks neile ebaharilikele olenditele peaaegu. vastu 
tormanud, kuid painutas end kohe loogana ja ujus ülespoole, heledatesse pinnavetesse. 

Olles lasknud prapelleritele kaltsevõred, tungisid zooloog ja Skvorešnja nagu kaks rasket mürsku 
veepinna suunas sirutuvate hiiglaslike sargassum-vetikate padrikusse. Vetikate mitte kuigi sügavale 
ulatuvad juured, mille ülesandeks ei olnud taimede toitmine, vaid ainult nende põhja külge 
kinnitamine, rebenesid nende skafandrite surve all kergesti lahti. Õhuga täidetud põiekesed, mis 
rippusid viinamarjadena vetikate kullakarvalistel tüvedel ja lehevarte tüvepoolsetel osadel, lõhkesid 
vahetpidamatult, nii et näis, nagu keeks vesi kogu nende hoogsa edasiliikumise teel. 

Vetikad lõppesid. Teisel pool lagendikku algas korallitihnik. 
«Kust teda siin otsida?» pöördus Skvorešnja zooloogi poole. 
«Sealtpoolt.» 

Nad vähendasid kiirust ja tegid korallirägastiku serval mõned siksakid, teravasti silmitsedes 
eredate, elust tulvil põõsaste ja okste tihedat põimikut. Pavlikut ei olnud näha. Nad laskusid 
madalamale ja liuglesid tihniku kohal, peaaegu riivates kõrgemaid tippe ning rebides kaljudelt õrnu 
õitsvaid korallioksi ja põiekestega kaetud vetikate girlande. 

«Pavlik! Pavlik! Kus sa oled?» 

«Vasta, poju! Me oleme siin.» 

Akki tegi Skvorešnja järsu pöörde, sukeldus pea ees kõrge korallisamba jalamile ja hüüdis: 

«Siin ta on! Lebab! Siia, Lord! Siia! Küll on hirmus! Vaadake, kellega tal on tulnud lahingut lüüa!» 
Hämmastunud zooloog seisis mõne hetke liikumatult. 

«Mõõkkala!» hüüatas ta .lõpuks ning laskus liival lebava Pavliku kõrvale põlvili. 

Hiiglasuur, vähemalt kolme meetri pikkune, sihvaka ja jõulise kehaga, kõrge sirbikujulise 
seljauimega ja samasuguse, peenelt voolitud sabaga kala oli kogu oma raskusega langenud 
Pavlikule, teda pooleldi enda alla mattes. Kala kareda keha värvus kujutas endast seljal kummalist. 


eredat segu punasest ja taevassinisest, kuna kogu ülejäänud nahal valitses kõige mitmekesisemates 
varjundites sinine: kõht oli ilusa hõbedase läikega sinakasvalge, uimed hallsinised, saba sinakasmust 
ja isegi suured ümmargused silmad olid tumesinised. 

Mõõkkalal nagu suuremalosal teistelgi kaladel valitsesid seljal tumedad, kõhupoolel aga heledad 
värvid: ülalt vaadates oli raske eristada tumedat selga, mis värvuselt sulas ühte veega; alt vaadates 
nagu lahustus ülalt langevas valguses kala hele kõht. Kõige tähelepanuväärsem aga oli selle kala 
juures pikk, lame ja terav mõõk. See mõõk, mis polnud midagi muud kui kala ülalõua jätk, oli 
vähemalt seitsekümmend viis sentimeetrilt pikk ja kujutas endast ohtlikku relva. Pavlikut rünnanud 
hiiglasuure kala mõ5k oli peaaegu täielikult tunginud vetikatega varjatud lõhesse korallisambas, 
miskõrgus paiga kohal, kus oli toimunud see veealune draama.. 

«Kas see kala tõesti tappis poisi?» küsis zooloog väriseva häälega, vaadates Pavliku kahvatut nägu 
ja tihedasti suletud silmi. 

«Ei, ta on elus, Lord!» ütles Skvorešnja kindlalt ja tõusis püsti. «Mõõkkala oleks saanud teda 
tappa ainult skafandrit purustades. Seda, nagu näete, ei ole juhtunud - skafander on täiesti terve. Elus 
on meie noormees! Kalale aga tegi ta lühikese lõpu! Samas paigas! Nagu suurtükist.» 

Pavliku kinnastes käed embasid kramplikult kala ümmargust keha allpool seljauime. 
Skvorešnja tõmbas ettevaatlikult poisi käed laiali. 
«Tõstke kala üles,» ütles zooloog, «ma tirin Pavliku tema alt välja.» 

See oli kiiresti tehtud. Zooloog uuris poisi skafandrit hoolikalt igast küljest ega leidnud sellel 

mingeid vigastusi. Ainult lame, piklik, brauninguga samanev kastike, 

mis oli varem rippunud skafandri paremal küljel, oli vöölt rebitud ja seda hoidis ainult kumminöör. 

Zooloog vaatas veel kord teravasti Pavtiku kahvatusse, elutusse näkku ja nägi, et õhuke, õrn nahk 

tema parempoolsel meelekohal pulseerib vaevumärgatavalt. 

«Ta on elus, Skvorešnja! Ta on elus!» 

«Aga Mis siis mina teile ütlesin?» vastas hiiglane rõõmsa naeratusega, pööramata silmi poisi näolt. 
Zooloog avas kiiresti poisi vööloleva lülitustahvli ja surus ühele nuppudest. 

«Väike lisaannus hapnikku,» sõnas ta, «aitab poisil kiiremini meelemärkusele tulla. Põsed ongi juba 
roosaks tõmbunud. Väga hea! ... Pavlik! Pavlik! Kas sa kuuled mind, poju? Vasta! Vasta mulle!» 
Poisi silmad avanesid. Hetke vältel vaatas ta midagi taipamata zooloogile otsa; siis libises äkki üle 
tema näo hirm, kuid nähes enda kohale kummarduvat ja naeratavat Skvorešnjat, vastas ta sellele 
kohe nõrga naeratusega. 

«Noh, ongi kõik korras,» jätkas, zooloog. «Nüüd termospudelist veidi kakaod, ja meil on juba päris 
hea.» 

Ta surus poisi lülitustahvlil teisele nupule ja kohe kerkis Pavliku kiivrisse skafandri kaeluse alt kõver 
must toru, mille ümmargune ots jäi peatuma just tema huulte juurde. 

«J00, 100, poju,» ütles zooloog lahkelt, «sul hakkab parem.» 

Pavlik võttis toru suhu ja neelatas paar korda. Seejuures vaatas ta juhuslikult kõrvale, nägi 
mõõkkala koletislikku keha, ajas end järsku istuli ja tardus ehmatusest. Skvorešnja hakkas naerma ja 
pani talle käe õlale: 

«Sa oled nüüd kangelane, Pavlik! Vaata, missuguse kala sa üksi tapsid! Tubli poiss!» 

«Ma ei jõudnud teda vaadatagi,» vastas Pavlik kahvatult naeratades nõrga häälega. «Ta tuli mulle 
nii kiiresti kallale...» 

«Noh, nüüd koju, ruttu koju, Skvorešnja!» kiirustas zooloog. 
«Just nii - koju, seltsimees Lord!» vastas Skvorešnja lõbusalt. 

Minuti pärast pöörlesid zooloogi ja Skvorešnja seljal juba propellerid. Pavlik lebas hiiglase tohutu 


suurtel kätel mugavasti nagu hällis. Hoogsalt vett lõigates liikusid kõik kolm edasi, kuna nende all 
suundus lauge nõlvak tumedatesse ookeanisügavustesse. 


Kuuesaja viiekümne meetri sügavusel näis prožektori kiir tihedasse, läbitungimahlsse sametmusta 
pimedusse rajatud hiiglasuure helesinise tunnelina. Selle tunneli kaugem ots säras pimestavalt nagu 
tilk sulametalli, samal ajal kui tema lähem ots sarnanes laia lehtriga, mida järk-järgult hävitas ja 
neelas ümbritsev pimedus. 

Zooloog ja Pavlikut kätel kandev Skvorešnja liikusid kahe kümnendikuga täiskäigust piki 
valgusetunnelit, hoidudes sellest veidi kõrvale. Nõrk helesinine vastuhelk mängles nende nägudel ja 
metaisetel skafandritel. Tunnelis endas liuglesid nagu läbipaistval hõbedase! ekraanil kalade siluetid. 
Nad ilmusid äkki, mänglesid nagu joobnuna ebahariliku valguse voogudest või rippusid nagu 
võlutuna kaua liikumatult ning kadusid siis jälle niisama äkki, nagu oleksid nad sulanud. 

Zooloog pöördus prožektori kiirest kõrvale ja talle näis, et ta näeb igal pool enda ümber 
kummalist, ebatavaliste tähtedega üle külvatud tumedat taevast, mis ainult ülal, tema selja kohal oli 
veidi heledam. 

Need helesinised, punased, rohelised ja hõbedased tähed lendlesid igas suunas, kord süttides, kord 
kustudes, kord ühekaupa, üksikute lambikestena, kord keerdudes sätendavateks rõngasteks, 
põimudes pärlidiadeemideks või sirutudes mitmevärvilisteks vilkuvateks girlandideks. 

Nii prožektori kiires kui ka ümberringi säravates punktides, täppides ja joontes tundis või aimas 
zooloog temale tuttavaid loomi - dredžide, traalnootade ja süvaveevõrkude juhuslikku saaki ning 
merebioloogia ja zooloogia jaamade ja laboratooriumide juhuslikke külalisi. Vaga sagedasti aga 
sattus ta, ummikusse, nähes esimest korda suurt hulka kõigile seni tundmatuid olendeid. 

Kui palju ootamatusi varjavad endas veel need piiritud ookeanisügavused! Mida tähendavad neile 
tugeva- 

tele, kiiretele ja osavatele sügavuste elanikele kõige teravmeelsemad püügivahendid! Keda toovad 
päevavalgele need haletsusväärsed pimeda jahi vahendid ainult kõige aeglasemaid, kõige väiksemaid 
ja nõrgemaid olenditest, kes asustavad neid salapäraseid, mõistatustest tulvil ookeanikihte! 

Kõik, millega zooloog oli oma lühikese tööaja jooksul juba jõudnud suurepärase laeva kaasabil 
tutvuda, näitas talle, kui piiratud, puudulikud ja juhuslikud olid andmed, mida teadus oli seni 
suutnud koguda merest, tema elust ja elust temas. Alles nüüd, selle laeva ilmumisega hakkavad 
okeanograafia ning merefüüsika, -keemia ja -bioloogia väljuma lapsekingadest. Zooloogi rind paisus 
vaimustusest mõtte juures, et just tema on esimene, kes vabalt ja vahetult uurib merd ja selle elu 
tegelikes, looduslikes tingimustes. 

Pimedusest hakkas paistma hiigelkašeloti siluetti meenutav tohutu suur vari, mis vaevu eraldus 
ümbrusest prožektori ümber leviva peegeldunud valguse foonil. 

«Noh, olemegi kodus,» ütles zooloog mõne aja pärast. «Kutsun laeva välja.» 

Kogu vahemaa, mis lahutas Pavliku ja mõõkkala vahel toimunud lahingu kohta allveelaevast, kõik 
need kümme kilomeetrit olid zooloog ja Skvorešnja läbinud ainult kümne minutiga. 

Nad lähenesid allveelaeva paremale pardale, mille keskelt tungis hävitava jõuga välja 
kaheteistkümne miljardi küünla tugevuse prožektori kiir. Valgusetunnel oli siin nagu täidetud 
pimestavalt valge sulametalliga. Kuni saja meetri kaugusel prožektorist ei suutnud ükski elusolend 
taluda selle valguse heledust. Need aga, kes juhuslikult sattusid kiirde, pimestusid silmapilkselt ja 
langesid abitult põhja, kuhu nad jäid kauaks paralüseerituna lamama. 

Olles vahetanud raadiotelefoni teel mõne sõna allveelaeva juhtimiskeskusega, ujusid zooloog ja 
Skvorešnja aeglaselt otse prožektori alla. Allveelaeva lainelisest pardast eraldus tasane, otsast avatud 
ja külgedelt käsipuuga kaitstud metallplatvorm ning jäi horisontaalselt hingedele rippuma. Samal 
ajal avanes parras platvormi taga ning nähtavale tuli kuubikujuline kamber, mida täitis rohekas vesi 


ja mitmete elektrilampide kollane 


44 


valgus. Olles peatanud ja kokku pannud propelleri, astus Skvorešnja esimesena platvormile ja 
slsenes Pavlikut kätel hoides veega täidetud kambrisse. Temale järgnes zooloog, kes surus punases 
valguses säravale nelinurksele nupule ukseavast paremal pool. Platvorm kerkis üles ja kattis 
sissekäigu. Paksud metallist uksepooled nihkusid kokku ja liibusid nii tugevasti teineteise vastu, et 
oli raske margata nende kokkupuutejoont. Vesi hakkas kiiresti kahanema. Paljastusid metallseinad. 
Välisseinas oleva sissepääsuava juures, mis nüüd oli nähtamatu, paistis rida mitmevärviliste tuledega 
varustatud nuppe. Vastaspoolel tulid nähtavale mõned skaaladega, osutitega ja gradueeritud 
klaastorudega aparaadid, mis olid monteeritud seina sisse. 

Kümne-viieteistkümne sekundi pärast ei olnud kambri põrandal enam tilkagi vett. Zooloog ja 
Skvorešnja seisid liikumatult nagu ennegi. 

«Kui suur on rõhk, Lord?» küsis Skvorešnja kannatamatult. 

Z0oJoog läks aparaatide juurde ja silmitses üht osutit. 

«Juba kaheksateist atmosfääri,» vastas ta. «Kohe on õhurõhk normaalne ja me võime lahti 
rõivastuda.» 

Jalalt jalale tammudes jälgis ta silmi kõrvale pööramata aparaate, avas siis vööl oleva lülitustahvli 
ja surus ühele nupule. Kohe tungis kiivrit skafandri kaelusega ühendavatesse iminappadesse õhk ja 
zooloog eemaldas kiiresti kiivri. 

Seejärel võttis ta lülitustahvli juurest pika peenikese nööri otsas oleva vasknõela, surus tillukesele 
nupule nõela käepidemel ja tõmbas nõela terava otsaga piki skafandri keskjoonelolevat vagu ülalt 
alla, siis mööda mõlemat jalga kuni taldadeni ja lõpuks ümber piha. Skafander avanes kõiki neid 
jooni mööda ja zooloog võttis oma metallülikonna osade kaupa seljast. Samasuguse operatsiooni 
teostas Skvorešnja Pavlikuga. 

Samal ajal avanes kambri siseseinas uks ja kambrisse kurustas noor, kuivetu ja tõmmu madrus 
valges vormipluusis ja mustades pükstes. Tema tõrvmustad juuksed olid küljelt siledasti lahku 
kammitud, kuid pealael oli väljakutsuvalt püsti kangekaelne tukk. 

«Mis on Pavlikuga?» hüüdis ta Skvorešnja poole tormates. . 

«Mitte midagi, Marat Moissejevitš, mitte midagi!» vastas Pavlik reipalt, rabeles Skvorešnja käte 
vahelt lahti ja jooksis noore punalaevastiklase juurde. 

«No-noh, või mitte midagi...» vaidles zoaloog vastu «Rõivasta ta kiiresti lahti, Marat, ja vii 
ambulantsi, ma vaatan ta kohe läbi.» 

Kambrisse astus rutakalt valges kitlis jässakas, musta juukseiine ja tumekollase, mongoli tüüpi 
näoga noor mees. Tema kitsad pilusilmad heitsid lahtirõivastuvatel, tuukritele mureliku pilgu. 
«Tsoi! Tsoi!» tervitas Pavlik teda rõõmsalt, andmata noormehele võimalust sõnagi lausuda. «Tõin 
sulle huvitava molluski! Ma olen terve ja midagi erilist pole! Arsen Davidavitš ütleb, et see on uus 
mollusk. Ainult ta on vist haige. Arsen Davidovitš tahab, et sa teda uuriksid.» 

«Oh heldeke!» hakkas Tsoi naerma, näidates kaht rida suurepäraseid valgeid hambaid. «Laseb 
kolmest rauast korraga! Tähendab, on terve! Noh, kõigepealt läheme remonti, kangelane!» 

Kõik viis väljusid kambrist ja astusid läikiva metalli ebatavaliste, kuuldamatult töötavate masinate 
ja mehhanismide maailma. 


IV PEATÜKK «DIOGENESE» HUKKUMINE 


Vaatamata Baffini mere ja Gröönimaa külmadest piirkondadest puhuva orkaani hirmsale jõule 
ruttas Cherbourgi ja New Yorgi vahel liiniühendust pidavale esimese klassi aurikule «Diogenesele» 


juba tema esimese hädasignaali peale kahe-kolme tunni jaoksul appi kümneid aurikuid. Tohutu 
suured, kolmeteistkümne meetri kõrguseni küündivad lained tasandati naftavoogudega ja purustati 
veealuste õhk-lainemurdjatega. Hukkuvalt laevalt inimesi vedavad auru-, diisel- ja elektrikaatrid 
ning glisserid sõelusid edasi-tagasi. Esimesed ohvrid toimetati enne teisi konale jõudnud ja 
päästetöödele asu- 

nud «Marie Antoinette'i» pardale. Nende kannatanute hulgas oli nõukogude kodanik Ivan 
Fjodorovitš Bunjak, keda oli raskesti haavanud jäämäest lahti murdunud jääpank. Pärast kuueaastast 
tööd Nõukogude konsulina Ouebec'is oli Bunjak teel Kanadast kodumaale. Hetkel, mil «Diogenes» 
põrkas kokku jäämäega, seisis ta oma neljatetstkümneaastase pojaga ülemise, viieteistkümnenda 
deki reelingu ääres ja imetles selle kahekümne viie meetrisest kõrgusest hiigelaurilku rütmilise 
kiikumise saatel loodusjõudude jõuetut raevutsemist. Jäämägi ilmus koidueelsest pimedusest täiesti 
ootamatult. Nii kaugel lõunas ei olnud veel kunagi esinenud jäämägesid ja ainult orkaani 
seitsmepäevase kestusega võis seletada ühe niisuguse ilmumist «Diogenese» teele. 

Vasaku parda infrapunane fotoaparaat oli just sel ööt riknenud ega saanud seetõttu laeva 
õigeaegselt hoiatada jäämäe lähenemise eest. Orkaan oli nii tugev ja jäämäe mass nii suur, et löök 
vastu «Diogenese» parrast toimus erakordse jõuga. See löök muljus lömmi ja. surus sisse auriku 
kogu vasaku parda ning purustas veekindlad vaheseinad, kuna ülemistele dekkidele varisesid tohutu 
suured jääpangad, mis neist läbi murdsid. 

Teadvusetult lebava Bunjaki andis meeskond üle 

«Marie Antoinette'i» kaatrile, ilma et keegi oleks märganud poisi, tema poja puudumist. Nii palju 
häda põhjustanud jäämägi eemaldus majesteetlikult, kiikudes kergelt tema ümber raevutsevates 
hiigellainetes, ning kellelgi ei tulnud pähe vaadata, mis toimub tema arvukates lohkudes, lõhedes, 
koobastes ja grottides. .. 

Kui päästetööd olid lõpetatud, tehti kindlaks haavatute, sealhulgas ka teadvusetute isikud. Raadio 
teel korraldatud loenelusega, mis haaras kõiki päästetuid, selgitati, et puudu on kolm inimest, nende 
hulgas ka Nõukogude kodaniku Ivan Bunjaki poeg, neljateistkümneaastane Pavel Bunjak. Arvati, et 
kõik kolm kukkusid kokkupõrkel merre ja hukkusid. Umbes viieteistkümne minuti jooksul uurisid 
siiski mõned kiirekäigulised kaatrid vajuva «Diogenese» lähimat ümbrust, kuid pöördusid tühjalt 
tagasi. 

Oma arvukate kaasvendade kurva jumalagajätuvile saatel sukeldus «Diogenes» kustunud kateldega 
aeglaselt 

tumedatesse ookeanisügavustesse. Aurikud sõitsid laiali, viies päästetuid mitmesugustesse Euroopa 
ranniku sadama tesse. 


Ookean rahunes. Pikad lauged lainevallid kerkisid ja veeresid aeglaselt kaugusse. Pärast tugevat 
orkaani hakkas pinnal jälle kihama orkaani ajaks sügavustesse peitunud elu. Üha sagedamini 
vuhisesid ultramariinsetest lainetest välja lendkalade parved. Sirutades laiali oma pikad ja 
teravaotsalised, pääsukeste tiibu meenutavad uimed, lendasid need kalad kuiva sahinaga lainete 
kohal ja sukeldusid uuesti ookeanivete ülipuhtasse sinasse. 

Nende järel paiskusid suurtükimürskudena õhku rohekaspunased boniitokalad ja kord emailsinised, 
kord purpursed, kuid alati kuldkollaste sabadega kuldmakrelid. 

Jahist hasarti sattunud hiiglasuured, kahe kuni kolme meetri pikkused tuunikalad näitasid aeg-ajalt 
veepinnal oma ahnelt avatud ümmargusi suid või võimsaid mustjassiniseid selgi. Jaht oli täies hoos. 
Vahetpidamata viskusid õhku ja langesid tagasi lendkalade parved ning ei kütte ega kütitavaid 
häirinud siin-seal lainetel ujuvad, selle paiga jaoks täiesti ebaharilikud ja veidrad esemed: puupingid, 
kerged korvtoolid, võrejad kastid kapsaste ja apelsinidega, lauatükid, lakeeritud jaapani riiul, poolest 


saadik klaasitud valge uks, mererohuga täidetud madratsid, päästerõngas, õlepraht - erutavad 
hädamärgid, inimese kurvad, orvuks jäänud teekaaslased. 

Üks rohkem kui meetri pikkune doraad langes pärast ebaõnnestunud hüpet läbi surnud kanu 
sisaldava puuri valju sulpsatusega vette tagasi, kuid sööstis kohe jälle välkkiirelt oma ohvri kannule. 
Ta kihutas üha kiiremini ja kiiremini, libisedes mööda veepinda nagu glisser, ja kui jõu kaotanud 
lendkala hakkas pärast saja meetri pikkust kaarjat lendu laskuma, viskus doraad järsku ühe 
sabalöögiga laineharjalt õhku, lendas mõne meetri kõrgusele, lõikas läbi lendkala tee ja ühe hetkega 
oli ohver kadunud tohutute ümmarguste lõugade vahele. 

Päike heitis kumeratele laineharjadele juba oma viimaseid kiiri, kui doraadide, baniitokalade ja 
tuunikaladega 

ühines parv teravakoonulisi delfiine. Julm mäng elule ja surmale algas uue hooga. 

See liikuv ja värviküllane pilt ei köitnud ags vähimalgi mäaral kolme meest, kes uurivalt silmitsesid 
kogu ümbrust kuni kauge horisondini. Need mehed seisid tasasel ovaalsel, kerge reelinguga 
ümbritsetud platvormil väikese, sinakasroheliseks värvitud lainelisest metallist künka tipul. 
Platvormi eespoolse otsa juures, peaaegu otse reelingu taga vajus küngas järsult vette. Teisel pool 
platvormi laskus küngas kahe-kolmekümne meetri ulatuses laugelt veepinna suunas nagu hiiglasuure 
vaala selg ja kadus siis vee puhtasse, läbipaistvasse sinasse. 

Sellel seljal paiknes kuklasse tõugatud mütsina samasugusest lainelisest metallist, ümara ülaosaga 
küür. Aeg-ajalt paljastas taanduv laine veel mõne meetri võrra lauget künkanõlva, näidates, et see 
jätkub ka vee all. 

Küngas kiikus vaibuvas ühtlases lainetuses, kord näidates end lainetel, kord kadudes nende vahele. 
Mehed seisid platvormil, laskmata end häirida kiikumisest. 

Kaks neist meestest, kes olid rõivastatud pimestavalt valgetesse kuldnööpidega vormikuubedesse 
kuldsete triipudega käistel ja kandsid «krabidega» vormimiütse, silmitsesid kummaliste, üheaegselt 
nii binoklite kui ka pikksilmadega sarnanevate instrumentide abil vaikides horisonti ja kaugete 
lainete harju. i 

Kolmas, laiaõlaline hiiglane, seisis kühmu tõmbunult, distsipliini ja aupaklikkust säilitada püüdva 
karu poosis ülemustest tagapool reelingu ääres. Tal oli seljas lumivalge madrusepluus ja peas sirmita 
vormimüts. Tema pikad, huulte kohal suitsetamisest pruuniks tõmbunud vurrud rippusid 
heleblondide keerdudena lõuast allapoole; väikesed silmad laias, siledaks raseeritud, nöbininaga 
näos vaatasid veidi pilkavalt, heatahtliku kavalusega. Ka tema vaatles silmi kõrvale pööramata 
tähelepanelikult ja teravasti ookeanipinda ega pannud tähele kiskjate mängu oina ohvritega. 

Päike loojus. Kiiresti, silmaga nähtavalt tihenes hämarus, nagu oleks altpoolt, ookeanist kerkinud 
hiiglasuur, üha paksem, üha sinisem eesriie. 

Doraadide, boniitokalade ja delfiinide hüpped lakkasid, kuid veepinna all jaht arvatavasti jätkus 
veel. Kerge 

praginaga uimi välja sirutades paiskusid endiselt õhku lendkalade parved, laskusid, puudutasid 
kergelt laineharju ja kerkisid uuesti vee kohale. Kord üks, kord teine neist kukkus kiiresti tihenevas 
pimeduses valju prantsatusega kummalisele laevale, tema platvormile, põrkas vastu tema lainelisi 
külgi ja langes vette tagasi, jättes endast maha verd ja hõbedasi soomuseid. 

Pikakasvuline, valges vormikuues mees langetas lõpuks oma imeliku binokli ja lõi käega. 

«Mitte midagi pole näha, Lord,» ütles ta kõige puhtamas vene keeles, surudes pikksilma lülid 
binokli poolte vahelisse ruumi. «Poiss on ilmselt hukkunud. Me ainult kaotame asjatult aega.» 

Vaatamata tihenevale hämarusele oli veel hästi näha tema kullaka päevitusega kaetud nägu, hele 
teravatipuline väike habe ja puhtaks raseeritud ülahuul. Vurrude puudumise tõttu näis tema veidi 


kongis nina röövlinnu nokana. Seda sarnasust suurendasid veelgi hallid, pilkumatud, alati õhukeste 
sinakate latigudega pooleldi kaetud silmad. 

Väike, tüse ja suure peaga mees, kes kandis suurepärast musta habet, mille üle oleks kadedust 
tundnud iga muistse Assüüria kuningas, vaatas rääkijale otsa. 

«Meil tuleks selles siiski veenduda, kapten,» ütles ta ning pani samuti oma pikksilma kokku. «Seda 
enam, et meie «Pioneer» teeb kaotatud aja kergesti tasa. Me ju nägime ainult kaht sügavusse vajuvat 
laipa. Kus on siis kolmas?» 

«Ei tea, Lord, ei tea. Võib-olla jäi ta «Diogenesele» ja see viis ta endaga kaasa. Mul on poisist 
väga kahju, kuid me ei või kauemaks siia jääda. Lähme,» tegi kapten ettepaneku, pöördus ja suundus 
aeglaselt, nagu vastu tahtmist avatud luugi poole, mis paistis platvormi tagumisest otsast. 

Sel hetkel võpatas hiiglane, ajas end sirgu, kummardus ettepoole ja tõstis hoiatavalt käe. 
Kapten ja Lord peatusid. Hiiglane, kes oli nagu raidkujuks tardunud, kuulatas pingutatult. 

Vee vaikne loksumine vastu laeva lainelisi parda id kriipsutas ainult alla peaaegu uinunud ookeani 

kohal valitsevat vaikust. 

«Mis on, Skvorešnja?» katkestas kapten kannatamatult vaikuse. 
«Kas teie siis ei kuulnud?» põristas hiiglane erutatult. «Seal hüüab keegi...» 

«Mis?» Kapten vaatas tagasi ja libistas pilgu üle tumedate vaibuvate lainete. «Teile ainult näis nii, 
Skvorešnja!» 

«Ma olen täiesti veendunud, seltsimees kapten,» tõmbus Skvorešnja kogu oma pikkuses sirgu. 
«Ma kuulsin hüüet. .. Stopp!» katkestas ta iseennast, sirutas käe endises suunas välja ja vaatas 
pingutatult üle kapteni pea kuhugi pimedusse. 

Kaugusest kostis pikk nõrk heli, mis kõlas sääse piri nana. 
«Hüüe!» sosistas Lord. «Ma kuulen hüüet, kapten!» 
«Jah, jah! Aga see ei tule sealt, kuhu näitab Skvorešnja, vaid parema parda poolt.» 

«Ei, seltsimees komandör, ma ei eksinud,» vaidles Skvorešnja aupaklikult vastu. «Hüüe kostis otse 
laeva nina eest.» 

«Kui süüdata prožektor...» lausus Lord ebakindlalt. 
«Mitte mingil juhul!» vastas kapten kategooriliselt ja astus kiiresti platvormi eespoolsesse otsa, 
reelingu juurde. 

Reelingu ülemine osa paksenes siin ja laienes ovaalseks kilbiks, mis oli kaetud pimeduses 
mitmevärviliselt fosforestseerivale numbrite ja märkidega varustatud nuppudega ning väikeste 
kangikeste ja tüürirattakestega. 

Kapten vajutas ühele nupule. Laeva parempoolsest veerjast pardast paiskus välja mingi tume, lai ja 
pikergune, ümmarguste otstega ese, lendas torpeedona tasase vile ja sumina, saatel ülespoole ning 
kadus kohe pimedusse. Samal ajal hakkas reelingul oleva kilbi keskel tuhmhõbedaselt helendama 
väike ümmargune ekraan. 

«Infrapunane lokaator!» hüüdis Lord rõõmsalt ja jäi uuesti vait, suunates silmad ekraanile. 

Kapten jälgis samuti tähelepanelikult seda väikest hõbedast ringi, keerates tüürirattakest veerandi 
pöörde võrra paremale ja vasakule. Ekraani heledal foonil vilkusid laialivalguvad varjud: midagi 
kasti taolist, siis 

midagi lamedat, nelinurksete laikudega kaetut,. mingi tugitool, pingid... Polnud kahtlust, et kõik see, 
mida inimesed olid ookeani pinnal näinud loojuva päikese valguses, kõik laevahuku jäänused ja 
rusud, mis ujusid ümberringi, ilmusid nüüd, pimeduses, üksteise järel tuttavate, kuigi laialivalguvate 
varjudena sellele kahvatuhõbedasele ekraanile. 
«Missugune geniaalne leiutis!» hüüdis Lord vaimustatult, pööramata silmi ekraanilt. «Ma ei suuda 
ikka veel harjuda selle suurepärase lokaatoriga. Näete, seal ongi jäämägi!» 


«Jah,» ütles kapten, «aga meri tema ümber on tühi ja mingeid rususid pole enam näha. Kust siis 
kostis see hüüe?» 
«Võib-olla ei vaadelnud me küllalt tähelepanelikult lokaatori all olevaid rususid?» arvas Lord. 
«Väga võimalik,» nõustus kapten. «Tuleb see sektor tihedamalt läbi kammida ja mürsku veepinna 
lähemal hoida.» 


Kümne minuti pärast, olles peaaegu otse veepinna kohale kudunud üha kitsenevate siksakkide 
tiheda võrgu, pöördus infrapunane lokaator laeva platvormi juurde tagasi, eemaldus uuesti ja käis 
samasuguse tee läbi jäämäe kohal, kuid tulemusi polnud. Kusagil ei õnnestunud märgata jälgi 
inimesest. 

«Mida see siis tähendab?» küsis Lord nõutult. «Kas tõesti poiss saalis meile oma viimase kutse, 
siis aga varises kokku ja vajus põhja? Kui õudne see on!» 

Äkki kostis ööpimedusest uuesti kauge, peenehäälne hüüe. Nüüd kõlas see mingi uue, 
meeleheitliku jõuga. Kolm platvormil seisjat nagu kivistusid hetkeks. Siis hüüdis Skvorešnja: 
«Ta on jäämäel! Ta on jäämäel, seltsimees komandör!» 

«Aga jäämäeni on ju lokaatori järgi otsustades rohkem kui kolm kilomeetrit. Nii kaugelt me ei 
kuuleks hüüdeid,» vaidles kapten vastu. 

«Ei tea. Ma ei oska seda seletada, kuid ta on seal, kindtasti seal. Kusagil mujal ei saa ta olla!» 
ütles Skvorešpja erutatult. 

«Hea küll,» lausus kapten, «ma saadan mürsu jäämäele.» 

Ekraani keskele ilmus uuesti jäämägi. Tuhmilt läikivate arvukate tahkudega tohutu jäämass kerkis 
majesteetlikult veest. Tema pind oli täis koopaid ja lõhesid ning teda kaunistasid kummalised tipud, 
sambad ja tornid. Kuuletudes tüürirattakese liikumisele kapteni kätes, pöördus jäämägi ekraanil kord 
ühele, kord teisele poole. Ekraan peegeldas kord koopasuud, kord tasast platvormi, kord tuhmiit 
helkivate servade ja pindadega tumedat lohku. Mõned neist moodustistest olid tihedasti kaetud 
tumedate ja hallide täppidega, mis niipea, kui lokaator neile lähenes, hakkasid liikuma ja muutusid 
lindudeks, kes aeg-ajalt rahutult lendu tõusid, et kohe jälle endisele kohale laskuda. 

«Meie lokaator äratas need kajakad, fregattlinnud ja fulmaarid,» märkis Lord. «Võib-olla näeb ka 
poiss lokaatorit ja see julgustab teda... Seal ta on, seal ta on!»hüüdis ta äkki ja kummardus ekraani 
kohale. 

Kapten pööras väikest tüüriratast järsult vastassuunas. Jäämägi ekraanil hakkas korraga võbisema, 
kaldus küljeli, kadus, ilmus siis uuesti ja jäi kindlalt seisma. ühe tema koopa kõlakojaga sarnaneva 
sissekäigu esisel platvormii, peaaegu otse järsaku kohal oli näha väike pikergune tume laik. See laik 
suurenes kiiresti, silmaga nähtavait, ja muutus mõne sekundiga platvormil lebavaks väikeseks 
inimkujuks. 

«See on tema, seltsimehed, tema!» ütJes Lord erutatult. 
«Annan ühe kümnendiku. edasi!» kuuldus kapteni kindel, seJge hääl. «Välja kutsuda glisser! 
Valmistuda laskumiseks!» 

«Just nii - välja kutsuda glisser, valmistuda laskumiseks!» 

Skvorešnja pöördus lähima jämeda reelinguposti juurde ja surus sellel olevale nupule. Posti tipul 
avanes kaas ja Skvorešnja võttis selle alt väikese mikrofoni, mille taga oli näha juhe. Tasase häälega 
andis ta korraldused kellelegi edasi, asetas siis mikrofoni kohale ja sulges kaane. 

Kapten puudutas samal ajal üht nuppu reelingu esiosal oleval kilbil ning nihutas kaarjal skaalal 
mõne jaotuse võrra paremale äärmist, punaselt kumavat kangregulaatorit. 

Metailküngas nihkus võpatades paigast ja hakkas üha kiiremini edasi liikuma, Tasa loksudes 
voolas vesi tema laia ümmarguse nina ees kahele poole, libises mööda arvukaid pikivagusid tema 


külgedel ja ühines uuesti tema taga. 

Jälgides pidevalt ekraani, millele oli tardunud jäämäe ja inimkeha kujutis, pööras kapten valge 
tulega varustatud tüüriratast. Laev pöördus kuulekalt mõne kraadi võrra lõuna poole. 

Luugist ilmusid kaks madrusepluusides ja -mütsides meremeest. Nende taga olid näha kaks kasti - 
üks suurem, pikergune ja lame, teine väiksem, peaaegu kuubikujuline, Madrused seisid liikumatult 
luugi külgedel, kummalgi oma kast jalge ees. Luugi kõrval avanenud pilust roomas tihedalt laeva 
küljele liibudes alla painduv metalltrepp ja peatus, niipea kui tema alumine aste oli vette laskunud. 

Sel hetkel tõusis kerge tuul ning ookeani pinnal hakkas järsku levima ootamatu valgus. Ta ilmus 
kord siin, kord seal, kord kerkides sügavustest, kord laskudes sinna suurest hulgast väikestest 
õrnadest sädemekestest koosnevate rohekassiniste ja sinakasroheliste helendavate udukogudena. 
Need udukogud omandasid punase varjundi, ühinesid suurteks laikudeks ning võtsid enda alla üha 
rohkem ruumi, süttides kerges tuules tekkinud säbarlainetel nagu terve hulk loitvaid tulekerasid. Siis 
äkki lõi kogu ookeani pind leegitsema, nagu oleks ta kaetud valge hõõgumiseni kuumutatud 
rauapuruga; järgmisel hetkel muutus see sulahõbedaks, milles süttisid veripunastest rubiinidest, 
rohelistest smaragdidest ja sinistest safiiridest koosnevad tähekesed, kerad ja ovaalid. Muutus 
valgeks, kuid kõik näis seejuures kummalisena, uuena, tundmatuna: valgus voolas kõikjalt, igast 
küljest, ja sel valgusel puudusid varjud. 

«Tulirullid!» hüüdis Lord vaimustatult. «Pyrosoma atlantica! Helendavatest loomadest kõige 
heledamad. Missugune suurepärane vaatepilt!» 

Metallküngas liikus edasi, tekitades enda ees ja külgedel külma tule laineid. Äkki kerkis sellest 
külmast leegist otse künka jalamil pikk, painduv keha, mis oli nagu üleni kaetud hõbesinise 
brokaadiga, joonistas ilusa kaare, su- 

keldus uuesti ja kadus. Esimesele järgnes kohe teine, siis kolmas, neljas, ja minuti pärast ümbritses 
laeva fantastilises tuletantsus parv delfiine, kes järgnesid laevale, temast maha jäämata. 
Skvorešnja valjuhäälne hüüatus kiskus Lordi sellest vaatepildist lahti ja tõi ta tagasi tegelikkusse: 
«Inimene jäämäel!» 

Kahesaja meetri kaugusel laevasti kerkis hllglaslik jäämägi. Ta kõrgus seal. silmipimestavalt 
heledana, leekidesse mähituna, kirendades kõigis vikerkaarevärvides nagu sisemisest tulest hõõguv 
tohutu suur briljant. Koopa sissekäigu esisel pimestavalt valgel platvormil oli selgesti näha tume 
liikumatu inimkuju. . 

Laeva taga, mõnekümne meetri kaugusel platvormist hakkas vesi äkki tugevasti kobrutama ja laev 
jäi peaaegu kohe seisma. 

«Glisser vette!» käsutas kapten. 

Üks luugi juures seisvatest madrustest asetas oma kasti küljeli ja vajutas lukule. Kast avanes ja 
muutus mõne hetkega väikeseks, läikivatest metallvarbadest, -ribadest ja -plaatidest koosneva 
keeruka karkassiga kummiglisseriks. Teisest kastist võeti samal ajal välja väike, kokkukäiva 
propelleriga elektrimootor, mis kinnilati glisseri ahtrile. 

Veel hetk ja leegitsevasse vette libisenud glisser suundus Skvorešnjaga tüüril ning kahe tema 
seltsimehega pardal valgete tulepritsmetega ja hõõguvate kalliskivipiiskadega üle külvatud jäämäe 
poole. 

Kaugelt kostis Skvorešnja hääl, mis hüüdis midagi, küsis midagi, julgustas kedagi. 

Tagasi lendas glisser nagu tulitiibadel. Ta ei olnud oma välja lülitatud mootoriga veel õieti laeva 
metallparda äärdegi jõudnud, kui Skvorešnja jooksis juba platvormile, hoides kätel väikest inimkeha 
abitult alla rippuva pea ja jalgadega. 

«Poiss! Poiss!» hüüdis ta erutatud ja rõõmsa häälega. «Üsna nooruke alles!» 
«Elus?» tormas Lord reelingu juurde. «Meelemärkuseta. Algul oigas, siis jäi vait.» 


«Ruttu minu juurde ambulantsi!» hüüdis Lord, sööstis luugi juurde ja kadus sellesse. 

Temale järgnes Skvorešnja oma kandamiga. 
Siis laskusid alla ka madrused kastidesse paigutatud glisseri ja mootoriga; trepp roomas tagasi oma 
pilusse. 

Platvormile täi ainult kapten. Ta surus nupule lülitustahvlil: reeling avanes mõningates 
sõlmkohtades ja lülitus lahti, horisontaalsed varvad vajusid alla, liibusid vertikaalsete postide külge 
ning libisesid koos nendega künka sisemusse. Kapten silmitses platvormi, heitis pilgu tühjale 
ookeanile ja laskus samuti luugist alla. 

Kohe pärast seda hakkas ebatavaline küngas vajuma ja kadus mõne hetke pärast vee alla. Lähenev 
laine libi- 

ses hijglasliku triikrauana üle kohast, kus äsja oli seisnud küngas, nagu hävitades väikseimadki 
temast ookeani pinnale jäänud jäljed. 


V PEATÜKK MARSRUUDI MUUTMINE 


Allveelaev oli sõjalaev. Nõukogude Liidu vaenlased olid korduvalt püüdnud omandada salapärase 
allveelaeva jooniseid, hankida tema kohta andmeid ning enda valdusse saada tema konstruktsiooni 
arvutusi. Tehase ümber, kus toimus tema ehitamine, ringlesid ööl ja päeval spioonid; kaks tehase 
vastutavat töötajat, kelle kodudest spioonid ilmselt lootsid hankida malerjale allveelaeva kohta, leiti 
tapetult. Spioone püüti. neid paigutati vanglasse ja mõned neist lasti mõrva eest maha, kuid nende 
arv ei vähenenud, ja sedamööda, kuidas lähenes ehituse lõpetamise tähtaeg, kasvas nende jultumus. 

Kõik see jäi siiski tagajärjetuks. Allveelaeva ehitamine lõpetati edukalt tema konstrueerija Mihhail 
Krepini juhtimisel. Sügava saladuskatte all lasli laev vette ning varustati uute, täiesti erakordsete 
kaitse- ja pealetungirelvadega. Laeva katsetamine toimus madalaveelises Balti meres ja pärast seda 
saadeti ta esimesele pikale merereisile - Vladivostokki. 

Just seal, nagu sellest kindlalt kõnelesid kõik Nõukogude valitsusele teatavaks saanud faktid ja 
andmed, pidi mõne kuu pärast puhkema juba pikemat aega kogunev äike. Vana vaenlane, kes visalt 
ja väsimatult taotles ülemvõimu Aasia mandril, ei loobunud oma anastusplaanidest Nõukogude 
Primorje suhtes. See õitsev piirkond äratas temas isu. Imperaatorlik ja sõjaväeline klikk valmistas 
ette lööki Nõukogude Liidu vastu, lootes seejuures abile läänest. Selle kliki esindajad olid teadlikud 
uue avantüüri kogu ohtlikkusest ja riskantsusest. Nad tundsid teaduse ja tehnika uusimate 
saavutustega kaitstud Nõukogudemaa võimsust, tundsid tema armee ja laevastiku ähvardavat jõudu, 
kuid iha uute vallutuste järele, hirm omal maal läheneva revolutsiooni ees ning pime vihkamine 
sotsialismimaa vastu õhutasid neid sõjale võimsa sotsialistliku riigiga. 

Rahulikult ja valvsalt jälgisid Nõukogude Liidu valitsus ja partei oma naabrrt. Nad teadsid, et 
kahekümne neljandal augustil, imperaatori sünnipäeval oli oodata otsuste vastuvõtmist, millest sõltus 
miljonite töötajate rahulik elu.. . 

Just selle otsustava päeva eelõhtul, kahekümne kolmandal augustil pidi allveelaev «Pioneer» 
ilmuma Nõukogude Liidu Kaug-Ida rannikule ja näitama agressorile, et Nõukogude piirid on 
puutumatud. Uue võimsa allveelaeva ilmumine pidi viimasel hetkel segi lööma imperaatorliku 
kindralstaabi kaardid, purustama kõik tema plaanid ja olema talle veel üheks täiendavaks kainestus- 
vahendiks. 

Seda inimkonna ajaloos esimest meresõitu seni kättesaamatutena püsinud ookeanisügavustes pidi 
ära kasutama nõukogude teadus merefüüsika, -keemia ja -bioloogia tähtsamate probleemide 


uurimiseks. Maailmas esikohal olev nõukogude teadus pidi valgustama kõike seda salapärast, mis oli 
varjul nendes sügavustes ning põhjustas lõputuid vaidlusi kõigi maade teadlaste vahel. Sel eesmärgil 
oli allveelaevale komandeeritud rühm teaduslikke töötajaid, keda juhtis tuntud nõukogude zooloog 
Arsen Lordkipanidze. Allveelaeva teel alates Balti merest läbi Atlandi ookeani, Gibraltari väina, 
Vahemere, Suessi kanali, mille sügavust oli selleks ajaks suurendatud kolmekümne meetrini, India 
ookeani ja Hiina mere kuni Jaapani mereni pidid nad hoolikalt uurima niisuguseid probleeme, nagu 
hoovuste tekkimine ja kulg ookeanisügavustes, suurte sügavuste fauna, mere- ja ookeanipõhja 
reljeef, füüsikalised ja keemilised protsessid nendes piirkondades. Ka siin, nagu alati, taotles 
Nõukogudemaa seda, et riigikaitse ja majanduse huvides tarvitusele võetud abinõud teeniksid ühtlasi 
ka teadust, aidates suurendada inimese võimu looduse üle. 

Allveelaev suundus oma sihtkoha poole, hoidudes vähemalt kahesaja meetri sügavusse ning 
vältides veepinnale tõusmist. Tema teekond pidi jääma kogu maailmale saladuseks, mida varjasid ja 
säilitasid ookeanisügavused, millest läbi ta rajas endale teed. Niisugused olid merevägede 
ülemjuhatuse instruktsioonid, millest pidi juhinduma kapten Vorontsov. Nendest instruktsioo- 

nidest oli tal lubatud omaenda äranägemise järgi kõrvale kalduda ainult äärmistel juhtudel. 

Olles vastu võtnud hukkuvalt «Diogeneselt» eetrisse saatletud hädasignaali, ilmus allveelaev 
katastroofi kohale samaaegselt teiste sinna ruttavate laevadega, kuigi teda eraldas «Diogenesest» 
mitu korda suurem vahemaa. Hoidudes umbes kahesaja meetri sügavusse, jälgis allveelaev kõiki 
raadiokõnelusi «Diogenese» ja tema päästjate vahel, saatis siis vajuvat laeva kuni ühe kilomeetri 
sügavuseni ja nägi, kuidas paljudesse laevaruumidesse jäänud õhk purustas vee sajaatmosfäärise 
surve all laeva mitmeks tükiks, mis seejärel kiiresti põhja vajusid. 

Juba enne päästetute loendust oli allveelaeval teada, et on hukkunud kaks inimest - üks madrus ja 
üks naine, kes langesid laeva ja jäämäe kokkupõrkel merre. Nende aeglaselt põhja vajuvaid kehasid 
nähti allveelaevalt, kui viimane tiirles sügavuses «Diogenese» ümber. Kolmanda hukkunu, 
nõukogude poisikese Pavel Bunjaki laipa aga ei suutnud allveelaev hoolikale ja agarale otsimisele 
vaatamata leida. Pärast seda kui lained olid neelanud «Diogenese», ristles allveelaeva raadio teel 
juhitav infrapunane lokaator kaua veepinna kohal ning laskus suurtesse sügavustesse, kuid ei 
suutnud poisi laipa avastada. Siis kandis allveelaeva tuukrite vanem Andrei Skvorešnja kapten 
Vorontsovile, allveelaeva komandörile ette, et tema kindla veendumuse kohaselt asub poiss või tema 
laip kõige tõenäolisemalt ühel suurtest laevarusudest, mis ujuvad õnnetuskohal. Skvorešnjat toetasid 
allveelaeval viibiva teadusliku ekspeditsiooni juht professor Lordkipanidze, vanemleitnant Bogrov ja 
radist Pletnjov. 

Kas nõukogude poisikese saatus, tema elu või surm oli selleks «äärmiseks juhuks», mida nägi ette 
ülemjuhatuse instruktsioon? 

Pärast lühikest kõhklust tegi hindamatu laeva eest tohutut vastutust kandev komandör otsuse, 
millele teda ajendasid nõukogude inimese tunded — palav armastus inimeste vastu ja pidev hoolitsus 
nende eest. Enne aga, kui vajutada laeva tõusule viivale nupule allveelaeva juhtimiskeskuse 
lülitustahvlil, võttis kapten Vorontsov laevaohutuse tagamiseks kasutusele kõik tema käsutu- 

ses olevad abinõud. Allveelaeva pardast paiskus uuesti välja infrapunane lokaator, hakkas laeva 
ümber ringlema, kerkis mööda spiraali veepinnani ja tõusis õhku, saates allveelaeva juhtimiskeskuse 
ekraanile vahetpidamata kujutisi kõigist oma teelolevatest esemetest — laevarusudest, kaladest, 
vetikatest ja isegi läbipaistvatest medüusidest. Kõik kõneles ookeani ja taeva täielikust tühjusest, 
rahust ja ohutusest. Alles siis ilmus «pioneer» ookeani pinnale... 

Veel töötasid luugi alumist kaant tema pesasse suruvad pneumaatilised kangid, kui poisi päästnud 
allveelaev juba kiiresti sukeldus rahulikesse, ohututesse sügavustesse ning pöördus oma endisele 


kursile. Ambulantsis kummardus surmkahvatu, elutu Pavliku kohale allveelaeva zooloog ja arst 
Arsen Davidovitš Lordkipanidze. 

Pavliku õnn seisis selles, et vanemradist Pletnjov võttis Leningradist saadetud raadiogrammi vastu 
ja andis selle kaptenile edasi alles üks tund pärast poisi äratoomist jäämäelt. Just see tund päästis 
Pavliku. elu. 

Raadiogramm oli Merejõudude Peastaabist ja sisaldas äärmiselt tähtsaid teateid. 

Riikliku Julgeoleku Valitsuse organid olid kindlaks teinud, et üks meie Kaug-Ida rannikukaitse 
nõrgendamisest huvitatud välisriik on mingil viisil teada saanud «Pioneeri» marsruudi ja tema 
salaagendid kavatsevad hävitada allveelaeva peatusel Gibraltari väinas või tema marsruudi mõnes 
teises sobivas punktis. Seepärast andis Peastaap kapten Vorontsovile käsu suunduda Vladivostokki 
Gibraltari väinas peatunlata ning mitte läbi India ookeani, vaid ümber Kap Hoorni ja läbi Vaikse 
ookeani, hoidudes kogu teekonna vältel suurtesse sügavustesse, pidades kõike täielikus saladuses 
ning andmata endast mingit märku. See marsruudi muutmine pidi endaga kaasa tooma ka 
ekspeditsiooni teaduslike tööde plaani ümberkujundamise. Peastaap kinnitas aga, et allveelaeva 
Vladivostokki saabumise kuupäev - kahekümne kolmas august - pidi igal juhul jääma endiseks. 

Ei saa olla kahtlust, et kui kapten Vorontsov oleks selle raadiogrammi saanud veidi varem, siis oleks 
ta viivitamatult eemaldunud «Diogenese» hukkumise kohast, kuhu kogunes nii palju aurikuid ja kus 
väikseimgi 

juhus oleks võinud päevavalgele tuua «Pioneeri» kohalolu. On kerge kujutleda, missugune saatus 
oleks sel juhuloodanud Pavlikut. 

Allveelaeva komandör seisis koridoris ja luges tähelepanelikult dešifreeritud raadiogrammi. 
Väikesekasvuline, kuivetu ja tumeda, kortsulise, kuivatatud pirni meenutava näoga radist Pletnjov 
seisis komandöri ees. Tema vasakul käel ei olnud kaht sõrme - mälestus pikast talvitumisest ühel 
Nõukogude Arktise kaugel saarel ja traagilisest kohtumisest emase jääkaru ning kahe karupojaga - 
kohtumisest, mis muide lõppes sellele karuperekonnale traagilisemalt kui Pletnjovile endale. 

Radist ootas kannatlikult komandöri korraldusi. Koridori seinu ja nendes mõlemal pool asuvaid 
uksi kattev tumepunane lakk helkis tuhmilt elektrilampide pehmes valguses. Põrandale oli laotatud 
mustriline kautšukvaip. Mitmest põrandas olevast luugist, mida poolkaarena ümbritses kerge 
kaitsevõre, tungisid välja ereda valguse joad ning neist kostis töötavate masinate summutatud müra 
ja undamist. 

Lõpuks pööras komandör oma mureliku näo Pletnjovi poole: 

«Palun tehke korraldus, et allveelaeva juhtkond viibimata minu juurde kokku tuleks, kutsuge 
ieadusliku ekspeditsiooni juht ja muidugi olge ka ise koha!!» 

«Just nii, seltsimees komandör -kutsudakokku juhtkond, kutsuda teadusliku ekspeditsiooni juht ja 
tulla ise! » 

Leppesignaalidega oma kajutitest, dispetšeripunktidest ja allveelaeva mitmesugustest ruumidest 
kohale kutsutuna astusid mõne minuti pärast üksteise järel kiirustades kapteni kajutisse kapteni 
esimene abi vanemleitnant Bogrov, peaelektrik, teise järgu sõjaväeinsener Kornejev, 
akustikaosakonna ülem leitnant Tšižov, teadusliku ekspeditsiooni juht professor Lordkipanidze, 
komissar Semin, tuukrite vanem Skvorešnja ning lõpuks. Pletnjov. 

Kapteni kajut koosnes kahest osast. Vasakpoolne, eesriidega eraldatud osa oli magamisruumiks. 
Parempooise, suurema osa keskel seisis suur töölaud. Nurgas väikesel lauakesel paiknesid mõned 
tähtsaimad navigatsiooniseadmed; need seadmed näitasid automaatselt sedasama, 

mis seadmed allveelaeva juhtimiskeskuses. Teises nurgas asus avarii-valgustusvõrgu kapike. 
Sealsamas seisid raamatutega täidetud kapid. Seintel rippusid suured Atlandi, Vaikse ja India 


ookeani põhja reljeeri kaardid. Väiksematel kaartidel olid kujutatud ookeanide horisontaalsed ja 
vertikaalsed läbilõiked sama temperatuuri, soolsuse- ja tiheduse joontega, vertikaalsed ja horison- 
taalsed hoovused ning valitsevad tuuled. 

Kõik olid juba istunud laua ümber kergetele mugavateie toolidele, kuid kapten ei asunud asja 
juurde, vaid jätkas kannatamatult ukse poole vaatamist. 
«Kus siis peamehaanik on?» pöördus ta lõpuks Pletnjovi poole. 
«Ütles, et tuleb kohe.» 

Uks avanes ja kajutisse astus uksevõlvi all kergelt küüru tõmbudes pikakasvuline, 
tugevakondiiine, kühmus peamehaanik Gorelov. 

Tema suur pea ja pikk, kõhn, aukus põskedega nägu oli siledaks raseeritud. See tõstis eriti esile 
väljaulatuvad teravad põsenukid ja nurgelise lõua. Mustad sätendavad silmad peitusid sügaval 
tihedate kulmude all. Kahel pool piklikku siledat kolpa sirutusid nahkhiire tiibadena suured kõrvad. 

«Palun vabandust, Nikolai Borissovitš,» ütles Gorelov tumeda häälega, pugedes teiste vahelt läbi 
seina ääres oleva vaba tooli poole. «Mind peeti teel kinni.» 
Kapten noogutas pead. 
«Niisiis, seltsimehed, asi on järgmine,» alustas ta, «ma sain praegu Peastaabist käsu. Vastavalt 
sellele käsule muutub tunduvalt allveelaeva marsruut. Ta ei lähe Gibraltari väina kaudu.» 
Kõik vaalasid vaikides ja imestunult kapteni poole. 
«Me ei lähe Gibraltarisse?» imestas zooloog. 
«Mis?» küsis Gorelov arusaamatult ja teatava enesest väljas olekuga. 
Muide, juba järgmisel hetkel hakkas ta ükskõikselt oma pikkade sõrmede küüsi silmitsema. 
«Kas ,je tahtsite midagi öelda, Fjodor Mihhailovitš?» pöördus kapten tema poole. 
«Mitte midagi erilist, Nikolai Borissovitš... ma olen ainult üllatunud sellest ootamatusest.» 

«Nojah, muidugi,» lausus kap'ten ja jätkas: «Asi ei piirdu aga kursi muutmisega. Käsk nõuab 
teekonna maksimaalset saladuses hoidmist. Seepärast ma hoiatan teid, seltsimehed, et meie laev 
mitte ainult ei loobu tulevikus igasuguste sadamate külastamisest, vaid hakkab ka vältima kõiki 
kohtumisi laevadega, rannikule lähenemist ja veepinnale tõusmist. Laev jääb kogu ajaks vee alla, 
lahinguolukorda. Seoses sellega keelan kategooriloselt igasuguse tegevuse, mis võiks allveelaeva 
reeta. Väikseimaks sõidusügavuseks jääb edaspidi kolmsada meetrit. Öötundidel on keelatud 
kasutada valgusprožektoreid ja avada illuminaatorite katteid.» 

«Aga kuidas jääb teaduslike töödega?» küsis ärevalt zooloog. 

«Need selle all ei kannata, Arsen Davidovitš. Vastupidi, kui te tahate, siis võib suurendada 
süvaveejaamade arvu ning uurida ka Atlandi ookeani ekvatoriaalset ja lõuna poolseit piirkonda, osa 
Antarktisest ning Vaikse ookeani lõunapoolset ja troopilist osa. Gibraltari väinast ja Guinea lahest 
aga tuleb loobuda.» 

«Tähendab, me läheme Magalhäes'i väina kaudu?» küsis Gorelov aeglaselt. 

«Võimalik,» vastas kapten. «Meie käsutuses on peale selle veel tee ümber Aafrika. Väikesel 

kauguse erinevusel pole tähtsust.» 

Zooloog sõrmitses oma habet. 

«Kahju,» ohkas ta. «Gibraltari veealune mäeahelik, kaks vastassuunalist hoovust väinas - ülemine 
Atlandi ookeanist Vahemerre ja alumine Vahemerest Atlandi ookeani - need olid väga tähtsad 
teemad meie okeanograafilises programmis. Muide, ma loodan, et neid teevad kuhjaga tasa uutes 
piirkondades esilekerkivad probleemid. Nikolai Borissovitš, ma asun kohe koostama ekspeditsiooni 
tööde. plaani vastavalt uuele marsruudile. Ärge keelduge mulle seda marsruuti teatamast.» 

Zooloog tõmbas taskust märkmiku ja pliiatsi ning valmistus kirjutama. 

«Annan selle teile hiljem, Arsen Davidovitš,» vastas talle kapten pärast hetkelist kõhklust. 
«Kuulen,» nõustus teadlane ja küsis siis kohe ehmu- 

nult: «Aga esimene jaam Sargasso meres jääb ometi programmi?» 
Kajutis kuuldus tasast naeru. 

«Oh jaa!» muheles kapten. «Seda ei ole tarvis ära jätta «Pioneeri» ühegi marsruudi puhul.» 
Kõigile oli teada kannatamatus, millega auväärt zooloog ootas saabumist sellesse omapärasesse, 
väheuuritud, peaaegu tundmatu faunaga merre. Juba teekonna esimestest päevadest peale ei lakanud 

zooloog kuuldavalt unistamast sellest meeldivast hetkest, millal ta võib lõpuks töö kallale tormata 
Sargasso mere üliläbipaistvates vetes, kus pidid eriti laialdaselt toimuma zooloogilised ja 
botaanilised uurimistööd. 

«Väga hea!» noogutas teadlane rahulolevalt. «Millal me siis sinna jõuame, Nikolai Borissovitš?» 

«Umbes kümne tunni pärast, kuid me peame ju mitte ainult sinna jõudma, vaid ka leidma sobivad 
kohad teie töödeks mitmesugustes sügavustes, midagi veealuse platoo või veealuse mäe taolist. See 
aga polegi nii lihtne Sargasso meres, mis kõikide kaartide järgi on tohutu sügav - rohkem kui kuus 
tuhat meetrit. .. Sellega me lõpetame, seltsimehed.» 

«Homme igatahes võime juba tööle asuda,» hõõrus zooloog käsi, lahkudes koos teiste 
nõupidamisest osavõtjatega kajutist. 


Südaööl oli «Pioneer» juba Sargasso mere piirides ning läks üle siksakilisele kursile, liikudes edasi 
kümne kümnendiku käiguga. 

Ultraheliprožektorid saatsid allveelaeva juhtimiskeskuse ekraani vööriosale ja kuplile 
vahetpidamata kujutisi kõigest, mis asus veesügavustes allveelaeva ees kuni kahekümne kilomeetri 
kaugusel; veel kaugemal laeva mõlemast pardast ristlesid igas suunas infrapunased lokaatorid, saates 
oma raportid samale ekraanile. 

Sargasso meri oli tuntud oma suure sügavuse poolest ning väga raske oli leida siin baasi ;veealuste 
teaduslike tööde teostamiseks kõikides veekihtides, niihästi pinna lähedal kui ka suurtes sügavustes. 
Ei kapten ega zooloog lootnud leida mingit suurt veealust platood, kuid nad 

olid veendunud, et selle mere laialdasel territooriomil, mis asus just maakoore murranguvööndis, kus 
olid kõige hilisematel geoloogilistel ajastutel toimunud ning kestsid veelgi hiiglasliku ulatusega 
mäetekkeprotsessid, pidi leiduma veealuste mägede taolisi kõrgendikke, mis kerkivad kõrgele 
merepõhja kohale ning ulatuvad oma tip pudega veepinna lähedale: 

Allveelaeva juhtimiskeskuses oli hommikuses vahis leitnant Kravtsov. Seistes lülitustahvli ees, 
heitis ta sageli pilke ekraanile, millel vilksatasid suurte ja väikeste kalade siluetid ning Sargasso 
mere pinnal ujüvate pikkade vetikate kuhjumid. 

Leitnant oli nagu ikka hoolikalt, isegi keigarlikult rõivastatud. Valge ohvitserikuue kullatud nööbid 
hiilgasid; ,«krabi» vormimütsil säras läikima lööduna; mansetid Ja krae olid pimestavallt valged. 
Allveelaeva mehaaniline pesukoda töötas suurepäraselt, kuid leitnanti see ilmselt ei suutnud täiel 
määral rahuldada ning ta oli välja mõelnud mingisuguse lameda luust riista, millega ta andis oma 
kraele ja mansettidele võrratu läike. 

Leitnant pööras pilgu ekraanilt lülitustahvli kõrval seinal rippuva kontrolltahvli seadmetele. Ühe 
aparaadi klaasilt peegeldus hetke vältel puhtaksaetud sarnakas nägu pehme, veidi lameda ninaga, 
kõrvade keskpaigani ulatuva musta põskhabemega ja lõbusate kastanipruunide silmadega hõredate 
kulmude all. 

Kõik arvukad aparaadid näitasid allveelaeva masinate ja mehhanismide normaalset tööd. Lähenes 
keskpäev ning «Pioneeri» looklevat teed üles märkiva kursograafi sulg oli juba jõudnud tõmmata 
kaardile joone peaaegu üle kogu Sargasso mere piki meridiaani põhjast lõunasse. 


Nurgas, lülitustahvli juurde koonduva tiheda juhtmetepõimiku kallal askeldas vaikselt Marat Ta 
uuris tähelepanelikult üht juhtmetest, mis oli määratud sidepidamiseks laeva ahtris asuva 
ultrahelikahuri ruumiga. Side oli nõrk ja katkendlik ning nooremakustik Ptitsõn, kes töötas 
ahtrikahuriga, nõudis juhtmete viivitamatut kordaseadmist. Juba terve tunni nägi Marat sellega 
vaeva. Allveelaeva peaelektrik, teise järgu sõjaväeinsener Kornejev oli teda juba korduvalt telefoni 
teel välja kutsunud, oli teda kiirustanud ning lõpuks isegi hüüdnud: 

«Häbi, seltsimees Bronstein! Tuleb välja, et niisugune tühine asjake on teile raskem kui 
ülemaailmse mastaabiga projektide koostamine! Annan teile veel viisteist minutit. Kui te selle ajaga 
pole lõpetanud, siis... siis annan töö üle Kramerile! Jajah! Pidage seda silmas! Lausa piinlik!» 

Marat oli hinge põhjani solvunud. Tõepoolest piinlik. Eriti see ähvardus Krameri suhtes. Ja kõike 
seda kuulis leitnant pealt! Tõsi küll, leitnant ei teinud väljagi, et kuulis, vaid vaikis delikaatselt, olles 
näiliselt süvenenud ekraani silmitsemisse. 

Pingutades kogu oma täbelepanu, võttis Marat luubi ning alustas otsinguid tusaselt uuesti otsast 
peale. Ja juba esimesel meetri! pärast lülitustahvlist väljumist. . . Ei, see oli liig! See oli täiesti 
andeksandmatu! Marat põrutas endale raevukalt rusikaga laubale ja sõimas ennast valju häälega 
lollpeaks: juba esimesel meetril pärast lülitustahvlist väljumist oli juhtme isolatsioon üsna veidi, 
peaaegu silmale märkamatult vigastatud ja juhtme paljastunud koht puutus kokku ühe lähedal 
asetseva aparaadi metallkorpusega. 

«Mis teiega on, Marat?» küsis leitnant. 
«Käes!» pahvatas noor elektrik rõõmsalt. 
«Ahaa, soovin õnne! Tähendab, Kramer jääb pika ninaga!» hakkas leitnant naerma 

Kahe minuti pärast oli kõik korras. Ptitsõn jäi rahule, ja teatas sellest telefoni teel Maratile. Marat 
võttis kohe ühenduse Kornejeviga ja kandis talle ette töö lõpetamisest. 

«Väga hea,» kõlas Kornejevi hääl. «Minge ruttu lõunale, muidu jääte hiljaks.» 
Vaevalt aga oli Marat jõudnud oma tööriistad ja materjalid kokku koguda ning ukse poole pöörduda, 
kui kostis leitnandi tasane imestushüüe. 

Marat vaatas ekraanile. Selle vööriosal oli näha otse allveelaeva ees hoogsalt lõuna poole kihutava 
vaala hiiglasuur tume vari. Tema lai sabauim peksles uskumatu jõuga kiiresti üles-alla. Tema 
võimsast seljast ulatus välja sügavale tunginud jäme harpuun, millest läks ookeani pinnale 
pillikeelena pingulolev tross. Peaaegu kohe vaala järel ilmus ekraani kuplile väike 

aurik, mille korstnast paiskusid välja tihedad suitsupilved.Laev oli kõige haletsemisväärsemas 
seisundis. Ta kihutas kiiresti samas suunas kui vaalgi. Laeva nina oli vee all, ahter aga üles kerkinud. 
Dekil oli näha siiasinna jooksvaid inimkujusid, kes vehkisid kirvestega ja püüdsid laeva käila 
pääseda. Vahetevahel kerkis laeva. nina veepinnale ja siis taandusid käilast laiad, võimsad veevood, 
nii et hetkeks oli otse esitäävi juures näha harpuunilkahur ja pinguli olev tross, mis suundus mere- 
sügavusse, vaala juurde. Järgmisel silmapilgul aga sukeldus käil koos kahuriga uuesti vette ning laev 
jätkas vaala kannul tormamist, kaevudes ninaga lainetesse. 
«Hulluks võib minna!» hüüdis hämmastunult Marat. «Mis seal lahti on?» 
«Mis on?» küsis ka juhtimiskeskuse praokil uksest mööduv zoüloog. «Kas võib sisse astuda?» 
«Tulge sisse, tulge sisse!» kutsus leitnant elavalt. «Huvitav vaatepilt!» 

«Ahaa!» hüüatas zooloog, olles vaevu heitnud pilgu ekraanile. «Tõepoolest haruldane sündmus: 
vaal veab enda järel vaalapüügilaeva. Eh, kurat võtaks!» . 

Vaal tegi äkki tohutu hüppe ülespoole ja sööstis seejärel nagu kahekordistunud jõu ja kiirusega 
veel sügavamale. Õnnetu laev ajas end nagu surmahaardest pääsenult püsti, kuid juba järgmisel 


hetkel sukeldus tema nina nii sügavale, et hiiglaslik veevall, mis pühkis kõik oma teelt, mattis enda 
alla peaaegu poole dekki, ulatudes otse kaptenisillani. 

Laeva ahter paiskus kõrgele õhku ja ekraanil oli näha tema all meeletult pöörleva propelleri 
ringikujuline võbisev jälg. Ühe meeskonnaliikme viis laine üle parda ning paljud, kes ei suutnud end 
kaldus dekil püsti hoida, libisesid seda mööda allapoole, haarates kinni kõigest ettejuhtllvast. 

«Laeval on täiskäik tagasi,» ütles leitnant, «aga vaal ei tee sellest väljagil On sel elukal vast jõud! 
Laeva masinad on ju tõenäoliselt suutelised arendama vähemalt tuhande-hobujõulist võimsust! See 
on suurepärane, uusima konstruktsiooniga vaalapüüdja, mille veeväljasurve on umbes kolmsada 
registertonni.» 

«Nad ju hukkuvad!» hüüdis Marat. «Nad hukkuvad, seltsimees leitnant! Kas me siis tõesti ei saa 
neid aidata?» 

«Kapten tuleb kohe,» vastas leitnant. «Ma kutsusin ta juba välja. Mul endal pole õigust...» 

«Milles.on asi?» katkestas leitnanti kapteni hääl. «Ahaa! ... Saan aru. Harukordne juhtum. 
Vaalapüüdja on hädaohtlikus olukorras. Hm... Kahju... Asi võib halvasti lõppeda. Nad ei saa isegi 
trossi läbi raiuda.» 

Kapten vaikis, pööramata pilku ekraanilt. Hukkuva laeva korstnast kerkisid äkki. tihedad 
suitsupilved, mida tuul kohe tükkideks rebis ja hajutas. Suitsuta, nagu elutuks muutunud korstnaga 
laev sööstis järsult edasi ja hakkas liikuma veel suurema kiirusega. 

«Vesi ujutas üle katelde küttekolded!» hüüdis leitnant surutud häälega. «Nüüd on nad täiesti abitud.» 
Kapten sündis nagu ümber. Tema silmis süttis meelekindlus. 
«Vöörikahur!» andis ta käsu. «Välja kutsuda peaakustik!» 

Leitnant vajutas ovaalse sinakashõbedase ekraani kõrvaloleva telefoni-lülitustahvli nupule. 
Ekraanil süttis roosa valgus ning tema vaateväljale ilmus võlvitud ruum, mis oli täis mitmesuguseid 
kaste, poole ja tohutu suuri klaasaparaate, mille ümber põimusid tihedalt juht-med. Selle juhtmete 
ämblikuvõrgu ja näiliselt kaootilise aparaatide kuhjumi keskel kõrgeseljalises tugitoolis nuppude ja 
kangregulaatoritega kaetud lülitustahvli ja oma televiisori hõbedase ekraani ees istus allveelaeva 
peaakustik, paks punapõseline Tšižov. 

Kapten andis ekraanile käsu: 

«Siht orgaanika! Tabada vaala! Teha liikumisvõimetuks!» 

«Just nii - siht orgaanika! Teha liiikumisvõimetuks!» kõlas akustiku vastus. 

Kapten pöördus zooloogi poole ja ütles tasase häälega: 

«Olgu vähemalt saakki neile inimestele hüvituseks üleelatud hirmu eest. Aga saak on tubli! 
Vaadake, missugune hiiglane!». Vaal ja laev olid allveelaevast juba seitsme-kaheksa kilomeetri 
kaugusel. Selle vaala mõõtmed olid tõepoolest 

hämmastavad. Ta oli vähemalt kolmkümmend ikaks meetrit pikk ja tema võimas, umbes kaheksa 
meetri laiune sabauim töötas nagu koletu masin. Vaal ei avaldanud i mingeid väsimuse tundemärke. 
Nõrgenematu jõuga kihutas ta visalt ja hoogsalt üha edasi ja edasi. 
Allveelaev täitus nagu hiigelorel võimsa piduliku undamisega ... 

Möödus mõni sekund ja vaal peatus äkki täielt hoolt, nagu oleks ta põrganud vastu mingit 
nähtamatut ja läbipääsmatut tõket. Vappudes saba ja uimede korrapäratutest löökidest, viskles ta 
siia-sinna, väänles krampides ning avas ja sulges oma tohutu suuri koopasuuga sarnanevaid lõugu. 
Lõpuks kergitas vaal viimse võimsa jõupingutusega oma tohutut saba, mis seejärel nagu hiiglasliku 
habemenoaga läbilõigatult eraldus tema kehast ning kandus purjena eemale agoonias viskleva looma 
ümber tekkinud veealuses lainetuses. 

Vaal võpatas, tardus paigale, pöördus oma kortsulise kõhuga ülespoole ja hakkas pikkamööda 


veepinnale tõusma. 

Kohe kerkis vaalapüügilaeva nina taanduvatest vahustest veevoogudest ookeani pinnale ning laev 
liikus märjana ja läikivana, nagu puhtakspestuna ja rahustununa inertsi mõjul tasa edasi, vedades 
endaga kaasa jõuetult alla rippuvat harpuuniköit. 

Suutmata nagu veel uskuda oma pääsemist, jooksid inimesed laeva dekil kätega vehkides rõõmsalt 
ja hämmeldunult siia-sinna. 

Allveelaev eemaldus kiiresti, hoides kurssi loodesse. Kell viisteist ilmus «Pioneeri» ekraanile tohutu 
suur veealune mägi, mida ta oli nii visalt otsinud. 


VI PEATÜKK SÕPRADE KESKEL 


Murelik zooloog sidus Pavliku pea, mis oli kokkupõrkel mõõkkalaga kõige rohkem kannatada 
saanud, niisuguse hoolega, et sidemete alt jäid paistma ainult nina, suu, silmad ja üks kõrv. 

«Vaat nii,» silus ta oma suurepärast habet, olles sidunud patsiendi lagipähe viimase sõlme.. «Kui 
teha kõike reeglite järgi, siis tuleks sind, poju, õigupoolest päevaks paariks voodisse pista. Kas sul 
siin siis paha oleks? Aga ega sinust ju voodis lebajat saa!» lisas ta kurvalt. 

Arsti-zZooloogi kurvastus oli täiesti arusaadav. Allveelaeva ambulants, kus toimus see kõnelus, 
jättis oma ideaalse korraga, pehme valguseküllusega ja oma kolme voodi puhtusest hiilgavate 
valgete linadega suurepärase mulje. Pärast jäämäelt pääsemist oli Pavlik mõned päevad selle 
ambulantsi voodis lebanud ning alles sama päeva hommikul pärast kaks päeva kestnud treeningut 
temast lahkunud, et minna oma esimesele väikesele jalutuskäigule merepõhja. Nüüd ei avaldanud ta 
absoluutselt vähimatki soovi voodisse tagasi pöörduda. Zooloogi argliku katse vastu teda lebama 
sundida protesteerisid üksmeel.selt nii Pavlik ise kui ka Marat, kes seni oli kliinikus assistendi osa 
etendanud. 

«No jätke ometi, Arsen Davidovitš!» hüüdsid nad ühest suust. 
«Ma olen täiesti terve ja tunnen end suurepäraselt,» lisas Pavlik. 

«Noh, hea küll, hea küll! Mine söö lõunat ja pärast sööki maga tingimata. Kui oled üles tõusnud, 
siis tule minu juurde bioloogia laboratooriumi.» 

Kõikide lemmiku seisundil on paljude meeldivate omaduste kõrval siiski küllalt ka negatiivseid 
külgi. 

Sellest ajast peale, kui Pavlik nii traagilistel asjaoludel päästeti, koondas allveelaeva meeskond 
temale kogu oma kulutamata isaarmastuse ja väsimatu iha kaltsta nõrgemat, mis on nii iseloomulik 
tugevatele, mehistele meestele. See oli väga meeldiv, kuid nõudis neile tunnetele vastamist. 
Täiskasvanuid oli aga palju - kakskümmend seitse meest —, kuna Pavlik oli üksi. Ainus, millega ta 
sai tänada oma kahtkümmet seitset uut sõpra, oli seetõttu tähelepanu ja huvi selle vastu, mida nad 
'talle jutustasid. Et nad aga kõik olid pöörased entusiastid oma oivalise allveelaeva suhtes, olles 
piiritult kiindunud laeva ja oma töösse temal, siis kaldusid kõik kõnelused sööklas, punanurgas ja 
ühiskajutis, Pavlikuga aga kõikjal ja alati, kus teda ka ei kohatud, allveelae- 

vale, tema suurepärastele omadustele ning tema mõõtmatule üleolekule teistest allveelaevadest, mida 
siin ei nimetatud teisiti kui «konnadeks». 

Kui aga kõik «Pioneeril» olidki entusiastid, siis kahekümneaastane teise järgu elektrik Marat 
Moissejevitš Bronstein, keda muide keegi ei hüüdnud teisiti kui lihtsalt Maratiks, lausa põles 
kustumatust armastusest imetaolise laeva vastu. Siin tuleb märkida, et Marat oli võtnud osa ka 
ailveelaeva teekonnaks ettevalmistamisest, töötades skafandrite telefoniseerimisel. Ta peaaegu sonis 
allveelaevast ja sellest kõnelemine pakkus talle suurimat mõnu. Seepärast ei maksa imestada, et just 


tema hakkas kõige esimesena ja kõige innukamalt tutvustama Pavlikut selle nõukogude tehnika 
suurepärase saavutuse kõigi iseärasuste ja väärtuslike omadustega. Veelgi suurendas Marati lusti 
selleks asjaolu, et Pavlik, nii imelik kui see ka oli nõukogude poisi kohta, ei teadnud peaaegu midagi 
mitte ainult «Pioneeri», vaid üldse ühegi allveelaeva ehitusest. 

Nad astusid koos ambulantsist kitsasse koridori, läksid ringi ümber juhtimiskeskuse ja möödusid 
peamehaaniku, peaelektriku ja akustikaosakonna ülema dispetšeriruumidest ning juhtiva koosseisu ja 
meeskonna kajutitest. Koridori seinad olid kaetud kallihinnalise lakeeritud puiduga. Lae all kulgesid 
mitmevärvilised jämedad ja peenikesed torud. Põrandat kattis sammude kõla summutav kautšukvaip. 
Iga viie meetri tagant läbis koridori väikese uksega varustatud veekindel vahesein, põrandas aga olid 
siin-seal ümmargused luugiavad alla suunduvate metalltreppidega. Nende luukide kaudu oli all näha 
mitmesuguste liikumatusse tardunud või agaras töös kontrollaparaatide hoolika järelevalve all tasa 
sumisevate masinate ja seadmete vaske, klaasi ja terast. 

«Nagu võõrastemajas! Valge, puhas, ilus,» ütles Pavlik Maratile, vedades käigul sõrmega kergelt 
mööda koridori lakeeritud seina. A 

«Seda ei näe sa kusagil mujal, mitte ühelgi teisel allveelaeval, vaid ainult meie juures,» ütles 
Marat tavalise uhkusega oma «Pioneeri» üle. «Siin võtavad peaaegu poole kogu laevast enda alla 
meeskonna eluruumid. Teistes allveelaevades kasutatakse iga võimalik kuupmee- 

ter ära nafta mahutamiseks, et veel mõni kilomeeter sõita, või torpeedode jaoks, et veel mõnda lasku 
vaenlase pihta saata, või akumulaatorite paigutamiseks, et saada veidi rohkem elektrienergiat 
sõiduks vee all. Inimestele on seal võimalik mõelda alles viimases järjekorras.» 

«Aga kas siis «Pioneerile» pole vaja naftat ega elektrienergiat ega torpeedosid?» 

««Pioneer» tunneb ainult üht energiat - elektrienergiat - ja seda võib ta vajaduse järgi toota 
kõikjal, igas ookeani punktis. Tavalised «konnad» suudavad koguda oma akumulaatoritesse 
elektrienergiat ainult kahekümnekolmekümnetunniseks sõiduks vee all, seejärel aga peavad tõusma 
pinnale, avama luugid ja käivitama oma diiselmootorid. Diiselmootürid käitavad propellereid ja 
dünamoid. Propellerid viivad allveelaeva edasi, dünamod aga toodavad elektdenergiat, millega 
uuesti laetakse akumulaatorid veealuseks sõiduks,» seletas Marat. . 

Päris koridori lõpus asus söökla - avar võlvlaega kajut, mis oli täis väikesi laudu ja nende ümber 
asetatud ilusaid toole. Iga laud seisis ühelainsal jämedal ümmargusel jalal ja oli kaetud linaga, mille 
keskel oli ümmargune väljalõige. Väljalõigetes läikis must lakk, ümber nende aga olid laudlinadele 
asetatud toidunõud, leivataldrikud ja joogianumad. Lakke monteeritud mattklaasist poolkera 
kujulistest lampidest voolas kajutisse pehmet valgust. Söökla seinu kaunistasid partei ja valitsuse 
juhtide portreed, maalid, mis kujutasid merevaateid ja stseene sõjalaevastiku elust, kujud riiulitel ja 
postameniidel ning väikesed akvaariumid troopikakaladega. Pavliku ja Marati laua juurde istus ka 
Tsoi. Oli lõunatund ja sööklasse tuli üha uusi inimesi. Igaüks, kes märkas Pavlikut, hüüdis teda, 
kõneles temaga lahkelt ja päris murelikult tema tervise ja enesetunde järele. 

Peaga peaaegu riivates laes olevaid mattklaasist poolkerasid, lähenes Pavlikule, Maratile ja Tsoile 
Skvorešnja ning istus nende juurde. Tema ilmumisel kuuldus mitmest küljest naljatusi: 

«Kuule, Andrei, mis mängu sa seal selle haiga mängisid?» 

«Noh, kas te siis ei tea, et ta tahtis haid siia tirida ja akvaariumi pista. . .» 

«Ei, mitte sugugi akvaariumi - ta lubas oma kolhoosile, et saadab sinna kas või mõne äbariku 
haipojukesegi tiigis aretamiseks...» 

«Andrei Vassiljevitš, te oleksite võinud ta oma vuntsidega kinni siduda ja siia tassida...» 

«Kuss, pöörased!...» torises Skvorešnja heasüdamlikult, silmitsedes oma naeru lagistavaid 
seltsimehi ja keerutades ümber sõrme oma ülipikka vurru. «Kas siis mina süüdi olen, et ta näljaga 


kaablist kinni kahmas? Kolhoosi aga ärge mulle parem meelde tuletagegi. Taat teatas, et nad 
lõpetasid külvi esimesena rajoonis. Siis ma lubasingi neile preemiaks eeskujuliku töö eest teekonnalt 
midagi kaasa viia... Nüüd murran pead ega oska välja mõelda, mida neile kinkida.» 

«Aga kui õige kingiks tõepoolest haikala, Andrei Vassiljevitš?» kostis Romeiko, 
väikesekasvulise, tõmmu, elavate, naervatel silmadega nooremmehaaniku kaastundlikult nöökav 
hääl. 

«Mis haikala! Kašeloti!» 

«Vaala!» 

«Hiigel-kaheksajala!» 

«Hea küll, hea küll!» pomises Skvorešnja lakkamatu naeru saatel. «Parem ma konsulteerin juba 
Arsen Davidovitšiga.» 

«Tere, kangelane!» kostis äkki läbi kära tuttav, kõlav hääl. 

Uksel seisis komissar Semin. Tema nägu oli päevitunud, lauba ülaosal aga oli näha teravapiiriline 
hele triip. Enne üleminekut allveelaevale «Pioneer» oli ta terve aasta veetnud eskaadri miiniristlejaga 
«Kipjaštši» kaugetel lõunapoolsetel meredel ja troopikapäevitus ei olnud veel tema näolt lahkunud. 
Komissari nina oli kergelt vigastatud: poksija Semin, Leningradi tšempion, oli Nõukogude Liidus 
laialdaselt tuntud, kuid võite teiste nõukogude sportlaste üle ei olnud ta ilmselt kergesti saavutanud. 

Kõige hämmastavam oli komissari juures see, et juuksed, võrreldes iema noore näo, väikeste 
mustade, otstest 

raseeritud vurrukestega ja tumedate elavate silmadega, olid tugevasti hallid. . 

Kõneldi, et need hallid juuksed pärinesid tal sellest ajast, kui ta oli koos hukkunud komandöri 
laibaga pikka aega üksi viibinud suurde sügavusse vajunud allveelaevas, millel ta oli samuti olnud 
komissariks. Kogu meeskonna saatis ta päästepoides veepinnale, kuid tema enese jaoks ei jätkunud 
enam korras poid, sest osa poisid olid avarii puhul kõlbmatuks muutunud. Tormi tõttu suutis 
päästeekspeditsioon ta alles mõne päeva pärast koos allveelaevaga põhjast üles tõsta. Komissar ise ei 
armastanud aga sellest rääkida ning tema hallide juuste päritolu kohta käivate kuulduste tõepärasust 
ei olnud võimalik garanteerida. 

«Noh, sina ju oled nagu Mekkast tulnud palverändur!» naeris komissar, lähenedes lauale, mille 
ääres istus Pavlik oma sõpradega. «On aga Arsen Davidovitš sulle turbani pähe keerutanud! Kuidas 
käsi käib? Oled terve, noormees?» 

«Tänan küsimast, seltsimees komissar!» vastas Pavlik reipalt, hüppas püsti ja surus käed 
püksiõmblustele nagu ehtne punalaevastiklane. «Täiesti terve.» 

«Täna siis päeval ja öösel Krepinit skafandri eest,» lausus komissar. «Niisuguses skafandris pole 
midagi karta.» 

Sööklasse astus sale laiaõlaline vanemleitnant Bogrov. Tema piklik, habemeta, hallide rahulike 
silmadega, tihedasti kokku surutud huultega ja nurgelise lõuaga nägu kõneles kindlast iseloomust ja 
visast, järeleandmatust tahtejõust. Valge vormikuub istus tema sihvakal kehal nagu valatult. 
Vanemleitnant suundus kiirustamata oma laua. juurde ja noogutas eemalt Pavlikule sõbralikult 
naeratades pead. Tema järel ilmus kapten Vorontsovi, allveelaeva komandöri kõrge kuju. Kõik 
tõusid püsti. Komandör andis käeliigutusega «vabalt» ja kõik istusid kärarikkalt uuesti oma 
kohtadele. 

«Kuidas läheb, Pavlik?» küsis kapten, peatudes poisi juures ja asetades käe tema seotud peale. «Sa 
pead nüüd kauaks meie juurde jääma, sest me ei tohi minna sadamatesse ega kohtuda laevadega. Sul 
tuleb, kullake, kii- 

resti Õppida orienteeruma vee all kompassi ja raadiopeilingute järgi. Sa pead harjuma meie eluga.» 
«Hästi, kapten,» vastas Pavlik kohmetult ja rõõmsalt. 

«Püüan õppida.» 

«Mitte «Hästi, kapten», vaid «Just nii, seltsimees komandör!»,» parandas Marat üldise naeru saatel. 

Niipea kui kapten oli koos zooloogi, komissari ja vanemleitnant Bogroviga oma laua ääres istet 
võtnud, avanes iga laua keskel ümmargune luuk ja nähtavale ilmusid täidetud supitaldrikud, mis 
kerkisid kusagilt altpoolt. 

Söökla täitus summutatud häältekõminast, toidunõude klõbinast, naljatustest, naerust ja vestlusest. 

«Marat Moissejevitš, te ei öelnud mulle ikkagi, kust siis «Pioneer» oma energia saab?» pöördus 
Pavlik endise teema juurde tagasi, süües isukalt maitsvat suppi. 

«Kõigepealt hüüa mind lihtsalt Maratiks - mis Mois sejevitš ma sulle veel olen! - ja ütle 
mulle «sina»!» 

«Just nii, seltsimees Marat!» hakkas Pavlik naerma. 

«See on juba parem. Energiat saame ookeanist. Kus peatume, seal ammutame teda veest.» 
«Kuidas see võimalik on?» küsis Pavlik imestusega. «Elektrit? Ja veest?» 

«Jah. Elektrit. Veest,» nautis Marat tekitatud efekti. «Kas sa termoelementidest oled kuulnud?» 
«Natukene. ..» vastas Pavlik ebakindlalt. «Kui koolis füüsikat õppisime.. elektrit.» 

«Noh, kuula siis ja pea meeles. Termoelement on seade, mis koosneb kahest otsipidi kokku 
joodetud traadist või metallplaadist, kusjuures need traadid või plaadid on valmistatud teatavatest 
erisugustest metallidest või sulamitest, näiteks üks vasest ja teine konstantaanist, üks plaatinast ja 
teine plaatina ja raadiumi sulamist. Kui niisuguse seadme üht jootekohta kuumutada või jahutada, 
siis tekib temas elektrivool, ja mida suurem on jootekohtade temperatuuride erinevus, seda suurem 
on selle voolu pinge. Lugu on nii, Pavlik, et kuni viimase ajani andsid kõik termoelemendid, ükskõik 
missugustest metallidest neid ka valmistati, ainult kõige tühisemat voolu - selle voolu pinge oli 
ligikaudu üks kümnendik volti temperatuuride erinevuse iga kraadi kohta. Hiljuti 

aga leiutati Elektrotehnika Instituudis sulamid, mis on suutelised andma tuhat korda suurema 
pingega voolu, ja meie Krepin mõtles välja, kuidas saada nende uute termoelementide abil 
võimalikult tugevat voolu ning kasutada neid allveelaevas elektrienergia tootmiseks igasugusel 
hulgal ja igal ajal.» 

Skvorešnja asetas tühjendatud taldriku laua keskel olevale liikuvale kettale, see libises koos 
taldrikuga kuhugi alla ja ilmus minuti pärast uuesti, kandes endal taldrikut praega. Pavlik järgis 
Skvorešnja eeskuju, vaadeldes varjamatu uudishimuga uute roogade ilmumist. Hoogu sattunud 
Marat aga unustas toidu ja pani lusika hoopis kõrvale. 

«Kas saad aru?» jätkas ta elavalt žestikuleerides. «Sa ainult kujutle seda geniaalset ideed! Nendest 
uutest sulamitest valmistas Krepin viiskümmend pikka traati, jootis need traadid paariti otsipidi 
kokku ja tegi jootekohad võimalikult lamedaks. Siis ühendas ta kõik saadud elemendid - 
termopaarid - üheks ühise välisisolatsioouiga trossiks, trassi otstesse aga kinnitas seenekübarate 
taolised vastuvõtjad. Kui ta soojendas üht vastuvõtjat nii, et selle temperatuur oli teise omast kõrgem 
ainult kahekümne kraadi võrra, siis tekkis tohutu pinge ja tugevusega vool. Mõistad sa, mida see 
tähendab?» hüüdis ta, tõstes sõrme püsti. 

«See tähendab seda, kulla sõber, et sa jääd praest ilma!» kostis söökla vastaspoolsest nurgast 
zooloogi naerune hääl. 

Kõik pahvatasid naerma. Marat sattus segadusse, silus masinlikult oma pealael püsti olevat 
juuksetukka ja asus energiliselt supi kallale. Lusikatäite vahel jõudis ta siiski tasase häälega vestlust 
jätkata. 

«Tead, Pavlik, iga termoelementidest koosnev tross ehk termoelektriline trosspatarei, nagu meie 


teda nimetame, on tõeline kahekümne viie tuhande kilovatise võimsusega elektrijaam! 
Kakskümmend viis tuhat kilovatti!» sosistas ta poolvaljult, lusikast suppi maha loksutades. «Meil 
aga on neid kolm! Kolm jaama koguvõimsusega seitsekümmend viis tuhat kilovatti! Neist piisaks 
suurele linnale tema trammidega, tehastega ja elektrivalgustusega.» 

«Pea kinni, pea kinni, Marat!» segas Pavlik samuti sosinal vahele, nakatudes Marati erutusest. 
«Aga kuidas neid trosse siis soojendatakse? On ju vaja erinevust... Sa ju ise rääkisid praegu 
temperatuuride erinevusest trassi otste vahel...» 

Marat pani lusika uuesti taldriku äärele ja nõjatus tooli seljatoele. 
«Kuidas? Kas sa siis tõesti ikka veel ei taipa? Iga meri ju on meie elektrijaamadele küttekoldeks.» 
«Küttekoldeks? Mis sa räägid, Marat! Mis küttekoldeks?» 

«Issand jumal küll! Vabandage, trükiviga. . . Sa peaksid ju teadma, Pavlik, et kõigis meredes ja 
ookeanides on temperatuur umbes kolme-nelja kilomeetri sügavusel alati ligikaudu üks-kaks kraadi 
üle nulli, veepinna lähedal aga peaaegu kõikjal ja alati tunduvalt kõrgem. Traopikameredes ulatub 
ülemiste veekihtide temperatuur isegi kahekümne kuue kuni kahekümne seitsme kraadini. Siin ongi 
temperatuuride erinevus, mis on vajalik meie elektrijaamadele. Allveelaev saadab välja poi, mille 
külge on kinnitatud trosspatarei ülemine vastuvõtja. Poi tõuseb peaaegu ookeani pinnale ja 
vastuvõtja soojeneb seal teatava temperatuurini. Alumise vastuvõtja aga laseb allveelaev raskusega 
varustatult kolme-nelja tuhande meetri sügavusele, kus ta jahtut peaaegu null kraadini. Selle 
tulemusel tekib trosspatareis elektrivool, millega laetakse allveelaeva akumulaatorid. Kas on nüüd 
selge?» Ja Marat hakkas uuesti sööma oma jahtunud suppi. 


VII PEATÜKK ALLVEELAEV «PIONEER» 


Niisugustes tulistes kõnelustes Maratiga ja vaiksetes, kuid mitte vähem elavates ega huvitavates 
vestlustes allveelaeva teiste spetsialistidega sai Pavlik üldjoontes teada kõik selle ebatavalise 
allveelaeva peamised iseärasused. 

«Pioneer» oli tõeline mereavaruste valitseja — ta võis laskuda mistahes sügavustesse, kartmata 
puruksmulju- 

mist mitme kilomeetri paksuste veekihtide poolt, ning võis läbida ookeane risti ja põiki, pöördumata 
sisse sadamatesse ja baasidesse, tundmata nende järele vajadust. Tema ainsaks baasiks oli piiritu 
Maailmaookean kõigi oma ammendamatute energia- ja toiduvarudega. 

«Pioneeri» korpus oli ehitatud uuest sulamist, mille nõukogude metallurgid olid alles hiljuti 
leiutanud. Nagu teada, on metallide sulamitel sageli uued, täiesti ootarnatud omadused. Alumiinium 
näiteks on väga kerge ja pehme metall. Kui teda aga kokku sulatada väikeste vase, mangaani ja 
magneesiumi kogustega, siis omandab saadav sulam (duralumiinium) terase kõvaduse, säilitades 
seejuures alumiiniumi kerguse. Just tänu neile omadustele — kergusele ja kõvadusele - kasutatakse 
duralumiiniumi laialdaselt lennukite ja õhulaevade ehitamisel. 

Uue sulami keerukasse retsepti viisid nõukogude metallurgid mõningaid haruldasi elemente täiesti 
uutes kombinatsioonides ja hulkades. Saadud sulam osutus nii vastupidavaks, allveelaeva korpuse 
konstruktsioon aga nii õnnestunuks, et «Pioneer» omandas võime taluda rohkem kui 
tuhandeatmosfäärist rõhku, samal ajal kui parimad kaasaegsed allveelaevad suutsid materjali ja 
konstruktsiooni puuduste tõttu laskuda ainult kahesaja-kolmesaja meetri sügavusele, kus rõhk ei 
ületanud kahtkümmet-kolmekümmet atmosfääri. 

Veel tähelepanuväärsem oli Krepini poolt kasutusele võetud meetod ookeanist termoelementide 
abil elektrienergia ammutamiseks ning selle energia ärakasutamiseks allveelaeva liikumapanemisel 
ja relvastamisel. 

Termoelektrilistest trosspatareidest läks vool akumulaatoritesse. Siin ei olnud aga tegemist nende 


kohmakate, raskete ja väikese mahtuvusega akumulaatoritega, mis olid kasutusel tavalistel 
allveelaevadel ning olid suutelised endasse elektrienergiat koguma mitte rohkem kui kahekümne- 
kolmekümnetunniseks sõiduks vee all. Täielikult laetuna kindlustasid kolm, uutest väikestest, 
kergetest ja tohutu suure mahtuvusega akumulaatoritest koosnevat patareid «Pioneerile» valgustuse, 
kütte, edasiliikumise ja veel mõningate tehniliste vajaduste rahuldamise viieteistkümnepäevaseks 
vahetpidamatuks sõiduks 

vee all. Alles selle aja möödumi!sel oli täielikult ammendatud kogu elektrienergia varu ja 
akumulaatorid tuli uuesti laadida. Selleks pidi allveelaev peatuma ning laskma käiku oma 
trosspatareid. 

Neid akumulaatoreid võis enda hiilgavaks saavutuseks lugeda kuulus Moskva Füüsikaliste 
Probleemide Instituut, mis juba ammu oli saavutanud maailmakuulsuse oma töödega madalate, 
absoluutse nulli (-273,2°C) lähedaste temperatuuride alal. üheks tähtsaimaks probleemiks, mille 
kallal töötas instituut, oli elektri-ülijuhtivus madalatel temperatuuridel. 

Ülijuhtivuse nähtus seisab selles, et paljud metallid, sulamid ja metallide keemilised ühendid 
kaotavad mingil iga aine jaoks kindlal, absoluutse nulli lähedasel temperatuuril äkki võime avaldada 
takistust nendest läbi lastavale elektrivoolule. Vool kulgeb nendes, kaotamata soojuse näolosa oma 
energiast, mis harilikult kulub juhtme takistuse ületamiseks. Nii näiteks seatinatraadist valmistatud 
suletud rõngas, mis on asetatud vedelasse heeliumi, mille temperatuur on miinus 271,9°C, säilitab 
seetõttu voolu mitme ööpäeva vältel. 

Pärast kauakestvaid ja visasid otsinguid õnnestus Füüsikaliste Probleemide Instituudil leida 
metallide sulam, mis ainult kabe sajandiku kraadi võrra absoluutsest nullist erineval temperatuuril 
muutus ülijuhiks,. milleloli erakordselt suur energiamahtuvus ja pikk relaksatsiooniaeg, s. 0. aeg, 
mille kestel säilib vool pärast elektromotoorse jõu toime lakkamist. 

Valitsusorganite ülesandel konstrueeriti instituudis Krepini allveelaeva jaoks väikesed kerged 
akumulaatorid, mis olid suutelised koguma endasse tohutuid elektrienergia varusid, neid kaua 
säilitama ja vajadust mööda jälle ära andma. 

Kõige rohkem aga hämmastas Pavlikut hiiglasuur, senikuulmatu kiirus, mida «Pioneer» võis vee 
all arendada. Samal ajal kui tavalist tüüpi allveelaevad ei suutnud veealusel sõidul saavutada kiirust 
üle kahekümne sõlme, tegi «Pioneer» kergesti kaheksakümmend sõlme, s. 0. niisama palju kui kõige 
kiiremad pealvee-torpeedokaatrid ja allveelaevade «kütid». 

Kuidas siis oli Krepinil õnnestunud saavutada sellist 


80 
enneolematut kiirust vaatamata tohutu suurele takistusele, mida vesi, eriti veealusel sõidul, laevale 
osutab? 

On teada, et parimateks vee all ujujateks on kalad, vaalad ja peajalgsed. Sadade miljonite aastate 
kestel on nende miljonid sugupõlved lakkamatus olelusvõitluses kohandunud veekeskkonnale. 
Võitsid, jäid elama ja jätsid järglasi ainult need, kes olid paremini relvastatud ja suutsid end 
ümbritsevas keskkonnas kiiremini liikuda. Selle tulemusena omandasid nende kehad kuju, mis väik- 
seima jõukulu juures tagab suurima liikumiskiiruse. Seega on nad torpeedo ja rippuva vedelikutilga 
kujulised jämeda esiosa ning üha peenemaks muutuva tagaosaga. Mõlemal kujul on suurima 
diameetriga esiosa esimene kolmandik, kuid sellele vaatamata on juba ammu tõestatud, et just neile 
avaldab ümbritsev keskkond — vesi või õhk — liikumisel kõige väiksemat takistust. Vee või õhu joad 
mööduvad niisugustest kehadest sujuvalt ning ühinevad niisama sujuvalt kehade taga, moodustamata 
seal imevaid keeriseid. 

Insener Krepin loobus allveelaeva tavalisest teravaninalisest kujust ja andis oma «Pioneerile» 
vaala kuju, sest konstruktori arvutustest järeldus, et vaatamataoma tohutule suurusele ja kaalule 
kulutab vaal edasiliikumiseloma keha pinna ühe ruutmeetri kohta vähem jõudu kui ükski teine vee- 


elanik. 

Edasi - kõigile on juba ammu teada, kui suur tähtsus on limal, mis katab peaaegu kõigi vees 
elutsevate organismide kehasid, eriti nende organismide kehasid, kes ei püsi paigal, vaid liiguvad 
aktiivselt ja kiiresti. Lima vähendab tunduvalt hõõrdumist ja takistust vees liikumise!. Krepinit 
veetles mõte suurendada «Pioneeri» liikumiskiirust, kattes tema korpuse millegi limataolisega. Kui 
aga olekski õnnestunud katta «Pioneeri» pinda kunstliku limaga, siis oleks vesi selle nagunii kogu 
aeg maha uhtunud. Pärast pikaajalisi otsinguid leidis Krepin täiesti ootamatu väljapääsu. Neil 
juhtudel, kui oli tarvis arendada eriti suurt kiirust, ümbritses ta «Pioneeri» korpuse kuuma auru 
kihiga. Kasutades uutes akumulaatorites sisalduvaid ammendamatuid elektrienergia varusid, 
kuumendati «Pioneeri» kogu väliskesta kahe tuhande kraadini. Nii kõrgel temperatuuril muutus 
õhuke veekiht 

allveelaeva ümber silmapilkselt auruks. Laeva kiire liikumise tagajärjel astusid tema hõõguva 
pinnaga kokkupuutesse üha uued ja uued veemassid ning moodustasid tema ümber pideva aurukihi. 
Sel teel välditi vee hõõrdumine ning seeasendati hõõrdumisega gaasilises keskkonnas, mille tihedus 
oli küll suurem atmosruäri õhu tihedusest, kuid palju kordi väiksem vee tihedusest. Niipea kui 
allveelaev eemaldus antud punktist, jahtus tema ümber moodustunud aur ümbruskonna madala 
temperatuuri mõjul ja muutus uuesti veeks, jõudmata mullidena ookeani pinnale. 

Lõpuks otsustas insener Krepin loobuda propelleritest. Tema kindla veendumuse kohaselt võis ainult 
rakett anda võimaluse täielikult ära kasutada nii uue allveelaeva elektrijaamade tohutut võimsust kui 
ka «Pioneeri» ehitamiseks kasutatud metalli kolossaalset iugevust ja kuumusekindlust. Niisuguses 
tihedas keskkonnas, nagu seda on vesi, võiks näiliselt kõige vähem oodata looduslike 
reaktiivmootorite ilmumist, kuid on juba ammu teada, et mõned vees elavad organismid, nende 
hulgas näiteks niisugused suurepärased ujujad nagu peajalgsed, kasutavad edukalt ära seda 
liikumisviisi, imedes eestpoolt oma lehtriiesse vett ja paisates seda siis oma keha tugeva 
kokkutõmbamisega tahapoole. 

Reaktiivliikumiseks on aga vaja väga palju kütust, mis peab põlemisel vabastama tohutuid 
koguseid liikumapanevat energiat. Kust siis sai «Pioneer» seda kütust ning kuidas ta säilitas selle 
varusid, mis arvestades tema võimaliku vahetpidamatu sõidu kestust pidid olema üsna suured? Ka 
siin nagu paljudel teistelgi juhtudel tuli «Pioneeri» konstruktorile appi Maailmaookean kõigi oma 
ammendamatute ressurssidega, kõigi oma tohutute, seni ära kasutamata võimalustega. 

Ookean pidi andma «Pioneerile» piiramatutes kogustes paukgaasi, mille plahvatuste kohutav jõud 
on küllalt tuntud. 

Et saada seda gaasi, on tarvis vesinikku ja hapnikku: neidsamu gaase, mis ühinemisel 
moodustavad vee. Neid gaase on võimalik toota mitmel viisil, kõige lihtsam viis nende saamiseks 
aga on vee elektrolüütiline lagundamine. Selleks sukeldatakse hapustatud veega täidetud 

anumasse kaks elektroodi, mis on ühendatud vooluallikaga. Kui läbi vee juhtida elektrivoolu, siis 
koguneb ühele elektroodile - anoodile - mullikestena hapnik, teisele - katoodile - aga vesinik. 
Mõlemad gaasid juhitakse torusid mööda vastavatesse hoidlatesse. Kui neid seejärel teatud kogustes 
segada, siis tekib paukgaas. 

Niipea kui sellest gaasist lasta läbi elektrisäde, toimub plahvatus. Et esile kutsuda 
reaktiivliikumist, tuleb need plahvatused teostada erilises kambris, mis asub laeva või raketi 
tagaosas. Sel kambril peab, olema lehtritaoliselt laienev väljapääsuava (düüs). Kui kambris toimub 
plahvatus, siis püüab tekkinud veeaur temast välja pääseda ja avaldab kambri seintele igas suunas 


tohutut rõhku. 

Et kambri tagaseinas on veeauru jaoks väljapääsuava, esiseinas aga mitte, siis kogu plahvatuse 
jõud, mis on suunatud esiseina poole, viib raketti või allveelaeva edasi. 

Kiiresti üksteisele järgnedes annavad plahvatused allveelaevale üha kasvava kiiruse. Paukgaasi 
plahvatuste tulemusel moodustub veeaur, mis sealsamas kohe täielikult ja jäljetult ühineb ümbritseva 
veega. 

Mis puutub plahvatuste mürasse, siis selle neelasid täiustatud sumbutajad, mis selleks ajaks olid 
juba kasutusele võetud kõigil lennukitel ja autodel. 

Arendades selliseid senikuulmatuid kiirusi kaugeltki veel mitte tundma õpitud ja läbi uuritud 
sügavustes, riskis allveelaev aga põrgata seal peituvatele kaljudele, riffidele ja madalikele, millest 
väga paljusid ei olnud kahtlemata märgitud isegi maailma parimatele kaartidele ega maailma 
parimatesse lootsiraamatutesse. Niisugune allveelaev ei saanud sõita pimesi. Allveelaeva käila ja 
kummalegi pardale paigutatud ülivõimsad, . mitme miljardi küünla tugevused prožektorid läbistasid 
ookeanisügavuste pimedust poole kilomeetri kauguseni, kuid niisuguselt kauguseit ei olnud 
allveelaeva suure kiiruse juures võimalik midagi eristada. Pealegi on allveelaeva peamiseks relvaks 
just liikumise varjatus ja ilmumise ootamatus, nii tugev valgus aga oleks kergesti võinud ta 
vaenlasele reeta. 

«Pioneerile» oli tarvis leida tugevad ja teravad silmad, mis oleksid näinud kaugele veesügavustes 
valitsevasse 

pimedusse ning õigeaegselt teatanud laeva teele kerkivatest ohtudest ja tõketest. Niisugusteks 
«silmadeks» said kõrvad, millega Krepin varustas oma allveelaeva. 

Kõigi maade allvee- ja pealveelaevadel oli juba ammu kasutusel kajalood, mille tegevus põhineb 
sellel, et heli ei levi ainuüksi õhus, vaid veel paremini ja kiiremini ka vees. Kui õhus levivad 
helilained kiirusega kolmsrda kolmkümmend meetrit sekundis, siis vees on nende kiirus tuhat 
viissada meetrit sekundis. Heli levib oma allikast sfääriliste lainetenaigas suunas, teel leiduvalt 
tõkkelt aga peegeldub ja pöördub endises sihis tagasi. Seda helilainete omadust kasutades 
konstrueeriti seadmed, mille esimeseks kasutusalaks oli merede ja ookeanide sügavuse mõõtmine. 
Laeva ühel küljel tekitati vee all plahvatuse või kellalöögi abil heli ning märgiti üles selle heli 
tekkimise aeg. Helilained jõudsid põhja, peegeldusid ja pöördusid laeva juurde tagasi. Laeva teisele 
küljele oli vee alla kinnitatud aparaat, mis võttis peegeldunud heli vastu ning märkis üles tema 
vastuvõtmise aja. Et heli läbis tee laevast põhjani ja põhjast tagasi laevani ühesuguse aja vältel, siis 
piisas plahvatuse hetkest peegeldunud heli registreerimise hetkeni möödunud aja teadmisest, et 
määrata, mitu sekundit kulus helil põhjlani jõudmiseks ja mitme meetri pikkuse teekonna ta 
seejuures sooritas. Hiljem ilmusid kajaloodid, mis erilisel skaalal automaatselt näitasid sügavust 
meetrites ja vabastasid inimesed igasugustest keerukatest arvutustest. Vahetpidamata vette helisid 
saates jla nende peegeldusi vastu võttes joonistasid niisugused kajaloodid ise paberile või 
projekteerisid ekraanile joone, mis näitas laeva all oleva merepõhja reljeefi. Lõpuks ilmusid ka 
ultraheli-kajaloodid, nagu näiteks Langevini kiirgaja. 

Iga heli kõrgus sõltub sagedusest, millega heliallikas paneb võnkuma heli edasi andva keskkonna - 
õhu, vee või mingi tahke keha - osakesed ja nende kaudu ka inimese kõrva trummikile. Inimese kõrv 
on suuteline helidena tajuma lainult niisuguseid võnkumisi, mille sagedus ei ole alla kuueteistkümne 
ega üle kahekümne tuhande võnke sekundis. Esimene on kõige madalam põrin, teine 

kõige kõrgem, kõige peeriem sääsepirin. Kahekümnest 

tuhandest võnkest sekundis algavad juba ultrahelid. Ultrahelisid inimese kõrv ei taju. 
Ultrahelivõngete allikaks on piesokvartsist (mäekristallist) plaat. Kui niisugune plaat asetada 


metallelektroodide vahele surutult vedelikku ja mõjutada teda raadiosaatjaga, .siis hakkab ta kiiresti 
ja tugevasti võnkuma, andes selle võnkumise edasi ümbritseva le vedelikule. Mida suurem on plaadi 
võnkesagedus, seda kõrgem on tekkiv ultraheli. 

Ultrahelidel on kaks väga tähtsat omadust. Esiteks on neid võimalik välja saata. mitte 
keralainetena igasse külge, vaid kitsa kiirtekimbuna. Teiseks, nagu on teada juba Woodi ja Loomise 
katsetest, hukkuvad mõned loomorganismid, nagu näiteks konnad, väikesed kalad ja merevähid, kui 
nad satuvad ultrahelivälja, kuna mõned tahked ained, nagu jää, muutuvad ultrahelide mõjul pu- 
dedaks ja purunevad. 

Insener Krepin kasutas need mõlemad ultrahelide omadused parimal viisil ära, et anda oma 
allveelaevale nägemist, kuulmist ja hävitavat relva võitluseks elava ja elutu loodusega. 

Koos oma sõbra, teadlase ja leiutaja, Moskva Kõrgsagedusvõngete Uurimise Instituudi professori 
Vlasjeviga konstrueeris ta aparaadi, mis andis mitusada miljonit võnget sekundis. Nad leidsid 
meetodeid nii võimsate võngete tekitamiseks, et nende aparaadist väljuv ultrahelikiirte kimp tungis 
vees kuni kahekümne kilomeetri kaugusele. Need aparaadid koos isekirjutavate vastuvõtjatega 
paigutas Krepin «Pioneeri» käila, laele, mõlemale pardale ja kiilu sisse, andes talle sellega kõrvad, 
mida ei olnud ühelgi elusolendil maailmas. 

See aga ei rahuldanud veel Krepinit ja Vlasjevit. Nad läksid kaugemale ning muutsid need kõrvad 
ühtlasi ka oma allveelaeva silmadeks. 

Nende aparaadist väljuvad ultrahelikiired ei peegeldunud oma teelolevatelt tõketelt ühesuguse 
tugevusega, vaid sõltuvalt tõkete väliskujust. Seetõttu pöördus ultrahelikiir tagasi muutununa. 
Leiutajad valmistasid vastuvõtumembraani, mis koosnes tuhandetest mikroskoopilistest 
membraanidest. Igaüht viimastest pani võnkuma 

ainult vahetult temale langev osa tagasipöörduvast ultrahelikiirte kimbust. 

Helienergiat valgusenergiaks muundava keeruka seadme abil andis iga ultrahelikiir allveelaeva 
juhtimiskeskuse ekraanil kujutise teel kohatud tõkke sellest osast, millelt ta peegeldus. Tuhanded 
sellised kujutised, mida tekitasid mikroskoopilised membraanid, sulasid üheks tervikuks ning andsid 
täieliku pildi eseme väliskujust. Niisugused ultraheliprožektorid olid paigutatud allveelaeva igasse 
külge ja saatsid tema juhtimiskeskuse ringvaate-ekraanile vahetpidamata kujutisi kõigest, mis leidus 
allveelaeva ees ja külgedel kahekümne kilomeetri ulatuses. . 

Niisuguses prožektoris oleks võinud kasutada ka tavalisi, kuuldavaid helisid, kuid tavalisi helisid, 
mis levisid vees igas suunas, oleks võinud kuulda iga kõige tavalisema hüdrofoniga varustatud laev, 
Seda ei saanud muidugi mingil juhul lubada. «Pioneeri» ultraheliprožektorite jaoks aga oli võimalik 
valida tohutust võnkesageduste diapasoonist - kahekümnest tuhandest mitmesaja miljoni võnkeni 
sekundis - ja võngete tugevusest niisugust kombinatsiooni, mille avastamine oleks kõrvalseisjale 
olnud peaaegu lahendamatuks ülesandeks. Ja kui kellelgi olekski õnnestunud. sellesse saladusse 
tungida, siis poleks tal olnud aparaate nii suure sagedusega ja nii tavatult võimsate ultrahelide 
vastuvõtuks. «Pioneeril» kasutatavad vastuvõtjad ja kiirgajad olid Krepini ja Vlasjevi viimaseks 
leiutiseks ning nende saladus kuulus suurele sotsialismimaale, leiutajate kodumaale. 

Ultrahelikiiri kasutas insener Krepin ka uue relvana võitluseks elava ja elutu loodusega. Siin tuli 
talle appi tuntud zooloog ja bioloog professor Lordkipanidze, kes juba ammu oli Eksperimentaalse 
Meditsiini InstItuudis töötanud ultrahelivõngete bioloogias ja arstiteaduses rakendamise probleemide 
kallal. Kasutades juba valmis kiirgajat, konstrueerisid Krepin ja Lordkipanidze ultrahelikahuri ja 
väikese ultrahelipüstoli, mis erinevate, täpselt määratud võnkesagedustega olid suuteiised surmama 
igasugust eluskudet ning purustama enamikku tuntud metallidest ja mineraalidest. 

Kahurist ja püstolist väljuvate ultrahelikiirte toimel 

hakkasid elusülendi rakud nii kiiresti võnkuma, et nad rebenesid tükkideks, metallide ja mineraalide 
mülekulid aga lagunesid aatomiteks, mille tagajärjel, need metallid ja mineraalid muutusid pudedaks 
ja purunesid. 

Sel ajal, kui Krepin, Vlasjev, Lordkipanidze ja rida nende kaastöölisi lõpetasid ama esimeste 
ultraheliaparaatide ehitamist, soovitasid Nõukagude Liidu kaitsetööstuse töötajad Krepinile pöörata 
tähelepanu nõukagude teadlase Bleihmani uuele leiutisele nähtamatute infrapunaste soojuskiirte alal. 

Suurema või väiksema intensiivsusega nähtamatuid soojuskiiri saadavad välja kõik soojad kehad - 
Päike, kuum triikraud, elumaja, soojaverelised loomad, puud ja isegi kalad. Fotografeerimist 
infrapunaste kiirte abil, kasutades selleks erilist aparatuuri, rakendati juba ammu öösiti, tihedas udus 
ja sümpus, vihmase ilmaga. Öösel lennukiga viie-kuue tuhande meetri kõrgusele tõusmisel oli 
võimalik teha ülesvõtteid viiesaja-kuuesaja kilomeetri kauguselt, kasutades ära mitte ainult neid 
mõnikürd tühiselt väikesi soojushulki, mida kiirgavad maapealsed esemed, vaid ka nende esemete ja 
neid ümbritseva keskkanna temperatuurierinevust. Tunti juba infrapunaseid ööbinokleid ning 
binokleid, mis võimaldasid näha läbi udu ja tiheda vihma. 

Enne Bleihmani töid näis aga lahendamatu ülesandena veest kinni püüda ja nähtavateks 
kujutisteks muundada neid sageli tühiselt nõrku infrapunaseid soojuskiiri, mida sellesse keskkünda 
saadavad tema elanikud ja mitmesugused temas leiduvad esemed. 

Veeloomade temperatuur an tavaliselt väga vähe kõrgem neid ümbritseva vee temperatuurist. 
Ainult vees elutsevad saojaverelised imetajad, nagu vaalad, kašelatid, delfiinid, hülged, morsad ja 
lamantiinid, säilitavad kõrge kehatemperatuuri tänu oma keha väliskattele — paksule nahale ja 
paksudele nahaalustele rasvakihtidele. Kõik ülejäänud veeloomad —limused, meritähed, vähid, 
krabid, kilpkonnad, kalad — kaotavad ja annavad ümbritsevale veele ära peaaegu kogu soojuse, mis 
tekib nende lihaste töö ja nende kehas taimuva ainevahetuse tulemusel. Ent täielikult nad seda 
soojust siiski ära ei anna. Väike üsa sellest soojusest, mis mõnikord on mõõdetav 

tervete kraadidega, mõnikord aga ei ületa sajandikke kraade, jääb siiski nende kehasse. 

Parimatele pealmaatingimustes kasutatavatele infrapunastele fotoaparaatidele ei valmistanud enam 
suuri raskusi isegi tunduvalt kauguselt kinni püüda väga vähe soojendatud kehade tühiselt nõrku 
kiirgusi. Veealusele infrapunasele fotograafiale oli peamiseks raskuseks asjaolu, et vette sattunud 
infrapunased kiired neelduvad või peegelduvad selles keskkonnas väga intensiivselt, peaaegu 
täielikult. Bleihmani aparatuur oli aga nii tundlik, et ta suutis kinni püüda ka neid ülitäpsetele 
mõõteriistadele peaaegu tajumatuid infrapunaseid kiiri, mis veel vette jäid. Tõsi küll, ka Bleihmani 
aparatuur ei suutnud neid kiiri tabada kaugemalt kui umbes viissada meetrit kiirguse allikast. 
Seejuures oli see aparatuur veest õhku üleminekul suuteline tegutsema parima pealmaaseadmena 
ning oli erakordselt portatiivne. 

Krepin võttis kaltsetööstuse töötajate soovituse rõõmuga vastu. Ta oskas täielikult hinnata 
Bleihmani leiutist. Lühikese ajaga konstrueeris ta väikese rakettmürsu, mis võis teatava 
kokkusurutud vesiniku ja hapniku varuga liikuda samasuguselt ja samasuguse kiirusega nagu 
allveelaev. Sellesse jämeda, poolteise meetri pikkuse kur'giga sarnanevasse mürsku monteeris 
Krepin Bleihmani aparaadid niisuguse arvestusega, et nende objektiivid oleksid laiali paigutatud üle 
kogu mürsu pinna ja saaksid püüda soojuskiiri igast suunast. 

Õhkutõusuks varustas Krepin mürsu tiibadega, mis võisid temast välja sirutuda ja avaneda nagu 
lendkala uimed. Tõelise aktiivsuse ja praktilisuse, tõelise täisväärtusliku elu aga andis sellele 
mürsule raadiotelemehaanika. Raadiosaatja abil võis allveelaeva vahiohvitser paisata mürsu välja 
tema pesast allveelaeva pardas ning suunata ta kuni viiekümne kilomeetri kaugusele luurekäigule; 
raadio teel pandi tööle mürsu rakettmootori automaatmehhanism, juhiti mürsu liikumist ja manöö- 
verdamist ning tiibade väljasirutamist ja õhkutõusmist. Raadio teel anti allveelaeva juhtimiskeskuse 


ekraanile edasi kõik see, mida Bleihmani fotoaparaadid märkasid viiesaja meetri ulatuses mürsu 
ümber. Kui tema ees ja eriti ülal, ookeani pinna lähedal, olid vahetpidamata kaks 

sellist luuremürsku ja kui tema ladudes oli veel mitu reservmürsku, siis ei olnud allveelaeval vaja 
karta ootamatuid kohtumisi ning ta võis veel suurema kindlusega rajada endale teed pimedates 
ookeanisügavustes. 

Kui Pavlik esmakordselt sattus allveelaeva juhtimiskeskusse, siis hämmastas teda ümarale seinale 
ja kilpidele kinnitatud ning mitmesugustel alustel seisvate kõige mitmekesisemate ja keerukamate 
seadmete, aparaatide ja mehhanismide ebatavaline ohtrus. Piimklaasist ringvaate ekraan kattis laia 
ribana seina ülemist äärt ning moodustas ruumi laes nagu kupli. Vahetpidamata vaheldusid ekraanil 
allveelaeva ümber kiiresti edasi-tagasi sõeluvate kalade ja teiste ookeanielanike varjud. Isegi 
veesügavustes valitsev läbitungimatu pimedus ei suutnud neid olendeid varjata «Pioneeri» 
kõikenägevate silmade eest. 

Vahiohvitser võis siit juhtida allveelaeva kõigi keerukate mehhanismide ja masinate tööd; kõik 
mehhanismid ja masinad, mida omavahel sidus ühine töö, olid nii automatiseeritud, et põhilisele 
masinale impulsi andmisest piisas ka kõigi abimehhanismide töölepanekuks. Kui allveelaeval oli 
vaja laskuda mingile kindlale sügavusele, siis tarvitses vahiohvitseril ainult pöörata sügavusemõõtja 
osuti seda sügavust tähistavale arvule, et sellega automaatselt tööle panna ülemiselt platvormilt 
reelingu eemaldamiseks määratud mehhanisme; seejärel libises kohale voolujooneline kuppel, sulgus 
luuk ning avanesid ventilatsiooniklapid ja ballastitsisternide klapid, mis hiljem ise sulgusid täpselt 
antud sügavusel. Niipea kui üks või teine agregaat, masin või mehhanism hakkas tööle, süttisid 
rohelised kontroll-lambid ja põlesid seni, kuni masin töötas korralikult. Väikseimagi korratuse puhul 
aga kustus kohe roheline lamp ja süttis punane - avarii märk. Kuid ükski punane lamp ei olnud 
«Pioneeri» vette laskmisest alates veel põlema süttinud: kõik aparaadid ja mehhanismid tegutsesid 
laitmatu täpsuse ja kooskõlastatusega. 

Allveelaeva mehhanismide niisuguse automatiseerituse tõottu on arusaadav, et tema meeskond võis 
olla väga väike. Vaatamata laeva rohkem kui tuhandetonnisele veeväljasurvele koosnes «Pioneeri» 
meeskond ainult 

kahekümnest inimesest, kaasa arvamata teadusliku ekspeditsiooni liikmeid. See-eest aga olid 
peaaegu kõik kõrge kvalifikatsiooniga spetsialistid, kogenud allveemeremehed, oma suurele 
kodumaale piiritult ustavad, mehised, julged ja leidlikud inimesed. 


VIII PEATÜKK MARATI PROJEKT 


Tsoi mäletab väga hästi oma halli, rõõmutut lapsepõlve Kirini linna agulitänava ääres seisvas 
poollagu nenud, vaevu katusega kaetud onnis. Linn oli Tsoile truuks lapsepõlveseltsiliseks. 
Mälestused alandustest ning kingsepast isa alatisest lömitamisest naabruses poodi pidava 
liigkasuvõtja, tänavanurgal seisva sandarmi, iga Jaapani sõduri ja isegi iga harva sellesse äärelinna 
sattuva auto ees kutsusid Tsoi hinges veel praegugi esile häbi, kibedust ja viha. Vaene korealane oli 
midagi tühist, ta oli põrm iga kandilise ninaga tugeva sõdurisaapa ja pehme lakeeritud pealsega 
kinga ees. 

Kaheteistkümneaastaselt sattus Tsoi oma lasteta onu juurde Hanka järve kaldal, Vladivostoki 
lähedal asuvasse riisikasvatuskolhoosi. Onu lapsendas ta ja pani kooli. Esimene aasta kolhoosis, 
möödus Tsoil nagu unes. Ta kartis üha, et see uni lõpeb, et õnn haihtub nagu suits ning ta kuuleb 
jälle isa kingsepavasara kopsimist pimedas, niiskes onnis, ema kurtmist sojaubade kalliduse üle ja 
nooremate laste näljanuttu. 


Kolhoosikoolis sai Tsoist varsti üks paremaid õpilasi; hiljem saatis uus isa ta Vladivostokki, et ta 
seal veel rohkem õpiks ja pöörduks siis agronoomina kolhoosi tagasi, kuid asi kujunes teisiti. Tsoil 
tekkis huvi keemia ja mere vastu. Ja nüüd istub ta teadusliku allveeekspeditsiioni keemik ja 
allveelaeva komsomoli-algororganisatsiooni sekretär - «Pioneeri» punanurgas ning mängib 
roosapõselise ümaranäolise tuukri, kommunistliku noore Matvejeviga kabet. Matvejevi lood on 
halvad: üks tema kivi on juba kinni jäänud, teised aga on sellest väga kaugel ja vaevalt jõuavad seda 
hädast välja aidata. 

Matvejev on laua kohale kummardunult sügavasti mõttesse vajunud. Ka Tsoi mõtleb, kuid hoopis 
millestki muust. Tema mustad, veidi viltuste laugudega silmad piklikus tumekollases, puhtaks 
raseeritud näos libisevad aeglaselt üle kõikide punanurgas viibijate. 

Tsoi näeb rõõmsaid nägusid, kuuleb nagu alati okeaoograaf Šelaviniga ägedalt vaidleva Marati 
uljast häält. Aeg-ajalt kõlab ümberringi vaikset, muretut naeru. 

Tsoid valdab niisugustel juhtudel tihti mingi kummaline ja ärev tunne. Ta muutub siis rahutuks, 
iga närv temas tõmbub pingule, talle näib kogu aeg, et midagi on tal kahe silma vahele jäänud, et ta 
pole midagi arvesse võtnud, et midagi on vaja kontrollida, järele vaadata, hästi kinnitada. Ja ta 
tahaks siis kõigile, kõigile — sõpradele ja seltsimeestele, kõigile, kes teda ümbritsevad — meenutada, 
alalõpmata meenutada, et ei tohi olla muretu, mõtlematult rahulik ja enesekindel, nagu poleks 
ümberringi enam ohte, nagu poleks teisel pool piiri enam sandarmeid ega liigkasuvõtjaid... 

Ja veel tuleb tal niisugustel hetkedel eriti tugev, vastupandamatu soov teha oma uuele kodumaale 
mingisugune kingitus, anda talle midagi niisugust, mis teeks teda veel võimsamaks ja veel 
võitmatumaks ning ühtlasi ka rahustaks veidi teda ennast... 

Täna aga, istudes Matvejeviga kabelaua taga, tundis ta ootamatult, kuidas veri talle rõõmsalt ja 
kuumalt põskedesse valgub mõtte juures, et ta on sattunud suurepärasele ideele, et tema salajane, 
seni teostamatuna näinud unistus kingitusest hakkab omandama küll veel ähmaseid, kuid siiski juba 
reaalseid piirjooni. 

«Kui seda ideed ainult õnnestuks praktiliselt välja arendada . ..» mõtles Tsoi rõõmsa erutusega. 
«Meri... Tohutu suur, piiritu Maailmaookean. Kui suur ta on! Kui ammendamatud on aarded, mida ta 
eneses varjab! Neid tuleb ainult osata temalt kätte saada.» 

Neist mõtetest äratas Tsoid komissari kõlav hääl: «Matvejev! Tsoi! Lõpetage!» 

«Anna alla, Matvejev, partii on sul nagunii kaotatud. Aeg on õppetööd alustada.» 

Sügavasti mõtteisse vajunult ei olnud Tsoi üldse tähelegi pannud, kuidas punanurka kogunesid 
Šelavini poolt 

juhitava okeanograafiaringi liikmed. Kohal olid mehaanikud Romeiko ja Kozõrev, koristaja 
Stšerbina, kokk Belagolovõi, tuuker Krutitski, preparaator Koroljov ja Marat Bronstein, kõigil 
kaasas vihikud ja pliiatsid. Ringi tööst võttis osa ka Matvejev. Seetõttu heitis ta kiiruga veel ühe 
pilgu kabelauale ja olistus siis ilmselt lootusetus seisus. Ta kadus minutiks ruumist, pöördus seejärel 
paksu kaustikuga tagasi ja istus punase linaga kaetud suure laua äärde, mille ümber olid juba istet 
võtnud kõik ringi liikmed. Ka Tsoi läks laua juurde. Vaba kohta ei olnud ja ta seadis end istuma 
Pavlikuga ühte tugitooli. 

Pavliku seotud pea lõhnas kergelt, vaevutuntavalt joodi ja veel mingi ravimi järele ning Tsoil 
hakkas poisist kahju. Ta võttis Pavliku õlgade ümbert kinni, surus ta tugevasti enda vastu, ja nii nad 
istusid pehme tugitooli sügavuses, kuulates tähelepanelikult Šelavinit. 

Okeanograaf rääkis oma kähiseva tenoriga merehoovustest, nendest kord soojadest, kord 
külmadest võimsatest jõgedest, mis voolavad ookeanide ja merede piiritutes avarustes. Praegu 
jutustas ta sellest, kuidas hoovused mõjutavad meie Kaug-Ida kliimat, loodust ja. kogu sealset elu. 


Külmad hoovused, mis Beringi väinast kuni Koreani uhuvad Kamtšatka ja Primorje rannikut, muu- 
davad nende Nõukogude Liidu piirkondade kliima karmiks ning sunnivad vett Beringi, Ohhoota ja 
Jaapani mere rannikul talviti pikaks ajaks külmuma, samal ajal kui Lääne-Euroopas, mis asub nende 
piirkondadega samadel laiuskraadidel, on kliima pehme ning talved peaaegu alati pakaseta ja lumeta. 
Meri on Norra, Briti saarte, Hollandi ja Prantsusmaa rannikul alati jäävaba. 

«Aga mis seda põhjustab?» küsis Šelavin peene häälega, silmitsedes läbi prillide laua ümber 
istujaid ning sõrmitsedes oma hõredat, takuna sassis habemekest. 
«Golfström,» vastas Marat kiiresti. 
Õigupoolest oli Šelavin selle küsimuse esitanud lihtsalt harjumusest, mitte niivõrd teistele kui 
iseendale, et pikendada naudingut ja anda oma jutustusele veidi salapärasuse hõngu. Marat rikkus 
tema mängu ja okeanograaf tundis selle üle teatavat pahameelt. . 

«Esiteks, Marat,» lausus ta, «ärge öelge «Golfström». See pole õige. Teadusliku terminina on 
kasutusel mitte 

«Golfström», vaid «Golfi hoovus». Nii. Teiseks aga kordate te ainult vana muinasjuttu selle kohta, 
nagu oleks Golfi hoovus tegelikult süüdi Lääne-Euroopa pehmes kliimas. See pole samuti õige. 
Golfi hoovuseks nimetatakse okeanograafias seda võimsat sooja hoovust, mis suure kiirusega väljub 
Mehhiko lahest kitsa Florida väina kaudu, ühineb Bahama saarte juures Antilli hoovusega ja kulgeb 
piki Põhja-Ameerika rannikut kuni Kap Race'ini ja Newfoundlandi madalikuni. Võiks öelda; et ta 
voolab külmemast veest moodustunud sängis nagu tõeline ookeanijõgi, olles oma tumesinise värvuse 
tõttu kergesti eristatav helesinistest,.kui võib nii öelda, kallastest. Selle jõe laius aga ulatub 
seitsmekümne kuuest kilomeetrist kõige kitsamas kohas - Florida väinas - kunikuuesaja neljakümne 
kilomeetrini Newfoundlandi madaliku juures. Tema keskmine sügavus on kolmsada kakskümmed 
meetrit! Kas te suudate niisugust jõge kujutleda? » 

«Jõgi on aus!» nõustus Matvejev. 

«Aga lubage küsida, kas te teate, kui palju sooja vett, mille temperatuur ulatub pinnal kahekümne 
seitsme kraadini Celsiuse järgi - kui palju niisugust sooja vett voolab selles jões?» hüüdis Šelavin. 

Tema vesised, tavaliselt pilukile tõmmatud silmad olid nüüd pärani avatud ja neis sätendas puhas 
sinine leek, ning tema väljasirutatud kuivetu ja pika sõrmega käsi oli kõrgele üles tõstetud. Ta ei 
saanud aga veel hakatagi auditooriumi huvi nautima, kui juba märkas kärsitu Marati suunas kahtlast 
liikumist ja külvas kuulajad kiiresti üle arvudega: 

«Üheksakümmend üks miljardit tonni tunnis! Ah? Lubage küsida, mida te selle kohta ütlete? Seda 
on raske isegi kujutleda! Võrrelge seda veehulka kas või Volgaga. Volga, Euroopa suurim jõgi; mis 
läbib risti peaaegu kogu meie Liitu. kannab igas tunnis Kaspia merre keskmiselt kolmkümmend 
miljonit tonni vett, seega üle kolme tuhande korra vähem, kui voolab tunnis läbi Golfi hoovuse 
ristlõike! Kas saate aru? Isegi kõigis maakera jõgedes kokku voolab kakskümmend kaks korda 
vähem vett kui Golfi hoovuses! Ja need tohutud veemassid, mis on soojenenud Atlandi ookeani 
ekvatoriaalse osa kuuma päi- 

kese all, kannavad endaga põhja poole usutamatuid soojushulki. Mida te võite selle kohta öelda?» 
«Üleeuroopaline ahi, Ivan Stepanovitš!» hüüdis Marat vaimustatult. 

Šelavin naeratas pehmelt, vaatas heasudamlikult Marati poole ja jätkas: 

«Teil on täiesti õigus, Marat - meil on niisugune ahi, kuid see pole siiski Golfi hoovus. 
Newfoundlandi madaliku taga sooritab Golfi hoovus, nagu ütlevad ameeriklased, kuritöö: ta lahkub 
Põhja-Ameerika rannikult ja üha suurema lehvikuna hargnedes pöördub järsult dtta, . Euroopa 
suunas. Varsti pärast seda läheb Golfi hoovus üle laiaks aeglaseks Põhja-Atlandi hoovuseks. 


Euroopa rannikuni jõudmata jaguneb viimane kaheks võimsaks haruks. Üks neist eemaldub keset, 
ookeani teisest ja suundub Kanaari hoovusena lõunasse, Pürenee poolsaare ja Põhja-Aafrika 
rannikule. Seal pöördub see hoovus läände ja ühineb sellesama Põhja-ekvatoriaalhoovusega, mis 
püsiva suunaga tuulte - passaatide - vahetpidamatui toimel kannab sooja vee masse Kariibi merre, 
sealt , aga Mehhiko lahte, pannes sellega aluse Golfi hoovusele. Nii sulgub siin nagu ring, mille sees, 
Sargasso meres, me praegu asume. Põhja-Atlandi hoovuse peamine haru aga suundub kirdesse, 
Euroopa lääne- ja looderannikule. Olles teel kaotanud palju Golfi hoovuselt saaciud soojust, annab ta 
siin Euroopale ära suurema osa endas säilinud soojusest: See Põhja-Atlandi hoovuse haru ongi 
üleeuroopaliseks ahjuks, millest te rääkisite, Marat.» 

«Kui suur siis on tema temperatuur Euroopa rannikule jõudmisel?» küsis Matvejev, vaadates üles 
vihikult, millesse ta oli kogu aeg agaralt märkmeid teinud. 
«Pluss kaheksast kraadist veebruaris kuni kolmeteistkümne-viieteistkümne kraadini augustis.» 

«Kõigest!» imestas Matvejev. «Niisugune vesi ei kõlba, ju suplemisekski, ammu siis veel terve 
Euroopa kütmiseks. Tore ahi küll, mis ise on talvel ainult kaheksa kraadi soe! Kuidas siis nii, Ivan 
Stepanovitš?» 

«Sina ära kohe kipu kahtlema,» ütles Matvejevile tema ametikaaslane, rahulik ja soliidne tuuker 
Krutitski. «Küllap sellel on oma seletus.» 

«Kuidas?!» tormas Šelavin Matvejevile kallale. «Lubage küsida, kas teile on sellest vähe? Aga 
lubage küsida, kas te veeja õhu erisoojuse olete unustanud? Ah? 

Olete unustanud? Te ju olete tuuker! Te ju peaksite tundma vee füüsikalisi omadusi!» 

«No mis see erisoojus siis ära ei ole?» kaitses end Matvejev. «Ma tean, et vee erisoojus võrdub 
ühega.» 

«Ja mida see tähendab?» tungis Šelavin peale. 

«Tähendab seda, et ühe grammi vee temperatuuri tõstmiseks ühe kraadi võrra kulub üks kalor 
soojust.» 

«Õige. Ei vaidle vastu, Aga õhu erisoojus?» 

«Õhu?» kohmetus Matvejev. «Õhk? M-m-m... ütlen ausalt, et kui keskkooli lõpetamisest on möödas 
viis aastat, siis võivad niisugused pisiasjad kergesti ununeda. Ja meisse, tuukritesse, see ei puutugi,» 
leidis ta üldise naeru saatel väljapääsu. «Meie, tuukrid, peame võimalikult palju teadma veest, 
millesse me- laskume. Igasugused üksikasjad õhu kohta jäägu parem lenduriteie .. .» 

«No kuule, vennas, ära tee nalja,» segas vahele koristaja Stšerbina, lüües peoga oma vihikule. «Nii 
õhu kui ka kogu maailma kohta on vaja teada kõike, mida vähegi võimalik. .. Rääkige parem teie, 
Ivan Stepanovitš!» pöördus ta Šelavini poole. 

«Häbi, häbi, seltsimees Matvejev!» vangutas. komissar laitvalt oma halli pead. «Homme võib-olla 
tahate mõnda kõrgemasse tehnilisse õppeasutusse astuda. Tuleb jälle algteadmisi kordama hakata... 
Jätkake, Ivan Stepanovitš!» . 

«Niisiis,» alustas Šelavin, «õhu erisoojus on null koma kakssada kolmkümmend seitse - seega 
peaaegu viis korda väiksem vee erisoojusest! Kui peale selle võtta veel arvesse merevee ja kuiva õhu 
erikaalud, siis tuleneb siit väga lihtne, kuid tohutu tähtsusega järeldus: ühe kraadi võrra jahtudes 
soojendab üks kuupmeeter vett ühe kraadi võrra kolme tuhandet ühtsada kolmekümmet nelja 
kuupmeetrit endaga kokku puutuvat õhku! Kui kahesaja meetri paksune vee.kiht Põhja-Atlandi 
hoovuse Norra osa ulatuses jahtub ühe kraadi võrra, siis vabaneb niisugune kogus soojust, millest 
piisab, et soojendada kümne kraadi võrra (Kuulete? Kümne kraadi võrra!) nelja kilomeetri 

paksust (Kuulete? Nelja kilomeetri paksust!) õhukihti kogu Euroopa kohal! Kujutlege - kogu 
Euroopa kohal! Teadlased on välja arvutanud, et läbi Euroopa ranniku iga jooksva sentimeetri 


kandub aastas ookeanist mandrile neli tuhat miljardit kalorit soojust! Mõtelge järele — läbi iga 
sentimeetri! Kõige parema kivisöe kütteväärtus on kaheksa tuhat kilokalorit kilogrammi kohta. 
Tähendab, läbi iga sentimeetri kandub aastas soojushulk, mis sisaldub viiesajas tuhandes tonnis 
parimas kivisöes! . .. Kui palju kivisütt aga tuleks põletada, et saada soojushulka, mis aastas kandub 
mandrile kogu Euroopa ranniku ulatuses? Ah? Lubage küsida! On teile nüüd selge, miks Põhja- 
Atlandi hoovus võib olla Euroopale ahjuks?» 

«Täiesti selge!» kostis Marat elavalt. «Külma talvise õhu tohutud massid puutuvad kokku veega, 
mis on nendest soojem, ja jahutavad seda vett, ise aga soojenevad seejuures, muutuvad kergemaks ja 
kerkivad üles, tehes ruumi mandrilt voolavale külmale õhule. Ülal liiguvad need õhumassid mandri 
kohale ja asuvad sealt lahkunud külma õhu asemele, tuues endaga .kaasa Põhja-Atlandi hoovuse 
soojust. Seetõttu on kliima Lääne-Euroopas palju pehmem kui meie Kaug-Ida. rannikul, mida uhu- 
vad mitte soojad, vaid vastupidi - külmad hoovused. 

Nii tuleb välja, et samal ajal kui Põhja-Atlandi hoovus on Euroopale nagu ahjuks, muudavad 
Ohhoota meres liikuvad hoovused selle mere nõukogude Kaug-Ida jääkeldriks. Ma mõtlen, Ivan 
Stepanovitš... Kas me ei saaks. . .» 

«Pidage kinni, pidage kinni,» naeris Šelavin Maratit katkestades. «Täna ei saa ma muud teha kui 
teid parandada. Kui te ütlete, et Põhja-Atlandi hoovus on ainult Euroopale ahjuks, siis pole see päris 
õige. Lugu on nii, et selle hoovuse soojus levib ka Euroopast kaugemale Aasiasse. . .» 

«Ohoo!» kostis mitmest küljest. «Ta vist voolab sinna kusagilt maa alt?» 

«Palun väga, ärge pahandage. Mina pole milleski süüdi. See soojus ei voola sinna maa alt, vaid vee 
alt. . .» 

Kõik hakkasid naerma. 

«See pole sugugi nali, seltsimehed,» jätkas Šelavin tõsise näo, kuid naervate silmadega. «Euroopa 
põhjatipu 

juurest suundub Põhja-Atlandi hoovuse kõige võimsam osa põhja, möödub Teravmägede 
läänerannikust ja jõuab kahesaja kuni kuuesaja meetri sügavusel pooluseni, nagu seda omal ajal 
tõestas papaninlaste kangelaslik rühm. Sooja Põhja-Atlandi hoovuse teine, tunduvalt. nõrgem haru 
aga möödub Euroopa kõige põhjapoolsemast tipust - Nordkapist - ja meie Murmanskist, mille sadam 
ei külmu seetõttu kunagi kinni, ning laskub samuti Põhja-Jäämere külmade vete alla. Üks suur osa 
sellest harust teeb ringi Barentsi meres, teine aga möödub Novaja Zemlja põhjatipust ja suundub 
osalt tagasi Barentsi merre, osalt Kara merre. Ja isegi Põhja-Jäämere kõige idapoolsemate osade, 
isegi Tšuktsi mere sügavustest on nõukogude meresõitjad, polaaruurijad ja teadlased leidnud küll 
veel ainult veidi sooja, kuid kahtlemata PõhjaAtlandi. hoovusele kuuluva vee voole.» 

«Vabandage, Ivan Stepanovitš!» segas Marat jälle vahele. «Kuidas sellega siis nüüd õieti on? Me 
ju juhime jõgesid uutesse sängidesse... Aga... Aga miks me ei võiks samal viisil võidelda ka külmade 
hoovustega, mis külmutavad meie Kaug-Ida! Kas see siis on lahendamatu ülesanne? Kuidas meie 
sealne rannik siis õitsele puhkeks! Ah? Mis te arvate, Ivan Stepanovitš?» 

Marat punastas ega pööranud silmi paberitükilt, millele ta pliiatsiga joonistas keerukaid kujundeid. 

Kõik muigasid ja lükkasid oma vihikud kõrvale, Matvejev ja Krutitski aga pilgutasid teineteisele 
silma: nüüd saab nalja. 

«Miks lahendamatu?» küsis Šelavin lihtsameelseit. «Kui oleks mingi hea, sobiv idee, mingi 
huvitav projekt, küllap me seda siis ka realiseerida suudaksime.» 

Matvejev ei pidanud vastu ja puhkes naerma: 

«Ivan Stepanovitš, ärge ometi piinake Marati! Ta on kindlasti juba ammu nendest ideedest ja 
projektidest lõhki minemas. Ta ainult ootab hetke, millal neist vabaneda. Küsige temalt. .. Noh, lao 
välja, Maratike.» 

Koos «Pioneeril» veedetud lühikese aja jooksul oli kogu meeskond juba jõudnud teada saada 


kommunistliku noore Marati nõrga koha - tema kustumatu kire leiutiste, uute, ootamatute projektide 
ja looduse alistamise grandioossete plaanide vastu. Ei olnud ühtki Maratile 

vähegi tuttavat teaduse ja tehnika haru, mille teravatele, senilahendamata probleemidele ta juba 
esimesel kokkupuutumisel poleks reageerinud mingite hämmastavate ettepanekute või projektidega. 
Elavana, liikuvana ja erakordselt teadmishimulisena jutustas ta igaühele, kes ei keeldunud 
kuulamast, nii innukalt ja kaasakiskuvalt oma projektide ja leiutiste üksikasjadest, et allveelaeva 
meeskond jäi tööst vabal ajal kauaks kuulama, kui Marat hakkas kirjeldama kõiki neid grandioosseid 
ja, suurepäraseid tulemusi, mida tema projektide realiseerimine tingimata pidi andma. Marati 
esinemine teaduslike ringide koosolekutel tõi alati elevust ja koosolekust. osavõtjad ootasid 
niisugustel puhkudel ikka midagi uut, mis kutsuks esile tuliseid vaidlusi ja huvitavaid diskussioone. 
Ka nüüd teritas kogu okeanograafiaring lõbusalt kõrvu, kui Marat esitas Šelavinile oma küsimuse. 
«Mis ettepaneku sa siis teeksid, Marat?» toetas Matvejevit Tsoi. 

Nüüd, kus Tsoi enese silmade ees sädeles uus, haarav idee, mille meenutamisel valgus puna tema 
tumekollasesse näkku, vaatas ta oma sõpra mingi uue tundega, uue huviga, ning kutsus teda üles 
avameelsusele. 

Marat tõstis silmad Tsoile ja naeratas talle. 

«Mina arvan,» ütles ta, «et meie Kaug-Ida ranniku soojendamiseks tuleb Ohhoota mere külmale 
hoovusele sulgeda läbipääs Tatari väinast ning suunata ta ookeani. . .» 

«Idee on suurepärane, kuid mitte just eriti uus;» vaidles Šelavin. 

«Tean, et pole uus,» katkestas teda Marat, kes nagu alati niisugustel juhtudel süttis juba esimesel 
kokkupõrkel. «Ma tean, et ameeriklased hellitavad juba ammu mõtet Golfströmi... vabandust, Golfi 
hoovuse... selle kurjategija tagasipööramisest kodurannikule. Need aga on ju hullumeelsed projektid! 
Te nimetate mind «muinasjutuvestjaks» ja «fantasööriks».. .Kuidas siis nimetada neid ameeriklasi, 
kelle projekti järgi tuleb Golfi hoovuse algusse, Kuuba saare ja Florida poolsaare vahele ehitada 
hiiglasuur, kahesaja viiekümne kilomeetripikkune, rohkem kui viiesaja meetri kõrgune ja viiekümne 
meetri paksune sein. See sein peab sulgema Golfi hoovusele 

vana väljapääsu Mehhiko lahest Florida väina kaudu. samal ajal eraldatakse Florida poolsaar uue 
tohutu kanali abil mandrist. Väljapääsu otsides sööstavad Golfi hoovuse soojad veed siis läbi selle 
kanali, mis suunab nad piki Ameerika rannikul.» 

«Noh, ega pole midagi öelda, Marat,» hakkas Matvejev naerma, «projekt.on sinu vaimus. Võiks 
öelda, et ülemaailmses mastaabis!...» 

«Kas minu vaimus või mitte, seda sa kuuled kohe!» sähvas Marat. «Ameerik-lastel, keda tavaliselt 
nimetatakse praktilisteks, on aga veel teine projekt. Nad teevad ettepaneku ehitada sein 
Newfoundlandi juurde, et sellega peatada külm Labradori hoovus, mis Gröönimaa rannikult tulles 
kulgeb piki Põhja-Ameerika rannikut, ühtlasi aga püüda kinni Golfi hoovus, tõkestades tema tee 
Euroopasse. . .» 

«Euroopa suhtes mõrvarlikud projektid,» ütles Šelavin prille puhastades ja oma vidukil silmi 
pilgutades. «Ma olen neist ka kuulnud. Kas teate, millega nad Euroopat ähvardavad? Island kattuks 
jääga nagu Gröönimaa, millel praegu lasub vähemalt kahe kilomeetri paksune jääkilp. Atlandi 
ookeanilt puhuvad soojad ja niisked tuuled asenduksid arktiliste kirdetormidega. Põhja- ja Kesk- 
Euroopa kõrgustikel algaks intensiivne jääliustike kasv; jääliustikud hakkaksid laskuma orgudesse ja 
tasandikele ning lühikese aja pärast valitseks Euroopa mandril uus jääaeg. Briti saartel, 
Prantsusmaal, Hispaanias ja Portugalis pauguksid kuni neljakümnekraadised pakased; Istanbul ja 
Rooma upuksid lumetormi ulgumise saatel hangedesse, meie Liidu Euroopa-osa aga omandaks Ida- 


Siberi ja Jakuutia kliima.. Teiselt poolt kutsuks see üleeuroopaline katastroof esile äikesetorme ja 
paduvihmu Aafrikas ning viljatu Sahara kõrb muutuks õitsvaks aiaks. New Yorgi ümbruses 
küpseksid ananasid, banaanid, apelsinid ja viinamarjad; kivine, elutu Labrador kattuks metsade ja 
aasadega; elustuksid Baffini maa ja Põhja-Kanada tundrad...» 

Šelavin jäi vait ja silmitses elektrilambi valguses oma prilliklaase. Ka tema kuulajad vaikisid nagu 
rõhututena nendest piltidest. Näis kummalisena, et üksnes Golfi hoovuse tee kaldumine kahe- 
kolmekümne kraadi võrra 

läände võiks maakeral esile kutsuda nii tohutuid. muudatusi. . 

«Ptüi!» ütles lõpuks Romeiko. «Hirmus unenägu...» 

«Õnneks ei ole tehnika veel niisugusteks saavutusteks võimeline,» lausus Šelavin. 
«Praegu küll mitte,» märkis Marat, «aga tulevikus saab ka see talle võimalikuks.» 

«Maratil on õigus,» segas rahulikult vahele komissar, «kuid ma olen veendunud, et sel ajal 
valitseb kõikjal, vähemalt kogu kultuurmaailmas juba kommunistlik kord ja see ei lase niisugusel 
barbaarsusel toimuda. Kui kommunistlik inimkond suudab juhtida ilmastikku, siis jaotab ta soojust 
mõistlikult ja humaanselt kogu maakera pinnale.» 

«Õigus, seltsimees komissar!» hüüdis Marat. «Praegu aga suudame juba parandada ja kõrvaldada 
looduse suhteliselt väikesi vigu...» 

«Ah jaa,» muigas Tsoi. «Kõiki neid ameerika õudusi kuulates unustasime hoopis Marati väikesed 
projektikesed. Loodan, et nad tõotavad meile ainult head?» 

«Annan täieliku garantii, et keegi ei hakka vastu vaidlema. Kavatsen projekti kooskõlastada kõigi 
asjast huvitatud isikute, asutuste ja riikidega. Minu ettepanek on tõkestada külma hoovuse väljapääs 
Ohhoota merest Tatari väina kaudu. Minu ettepanek on sundida see hoovus minema ümber Sahalini 
põhjatipu ja panna ta Ohhoota mere keskossa jõudmisel ühinema selle mere peamise veeringlusega.» 

«Missuguse tõkke sa siis kavatsed Tatari väina ette paigutada?» küsis Krutitski. «Ehitad vist ka 
kui mitte sadade kilomeetrite pikkuse tammi nagu ameeriklased, siis vähemalt kümnete kilomeetrite 
pikkuse?» 

«Ei!» hüüdis Marat. «Minu arvates võivad tammist mitte sugugi halvemad olla... vetikad...» 
«Mis?! Vetikad?! Missugused vetikad?» sadas igast küljest küsimusi. 

«Sa oled lõplikult hulluks läinud, Marat,» kuulutas Matvejev. «Tule, ma viin su Arsen Davidovitši 
juurde, ta annab sulle midagi rahustavat..» 

«Imestusest sünnib uudishimu,» naeris Šelavin, «uudis- 

bimu aga viib tunnetuse ja teaduseni. Oodake, seltsimehed, laske Maratil tõestada.» 

«No hea küll, Marat, tõesta!» ütles Matvejev otsustavalt. «Aga ma hoiatan: kui sa jälle hakkad 
maad ja ilma kokku rääkima, siis ma püüan su mõnes pimedas ookeanisopis kinni ja . .. Vaadake,» 
pöördus ta kaeblikult kõigi laua ümber istujate poole, «mul on juba pool vihikut täis tema projekte ja 
nende teaduslikku ümberlükkamist...» 

«Olen valmis teaduse eest kannatama!» hüüdis Marat üldise naeru saatel pateetiliselt ja kargas 
toolilt püsti. «Sina aga kuula, imesta ja kirjuta tulevaste põlvede jaoks üles,» pöördus ta Matvejevi 
poole, jätkates seejärel juba täiesti tõsiselt: «Te peaksite mäletama, seltsimehed, mida 
Arsen..Davidovitš meile viimasel vestlusel vetikatest jutustas. Pärast seda ma olen jõudnud nende 
kohta veel üht-teist lugeda. Ta rääkis hiigelvetikatest, mis usutamatutes hulkades kasvavad Tulemaa 
arhipelaagi ja Falklandi saarte ümbruses ning Lõuna-Ameerika mõlemapoolse (ida- ja läänepoolse) 
ranniku arvututes abajates, lahtedes ja väinades. Nende vetikate pikkus ulatub sageli kahesaja 


viiekümne kuni kolmesaja meetrini ja nad paljunevad väga kiiresti. Neil on ümmargused, siledad ja 
limased varred, mille läbimõõt küünib kolme sentimeetrini: Neid nimetatakse. . . neid nimetatakse. . 
»» Marat lehitses oma vihikut ja leidis kiiresti: «Ahaa! Neid nimetatakse Macrocystis perifera. 
Tiheda massina on neil erakordselt suur vastupanuvõime tugevate ookeanilainete suhtes, millele 
sageli ei suuda vastu panna isegi rannakaljud. Nendes pimedates veealustes metsades, mis on 
tihedasti läbi põimitud nõrgemate ja peenemate parasiitvetikatega nagu liaanidega, elab terve maailm 
kalu, vähilisi, usse ja limuseid, kes leiavad sealt toitu ja peavarju. Niisiis - kuidas oleks, kui koguda 
tohututes, loendamatutes hulkades nende vetikate paljunemiselundeid, spoore, laadida nendega 
kaubaaurikud, sõita Ohhoota merele ja külvata need spoorid Tatari väina põhjapoolsesse ossa?!» 
«Kuidas sa seda tolmu siis külvaksid?» küsis Belogolovõi. 

Ta oli allveelaevale tulnud kuulsast kolhoosist «Zavetõ Iljitša», mis oli tuntud oma saagirohkuse, 
rentaabluse ja 

elutaseme poolest ja hiljuti võitjaks osutunud ka kolhooside üleliidulisel konkursil. Belogolovõi oli 
selles koi hoosis olnud peakokaks, oli oma kolhoosnikute eeskujuliku toitmise eest saanud kiituskirja 
ja tema oli suunatud Toitlusinstituuti end täiendama. Ta tundis suurepärasel maaharimise, külvi ja 
saagi koristamise võtteid ning Marati ettepanek huvitas teda. 

«Kuidas sa siis tuule ja lainetuse korral neid mikroskoopilisi spoore voolavasse merevette 
külvaksid? Sadadelt paatidelt, kaatriteit ja glisseriteit? Niimoodi jätaksid kindlasti mõne lapi 
vahele!» 

«Mitte paatidelt ja kaatritelt,» järgnes viivitamatu vastus, «vaid lennukitelt! Samuti nagu nendelt 
teravilja külvatakse. Kas sa tõesti pole sellest kuulnud?» 

Belogolovõi sattus segadusse. Ta oli tõepoolest unustanud selle kaugeltki enam mitte uue külviviisi. 

«Niisiis, seltsimehed,» jätkas Marat, «nende vetikate spoorid arenevad väga kiiresti. Kui neid 
vajaliku tihedusega külvata väina kitsasse ja madalaveelisse suudmesse ning seejärel mõned korrad 
külvi korrata, siis moodustub neist hiiglasuurtest tugevatest vetikatest lühikese ajaga nii tihe, 
purunematu sein, et tema vastu põrkav külm hoovus on sunnitud kõrvale pöörduma Seega. . .» 

«Tsoi! Tsoil» sosistas Pavlik erutatult, sirutades eni: Tsoi kõrva juurde. «Küll on kahju! Ma pean 
minema sidumisele, olengi juba hiljaks ,jäänud. Marat on tore Sa jutusta mulle pärast, millega 
vaidlus lõppes. Eks ole Tsoi? Ma lähen, muidu Arsen Davidovitš pahandab. .. 


IX PEATÜKK PABERITÜKIKE 


Pärast kärarikast, valjuhäälsest kõnelusest täidetud ja eredasti valgustatud punanurka leidis Pavlik 
end nüüd inimtühjast, vaiksest, pehme mati valgusega . koridorist Ta sulges enda järele ukse. 
Tuhmitt helkisid lakeeritud seinad ning koridori üksikuteks ruumideks jaotavad vaheseinad. Ees olid 
perspektiivis näha kaarjad ukse- 

avad, iga ruumi külgseintes olevatel ustel aga valendasid siniste pealkirjadega emailitud tahvlikesed. 

Pavlik oli juba läbinud kaks vaheruumi, kui eestpoolt kostis automaatluku klõpsatus ja seejärel 
summutatud, rütmiline jalanõude kriuksumine - kõlasid eemalduva suurekasvulise inimese rasked 
sammud. 

«Skvorešnja,» otsustas Pavlik ja lisas sammu, et sõbrale järele jõuda, kuid taipas kohe, et 
Skvorešnja kajut on tunduvalt kaugemal ning järelikult peab see olema keegi teine. 

Eemal, kahe kaarja ukseava taga tumenes altpoolt eredasti valgustatud luugi hele laik. Keegi 
laskus masinaosakonda. Pavlik vaatas teda huvitanud ukselolevat tahvlikest: «Peamehaanik Fjodor 
Mihhailovitš Gorelov». Millegipärast aeglustusid kohe sammud ja kadus soov eesminejale järele 
jõuda. Pavlik langetas silmad. Ukse juures põrandal valendas väike paberitükike. See ei sobinud 


põrmugi siia puhtusest hiilgavasse koridori ja oli allveelaevas valitseva eeskujuliku korraga juba 
harjunud Pavliku silmale valus. Ta kummardus peaaegu tahtmatult ja tõstis paberitüki üles, et seda 
esimesest ettejuhtuvast pühkmeluugist alla visata. Paberil vilksatasid siin, sõjalaeval, tavalistena 
näivad arvud, märgid ja sõnakatkendid: 

«... gasso meri. .. täpsed koordinaadid. . .» - «Aga mis on «koordinaadid»?» mõtles Pavlik. 
«Tuleb Tsoilt küsida.» Ja ta jätkas lugemist: «...7° 46' 36" põhjalaiust ja 5... vus kuussada viisküm... 
Punased rõngad ... kümne kuuendal mail. .. selt kell kaheksateist. . . ärge unustage hüdro... Kro...» 

Keegi võttis ettevaatlikult Pavliku küünarnukist kinni ja kummardus paberitüki kohale. . 

Pavlik tõstis silmad. Tema ees, näides peaaegu pooleksmurdununa, seisis Gorelov. Ta oli 
surnukahvatu. Tema pikad õhukesed huuled olid halliks tõmbunud ning naeratasid sunnitult ja 
tardunult. Sügaval pealuus asetsevatest mustadest silmadest paistis hirm ning kõrge laup oli kaetud 
väikeste higipiiskadega. 

Pavlik tundis äkki, isegi mõistmata miks, et see hirm kandub üle ka temale. Pööramata Gorelovilt 
oma ülestõstetud silmi, pomises ta kahkunult: 

«Selle ma just praegu. . . praegu leidsin, Fjodor Mihhailovitš .. .» 

Naeratus kadus Gorelovi näolt. Ta võttis paberitüki Pavliku käest, ajas end sirgu, silmitses paberit 
ja küsis kähiseva häälega: 

«Kust sa selle siis leidsid, Pavlik? Aga muide - täielik rumalus! Palun anna andeks, et ma sind 
segasin. . . Küll on pagana lugu! Mulle näis millegipärast, et ma olen kaotanud ühe salajase paberi. . 
od 

Ta pistis sõrmed oma vormikuue rinnataskusse ja tõmbas sealt välja väikese, korralikult kokku 
murtud paberilehe. 

«See aga on hoopis siin! Lebab omaette ega tee häältki. Ptüi, kuidas ma ehmatasin, Pavlik! Sa ju 
tead, kui range kord meil on sõjasaladustega... Olin luugist alla minemas, vaatasin ringi ja nägin, 
kuidas sa kummardusid minu kajuti ukse juures, tõstsid maast paberitüki ja hakkasid lugema. Mul 
langes ehmatusest süda saapasäärde. Tuleb aga välja, et rumalus puha! . ..» Ta vaatas uuesti 
paberitükile, keerutas seda sõrmede vahel ja hakkas naerma: «Pealegi pole see üldse minu oma. 
Keegi on arvatavasti mööda minnes maha pillanud. Ega sa pole mulle kuri, Pavlik?» 

Pavliku pärani avatud silmades peitus veel hirm ja tema huuled võbisesid märkamatult, kuid ta 
vastas veidi kogeldes: 

«Ei. . . muidugi mitte. .. Ma ainult ehmatasin väga. .. Te vaatasite mulle nii otsa. ..» Ja Pavlik 
naeratas nõrgalt, areldi alt üles Gorelovi poole vaadates. 

«Noh, siis on hästi! Nii et leppisime ära. Kuhu sa pidid praegu minema? Tead mis? Ma lähen 
elektrolüüsiosakonda. Kas sa oled seal käinud? Arvatavasti ei ole! Seal on aga väga huvitav. Tule 
kaasa. Ma seletan sulle kõik ära.» 

Ta pistis paberitüki hooletult taskusse, pöördus järsult ja hakkas mööda koridori edasi minema. 
Pavlik järgnes talle vaikides. 

Nad laskusid metalset keerdtreppi mööda luugist alla ja sattusid valgusest üle ujutatud alumisse 
koridori, mis oli samuti veekindlate vaheseihtega üksikuteks osadeks 

jaotatud. Igast niisugusest osast viisid avatud uksed paremal ja vasakul asuvatesse 
masinaruumidesse. 

Pavlikul käest kinni hoides viis Gorelov ta esimese parempoolse ukse juurde. Nad astusid suurde 
valgesse ruumi, mis oli täis kõrgeid masinaid ja aparaate. Mõned neist olid täielikult peidetud 


metallsilindritesse, -kuupidesse ja -keradesse, põimitud jämedatesse juhtmetesse ning ühendatud 
omavahel ja naaberruumidega mitmevärviliste torude abil. Enamik masinaid aga oli täielikult või 
osaliselt kaetud klaaskuplitega, mille all oli selgesti näha kepsude ja väntvõllide agar töö, ankrute 
kiire pöörlemine ja hammasrataste aeglane, nagu mõtlik liikumine. Väljaspool, masinate metall- ja 
klaaskatetel paiknesid tihedasti üksteise kõrval mitmesugused numbrilaudadega, ringskaaladega, 
osutitega, mitmevärviliste vedelikusambakestega ning roheliste, punaste ja kollaste lampidega 
varustatud kontroll-mõõteriistad. Osutid värisesid ja võbisesid ning roomasid aeglaselt mööda. oma 
skaalasid; lambid kord kustusid, kord süttisid, kord põlesid ühtlaselt ja vahetpidamatult; 
vedelikusambakesed kord kerkisid, kord laskusid. 

«See on. generaatori- ja transformaatoriruum,» seletas Gorelov. «Kas näed neid jämedaid trosse, 
mis tulevad siia välisseinast? Need on väliste trosspatareide trossid. Nad kannavad siia elektrivoolu, 
mida tekitab temperatuuri erinevus patarei selles osas, mis asub ookeani sooja pinna lähedal, ja tema 
teises osas, mis on lastud meie veealuse mäe nõlva mööda nelja tuhande meetri sügavusele, kus 
temperatuur on kõigest umbes üks kraad üle nulli. Siia saabub kõrgepingeline alalisvool. Osa sellest 
voolust kasutatakse ilma igasuguse ümbertöötamiseta näiteks vee elektrolüüsimiseks, osa aga 
muudetakse võimsa katkestiga pulseerivaks vooluks ja see omakorda transformaatori abi! 
madalpingevooluks, mis suunatakse ülemisi juhtmeid mööda - näed, lae all - kõrvalruumi, kus 
temaga laetakse akumulaatoreid.» 

Pavlik oli siin juba Maratiga käinud ja Gorelov ei rääkinud talle midagi uut. Kõike seda ta juba 
teadis. Selleks aga, et seda Gorelovile öelda, puudus tal millegipärast julgus. Ta noogutas viisakalt ja 
mõtles samal ajal, et ta jääb sidumisele hiljaks, et ta saab kindlasti 

Arsen Davidovitšilt tõreida ja et viimane võib-olla kavatseb juba ise teda otsida. Mida siis teha? 
Võiks ju sellest Gorelovile rääkida, viisakalt, kõige viisakamal kombel tema ees vabandada ja öelda, 
et vaat nii ja nii... Aga ei, ei! See on täiesti võimatu. Võib-olla saab ta jälle kurjaks. 

Nad astusid vaheseinas oleva kaarja ukseava kaudu järgmisse ruumi - elektrijaama allveelaeva 
korpuse kuumutamiseks käigul «auruga», kui õhuke kuuma auru kiht pidi ümbritsema laeva ja 
kergendama tema liikumist vees; edasi jõudsid nad kompressoriruumi, milles asuvad võimsad 
kompressorid puhusid suruõhuga läbi ballasti-, tasakaalu- ja diferentsitsisterne, tühjendades neid 
veest, kui oli tarvis allveelaeva veepinnale viia või teda vees tasakaalustada. Seejärel tuli 
suruõhuballoonidega täidetud ruum ja siis jälle generaatori- ja transformaatori-ruum, mis oli 
märgatavalt kitsam ja madalam kui eelmised ruumid. 

«Jah, Fjodor Mihhailovitš,» noogutas Pavlik viisakalt, «aga neid masinaid me vist juba nägime 
esimeses TUUMIS...» 

Ja olles julgust kogunud, kavatses Pavlik juba vabandada ning öelda, et ta on väga tänulik, et see 
kõik on hirmus huvitav, aga tal on väga kiire sidumisele, ta on vist isegi juba hilinenud ja Arsen 
Davidovitš kindlasti pahandab väga, ning seepärast ta palub luba ära minna. .. Just sel hetkel aga, kui 
ta peaaegu juba oli avanud suu, et kõike seda öelda, astus Gorelov vastaspoolse vaheseina juurde ja 
vajutas tihedasti suletud uksest vasakulolevale rohelisele nupule. Uks nihkus kuuldamatult kõrvale ja 
peitus paksu vaheseina sisemusse. Avanenud uksest paistis uus, veel madalam ja kitsam, ümara 
välisseinaga ruum; kõigest oli näha, et Gorelov ja Pavlik lähenesid juba allveelaeva kõige tagu- 
misele, kõige kitsamale ahtriosale. 

Pavlik ei olnud siin veel kunagi käinud ja tal polnud isegi aimu; et viimase vaheseina taga on veel 
ruume. Temas süttis äkki uudishimu ja ta unustas kohe oma lahkumiskavatsuse. 

Gorelov astus madala uksekaare all küüru tõmbudes uude ruumi ja kutsus: 

«Astu sisse, Pavlik! Siia igaüks ei satu. Tule ruttu, ust ei tohi lahti jätta.» 


Pavlik ei lasknud end kaks korda paluda. Vaevalt oli ta ruumi astunud, kui Gorelov vajutas 
sissekäigu juures olevale nupule ja uks sulgus kiiresti. Pavlik jõudis siiski märgata seda ruumi 
allveelaeva teistest osadest eraldava vaheseina erakordset paksust. 

«Miks te nii kiiresti ukse sulgesite, Fjodor Mihhailovitš?» küsis Pavlik ringi vaadates. 

Ta ei märganud selle ruumi sisustuses midagi erilist. Põrandal seisis kahes reas suur hulk 
hermeetiliselt suletud piklikke metallkaste. Igast pikast kastist kummalgi pool oli väike 
kuubikujuline kast, mis oli pika kastiga ühendatud kõverate torude ja juhtmete abil. Peale selle 
sisenesid igasse kasti mõlemalt poolt jämedad juhtmed ja mitmesuguse läbimõõduga torud. Kastidel 
ja ruumi seintel paiknesid arvukad, mitmesuguse kujuga ja mitmesugust tüüpi aparaadid. 

«Me oleme praegu vee elektrolüüsi kambris,» vastas Gorelov, tähelepanelikult jälgides 
kastidelolevate aparaatide näitusid. «Nendes pikkades vannides lagundab elektrivool vett vesinikuks 
ja hapnikuks. Kumbki gaas koguneb eri ballooni: vasakpoolsesse ballooni läheb vesinik, 
parempoolsesse hapnik. Siit suundub kumbki gaas mööda oma torujuhet oma reservuaari, mis asub 
ülemisel korrusel. Seal surutakse neid gaase suure rõhu all kokku ja säilitatakse tohututes 
silindrilistes balloonides. Neist balloonidest lasevad erilised automaadid välja rangelt mõõdetud 
kogustes kumbagi gaasi, mis selle vaheseina tagant mööduvate torude kaudu surutakse düüsi- 
kambritesse. Koputa sõrmega vaheseinale... Kuuled, missugune tume ja kõlatu heli? See näitab 
vaheseina suurt paksust, mis ulatub nelja sentimeetrini! Sa ära arva, et seda on vähe. Vahesein on ju 
tehtud nii kõvast sulamist, et tema asemel oleks tarvis vähemalt poole meetri paksust terasseina. Kui 
siia tungivad gaasid ja siin moodustub paukgaas, siis võib juhuslik säde esile kutsuda kolossaalse 
jõuga plahvatuse. See vahesein peab plahvatuse jõule vastu panema ja päästma allveelaeva 
õnnetusest ning võib-olla isegi hukkumisest. Sealt, vaheseina tagant, mööduvad kümned torud, mida 
mööda ve- 

sinik ja hapnik voolavad tugeva rõhu all keskdüüsi ja ringdüüsidesse. Ringdüüsid paiknevad 
keskdüüsi ümber allveelaeva kõige tagumises tipus ja on suunatud otse taha. Igas düüsikambris - 
põlemiskambris - mõlemad gaasid kohtuvad, segunevad ja moodustavad pauk. gaasi. Selles gaasis 
tekitatakse säde, mille tulemusel ta plahvatab ja tõukab allveelaeva edasi. Tuhat plahvatust minutis 
annavad laevale liikumiskiiruse kuni sada viiskümmend kilomeetrit tunnis. Peale käigudüüside - 
keskdüüsi ja ringdüüside - on laev varustatud veel kolmekümne kahe düüsiga, mis on ringikujuliselt 
paigutatud laeva ahtri ümber ja on suunatud laevast igasse külge üles, alla, paremale, vasakule ja 
vahepealsetesse suundadesse. Need on roolidüüsid ehk suunadüüsid. Surudes juhtimiskeskuses 
nupule, võib vahiohvitser ühes või mitmes neist düüsidest esile kutsuda plahvatusi. Saades ühe või 
mitu tõuget ainult ühelt poolt, näiteks vasakult, on allveelaeva ahter sel .juhul sunnitud pöörduma 
paremale ja pöörab seega laeva nina vasakule. See asendabki allveelaeval tavalist rooliseadist, mis 
alati pidurdab tugevasti laeva käiku. Krepin vabastas meie allveelaeva sellest pidurist... Noh; kuidas 
on, Pavlik - kas on huvitav?» küsis Gorelov naeratades... . 

«Kole huvitav, Fjodor Mihhailovitš! Aga öelge, palun, kas tagasikäiku saab «Pioneerile» anda?» 

«Saab küll. Selleks on olemas veel üks, väline ring düüse, mis on suunatud ette, laeva nina poole. 
Vastav nupp juhtimiskeskuse lülitustahvlil suunab paukgaasi nendesse düusidesse ja seal plahvatav 
gaas paiskub ettepoole, tõugates allveelaeva tagasi. Näed, kui hästi see kõik on läbi mõeldud! 
Düüside tööd ja nendes toimuvaid plahvatusi saab juhtida ka siitsamast, selle lülitustahvli abil. See 
aga on kõige karmimalt keelatud ja on lubatud ainult erilise vajaduse korral - näiteks 
juhtimiskeskuse rikke, avarii või katastroofi puhul.» 
Gorelov jäi järsku vait, nagu oleks talle midagi meenunud, naeratas ja küsis: 

«Nii! ütle, palun, Pavlik. . . ma ei pannud enne tähele ja viskasin paberitüki minema... kas sa ei 
mäleta, mis sellele oli kirjutatud?» 

Võlutuna mingist aparaadist, mille osuti kiiresti ja püsivalt ülespoole liikus, vastas Pavlik pikemalt 
mõtlemata: 

«Ei, Fjodor Mihhailovitš, ei mäleta. . . olid mingisugused numbrid... Ma ei jõudnud õieti 
vaadatagi. .. Aga miks see osuti nii kiiresti ülespoole ronib?» 

«Osuti näitab rõhu suurenemist selles balloonis tähendab, balloonis on liiga palju gaasi; kohe 
laseb teine automaat temast gaasi liia välja ja osuti hakkab jälle rahulikult liikuma.» 

Nii toimuski. Erutatud osutiga aparaadi juures süttis kollane lambike, osuti võpatas, peatus, libises 
alla, peatus jälle ja hakkas peaaegu märkamatult uuesti ülespoole roomama. 

«Küll on huvitav! Masinad on nagu elusad. Valvavad iseennast. Suur tänu, Fjodor Mihhailovitš! 
Kas te lubate mul ära minna? Ma oleksin pidanud ammu sidumisel olema. Arsen Davidovitš on vist 
juba hirmus pahane.» 

Pavlik rääkis nüüd elavalt, enesekindlalt ja igasuguse kartuseta. Miks ta õieti seni nii häbenes 
Fjodor Mihhailovitši? Ta on ju päris tavaline inimene! Ainult sõnakehv ja sünge. Praegu aga on 
hoopis vastupidi: ta on isegi peaaegu lõbus ja naljatleb. Ja kui huvitavaid asju ta näitas ja kui 
huvitavalt seletas!... 

Pavlik ronis kiiresti, peaaegu joostes mööda keerd.treppi üles, kuid peatus järsku keset treppi, 
kõhkles veidi aega ja laskus siis tagasi generaatoriruumi. 

Lõbusa näoga jooksis ta mööda juba tuttavatest masinatest. Fjodor Mihhailovitš seletab nii hästi. . 
. Miks siis mitte temalt küsida? Ja küllap. temagi on rahul — ta ju näitas ja seletas kõike nii hea 
meelega... 

Gorelov seisis liikumatult õhukindla ukse ees; tema käed rippusid külgedel, laup oli kortsus ja 
silmad suunatud ühte punkti. Pavliku kõlav hääl ja tema jalgade kiire müdin tõid Gorelovi nagu 
kusagilt kaugelt tagasi heledasti valgustatud laevaruumi. Ta ei taibanud kohe, milles on asi, ja vaatas 
hoogu sattunud Pavlikule esimesel hetkel arusaamatult otsa. 

«Fjodor Mihhailovitš, mul tuli meelde. Öelge mulle, palun, mis on «koordinaadid»... «täpsed 
koordinaadid» . .. ma tahaksin väga teada.» 

Gorelov võpatas ja teda tabas piinav köhahoog. Tema 

nägu moondus - tõenäoliselt selle ootamatu köhahoo tõttu. Muide, kõik see möödus kiiresti. Gorelov 
pühkis rätikuga näo kuivaks ja küsis tumeda häälega: 
«Koordinaadid? ... Kus see sõna sul ette tuli, Pavlik?» 
«Sellelsamal paberitükil, mille ma koridorist leidsin. . . Ma ei saanud sellest sõnast aru ja ta jäi mulle 
meelde. Mõtlesin Tsoilt küsida, aga teie ehk oskate paremini seletada. . .» 

Gorelov patsutas Pavlikule kergelt õlale ja naeratas peaaegu lahkelt: 

«Olen sulle väga tänulik usalduse eest. Tule millal tahes, kullake, ja küsi mistahes seletusi. Alati 
sinu teenistuses. Aga koordinaadid... M-m-m. .. Koordinaadid on suurused, mille abil geograafias 
või näiteks mereasjanduses tehakse kindlaks. . . M-m-m. Kuidas seda sulle öelda.. Määratakse mingi 
punkti täpne asend tasapinnal või ruumis... Nii on lood .. Kas on selge, Pavluša?» 

Õigust öelda ei saanud Pavlik sellest seletusest päris hästi aru, kuid ta ei tahtnud seda tunnistada. 
Ja lõpuks ei olnudki ju nii hirmus tähtis selle imeliku sõna täpset tähendust teada. 

«Kõik nn selge, Fjodor Mihhailovitš. Suur tänu! Jooksen Arsen Davidovitši juurde. Küll ma tema 
käest nüüd saan!» 


X PEATÜKK VETIKATE TIHNIKUS 


Tohutu suur kilpkonn jõllitas kohkunult oma hiilgavaid, suurte mustade pärlitega sarnanevaid 
silmi, vehkis pika kaela otsas oleva peaga, sukeldus sügavusse, sirutas välja oma laiad, lamedad, 


aerutaolised jalad, viskles siia-sinna ja tiirutas siis linnuna ülespoole. 

Rõõmustades oma liigutuste kiiruse ja osavuse üle kihutds Pavlik õnneliku naeruga kilpkonna 
kannul, jäämata temast maha. Ta kord haaras looma jalgadest või lühikesest jämcdajuurelisest ja 
teravatipulisest sabast, kord möödus temast, kord heitis end peaaegu täielikult tema kõvale 
küürakale, ovaalsete, tumedate kahhelkivide taoliste kilbistega üleni kaetud seljale. 

Ümberringi sõelusid sinisevöödilised lootskalad, kirevad huulkalad ja papagoikalad; inetud 
mudilased lendasid põhjast üles ja langesid tagasi; aeglaselt ja loiult ujusid tähnilised, suurte kõvade 
soomustega ja seljal kolme teravat oga kandvad selgogalased; välkkiirelt vilksatasid suurepärased 
kullakarvalised doraadid. Salk suuri helepruune meriangerjaid libises vingerdades mööda 
mingisuguseid oma asju toimetama. Surmani kohkunud rahutusttekitavast liikumisest sööstis siilkala 
kõigest jõust kohmakalt töötades ülespoole, pistis oma londiga sarnaneva nina veest välja, tõmbas 
endasse õhku, paisus kerakujuliseks ja pöördus selili, sirutades vaenlaste hirmuks igasse külge oma 
arvukad okkad. Parv meripõisi, toredates kullakassinistes värvivarjundites helkivaid kauneid 
sifonofoore, ümbritses Pavlikut ja kilpkonna ning hajus samal hetkel, laiali paisatuna nende 
tormilistest liigutustest. 

Kilpkonn oli lõpuks juba päris segaseks muutunud, kui visa jälitaja äkki tema sabast kinni haaras 
ja teda lähedal tumendava vetikate tihniku poole tirima hakkas. Kilpkonn avas oma tugeva, kõvera, 
nagu lakeeritud pruuni noka ning sõudis kogu jõust jalgadega; kuid ei suutnud midagi teha. Oma 
tillukese elektrimootori kogu viiekümne-hobujõulise võimsusega vedas Pavlikteda enda järel. 

Nad tungisid vetikate vahele, tuues õudust ja kabuhirmu neid inimestele peaaegu tundmatuid 
veealuseid džungleid asustavate olendite maailma. 

Pavliku ja kilpkonna ümber paiskus üles terve parv krevette, vähke, usse, hiidjalgseid ja krabisid, 
kes elasid ja toitusid, sündisid ja surid vetikate vartel. Suured ja väikesed kalad vilksatasid vetikate 
tihnikus nii kiiresti, et Pavlik ei jõudnud neid nähagi. Muide - selleks polnud tal ka aega. 

Pavlik ei olnud sugugi osanud ette näha, mida võivad korda saata need õrnad, libedad, 
üheksakümne protsendi ulatuses veest koosnevad taimed, kui nad esinevad niisuguse tiheda massina. 
Vetikate seas liikumise viiendal meetril oli kilpkonn oma jalgade, saba ja kaela ümber mähkinud nii 
palju varsi ja lehti, et ta ei suutnud enam teha ühtki liigutust. Paremas olukorras ei olnud ka Pav- 

lik. Tema käed ja jalad olid küll suhteliselt vabamad, kuid propeller oli vetikatesse takerdunud ja 
Pavlik oli niisama abitu kui kilpkonngi. Ta laskis oma saagi lahti ja püüdis kätega propellerist kinni 
halarata, et seda vetikatest puhastada. Skafandri metallkäised aga ei võimaldanud niisugust liigutust. 
«Paha lugu!» mõtles ta ärevalt. «Ise siit välja ei pääse. . . Tuleb abi kutsuda.» 
Ja ta ütles kuuldavalt: 
«Arsen Davidovitš!» 
«Mis on, poju? Kus sa oled?» vastas tuttav hääl. «Mul on siin pahandus, Arsen Davidovitš . .. 
Sattusin vetikatesse ja propeller jäi kinni. Nii...» 
«Ja sa ei saa paigast liikuda?» 
«Ei saa. . . Ja kilpkonn ka. . .» 
«Mis kilpkonn?» 
«Niisugune suur... Ma püüdsin ta kinni ja tahtsin teile tuua.» 
«Hulluks oled läinud, poju!» pahvatas zooloog naerma. 
«Kuidas sa teda siis tõid?» 
«Sabapidi. . .» 

Naerulagin kõlas kolmekordse jõuga, sest zooloogi baritoniga ühinesid Skvorešnja kõmisev bass 
ja Tsoi vaikne naer. 


«Kus sa siis kinni jäid?» küsis zooloog, kui oli küllalt naerdud. 
«Väljas. .. ookeani pool... kohe käänaku taga. Teie juurest suund nordost.» 
«Selge,» ütles Skvorešnja. «Sügavus?» 
«Seitsekümmend kaheksa meetrit,» vastas Pavlik sügavusemõõtjat vaadates. 
«Hea küll, poju. Seisa külmavereliselt. Varsti olen sinu juures. Kui ütlen, siis hakka peilima.» 
«Hästi, Arsen Davidovitš.» 

Pavlikule tundus see lugu niihästi naljakana kui ka piinlikuna: inimestel on käsil tähtis töö, tema 
aga kisub neid sellest eemale. Rumalusest. Milleks oli vaja vetikate vahelt läbi pugeda, kui oli 
võimalik ringi minna? Aja veel kiirust taga. Oleks pidanud taipama! Kui ta oleks kas või sekundigi 
järele mõelnud, siis oleks ta aru 

saanud, et siin võib ennast nii sisse mässida, et enam välja ei pääse. 

Pavlik hakkas uue tähelepanu ja uudishimuga vetikaid silmitsema. 

Nad seisid tema ümber sirgeina, rahulikena, nagu purunematuteks vanglatrellideks põimunuina. 
Nende pruunid, oranžid ja kullakas-oliivikarvalised ümmargused varred kandsid pikki, kord 
äikesesakilisi, kord suurte sisselõigetega lehti, mis olid kõverad nagu rusikassetõmbuv pihk. Teised, 
lehtedeta varred olid hargnenud suureks hulgaks väikesteks, ülipeenikesteks oksakesteks. Kõik nad 
olid üle puistatud suurte ja väikeste õhupõiekestega, mis kirssidena rippusid varte otsas. Vetikate 
varred ja lehed olid kaetud nagu valge sambla laikudega, kuid Pavlik teadis juba, et see ei olnud 
sammal, vaid kummaliste olendite - sammalloomade - kolooniad, mis sarnanesid kord peene pitsiga, 
kord elevandiluule graveeritud meisterliku kunstiteosega. 

Pavlik ei väsinud imetlemast nende tagasihoidlikku ilu. Nad meenutasid talle vanaaegset 
elevandiluust, üleni peene mustriga kaetud hiina laegast, mis kunagi ammu oli Sanghais isale 
sünnipäevlaks kingitud. Pavlik isegi hüüatas - nii järsku meenus talle, et just täna, kahekümne 
kuuendal mail, on tema isa sünnipäev. Missuguse kannatamatusega oli ta alati oodanud seda päeva 
juba kaua enne tema saabumist! See päev tõi talle alati nii palju meelehead ja rõõmu! Nüüd aga oli ta 
selle unustanud. .. 

Kahekümne kuues mai. .. Mõte haavatud, üksijäänud isast kurvastas teda. Äkki aga kerkis esile 
uus mõte. Kahekümne kuues mai. . . Hiljuti oli see kuupäev Pavlikule juba mingil teisel puhul ette 
puutunud. .. Kus? Millal? Kahekümne kuues mai. . .Kahekümne kuues mai. . . Järsku hakkas tema 
kõrval lamedal vetikalehel liikuma mingi hallikasvalge laik, sirutas välja jalad ja tundlad ning tõstis 
üles sõrad. Veel hetk ja tilluke, kuid kõige ehtsam oliivroheline, seljal valget laiku kandev krabi 
jooksis kiiresti mööda lehte, laveerides väikese puhmana lehel kasvavate elegantsete hüdropolüüpide 
- kladokooride - vmrekeste vahel. Just krabi teel sirutas end sel ajal poolest saadik spiraalsest 
teokarbist välja väike 

ussike. Enne kui ta jõudis tagasi oma urgu lipsata, haaras krabi temast sõraga kinni, tõmbas ta 
täielikult teokarbist välja ja pistis suhu. 
Pavliku ja kilpkonna poolt häiritud rahu taastus ning ajutiseks tardunud elu hakkas uuesti kihama. 
Ebatavalisest vaatepildist haaratuna unustas Pavlik kõik muu. Siin-seal hakkasid äkki liikuma 
valged laigud, mis osutusid kord tumeroheliste krevettide või oliivikarvaliste krabide selgadeks, kord 
väikese kauni kuldoranži aktiini hallide kombitsate pärjaks. 
«Küll on kavalad!» hüüdis hämmastunud Pavlik kuuldavalt. «Küll teesklevad!» . 
«Kes on kavalad, poju?» kostis ootamatult zooloogi hääl. «Kes teesklevad?» 
Pavlik oli nii süvenenud vaatlusse, et unustas, kus ta on, ja mis teda ümbritseb. Ta virgus aga kohe ja 
vastas: 


«Siin elab vetikatel suur hulk loomi ja kõik on hirmus sarnased samblaga. Alguses ma üldse ei 
märganudki neid. . .» 

«Ahaa. .. Seda nimetatakse mimikriks, poju. Loomad omandavad neid ümbritsevate esemete 
värvuse või väliskuju ja tänu sellele võivad nad end varjata vaenlaste eest ning olla märkamatud 
teistele loomadele, kes on neile saagiks.» 

Igast vetikate varte ja lehtede vahelisest pilust ilmusid nähtavale ja kadusid uuesti kummalised 
olendid, keda Pavlik selles tihnikus viibimise esimestel hetkedel ei olnud märganud. Kõik nad olid 
väikesed - viieteistkümne-kahekümne sentimeetri pikkused - ja hoidsid end vees vertikaalselt, nagu 
püsti seistes. Nende pead ja kaelad sarnanesid täielikult hobuste omadega, koonud aga olid veninud 
torudeks. Uhkelt rõngas kaelal seisis püsti hõre sassis lakk. Allpool läks kael üle ümaraks kõhuks. 
Seljaloli näha avatud poolringikujulist käepidemeta lehvikut meenutav uim. Lühike keha jätkus pika 
painduva, ettepoole spiraali keerdunud sabaga. Loomakeste kahvatu tuhkjaspruun värvus omandas 
aegajalt kord tuhmsiniseid, kord rohekaid varjundeid. 

«Aga täpselt nagu sabaga maleratsud,» mõtles Pavlik. Need olidki merihobukesed, naljakad ja samal 
ajal graatsilised olendid. Nad sõelusid suurte hulkadena veti- 

kate vahelistes helerohelistes piludes, kord aeglaselt ujudes, tähtsalt kõhtu pungitades, uhkelt oma 
hobusepäid selga ajades ja imestunud silmi jõllitades, kord horisontaalses asendis kiiresti vett 
lõigates ning töötades sabaga nagu väike aurik propelleriga. Mõned neist olid oma sabaotsa 
keerutanud ümber vetikavmre ja kiikusid sellel nähtavasti puhates ning saaki oodates. Seejuures 
keerlesid nende mõlemad silmad omaette, teineteisest sõltu.matult nagu kameeleonil. Kaks kiiresti 
teineteisele vastu. ujuvat merihobukest haakusid ootamatult sabapidi kokku. Nad tegid 
meeleheitlikke pingutusi, et lahti pääseda, ning tirisid ja sikutasid kumbki oma poole, ahastavalt 
silmi pööritades ja lõugadega lähimatest vetikavartest kinni haarates. 

Hinge kinni pidades ja naerusui ei pööranud Pavlik pilku nendelt koomilistelt hobukestelt, kes 
näisid olevat nagu malelaualt maha astunud. Ootamatult kerkis otse Pavliku silmade ette vees püsti 
seisev, suure rippuva kõhuga merihobuke. Ta silmitses teraselt Pavlikut, .pungitades silmi üksikutest 
püstiseisvatest sassis karvadest moodustunud «soengu» all. Äkki hakkas nahk merihobukese kõhu 
alumises osas liikuma ja selles avanes pilu, Pilust ilmus nähtavale väike terav koon ja kohe lipsas 
avanevast taskust välja tilluke hobuke, kes väga samanes suurega ja oli nii naljakas, et Pavlik ei 
suutnud end enam pidada ning puhkes valjusti naerma. Esimese kannul hüppas taskust üksteise järel 
välja mitukümmend sellist miniatuurset olendit. Nad ringlesid graatsiliselt oma ujuva kodu ümber, 
sööstsid siis äkki kiiresti selle juurde ja peitusid ühe hetkega kaltsvasse taskusse, mille kandja 
silmapilkselt kadus hämmastunud Pavliku silmist. 

Pavlik ei märganudki kohe, mis just seda elurõõmsat perekonda nii ehmatas. Siis nägi ta kergelt 
õõtsuvate lalguliste lehtede vahel tusaseid, õelaid, süngelt rippuvate kulmude alt piiluvaid silmi. 
Seejärel ilmusid nähtavale paksud, lihavad ja kõverad, allarippuvate nurkadega huuled, mitle vahele 
oli surutud peenike vetikaoks. Lõpuks kerkis üleni esile jäme, kõverate sarvedega ja tortis habemega 
pühvlipea. Kogu kala näis koosnevat liikuvatest räbalatortidest, mis osalt asendasid tema uimi ja 
saba, 

enamasti aga tolknesid täiesti teadmatul otstarbel tema peas, lõua all, põskedel ja lõpusekaantel. 
Kõiki selle ebatavalise kala kehaosi katsid arvukad suured ja väikesed valged laigud. Just need 
veidrad tordid ja laigud aga muutsid ta õõtsuvate kirjude vetikate tihnikus täiesti nähtamatuks. 
«See on. ka mimikri,» mõtles Pavlik. «Kohastub...» Kala rippus mõne sekundi liikumatult, oma 
süngete silmadega vahetpidamata Pavlikut jälgides, pöördus siis rahunenult jämeda vetika poole ja 
hakkas koonuga müksima laia lehe varrel asetsevat väikest rusikasuurust mügarat. Alles 
tähelepanelikult vaadates nägi Pavlik, et see mügar on päris ehtne pesa ja et kummaline kala kinnitab 


sellesse kaasatoodud oksakest. Oksake väljus tema suust limaga kaetult ja jäi kindlalt püsima oma 
kohale pesa seinas. 

Sellega pesa ehitamine nähtavasti lõppeski, sest kala ujus pesa kohale ja hakkas oma kõhtu selle 
ääre vastu hõõruma. Kõhust väljus ridadena pesasse paigutuvate marjaterade niit. 

«Poju!» kõlas jälle ootamatult ja järsult zooloogi hääl. «Hakka peilima! Suund südsüdost, sügavus 
kaheksakümmend viis kuni kaheksakümmend meetrit, sagedus kakskümmend tuhat kilohertsi, 
energia kaheksakümmend vatti.» 

Pavlik ärkas kiiresti oma mõtisklustest ja vastas nagu meremees täpselt ja selgelt: 

«Just nii, Arsen Davidovitš! Suund südsüdost, sügavus kaheksakümmend viis kuni 
kaheksakümmend meetrit, sagedus kakskümmend tuhat kilohertsi, energia kaheksakümmend vatti.» 
Ta haaras kiiruga vöölt lameda ultrahelipüstoli ning määras vasakul käel asetseva kompassi järgi 
suuna ja sügavusemõõtja järgi sügavuse. Siis tõstis ta püstoli, vajutas sellel olevale nupule ja hakkas 
sellega enda ees kaari joonistama, püstoli rauda silmale peaaegu märkamatult üha allapoole lastes... 

Pavlik oli kasvanud kaugel kodumaast, kaugel tema rõõmuküllasest elust ja võitlusest ähvardavate 
loodusjõudgdega ning möödunud orjuseaastate iganditega, kaugel tema võitudest ja saavutustest. 
Kuus nendest aastatest, mis on nii tähtsad inimese kujunemises, oli ta veetnud kapitalistlikus 
Ameerikas, inimeste - tööliste ja kapitalistide, vaeste ja rikaste - vahelise vaenu õhkkonnas. Ta oli 
seal elanud üksinda, ilma emata, kes oli surnud esimesel aastal pärast nende saabumist vaiksesse, 
patriarhaalsesse Ouebec'isse. Tal polnud ei vendi ega õdesid, ei sõpru ega seltsimehi. 

Ootamatult, läbi surmaohu oli ta nüüd sattunud nõukogude allveelaevale, ohtudega harjunud, 
mehiste meeste kitsasse ringi, raskustega võidelda ja neid võita oskavate inimeste ühtsesse perre. 
Need inimesed võitsid tema südame oma elurõõmuga, oma seltsimeheliku üksmeelega, oma reipa 
sõprusega ja oma endastmõistetava, kuid samal ajal raudse distsipliiniga. «Pioneeri» kitsas tuumis 
võttis Pavlikut vastu tugev, lahke, mehine kodumaa, mis siin omandas tema silmis elava, reaalse 
kuju, äratas temas uusi tundeid ning kutsus temas esile kirgliku iha olla selle kodumaa vääriline ja 
palava soovi jäljendada tema parimaid poegi, kelle juurde ta nii õnnelikult oli sattunud, ning saada 
nende sarnaseks. 

Päevade jooksul, mis olid möödunud unustamatust ja õnnelikult üle elatud hädaohust, oli Pavlik 
palju õppinud. Ta oli põhjalikult tutvunud oma skafandriga, mille Skvorešnja oli talle allveelaeval 
tagavaraks olevate kõige väiksemate numbrite hulgast välja valinud, ja ultraheli püstoliga ning teada 
saanud, kuidas seda kasutada relvana ning signalisatsiooni- ja sidevahendina. Ta oli õppinud 
orienteeruma meresügavustes sügavusemõõtja ja kompassi abil, peilima ja oma raadioaparatuuriga 
peilinguid vastu võtma, skafandri seljal olevatõhureservuaari reguleerides ülespoole tõusma või 
allapoole laskuma, käiku laskma ja peatama propellerit, käsitsema tüürpindu ning abistama neid 
kätega ja kogu kehaga. 

Sellepärast ta oligi nüüd nii osavasti kilpkonna jälginud ja saatis oma sõpradele ultrahelipüstoli 
abil nii enesekindlalt peilinguid. 

Asi seisis siin selles, et ultrahelikiir pidi sattuma mõne tema sõbra rinnalolevale membraanile. 
Seal muundus kiir kuuldavaks heliks, mille puhtuse ja selguse järgi määrati, missugust suunda tuleb 
hoida, et jõuda selle heli allikani. 

Lõigates kolme minuti pärast kortikuga Pavliku propelleri ümbert vetikad, ütles zooloog: 

«Seda kilpkonna pole mulle vaja, Pavlik. Parem oleksid võinud minu Lamellibranchiata cephala't 
otsida. Ma ei julge oma nimegi lisada sellise klassi nimetusele, mis eksisteerib seni ainult üheainsa 


indiviidi näol. Täielik absurdsus!» 
Ta ohkas kurvalt. 
«Ärge muretsege, Arsen Davidovitš,» püüdis Pavlik teda lohutada. «Küll te näete, kui mitte siit, siis 
mõnest teisest kohast leiame teile kindlasti veel neid «tseefalaid» . . .» 

«Noh, oledki vaba, Pavlik.. Teine kord... Pea kinni, mis see on?» katkestas zooloog äkki iseennast. 

Pavlik vlaatas samas suunas, kuhu oli pöördunud teadlane. Vetikavarte vahelt nägi ta suurt sinakas 
skafandris inimkuju, kes liikus seljal oleva propelleri abil veepinna suunas. Sel inimesel oli käes 
kolm painduvat, erepunaseks värvitud rõngakujulist voolikut. Libisedes zooloogist ja Pavlikust 
kahekümne meetri kauguselt mööda ja ehmatades parve hõbedasi kalakesi, kes vihmana põgenesid 
allapoole, kadus ta kiiresti ülal kõrguva tiheda vetikaseina taha. 

«Kummaline, kes see küll võis olla?» küsis zooloog mõtlikult: jätkates ülespoole vaatamist. «Mul 
tuleb meelde, et laevast pidid täna peale meie väljuma ainult 

Šelavin, Skvorešnja, Tsoi ja Marat ... Selle inimese skafandri suurusjärk oli kindlasti null, aga nii 
suuri inimesi näib meil olevat ainult kaks - Skvorešnja ja Gorelov. .. Skvorešnjal on tegemist... Kas 
tõesti Gorelov?. . .» 

«Arsen Davidovitš!» katkestas zooloogi Pavlik. «Miks ta siis ülespoole läks? Kapteni käsul pole 
ju kellelgi õigust viibida vähem kui viiekümne meetri sügavusel. . .» 
Zooloog kehitas skafandri all õlgu: 
«Ei mõista. Muide, näib, et ta enne meie silmist kadu 

mist muutis suunda ja hakkas edasi liikuma horisontaalselt. Ma õige küsin temalt raadio teel järele. 
Varsti on ju lõuna. . .» 


XI PEATÜKK HISPAANIA KARAVELL 


Summeri iseloomulik piiksumine - raadiotelefoni väljakutse - ei lasknud zooloogil seda kavatsust 
täide viia. Vaevalt olid nad Pavlikuga häälestanud oma aparaadid vajalikule lainele, kui kostis 
Marati erutatud hääl: 

«Arsen Davidovitš, Arsen Davidovitš! Seltsimees Lord, vastake! Kas te üldse kavatsete vastata 
või ei?» 

«Jah, ma kuulen! Kuulen, Marat!» suutis zooloog vaevu sellesse sõnade voolu heita. «Mis on?» 

«Tulge ruttu siia, seltsimees Lord! Suurepärane asi! Missugune leid! Missugune haruldane leid! 
Kas te tulete või ei?» 

«Mis seal siis on?» küsis zooloog. «Mis juhtus? Kus sa oled? Kust sa räägid?» 

«Ruttu, ruttu! Näete ise,» kiirustas Marat. «Ujuge ruttu oma töökohast vestnordvesti, sügavus sada 
neli meetrit; teel jõuate kaljude kuhjumini . .. üks on tohutu suur, nagu peakirik. Selle taga põleb 
minu latern. Ainult rutem, muidu ma lähen siin hulluks...» 

«Hea küll, hea küll, silmapilk tuleme!» hüüdis zooloog, nakatudes Marati erutusest. «Kohe oleme 
Pavlikuga sinu juures.» 

«Oo, Pavlikuga!» hüüatas Marat. «See on väga hea! Sulle on see hirmus huvitav, Pavlik!» 

Zooloog ja Pavlik liikusid sinirohelises hämaruses peaaegu horisontaalses asendis edasi, lõikasid 
kiivrite ja õlgadega vett ning heitsid aeg-ajalt pilke kompassile ja sügavusemõõtjale. . 

«Mida see veidrik sealt leidis? Mis sa arvad, poju?» küsis zooloog. «No kas sa siis ei või ära 
öelda, Marat! Mis seal on, ah?» 

«Ei ole aega, seltsimees Lord,» vastas Marat mingisugusest tööst hingeldades. «Ma teostan siin 
praegu väljakaevamisi. Küll te ise, näete. .. Kohe jõuavad siia Tsoi ja Skvorešnja.. . Ma kutsusin neid 
ka välja.» 

AII ilmus nähtavale tumedate rahnudega üle külvatud ning meriliiliatega, merisulgedega, 
korkkorallidega ja lubivetikatega - nullipooridega - tihedasti kaetud põhi, mis aeglaselt, silmale 
märkamatult ujujatele vastu kerkis. 

Et mitte vastu kaljusid põrgata, tuli propeller üle viia algul viiele kümnendikule, siis aga kahele 
kümnendikule käigule. Tihedast rohekast hämarusest hakkas paistma kõrge sünge kalju, mis 
samanes torniga. Teda ümbritses tihedalt mitu teist pikka ja peenikest teravatipulist kaljut. 

«Vist siin,» ütles zooloog. 
Laveerides rahnude ja rusude vahel ning vältides vetikaid, pöördusid nad aeglaselt ümber tohutu 
kalju, mille taga avanes väike veealune lagendik. 

Lagendiku vastasserval kõrguva tumeda massi juures liikus edasi-tagasi hele, veidi ähmaste 
piirjoontega valguslaik. 

«Olemegi kohal!» ütles zooloog Ja süütas oma kiivril oleva laterna. 

Ka Pavlik süütas laterna. Muutus küllalt valgeks. Marat, kelle kiivril samuti põles hele täht, seisis 
väsinult labidale toetudes värskeltkaevatud liiva ja väikeste kivikildude hunniku kõrval. Oli näha 
tema higine nägu, vaimustatud ja rõõmsad silmad ning pealael püsti olev juuksetutt - skafandris ei 
olnud Maratil võimalust selle tutiga võidelda ja see kerkis nagu alati niisugustel juhtudel eriti 
võidutsevalt, peaaegu jultunult. 

«Noh, mis sul siin siis on? Näita välja!» küsis zooloog kannatamatult. 

Elavate jaanalinnusulgedest lehvikutena õõtsusid Marati liigutustest häiritud merisuled. Mööda 
nende varsi ja udemeid liikusid aeg-ajalt, kord kustudes, kord uuesti süttides rohelised ja sinised 
sädemekesed. Pikkade niitpeenikeste tüvedega korkkorallid sirutasid korgitõmbajatena spiraalselt 
ülespoole oma ülipeeni õrnu harusid. Kõikjal elutsevad. merisiilikud, meritähed, meripurad, 
madutähed ja limused lebasid põhjas ja roomasid seal ringi ning ronisid mööda kaljusid ja selle 
kummalise kõrgendi vertikaalseid külgi, mille juures seisis Marat. 

Hoolimata sellest, et see kõrgend oli tihedasti kaetud lubivetikafe ehk nullipooridega - ainsate 
vetikatega, mis suudavad areneda isegi nendes sügavustes, kus pea- 

aegu puudub valgus -, tarvitses zooloogil heita sellele ainult üks pilk, et hüüda rõõmu ja 
vaimustusega: «Laev! Hispaania karavell!» 

Ta sööstis ammuhukkunud laeva jäänuste juurde ja hakkas nendelt kiiruga maha kraapima kõike, 
millega nad olid, kattunud nende paljude sajandite vältel, mis nad olid lebanud puhtaveelise 
Sargasso mere põhjas. 

«Puhastage, puhastage ruttu see vrakk! Otsige auku, mille kaudu tema sisemusse pääseda!» hüüdis 
ta erutatult. «See on ülemaailmse tähtsusega avastus! Marat! Sa saad maailmakuulsaks! Kuidas sa 
sattusid sellele suurepärasele leiule? Kuidas sa ta sellisena ära tundsid?» 

«Ahaa, kas ma ei öelnud!» võidutses Marat, töötades ägedalt labidaga, mille abil ta puhastas laeva 
parrast. «Ma olin kindel, et te oskate seda hinnata. . . Kuidas ma ta ära tundsin? Nagu teiegi: ahtri ja 
vööri järgi. Vaadake, kui kõrgele nad kerkivad ja kui madalad ja nõgusad on nende vahel pardad.» 


üldisest erutusest haaratuna rebis Pavlik laeva küljest vetikaid ning haaras pihku merisulgi, ilma et 
taloleks vaja olnud karta kõrvetusi, mida ta oleks tingimata saanud, kui ta oleks neid puudutanud 
paljaste kätega. 
«Mida teie siin rabelete?» kostis äkki Skvorešnja mahlakas hääl. «Hulluks olete läinud või?» 

Ta laskus koos Tsoiga teiste kõrvale põhja ning mõlemad jälgisid vastust oodates mõnda aega 


imestunult oma sõpru. 

«Mis sa seisad, pilvelõhkuja?» ründas Marat tööd katkestamata Skvorešnjat. «Puhasta laeva! Kas 
sa ei näe?» 

«Ohoo!» hüüdis Tsoi. «Siin lõhnab arheoloogia järele. Kähku tööle, Andrei Vassiljevitš!» ja ta 
ühines energiliselt zooloogiga, kes rebis katki jämedaid vetikavarsi. 

«Laev? ... Arheoloogia? . ..» venitas Skvorešnja ikka veel midagi taipamata. «Tõepoolest 
sarnaneb laevaga. Aga mis te siis tahate temaga peale hakata? Milleks teda sellest sõnnikust 
puhastada?» 

«Kas teil häbi pole, seltsimees Skvorešnja!» pahandas zooloog jalaga vastu laeva parrast toetudes 
Ja kõigest jõust kangekaelset meriliiliate kimpu sikutades. «See on ju Kolumbuse ja Cortesi ajast 
pärinev vana Hispaania 

laev. See on hindamatu arheoloogiline leid. Võib-olla leiame tema kajutitest ja trümmidest 
üliväärtuslikke ajaloolisi materjale.» 

«Ja miks te siis kohe ei öelnud?» kiirustas hiiglane. «Laev, laev, aga keegi ei ütle, mis laev...» 
Ta süütas oma laterna, tõmbas välja kortiku ja töö hakkas keema kahekordse hooga. 

«Marat, roni dekile,» ütles zooloog. «Võib-olla pääseb sealt kergemini siseruumidesse.» 

Marat laskis veidi õhku oma skafandri selgrnisse reservuaari, kerkis põhjast üles ja oli varsti 
ahtridekil, kuid seal oli täiesti võimatu töötada. Jalad vajusid korallide, nullipooride, mitmesuguste 
polüüpide, okasnahksete ja limustega kaetud rusuhunnikutesse. Marat püüdis siiski rususid 
kõrvaldada, otsides sissepääsu kaptenikajutisse, mis tolle aja karavellidel asetses alati ahtridekil, 
rooli lähedal. AII töötas ahtris Skvorešnja, keskel zooloog ja vööris Pavlik. Ahter toetus ühele 
lagendikku ümbritsevatest kaljudest ja sirutus ülespoole, laeva vöör aga oli poolest saadik 
põhjamudasse vajunud. Esitäävi ja kaljude vaheloli meetrit viis vaba ruumi. Edasi pöördus kaljude 
ahel kõrvale ning kadus laternatest nõrgalt valgustatuna veesügavustes valitsevasse tihedasse häma- 
russe. 

Pavlik heitis pilgu sinnapoole. Talle näis, nagu oleks kaljude juures liikunud midagi pikka, 
helehalli. Ta vaatas tähelepanelikumalt, kuid ei märganud enam midagi kahtlast. 

«Vaja vaadata teist parrast,» mõtles ta. «Võib-olla on seal mõni auk...» 

Teisel pool laeva avanes üksikute kaljurahnudega ja peene rusu hunnikutega kaetud väike 
lagendik. Ka siin piirasid lagendikku poolringikujuliselt madalad kaljud, mille vahel mustendasid 
laikudena väikesed grotid ja koopad. Koopasuid ümbritsesid vetikad ja mitmesugused põhjaloomad. 

Pavlik liikus ettevaatlikult piki laeva parrast edasi, minnes ringi ümber libedate kaljurusude ning 
ronides neist üle. Aeg-ajalt lõi ta kortikuga vastu puidust, kuid aja jooksul ja merevee toimel juba 
peaaegu kivistunud laevaparrast. 

Ainult veidi puudus tal veel ahtrist, kui tema kortikuga varustatud käsi äkki ei kohanud enam mingit 
takistust ja kadus kergesti kuhugi laeva sisemusse. Pavliku süda tardus rõõmust. «Auk,» mõtles ta. 
«Kas öelda? ... Ei, vaatan enne ise!.. .» 

Ta raius mõne kortikulöögiga katki vetikate girlandid ja pistis oma kiivri koos laternaga nende 
tagant nähtavale tulnud avasse. Latern valgustas väikest ruumi. Vasakul paistis hunnik 
mingisuguseid nelinurkseid ja ümmargusi esemeid, mis olid tihedasti kaetud väikeste vetikate ja 
teokarpidega. Pavlik taipas, et need on kastid ja vaadid. Takerdudes jalgadega vetikatesse ja meri- 
sulgedesse, millel ärritusest vahetpidamata sähvisid rohelised ja kollased tulukesed, astus Pavlik 
laeva sisemusse. Auk oli küllalt suur ja poiss mahtus sellest kergesti läbi. Ta ronis lähimale kastile, 
libises väikestest samblataolistest lubivetikatest ja polüüpidest moodustunud paksul rohekaspruunil 


vaibal ja tema jalg sattus hunnikusse kuhjatud esemete vahele. 

Ta vabastas suure vaevaga jala lõksust, ajas end sirgu ja nägi, kuidas sissepääsust paremal 
poololevas vabas ruumis liikusid ning looklesid ülal ja all mingisugused pikad jämedad maotaolised 
kehad. «Vist laevaköied,» mõtles Pavlik. Ta astus kastilt maha, läks ringi ümber esemete kuhja ning 
hakkas ettevaatlikult tungima laevaruumi sisemusse. Kahe sammu järel sattus talle ette dekile viiv 
trepp. Vaevalt oli ta tõstnud jala esimesele astmele, kui kuuldus Skvorešnja hääl: 

«Ahaa! Näe kus on auk! See on üsna väike. Ahtritääv on purunenud!» 
«Näidake, näidake!» vastas zooloogi hääl ja lisas kohe: 
«Aga kus siis Pavlik on?» 
Ta ei jõudnud veel lauset lõpetada, kui kostis Marati erutatud hüüe: 
«Kaheksajalad! Kaheksajalad roomavad! Hoidke end!» 
«Noh, mis siis ikka - võtame võitluse vastu, aga leidu käest ära ei anna,» ütles zooloog rahulikult. 
«Kindad kätte tõmmata! Marat, tule alla! Peame olema koos. Pavlik! Pavlik! Ruttu siia! Kus sa 
oled?» . 
Jahmatus, mis oli Pavlikut haaranud Marati esimese erutatud hüüatuse juures, kadus. Ta hüüdis: 

«Ma olen siin, siin! Tulen joostes!» 

Pavlik sööstis väljapääsu poole, kuid takerdus jalgapidi millessegi, kukkus maha ja' püüdis 
värisevate kätega jalga vabastada, pomisedes: 

«Tulen. .. Kohe tulen. .. Oodake mind. . .» 

Samal hetkel kostis Skvorešnja kõmisev hääl: 

«Eh, kurat võtaks! Kindad kaotasin ära! Ja neid elukaid roomab siin üle kümne. Oh sa lojus! Ei lähe 
läbi. . . Ei lähe läbi! . .. Ei, vennas, minust sa nii kergesti jagu ei saa!» 

Olles vabastanud jala ja toetanud mõlemad käed maha, oli Pavlik juba tõusmas. Äkki ta tundis, et 
miski nagu on tema käte ümber põimunud ja seob neid tugevasti. 

Veel midagi taipamata tõmbas Pavlik tugevasti, sai parema käe vabaks ja kahmas kortiku 
käepideme järele, kuid miski pikk ja painduv haaras uuesti tema käe ja surus selle vastupandamatu 
jõuga tema rinnale. Paari sekundi vältel roomasid üle Pavliku rinna, kõhu, selja ning jalgade 
loogeldes ja end välja sirutades mingisugused teised jämedad ja painduvad maod; mõne hetkega 
põimusid need tihedasti ümber kogu tema keha, nii et ta ei olnud suuteline liigutama kätt ega jalga. 
Pavlik tõstis silmad ja karjatas ehmunult: 

«Kaheksajalg! . . .» 

Tema kohal, igasse külge sirutuvate jämedate nahkjate köite pärja keskel rippus tohutu suur, 
terava kõvera otsaga must nokk. ülalpool, pärja kohal, läikivpruunis ümaras massis särasid rohekalt 
kaks alustassisuurust silma. Nad vaatasid kiretult ja liikumatult Pavlikule otsa ning poiss tundis, 
kuidas nende külma pilgu all jäätub tema veri, muutub tuimaks keha ja tardub aju. Ta tahtis hüüda, 
abi kutsuda, kuid kõrist väljusid ainult kähisevad ebaselged nelid. Siis tundis ta, et mingi 
vastupandamatu jõud tõmbab teda väljapääsu poole. 

Kogu selle lühikese aja jooksul kuulis Pavlik Skvorešnja valju hingeldamist, kirumist ja hüüdeid: 

«Viru ta talle vastu silmi, Marat! Vastu silmi, vastu silmi! Kehasse pole mõtet! Sült... želee.. . 
Nii... vaat nii! . .. A-a-ah! A-ta-ah! Kas said! Ära pane tema haar- 

metele vastu! Las ta tõmbab sind, ise silmadele lähemale. . .» 
«Ta surus mul ühe käe vastu keha,» kuuldus Marati lõõtsutav hääl. «Küll neid on palju. . . küll on 
palju! ... Järiest uued, Tsoi! Tsoi, appi!...» 


«Just nii - appi,» vastas Tsoi rahulikult. «Ahaa!... Elektrivoolu need loomakesed ei armasta. 
Kisuvad end kokku nagu kasetoht tules.» 

«Suruge lend vastu seina, vastu parrast!» hüüdis zooloog. «Ärge minge lahku! Pavlik! Pavlik! Kus 
sa ometi oled ?» 

«Arsen Davidovitš!» kostis uuesti Tsoi vaikne hääl. «Kinnasteta on Skvorešnjast siin vähe kasu. 
Las ta parem läheb Pavlikut otsi. . .» 

Äkki jäi kõik vait. Latern kiivril kustus. Pavlikut ümbritsevas tihedas pimeduses ei olnud näha 
midagi peale kahe rohekalt leegitseva õela silma ja ümberringi merisulgedel sähviva te sädemekeste. 
Pavlik tundis ainult, et teda tõmmatakse pikkamööda sinnapoole, kus veidi rohetab mingi nõrk 
valgus - väljapääs laevaruumist. 

Metsikus, talumatus hirmus tõmbus ta oma skafandrisse ja hüüdis valju, meeleheitliku häälega: 
«Appi! ... Arsen- Davidovitš!... Marat! .. .» 

Vastust ei olnud. Pead läbisid mõttekatkendid ja nende hulgas vilksatas: «Raadio läks rikki. .. 
Miks? ... Ja latern. .. Mõlemad korraga. Miks?» 

Äkki sähvatas Pavliku teadvuses tilluke lootusekiir: «Aga võib-olla ei suuda kaheksajalg 
skafandrile midagi teha. Mõõkkala ei jõudnud seda purustada. Kašelotile käib üle jõu...» 

Ja tõepoolest, ta tajus alles nüüd, et hiiglasliku kaheksajala pigistused, mis arvatavasti on väga 
tugevad, ei avalda talle mingitsurvet ega tekita mingit valu. Pavliku südikus kasvas kohe. Tema 
silmad olid juba pimedusega harjunud ja ringi vaadates ta nägi, et kahe meetri kõrguse künkana tema 
kohalekerkiv kaheksajalg hoiab teda kolme painduva haarmega, ülejäänutega aga toetub laeva 
põhjale ning roomab väljapääsu poole. Kaheksajala silekeha ja haarmed nihutasid sassis vetikatest 
moodustunud eesriide kergesti kõrvale ning libisesid koos saagiga laevaruumist välja. 

Väljas oli valgem. üles vaadates märkas Pavlik laeva kohal nõrka hõbedast helendust. 

«Nad on veel seal. ..» mõtles ta. «Võitlevad...» 

Uuesti vallutas teda hirm. Mis saab siis, kui nad hukkuvad? Marat ütles, et neid koletisi on väga 
palju... Kes temale siis appi tuleb? Ja mida kaheksajalg temaga peale hakkab, kui ei suuda 
skafandrist jagu saada? Ag,a äkki ta hammustab siiski skafandri katki? Pavlik vaatas kartlikult 
peajalgse tohutule teravale nokale. Arsen Davidovitš oli talle hiljuti jutustanud, et kaheksajalad suu- 
davad purustada ja peenestada kõige kõvemaid teokarpe. .. Rumalused!... Nii kõva metall! 

Kaheksajalg roomas meetrit kümme laevast eemale ja peatus. Ilmselt ta ei läbenud kauem oodata, 
sest ta oli näljane. Laineliselt liikudes ja loogeldes, kühmu tõmbudes ja välja sirutudes kiskusid 
hiiglasuured haarmed Pavlikut noka poole. Kaheksajalg pingutas kindlasti kogu oma haarmete 
jõudu, et katki suruda selle kummalise saagi kesta, enne kui teda õgima hakata. Kõik tema jõu- 
pingutused jäid aga tagajärjetuks ning see hakkas teda ilmselt ärritama. Tema silmade rohekas helk 
asendus kollaka ga ning mööda tema keha hakkasid veerema mitmevärvilised lained, mille varjundid 
üha muutusid: violetsele lainele järgnes hall, siis hallikaspruun ja lõpuks pruun, seejärel aga 
hakkasid üle kogu tema keha sähvima valged ja mustad välgud, millele järgnesid uuesti üksteise 
kannul liikuvad värvilised lained. Vaatamata oma olukorra kogu õudusele tardus Pavlik mõneks 
hetkeks nagu võlutult. 

Äkki ta tundis, et tema jalad painduvad vastu tahtmist põlvedest ning tõmbuvad üha lähemale 
kehale. Hakkas valus. Valu muutus iga hetkega üha teravamaks ja väljakannatamatumaks. Samal 
ajal pöörasid kaheksajala haarmed Pavliku kergesti nagu pähkli peaga allapoole ja hakkasid tema 
pead rinnale suruma. See, millele Krepin oli oma skafandrit konstrueerides uhke olnud — painduvus - 
, muutus nüüd skafandri nõrgaks kohaks ja ähvardas Pavlikut hukkumisega. Kaheksajalg rullis 
Pavlikut kokku, surudes tema jalgu selja poole ning pead kõhu poole. 

Pavlik ei pidanud vastu ja karjatas kohutavast valust. 

Ja samal hetkel, nagu oleks see karjatus teda ehmatanud, nõrgendas kaheksajalg oma koletut embust 
ja tõstis oma tohutud, boamadudega sarnanevad haarmed kõrgele enda kohale - peaaegu kümne 
meetri kõrgusele. 

Pavlik langes liivale ja kannatatud valust veel segasena ei taibanud esimesel silmapilgul midagi. 
Ent juba järgmisel hetkel ta nägi, kuidas üsna tema lähedalt möödus usutamatult suure kala hiiglaslik 
vari ja peatus tema kohal, lapiti üles-alla liikuv väravasuurune saba aga, mis teda isegi ei riivanud, 
paiskas ta ühe veekeerisega tagasi laeva pardas oleva augu juurde. 

«Kašelott!» otsustas ta, niipea kui oli jõudnud enda ootamatut päästjat lähemalt silmitseda. 

Pavliku ees, oli hammasvaalaliste sõjaka alamseltsi suurepärane, vähemalt kahekümne viie meetri 
pikkune esindaja. Tema tohutu suur ja tömp, nagu vertikaalselt maha lõigatud esiosaga pea 
moodustas umbes ühe kolmandiku tema pikkusest ja oli peaaegu kahe meetri paksune. Tema all 
rippus peaaegu täisnurkseit pikk kitsas alalõug, mis oli täis suurte kooniliste hammaste ridu. 
Mõlemal pool pead särasid lemmiksaaki jälgides õelalt väikesed härjasilmad. 

Kaheksajala jämedad haarmed olid juba igast küljest kašeloti pea ümber põimunud. Aeg-ajalt 
tõmbusid nad kašelotist eemale ja siis lendasid kõrvale iminappade poolt välja rebitud nahatükid; 
seejärel liibusid nad uuesti vaenlase kehale, pigistades seda tugevasti. Üks kaheksajala haarmetest - 
kümne meetri pikkune madu - sattus kašeloti avatud lõugade vahele ja vajus nagu kääridega maha 
lõigatuna laeglaselt põhja, teel kramplikult tõmmeldes ja loogeldes. 

Kašelott näis olevat vana kogenud võitleja. Tema must, siidiselt läikiv nahk oli täis suurte 
rõugearmidega sarnanevaid, viiekopikalise kuni alustassi suurusi süvendeid - hiiglaslike peajalgsete 
iminappade jälgi. Tema laial seljal ja järskudel külgedel aga oli näha mitmeid suuri arme - mälestusi 
teda tabanud harpuunidest. Otse kašeloti pea juurest ulatus veel praegugi välja murdunud harpuun, 
mis oli sügavale tema kehasse tunginud. Teine, väiksem ja peenem harpuunitükk paistis külje seest, 
saba lähedalt. 

Seekord aga oli kašelott ilmselt kokku sattunud mitte vähem kogenud ja ohtliku vastasega. Olles 
kaotanud ühe haarme, nõrgendas kaheksajalg ainult hetkeks teiste pigistust, paiskas oma lehtrist 
välja võimsa veejoa ja nihutas end kašeloti kõhu alla. Sealoli tal teataval määral ohutum viibida, sest 
kašeloti kohutavad lõuad ei ulatunud teda sealt haarama. ülejäänud seitse haaret ümbritsesid 
vaenlase keha ja pigistasid seda endise jõuga. üksteise järel kerkisid nad terasvedrudena üles, rebides 
kašeloti kehast ümmargusi nahatükke ja terveid naharibasid, ning põimusid siis jälle tema ümber. 
Kaheksajala liikumatutes raevustes silmades põles kollane leek ja rõngad nende ümber olid 
tursunud. Ta hingas sügavalt ja raskelt. Vesi voolas tema mantli alla, paisutas tema keha ähvardavalt 
laiaks ja paiskus siis lehtrist nagu võimsa st pumbast välja, tekitades ümberringi veekeeriseid, milles 
tiirlesid väikesed põhjaloomad, tühjad teokarbid, vetika tükid, veerised, liiv ja kõnts. 

Olles vaenlase silmist kaotanud, laksutas kašelott sihitult lõugu ja pöörles ühel kohal, riivates 
sabaga laeva parrast ja rebides sellelt maha tohutu suure vetikate kanga. Veejuga paiskas seejuures 
Pavliku pikali, kuid ta tõusis kohe jälle istuli ning, kartes paigast liikuda, surus end vastu laevakere 
alumist kumerust. Järgmisel hetkel, olles ilmselt taibanud, kus kaheksajalg end varjab, laskus 
kašelott põhja ning langes kogu oma raskusega vaenlase kahe meetri pikkusele kehale. Kaheksajalg 
vajus kašeloti kõhu all küll lamedaks, kuid jätkas tema pigistamist ning naha purustamist. Siis 
hakkas kašelott aeglaselt tagurpidi liikuma, lohistades kaheksajalga üle põhjallebavate teravate 
kivide. Kaheksajalg tundis varsti selle manöövri hukatuslikkust. Tema habras, sültjas keha kattus 
haavade ja vermetega, rebenesid lahti naha- ja lihatükid ning ta ise libises vähehaaval kašeloti pea 


poole, kus teda ootasid kohutavad lõuad. 

Kašeloti aeglane ja surmav liikumine viis teda otse laeva poole, koha poole, kust surmani 
kohkunud ja otsekui kivistunud Pavlik jälgis seda veealuste hiiglaste võitlust. Elav mägi liikus 
külgepidi tema suunas, ähvardades teda vastu laeva parrast suruda. Ta oleks tahtnud laeva vööri 
poole joosta, kuid ei julgenud isegi sõrme lii- 

gutada, kartes. raevunud võitlejate tähelepanu endale tõmmata. Ta vaatas ringi, lootes, laeva küljes 
olevast august sisse lipsata ja end laeva sisemusse peita, kuid auk oli liiga kaugel. Nüüd-nüüd 
lohistab kašelott oma saaki veel veidi edasi ja siis on tema kohutavad lõuad ja kaheksajala mitte 
vähem kohutavad haarmed juba päris Pavliku lähedal. 

Lõpuks ei pidanud Pavlik enam vastu, vaid hüppas püsti ja haaras meeleheitehoos kinni vetikate, 
meriliiliate ja hüdropolüüpide vartest, püüdes neid mööda üles ronida. Ta toetus jalgadega laeva 
parda külge kasvanud teokarpidele ja surus sõrmed mingisugustesse pragudesse. Surmahirmus, laeg- 
ajalt libisedes ja tagasi langedes ning iga sentimeetri eest rasket võitlust pidades ronis ta visalt 
ülespoole. Ta oli jõudnud juba peaaegu laeva poole kõrguseni, kui liikuv mägi jõudis temani ning 
andis kohutava hoobi vastu tema jalgu. Jalad nihkusid oma ebakindlatelt toetuspunktidelt, kätest 
libises vetikate kimp ja nagu ümber telje pöördudes langes Pavlik näo ja rinnaga kašeloti libedale 
seljale. Kukkudes jõudis ta veel märgata, et kaheksajala mitu haaret on kašeloti tohutute lõugade 
vahel ning hiiglaslik kaheksajalg ripub abitu kotina kašeloti pea all. Pavlik libises mööda kašeloti 
külge allapoole, kuid kohe millegipärast peatus ning jäi kusagile rippuma. Samal hetkel kašelott 
võpatas; heitis kõrvale kaheksajala vigastatud, kuid veel elavia keha, sööstis ägedalt laevast eemale 
ning hakkas nagu mingis hullustuses koos oma küljel rippuva Pavlikuga lagendiku kohal ringlema. 

Ei olnud võimalik aru saada, mis toimub. Midagi taipamata haaras Pavlik instinktiivselt kätega 
kašeloti libedast seljast, mingi kauge teadvusesopikesegla. hoolitsedes ainult selle eest, et mitte alla 
kukkuda ning mitte sattuda üsna lähedal kohutava jõuga töötava saba hirmsate löökide ette. 

Järgmisel hetkel tõusis kašelott tiireldes ülespoole, sööstis siis uuesti alla, kihutas õudse kiirusega 
üle laeva ja tormas tumedatesse ookeanisügavustesse. Pavlik jõudis ainult veel märgata neljast 
laternast väljuvaid eredaid valguskiiri ning nelja inimkuju madudena looklevate haarmete tihedas 
põimingus. Seejärel kadus kõik. 

Tihe pimedus ümbritses Pavlikut, vajutas vastupandamatu jõuga tema rinnale ja peale ning surus 
tahapoole tema jalgu, just nagu püüdes teda kohalt rebida ning paisata selja taga töötavasse 
hiiglasuurde hakkmasinasse. Pavlik painutas vaevaga pea vastu kašeloti selga ning lõplikult jõu 
kaotanuna sulges rammestunult silmad. 


XII PEATÜKK JÄLITAMINE 


Marat avas silmad ja vaatas osavõtmatult ringi. Siis tõusis ta järsult voodis istuli. 
«Ta viis Pavliku ära!» hüüdis ta meeleheitlikult. «Ta viis Pavliku ära! Päästke Pavlik, kapten! Ruttu! 
Ruttu!» 

Marat hüppas pesuväel voodist ja tormas ukse poole, et kuhugi joosta, midagi teha. Ei kapten, 
zooloog ega kaugemal seisev komissar jõudnud teda kinni pidada. Samal hetkel aga ilmus Gorelov 
ja Marat sattus otse tema pikkade tugevate käte vahele. 

«Mis sa räägid, Marat? Kes viis ära? Kust sa tead?» küsisid kapten ja zooloog erutatult, viies 
haiget tagasi voodisse. 

«Ma nägin,» pomises Marat ja laskus jõuetult voodile. «Kašelott . .. hiiglasuur... kihutas meist 
üle... Pavlik oli tema seljas...» 


Ta sulges jälle väsinult silmad, tema tavaliselt tõmmu nägu tõmbus halliks ning näis, et ta kaotab 

veel kord teadvuse. 

Valges kitlis zooloog kummardus uuesti Marati kohale. 

«Mida see võiks tähendada?» küsis kapten. 
«Endastmõistetavalt sonimine ja muud midagi,» ütles Gorelov. 

«Jah, arvatavasti,» nõustus zooloog Marati rinda masseerides. «Ja see paneb kartma, et tal on 
ajupõrutus. Tõenäoliselt paiskas kinnastelt elektrilöögi saanud kaheksajalg oma surmaeelsetes 
krampides ta vastu laeva parrast. Meie Skvorešnjaga igatahes kašelotti ei näinud.» 

Ambulantsi astus okeanograaf Šelavin. 

«Kas te räägite kašelotist?» küsis ta läbi .viltu ninal asetsevate prillide zooloogi poole vaadates. 
«Kui õigust öelda, siis mina ka pole absoluutselt terve elu jooksul näinud niisugust eksemplari. 
Absoluutselt!» 

Kõik vaatasid arusaamatult Šelavinile otsa ja vahetasid siis omavahel pilke. 
«Missugusest kašelotist te räägite, Ivan Stepanovitš?» küsis zooloog. 

«Muidugi sellestsamast, kes tormas minust üle nagu hullumeelne, ajas segamini kõik minu 
balloonid, rebis kohalt poi batomeetritega... üleüldse. ajas nurja kogu minu tänase töö hoovuste 
uurimise alal. Ta kihutas nii, nagu tunneks end olevat harpuuni otsas.» 

«Milla 1 te teda nägite?» küsis kapten kiiresti. «Tundi kolm tagasi.» 

«Kus te sel ajal olite?» 

«Hüdrofüüsika jaamas number kolm, sügavus kolmsada meetrit, kaheksateist kilomeetrit baasist 
südostis.» 

«Kuhu ta suundus?» 

«Otse nordist südi.» 

«Täpselt suund kaheksajalgade lagendikult jaamale number kolm!» ütles zooloog imestunult. «Kas 
see võib olla lihtne ühtesattuvus?» 

Marat ohkas sel ajal sügavasti ning avas aeglaselt silmad. Ta silmitses rahulikult kõiki 
ümberolijaid ning ütles nagu endist kõnelust jätkates nõrga, katkendliku . häälega: 

«Ma nägin väga hästi... selgesti. Pavlik rippus... kašeloti küljel. Kašelott kihutas meist üle.. . mitte 
rohkem kui viieteistkümne-kahekümne meetri kõrguselt... Tema seljast... pea juurest... ulatus välja. 
hatpuuniots.» 

«Õige!» hüüdis Šelavin kätega vehkides. «Absoluutselt õige! Ulatus välja! Har-puunitükk ulatus 
tõepoolest välja! Tähendab, me nägime üht ja sama lurjust. Ta rikkus mul kogu jaama.» 

«Aga miks te sel juhul siis ei näinud Pavlikut kašeloti küljel?» küsis zooloog erutatult. 

«Kašelott võis lihtsalt Ivan Stepanovitšist teiselt poolt mööduda,» ütles kapten, mõeldes samal ajal 

millestki muust. 

«Mida siis nüüd teha ? Vaene poiss!» sosistas zooloog, puserdades rusikas oma habet. «Vaene poiss. 
Md 
«Pole muidugi kahtlust, et ta on juba ammu hukkunud,» tähendas Gorelov. «Mida seal enam teha 
saab?» 
Ta mõõtis suurte hoogsate sammudega ambulantsi voodite vahelist käiku: neli sammu edasi, neli 
tagasi. 

Komissar pööras kiiresti oma halli pea Gorelovi poole ja tema noorel, elavate silmadega näol 
peegeldus siiras hämmastus. 
Kapten vaatas samuti imestunult Gorelovile otsa ja pöördus siis zooloogi poole: 


«Lord, kas te olete veendunud, et ta ei jäänud laevale või selle lähedusse?» 

«Täiesti veendunud!» vastas zootoog. «Pärast seda, kui olime suurema osa kaheksajalgadest 
hävitanud ja ülejäänud eemale peletanud, otsisin koos Skvorešnjaga laeva ja selle lähema ümbruse 
hoolikalt läbi. Me nägime auku, mille leidis Pavlik, nägime ka uskumatult suurt tükkideks rebitud 
kaheksajalga...» Ja ta hüüdis nagu rabatuna ootamatust mõttest: «Ma hakkan aru saama! Kuidas ma 
seda kohe ei taibanud? Kaheksajalad ja üldse peajalgsed on ju kašelottide lemmiktoiduks. Ja ainult 
kašelott võis vigastada ja puruks rebida nii suurt kaheksajalga. Kõik klapib, kapten! Pole kahtlust, et 
meie võitlusega üheaegselt toimus teisel pool laeva kašeloti võitlus kaheksajalaga ja meie vaene 
Pavlik sattus mingisugusel viisil sinna sekka... katkestas võitluse, sest kašelott ju ei kasutanud oma 
võitu ära. Ta jättis saagi maha seda isegi maitsmata.» 

«Siis on selge, et Ivan Stepanovitš ja Marat nägid üht ja sedasama kašelotti,» arutas kapten mõtlikult. 

Gorelov lakkas edasi-tagasi kõndima st ja kõik vaatasid vaikides kapteni poole, tundes, et nüüd 
otsustatakse Pavliku saatus. 

«Noh, pole vrga!» ütles kapten lõpuks pead tõstes. «Kašelott meie käest ei pääse.» 

Gorelov vaatas kella - oli juba mõni minut üle kuueteistkümne - ja pöördus kiirustades kapteni 
poole: 

«Vabandage, Nikolai Borissovitš. Ma tulin siia teile ette kandma, et ma pean laevast väljuma ja 
kontrollima kahe vasakpoolse düüsi tööd. Ma vaatlesin neid täna 

seest ja väljast. Näib, et nad on kergelt ummistunud, ja on võimalik, et neid tuleb lahti võtta ja 
puhastada. Lubage, et ma võtan selle kohe käsile.» 

«Kaks düüsi on rivist välja langenud?» pöördus kapten kiiresti Gorelovi poole. «Millal see siis 
võis juhtuda? Siia me tulime korras düüsidega.» 

Gorelov sattus segadusse. Ta tammus jalalt jalale ja ütles aeglaselt: 
«Ma märkasin juba varem, et nad ei tööta päris korralikult. . .» 

«Seltsimees sõjaväeinsener,» sõnas kapten külmalt, «miks te mulle sellest korratusest varem ette 
ei kandnud? Te rikkusite lahinguolukorras viibival sõjalaeval valitseva korra kõige elementaarsemat 
nõuet. Ma olen sunnitud teile selle eest noomitust avaldama! Seltsimees sõjaväeinsener, kas need 
düüsid on täielikult rivist väljas või mitte? Ja kui mitte, siis mitu protsenti nad on oma võimsusest 
kaotanud?» 

Gorelovi näole ilmusid punased laigud. 
«Düüsid ei ole rivist väljas, seltsimees komandör, ja võimsusekadu on tühine - viis kuni kaheksa 
protsenti.» 

«Väga hea!» Kapten pöördus mõlema teadlase poole: «Kas te saate oma aparaadid ja seadmed 
mõneks ajaks järelevalveta jätta?» 

«Saame!» kõlas ühel häälel vastus. 

«Allveelaev hakkab kašelotti jälitama. Valmistuge selleks!» . 

«Hurraa, komandör!» hüüdis Marat nõrga häälega. 

«Hurraa, kallis komandör!» 

Kapten naeratas talle ja pöördus siis Gorelovi poole. 

«Fjodor Mihhailovitš,» ütles ta pehmema häälega, «seadke mootorid viivitamatult valmis. Antud 
juhul pole oluline isegi kümneprotsendiline võimsusekadu.» 

Gorelov kahvatus nii, nagu seda vahel juhtub väga tõmmude inimestega; tema nägu tõmbus 
hallikaskollaseks, vahakarvaliseks, kuid põsesarnade juures mänglesid lihased ning silmad vaatasid 
kindlalt ja otsustavalt. 

«Seltsimees kapten,» ütles ta erutusest veidi kähiseva häälega, «peamehaanikuna loen oma 
kohuseks teile ette kanda, et laev peab paigale jääma. Düüse puhastamata on liiga riskantne teele 
asuda. Eriti... mingisuguse poi- 

sikese pänast, kes pealegi on tõenäoliselt juba ammu hukkunud. . .» 

Distsipliinitunne, millele vene meremehed on nii uhked, saavutas ülekaalu ning pärast esimest 
tahtmatut liigutust, mis sarnanes hüppeks valmistumisega, jäi Marat end pingul pillikeelena välja 
sirutades päranisilmi liikumatult voodile lebama. Zooloog pomises midagi ebaselget, kuid ilmselt 
raevukat. Komissar vaatas vaikides, kuid teravasti Gorelovile otsa. Šelavin pilgutas hämmeldunult 
silmi ning pööras oma lühinägeliku pilgu kord kaptenile, kord tagasi Gorelovile, olles vapustatud 
sellisest vabast käitumisest «veealuse jumalaga», kelleks allveelaeva komandör tema silmis alati oli. 


Kapteni nägu jäi külmaks, kuid tema silmad vaatasid kindlalt ja ainiti ning see, nagu alati sellistel 
harul dastel juhtudel, jättis erakordse mulje. 

«Meil pole nõupidamine, millel võiks minu korraldusi kritiseerida,» ütles ta häält tõstmata. «Võtke 
vaevaks viivitamatult minu käsk täita. Kümne protsendi võrra alandatud võimsuse piirides kannate 
düüside töö eest täielikku vastutust. Lubamatu diskussiooni eest lahinguolukorra tingimustes saate 
distsiplinaarkaristuse. Võite minna oma postile, seltsimees sõjaväeinsener.» 

Kapten vaatas teraselt Gorelovile näkku. Pärast hetkelist, peaaegu märkamatut kõhklusi 
kummardas Gorelov vaikides, langetas pea ning väljus oma suuri jalgu järele vedades aeglaselt 
ambulantsist. 


*Juhtimiskeskuses vahiohvitseri vanemleitnant Bogrovi kõrval seisev zooloog peaaegu ei 
tundnudki ahtridüüsis toimunud esimese plahvatuse tõuget. Kell, oli kuusteist viisteist. «Pioneer» 
võpatas kergelt ja hakkas liikuma. Vanemleitnant nihutas kangi lülitustahvlil järgmisele jaotusele. 
üksteise järel kostsid üha sagenevad uued plahvatused ja zooloog ei tundnud enam üksikuid tõukeid, 
vaid tasast, peaaegu ühtesulavat värinat. 

Naabruses olevast raadiokabiinist kostis avatud ukse kaudu vanemradist Pletnjovi hääl: 

«Pavlik! . .. Pavlik!.. . Vasta!. .. Räägib «Pioneer» . .. Räägib «Pioneer»...» 

Paremal pool väikesel lauakesel seisev kursograaf kandis automaatselt oma kaardile allveelaeva 
teekonna. Samasugune kursograaf asus laual lülitustahvli kõrval. 

Ruumi keskel kummardus kapten ümmargusel laual lebava sinise kaardi kohale, milleloli 
kujutatud Sargasso mere põhja reljeef. Ta ütles pead tõstmata: 

«Aleksandr Leonidovitš! üldsuund süd, kurss siksakiline, iga viie minuti järel vahetada suunda 
südvestist südosti ja tagasi. Mõlemast pardast täiele distantsile välja saata lokaatorid. Korpust 
kuumendada, Käik auruga, sügavus viissada meetrit, kiirus kaheksa küm. nendikku. Tuleb arvestada 
düüse...» 

«Just nii, seltsimees komandör!» vastas vanemleitnant Bogrov ja kordas täpselt saadud juhtnööre. 
«Lord, kui suurt kiirust võib arendada kašelott?» küsis kapten, olles leitnandi vastuse ära kuulanud. 

«See,» ütles zooloog, «sõltub neist põhjustest, mis teda põgenema sunnivad, samuti antud 
eksemplari soost, vanusest, suurusest ja jõust. Lihtsa ehmatuse mõjul liigub keskmise jõuga 
täiskasvanud isane kašelott kaheksa kuni kümme ja isegi kaksteist miili tunnis, harpuuniga seljas, 
valust, hirmust ja raevust aetuna aga veab ta paati enda järel kiirusega kuni kolmkümmend niili 
tunnis. Kui arvestada Marati ja Ivan Stepanovitši jutustusi meie kašeloti suurusest, siis võib öelda, et 
tema kiirus pole praegu tõenäoliselt vähem kui kolmkümmend miili tunnis.» 

«Niisiis.» järeldas kapten end laua kohal sirgu ajades, «on ta meist ees kuuekümne kuni 
seitsmekümne viie miili võrra. Kui ta vaid järsult suunda ei muutnud, siis peaksime ta leidma ja taba 


ma mitte hiljem kui kahe kuni kahe ja poole tunni pärast.» 
Raadiokabiinis kordas Pletniovi hääl monotoonselt: 
«Räägib «Pioneer»... Räagib «Pioneer»... Vasta Pavlik! ... Vasta! .., Pavlik! ... Pavlik! . . Räägib 
«Pioneer» .. .» 

Ekraanil vilksatasid suurte ja väikeste kalade varjud, mis liikusid allveelaeva vööri poolt ahtri 
poole ning sulasid seal nagu väikesed vormitud pilvekesed. Zooloog ei tajunud vähimaidki liikumise 
tundemärke: täiskäigul 

ei olnud enam tunda korpuse värisemist ega isegi kerget võbinat. 

Seejuures, nagu näitasid lülitustahvlil olevad mõõteriistad, liikus õhukesest kuuma auru kihist 
ümbritsetud allveelaev juba kiirusega seitsekümmend viis miili tunnis, tehes minutis umbes 
kaheksasada plahvatust. 

Iga viie minuti tagant pöördus «Pioneer» sujuvalt, muutes oma liikumissuunda. Kursograaf 
märkis need pöörded kohe oma kaardile. Äkki ilmus ekraani esiosale parempoolse parda kohale tihe 
tume mass, mis kiiresti liikus põiki allveelaeva eest läbi. Ekraani selle koha all süttis kohe punane 
lambike ning kõlas automaatne häirekeil. Ei kapten ega leitnant võtnud midagi ette, et vältida selle 
massiga kohtumist, vaid ainult jälgisid tähelepanelikult tema lähenemist. Täpselt viie sekundi pärast 
pööras allveelaev ise oma nina, muutis sügavust ning libises läbi mingisuguste suurte kalade tiheda 
parve alt. 

«Samuti automaatika?» küsis imestunud zooloog. 
Ta nägi esimest korda allveelaeva niisugust iseseisvat käitumist. 

«Muidugi mõista!» vastaskapten. «Kui ultraheliprožektori käilamembraan võtab viie sekundi 
jooksul vahetpidamata vastu signaale mingilt ühelt ja samalt tõkkelt, mis asub otse allveelaeva teel, 
siis annab automaatmehhanism signaali ringdüüsidele, mis etendavad meil rooliseadme osa, ja laev 
muudab automaatselt kurssi, hakates liikuma tõkestamata suunas. Kui aga teise membraani eest, mis 
uuel kursil asendab käilamembraani, kaob tõke, siis viib automaatmehhanism laeva endisele kursile 
tagasi.» 

«Suurepärane!» hüüdis vaimustatud zooloog. «Aga milleks siis niisugusel juhul on veel tarvis 
häirekella ja punast lambikest?» 

«Juhuks, kui laeva komandöril on peale soovi tõkkest mööduda veel mingisugused teised 
kavatsused. Selleks automaat ootabki viis sekundit.» 

Kapten süvenes uuesti oma arvutustesse. Saabus pikaajaline vaikus. 
Lühikeste ajavahernike tagant kostis raadiokabiinist Pletnjovi monotoonne, nagu väsinud hääl: 

«Pavlik! Vasta, Pavlik! Räägib «Pioneer». . .Räägib «Pioneer» . .. Pavlik!... Pavlik!...» 

«Kui pika tee me oleme sirgjoones läbinud, Aleksandr Leonidovitš?» pöördus zooloog tasase 
häälegg vanemleitnandi poole. «Me oleme teel juba umbes kolmkümmend viis minutit.» 
Leitnant vaatas kaardile kursograafi sule all ning läbitud kauguse näitajale. 

«Kolmkümmend üks miili, Lord. Kui me kašeloti kätte saame, siis arvatavasti mitte enne 
kuikuuekümnendal miili!.» 

Zooloogi näoilme muutus, ta vaatas üksisilmi ekraanile ja küsis: 

«Te kahtlete, kas me ta kätte saame või ei?» 

Leitnant kehitas õlgu. A 

Kuuldus telefoniaparaadi peenehäälne piiksumine. 

Kapten lülitas sisse reproduktori ning televiisori ekraani. Ekraanile ilmus tuhmis valguses osa 


ümmargusest, tüvikoonusega sarnanevast tunnelist. Koonuse alusest ulatus suur hulk sirgeid torusid 
horisontaalselt tema tömbi tipuni. Tunneli hämaruses oli torude keskel näha inimkuju. See inimene 
tegi seal midagi äärmiselt ebamugavas asendis. 
Reproduktorist kostis Gorelovi hingeldav, kuid rahulolev hääl: 

«Lubage ette kanda, seltsimees komandör, et ma proovisin düüse puhastada -käigul, neid lahti 
võtmata. See õnnestus mul ja te võite viia laeva käigu maksimaalseni.» 
Kapteni nägu väljendas imestust ja rõõmu: 
«Tänan teid, Fjodor Mihhailovitš, aga sellesse kambrisse minnes te riskisite asjatult eluga. See 
kümme protsenti võimsusekadu pole ju lõpuks nii tähtis. Noh, tulge ruttu välja ja ilmuge siis minu 
juurde.» 
«Kuulen, seltsimees komandör.» 
Kapten lülitas välja reproduktori ja ekraani, pöördus vanemleitnandi poole, ütles naeratades: «Andke 
kümme kümnendikku, Aleksandr Leoniddvitš!» ja jätkas: «Vaat kus on mehaanik! Ta nähtavasti ei 
saa orgaaniliselt leppida vähimagi defektiga oma mehhanismide töös. Selle pärast on ta valmis isegi 
julmuseks ... niisuguseks julmuseks! Minu meelest on see juba haiglane nähtus, 

mingisugune loomuvastaselt arenenud professionaalne autunne.» 

«Jah, see an tõepaalest midagi ebanormaalset,» nõustus zooloog ja lisas pärast lühikest vaikust: 
«Aga inimeene, kes on julm laste vastu, jääb mulle alati antipaatseks. Jah!» 

Sisse astus sinises kombinesaanis, punase tahmalaigulise näoga ja peaaegu mustade kätega 
Gorelov. Tema silmad vaatasid veidi kohmetult, kuid lõbusalt ja avameelselt kaptenile otsa. 

Kapten võttis teda vastu sõbraliku naeratusega. 

«Paha lugu, paha lugu, FJadar Mihhailavitš!» ütles ta 

Gorelovi -kätt sunldes. «Seal on ju kohutav temperatuur. Küpsetab ära! Pealegi pole kaheksa- 
kümme lisamiili «Pianeerile» praegu nii hirmus tähtsad.» 

«Andke andeks, Nikalai Borissovitš! Ma ei saanud teekonnal niisugust olukorda lubada. Mul on 
hea süda ja ma ei karda kuumust.» 

Kapten vaikis. veidi aega ja lausus siis aeglaselt: 
«Te vist tahtsite öelda, Fjodor Mihhailovitš, et teil on terve süda... Noh, hea küll! Minge oma ruumi. 
Ja ikkagi,» lisas ta muheldes, «oodake oma nime ilmumist homses päevakäsus...» 

Gorelov kummardas ja väljus vaikjdes. Kapten süvenes põhja reljeefi ja hoovuste kaardi uurimisse. 

Ülal ilmus ekraani kuplile suur piklik, korrapäraste voolujooneliste kontuuridega, terava esiasaga 
ja ümara tagaosaga vari. Väike lainetav pilveke varju tagumises tipus võimaldas täpselt määrata, 
millega on tegemist. 

«Meie kohal on aurik,» ütles vanemleitnant. «See läheb Trinidadi võil Caracasesse.» 

«Kas sellest teatas teile ka ultraheliprožektor?» küsis 
zooloog uskumatult. 

«Ei,» naeratas vanemleitnant, «aga Atlandi ookeani seda osa läbib suunas, milles liigub aurik, 
ainult üks enam või vähem elava liiklusega laevasõidutee - Londonist Lõuna-Ameerika 
põhjarannikule: Trinidadi, Georgetowni, Caracasesse.» 

Saabus pikk vaikus. Kui ekraanil paleks liikunud varje, siis võinuks arvata, et allveelaev an paigale 
tardunud. Isegi Pletnjovi monotoonsed, nukrakstegevad välja- 

kutsed sulasid ühte juhtimiskeskuses valitseva vaikusega ega häirinud seda. 
«Mis on Pavlikuga?» mõtles zooloog. «Kus ta praegu on? Kas ta on veel elus, vaene poiss? 


Missuguse ime, missuguse juhuse läbi sattus ta kašeloti selga? Kui on õige, et ta oli kašeloti seljas... 
Kas Marat ei näinud viirastust? Võib-olla lebab õnnetu poisike praegu kusagil mujal jõuetuna ja 
abituna, võib-olla on ta haavatud ja ootab päästmist?..» 

«Vasta, Pavlik!... Vasta Pavlijd... Räägib «Pioneer» .. .» 

Zooloog ei suutnud rahulikult paigal püsida. Ta pidi midagi tegema, kuhugi ruttama, jooksma, 
midagi otsima ... Teda masendas see tegevusetus, surmavaikus ja laeva liikumise igasuguste 
tundemärkide puudumine. 

«Pavlik! Pavlik! Räägib «Pioneer»... Räägib «Pioneer» ... Vasta, Pavlik!» 

«Viiskümmend minutit, Aleksandr Leonidovitš,» vaatas zooloog kella. «Kui pika tee me oleme 
sirgjoones läbinud?» 

«Viiskümmend üks miili, Lord.» 
«Ja mitte midagi pole näha... Mitte midagi,» ohkas zooloog, jätkates mööda kajutit edasi-tagasi 
kõndimist. 
Sekundi pärast ta aga peatus järsult: 

«Kapten, mida te kavatsete teha, kui me läbime veel viisteist, kakskümmend või kolrrikümmend 
miili ega leia seda kašelotti?» . 
Kapten tõstis pea, vaatas vaikides zooloogile otsa ja vastas siis: 

«Kui vaja, siis tuhnin läbi kogu ookeani, kuid ma leian selle looma. Pean kindlaks tegema, kas 

poiss on tema seljas või mitte. .. Kui ta ainult sealt maha ei ole paiskunud .. .» 

Ta vaikis veidi aega ja lisas siis: 

«Ühte ma ei suuda taibata: miks ei kasuta poiss oma relvi? Tal on ju ultrahelipüstol ja elektrikindad. 
Ta ju õppis neid suurepäraselt käsitsema. Milles on asi? Võibolla on ta haavatud. . .» 

Zooloog seisis langetatud päi paigal. Kapteni iga sõna nagu rebis katki mingi niidikese tema 
südames. Ab, Pavlik, Pavlik. . . Nii tore, nii hea poiss! 

«Vasta, Pavlik! Vasta, Pavlik! Räägib «Pioneer»... Räägib «Pi oneer».. .»» 

Raadiokabiinist kuuldus järsku ümberkukkuva tooli kolin. Pletnjovi nukker hääl katkes poolelt 
sõnalt, läks üle mingisuguseks arusaamatuks pominaks ja luksumiseks ning siis kostis äkki meeletu 
karjatus: 

«Räägi, Pavlik! .Ma kuulen! . .. .Ma kuulen. .. Tulge siia! Siia! Ta räägib! . .. Kus sa oled, Pavlik? 
Kus sa oled? Räägi, ma kuulen!» 

Kõik peale vahiohvitseri tormasid ülepeakaela juhtimiskeskusest raadiokabiini. 


XIII PEATÜKK KAŠELOTI SELJAS 


Silmi avades nägi Pavlik sedasama pimedust mis suletud silmadegagi. 

Teda allapoole suruv jõud oli veidi nõrgenenud ja ta tõstis vaevaga pea. Kiivri esiseina ees peksles 
sagedate löökidega ja lehvis kuuldamatult mingisugune raske must eesriie. Pea koos kiivriga rappus 
edasi-tagasi ja põrkas aeg-ajalt valusasti vastu kiivri siseseina. 

Veejuga vajutas pehmelt, kuid tugevasti tema rinnale ja peale, surus tahapoole tema vabalt 
rippuvaid jalgu ja püüdis teda kohalt rebida ning. põhjatusse musta kuristikku paisata. Pavliku all 
õõtsus rütmiliselt mingi tohutu suur libe mass, millel ta püsis arusaamatul viisil; nagu oleks ta sellele 
kleebitud. . 

Äkki sai kõik selgeks: tema all on kašelott... Ta kihutab ookeaniavarustes pöörase hiiglase seljas, 
«kes oma võimsa saba ainsa löögiga võib teda pulbriks pihustada isegi skafandrit purustamata... 

Pavlikut haaras õudus; näis, et teadvus kaob uuesti. Ta surus meeleheitlikult pea ja rinna vastu 
looma keha. Selle järsu külje varjus olid vastu voolava veejoa surve ning katkendlikud tõuked 
nõrgemad. Poisi rinnust kuuldus oie, kuid juba esimene kiivris vastu kajav heli kainestas teda. 


Ta hammustas huult. Vilksatas mõte: võib-olla on raadio korras ja keegi kuuleb teda? Tõepoolest - 
võib 

olla raadio töötab? Võib-olla sai ta iseendast korda? Ja samal hetkel pääses poisi kõrist vali karjatus - 
lootuse ja meeleheite hüüe: 

«Viktor Abramovitš! «Pioneer»! Kuula, «Pianeer», See olen mina! Pavlik! Päästke! Aidake!» 

Pavlik jäi värisevate huultega kuulatama, püüdes tabada kas või kõige nõrgematki vastust. 

Tühi ja õudne vaikus ümbritses teda endiselt igast küljest. .. 

Siis langetas ta uuesti pea kašeloti kehale, sulges silmad ja puhkes kibedasti nutma. ... 

See kestis aga kõigest paar minutit. Nutt katkes järsult. Ootamatu mõte sähvatas nii eredalt, et see 
näis valgustavat isegi ümbritsevate ookeanisügavuste pimedust. 

Kašelott ujub laevast üha kaugemale ja kaugemale... See on hukatus. . . hukatus. . . Ja mida 
kaugemale, seda tõenäolisem on hukkumine. Ei tohi jääda kašeloti selga. Tuleb temast lahkuda. Aga 
kuhu? Kus on allveelaev? Kust otsida? ümberringi on põhjatud sügavused. Piiritud! Ääretud! Aga 
üles, veepinnale! . .. See on üsna lähedal! Tõusta üles! Seal on pääsemine! Seal liiguvad laevad, 
aurikud. Teda nähakse, ta õngitsetakse veest välja, tõstetakse pardale. .. «Kust sa pärit oled, poiss? 
Missugune tore skafander sul seljas on!.. .» 

Pavlik oleks järsus meeleheitehoos peaaegu karjatanud. 

Ei tohi! ... Ei tohi! «Kust sa pärit oled, poiss?» — «Nõukogude Liidust, Nõukogude allveelaevalt 
«Pioneer» . ..» - «Oo, Nõukogude Liidust? Nõukogude allveelaevalt?! Jutusta, jutusta.» Ei tohi! 
Parem surra! Aga võib-olla ei olnud Pletnjovi parajasti raadiokabiinis? Võib-olla oli ta välja läinud 
ja on nüüd tagasi pöördunud? 

«Viktor Abramovitš! ... «Pioneer! Kuula, «Pioneer»! Aidake! See olen mina! Pavlik! Pavlik! 
Aidake!» 

Tal oli enesest nii kahju, et huuled hakkasid uuesti värisema ja kõverdusid, olles valmis nutuks, 
silmad aga täitusid kuumade, põletavate pisaratega. Ta. nuuksatas korra, kuid sai endast kohe võitu 
ja jäi teraselt kuulatama. 

Vastust ei olnud. 

Ei, raadio on täiesti rikkis. Mida siis teha? Mida teha? 

Jääda kašeloti selga? Aga kuhu see teda viib? Lahkuda temast? Aga kuidas? Mille abil? Kindad... 
Püstol... Nad on kasutud: latern on kustunud, raadio ei tööta tähendab, pole elektrivoolu... . 

Vastassuunas kihutas üsna lähedalt mööda kahe kahvatukollaselt helkiva kõvera hambareaga suur 
tume vari. Hetkeks olid pika väljasirutatud koonu all näha hai kaarekujulised lõuad ja kare kõht. 
Minuti pärast ilmus samasugune, võib-olla aga ka seesama hai tagantpoolt, jõudis kiiresti kašelotile 
järele, sööstis ülespoole, tegi end looka painutades kašeloti ümber ringi, möödus üsna Pavliku 
lähedalt, tormas ettepoole ja pöördus siis tagasi. Esimese järel ilmusid pimedatest sügavustest nagu 
nendest sündides üha uued ja uued avatud lõugadega ja tuhmilt läikivate nürimeelsete 
seasilmakestega haid. Tummas ringmängus keerlesid nad kašeloti ja Pavliku ümber, ringi üha 
koomale tõmmates. 

Muutus nii valgeks, et Pavlik nägi enda taga selgesti tohutu suurt, kuue meetri pikkust saba, mis 
vehkis lapiti üles-alla - sugugi mitte nii nagu ehtsatel kaladel, kellel saba tasapind on vertikaalne 
ning liigub paremalt vasakule ja tagasi. Alles nüüd, nähes saba niisugust tööd, mõistis Pavlik, miks 
kašelott liigub edasi järskude hüpetega, hookaupa. 

Eespool suutis Pavlik vaevu eristada väikest, ainult paari meetri pikkust ja umbes ühe meetri 
kõrgust uime, mis lipendas kentsakalt nagu seakõrv kašeloti selja ja kõhu vahel. Pavlik teadis, et 


seal, nende uimede juures asuvad kašeloti väikesed härjasilmad ning et sealt algavad tema koletislik 
pea ja kohutavad lõuad. 

Kašelott näis rahutuks muutuvat. Tema tohutu keha liigutused Pavliku all muutusid järsemaks ja 
hoogsamaks, võimas saba hakkas töötama uue energiaga ja vastu voolav vesi surus Pavlikut 
niisuguse jõuga, et ta suutis end vaevu suruda vastu kašeloti selga ning peita pea tema rasvakühmu 
taha. 

Haid ei jäänud maha, Võib-olla tajusid nad hiiglase väsimust või lootsid oma arvulisele 
üleolekule, võib aga ka olla, et need süvaveekiskjad erinesid harjumuste poo- 

lest oma pinnal elutsevatest sugulastest, kes kunagi ei julge kašelotile kallale tungida - igatahes oli 
näha, et jälitamine jätkub kasvava visadusega. 

Kašelott muutis oma keha asendit. Ta tõstis kergelt pead ja keha esiosa ning suundus mööda 
kaldjoont ülespoole, töötades sabaga nagu tohutu propelleriga. Võibolla oli tal juba aeg hingata 
värsket õhku, kuid võimalik ka, et ta püüdis vältida haide kallaletungi ja pääseda välja ohtlikest 
sügavustest. 

Haid tõenäoliselt taipasid kašeloti kavatsust. Juba esimesel hetkel pärast seda, kui ta tõmbus looka 
ja võttis suuna veepinna poole, ujus üks hai tema alt välja, muutis veidi oma liikumissuunda, 
pöördus selili, tegi hüppe ning haaras kinni kašeloti silma lähedal olevast uimest. Samal silmapilgul 
aga pöördus hiiglane välkkiirelt ning uime küljes rippuv hai lendas inertsi mõjulotse tema avatud 
lõugade vahele. 

Veel üks hetk ja kohutavad lõuad sulgusid, suur hai lõigati pooleks nagu pliiats ning tema 
mõlemad pooled vajusid aeglaselt põhja. Samal ajal sattus teine hai juhuslikult kašeloti saba löögi 
ette ja vajus murdunud selgrooga põhja, nagu kõverasse tõmbunud katkine nukk. 

Neist kahest ohvrist piisas kogu parve tähelepanu kõrvalejuhtimiseks. Aplad kiskjad tormasid 
viivitamatult oma hukkunud kaaslaste veel visklevate kehade kallale. 

Kašelott ujus sel ajal kiiresti veepinna poole. Muutus üha valgemaks. 

Äkki paiskus vesi kahele poole ning kašelott kerkis kahe võimsa sabalöögiga nagu hiiglaslik must 
küünal peaaegu kahe kolmandikuga oma pikkusest veepinna kohale. 

Lühikeseks hetkeks ulatus Pavliku pea kašeloti poolt tekitatud lainetest välja ning kadus siis kohe 
jälle vee alla. Sellest hetkest oli aga küllalt, et näha ümbritseval veepinnal mitut kašelottidele 
iseloomulikku fontääni, kaht inimestega täidetud paati ja auru all olevat väikest aurikut, mis liikus 
otse Pavliku suunas. 

Kašelott lebas peaaegu liikumatult veepinnal, saates mitte üles, nagu kõik teised vaalad, vaid 
ettepoole ja külgedele veetolmu ja auru fontääne, mis sarnanesid suurte lumivalgete 
jaanalinnusulgedega. Ta oli arvata- 

vasti väga väsinud ning tahtis puhata ja jõudu koguda. Pavliku kiiver ulatus nüüd veidi veest välja ja 
poiss pööras peksleva südamega pead, vaadates silmanurgast 
tagasi: 

Aurik vähendas kiirust ja lähenes ettevaatlikult. Pavlik märkas tema ninas harpuunikahurit. 

Alles siin, ookeani pinnal, oli Pavlikul esmakordselt võimalus ringi vaadata ning näha, missuguses 
ebatavalises asendis ta oli kašeloti seljas. Lähemalt oma olukorda uurinud, hüüatas ta hämmastusest. 

Nüüd sai talle selgeks, miks ta nii kindlalt kašeloti seljas püsis. Väike harpuunitükk, mis ulatus 
välja kašeloti küljest, oli juhuslikult libisenud tema skafandri vööl olevasse rõngasse, Millel rippus 
võitluses kaheksajalaga kaduma läinud kortiku tupp. Harpuun oli nii tugevasti rõngas kinni, et isegi 
vee tohutu surve kašeloti raevukal edasiliikumisel ei suutnug Pavlikut kohalt rebida. Alles nüüd 
märkas Pavlik ka seda, et vööloleva lülitustahvli kaas ripub alla, olles paljastanud kõik skafandri 


mehhanismide ja aparaatide juhtimiseks määratud nupud ja kangid. Pavlik oli ilmselt juba karavelli 
trümmis läbematult torganud kortiku vale kohta ning kogemata surunud lülitustahvli kaane nupule. 
Kaas langes seetõttu alla ja avas lülitustahvli. Pavlik sulges nüüd masinlikult kaane ja unustas selle 
kohe, olles tegevuses kõige selle jälgimisega, mis toimub ookeani pinnal. Ringi vaadates nägi ta, et 
aurik jätkab kuuldamatult kašelotile lähenemist ning tema ninas, harpuunikahuri juures askeldavad 
inimesed, tõenäoliselt valmistudes lasuks. 

Pavlik hoidis hinge kinni. 

Kohe toimub lask. Kašelott tapetakse. Tema, Pavlik, võetakse laevale... «Kust sa pärit oled, poiss?» 
Tema ei ole süüdi. Kašelott kandis ta pinnale. «Missugune tore skafander sul seljas on, poiss!» Nad 
võtavad ta laevale. «Pavlik, see on reetmine! See on alatus.» Nii ütleb kapten ja nii ütlevad kõik... 
Kõik ütlevad nii... Aga mida teha? Kašelott on väsinud - ta puhkab, magab, ega aimagi hädaohtu. 
Lahkuda kašelotist? Jääda üksi? Aga mida hakkab ta ookeanisügavustes peale valguseta, relvadeta, 
mehhanismideta? Ta hukkub! Parem olla koos kašelotiga: see on teda juba kaks korda pääst- 

nud. Ainult mitte skafandrit ära anda, mitte saladust reeta .. .» 

«A-a-ah!» 

Mõtlemata ja kaalutlemata hüüatas Pavlik meeleheitlikult ja lõi kogu jõust rusikaga vastu 
harpuunitükki, millel ta rippus. 

Kašelott võpatas, sööstis kõrvale, tõstis saba kõrgele ja lõi sellega nii tugevasti lapiti vastu vett, et 
näis, nagu oleks kusagil lähedal lastud kõrvulukustav kogupauk mitmest suurtükist. Järgmisel hetkel 
kergitas valust hullunud hiigelloom oma saba ja tagakeha koos sellel rippuva Pavlikuga vertikaalselt 
vee kohale ja sukeldus hoogsalt sügavustesse. 

Nagu mingis tardumuses, peaaegu tundetult lebas Pavlik kašeloti küljel, olles peitnud pea tema 
rasvakühmu taha. 

Viimne, võib-olla ainus pääsemislootus on kadunud. Ta ise loobus sellest, ise põgenes selle eest. 
Kuhu kihutab nüüd raevunud kašelott? Kui kaua suudab ta veel tema seljas püsida? Kui kauaks 
jätkub skafandri balloonis õhku? Aga toit? 

Mõte toidust meenutas Pavlikule ootamatult, et ta on näljane. Enne allveelaevast väljumist oli ta 
söönud maitsva ja rikkaliku hommikueine, kuid sellest oli arvatavasti möödunud juba vähemalt 
kaheksa tundi. Termos on täis kuuma kakaod. Seda varu tuleb võimalikult kaua säilitada. Ta võtab 
ainult kolm-neli lonksu, mitte rohkem. Tuleb kokku hoida. 

Kašelott kihutas väikeses sügavuses kiiresti edasi. Ta ei olnud veel rahustunud ning liikus 
järskude hoogsate hüpetega, oma tohutu suurt saba sügavale enda alla tõmmates ja seda siis jõuliseit 
ülespoole paisates. Oli küllalt valge - valitses heleroheline hämarus nagu ikka päeval Sargasso meres 
saja kuni saja kahekümne meetri sügavuses. 

Pavlik avas lülitustahvli kaane, nihutas termosaparaadi nuppu ja surus sellele. Kohe tundis ta 
huultel toru ümmarguse sileda otsiku puudutust ning neelas ahnelt mõned lonksud. 

Termose nuppu endisse asendisse viies tardus ta äkki avasui paigale. Missugune andestamatu 
rumalus! Ta 

ju kutsus välja «Pioneeri» raadiojaama, kuid tema enda raadioaparaat on häälestatud zooloogi, 
Skvorešnja ning Marati lainele. Uppunud Hispaania laeva juures rääkis ta ju ainult nendega! Kuidas 
tal see kahe silma vahele jäi? Kuidas ta võis selle unustada ja kutsuda välja allveelaeva, häälestamata 
oma aparaati tema raadiojaama lainele?! 

Värisevate kätega kobas Pavlik lülitustahvlil — kord. .. siis veel kord. . . Raadioaparaadi kang ei 


olnud oma kohal. Pavlik painutas end tavatus erutuses, püüdes näha kõike, mis on lülitustahvlil, kuid 
valgus, mis näis olevat küllalt hele, osutus petlikuks: poole meetri kauguseit ei olnud võimalik 
midagi eristada. 

«Kuhu see kang küll võis kaduda? Kas ta tõesti on murdunud ja küljest ära tulnud? Kuidas? 
Millal? Kaheksajalg ... Jah, jah, muidugi... see oli tema...» 

Pavlik vedas metallsõrmega aeglaselt mööda tühja kohta propelleri kangi ja valgustuslaterna nurm 
vahel. Äkki jäi tal süda seisma. Nupu vars oli paindunud ja nupp oli surutud vastu tahvlit asendite 
«sisse» ja «välja» vahel. Võib-olla ainult sellepärast ei põlegi latern? Pavlik hakkas nuppu 
ettevaatlikult sirgeks painutama. Siis nihutas ta nupu veel ettevaatlikumalt piki lülitustahvli pilu 
positsioonile «Sisse». 

Kiivril olevast laternast paiskus välja ere valguskiir ning samaaegselt; sellega nagu ühte sulades 
kostis Pavliku rinnust rõõmuhüüd. 

Valgusest kohkunud kašelott tegi hüppe kõrvale, kuid Pavlik ei märganudki seda tõuget. Ta naeris 
valjusti ja rõõmsalt. 

Missugune õnn - valgus! Missugune rõõm — valgus! Kui kerge ja rõõmus on süda! See tähendab 
ju, et on elektrit! On energiat propelleri jaoks! Raadio jaoks! Hurraa! Hurraa! 

Pavlik puhkes uuesti lõbusalt, õnnelikult naerma, kuid jäi äkki vait ning tema nägu tõmbus 
tõsiseks ja murelikuks. 

«Raadiot arvatavasti ei õnnestu tööle panna, sest puudub lülitus- ja häälestuskang. Tuleb proovida 
propellerit. Aga kuhu ujuda, kui see hakkabki tööle? . .. Noh, selgub hiljem. Algul propeller.» 

Pavlik proovis nihutada propelleri ikangi piki kaarjat skaalat asendisse «aeglane käik». Kang ei 
liikunud paigast. 

Pavlik vajutas tugevamini. Kang libises sujuvalt, langemata üksikute positsioonide pesadesse. 
Pavlik võttis vöölt juhtmega ühendatud tagavaralaterna, vajutas selle nupule ja suunas laterna 
valguse lülitustahvlile. 

Lähemalt vaadates nägi ta, et raadioaparaadi kang on kaugele kõrvale nihkunud ning on surutud 
propelleri kangi alla, mis seetõttu on tõstetud kõrgele positsioonide skaala kohale, liigub vabalt ega 
teosta lülitusi. 

«Ah, neetud kaheksajalg! Vaat mis ta on teinud! Kuidas ta küll sellega hakkama sai?» 

Pärast mõneminutilist ettevaatlikku ja kannatlikku tööd olid mõlemad kangid teineteisest lahutatud 
ning oma kohtadele asetatud. 

Pavlik tahtis esimesena kontrollida raadioaparatuuri tööd, kuid ei suutnud. Otsustaval hetkel, täis 
hirmu ja lootust, kartis ta seda viimast katsumust. Hinge kinni pidades puudutas ta lõpuks kergelt 
raadioaparaadi kangi ja nihutas selle «Pioneeri» lainele. 

«Räägib «Pioneer»! Pavlik! Vasta, Pavlik!» 
Kõik keerles Pavliku silmade ees. Ta tahtis midagi öelda, midagi hüüda, kuid silmist purskasid 
pisarad, kõri pigistas kramp ning avatud suust väljusid ainult kähisevad, arusaamatud häälitsused: 


«Vasta, Pavlik! Vasta! Räägib «Pioneer»!» 
«See olen mina! See olen mina - Pavlik! Ma olen siin! Ma olen siin!.. Aidake! Aidake! .. .» 
Pisarad voolasid mööda naervat, rõõmsat nägu, hüüdeid katkestas õnnelik naer: 
«Ma olen siin, Viktor Abramovitš! Ma olen kašeloti seljas! Ta kannab mind kuhugi! Kus te olete? 
Kus te olete? Aidake!» 


*Allveelaev libises välja pilpedatest ookeanisügavustest, vedades enda järel kiiresti haihtuvat 
lühikest udulinikut. Ta liikus hääletult ja kergesti, nagu tõenäoliselt liiguvad õhuta maailmaruumis 


planeedid. 
Paanilises hirmus, pingutades kogu oma koletut jõudu, 

sööstis kašelott peaaegu kramplike hüpetega tagasi sügavusse. 
Kiivri all kuuldus kapteni hääl: 
«Pavlik! See jaht võib kesta teadmata kui kaua... Kašelott tuleb tappa, et sind tema seljast maha 
võtta. .. Kas sa saad seda teha?» 
Pavliku süda tõmbus kokku. Ta vaikis veidi aega, leidmata sõnu, ja vastas siis: 
«Saan küll, seltsimees kapten! Ainult kahju on temast.» 
«Pole midagi teha, Pavlik,» ütles kapten. «Me ei saa ju teda ultnihelikahurist tulistada...» 
Vahele segas Marati erutatud hääl: 
«Lubage, seltsimees kgmandör. Lubage öelda. . .» 
«Rääkige, Marat, rääkige.» 
«Tõepoolest on väga kahju. Kašelott päästis kaks korda Pavliku - kaheksajala käest ja haide käest. 
Las ta elab, seltsimees komandör. Käskige Pavlikul propeller täiskäiguga tööle panna, nii et see 
tõukaks teda piki kašeloti keha ettepoole. Sel viisil vabaneb Pavlik kergesti ja pääseb kašeloti saba 
löökide eest.» 
Kostis uuesti kapteni hääl: 
«Pavlik, kas sa kuulsid Marati ettepanekut?» 
«Kuulsin, seltsimees komandör. See on väga hea. Kohe teengi nii...» A 

Pavlik avas lülitustahvli ja nihutas välja propelleri ning tüürpinnad. Siis leidis ta kobamisi 
propelleri kangi ja pööras selle järsult äärmisele vasakpoolsele positsioonile, mis vastas «kümnele 
kümnendikule» - täiskäigule. 

Ootamatult tugevast tõukest tumenes kõik ning hakkas 

Pavliku silmade ees keerlema. Siis nägi ta kašeloti tohutut, kiiresti sügavusse kaduvat tumedat 
varju ning tagantpoolt suure hulga korrapäraste pikikurdudega mäena aeglaselt lähenevat 
allveelaeva. 

Allveelaeva paremast pardast langes alla platvorm ning selle kohal avanes metalluks. Üle minnes 
aeglasele käigule ja kalana looka tõmbudes libises Pavlik kollakate elektrilampidega eredasti 
valgustatud laia avausse. 

XIV PEATÜKK VEESÜGAVUSTE POMMITAMINE 


Vahiohvitser leitnant Kravtsov istus allveelaeva juhtimiskeskuses lülitustahvli ees, silmitsedes 
mõtlikult ekraani ja selle kuplit. Ekraani helesinises hämaruses vilksatasid kõige mitmekesisema 
kuju ja suurusega kalade, peajalgsete ja limuste tumedad siluetid. 

Allveelaev liikus edasi kuue kümnendiku käiguga; viis kümmend viis miili tunnis oli keskmine 
ristleja kiirus, mille puhul düüside materjali ei ähvardanud ülepinge ning ei olnud vajadust laeva 
keret kuumutada ega aurukihiga ümbritseda. Aeg-ajalt libisesid leitnandi silmad lülitustahvlil ja 
juhtimiskeskuse ümaral seinal tähekogudena rahulikult põlevatele rohelistele lambikestele, mis 
rahustavalt teatasid allveelaeva kõigi mehhanismide ja agregaatide ühtlasest, häirimatust tööst. 

Äkki leitnant nagu ärkas, sirutas käe telefoni-lülitustahvli poole ja tema rahulik nägu elustus. Ta 
surus number kaheteistkümnega märgitud nupule ja kohe hakkas lülitustahvli kõrval helendama 
väike kahvatuhõbedane ekraan. Ekraanile ilmus ambulantsiruum mõne voodiga, kahe voodis lebava 
inimkujuga ja valges ikitlis zooloogiga, kes silmitses tuhmis lambivalguses mingit ka tseklaasi. 
Zooloog pööras pead ja vaatas küsivait ekraanile. 


«Andestage, Lord,» ütles leitnant tasase häälega, peaaegu sosinal, «tahaksin väga teada, kuidas 
Pavlikul läheb.» 
Zooloog noogutas pead. 
«Magab,» vastas ta samuti sosinal, astudes üsna ekraani lähedale ja kattes selle peaaegu täielikult 
oma habemega. «Magab, aga mitte väga hästi. Närvid vist mängivad vingerpussi: karjatab, tõuseb 
poolunes istuli, pomiseb midagi ja. jääb uuesti magama.» 

«Noh, pole viga. . .» alustas leitnant, kuid ei jõudnud lõpetada. 

Väljastpoolt laeva kuuldus äkki summutatud, kuid võimas plahvatus, mida saatis hüdrofoni 
ruuporist kostev lühike mürin. Ei leitnant ega zooloog jõudnud veel end koguda, kui suur allveelaev 
viskus ninaga üles, sööstis 

kohe jälle alla ja hakkas käiku aeglustamata vahetpidamatute mürisevate plahvatuste saatel 
kramplikult siiasinna visklema, nagu oleksid mingid arusaamatud jõud teda üles, alla ja igasse külge 
loopinud. 

Zooloog paisati ekraani juurest lähimale voodile. Leitnant, kes oli instinktiivselt kinni haaranud 
põranda külge kruvitud laua jalast, püsis paigal. Tema silmad libisesid suurele ümmargusele kellale, 
mis rippus seinal: kell oli täpselt kaheksateist. Masinlikult, taipamata veel, mis toimub, surus ta vaba 
käe sõrmega häiresignaali nupule: «Tähelepanu! .. Kõik kohtadele!» 

Silmapilk täitusid allveelaeva koridorid jooksvate jalgade müdinast, siis aga saabus korraga 
vaikus, mida katkestasid ainult sagedad summutatud plahvatused. 

Hoides veel sõrme häiresignaali nupul, heitis leitnant põgusa pilgu ekraanile ja tardus 
hämmastusest. Ekraani sügavas perspektiivis, tema sellel ribal, millele oma kaugelt distantsilt saatsid 
teateid laeva infrapunased lokaatorid, oli näha tavatu kiirusega «Pioneerile» vastü liikuv tohutu suur 
kobrutav ja üha kasvav tume pilv. Pilve ees kihutasid nagu tulekahjust aetuna arvutud mereloomade 
massid. Ka laeva lähedalolevad kalad pöördusid hoogsalt ning sööstsid üldises paanikas laevale 
vastu. 

«Andestage, Lord... signaalid...» ütles leitnant kiirustades ning lülitas telefoni ja televiisori välja, 
jättes zooloogi täielikku arusaamatusse ja segadusse. 

Kohe seejärel pööras leitnant lülitustahvlil teineteisele vastu kaht tüüriratast; ühel neist oli näha 
pealkiri «Parema parda lokaator», teisel «Vasalku parda lokaator». 

Pilv kattis kiiresti ekraani esiosa kitsa ülemise riba ja kupli alumise osa. . 

«Pagan võtaks! Mida see siis tähendab? Kas tõesti veealuse vulkaani purse?» pomises leitnant 
endamisi, andis laevale tagasikäigu ja katkestas kohe täielikult düüside töö. 

Juhtimis.keskusse astus kiirel sammul kapten, vaarudes laeva järsul peatumisel tekkinud tõukest. 
«Milles on asi, seltsimees leitnant?» küsis ta juba ukselt. 

«Aparaatide näitude järgi on ees midagiarusaamatut ja kindlasti ohtlikku. Sellepärast ma peatasin 
laeva teie korralduseni.» 

Kapten nägi ekraanil kiiresti lähenevat pilve. Väljastpoolt kostsid endiselt tumedad plahvatused, 
mida saatis kõmin hüdrofoni ruuporist. Laev viskles lakkamatult. 

«Tegite hästi,» kiitis kapten leitnandi tegevuse heaks. «Kui suur on nende helide allika kaugus? 
Nende suund?» esitas ta katkendlikke küsimusi, hoides kinni lauast ning tähelepanelikult silmitsedes 
ekraanil rulluvat tumedat pilve ja selle ees liikuvate loendamatute mereloomade parvi. 

«Kolmkümmend kaheksa miili! Otse vööri ees!» vastas leitnant kiiresti, heites pilgu hüdrofoni 
juures olevatele mõõteriistadele. 

«Kutsuge Arsen Davidovitš siia. Siin on tema jaoks väga palju huvitavat,» ütles kapten ja 


kummardus kaardi kohale; ta tõmbas sellele mõned jooned, silmitses mõõteriistu ja tegi lühikese 
arvutuse. «Mis see on?» ajas ta end järsku sirgu ja tema nägu muutus korraga karmiks, kiviseks. 
«See tähendab ju, et helid tulevad meie peatuskohast. Meie süvaveejaamast!» 

Sel hetkel astusid kiirustades juhtimiskeskusse zooloog ja vanemleitnant Bogrov. 

Kuuldes kapteni viimaseid sõnu, hindasid nad kiiresti olukorda. . 

«Pole mingit kahtlust, seltsimees komandör,» ütles vanemleitnant: «plahvatused kostavad meie 
peatuskoha rajoonist. Kõik see on väga sarnane veealuse vulkaani purskega, mida saadab 
põhjamuda, tuha ja peene tufi pilv. . .» 

«Jah, jah . !.» kinnitas leitnant Kravtsov. «See tuli mulle ka esimesena pähe.» 
Kapten vangutas kahtlevalt pead ja jäi mõttesse. Zooloog vaatas silmi kõrvale pööramata ekraanile. 

Allveelaevale lähenesid esimesed hirmust hullunud mereelanike salgad, kelle kujutisi 
ultraheliprožektorid juba kahekümne kilomeetri kauguseit saatsid ekraani alumisele ribale. 

Kõige ees, veepinna lähedal lendasid nooltena terava koonulised delfiinid. Nüüd polnud neil aega 
mänguks. 

Ainult harva tõusid nad üles, hüppasid veest välja, et uuendada värske õhu varu kopsudes ja sööstsid 
siis jälle hoogsalt edasi. Nende kannul kihutasid maha jäämata niisugused suurepärased ujujad, nagu 
kuldmakrelid, boniitokalad, mõõkkalad, barrakudad, haid ja teised suured kalad. Olles kõik oma 
kümme kombitsat toruna välja sirutanud ning vett oma lehtritesse imedes ja seda sealt siis võimsate 
jugaaena välja paisates põgevesid kalmaarid. Umbes kolmekümnepäine kašelottide parv loopis 
peadega nagu müüripurustajatega laiali end ümbritsevaid väikesi kalu, jahvatades neid seejärel selja- 
taga oma võimsate sabadega. Nendest kiskjatest ja meresügavuste valitsejatest teataval kaugusel ujus 
kogu jõust tihedalt koos või hajali ehmunud mereloomade ülejäänud mass ning iga plahvatuse mürin 
näis neile andvat uut jõudu ja uut kiirust. Nende viimased read kattusid aegamööda neile järele 
jõudva pilve ähvardava frondiga. 

Juba kaugele pilve sügavusse tunginud lokaatorid saatsid ekraanile ähmaseid kujutisi suure hulga 
hukkunud mereloomade kehadest, mis ujusid kõhud ülespoole või keerlesid igas suunas seal 
ootamatult tekkinud nähtamatute vooluste, hoovuste ja veealuste lainete mõjul. 

Kapten tõstis lõpuks pea, olles ilmselt mingile otsusele jõudnud. 

«Me peame iga hinna eest teada saama, mis seal toimub,» pöördus ta kõigi juhtimiskeskuses 
viibijate poole. «Helide allikas püsib ühel kohal. Me peame lalle järelikult lähenema veel vähemalt 
kümne kilomeetri võrra — kauguseni, millelt saab kasutada meie lokaatorite abi, ilma et laev 
seejuures tõsisesse ohtu satuks... Andke kolm kümnendikku käiku, Juri Pavlovitš,» andis ta käsu 
leitnant Kravtsovile. 

Vahetpidamata õõtsuv laev nihkus paigast ja sattus varsti paaniliselt edasi tormavate mereloomade 
tihedasse massi. Veel mõne minuti pärast kattis kasvav hämarus kogu ringvaate-ekraani ja kupli. 
Arvutute hulkadena kandusid mööda ekraani kalade, merisiilikute, meritähtede, meripurade, 
madutähtede, meriliiliate, krabide, vähkide, meduuside ja sifonofooride laipade kujutised. Väga 
palju oli nende hulgas ka moonutatud, puruks rebitud süvavee-korkkoralle ja merisulgi ning liikuma 
pandud 

vee poolt erakordse jõuga lahti rebitud ja kaasa haaratud vetikate kimpe. 

Plahvatuste lakkamatu kõmina saatel tungis «Pioneer» selles surma ja hävingu kaoses aeglaselt 
edasi. Pimedus muutus iga kilomeetriga üha tihedamaks ja infrapunastele lokaatoritele 
läbitungimatumaks. Kui lokaatorid olid «Pioneeri» endisest peatuskohast veel ainult kahe kilomeetri 
kaugusel, lakkasid äkki plahvatused. Pingeliselt kuulatades ja oodates jäid kõik oma pastidel vait, 
kuid vaikus jäi häirimatuks. Iga mööduva minutiga tõmbusid inimeste näod üha selgemaks ning 


nende südamed hakkasid lööma üha rahulikumalt. 

Vaikuse katkestas leitnant Kravtsov: 

«Ma loendasin sada nelikümmend kaks plahvatust,» ütles ta kapteni poole pöördudes. «Esimene 
neist kostis täpselt kell kaheksateist.» 

«Väga hea,» vastas kapten. «Ärge unustage seda laeva päevikusse kandmast.» 

Lokaatorid jõudsid sel ajal järjest lähemale laeva endisele peatuskohale. 

«Juhtige parema parda lokaatar põhjale lähemale,» käsutas kapten. «Laske tal merepõhi hoolikalt 
läbi uurida.» 

Leitnant pööras vastava tüüriratta uuele positsioonile. 

Ekraani parempoolne ülemine riba tõmbus üha tumedamaks ja temal liikuvad ähmased varjud 
muutusid vaevueristatavateks. Lõpuks oli pimedus nii tihe, et kõik kadus sellesse ja sulas musta 
ühetaolisusse. Õõtsumine nähtamatutel veealustel lainetel vaibus samal ajal pikkamööda ja laev 
libises peaaegu igasuguste liikumise tundemärkideta rahulikult edasi. 

Leitnant ei võtnud nüüd enam käsi tüürirattalt ja suunas lokaatorit ettevaatlikult kord ühele, kord 
teisele poole. Kõik vaatasid tähelepanelikult ekraanile, püüdes tabada kas või mingit nõrka varju või 
liikumise tundemärki, kuid ekraani üldiselt mustalt fooniit ei eraldunud midagi, mida inimsilm oleks 
suutnud märgata. Oli selge, et infrapunased lokaatorid an selles mudapilves täiesti kasutud. 

«Tõsta lokaator pinnale!» andis kapten käsu. «üle minna ultraheliprožektoritele!» 

«Just nii - tõsta lokaator pinnale!» kotdas leitnant Kravtsov vasakpoolset tüüriratast pöörates ja 

ülespoole tõstes. 

«Kuus kümnendikku käiku edasi!» 

«Just nii - kuus kümnendikku käiku edasi!» ütles leitnant, surus järjestikku mitmele klahvile 
lülitustahvli alumisel klaviatuuril ja nihutas punast kangi kaarekujulise skaala kohal kolme jaotuse 
võrra paremale. 

«Pioneer» sööstis kahekordistunud kiirusega edasi. Viieteistkümne minuti pärast tungisid 
prožektorite ultrahelikiired allveelaeva endise peatuskoha rajooni. Ekraani alumine riba omandas 
jälle tavalise - tõsi küll, veidi tumedama - sinaka värvuse. Allveelaeva kiirust vähendati kapteni 
käsul uuesti kolme kümnendiku käiguni ja prožektorid hakkasid hoolikalt uurima ookeani põhja. 
Ekraanile ilmus täiesti tundmatu maastik. Seal, kus varem katsid põhja meriliiliate, helendavate 
merisulgede, korkkorallide ja mitmesuguste teiste süvaveekorallide tihnikud, milles roomasid 
veripunased või kahvatud krabid ja vähid, violetsed meripurad, sinised ja punased meritähed, haprad 
madutähed ning mitmevärviliste aktiinide rosettidega kroonitud erakvähid, seal, kus varem 
pimeduses hääletult kees omapärane elu, laius nüüd ühetaoline surnud mudavaip, millest siin-seal 
ulatusid välja väikesed künkad ja kustunud merisulgede üksikud pooleldi mudasse mattunud ja 
murdunud tutid. 

Tihedaid puhmaskulmi kortsutades ja habet rusikasse pigistades silmitses zooloog sõnadeta seda 
rõõmutut ja elutut kõrbet. i 

«Kui siin toimus vulkaani purse,» lausus ta lõpuks, «siis kus on laava? Kus on pimss ja tuhk? 
Miks ei näita välistermomeetrid vee temperatuuri tõusu? Ja lõpuks kus on kraater?» 

«Näete, kus on kraater! Ja mitte üks, vaid mitu!» ütles vanemleitnant, osurtades ekraanil nähtavale 
ilmunud tumedatele, ähmaste piirjoontega laikudele. 

«Vaadake, vaadake! Neid on siin palju!» hüüdis leitnant Kravtsov. 
Tõepaolest - laeva edasiliikumisel ilmus ekraanile üha rohkem selliseid laike. 

Esiplaanile lähenemisel muutusid nende piirjocmed veidi selgemaks, kuid settimata muda pilved 
takistasid siiski veel ultraheliprožektorite tööd. Sellest hoolimata oli küllalt selgesti näha, et nende 


laikude servad kujutavad endast peaaegu korrapäraseid ringjooni ning et laikude keskosad on äärtest 
tumedamad, nagu see esineb sügavate lehtrite või aukude puhul. 

Varsti oli kogu ekraani esiosa kaetud laikudega, mis laeva edasiliikumisel libisesid mööda ekraani 
kord tiheda massina, ajuti ühte sulades ning moodustades suuri, käristatud, korrapäratute äärtega 
nõgusid, kord ekraani helesinisele põhjale laiali puistatud herneteradena. 

«Just siin seisis meie «Pioneer»,» ütles zooloog tasa ning pöördus nagu midagi meenutades kiiresti 
kapteni poole. «Ja Gorelov nõudis nii visalt, et laev jääks paigale. . . Missugune õnn, et te ei 
kuulanud teda!» 

Keegi ei vastanud. 

Kapten seisis rusikas kätega laua ääres ning jälgis ettepoole kummardunult üksisilmi ekraani. Tema 
ninasõõrmed olid laienenud ning varjatud sisemisest erutusest valgeks tõmbunud. Lõpuks lõi ta 
rusikasse surutud käe sõrmenukkidega järsult vastu lauda ning pöördus zooloogi ja leitnantide poole, 
kes seisid tema selja taga. 

«Te ütlete, et vulkaan? Purse?» küsis ta valju, erutusest kumiseva häälega. «Siin toimus 
pommitamine! Kas mõistate? Pommitati meie allveelaeva, meie «Pioneeri».» 

Ja end korrapealt nagu lahingukeerises tundes heitis ta leitnant Kravtsovile katkendlikke käsklusi: 
«Mõlemad lokaatorid tõsta veepinna kohale! Viis tõstet minutis! Tõstekõrgus kümmemeetrit! Jälgida 
taevavõlvi!» 

Sel ajal kui leitnant kapteni käsklustele vaevu järele jõudes kiiresti töötas lokaatorite tüüriratastega 
ning lülitustahvli klahvidega, pöördus kapten telefoni-lülitustahvli poole ja vajutas selle ühele 
nupule. 
Televiisori ekraan hakkas helendama ning sellele ilmus vöörikahuri ruum. Peaakustik Tšižov istus 
kahvatuna, kuid rahulikuna oma tugitoolis ja vaatas tähelepanelikult ekraanile, millel oli näha 
kapteni kuju. 
«Valmistuda lahinguks!» kuulis Tšižov kapteni käskivat häält. «Siht metall, orgaanika, klaas. 
Lennukid või 

laev. Veest õhku. Kaugus ja nurk ekraani järgi. Oodata minu korraldusi!» 

Sel hetkel helenes järsku ekraani kuppel ning sellele ilmus rahuliku ookeani kohal laiuv selge 
helesinine taevas, üksildased pilvekesed seniidis, läände kalduva päikese kiirgav kollane ketas, 
kauge ringikujuline horisont ja läänes, horisondist veidi kõrgemal kolm tillukest ristikest, nende all 
aga peaaegu piki horisonti looklev laineline suitsuriba. 

«Vaenlane nähtaval,» kuuldus televiisori ekraanilt Tšižovi rahulik hääl. «Kolm lennukit ja nende 
all ilmselt baas. Antud nurga all ei saa ultrahelikahur tulistada. Tuleb lähemale minna.» 

See oli selge ka kaptenile endale, kuid mingeid korraldusi vaenlase jälitamise kohta temalt ei 
järgnenud. Pärast minutilist kõhklemist, mille vältel ookeani pind kadus ekraanilt ja ilmus sellel 
uuesti nähtavale, tõmbas ta käega üle juuste ja ütles: 

«Jätta ultrahelikahur!» 
Mõlemad leitnandid vaatasid arusaamatult kaptenile otsa. 

«Seltsimees komandör!» ütles lõpuks vanemleitnant Bogrov, ilmselt suure jõupingutusega püüdes 
valitseda oma häält. «Meid pommitati. Meid taheti hävitada... Ilma et me oleksime selleks mingit 
põhjust andnud. Ja teie jätate selle alatu kallaletungi karistamata? Meil piisaks poolest tunnist, et 
nendest bandiitidest jääks järele ainult tolm!» 

Kapten naeratas soojalt: 

«Ma mõistan teid täielikult, seltsimehed. Ma jagan täiel määral teie pahameelt, kuid meile on praegu 
kõige tähtsam ei endast ega oma relvast enne otsustavat momenti mingit märku anda; see otsustav 
moment aga saabub võib-olla siis, kui jõuame Vladivostokki. Kui vaenlane mõtleb; et ta on meid 
hävitanud, seda parem: võib-olla ta rahustub ja lakkab meid jälitamast. Meie ülesandeks, meie 


kohustuseks kodumaa ees on viia allveelaev täielikus saladuses, täies korras ja määratud tähtajaks 
Vladivostokki. Täielikku saladust meil ilmselt ei õnnestunud säilitada. Aga kuidas vaenlane meie 
täpsed koordinaadid teada sai, on täiesti arusaamatu.» 

«Ma tean. ..» kuuldus ootamatult nõrk hääl. 

Kõik pöördusid järsult ukse poole ja nägid hämmastusega pikas, peaaegu kandadeni ulatuvas särgis 
Pavliku väikest kõhetut kuju. Pavlik seisis ukseraamile toetudes poollangetatud laugudega ja vaatas 
nagu uniste silmadega läbi kapteni, läbi juhtimiskeskuse seinte, läbi ookeanivete kuhugi 
salapärasesse, tundmatusse kaugusse. 

«Ma saan nüüd aru,» kordas ta tasa, nagu magades. «Ta seletas mulle kõik ära. Koordinaadid 
määravad... määravad. .. punkti asendi... asendi ruumis... Mulle seletas. . .» 

Ta rääkis väsinud, kustuva häälega, langetades pea üha madalamale, ja kui ta juba peaaegu täiesti 
kokkuvarisenult põrandale libises, summutas läheduses avaneva ukse müra tema viimased sõnad. 
Peamehaaniku dispetšeriruumist hüppas välja Gorelov, tormas Pavliku juurde ja hüüdis valjusti: 
«Pavlik, kullake! Kuidas sa siia sattusid?» 

Gorelov haaras kukkuva Pavliku, tõstis ta oma tugevatele kätele, surus minestusse langenud 
poisikese vastu rinda ja kandis ta mööda oma ja peaelektriku dispetšeriruumist ning läbi bioloogia 
kabineti ambulantsi. 

Tema kannul kiirustas zooloog, Res oli esimesena toibunud selle ootamatu stseeni mõjust. 
Juhtimiskeskuses valitses mõne hetke vältel vaikus. 
«Küll ta ehmatas mind oma ilmumisega!» ütles lõpuks vanemleitnant Bogrov. 

«Jah. ..» lausus kapten aeglasejt, jätkates ukse poole vaatamist. «Aga miks oli kellelgi äkki vaja 
talle seletada, mis on koordinaadid?» 

Ta pöördus leitnant Kravtsovi poole ning hakkas asjaliku tooniga andma edasisi korraldusi: 

«Laev endisest asukohast viiskümmend kilomeetrit eemale viia. Sellel kaugusel ristelda laeva 
peatamata. Häireseisukord lõpetada. Mõlemad lokaatorid jätta pinnale. Tõsteid mitte rohkem kui viis 
minutis, tõstekõrgus mitte üle kolme meetri. Kui ilmub midagi kahtlast, siis lokaatorite abil 
ettevaatlikuJt jälgida ja mind välja kutsuda. Pidage silmas, seltsimehed, et me peame nüüd 
vahetpidamata valvel olema! Meid otsitakse. Meid jälgib mingil viisil kaval, tugev ja õel vaenlane. 
Me ei tohi minutikski unustada, et see vaenlane luurab meid kusagil, valmistab meile kusagil lõksu. 
Me peame nüüd olema eriti ettevaatlikud ja valmis kõigeks. Seda tuleb öelda kogu allveelaeva 
meeskonnale ja kõigile teadusliku ekspeditsiooni liikmetele. Kui kõik on rahulik, siis kahe tunni 
pärast saadan kõik teaduslikud toötajad ja osa meeskonnast koguma ekspeditsiooni varustust, mis on 
pommitamisest terveks jäänud. Pärast selle töö lõpetamist jätkame oma marsruudil edasiliikumist.» 


Esimese osa lõpp. . 


TEINE OSA 


Ookeani saladused 


I PEATÜKK EKSKURSIOON 


Kui vaadata Atlandi ookeani põhja reljeefi kaarti, millel on näha kolme kontinendi rannikuid 
palistavad valkjassinised madala vee vöödid, suurte sügavuste laiad sinised ribad ja ookeani kõige 
sügavamate kohtade tumesinised laigud, siis torkab kohe silma ,keskmiste sügavuste helesinine 
vöönd. Hoidudes ookeani keskele ning peaaegu täpselt järgides mõlema Ameerika käärulist 
rannajoont, ulatub see vöönd ookeani põhjapiirist Islandi saare juures katkematult tema lõunapiirini, 
kus tema veed ühinevad Antarktise vetega. 

Ekvaatori kohal lõikub sellesse vööndisse suurtükimürsuga sarnanev pikergune tumesinine laik, 
mis tähistab Atlandi ookeani üht sügavamat vagumust. Selle vagumuse tipus asub kuulus Romanche 
süvik, mis nagu sunniks helesinist vööndit murduma ving ekvaatorilt järsku otse lõunasse pöörduma. 
Kõne all olev helesinine vöönd on nõndanimetatud Atlandi künnis, mis kerkib 

kahe-kolme kilomeetri võrra kõrgemale temast mõlemal pool viie-kuue kilomeetri sügavusel laiuvast 
tasasest, veidi veerjast ookeanilpõhjast. 

Siin-seal esineb sinistes vagumustes veel suuremate kuue, seitsme ja isegi kaheksa tuhande 
meetriste - sügavuste tumesiniseid laike. 

Mida siis kujutab endast see veealune mäeahelik? Mille poolest ta sarnaneb mandritel leiduvate 
mäeahelikega ning mille poolest ta erineb nendest? Kuidas mõjustab ta vee temperatuuri ja soolsust 
ookeanisügavustes? Missugust mõju avaldab ta pinna- ja põhjahoovuste suunale? Kas sügavustes 
valitsevad elutingimused on mõlemal pool seda ahelikku - nii ida kui ka lääne pool ühesugused? . 

Kõigile neile küsimustele on teadus suutnud anda ainult väga puudulikke ja ebakindlaid vastuseid. 
Ookean varjab kiivalt ja kangekaelselt oma elu ning struktuuri saladusi. Kaua aega olid need inimese 
pilgule ligipääsematud. Et teada saada ookeani sügavust antud kohas, pidi uurija laeva pardalt lahti 
kerima kilomeetrite viisi süvaveeloe raske koormisega varustatud terastrossi, mille otsas rippus pikk 
toru merepõhja proovi võtmiseks, isesulguv batomeeter põhjalähedase vee proovi saamiseks ja 
pöördtermomeeter vee temperatuuri määramiseks põhja lähedal. 

See operatsioon kestis tunde, nõudis keerukaid masinaid, laeva pikaajalist kohalviibimist ja osavat 
manööverdamist ning lõppes sellest hoolimata nii mõnigi kord trossi katkemise ja loe 
kaotsiminekuga, mida põhjustas ootamatu tormi-iil või viga manööverdamises. Kui palju niisuguseid 
mõõtmisi suutsid teostada kõigi maade okeanograaflised -ekspediisioonid alates Cookist kuni meie 
päevini ja missugune võis olla nende mõõtmiste täpsus ja täielikkus, kui tõeliselt usaldusväärsed 
meetodid nende teostamiseks leiutati alles viimase viiekiümne-seitsmeikümne viie aasta jooksul? 
Terve Atlandi ookeani kohta, mille pindala on kaheksakümmend kaks miljonit ruutkilomeetrit, on 
isegi kümme tuhat mõõtmist tühiselt väike hulk: sel juhul tuleb üks mõõtmine kaheksa tuhande 
ruutkilomeetri kohta. Tegelikult aga on kõigi ookeanide ja merede kohta kokku teostatud umbes 
viisteist tuhat 

niisugust mõõtmist. See võib anda ookeani põhja reljeefist samasuguse ettekujutuse, nagu annab 
jalutuskäik pimedale hiiglasele, kelle sammu pikkus on mitusada kilomeetrit: ta astub üle Uraali 
mäeaheliku, ei märkagi seda ja mõtleb, et jalutab mööda suurt laudsiledat Euraasia tasandikku. 

Alles võrdlemisi hiljuti, kui ilmus kasutusele kajalood, paranes olukord tunduvalt, kuid ainult 
ookeanide nendes osades, mida enam või vähem tihedalt läbivad regulaarsed laevaliinid. Ookeanide 
ülejäänud mõõtmatud ja tühjad avarused aga ootavad veel spetsiaalseid ekspeditsioone ja uurijaid. 
Kas oodatud varsti saabuvad, on teadmata. Ookeanide rannikuid valdavatel kapitalistlikel riikidel on 
nii palju tegemist vahetpidamatu sõdadeks valmistumisega ning relvastatud «intsidentidest» osa- 


võtmisega, et neil «ei jätku» summasid teaduslikeks töödeks, millel pole vahetut seost 
sõjaasjandusega. 

Liikudes edasi kolme kümnendikuga oma maksimaalsest käigust, uuris Nõukogude allveelaev 
«Pioneer» juba viiendat päeva samm-sammult veealust Atlandi künnist kohal, kus see teeb suure 
kaare Sargasso merest kuni ekvaatorini. Kord tõustes künnise harja kohale, kord liikudes piki tema 
lääne- või idanõlva, kord tehes suuri ringe peaaegu otse ookeani põhja kohal tohutu suurtes, viie- 
kuue tuhande meetrini küündivates sügavustes, nägi allveelaev oma ultraheliprožektorite ja 
infrapunaste lokaatorite abil palju niisugust, mida okeanograafid olid seni ainult ähmaselt oletanud 
või millest neil oli olnud täiesti. vale ettekujutus. 

Regulaarselt iga kuue tunni järel lähenes allveelaev põhjale või künnise nõlvale, uks tema 
metallist pardas avanes ning sellest väljusid oma abiliste — laeva meeskonda kuuluvate vabatahtlike - 
saatel professor Lordkipanidze ja okeanograaf Šelavin, kes teostasid mitmesuguseid teaduslikke 
töid: Šelavin võttis vee ja põhjamuda proove, mõõtis temperatuuri ning määras hoovuste tugevust ja 
suunda; zooloog püüdis ja kogus põhjaloomi ja süvaveeloomi ning jälgis nende 'elu. Ajuti ühinesid 
kõik ja tegid lühikesi jalutuskäike mööda põhja või. veealuse mäeaheliku nõlvu, kergitades oma teel 
pilvedena üles. ülikerget globigeriinhiiba, mis seal aeglaselt — üks senti 

meeter tuhande aasta jooksul — koguneb peamiselt keraslaste ehk globigeriinide, foraminifeeride 
hulka kuuluvate mikroskoopiliste loomakeste lubikodadest. 

Ookeani põhjas esines sagedasti pikki, kitsaid ja sügavaid kuristikke, kuid üldiselt leidis täielikku 
kinnitust laialdaselt levinud arvamus, et suurtes sügavustes on ookeani põhi tasane. Nende miljonite 
aastate jooksul, mis veealune mäeahelik oli ookeanisügavustes eksisteerinud, oli ta kattunud 
üliväikeste loomakeste jäänuste paksu kihiga, mis oli silunud kõik tema ebatasasused, teravad tipud, 
lõhed ja kuristikud, andes talle laugete, silmale märkamatute nõlvadega kõrgendiku ilme. Seepärast 
olid kõik hämmastunud, kui ultrahelirprožektorid esmakordselt peegeldasid ekraanil maastikku, mis 
meenutas kuristikest läbi lõigatud mägismaad. Sellest avastusest äärmiselt erutatud Šelavin palus 
kaptenit peatada allveelaev mäeaheliku lähedal ning rajada sellesse kohta jaam. 

Väljumiskambrist ilmusid nähtavale seitse inimest: zooloog, Šelavin, Marat, Pavlik, Matvejev, 
Skvorešnja ning Gorelov.. Kummalgi teadlasel olid meeskonna hulgas välja kujunenud omad 
poolehoidjad: Matvejev ja Skvorešnja huvitusid okeanograafia küsimustest ning neist olid saanud 
Šelavini usinad õpilased ning abilised; niisama innukateks merebioloogia ja zooloogia austajateks 
olid muutunud Marat, Pavlifk ja kõikide imestuseks Gorelov. 

Tuleb öelda, et auväärne zooloog oli päris üllatatud sellest tähelepanust tema lemmikteaduse vastu, 
mida üha selgemalt hakkas ilmutama Gorelov. Juba esimeses süvaveejaamas pärast allveelaeva 
lahkumist Sargasso merest, kui zooloog, Marat ja Pavlik parajasti väljusid allveelaevast, et suunduda 
ekskursioonile põhjalähedastesse veekihtidesse, tuli neile vastu Gorelov, kes oli tagasi pöördumas 
düüside väliselt ülevaatuselto Gorelov tervitas lühidalt käetõstega zooloogi ning seisis juba plat- 
vormil, kavatsedes kambrisse astuda, kuid häälestas siis ootamatult oma raadiotelefoni zoloogi 
lainele, kutsus ta välja ning palus kõige armastusväärsemas toonis luba seltskonnaga ühinemiseks, 
seletades, et tal on nüüd palju vaba aega ja ta võtaks heameelega osa niisugusest huvitavast 
teaduslikust ekskursioonist. 

Antipaatia Gorelovi vastu oli otsekoheses zooloogis täiesti kindlalt juurdunud ja tema ainsaks 
püüdeks oli selle inimesega käitumises mitte viisakuse piire ületada kuid Gorelovile äraütlemiseks ei 
olnud mingit alust. Südant kindlaks tehes nõustus zooloog tema osavõtuga ekspeditsioonist. 

Pimedusse mattunud ning kõikjal vilkuvate mitmevärviliste tulukestega üle külvatud kaladega 
maastiku omapära üle vahetpidamata vaimustust avaldades otsis ekspeditsiooniga ühinenud Gorelov 


innukalt zooloogile uusi põhjaloomade eksemplare. Ta aitas okeanograafii võtta põhjamuda proove, 
naljatas Marati ja Pavlikuga ning ekspeditsiooni lõpul valmistas zooloogile ääretut rõõmu sellega, et 
püüdis osavasti kinni täiesti uut liiki meduusi, kes oli esimeste hädaohu tundemärkide ilmumisel 
mudasse pugenud ning kaks korda zooloogi enese käest ära lipsanud. Teadlane oli sellest leiust 
vaimustuses ning tänas Gorelovit soojalt. 

Sellest päevast alates hakkas Gorelov varjamatu huvi ja heameelega kõigist zooloogi allvee- 
ekspeditsioonidest osa võtma. Veel enam - ta uuris isegi merebioloogiat ja -zooloogiat käsitlevaid 
raamatuid, veetis kõik vabad tunnid bioloogia laboratooriumis ning tundis huvi kõige vastu, mille 
kallal töötas zooloog. Nähes hubaseid ja sõbralikke suhteid, mis olid kujunenud Gorelovi ja Pavliku 
vahel, mõtles zooloog ajuti, kas ta mitte ei olnud liialt kiirustanud oma järeldustega Gorelovist tema 
julmuse kohta laste suhtes. 

«Paljugi mis mõnikord juhtub!» ütles teadlane endale. «Sõjaväelased on ranged ja sirgjoonelised 
inimesed. Nad arutlevad teisiti. Neile on kõige tähtsamad asja huvid, allveelaeva heaolu, inimene 
aga - isegi laps võib mõnikord jääda tagaplaanile. . . On juba niisugune elukutse,» lõpetas ta ohates. 

Kõige selle tulemusena muutus Gorelov mitte ainult talutavaks, vaid isegi soovitud osavõtjaks 
zooloogi allvee-ekskursioonidest. Täna aga, kui allveelaev peatus — ehk, nagu ütlevad hüdroloogid, 
rajas süvaveejaama — veealuse mäeaheliku juures, mis oli siin läbi lõigatud kuristikest ja lõhedest, 
osutus Gorelovi osavõtt ekskursioanisi mitte ainult teretulnuks, vaid isegi päästvaks. 

Suurepärases meeleolus valmistusid kõik allveelaevast väljumiseks. Šelavin oli juba jõudnud 
jutustada eelseisva ekskursiooni suurest teaduslikust tähtsusest. 

«Me saame nüüd tõestada,» ütles ta väljumiskambris rõõmsalt ja erutatult skafandrit selga 
tõmmates, «et ka ookeani pghjas tegutsevad murendavad jõud! Jah, just nii! Kas te suudate endale 
sellest pilti luua? Merepõhi on mitte murenemise, vaid settimise kuningriik, ütles vana Supan. 
Kinnitas kategooriliselt, et see on nii ja mitte teisiti! Absoluutselt! Merepõhjas, ütles ta, valitseb iga- 
vene rahu, igavene paigalseis. Siin, ütles ta, pole vee liikumist, mis mandritel terveid mäeahelikke 
ära kannab ja uhub. Põhjahoovusi ei saa nende aegluse tõttu arvesse võtta. Siin puudub ka neid 
mäeahelikke murendava atmosfääri liikumine. Siin sajab ainult rahulikku, miljoneid aastaid 
vahetpidamata kestvat vihma, mis. koosneb merede ja ookeanide ülemisi kihte asustavale üliväikeste 
taimsete ja loomsete organismide jäänustest. Ja ainult taoline settimisprotsess on merepõhjale 
iseloomustav, väitis Supan.» 

«Aga põhilis,elt on tal ju õigus,» märkis zooloog, sulgedes oma elektrinöela abil hermeetiliselt 
raske saapa pealist. «Tarvitseb vaid laevast välja, merepõhja minna, kui me selles kohe veendume. . 
od 

Vaevalt suu lahti teinud, kahetses zooloog kohe, et ta oli rääkima hakanud, sest Šelavini näos 
peegeldusid raevukad vastuväited: 

«Jah, jah, jah! Kohe väljume laevast! Aga lubage küsida, milles me poole tunni pärast veendume? 
Me veendume selles, et merepõhi ei ole ainuülksi settimise kuningriik, vaid temas toimuvad ka 
murenemisprotsessid! Me nägime seda juba ekraanil ja kohe näeme ka tegelikkuses. Jah!» 

«Aga kes siis oli süüdi nende protsesside toimumises, kui ookeanide põhjas töepoolest pole tuuli 
ega jõgesid?» küsis Gorelov, kontrollides enne skafandri ülaosa kohaleasetamist selgmises ranitsas 
sisalduvait hapniku tagavara. 

«Tuuli ei ole, aga jõgede asemelan hoovused!» sähvas Šelavin, kes parajasti elektrinõelaga sulges 
oma Ska- 

fandri püksiõmblusi. «Küsimus on ainult nende tugevuses ja püsivuses. Lubage mind teile 
meenutada, seltsimees Gorelov, et okeanograafia tunneb küllalt palju juhtumeid, mis võimaldavad 
otsustada süvaveehoovuste mõju üle merepõhja reljeefile.» 


Gorelov kummardas koomilise tõsidusega, võttes seda meenutust tunnustuse märgina oma 
okeanograafia-alase eruditsiooni suhtes, mis muide näis kõigile, ka talle enesele, üsna kaheldavana. 
Zooloog muigas, Marat pöördus kõrvale ja turtsatas tasakesi, Šelavin aga pommitas Gorelovit endise 
hasardiga: 

«Tuhande kaheksasaja kaheksakümne kolmandal aastal leidis Buchanan Kanaari saarte vahelistes 
väinades, samal ajal kui ümbruskonnas kahe tuhande viiesaja meetri sügavusel leidus kõikjal muda, 
umbes kahe tuhande meetri sügavusel põhja, mis oli mudast täiesti paljas. Täpselt samuti nagu 
kuival maal esineb seal kuristikke ja järske kaljusid. Tuhande kaheksasaja kaheksakümne kuuendal 
aastal tegi analoogilisi tähelepanekuid admiral Makarov «Vitjazil» La Perouse'i väinas. India 
ookeanis, Seychelles'i saarte ja Saya de Malha madaliku vahel kuni tuhande seitsmesaja meetri 
sügavusel osutus põhi samuti täiesti vabaks igasugusest mudast, kuigi teistes kohtades ligiläheduses 
see kattis ookeani põhja. Lubage küsida, mida tõestavad kõik need ja paljud teised tähelepanekud? .. 
. Nad tõestavad seda, et nendes kohtades esinevad, isegi nii suurtes sügavustes mingisugused 
hoovused - mitte pindmised, tuulest põhjustatud hoovused, vaid tõusu-mõõnahoovused, mis 
tegutsevad nii pinnal kui ka sügavustes, mitte juhuslikud, vaid püsivad, igavesed hoovused. . .» 

«Vabandage, et ma teid katkestan, seltsimees Šelavin,» segas vahele Skvorešnja, seistes oma 
ranitsa juures, mis rippus veel avatuna kambri seinal. «Mitmeks tunniks sa laadisid skafandritesse 
hapnikku?» pöördus ta Matvejevi poole, kelle kohustuste hulka kuulus allveelaeva tuukrivarustuse 
järele valvamine. 

«Nagu alati, Andrei Vassiljevitš - kuueks tunniks kuus padmnit.» 
«Kokkusurutud, tähendab?» 
«Kokkusurutud. . .» 

«Vahetada! Igasse skafandrisse laadida kuus padrunit vedelat hapnikku. Kähku!» 

Imestusest hoolimata tormas Matvejev jooksusammul kambrist välja. 

Skvorešnjale sadas rahena küsimusi: 

«Miks, .Andrei Vassiljevitš? Milleks nii suur tagavara? Kas maksab selle pärast aega viita?» 
Laia žestiga adresseeris Skvorešnja need küsimused omakorda Šelavinile. 

«Selgituste saamiseks palun pöörduda Ivan Stepanovitši poole...» põristas ta, muheldes oma 
pikkadesse vurrudesse. 

Ainult metallpükstesse rõivastatud Šelavin pilgutas segadusse sattunult oma heledaid ripsmeid: 
«Midagi ei saa aru ... Absoluutselt! Miks minu poole?» 

«Lubage, Ivan Stepanovitš! Te ju ise praegu rääkisite nii hoiatavalt, missugused mäetipud, lõhed, 
kaljud ja kuristikud meid ootavad! Tuleb olla valmis kõigeks. Selles veealuses Šveitsis võib ju 
kergesti äragi eksida. Ah? Mis te arvate?» 

Šelavin noogutas oma tavalise kahvatu naeratuse saatel pead: 

«Kiidan teie initsiatiivi täielikult heaks, Andrei Vassiljevitš.» 


*Viieteistkümne minuti pärast astusid kõik platvormile, mis rippus kümne meetri kõrgusel 
merepõhja kohal. Ülivõimsa prožektori kiir suutis vaevu läbi tungida mudapilvedest, mida olid 
põhjast üles kergitanud allveelaeva peatumisel düüsides toimunud viimased plahvatused. 

Propellerid hakkasid tööle ja kõik ujusid aeglaselt, ühe kümnendiku käiguga ookeani põhja kohal. 
Mudapilved jäid varsti seljataha. Kiivritele kinnitatud laternad saatsid mitmekümne meetri kaugusele 
pimedusse eredaid kollaseid valgusekoonuseid. 

Zooloog laskus aeg-ajalt kiiresti põhja, tõmbas midagi mudast välja ning pistis lookleva, sipleva 
või lihtsalt süldina võbiseva saagi võidutsevate hüüatuste saatel oma tohutu suurde 
ekskursioonikotti. 

Kaugel paremal ja vasakul kiirgasid tähekestena Gorelovi, Marati ja Pavliku laternad. Šelavin, 
Skvorešnja ning Matvejev olid teistest ette jõudnud ja paistsid ähmaste kollaste udukogudena. 
Aeg-ajalt kuuldus zooloogi abiliste hüüdeid ja küsimusi. Akki hüüatas Marat: 

«Meritupp, Arsen Davidovitš! Suur valge meritupp! Esimest korda näen niisugust! Kas võtan 
kaasa või pole vaja?» 

«Kuidas ta välja näeb?» 
«Erakordselt ilus! Sarnaneb kaelata kreeka vaasiga ja on pika varre otsas. . .» 

«Mis sa räägid, Marat?» erutus teadlane. «Kui see on Hypobytia caticoda, siis suudlen sind 
siinsamas selle leiu eest!» 

Ta tormas Marati juurde, saadetuna kõigi ekskursioonist osavõtjate naerulaginast. 

«Annaksin pool kuningriiki, et näha seda suudlust,» naeris Gorelov, «suudlust läbi kahe kiivri!» 

«Aärmisel juhul usaldab Marat mulle krediiti,» naljatas zooloog vastu. «Käsnataolise süvavee- 
meritupe eest, missuguseid seni on leitud ainult Vaikse ookeani põhjaosast, ei ole mul kahju isegi 
poolest. .. Pärsia kuningriigist. No muidugi!» hüüdis ta Marati juurde jõudes ja peaaegu päris põhja 
laskudes. «See on tema! See on minu iludus! Nõukogude teaduse nimel avaldan sulle tänu, Marat. 
Anna ta ruttu siia! Ettevaatlikult! Ole tema jalaga ettevaatlik, ta on väga habras.. .» 

«Stopp! Stopp!» kuuldus sel hetkel Gorelovi kurjustav bass. «Sain tal sabast kinni! Ruttu siia, 
Arsen Davidovitš! Näib, et on uudis! Mudasse puges. Ruttu. ..» 

Zooloog sööstis kiiresti sinnapoole, kust Gorelovi võidutsev hääl tõotas talle uusi roõme. 
Niisuguses elevuses möödus kiiresti ja märkamatult kaks tundi ning täiesti ootamatult kostis 
Skvorešnja hääl: 

«Miks te nii palju maha olete jäänud, seltsimehed? Meie oleme juba mäetipus. Noh, on siin alles 
imeasju! Ruttu siia! Peilin suuna. . .» 

Poole tunni pärast olid kõik kogunenud kõrgele ümmargusele platvormile, mida igast küljest 
ümbritsesid tunnimeestena mingi kõva kivimi sambad. 

«Pange tähele, seltsimehed,» seletas Šelavin, «et platvormil ei ole muda! Ta on. laudsile ja puhas. 
Siin, tuhande viiesaja kuuekümne meetri kõrgusel ookeani põhjast, tegutseb kahtlemata mingi 
hoovus ja kannab siit muda ära. See on kindlasti tõusu-mõõnahoovus, sest pinnahoovused on 
niisuguses sügavuses juba märgatamatud, süvaveehoovused aga on sellise töö jaoks liiga nõrgad. See 
hoovus peseb puhtaks kõik lõhed, kuristikud ja orud ning uhub tippe, harju ja kaljusid. Seltsimehed, 
siinset maastikku on väga tähtis hästi uurida. Teen ettepaneku mitmesse suunda - põhja, lõunasse ja 
läände - laiali minna. Idas pole midagi vaadata: sealt me tulime ja peale tasase merepõhja me seal 
midagi ei näe.» 

Nii tehtigi. Läände, mäeaheliku sügavusse, tema kuristike labürinti mindi kolmekesi: sinna 
suundusid Šelavin, Gorelov ja Pavlik; põhja poole läksid zooloog ja Matvejev, lõunasse Skvorešnja 
ja Marat. 

Zooloog ja Matvejev pöördusid esimesse parempoolsesse kuristikku ja kadusid kohe teiste silmist. 
Skvorešnja ning Marat tõusid piki vertikaalset seina mõnikümmend meetrit ülespoole ja kadusid 
samuti varsti. 

Šelavin käis aeglaselt ümber platvormi ning koputas kirvesilmaga kivisambaid ja seinu. 

«Huvitav,» pomises ta. «Huvitav. Hm. .. Hm...» 

«Mis teid seal nii huvitab?» küsis Gorelov. 

«Lubage teilt küsida, kas te teate, mis see on?» vastas zooloog omapoolse küsimusega, lüües lahti 
tüki kivimit ja silmitsedes seda tähelepanelikult oma laterna valgu ses. «Sa heldus, see on ju graniit! 


Absoluutselt! Näib, et see mäeahelik on tekkinud väga ammu magmapursete tulemusel. .. No-noh... 
Väga huvitav!» 

Ta pistis graniiditüki oma seljal rippuvasse kotti ning liikus piki siledat, nagu poleerituna tuhmilt 
vastu helkivat musta kaljuseina edasi. 
Tema ees avarnes otse läände suunduv lai kuristik «Väga hea!» ütles Šelavin. «Seda meil just vaja 
oligi. Lähme mööda seda kuristikku edasi nii kaugele kui saab. Vaadake ette, et te ei komista...» 

Ta astus esimesena kuristikku, mille laius ulatus siin ligikaudu kolmekümne meetrini. Mõlemal 
pool olid näha 

puhtad, tuhmiit helkivaid heledaid kvartsiteri sisaldavad tumedad graniitseinad. Rändurite pea kohal 
vilksatasid vahetevahel süvaveeloomade - ,kalade, vähkide ja limuste - mitmevärvilised tulukesed. 
Kuristiku kivises mudavabas põhjas ning tema seinte väikestel eenditel ja ebatasasustel kasvasid 
süvaveeaktiinid ning roomasid aeglaselt lamedad meritähed ning tihedasti harunevate kiirtega 
pitsitaolised madutähed, kuid kusagil ei olnud näha meripurasid, merisiilikuid ega teisi muda armas- 
tavaid loomi. 

Ajuti lähenesid seinad teineteisele, nagu rippudes rändurite pea kohal. Siis hakkas neis tumedates, 
süngetes kitsustes õudne. Kuristiku põhi tõusis enamikus küllaltki järsu nurga all ülespoole ning oli 
kohati kaetud suurte kaljurahnudega, millest tuli nukkidest ja eenditest. kinni hoides üle ronida. 
Kaljud vaheldusid sügavate lõhede ja laiade lohkudega, kuhu Pavlik laskus instinktiivsest hirmust 
ängistatud südamega. Elavad värvilised tulukesed vilksatasid üha harvemini ning kuristik muutus 
järjest süpgemaks ja tühjemaks. 

Mehed liikusid vaikides edasi. Aeg-ajalt kuuldus katkendlikke lauseid, mida vahetasid zooloog ja 
Matvejev ning Skvorešnja ja Marat. Harva sekka kostsid kiiresti ees mineva Šelavini sõnad: 
«Ettevaatust! Langus. Pööre. Astang.» Iga kahe-kolmesaja meetri tagant Šelavin peatus ning laskis 
käiku tiiviku hoovuste kindlakstegemiseks; seejärel mindi jälle edasi. Liiguti hanereas - ees Šelavin, 
tema järel Pavlik ja rongkäigu lõpus Gorelov. Üht madalat küngast ületades ronis Pavlik teel 
lebavale suurele kaljurahnule ning hüppas sellelt siis alla, kiirustades Šelavinile järele. Rahn lõi 
kõikuma ja kohe pärast seda kuuldus tagantpoolt Gorelovi surutud karjatus: 

«Ai, kurat võtaks!» 

Pavlik pöördus ringi. Kuristiku põhjast tõusis kerget hägu. 

«Mis te ütlesite, Fjodor Mihhailovitš?» küsis Pavlik. 

Vastuseks oli ainult ähkimine ja arusaamatu pomin. 

«Mis teiega on, Fjodor Mihhailovitš?» erutus poiss ja hakkas künkale tagasi ronima. 
«Pavlik!» kostis lõpuks Gorelovi lõõtsutav hääl. «Tule siia. Aita mind!» 

Pavlik kohkus. Künka väljaulatuvatest nukkidest tugevasti kinni haarates jõudis ta varsti selle 
harjale. Suurt kivi, millest ta oli äsja üle roninud, ei olnud enam. Allpool oli uduselt näha selle 
tohutu suur kogu, mille all läikis sinakalt metall. 

«Mis teil seal juhtus? Kas on abi vaja?» kuuldus Šelavini hääl. 

«Ei midagi erilist,» vastas Gorelov hingeldades. «Mind tabas veerev kivi. Pavlik aitab mind kohe. 
Tule ruttu siia, Pavlik!» 

Pavlik jooksis kiiresti künkalt alla ning tõukas kogu jõust kivi, mis surus Gorelovit vastu 
kaljuseina. Ühisel jõul veeretasid nad raske rahnu kõrvale ning Gorelov tõusis ähkides ja. puhkides 
püsti. 

«Jaa!» lausus ta oma varustust korrastades. «Kena kivike . .. Kuival maal oleks minust tema all 
ainult märg plekk järele jäänud. Ja ka siin, vee all, oleks mul halvasti läinud, kui poleks olnud 


skafandrit. Noh, ole terve, Pavlik! Lähme, püüame Ivan Stepanovitšile järele jõuda.» 

Šelavin oli vahepeal ilmselt juba kaugele jõudnud, sest tema tuluke ei ilmunud pikka aega 
nähtavale. Paistis, et Gorelov on kukkumisel oma jalga vigastanud, sest ta lonkas veidi ja jõudis 
aeglaselt edasi. Valu üle ta siiski ei kaevanud. 

Aeg-ajalt avanesid ühel või teisel pool kord laiad, kord piludena kitsad külgkuristikud. Ootamatult 
hüppas ühest kuristikust välja tohutu suur, pikkade tugevate jalgadega ja ülestõstetud võimsa sõraga 
punane krabi. Krabi koorikuga kaetud suur keha õõtsus kõveratel lülilistel jalgadel nagu rippuv häll. 
Kaugele, välja ulatuvad mustad silmad vaatasid ainiti, nagu raevunult kutsumata külaliste ilmumist. 
Pavlik tardus kohkunult paigale ning silmapilk oli tema jalg altpoolt põlve pigistatud laia ja paksu 
sõra nagu teraspihtide vahele. Kuuldus teravat metallikriginat. Krabi toetas kõik oma kaheksa jalga 
kindlalt põhja ning tõmbas tugevasti. Pavlik karjatas, kaotas tasakaalu ja kukkus maha. 

Gorelov, kes oli mõne sammu võrra ette jõudnud, pöördus ringi, kahmas kirve ja tormas krabile 
kallale. Krabi ei lasknud Pavlikut lahti, kergitas oma keha väljasiruta- 

tud jalgadel veel kõrgemale ja sirutas Gorelovile ähvardavalt vastu teise sõra. Kirves langes jõuliseit 
alla ning lõikas sõra ühe hoobiga puhtalt läbi. Alles pärast seda vabastas krabi Pavliku ja kadus 
välkkiirelt samasse kuristikku, kust ta oli äsja nii ootamatult ilmunud. Kogu see stseen ei kestnud üle 
minuti, ja kui poleks olnud kivisel põhjal vedelevat maharaiutud sõrga, siis oleks see võinud 
Pavlikule näida õudse unenäona. 

«Missugune koletis!» pomises Pavlik kahvatute huultega. «Ta tõmbas mind pikali... tõmbas pikali. 
Dd 

«Tühja ka, Pavlik,» rahustas teda Gorelov. «Ma arvan, et sa kukkusid rohkem ootamatusest kui 
krabi tõmbest. Kuidas sa ennast tunned? Me peame kiirustama.» 

«Vaadake, vaadake, Fjodor Mihhailovitš!» hüüatas Pavlik ehmunult, surus end vastu Gorelovit ja 
osutas kuristikule, kuhu äsja oli kadunud krabi. 

Kitsa kuristiku sissekäigu juurde kuhjunud kaljurahnude vahel nägi Gorelov mitut paari hiilgavaid 
silmi ja suurt hulka nende kohal liikuvaid sõrgu. 

«Lähme siit ruttu ära, Pavlik,» ütles Gorelov. «Paistab, et neid elukaid on siin palju. Parem on 
nendega mitte tegemist teha.» 

«No kuulge, lubage küsida, mis rumalusi te seal räägite?» segas nende kõnelust äkki Šelavini 
erutatud hääl. «Mis krabid seal on? Lubage küsida, kas te neid enne pole näinud või? Tulge ruttu 
siia! Ma tegin siin suurepärase avastuser Erakordselt rikkalik kullamaardla! Oivalised suured 
kullakamakad. Teatan sellest kaptenile ja palun siia laevast inimesi saata. Lülitan teid minutiks välja 
ja võtan ühenduse juhtimiskeskusega. Teie tulge joostes. . .» 

«Aga. . . lubage, lubage!.» hüüatas Gorelov. «Ivan Stepanovitš! Kui kaugel te meist olete?» 
Vastust ei tulnud. Šelavin oli oma raadioaparaadi ilmselt juba ümber lülitanud allveelaeva lainele. 

«No mis ta õige mõtleb!» pahandas Gorelov. «Aga võib-olla pöördus ta mõnesse 
kõrvalkuristikku? Kust teda siis nüüd otsida?» 

«Oodake veidi aega,» kuuldus zooloogi hääl. «Ta räägib laevaga oma jutu ära ja võtab uuesti 
teiega ühenduse.» 

«Noh, hea küll,» iitles Gorelov. «Lähme pikkamööda edasi, Pavlik.» 

Nad liikusid edasi. Pavlik ha,kkas juba väsima ja jõudis longates ees mineva Goreloviga veel 
ainult vaevu sammu pidada. 
Äkki kostis kusagil ees paremalt tume mürin ning seejärel nagu kõuekõmin, mis kiiresti vaibus. 
Gorelov ja Pavlik peatusid arusaamatuses. 


«Mis see võis olla?» küsis Gorelov tasa. 
Erutatult läksid nad edasi ning vaikides ja tahtmata samme aeglustades vaatasid kartlikult mustadele 
kiviseintele, petlikult kindlatena näivatele kaljukuhjumitele ja siin-seal seintest ähvardavalt välja 
ulatuvatele rahnudele. Põhi oli kivine ja mudavaba, kuid vesi muutus arusaamatul viisil 
silmanähtavalt hägusemaks. Kullakad mudapilved liikusid lainetena piki kuristikku Gorelovile ja 
Pavlikule vastu ning mähkisid kogu ümbruse üha tihedamini endasse. Edasiminek muutus järjest 
raskemaks, sest kahe-kolme meetri kauguselt ei olnud enam midagi näha... Gorelov peatus. Pavlik 
surus end hirmunult tema vastu. 
«Miks Ivan Stepianovitš vaikib?» küsis Gorlelov tasase häälega. «Kas ta õesti pole veel kõnelust 
laevaga lõpetanud? Ma kutsun ta välja. Mis kord see on, et ta niimoodi venitab!» 

Ta surus ühele nupule vööloleval lülitustahvlil ja jäi kuulatama. Vastust ei olnud. Gorelov kutsus 
telefonile zooloogi ning jutustas sellele juhtunust. 

«Mida see võiks tähendada?» küsis zooloog mõtlikult. «Tuleb laevaga ühendus võtta. Võib-olla 
nad räägivad veel Ivan Stepanovitšiga.» 

Zooloogi väljakutsele vastas vahiohvitser vanemleitnant Bogrov, kes teatas, et kõneles Šelaviniga 
minutit kümme tagasi ning pidi tema nõudel välja saatma viis meeskonnaliiget. 

Saanud teada, et Šelavin ei vasta väljakutsetele ja et just minutit kümme tagasi kuuldi mingisugust 
mürinat, andis vanemleitnant käsu, et viivitamatult katkestataks teaduslikud tööd ning et kõik 
ekspeditsiooni liikmed koguneksid ja alustaksid okeanograafi otsimist. Vanem- 

leitnant lisas, et ta kiirendab Šelavini poolt nõutud salga väljumist allveelaevast ja palub määrata 
kedagi, kes annaks talle peilinguid sellest kohast, kuhu kogunevad ekspeditsiooni liikmed. 

Varsti ilmusid kõrgel kuristiku koha] mudapilvede keskel nähtavale kaks oranži udulaiku. Need 
laskusid kiiresti allapoole, muutusid heledamaks ja minuti pärast seisid kuristiku põhjas Gorelovi ja 
Pavliku kõrval zooloog ja Matvejev. 

Nii erutatud ja mures kui teadlane oligi, sundis ta Gorelovit ja Pavlikut siiski korduvalt kirjeldama 
nähtud krabi välimust, suurust, värvust ja kehaehitust, kahetsedes, et tal ei õnnestunud seda koletist 
oma silmaga näha. 

«Sa ütled, ta ulatus sulle põlvini? Tähendab, ta oli umbes neljakümne sentimeetri kõrgune... Väga 
suur, väga suur... Tõsi küll, Jaapani rannikul elutseb krabi Pycnogonum, kes kasvab kuni ühe meetri 
kõrguseks. Aga jõud! Julgus! Ei, ei! See on täiesti erakordne juhtum! Küll on kahju, et ma ei näinud 
teda! Muuseas, need on väga targad loomad. Kõige huvitavam on aga see, et sellele uljaspeale 
ilmusid kiiresti appi tema kaaslased. Kas te olete selles päris kindlad? Ega te ei eksinud? Võib-olla 
teile ainult näis nii?» Š 
«Ei, ei, Arsen Davidovitš, me mõlemad nägime selgesti!» kinnitas Pavlik elavalt. 

«Oh kui huvitav! Kui kahju!» 

Ülal ilmusid nähtavale veel kaks oranži laiku ning põhja laskusid Skvorešnja ja Marat. Varsti 
pärast neid jõudis kohale allveelaevast välja saadetud salk eesotsas komissar Seminiga. Meestel olid 
kaasas kirkad, labidad, tereniidilpadrunid, võimas pöörlev prožektor, mis võis olla tugevaks 
majakaks, ja kast akumulaatoritega prožektori jaoks. Ühendatud salga juhtimise võttis enda peale 
komissar. 

Gorelovi jutustusest võis järeldada, et selle aja jooksul, mis Pavlikul kulus Gorelovi vabastamiseks 
kaljurahnu alt ja seejärel võitluseks krabiga, ei võinud Šelavin oma kaaslastest väga kaugele jõuda. 
Ei olnud kahtlust, et ta pidi asuma kusagil läheduses - kas peakuristikus kogunemiskohast lääne 
pool või ühes lähimatest külgkuristikest. 

Komissar asus kiiresti otsinguid organiseerima. Kümme intmest pidid läbi, uurima lähedased 
külgkuristikud - viis paremalt ja viis vasakult poolt, iga kuristiku kohta üks inimene. Komissari enda 
hooleks jäi peakuristiku kaugem läänepoolne osa. Tööks prožektoriga ja kogunemispaigast 
peilingute saatmiseks pidi kohale jääma Pavlik. 


Kõik läksid määratud suundades kiiresti laiali. 


II PEATÜKK OOTAMATU KALLALETUNG 


Laia alusega metalljalal seisev prožektor pöörles ühtlaselt oma telje ümber ning temast väljuv 
helesinine kiirtevihk liikus aeglaselt edasi, libises kord üle mustade kaljuseinte, kord tungis piki 
kuristikku kaugele. Muda oli ammu põhja settinud ning vesi rahulik ja läbipaistev nagu oivaline 
ülipuhas kristall. 

Ümberringi oli kõik tühi ja vaikne. Ainult harva vilksatas mõne mitmevärviliste tulukeste 
ridadega kaetud süvaveekala vari või libises mööda parv helendavaid vähke, pärast seda aga valitses 
tumedates veesügavustes jälle häirimatu rahu. 

Pavlik istus peaaegu keset kuristi.kku kõrguval üksikul kaljul, mis kerkis esile siia-sinna laiali 
pillatud rahnude seast. 

Meeleolu oli räbal. Iga varju ilmumine pani teda võpatama ja valvsaks muutuma. 
Ajast, mil kõik olid laiali läinud okeanograafi otsima oli möödunud juba ümbes kümme minutit. 

Vahetpidamatu närvipinge ning millegi kohutava ja ähvardava ootus hakkas Pavlikut väsitama. 
Aeg-ajalt tungisid tema kiivri alla vanemleitnant Bogrovi ja zooloogi hääled, mis küsisid, kas kalju 
ümbruses on kõik korras ja kas mõni seltsimeestest ei ole sinna tagasi pöördunud, kuid ka need 
hääled kostsid üha harvemini ja harvemini: võimalik, et teeraskused ja mure Šelavini pärast sundisid 
küsijaid mõtlema rohkem otsingutest kui ohutult kõrgel üksildasel kaljul istuva poisi enesetundest. 

Kui väsimus hakkas eriti tugevasti võimust võtma, haaras Pavlik oma metallkindaga kinni 
prožektori jalast ja siis muutus kuuldavaks prožektorit pöörava väikese mootori ühtlane musikaalne 
undamine. See heli rahustas Ja julgustas poissi. 

Kaugelt pimedusest ilmus nähtavale väike, nõrgalt fosforestseeriv vari. See oli mingi kala, suurte 
sügavuste elanik, kes piki kuristikiku lähenes aeglaselt Pavliku kaljule. See kala ei olnud sugugi 
hirmuäratav ja Paylik silmitses uudishimulikult tema näiliselt igasuguse jõupingutuseta edasi 
libisevat keha. Kala alt möödus proiektori koonusekujuline kiir ja sellest hajuv valgus neelas mõneks 
hetkeks kala nõrga helenduse. Siis ilmus see uuesti ja võis selgesti näha kala üimmargust lihaselist, 
umbes meetripikkust keha, sirbitaolisi uimi ja suurt võimsat saba. Sealsamas ümbritses kala tihe 
sätendav udukogu, mille tekitajaks oli suur hulk mingeid helendavaid süvaveeloomi - vähke või 
limuseid. Ootamatu vilkusega sööstis kala parve kõige tihedamasse kohta ja hakkas laialt avatud 
lõugadega kümnete kaupa seda saaki neelama. 

Äkki sukeldus pimedusest esile veel üks sametmust kala. Näis, et tema tugeva laia sabaga, pika 
lameda peaga ja väikesi, tahapoole painutatud hambaid täis külvatud lõugadega sale ja kuivetu keha, 
oleks võinud pigemini esimest kala meelitada kerge saagina, kui talle mingiks ohuks olla. Ent sellele 
vaatamata, et teine kala oli esimesest kolm korda väiksem, lähenes ta julgelt ja hakkas suure kala 
ümber tiirlema. Loogeldes selle ees, tegi ta hoogsaid ringe, ilmudes kord tagantpoolt, kord küljelt, 
kõige sagedamini aga viibis tema lõugade ees ja vaatas oma suurele vastasele just nagu üksisilmi 
otsa. See aga ei pööranud väiksemale tähelepanu ning jätkas oma nähtavasti kergema ja. maitsvama 
saagi neelamist. 

Mõistmata, mida taotleb väike nobe kalake, jälgis PavJik kasvava huviga seda kummalist stseeni. 

Ja äkki, sel tabamatul hetkel, kui suur kala oli oma lõuad saaki täis ahminud ja need sulges, et 
neelata, oli väike tiirutaja parajasti otse tema ees, tegi hoogsa liigutuse ja kahmas laialt avatud 


lõugadega oma vastase koonust kinni. 

Üllatunud Pavlik hüüatas imestusest ja hüppas püsti. Kõike, mis järgnes sellele ootamatule 
kallaletungile, jälgis Pavlik silmi kõrvale pööramata, ammulisui ja kramplikult kinni hoides 
prožektori kerest. 

Suur kala tardus esialgu ootamatusest, siis aga raputas jõuliseit pead nagu koer, kes ajab ninalt 
herilast ära. Ent väike jõhkard oli oma kõverad hambad sügavale vaenlase koonu surunud ega 
taandunud karvavõrdki. Vastupidi - Pavlikule näis, et raputamise ajal nihutas kiskja ennast mööda 
vastase pead isegi kaugemale, aidates end seejuures sabagia. Suur kala, kellelt oli võetud võimalus 
kasutada oma ainsat relva - hambaid -, keerles raevukalt, meenutades huulte küljes rippuv'h lukuga 
tumma, peksles sabaga igassekülge, tõmbus rõngasse ja ajas ennast uuesti sirgu. Ta sööstis hoogsalt 
allapoole, kihutas siis uuesti üles ja raputas pööraselt pead, püüdes jõuga oma lõugu vabastada, kuid 
väike sametmust kiskja oli vaenlase peaga nagu ühte sulanud ja rippus endiselt selle küljes. Veelgi 
enam - Pavliku silma all nihutas ta end mööda seda pead üha kaugemale, seejuures järjest rohkem 
pärani ajades oma lõugu, mis näisid olevat nagu kautšukist. Juba olid nende kohutavate lõugade 
vahele kadunud suure kala silmad, juba ulatus tema lai ümmargune pea jämeda voolikuna paisuvasse 
neelu. Venides nagu elastne kummikinnas, nihutas väike kiskja end piki saagi silindrilist keha edasi 
ning viimase iga raevukas liigutus ainult kiirendas seda edasiliikumist. Ja mida kaugemale väiksesse 
makku libises saak, seda rohkem venis kiskja kõht, suurenes mahult ja vajus üha allapoole. 
Hämmastav võitlus lähenes lõpule. Saamata lõpustesse värsket vett, saak ilmselt lämbus vaenlase 
kõhus ja oli suremas. Kiskja lõugade vahelt ulatus nüüd välja veel ainult ta tagakeha ja nõrgalt 
pekslev saba. Väikese röövli kõht oli paisunud tohutu suureks, omanikust mitu korda suuremaks 
õhukeste läbipaistvate seintega kotiks. Prožektori laias kiires nägi Pavlik läbi nende seinte saagi 
tohutu, rõngasse tõmbillnud keha ähmaseid piirjooni ja tema surnud, klaasistunud silmadega suurt 
pead. Minuti pärast kadus kiskja lõugade vahele lõpuks ka saba. Väike, kolmekümne sentimeetri 
pikkune, ebanormaalselt 

suureks veninud kõhuga kalaujus aeglaselt ülespoole ja kadus läbitungimatusse pimedusse. 

Möödus tükk aega, enne kui Pavlik hämmastusest toibus. Ta jäi mõttesse selle maailma üle, kus 
karmid eluseadused nii alasti ja tihedalt põimuvad surmaga. Mõtetest äratas teda zooloogi hääl: 
«Mida kuuldub, poju? Mitte midagi uut?» 

«Ei midagi, Arsen Davidovitš ... Aga teil?» 
«Ka mitte midagi, Pavlik. Mulle näis kahtlasena üks suur kivihuinnik ja ma loopisin seda tükk aega 
laiali. Nüüd lähen edasi. . .» 

Jälle saabus vaikus. Pavlik vaatas ringi. Kauguses vilksatasid mõned rohelised ja kollased 
tulukesed, mis kiiresti kohe jälle silmist kadusid. Prožektori helesinine koonus libises kõrgel põhja 
kohal, valgustas oma peegeldunud ja hajunud valgusega ähmaselt üksikuid kaljurahne ning roomas 
mööda kuristiku musti seinu aeglaselt edasi. Põhjas näis valitsevat tavaline rahu, kuid Pavlik rohkem 
tundis kui nägi kivide ja kaljurahnude vahel mingit ebamäärast liikumist. Ta ootas, kuni prožektori 
kiir jõudis tagasi sellesse suunda, kallutas siis prožektori alla ja vaatas pingutatult sinna, Surutult 
karjatades põrkas ta kohe õuduse ja hirmuga tagasi. 

Kahekümne kuni kahekümne viie meetri kaugusel kaljust ja kaugemal kuni nähtavuse piirini oli 
kogu kuristiku põhi kaetud arvukatest kuusnurksetest kilpidest moodustunud veripunase parketiga, 
millest tiheda liikuva võsana kasvasid välja suured massiivsed sõrad. 

Hiiglaslike krabide jõugud täitsid kogu pinna kivide ja kaljurahnude vahel ning seisid ja rippusid 


nendel, haakudes küünistega igasse nukki ja süvendisse. Nende peast kaugele välja ulatuvad pungis 
silmad sätendasid prožektori kiirtes nagu suured ahhaadist tammetõrud. Krabid seisid liikumatult 
oma pikkadel lülilistel jalgadel, nagu oleks neid pimestanud prožektori ere helesinine valgus. 

See vaatepilt kestis ainult mõni sekund, kuid hirmust tardunud Pavhkule tundus, et on möödunud 
terve igavik. Valgusekoonus libises põhja kohal edasi ja. pöördus kuristiku seina poole. Pimedus 
näis muutuvat veel tihedamaks. Pavlik seisis hirmust ja nõutusest aheldatuna, 


178 


suutmata end liigutada. Mida tahavad need krabid? Kuhu nad lähevad? Kas nad viimaks ei kavatse 
tema juurde kaljule ronida? Pavlik nägi vaimus oma pelgupaiga kõrgust ja kalju peaaegu 
püstloodseid siledaid külgi ning rahunes veidi, jätkates pimedusse vaatamist. Prožektor jõudis 
ringiga tagasi ja tema helesinised kiired libisesid jalle üle põhja. 

Selle lühikese ajaga olid krabid jõudnud juba peaaegu kaljuni ja tardusid seal uuesti paigale, 
pimestatuna eredast valgusest. Seal aga, kuhu valgusekoonus ei ulatunud, liikusid nende esimesed 
read kalju jalami juures ja Pavlik nägi, et nad püüavad mööda kalju järske külgi üles ronida. Pavliku 
süda jäi seisma. Tähendab, krabid tahavad tema juurde jõuda! Nad otsivad teda, Pavlikut! Prožektori 
valgus phnestab neid. .. Tuleb prožektor peatada! . 

Pavlik vajutas nupule prožektori jalal ja valguse koonus tardus paigale, lõigates põhjas valitsevast 
mustast pimedusest välja suure ringi, mida üleni katsid punased kilbid neid ümbritseva sõrgade 
metsaga. Kõrval, kuristiku seinte pool aga märkas Pavlik hajunud valguses jätkuvat ebamäärast 
liikumist. Krabid kavatsesid teda ümber piirata! Nad liikusid tumeda massina kiiresti mööda põhja 
edasi, möödudes kaljust mõlemalt poolt. Pavlik pöördus järsult, takerdus jalaga prožektorit aku- 
mulaatorikastiga ühendavatesse juhtmetesse ja oleks peaaegu kukkunud. 

Vaevu jalule jäädes vaatas Pavlik alla ja tema põlved muutusid nõrgaks: krabid olid asunud 
tormijooksule! Nad ronisid üksteise selga, ehitades laia alusega püramiidi, ja tõusid aste-astmelt 
kiiresti üha lähemale kalju tipule. 

Vaenlaste niisuguse kavaluse ja visaduse nägemisel haaras Pavlikut õudus. Ta seisis kangestunult 
ja tema ajus vilksatasid katkendlikud mõtted: «Tuleb seltsimehi appi kutsuda. . . Aga nad on vist 
juba ,kaugel. .. Kui siia jõuavad, on hilja. . . Krabid ronivad kalju tipule. . . Mida teha? Mida teha? 
Aga Šelavin? Ta on võib-olla haavatud, jookseb verest tühjaks. Ükskõik. . . Tema juurde võib hiljem 
minna. ..» Pavlik oli juba valmis hüüdma ja komissari kutsuma. 

Ootamatust mõttest muutus süda kergemaks ja hakkas rõõmsalt peksma: 

«Propeller! . .. Selgmine reservuaar! . .. Tõusta kalju kohale. . . See on ju päris lihtne! .. . Ükski 
krabi ei jõua järele!» 

Pavlik langetas käe kiiresti vööle, kuid kohe tardusid sõrmed päästvale nupule ega surunud seda. 

«Aga prožektor? ... Jätta prožektor maha? Joosta postilt ära? Ei tohi! Krabid võivad juhtmed 
puruks rebida. Salk jääb majakast ilma. Ei, ei! Mitte mingi hinna eest! Aga mida siis teha?» 
Pavlik heitis pilgu alla. 
Püramiid kasvas kiiresti üha kõrgemaks, lähenedes järjest kalju tipule. 

Tohutu suured, kohutavad sõrad ähvardavalt üles tõstetud, ronisid krabid katkematu elava vooluna 
ülespoole. Veel kaks astet ja nad ujutavad üle kalju tipu, tõukavad Pavliku pikali ja... 

Äkki hakkas Pavlik end kiruma: «Oh, missugune lollpea! Kuidas ma võisid seda unustada! ;.. 
Kuidas ma võisin niimoodi pea kaotada!» 
Ta haaras vöölt ultrahelipüstoli, suunas selle krabide püramiidile ja surus kõige ülemisele nupule - 
«orgaanika». Krabide ülemised read tardusid kohe paigale, nende pikad lülilised jalad nõtkusid ja 


ülestõstetud sõrad langesid jõuetult alla. Järgmisel hetkel pudenes kogu püramiid nagu kaardimajake 
laiali ja kõverdunud, konksu tõmbunud jalgadega krabid libisesid elutult allapoole. Pavlik naeris 
tasakesi, ise seda tajumata, ja nagu joovastunult liigutas püstoli rauda paremalt vasakule ja vasakult 
paremale, üha kaugemale ja kaugemale kaljust. Krabide read kivistusid püstoli kiire all ja vajusid 
nagu niidetult põhja. Pavlik oli unustanud kõik muu maailmas ning maksis kätte üleelatud hirmu ja 
kohkumise eest, niites oma nähtamatu vikatiga halastamatult piirajate jõuke. 

Äkki tungis. Pavliku kehast läbi terav metallikrigin. Tugev tõmme jalast pani teda vaaruma ja ta 
oleks peaaegu kukkunud. Pavlik vaatas seljataha. Tohutu suur, rohkem kui poole meetri kõrgune 
krabi oli oma sõraga tema - põlvest kinni haaranud, toetus jalgadega kaljule ja 

rebis teda usutamatu jõuga platvormi teise ääre poole. Sealt paistsid alt üles kerkivad sõrad ja 
küünistega varustatud peenikesed, terasvarbade taolised jalad. Enne kui Pavlik millestki aru sai, 
ilmusid platvormile veel mitu krabi, kes talle kallale tormasid. Uuesti kuuldus õudset, üdini tungivat 
kriginat ning jõuline tõmme teisest jalast sundis kramplikult püstolit pigistavat Pavlikut põlvili 
langema. Esimene krabi vabastas Pavliku jala ja haaras kiiresti sõraga tema küünarnukist kinni. Püs- 
toli raud sattus seejuures otse vastu krabi koorikuga kaetud rinda. Ühe hetke vältel vaatasid inimene 
ja loom teineteisele otse silma, kohe seejärel aga avanesid krabi sõrad, tema jalad nõtkusid ja ta 
vajus nõrgalt oma pikki tundlaid liigutades kaljuplatvormile. Pavlik pööras püstoli suudme uutele 
ründavatele vaenlastele ja jõudmata talle läheneda, langesid need tema ees nagu mingi nähtamatu jõu 
sunnil kuulekalt ja vaikselt põlvedele ega tõusnud enam. Palavikuliselt püstolit liigutades ei mär- 
ganudki Pavlik, kuidas tema teine jalg vabanes kohutavate pihtide vahelt. Ta hüppas. püsti ja jooksis 
platvormi äärele. Sealoli teine püramiid ja seda mööda ronisid visalt ülespoole üha uued ründajate 
read. Surmavad helilained hävitasid mõne hetkega ka selle püramiidi. All kihava massi suunas 
endiselt püstoliga siksakke tehes pani Pavlik teise käega maksimaalse pöörete arvuga tööle 
prožektori mootori. Valgusekoonus libises kiiresti mööda kuristiku põhja kalju jalamiümber ja 
temast maha jäämata liikus edasi surmatoov helikiir. Viimaks hakkasid ründajate jõukudes avalduma 
esimesed kabuhirmu tundemärgid. Kord siin, kord seal tormasid krabid valguskiire, lähenemisel 
igasse külge laiali, ronides seejuures üksteise selga ning põgenedes üle tagumiste ridade pimedusse, 
kaugemale hukatuslikust kiirest. . 

Prožektori valgusekoonus tegi kalju ümber veel mõned üha laienevad ringid ja siis nägi Pavlik 
lõpuks enda ees ainult laipadega kaetud põhja ning kauguses, äärmiste nõrkade prožektorikiirte 
hämaruses kiiresti põgenevate krabide viimaseid ridu... 

Pavlik langetas püstoli. Tema käed ja jalad värisesid ning üle kogu tema higise keha jooksid 
külmavärinad. 

Nõrgaks, jõuetuks muutunud jalad suutsid teda ainult vaevu kanda. Täiesti rammestunult, peaaegu 
teadvusetult laskus ta akumulaatorikastile ja sulges silmad. .. 

«Peili siis ometi, Pavlik!» kuuldus äkki Skvorešnja kauge, summutatud, nagu läbi vati tulev hääl. 
«Kas sa magama oled jäänud või?» 
Pavlik virgus. 
«Just nii... peilin,» vastas ta aeglaselt ja ajas end jõupingutusega püsti. 
Tema aju oli veel otsekui udusse mähitud, tajpas halvasti ja tegutses nagu unes. 

Varsti ilmus mööda põhja libisevas prožektorikiires nähtavale Skvorešnja võimas kuju. 
Skvorešnja lähenes väsinuna kaljule ja nagu kivistus siis äkki. 

«Mis see on, Pavlik?» hüüdis ta hämmastunult ja osutas põhja katvatele laipadele. 

«Krabid. ..» vastas Pavlik väsinult ja istus uuesti kastile. «Nad tulid mulle kallale... Kas te ei 


leidnud midagi, Andrei Vassiljevitš?» 

«Ei! Räägi siis ometi mõistlikult, mis siin juhtus!» 

Selleks ei olnud aga enam aega. Üksteise järel nõudsid peilinguid Matvejev, Marat, zooloog ning 
abisalga liikmed. Akki ilmus pimedusest ka komissar, kes tuli kohale iseseisvalt. Kõik liikusid 
aeglaselt, olles väsinud ning mures tulemusteta jäänud otsingute pärast. Keegi ei olnud leidnud 
Šelavinit, keegi ei olnud näinud isegi tema jälgi. . . Kaljule lähenedes ning Skvorešnja ärevaid 
hüüatusi ja küsimusi kuuldes aga lisasid kõik erutatult tempot, et kiiremini kogunemispunkti jõuda. 
Ja seal ei olnud lõppu imestusel, kui end juba kogunud Pavlik kiirustades ja seosetult jutustas 
üleelatud piiramisest. 

Zooloogi mure Šelavini saatuse pärast saavutas kõrgeima astme. Ta ei suutnud leppida mõttega, et 
tema õpetatud sõpra võiks olla tabanud mingi saatuslik õnnetus. Sellele lisandus. salajane 
meelehärm, et tal ei olnud jälle õnnestunud oma silmaga näha elus ja tegevuses neid ebatavalisi, 
teadusele seni tundmatuid krabisid. Isegi nende laipu ei saanud ta lähemalt uurida, sest juba esimesel 
puudutusel lagunesid need tema sõrmede all ja muutusid vormituks pudrutaoliseks massiks. 
Ultrahelilained olid hävitanud igasuguse seose nende kehade 

molekulide vahel ning olid kutsunud esile aine täieliku lagunemise. 

Ja see Chiasmodom niger!... «Must õgija»! Väike märkamatu kalake, kes teadusele seni tundmatul 
viisil saab jagu enesest kolm korda suuremast saagist ning neelab selle alla! Ja niisuguse saladusliku, 
ebatavalise küttimisviisi võib-olla mitte täiesti täpset kirjeldust peab ta kuulma poisikese, peaaegu 
veel lapse suust, selle asemel et ise seda vaadelda! Õnnetu päev! Hirmus... hirmus päev! 

Zooloog vaatas ringi, libistas ähmaseks tõmbunud pilgu üle kalju juurde kogunenud kaaslaste, kes 
elavalt arutasid ebatavalisi päevasündmusi, ja hüüatas äkki erutatult: 

«Seltsimehed, kus siis Gorelov oh? Gorelov ei ole veel tagasi! . . .» 
Kõik vaatasid segadussesattunult kord talle otsa ja siis enda ümber. 
Gorelovit ei olnud tõepoolest nende seas. 


III PEATÜKK MUDASSE MAETUD 


Valu oli jalast jäljetult kadunud ja Gorelov astus kergel sammul mööda kivist, märgatavalt 
kallakut kuristikku, lõigates õlaga vett ja laveerides põhja katvate kaljurahnude vahel. Kuristiku 
ebatasased, arvukate eenditega seinad kord lähenesid teineteisele, kord kaugenesid uuesti. 

Pärast veerandtunnist vahetpidamatut käiku taipas Gorelov, et ta oli teinud vea: käänaku taga 
kerkis tema ette ootamatult sile, nagu tohutu kirvega tahutud kaljusein. Edasi ei olnud kuhugi minna 
ning ta pöördus tagasi. Kuristikust välja jõudes jäi Gorelov mõttesse. Möödub veel hulk aega, enne 
kui teised seltsimehed otsingutelt tagasi pöörduvad. Poleks sugugi paha seda aega ära kasutada 
otsinguteks teistes kuristikes. Jah,. see poleks sugugi paha... Üheski suhtes... Ja kui veel pealegi just 
temal, Gorelovil, õnnestub leida Šelavinit2.. 


184 


Ta kujutles selgelt, missuguseks triumfiks see talle oleks. Peale selle, kui õigust öelda, siis oli tal 
sellest puhtsüdamlikust, tulihingelisest ja lapselikult lihtsameelsest inimesest kahju. Rumalus 
muidugi, kuid siiski kahju. .. 

Gorelov pöördus otsustavalt paremale, möödus neljandast ja viiendast kuristikust, mida pidid läbi 
otsima Matvejev ja Belogolovõi, ning sisenes järgmisse, kuuendasse kuristikku. 

Varsti märkas Gorelov, et vesi tema ümber muutub häguseks, laterna valgus aga omandab üha 
kollakasoranžima värvuse. Põhjas, algul lahkudes ja nõgudes, seejärel aga ka tasastes kohtades ilmus 


nähtavale tihe, ilmselt kaua seisnud muda. Iga sammuga suurenes mudakihi paksus ning ka jalge alt 
tõusvad pilved muutusid üha tihedamaks. 

«Aga hoovus? ...» vilksatas Gorelovi peas mõte. «Kas siin siis hoovust ei ole?» 

Kuristiku seinad nihkusid teineteisele üha lähemale, nende eendid aga ulatusid järjest kaugemale 
välja, ühinedes siineseal Gorelovi pea kohal. Paistis muide, et nende seinte näiv kõrgus ja võimsus 
oli tingitud neil tohutute kübaratena lasuvatest mudakihtidest. Ajuti varisesid nende alt läbi minevale 
Gorelovile kaela mudakamakad, mis põhjani jõudmata kohe laiali valgusid. 

Gorelov ei pööranud sellele tähelepanu. Temas kasvas veendumus, et just siit tuleb otsida 
Šelavinit. Ta puges läbi seintest välja ulatuvate eendite vahelt ja ronis üle kaljurahnude. Tema pea 
kuumas; higi voolas üle näo ning hingamine oli muutunud raskeks ja katkendlikuks. 

Oranžist hämarusest kerkis ootamatult esile kõrge mudaküngas ja Gorelov hakkas vaevaliselt 
sellele ronima. Muda oli siin millegipärast teistsugune kui mujal. 

Ta oli kohev ning jalad vajusid temas põhjatusse sügavusse, leidmata all, mingit toetuspunkti. 
Uskumatute jõupingutustega roomas Gorelov lõpuks künka tipule ja tõusis seal püsti, vajudes 
põlvini mudasse. Hingeldades vaatas ta ringi, tõstis siis äkki silmad ja nägi oma pea kohal võlvi. 
Selle võlvi välimus hämmastas Gorelovit. See ei olnud must, laterna kiirtes tuhmilt helkiv graniit- 
võlv, vaid näis olevat nagu hallist toortsemendist ning 

oli täis suuri, korrapäratu kujuga auke. Paistis, et aeg ei ole veel jõudnud siluda nende aukude 
teravaid, nurgelisi piirjooni, ning võlv näis olevat nagu värskeid, lahtisi haavu täis. 

Gorelov pöördus kitsas tunnelis ringi ning põrkas seejuures oma metalse küünarnukiga tugevasti 
vastu üht kaljunukki, andes sellele kõmiseva löögi. Samal hetkel nägi ta õudusega, kuidas võlvi 
ilmusäkki kitsas looklev pragu. Enne kui ta jõudis end liigutada, eraldus võlvist tasase kahinaga 
tohutu suur mudapank ja langes alla. Gorelov tundis tugevat tõuget, mis paiskas ta jalust maha, ning 
seejärel kohutavat valu oimukohal. 

«Varisemine. ..» vilksatas tema ajus peaaegu ükskõikne mõte. Siis mattus kõik musta, teadvust 
enesesse mähkivasse pimedusse... 


Lamades küljeli, nagu teda oli paisanud varisev mudapank, tegi Gorelov pingutuse tõusmiseks, 
kuid langes kohe jõuetult tagasi. 

«Näib, et olen haavatud. .. Aga vist kergelt... Lõin pea vastu telefoniaparaati.. Mida teha? Kui 
paks on mudakiht minu kohal?.. Tuleb abi kutsuda... Ise ei pääse välja. . .» 

Nõrkus haaras veel tugevamini keha ning pea langes kleepuva sooja vere laiku. Gorelov sulges 
silmad ja lebas mitu minutit jõuetult, millelegi mõtlemata. 

«Bu-bu-bu . .. bu-bu-bu... bu-bu-bu...» kuuldus kusagilt ebaselget pominat. 

«Tuleb abi kutsuda...» pöördus tagasi endine mõte, kuid Gorelovil ei jätkunud jõuau ainsagi sõna 
lausumiseks. Ta võis ainult kuulatada neid arusaamatuid helisid, mille tekitajaks näis olevat vere 
tukslemine tema meelekohtades. Siis järsku lakkas pomin, pea aga kumises endiselt. 

Gorelov püüdis rääkida. ; 

«Halloo! . . .» kuuldus kiivri all nõrk kume hääl. «Halloo! Räägib... Gorelov...» 

Ta jäi vait ja kuulatas. Vastust ei olnud. 

«Ei kuulda... Liiga tasa... Tuleb valjemini rääkida .. .» mõtles Gorelov, püüdes end rahustada. Ta 
vai- 

kis veidi aega, kogus jõudu ja hüüdis siis, nagu talle näis, täiest kõrist: 
«Seltsimehed! . .. Siia... appi... ma olen muda alla maetud. .. varisemine...» 


Kurnatuna sellest jõupingutusest jäi ta uuesti vait ja kuulatas kaua, peksleva südamega. 
Ümberringi valitses sügav, häirimatu vaikus. 
Gorelov lebas liikumatult ja suletud silmadega. Pikkamööda pöördusid tagasi mõtted: 

«Ei kuulda... Miks?.. Raadio on rikkis? . .. Mida teha?. .. Mida nüüd teha? ..» Mõte töötas üha 
kindlamalt ja visamalt. 

«Bu-bu-bu .. .» kuuldus kusagilt altpoolt uuesti tumedat pominat. Gorelov tõstis ehmunult pea, 
mille ta oli toetanud kiivri siseseinale. Arusaamatud helid lakkasid. Gorelov oli nüüd veendunud, et 
see pole hallutsinatsioon, pole vere kohin ja tuksumine peas, nagu talle varem näis. Ei, need helid 
tulid kusagilt väljast, altpoolt, nagu oleks keegi või miski elav tema, Gorelovi all liikunud ja mingit 
tööd teinud. Ta kuulatas kaua hinge kinni pidades; kuid vaikus jäi häirimatuks. 

Gorelov langetas väsinult pea. Mida uut tõotavad talle need helid? Missugune uus hädaoht võib 
peituda nendes tundmatutes, salakavalates sügavustes? Selle uue, lähedase ja üha läheneva ohu palge 
ees unustas Gorelov oma lahusolu kaaslastest. oma üksinduse... Tuli meelde krabi ... Ka mudas 
elab, liigub, toitub ja paljuneb suur hulk põhjaloomi. : . Mitmesuguseid meripurasid ja merisiilikuid. 
-. Need on kõik pisiloomad, aga kas ei või siin olla ka midagi ähvardavat, midagi niisugust, mida 
noor, veel lapsekingades olev mereteadus ei oska aimatagi? Missuguseid andmeid oli sell teadusel 
näiteks nendest hiigelkrabidest?... 

«Bu-bu. .. bu-bu... bu-bu... bu...» 

Gorelov oli kõrva tihedasti vastu kiivrit surunud ega eemaldanud seda sealt enam. Helid kuuldusid 
ebaselgelt, kuid kindlasti altpoolt, väikeste vaheaegadega, kord lakates, kord uuesti alates. Niipea kui 
Gorelov eemaldas pea kiivrist, kadusid helid, kuid kohe, kui tema kõrv või meelekoht puudutas 
kiivrit, muutusid nad uuesti kuuldavaks. 

Gorelovi mõte töötas nüüd intensiivselt ainult ühes suunas: kuidas vältida kohtumist selle uue, 
tundmatu hädaohuga? Aga miks peab see just tingimata olema hädaoht? Võib-olla on see lihtsalt 
mõni süütu loomake, kes puurib või uuristab graniiti kuristiku põhjas, ja teda on täiesti asjatu karta. 
Lord ju ometi rääkis kunagi, et on olemas mingisugused limused, kes enesele kõige kõvematesse 
rannakaljudesse süvendid, isegi terved koopad närivad. Võib-olla on selle kära tekitajaks ainult 
teokarbi hambulise ääre või mingisuguse teise, kõva kivimi uuristamiseks määratud vahendi 
katkendlik krigin. .. 

Nüüd suhtus Gorelov neisse kahtlastesse häältesse juba rahulikumalt. Kogu aja jooksul, mis ta 
neid oli kuulnud, ei olnud nad selgemaks ega valjemaks muutunud. Tähendab, nende helide allikas 
ei lähene temale ega püüagi seda teha. Jah, jah .. Kõige tõenäolisemalt on tegemist lihtsalt mingi 
oma asjadega tegevuses oleva looma rahuliku tööga. Hea oleks siiski selles veenduda . .. Aga 
kuidas? 

Nende mõtiskluste ajal oli Gorelov jõudnud tublisti puhata. Ta tundis uue jõu juurdevoolu ja 
proovis tõusta, kuid arvatavasti lasus temal liiga paks ja raske mudakiht ning selle kergitamine käis 
tal üle jõu. Külgedel seevastu nihkus märg ja järeleandlik mass kergemini kõrvale. 

Gorelov otsustas tungida läbi end katva mudakihi, kuid liikuda seejuures mitte otse üles, vaid 
külgsuunas, kus muda näis olevat järeleandlikum. Tundes end palju värskemana ja südimana - 
kuivõrd niisuguses olukorras saab juttu olla südidusest -, ei mõelnud ta enam aegajalt kostvatest 
helidest. Need ei häirinud teda enam. Ta hakkas hoogsalt käsi liigutama, rebis oma metalsete 
peodega lahti märja, poritaolise muda kamakaid, pigistas neid kokku ja surus enese alla. Juba 
esimesed tööminutid valmistasid talle oma tulemustega erakordset rõõmu. Tema ette moodustus 
väike, määrdunud laterna kiirtest tuhmilt valgustatud süvend, milles ta uue energiaga asus edasi 
liikuma. Pärast pooletunnist visa tööd oti Gorelov sel viisil läbi roomanud juba peaaegu pool meetrit. 
Tal õnnestus isegi pääseda vööl oleva lülitustahvli juurde ja suruda sellel nupule «toit». See andis 
talle võimaluse 

rüübata mõni lonks kuuma kakaod. Kui tänulik oli ta nüüd Skvorešnjale viimase ettenägelikkuse ja 
hoolitsuse eest! Õhk skafandris oli suurepärane ja vedelat hapnikku pidi jätkuma veel kauaks. 

Pärast väikest vaheaega ja puhkust asus Gorelov uue energiaga tööle, kuid ei jõudnud veel paari 
sentimeetritki edasi nihkuda, kui tema skafandri metallsõrmed äkki kõlksatasid vastu mingit kõva, 
kivist tõket. Esimesel hetkel ta kangestus ehmatusest, kuid jõudis siis otsusele, et see on väike, muda 
alla maetud kaljurahn, ning hakkas enesele mööda selle rahnu külge ülespoole teed rajama. Ta töötas 
agaralt, tehes ainult lühikesi pause, et puhata, kuid kivine tõke ei kadunud, vaid kerkis siledana, 
ühegi nukita ülespoole. Nüüd sai Gorelovile selgeks, et tema ees on tunneli graniitsein. Kogu tema 
senine töö oli olnud asjata. 

Gorelovit haaras meeleheide. Ta langetas pea koos kiivriga mutta ja lebas jõuetult, ajuti nagu 
hääletus nutus kogu kehast võppudes. 

Äkki ta virgus. Kui palju on tal järele jäänud hapnikku? Ta ei tea ju isegi seda, kui kaua ta pärast 
varisemist teadvusetult lebas... Kümme minutit või kümme tundi? Ja iga mööduva minutiga möödub 
üks loetud minut talle veel jäänud elu-raasukesest! Tal pole õigust lebada tegevusetult. Ta peab 
lõpuni võitlema! «Bu-bu-bu. .. bul-bu-bu...» kuuldus alt tuttavat pominat. 

Meeleheitliku energiaga asus Gorelov uuesti tööle, kuid suundus nüüd allapoole. Miks? Ka ta ise 
poleks osanud selle kohta enesele aru anda. 

Pea ees tungis ta mudasse uuristatud koopas edasi, olles selles juba peaaegu vööni. Määrdunud 
latern suutis ainult vaevu valgustada tillukest ruumi tema ees. Käed valutasid. Ole näo valguv higi 
pimestas silmi. Veel mõned tiigutused, siis tuleb puhata. . . Äkki libisesid Gorelovi sõrmed üle 
mingisuguse sileda pinna ning altpoolt kostis peent, vaevukuuldavat kriginat. Sõrmed eemaldasid 
muda sellelt tõkkelt. . . Järsku hakkas Gorelovi süda nagu paigast nihkudes meeletu jõuga kloppima. 
Mis see on? Mida see tähendab? Labidas?! Ei või olla! Enne kui ta suutis midagi taibata, kuuldus 
altpoolt oota- 


189 
matult ja üsna lähedalt tuttavat pominat, selle hulka aga tumedalt, kuid küllalt arusaadavalt: 
«Kurat! .. .» 3 
Gorelov põrkas tagasi, nagu oleks teda löödud, ja karjatas kõigest jõust: 
«Šelavin! . .. Šelavin! . .. Kas see olete teie?» 
«Aga lubage küsida, kes siis veel? Kes seal on?» «See olen mina! Mina... Gorelov. Mu jumal! Me 
otsime teid. .. Ma jäin muda alla...» 
«Nagu minagi?! Pole midagi öelda!» 
Šelavini sõnad, mis kostsid läbi skafandrite metalli küll tumedalt, kuid täiesti arusaadavalt, andsid 
tunnistust tema kadestamisväärsest rahust ja näitasid, et ta on isegi säilinud teatav annus huumorit. 
Vapper teadlane oli ilmselt kaugel meeleheitest ega olnud isegi nii õnnetus olukorras sugugi julgust 
kaotanud.. Gorelovile meenus okeanograafi harjumus mingist huvitavast tööst kaasakistuna valjusti 
iseenesega kõnelda, kiruda kuuldavalt äpardusi ja väljendada edu puhul vaimustust. Nähtavasti ei 
olnud see komme Šelavinit maha jätnud ka nüüd, kus talle olid kaela varisenud tohutud mudamassid 
ning ta nägi vaeva nende alt väljapääsu leidmiseks. Polnud kahtlust, et see Selavini monoloog 
kanduski Gorelovini pominana, mis teda algul nii .oli kohutanud. Gorelov puhkes isegi naerma... 
«Kuidas teie enesetunne on, Ivan Stepanüvitš? Ega te varisemisel viga ei saanud?» 
«Mitte kõige vähematki! Tungin väljapääsu poole... võiks öelda, et hakkasin mutiks. Aga mis teie 
teete?» 
«Ma .olen kergelt haavatud... Mitte midagi tõsist. Uuristasin ka, aga sattusin graniitseinale. Nüüd ei 
tea, kuhu minna.» 
«Missuguses suunas te liigute?» 


«Kuidas missuguses? Noh... .otse enda ette.» 
«Lubage küsida, kas teil kompassi ei ole? Või ei oska te sellega ümber käia?» kostsid zooloogi 
küsimused tuttavas, praegu lihtsalt vaimustavas ärritatud toonis. 

Tõepoolest - kuidas ta võis unustada nii lihtsa ja antud olukorras nii hädavajaliku asja! Gorelov 
tõmbas käe läbi porise muda vaikides silmade juurde ja heitis pilgu kompassile. 

«Sein on minust põhja pool, Ivan Stepanovitš.» «Noh, väga hea! Uuristage piki seina lääne poole. 
Seal on väljapääs tunnelist. Võlv langes mulle kaela keset tunnelit, väljapääsu lähedal. Arvatavasti 
moodustus mudaküngas, mis kuristiku seinte juures on madalam. Hoiduge meetri võrra seinast 
eemale, muidu satute eendile ja peate ümber selle minema. Just sellesama eendi alt ma leidsingi 
suurepärase kullamaardla.» 

Maastikul kõike märkama harjunud teadlase treenitud tähelepanuvõime päästis nüüd olukorra. 

Mudavangid alustasid uuesti tööd. Ähkiv ja puhkiv Šelavin rääkis peaaegu vahetpidamata, kord 
kurtes kaotsi läinud kullamaardla üle, kord vaimustusega jutustades nende kahtlemata 
hüdrotermaalse päritoluga kullakamakate ebatavalisest oktaeedrilisest kujust... 

«See on väga haruldane nähtus,» kõneles ta. «Kas te mõistate, missugust huvi see äratab 
teadusemaailmas? Ptüi, kurat! Muda on nii nätske, et kui poleks skafandrit, siis võiks temas 
lämbuda! Absoluutselt! Arvatavasti läheneme künka välistele kihtidele, väljapääsule... Muide, 
mõned nendest tähelepanuväärsetest kullakamakatest jõudsin ma siiski kotti pista. Suurepärased 
puhtad kaheksanurksed kristallid, selle kuju kohta erakordselt suured. . .» 

«Ivan Stepanovitš,» katkestas okeanograafi Gorelov, «miks te ei vastanud väljakutsetele? Kas teie 
raadio on rikkis?» 


«Varisemine toimus just sel silmapilgul, kui ma olin lõpetanud jutu allveelaevaga ja kavatsesin 
uuesti teiega ühendusse astuda. Minu lülitustahvel oli avatud, muda pääses sellele ligi ja ummistas 
lülitid. Kas teie raadio on ka korrast ära?» 

«Jah. Ei suuda taibata, mis põhjusel. Võimalik, et vigastasin kuuldeaparaati, kui peaga selle vastu 
põrkasin.» 

«Võimalik, võimalik. . . Kuidas teie haavaga lood on?» «Verd ei tule ammu enam. Meelekoht ainult 
tuikab, pakitseb kogu aeg. Pole midagi tõsist...» 

«Mis te ütlesite? Viimaseid sõnu ei kuulnud. Arvata vasti tõmbasite pea kiivri seinast eemale ja helid 
ei jõudnud minuni.» 

«Jah . .. Kogemata.» i 

«Seda ma arvasin... Ma hakkan vist välja jõudma. Muda on juba päris vedel. Kuidas teil seal on?» 
«Minu ümber on muda endine. Ikka tihe. Ma ei suuda kiiresti töötada. .. Nõrkus. .. Hing jääb kinni. . 
> 

«Noh, pole viga! Kannatage veidi, kullake! Kohe kui välja pääsen, hakkan teile vastu uuristama. 
Teie puhake, kiirustada pole kuhugi. Karastage ennast kakaoga...» 

Oh ei! Gorelov kiirustas, kiirustas kogu jõust. Mida lähemal näis pääsmine, seda kirglikumalt, 
seda kannatamatumalt püüdis ta selle poole. Ta töötas, pingutades kogu oma juba lõpukorral olevat 
energiat. Tema teadvust varjas ajuti udu ja Šelavini hääl ei ulatunud temani, kuid ta liigutas peaaegu 
masinlikult oma nõrkevaid käsi ja roomas elu eest võideldes sentimeeter haaval edasi. 

«No nii! Puuh! Lõpuks-ometi! Ronisim välja!» kandus temani okeanograafi rahulik, võidutsev 
hääl. 

Näis, et Šelavin võtab oma pääsmist nagu midagi ette teada olevat, kogu seda traagilist sündmust 
aga nagu mingit teaduslikku eksperimenti, mille tulemustes ei saa hetkekski kahtlust tekkida. Kõik 


läks nagu pidi minema ja eksperiment arenes normaalselt. Tähelepanuvõime, enesevalitsus, 
ettenägelikkus - kõik oli omal kohal ning nüüd võis ta end rahulolevalt sirutada ja öelda: «Puuh!» 

Gorelov nägi teadlast nüüd hoopis uues valguses. Ta oli täis vaimustust ja tänulikkust. Tuli välja, 
et osad on vahetatud: tema tahtis päästa Šelavinit, kuid nüüd päästab Šelavin teda.. 

«Ivan Stepanovitš... kallis...» pääses ootamatult Gorelovi suust vaikne hüüatus. 

Vastust ei tulnud. Gorelov kuulatas teraselt. Kas tõesti läks ära?! Rõõmustas enese pääsmise üle ja 
jättis teda maha?! Gorelovit haajras meeletu hirm, kuid juba järgmisel hetkel kuuldus Šelavini hääl - 
armas, tuttav hääl: 

«Noh, kuidas teil läheb, seltsimees Gorelov? Tuleb kiiver künkasse pista, et teiega rääkida... 
Hakkan teile vastu uuristama. Hoidun meetri kaugusele seinast ja meetri võrra kõrgemale enda 
väljatuleku kohast. Teil pole vaja töötada, võite puhata. Mul läheb nüüd asi kiiresti. Kahju ainult, et 
labida ära kaotasin!» 

Möödus siiski vähemalt tund, enne kui mudast ilmus nähtavale Gorelovi kiiver. Šelavin pidi üksi 
tema juurde teed rajama, viimase poole tunni vältel aga Gorelov isegi ei vastanud enam okeanograafi 
küsimustele. Kui Šelavin lõpuks temani jõudis, oli Gorelov teadvuseta. Olles ka ise küllalt nõrk, tiris 
Šelavin Gorelovi uskumatu vaevaga mudakünkast välja ning asetas ta künka jalamile. Seejärel avas 
ta Gorelovi vööl oleva lülitustahvli ja juhtis tema skafandrisse tugevdatud hapnikujoa, kuid ka see 
tavalistes tingimustes maagiline vahend ei andnud tulemusi. Gorelov ei tulnud teadvusele. 
Okeanograaf puhkas veidi, karastas end mõne lonksu kakaoga, haaras siis Gorelovi keha õlgadele ja 
hakkas teda väljapääsu poole tassima. Varsti aga andsid end tunda suured jõukulutused ja Šelavinit 
haaras tohutu väsimus. Oletades vee vastupanu tungis ta edasi kuristiku ebatasast kivist põhja 
katvate kaljurahnude seas ning puges koos Gorelovi elutu kehaga läbi kitsa kuristiku seintest välja 
ulatuvate nukkide vahelt. Ta suutis ainult vaevu jalga jala ette tõsta. Ta ei olnud enam võimeline 
midagi mõtlema ega tundnud isegi rõõmu, kui kauguses hakkas vilkuma pääsmist tõotav 
prožektorikiir ning talle tormasid meeleheitlikult žestikuleerides vastu mitu inimkuju. Tõelist 
rahuldust, peaaegu õndsust tundis ta alles siis, kui tema õlgadelt võeti Gorelovi keha ja ta võis silmi 
sulgedes ning peaaegu teadvust kaotades langeda sõprade kätele... 


IV PEATÜKK KAKS LAHENDATUD SALADUST 


Pärast pommitamist Sargasso meres veetis allveelaev kaksteist ööpäeva peaaegu vahetpidamatus 
liikumises, uurides selle aja jooksul tohutu suures piirkonnas rnerepõhja veealuse mäeaheliku ja 
Aafrika mandri nõlva vahel. Allveelaeva teel leidus mitmeid võrdlemisi ,kõrgeid veealuseid mägesid 
ja kõrgendikke ning sügavaid vagumusi ja süvikuid. Šelavini arvukad märkmed andsid täieliku pildi 
sügaval asetsevate ja põhjalähedaste veekihtide temperatuurirežiimist, tihedusest, soolsusest ja 


193 


keemilisest koostisest. Kivimite ja alumiste mudakihtide proovid, mida Šelavin oli hankinud, 
valgustasid paljusid Atlandi ookeani geoloogilise ajaloo küsimusi. 

Zooloogi valitsuse all olevas bioloogia kabinetis kasvasid ähvardava kiirusega süvavee- ja 
põhjafauna uute, senitundmatute esindajate kollektsioonid. 

Auväärt teadlase süda hakkas aga alati valutama, kui ta nägi purki, mis seisis silmatorkaval kohal 
tema töölaual, ja purgi kõrval lebavat suurt, ilmetu välimusega teokarpi. Purgis asus tohutu suure 
krabi kühmuline ja hõredate harjastega kaetud ning ähvardavalt laiali aetud võimsate ja hambuliste 
harudega veripunane sõrg, mille Gorelovi kirves oli maha raiunud. Teokarp kuulus nõukogude 
zooloogi Lordkipanidze nimelise uue, maailmale veel tundmatu, kuid meie teadlase silmis juba 


kuulsa karbiliste klassi ainsale esindajale. Zooloogi enda, Tsoi, Marati, Skvorešnja, Gorelovi ja 
Pavliku kõige hoolikamad otsingud igas süvaveejaamas ei olnud seni mingeid tulemusi andnud. See 
ebatavaline mollusk oli mitte ainult zooloogile ja tema ustavatele kaaslastele, vaid peaaegu kogu 
meeskonnale nagu mingiks maaniaks, mingiks kinnisideeks muutunud. Huvi salapärase molluski 
vastu kasvas veelgi, kui zooloog teatas, et molluski kehaehituse ja vere keemilise koostise uurimisel 
on Tsoi leidnud tema veres tohutul hulgal lahustunud kulda, mistõttu ka molluski kaal on erakordselt 
SUUT. 

Tsoi jätkas kirglikku, väsimatut tööd molluski keha hoolikalt säilitatud jäänuste kallal. Näis, et 
kõik on temas juba läbi uuritud. Molluski kehaehitust, keemilist koostist, seedekanalit 
toidujäänustega, lihaste-, vereringe- ja närvisüsteemi ning paljunemiselundeid — kõike oli Tsoi 
zooloogi järelevalve all uuririnud. Mis aga puutub veres sisalduvasse.kulda, siis ol teadlane jõudnud 
järeldusele, et nende molluskide alalises elukohas peab merepõhjas leiduma laialdasi kullamaardlaid, 
samasuguseid nagu see, millele oma õnnetu seikluse ajal hiljuti oli sattunud okeanograaf. 
«Tõenäoliselt,» ütles zooloog, «on kuld seal mingil põhjusel tugevasti merevees lahustunud ning sel 
kujul üle läinud looma verre.» 

Kõigest hoolimata jätkas Tsoi visalt salapärase molluski keha jäänuste uurimist, rääkimata 
kellelegi midagi 

oma eesmärkidest ning püüdes seda tööd teha ainult üksi olles, kui laboratooriumis ei olnud kedagi 
teist. Esines muide päevi, kus ta ei puudutanudki seda tööd, vaid kõndis süngelt mööda 
laboratooriumi edasi-tagasi või jättis kõik sinnapaika, tõmbas selga skafandri ja läks üksi või koos 
Marati ja Pavlikuga ookeani põhja hulkuma. 

Ka täna, pärast seda kui ta oli meeleheitliku ilmega kolmejalgse tabureti eemale tõuganud, 
tõusnud ning juukseid sasides mööda laboratooriumi kõndima hakanud, rõõmustas teda väga Marati 
ilmumine. 

«Noh, Tsoi, mis sina siin üksi rändad?» küsis Marat ja heitis pilgu laboratooriumilauale, milleloli 
näha lõpetamata, poole pealt kõrvale heidetud töö tundemärke. «Kui töö ei lähe, siis tule kaasa 
merepõhja. Mul on Skvorešnjalt mõned ülesanded. . .» 

««Töö ei lähe!» . . .» kordas Tsoi .ärritatult ja pahvatas meeleheitliku häälega, nagu oleks temas 
miski rebenenud: «See pole töö, vaid selge piin! . . .» 

«Olen juba ammu märganud, et sul on vahetevahel kehv tuju,» märkis Marat ettevaatlikult. 

«Kui sulle tuleb pähe mingisugune idee, mis päeval ega ööl rahu ei anna... .» alustas Tsoi, istus 
taburetile ja haaras pea käte vahele, «kui ta kord on sul juba peaaegu käes, kord aga libiseb jälle ära, 
nagu irvitades sinu üle... Kui sa vaid teaksid, Marat, kui raske see on! Mulle näis, et ma olen suure 
avastuse lävel.» 

«Avastuse?» võpatas Marat nagu esimeste pasuna helide juures kõrvu teritav sõjahobu. «Oo, Tsoil 
Kui see pole saladus. . .» 

Tema silmad hakkasid särama, hääles kuuldus paluvat tooni ja isegi alistumatu juuksetutt pealaeli 
näis veel kõrgemale kerkivat, paistes kehastunud küsimusmärgina. Tsoi naeratas kibedalt ja ütles: 
«Kahjuks on see pigemini kujutletav avastus. Noore, kogenematu, kergesti innustuva inimese 
unistus.» 

«Ära kaota julgust, kallis Tsoi,» ütles Marat, istus Tsoi kõrvale teisele taburetile ja asetas käe 
sõbra põlvele. «Ainult need inimesed, kes võtavad asja südamesse, teevad tõelisi, suuri avastusi. 
Milles on as!. Ütle...» 

Tsoi vaikis jälle mõnda aega ja alustas siis pärast teatavat kõhklust vaikse häälega: 

«Kui Arsen Davidovitš väitis, et lahustunud kulla leidumine selle neetud Lordkipanidze-nimelise 
molluski veres on seletatav juhusega, ei saanud ma südamepõhjas temaga nõus olla. Juhused on 
looduses haruldased... Neile ei saa toetuda. Kõigel peab olema oma seaduspärane seletus. Kas 
ookeani põhi on siis tõesti nii tihedalt neid kullamaardlaid täis? Mulle meenus, et tegelikult kujutab 
kogu Maailmaookean endast hiiglaslikku kullamaardlat . .. Kõik tuhat kolmsada miljonit kuupkilo- 
meetrit ookeanivett on täis kulda! Sa peaksid seda teadma. Merevesi sisaldab ju enamikku 
maakoores leiduvaid elemente. Suuremal või väiksemal hulgal, paljusid ainult protsendi 
mikroskoopilistes murdosades, kuid siiski sisaldab. Seal on kõike, alates hapnikust, vesinikust, 
naatriumist ja kloorist ning lõpetades raua, hõbeda, kulla ja isegi raadiumiga. Puhtal kujul või 
mitmesugustes keemilistes ühendites teiste elementidega. Peamist osa etendavad merevees muidugi 
hapnik ja vesinik kui vee enda koostisosad. Kui neid elemente sisaldub merevees üheksakümmend 
kuus ja pool kaaluprotsenti, siis kloori on temas kõigest kaks protsenti, naatriumi üks koma neliteist 
protsenti, magneesiumi, väävlit, kaltsiumi, broomi ja rubiidiumi sajandikke ja tuhandikke protsente 
ning kulda tühiselt väikesel hulgal, miljondikes protsentides. Kui aga korrutada need kaduvväikesed 
kullakogused Maailmaookeani paljude miljardite. tonnideni ulatuvate veehulkadega, siis selgub, et 
Maailmaookeanis sisaldub sadu miljoneid tonne kulda!» 

«Kui õpiks seda kulda tootma,» lausus Marat mõtlikult. «See alles oleks valuuta! Nõukogude 
Liidu grandioosne, ammendamatu kullafond! Aga kindlasti on keegi juba selle tootmisega katset 
teinud?» 

«No muidugi! Kui palju kordi! Aga midagi ei tulnud välja. Kõik katsed lõppesid 
ebaõnnestumisega. See tähendab, kulda ju toodeti, aga tulu oli sellest vähe. Milligrammi kulla 
tootmine läks maksma - ütlen lihtsalt lõrdluseks - terve grammi kulda. Tootmine ei tasunud ennast 
ära. Ma mõtlesin, et kui inimene ei suuda oma keerukate meetodite abil mereveest küllaldasel 

määral kulda ammutada, siis võib-olla suudab seda mollusk. . .» 

«Või nii. . .» venitas Marat. «Kuid... kuid sa ju ise ütlesid, et ookeanis esineb kuld väga vähesel 
määral vees lahustununa, molluski veres on ta aga tugevasti kontsentreeritttd. See pole ju üks ja 
seesama...» 

«Muidugi pole üks ja seesama. Aga kas ookeanis elavad loomad ja taimed ei kasuta ookeani vees 
kaduvväikestes hulkades lahustunud elemente tervete oma kehaosade ülesehitamiseks? Võta näiteks 
kaltsium. Merevees on teda kõigest viis sajandikku protsenti, kivikoralliliste ja lubikoralliliste 
eluskaalust aga moodustab kaltsiumoksüüd ehk lubi kuni viiskümmend kolm protsenti; mõnede 
limuste kodades on lupja isegi üle kuuekümne protsendi. Või võta räni. Merevees on teda üks-kaks 
kümnetuhandikku protsenti, aga ränikäsnade eluskaalust moodustab ta kuni üheksakümmend 
protsenti! On organisme, kelle kehas esineb üht või teist elementi tuhat korda suuremas 
kontsentratsioonis kui neid organisme ümbritsevas vees.» 

«Ahaa! Ahaa! Lase edasi!» keerles Marat erutatult taburetil. «Hakkan taipama! ... Räägi, Tsoike, 
räägi. . .» 

«Kuidas see toimub?» jätkas Tsoi, nakatudes Marati erutusest. «Mitmesuguste elementide soolad 
tungivad kergesti läbi veelooma või -taime õhukese kesta ja ühinevad seal orgaaniliste ainetega. 
Seejuures lähevad nad üle kolloidsesse olekusse ja kaotavad sellega võime minna tagasi 
ümbritsevasse vette. Organism hoiab need elemendid endas kinni ning kasutab neid toitumiseks ja 
oma Skeleti või koja ehitamiseks, mõnikord aga veel ka kes teab missugusteks muudeks otstarveteks. 
Ma siis mõtlesin. . .» 

«Hurraa! Taipasin! Taipasin, pagan mind võtaks!» hüüahls Marat püsti hüpates. «Suurepärane! 
Geniaalne! Need neetud molluskid imendavad mereveest kulda! .. Me paneme nad enda jaoks 


kulda imendama! Me muudame nad kullavabrikuteks! Nõukogude kullavabrikuteks! Tsoi! Tsoi, sa 
pead tööd jätkama! See on geniaalne idee! Sul pole õigust seda sinnapaika jätta! See on vajalik meie 
kodumaale! Sa kannad vastutust...» 

«Ma saan sellest ise ka väga hästi aru .. .» ütles Tsoi 


197 


peaaegu vabandava tooniga. «See oleks ju sotsialismile tõeliseks kullast kantsiks! Aga mida ma saan 
teha? Juba viisteist päeva piinlen selle probleemi kallal, kuid mitte midagi ei tule välja. .. Mul pole 
peaaegu enam materjaligi - sellest neetud molluskist pole peaaegu midagi järel. Oleks veel üksainus 
eksemplargi!» 

«Ma leian selle!» hüüdis Marat kätt üles tõstes. «Vannun sulle! Kuigi peaksin selle juures käe või 
jala kaotama! Paistab, et pea olen ma nagunii juba kaotanud. . Aga niisuguse avastuse puhul ei ole 
elustki kahju!» 

«Noh, vennas, jälle purskab sinust ideede ja avastuste fontään,» kostis ukselt zooloogi hääl. 
Teadlane astus kiiresti laboratooriumi ja hakkas selga tõmbama oma silfiist töökitlit. «Lase käia.. . 
Jutusta. . . Mulle meeldib kuulda sinu jalustrabavatest avastustest.» 

Tsoi punastas, tõstis oma laual ühest kohast teise katseklaase ja kolbe ning heitis Maratile anuvaid 
pilke. Marat hakkas rõõmsalt ja erutatult naerma: 

«Ei, ei, Arsen Davidovitš! Idee on alles väljatöötamise staadiumis. .. Aga kui ülesanne on 
lahendatud, siis kuulete sellest esimesena!» 

«Mida ma kuulen, Marat? Nii soliidne, nii tõsine suhtumine? Sa teed teaduslikus töös tohutuid 
edusamme, vennas! Väg,a hea, sõbrake, väga hea! Ootan vaikselt ja kannatlikult. . .» 

«Te ei kahetse seda, Arsen Davidovitš!» jätkas Marat samas toonis ja pöördus siis Tsoi poole: 
«Ega sul mingit kiiret tööd ei ole? Tule kaasa. Mul on veel vaja sinuga paljudest asjadest rääkida. . .» 
«Kas te lubate, Arsen Davidovitš?» küsis Tsoi zooloogilt. 

Saanud loa, kadusid sõbrad ukse taha. . 

Zooloog ei olnud veel jõudnud tööle hakata, kui laboratooriumi astus Gorelov. 

«Aa, minu kallis patsient!» tervitas teadlane teda rõõmsalt. «Tulge sisse, tulge sisse. Mul on alati hea 
meel teid näha. Kuidas te end tunnete?.. Paremini? Istuge siia, palun!» 

Gorelovil oli seljas pikk triibuline halatt ja pea ümber side. Tema kollakaspruun nägu kandis veel 
haiguse jälgi. Ta istus taburetile: 

«Tänan, Arsen Davidovitš! Teie hoole ja palvete läbi. Aga see voodis vedelemine on surmani ära 
tüüdanud. Millal te mind välja lasete?» 

«Jõuate, jõuate, kullake! Arge kiirustage. Ravime teid lõplikult terveks, remondime teid 
põhjalikult, siis aga teeme läbi elektriravi kuuri ja mõned massaažiseansid ja võtame mõned kuurnad 
mudavannid. Ma märkasin teis kerget kalduvust reumatismile ja rasvumisele... Teate, see tuleb 
pärilikkusest...» lisas teadlane mureliku häälega, asetades käe sõbralikult patsiendi põlvele. 

Ta loetles naudinguga protseduure ja oli näha, et ta ei kavatse seda oma kesises arstipraksises 
haruldast juhtu niipea käest lasta. 

Gorelov lõi oma tohutu suuri käsi kokku ja lausa oigas: 

«Jumala pärast, Arsen Davidovitš! Heitke armu!... Kust see rasvumine? Mis reumatism? 
Halastage mu kadunud ema mälestusele! Ta ju suri kopsupõletikku.» 

«No näete... näete...» pomises zooloog segadussesattunult, kummardudes mikroskoobi kohale. 
«Suri... Niisuguste asjadega tuleb olla ettevaatlikum!» 

«Ausõna, Arsen Davidovitš, ma ei pea enam vastul Kui palju kordi te olete ilma minuta väljas 


käinud, mina aga hapnen siin ja olen kadedusest lõhki minemas. Küllap on teil vahepeal palju 
huvitavat ette tulnud! Ei! Kinnitan teile, et ma ei pea vastu! See teeb mind haigeks. Arvatavasti 
saaksin teile kasulik olla. Te ju teate, kuidas mind teie ekskursioonid huvitavad!» 

«Noh, sõber, ärge meelt heitke,» ütles zooloog liigutatult. «Jõuame veel koos tublit tööd teha. 
Kolme päeva pärast rajarne pikemaks ajaks, päevaks viieks, süvaveejaama. Seda näeb ette meie uus 
tööplaan. Luban, et ei tee siis ilma teieta ookeani põhjas sammugi!» 

Gorelov ajas end sirgu nagu ootamatu löögi mõjul ja tema nägu näis tõmbuvat veel kollasemaks. 
Tema mustad, sügaval asetsevad silmad kattusid hetkeks pruunide laugudega. Ta vaikis veidi aega, 
tõmbus siis küüru ja küsis õõnsa häälega: 

«Kas see jaam tuleb... siit kaugele? .. .» 
«Ei, kullake!» vastas zooloog nagu tujukale lapsele, kellel ei ole kannatust lubatud mänguasja ära 
oodata. 

«Kõigest kakssada kakskümmend kilomeetrit praegust meridiaani mööda lõuna poole... Selle koha 
ümber on täiesti uurimata piirkond. Seal ootab meid väga palju uut ja huvitavat... Palun ainult,» 
meenus teadlasele äkki, «et te sellest kellelegi ei räägiks. . . Kapten ei taha, et see plaan teatavaks 
saab. .. Mõistate. . . pärast Sargasso mere lugu... Aga ma tean, et teie ei ole lobiseja.» 

Gorelov ei vastanud midagi. Ta istus vaikides, küürutõmbunult ja langetatud päi ning tõusis siis 
raskelt. 

«Hästi. ..» ütles ta ebamääraselt ja suundus suuri pehmeid tuhvleid lohistades pikkamööda ukse 
poole. 

Teadlane vaatas talle järele, silmitsedes tema kondist, kühmus selga ja läbi halati paistvaid 
abaluid, ning ütles ebakindlalt, teatava ärevusega hääles: 

«Ma arvan, et see pole lõpuks nii tähtis, Fjodor Mihhailovitš . .. Võib-olla saame läbi ka 
mudavannideta...» 

Gorelov ilmselt ei kuulnud teda. Ta ei pöördunud ega vastanud, vaid väljus langetatud päi 
laboratooriumist ja sulges enese järel ukse. 

Pärast seiklusi veealuse mäeaheliku kuristikes oli zooloogi suhtumine Gorelovisse täielikult 
muutunud. Muide, kogu allveelaeva ekipaaž alates kaptenist ja lõpetades koristajaga ei teadnud, 
mida rohkem imetleda: kas Pavliku mehist võitlust krabide jõukudega või ennastsalgavust, mida 
kadunud okeanograafi otsinguil ootamatult oli ilmutanud sünge Gorelov. Kõik ümbritsesid vanem- 
mehaanikut, kes seltsimeest hädas aidates oli nii raskelt kannatada saanud, hoolitsuse ja 
tähelepanuga. Nagu häbenedes võttis Gorelov kohmetult vastu kõiki neid austuse ja tähelepanu 
märke ning tõrjus saamatult naljatades tagasi zooloogi murelikku hoolitsust. Gorelov ei suutnud ega 
püüdnudki varjata rõõmu, mis teda nüüd ümbritsevas soojuse ja sõbraliku osavõtu õhkkonnas sageli 
valgustas ja muutis tema tavaliselt karmi, sünget nägu. Ja siiski juhtus korduvalt, et haiget 
külastavad seltsimehed leidsid Gorelovi rõhutud meeleolus, mil ta nähtavasti kirglikult soovis ainult 
üksindust, mil temasse oli tagasi pöördunud endine seltsimatus ja süngus. Küürutõmbunult, madalale 
langetatud ja käte vahele surutud peaga istus ta siis voodi äärel ja vastas kõigile murelikele ja 
osavõtlikele küsimustele ärritatult ning jär- 

sult, sundides vaest zooloogi pead murdma oma ainsa patsiendi niisuguse halva seisukorra põhjuste 
üle ning kirjutama neid äkilisi meeleolu muutusi ebaõige ravi arvele. Muide, sedamööda kuidas 
Gorelov tervenes, ilmusid niisugused raskemeelsuse ja närvilisuse hood teadlase suureks rahuloluks 
üha harvemini ning kadusid peaaegu hoopis sellest ajast alates, kui haige tõusis voodist ja hakkas 


ambulantsist väljas käima. 
Seepärast pole raske mõista muret, millega zooloog jälgis Gorelovit tema äkilisel laboratooriumi 
st lahkumisel, ja seda, miks teadlane ei suutnud kaua oma mõtteid koondada käsil olevale tööle.. . 


V PEATÜKK LORD HÄDAOHUS 


Noormehed tormasid allveelaeva väljumiskambrist nagu vallatud koolipoisid pärast igava tunni 
lõppemist vahetundi. Marat tõukas naerdes Tsoi platvormilt alla ning Tsoi, kes ei olnud veel jõudnud 
oma propellerit tööle panna, lendas kohmakalt käte ja jalgadega vehkides ning meeleheitlikult 
kirudes põhja poole. 

«Uppi lendasid, kullaotsija!» hüüdis Marat võidukalt, laskis käiku oma propelleri, kihutas Tsoile 
järele, haaras tema jalgadest kinni ja ujus temaga koos tagasi üles. 

«Lase lahti, põrguline!» ulgus Tsoi meeletult, rippudes pea allapoole ja kõigest jõust vastu 
punnides. Ta oli naerust lämbumas Ja suutis ainult aeg-ajalt loopida Maratile kõige metsikumaid 
sõimusõnu ja ähvardusi: «Lurjus! Lontrus! Ma teen sust hakkliha! Lase heaga lahti! Huligaan! Tule 
sa veel laboratooriumi - kisun su neljaks tükiks! Appi!!!» 

Marat kihutas huigates ja naeru lagistades oma viieteistkümnehobujõulise mootori kogu jõuga 
edasi, hoides oma ohvril tugevasti jalust kinni, ja Tsoi kõlkus abitult tema all, tehes enese 
vabastamiseks usutamatuid jõupingutusi. 

Pavlik, kes ei olnud sõpradest maha jäänud, ei suutnud Tsoi meeleheitlikku olukorda nähes kauem 
vastu 

pidada. Ta pani oma propelleri täiskäiguga tööle, tiirles linnuna Marati kohal, langes metsiku, 
läbitungiva kisaga allveehuligaani õlgadele, põimis jalad tema kaela ümber, pöördus peaga allapoole 
ja hakkas Marati käsi tema ohvri Jalgade küljest lahti rebima. 

«Pea vastu, Tsoi!» karjus ta. «Pea vastu! Väsitame ta ära! Ja siis miilitsasse! .. .» 

Kolm metallkeha kord põimusid kerasse, kord eraldusid üksteisest. Kolm eredat helesinist 
tähekest hüplesid kujuteldamatus tantsus. Juurde meelitatuna nende tähekeste valgusest, kiirustasid 
mitmevärviliste tulukeste helkides kõikjalt kohale veesügavuste elanikud, et kohe jälle tulevärgina 
igasse külge laiali lennata. Ikka veel peaga allapoole rippuvale Tsoile meenus tema tegevuseta 
propeller. Ühe hetkega lavas ta lülitustahvli ning Maratti tabas rindu võimas veejuga, nii et ta lendas 
äkki koos Pavlikuga jahmunult mõned meetrid eemale, tiireldes ja kukerpallitades moodustunud 
veekeerises. Algas uus jaht. 

«Püüa ta kinni! Püüa kinni!» möirgas Tsoi, ja kihutas hoogsalt Marati helesinise tähekese kannul. 
«Püüa kinni!» kisas vaimustatult Pavlik. 

Ta oli Maratist tunduvalt kergem ja propeller kandis teda kiiremini edasi. Seetõttu jõudis Pavlik 
esimesena kurjategijale järele ja riputas end tema külge. 

«Lase lahti, Pavlik!...» anus Marat lõõtsutades ja naerust hingeldades. «Ta tapab mu ära! Ausõna!...» 

Kuni nad rabelesid, jõudis kohale Tsoi. Pavlik ja Tsoi haarasid kahelt poolt Marati õlgadest ja 
hakkasid teda raputama, kutsudes ohvrilt esile hädakisa, palveid ja kõikvõimalikke lubadusi. Marati 
pea kõlkus seejuures siia-sinna ja ta pidi kogu jõust kaela pingutama, et mitte peaga vastu kiivrit 
põrgata. 

Lõpuks Pavlik halastas ja vabastas Marati. Väsinuna, kuid lõbusalt ujusid kõik Kolm pikkamööda 
edasi ja puhkesid ajuti naerma, meenutades, kui naljakalt Tsoi rippus pea allapoole, kuidas Marat ja 
Pavlik eemale lendasid ja kui veidralt rappus Marati pea kiivris. Marat ujus ees, vaadates aeg-ajalt 
oma kompassile. 

«Kuhu sa õieti pead minema?» küsis lõpuks Tsoi. 
«Šelavini juurde... Ta vaatab aparaate üle ja palus Skvorešnjat saata endale uus süvaveetermomeeter 
vana 

asemele, mille vesi on katki surunud. Ei pidanud rõhule vastu. .. Kestas oli arvatavasti mingi 
defekt.» 

«Jah, ligi viiesaja-atmosfäärise survega pole nalja. Vaesel Matvejevil annab seda nüüd eluaeg 
mäletada!» 

«Kas sa olid seal juures? Kuidas see juhtus?» 

«Mina olin ka! Mina olin ka, Marat!» kiirustas vahele Pavlik. «Ise nägin. Küll oli kole! Ivan 
Stepanovitšil oli vaja veeproovi. Matvejev läks kraani juurde ja ainult pööras seda natuke... Kraan oli 
vist rikkis. .. või ma ei tea, mis...» 

«Toru oli halvasti kinni kruvitud,» seletas Tsoi. 

«Nojah. .. toru oli halvasti kinni kruvitud ja Matvejev ei jõudnud veel õieti kraani pööratagi, kui see 
äkki tuli küljest ära ja lendas hirmsa vilega. . . niisuguse vilega, et lihtsalt õudne... minema magu 
kuul!... Keegi ei jõudnud teda õhus nähagi. Ja mürtsti vastu vaheseina! . . .» 

«Kas lõi vaheseinast läbi?» küsis Marat. 

«Ei, ei löönud läbi. Aga toru st tuli veejuga — peenike ja sirge ja kõva nagu terasvarras. Auras üleni. . 
. Terve ruum oli auru täis.» 

«Vee aurustumine rõhu järsu vähenemise tagajärjel,» torkas jälle vahele Marat. 

«Jah, rõhu järsu vähenemise tagajärjel...» kordas Pavlik masinlikult. «Matvejev tormas 
tagavarakraani sulgema ja puudutas kogemata käega seda veevarrast .. . Ja ma ise nägin, Marat, ma 
ise nägin, kuidas tema käest lendasid järsku eemale kaks sõrme. No tead, nagu noaga lõigatult! . .. 
Matvejev ise ei tundnud alguses midagi, ainult vaaruma hakkas. Siis purskas veri ja ta kahvatas. 
Skvorešnja viis ta ära, aga Ivan Stepanovitš jooksis ise kraani juurde ja keeras selle kinni. Oi kui 
hirmus oli, Marat! .. .» 

Eespool ilmus nähtavale punane udulaik, mis varsti muutus punaseks lambikeseks, ning seejärel 
ka peenike vertikaalne tross, mida selles asendis hoidis ujuv poi; trossi küljes rippus 
süvaveetermomeeter ja selle kohal Ekmani tiivik. Tiiviku propeller pöörles aeglaselt oma 
vaskrõngas, nelinurkne laba aga näitas, et propellerit liikuma panev hoovus suundub lõunast põhja. 
Trossi otsad kadusid pimedusse, kuid ülalt ja alt paistis punaste 

udulaikudena teiste lampide valgus, näidates trossi jätkumist mõlemas suunas. 

Sõbrad lähenesid trossile ja selle juures töötavale Šelavinile. 

Ootamatult kostis summeri piiksumine: kõiki nelja kutsus välja allveelaev. 

«Kuulake, kuulake! Šelavin! Tsoi! Bronstein! Bunjak! Räägib «Pioneer», vahiohvitser Kravtsov. 
Käsin teid viivitamatult laeva tagasi pöörduda. Häälestage oma aparaadid teadusliku ekspeditsiooni 
juhi professor Lordkipanidze lainele. Ta saadab hädasignaale. Hoidke temaga sidet. Teel hargnege 
tulede nähtavuse ulatuses ahelikku. Võib-olla kohtate teda. Tulge kümne kümnendiku käiguga... 
Laev asub teele.» 

«Kas aparaadid jätta siia?> küsis Šelavin erutatult. 

«Jätta sinna!» vastas leitnant ja lisas naljatades: 

«Nüüd alles juhtus meie habemikuga lugu! Võiks öelda, et sattus õrna embusse. . .» 

Leitnanti katkestas järsult kapteni hääl: 

«Praegu pole aeg rumaluste rääkimiseks, seltsimees leitnant! Te olete vahis ja olukord pole kaugeltki 
lõbus.» 

«Vabandage, seltsimees komandör.» Leitnandi hääles kuuldus kohmetust. 

«Ma ei lülita teie lainet välja,» teatas Šelavin sel ajal allveelaeva juhtimiskeskusse ja pöördus siis 
oma kaaslaste poole: «Hargneda vasakule ahelikku! Minust arvates esimesena Pavlik, teisena Marat, 


viimasena Tsoi. Lülitada sisse Arsen Davidovitši laine. Kümne kümnendiku käiguga edasi! Suund 
ostsüdost. Joonduda minu järgi!» 

Kõik neli liikusid pimedates veesügavustes pika ahelikuna edasi. 

Mõne minuti pärast kuuldus nende kiivrite all zooloogi rahulik, selge hääl: . 

«Loom nõrgendas veidi pigistust. Püüan ettevaatlikult vasakut kätt kompassiga silmade juurde 
nihutada.» 

«Tähendab, suund .pole teil ikka veel teada?» küsis kaptenihääl. 

«Ei, Nikolai Borissovitš.» 

«Kas kiirust tunnete?» jätkas kapten küsitlust. «Arvan, et kiirus on ligikaudu viiskümmend 
kilomeetrit tunnis. . .» 

«Püüdke ruttu suund kindlaks teha, Lord. Niipea kui kõik kogunevad laeva, asume teid jälgima.» 
«Hästi, kapten...» 

Kõnelus katkes. Šelavin ootas minuti, suutes vaevu ärevust maha suruda, ja kutsus siis zooloogi 
välja: 

«Arsen Davidovitš, kullake! Mis teiega juhtus?» 

«Aa! Ivan Stepanovitš. See olete teie? Näete, viperus juhtus. Suur viperus! Kisun teid töö juurest 
eemale, panen laeva. liikuma. Ja kõik omaenda tähelepanematuse 

parast. Tulm laevast valja ja ujusin nordvestnordi... teate, selle korkkorallide tihniku poole. . .» 
«Jah, jah. Mäletan, et teil oli kavatsus sinna minna.» «Nojah. . . ujusin mõttesse vajunult, ringi ei 
vaadanud. Ja äkki nagu oleks mulle mingisugune kosk kaela langenud. Ma ei jõudnud isegi märgata, 
kust poolt see tuli. Ühe silmapilguga oli minu ümber mähitud mingi jäme köis, sentimeetrit 
kolmkümmend läbimõõdus. Käed, saate aru, on vastu keha surutud, jalad on seotud, pöö rata ei 
saa... Üldse liigutadagi ei saa...» 

«Vaat kus õnnetus! ... Kes teid siis kinni kahmas?» 

«Aimugi pole, Ivan Stepanovitš... Siin on midagi absurdset, millest meie, zooloogid, ei julge 
mõeldagi. . . Ma ei tea isegi seda, mis nimelt minu ümber on: kas looma kogu keha või ainult tema 
pikk, painduv kael. . . Kui on keha, siis tuleb välja midagi salapärase, kolm korda legendaarse ja 
tuhat korda välja naerdud hiigelmeremao taolistKui aga on ainult kael, siis ütlen ausalt, kallis Ivan 
Stepanovitš, et lihtsalt kardan isegi mõelda ja hüpoteese püstitada.» 

«Hirmus. . . hirmus. . . Kuidas te end tunnete, kullake? Ega te vigastatud pole?» 

«Mitte sugugi, Ivan Stepanovitš! Kõik on korras. Skafander ei vedanud alt ja loodetavasti ei tee 
seda ka edaspidi. Ma arvan, et niisuguses embuses võiks elevantki lämbuda, mina aga ei tunne seda 
üldse! Kogu surve võtab vastu skafander. Ja nüüd siis kannab mind tundmatu jõud...» 

«Ärge muretsege, Arsen Davidovitš. Kapten teeb kõik, mis võimalik. .. Kui te ainult kannatada ei 
saaks.» 

«Vaevalt ma kannatada saan. . . Mis aga puutub meie teaduslikke ülesandeid, siis on see seiklus 
lihtsalt aare. 

Mõtelge ainult, missugune avastus! Loom on muidugi täiesti tundmatu... Ma uurin erakordse huviga 
seda väikest osa tema kehast, mis on otse minu silmade ees 
Seda katavad suured luuplaadid, mille keskel on püramidaalsed kühmud. Plaadid asetsevad 
katusekividena ja on üksteise suhtes liikuvad... Moodustavad tiheda soomuskatte. On kaetud paksu 
fosforestseeriva limakihiga. Niisugused mõtted, niisugused võrdlused tulevad pähe, et lihtsalt ei 
julge öeldagi. Isegi teile, mu sõber. . .» 

«Rääkige, rääkige, kullake! Ärge häbenege! Kolme nädalaga olen ma siin niisugust näinud, et 


miski ei suuda mind enam üllatada.» 

«Ivan Stepanovitš! Ma aiman... Veel enam — ma tean - missugune lõikus, missugune rikkalik 
lõikus mind siin ootab! Ma ei oska teile .öelda, mu sõber, kui õnnelik ma olen, et mulle langes osaks 
au nii lähedalt, nii vahetust lähedusest uurida seda meresügavuste koletist! .. .» 

Ei Tsoi, Marat ega isegi Pavlik lubanud endal ühegi häälitsusega segada seda ebatavalist vestlust 
kahe teadlase vahel, keda valdas üks ja sama kirglik andumus teadusele, üks ja sama väsimatu 
teadmisjanu. Tsoi vaikis, tundes, kuidas mingi kuiv, torkav tükk kerkib tema kurku, ja mõtles, kas ka 
tema oleks võimeline nii ennastsalgavalt, nii kangelaslikult käituma niisama hirmsatel, peaaegu 
surmatoovatel asjaoludel. Kas ka tema suudaks unustada ennast, unustada hädaohtu ning niisuguse 
mehisuse ja ennastsalgavusega anduda teadusele tööle, mis on tema kätesse usaldatud, eesmärkidele, 
mida ta on enesele püstitanud? 

Zooloogi rõõmus hüüatus rebis teda nendest mõtetest. 

«Sain kompassi silmade juurde tõsta!» hüüdis zooloog. «Kapten! Kapten! Kas te kuulete mind?» 
«Ma olen aparaadi juures, Lord.» 

«Suund nordnordost. Lähemal ostile. Looma kiirus on tunduvalt suurenenud. Tema keha keerud 
minu silmade kohal on teineteisest veidi eemale nihkunud ja minu latern valgustab ümbrust. . .» 
«Kas te näete seal midagi, Lord?» küsis kapten elavalt. 

«See on väga tähtis.» 

«Ei, kapten. Kaugel ainult viiguvad helendavate loo- 

made tulukesed. Juba kaua enne meie lähenemist pöörduvad nad kiiresti kõrvale, nagu vabastades 
meile teed. .. Ivan Stepanovitš, kuulge, Ivan Stepanovitš!» «Ma kuulen... kuulen teid, Arsen 
Davidovitš.» 

«Teate, mul vilksatas siin üks mõte. . . Jääb niisugune mulje, et pimedate ookeanisügavuste elanikud 
on varustatud mingi täiendava meelega, mis hoiatab neid liikuvate olendite või esemete lähenemise 
eest. . .» 

«Või nii? Huvitav... Aga kui see pole nägemine ega kuulmine, siis missuguseid objektiivseid 
nähtusi peale valguse ja heli võiks see uus meel veekeskkonnas tajuda?» 

«Rõhku! Ma arvan, et see meel ei ole täielikult ja printsipiaalselt uus, vaid on ainult arenenud, 
tuhandeid kordi teravnenud ja täiustunud rõhumeel, mis ühel või teisel määral on omane igale 
elusolendile.» 

«Ah, või nii! Te oletate, et liikuv keha, eriti kiiresti ja suure hoogla liikuv keha avaldab enda ees 
olevatele veekihtidele rõhku, ja seda rõhku, mis kandub edasi osakeselt osakesele, veekihilt 
veekihile, tajuvad veeorganismid isegi suurest kaugusest oma teravnenud rõhumeele abil? Nii või?» 
«Täiesti õige. Te saite minust täielikult aru. Te... Kapten! Kapten!» hüüdis järsku zooloog. 
«Kuulen! Kuulen, Lord!» 

«Vasakul pool vilksatas üsna lähedal kõrge ja peenike minaretitaoline mäetipp. Ilmuvad nähtavale 
künkad ja kaljud. Liigume piki - mäeaheliku harusid... See on täiesti ilmne. Minu latern valgustab 
neid selgesti. Praegu paistab tohutu suur, peaaegu kuubikujuline kalju, mis meenutab tornidega, 
bastionidega, eelkindlustustega ja hambuliste seintega keskaegset lossi . . .» 

«Väga hea, Lord! Andke võimalikult palju orientiire, need tulevad meile otsingutel kasuks.» 

«Hästi, kapten. Ma ei ole ainult suunas kindel. Pärast seda, kui mul õnnestus kompassi vaadata, 
võib ju loom olla mitu korda suunda muutnud.» 

«Nüüd pole see enam tähtis. Me võtame kursi otse osti, veealuse mäeaheliku suunas, siis aga piki 
ahelikku nordi. Otsime üles mäetipu ja lossi, mida te märkasite. Teatage meile tihemini orientiire.» 

«Kuulen. . .» 
«Ahaa! Šelavin oma kaaslastega ongi tagasi jõudmas: signaalid lülitustahvlil näitavad, et 
väljumiskambri uks avaneb. Mõne minuti pärast asume teele.» 

Olles Šelavini ja tema kaaslased vastu võtnud, liikus allveelaev rohkem kui pool tundi edasi, enne 
kui juhtimiskeskuse ekraanil ilmusid lõpuks nähtavale veealuse mäeaheliku tumedad massid, mis 
pikkamööda katsid kogu ekraani. Ultraheliprožektorid muutsid sellel foonil juba kaugelt nähtavaks 
üksikute kaljurahnude, küngaste, nõgude ja kuristike ähmased piirjooned. Et neid selgemini eristada, 
sõitis allveelaev üsna mäeaheliku lähedale, pöördus siis põhja poole ja hakkas aeglaselt edasi lii- 
kuma. Aeg-ajalt teatas zooloog üha uute orientiiride nähtavaleilmumisest: kord oli see võimsat 
võlvkaart meenutav .kuristikusuue, kord kaks omavahel sadulakujuliselt ühendatud künkatippu, kord 
suuremal kaljul lebav väiksem kalju. Leitnant Kravtsov. kirjutas kõik selle ranges järjekorras üles 
ning arvutas ligikaudsed kaugused nende orientiiride vahel. 

Arusaamatut visadust ilmutades kandis loom zooloogi tohutu suure ja näiliselt veelgi suureneva 
kiirusega üha kaugemale põhja poole. Allveelaev oli samal ajal sunnitud edasi liikuma ainult kahe 
kümnendiku käiguga, et oleks võimalust märgata orientiire, niipea kui need ekraanil nähtavale 
ilmuvad. 

Sellest hetkest, mil merekoletis oli zooloogi oma embusse haaranud, oli möödunud juba neli tundi. 
Allveelaev jäi ilmselt loomast maha ja oli selge, et kaugus nende vahel üha suureneb. Leitnant 
Kravtsovi vahetas välja vanemleitnant Bogrov, kapten aga jäi endiselt juhtimiskeskusse. 

Tunni aja, pärast teatas zooloog, et looma keha keerud tema kiivri ümber on jälle tihedasti 
teineteise vastu tõmbunud ja tal pole võimalik midagi näha. Teated orientiiride kohta lakkasid 
saabumast. Teada oli veel ainult üldsuund - otse põhja. Zooloog kaebas aga, et tema kompassiga 
käsi, mis on küünarnukist painutatud ja vastu rinda surutud, on tuim ja surnud ning, ta ei tunne seda 
enam peaaegu üldse. Nii möödus veel tundi kaks. 

Allveelaev jätkas piki mäeahelikku aeglast edasiliikumist. 

Kapten Vorontsov, kes kõik need seitse tundi oli vahetpidamata juhtimiskeskuses veetnud, kõndis 
käed seljal ühtlase sammuga mööda ruumi edasi-tagasi, heites vahetevahel pilke ekraanile, millelt ei 
pööranud silmi ka vahiohvitser. 

Kaptenit sundis peatuma zooloogi erutatud hääl. 
«Loom muutis järsult suunda,» ütles teadlane. «Pöördus nordist peaaegu täisnurga all osti. . .» 

«Tähendab, ta suundub mäeaheliku sügavusse,» märkis kapten. «Arvatavasti. mööda mingit 
kuristikku... Märkige see üles orientiirina,» pöördus ta vanemleitnandi poole. «Arvutage ka 
ligikaudselt selle koha kaugus eelmisest orientiirist.» 

«Just nii - märkida üles orientiir ja arvutada kaugus!» kordas vanemleitnant, hüppas siis äkki 
püsti, osutas ekraanile ja hüüdis valju häälega: «Mäetipp! . .. Ees on mäetipp! .. .» 

Mäeaheliku tumedal foonil ilmusid üha selgemini nähtavale kõrge kalju korrapärased piirjooned. 
See kalju koosnes mitmest korrustena üksteisel lasuvast ja astmeliselt ülespoole kerkivast võimsast 
sambast ning lõppes ümmarguse kupliga, millest sirutus välja pikk terav tipp. 

«Tõepoolest täiesti nagu minarett,» laususkapten. 

«Kohe peab tulema loss,» sõnas vanemleitnant, märkides üles zooloogi poolt antud viimase 
orientiiri - kuristiku suudme - ja arvutades selle kauguse eelmisest orientiirist. «Pärast lossi võime 
olla täiesti veendunud, et laevon õigel teel.» 

Loss ilmus nähtavale kümne minuti pärast ja kinnitas kõigi oma üksikasjadega täielikult kirjelduse 
täpsust. 

Kapten andis käsu viia allveelaeva kiirus viie kümnendiku käiguni. Kõiki laevaruume läbis 


rõõmus elevus. Skvorešnjale ja kümnele meeskohnaliikmele anti käsk valmistuda täies relvastuses 
allveelaevast väljumiseks. 

«Noh, nüüd see röövel meie käest ei pääse, olgu tal kas või kašeloti suurus ja kašeloti hambad,» 
ütles Skvorešnja Matvejevile, kes, vasak käsi sidemes, aitas tal väljumiskambris skafandreid ja 
lahinguvarustust korrastada. 

«Loom muudab sageli suunda,» teatas sel ajal zooloog. «Kuristik on ilmselt käänuline ... Kiirus 
on tunduvalt vähenenud. . .» 

«Väga hea, Lord!» vastas kapten. «Arvatavasti läheneb ta oma urule. Seal püüamegi ta kinni. 
Valmistuge katsumusteks,. kallis Lord. Pole kahtlust, et loom võtab teid seal käsile ja proovib 
pähklit katki hammustada.» 

«Las proovib... Huvitav on tema kodukollet ja elu-olu näha. Urg on suurte mereloomade juures 
küllalt haruldane nähtus. Ainult kaheksajalad ja veel paar-kolm liiki rajavad enesele enam või vähem 
püsiva eluaseme. Väga huvitav!... Edasiliikumine on täiesti aeglaseks muutunud. .. Peaaegu 
seisame... Keerud kiivri ümber hakkasid liikuma ja nihkuvad teineteisest eemale... Latern valgustab 
ülespoole kaarduvat seina... On see koobas? ... Vilksatavad mingid tohutusuured heledad varjud. .. 
Kummalised varjud... Paksud pikergused kehad ja pikad painduvad kaelad. Keerud kiivri ümber 
tõmbuvad kiiresti kokku... Laterna tugev valgus vist häirib looma... Ta liigub koos minuga siia- 
sinna... Järsku peatus... Ai, kurat!... Keerud eemaldusid kiiresti kiivri ümbert ja kiiver sattus pikkade 
hirmsate lõugade vahele. .. need on mitu korda pikemad krokodilli omadest... Tohutute hammaste 
kõrvulukustav krigin . .. Hambad on koonilised, veidi tahapoole painutatud. Lõuad on neid 
korrapäraste ridadena täis. Need on hiigelsisaliku lõuad!... Oo-oh!.. .» 

Viimane oie kostis nõrgalt, valuliselt ja kannatusrikkalt, jäädes juhtimiskeskuses vastu kajama. 
Siis saabus vaikus. 

Kapten ja vanemleitnant seisid kahvatute nägudega ja vaikisid. 

«Mis seal toimus?» sosistas lõpuks vanemleitnant. 

Tema sõrmede vahelt langes põrandale metallist pliiats. Kapten vaatas üles. 
«Jälgida orientiire!» käskis ta tasase, veidi kähiseva häälega. 

Ta tõmbas välja rätiku ja pühkis laupa. 

«Just nii - jälgida orieritiire,» pomises vanemleitnant, tõstis masinlikult pliiatsi maast üles ja 
suunas mitte midagi nägevad silmad ekraanile. 

«Lord! . ..» kutsus kapten. <Lord..,. vastake!... Mis teiega on... .» 
Lühike vaikus. Siis kuuldus zooloogi nõrk ja katkendlik hääl: 
«Ei. . . ei midagi. .. ei midagi, kapten. . . Mind paisati maha... Kiivriga... vastu kivi... Pea... Udu... 
Rebib küünistega skafan... Teleskoopilised silmad...» 
Hääl murdus ja jäi vait. 
«Lord! ... Lord!...» kutsus kapten. «Lord!... Vastake! .. .» 
Vastust ei tulnud. 


VI PEATÜKK VÕITLUS KOOPAS 


Mindi hanereas, vaikides ja püüdes mitte häirida veesügavuste rahu. Tihe, kaua seisnud muda 
summutas paksude metalltaldade lööke vastu põhja. 

Ees läks ultnahelipüstolit käes hoides vanemleitnant Bogrov. 

Tema kannul sammus Skvorešnja, kes kerkis teiste kohale nagu tipul heledat majakat kandev 


metalltorn. Skvorešnja järel tulid Tsoi, Marat ja teised - kõik relvastatud nagu vanemleitnantki ja 
samasuguses valvsas võitlusvalmiduses. Skvorešnja kandis kaasas võimast prožektorit: 

Kuristik oli väga lai ja kiivritel olevate laternate valgus küündis ainult harva tema seinteni. 
Arvukad käänakud andsid tunnistust sellest, et ekspeditsioon on õigel teel. Iga käänaku taga võis 
nähtavale ilmuda merekoletiste koobas ja see hoidis kõiki vahetpidamata pinge all. Sammud 
muutusid üha ettevaatlikumaks, käed surusid kõvemini püstolite käepidemeid, südamed pekslesid 
tugevamini. .. ; 

Oli juba käiduä rohkem kui tund, kuid käänakud järgnesid üksteisele. Näis, et sel väsitaval 
teekonnal pole lõppu. 

Järsku vanemleitnant peatus ja osutas vaikides sõrmega ülespoole. Ajades pead kuklasse ja 
suunates üles laternate valguse, nägid kõik enda kohal kõrget, pime 

dusse kaduvat võlvi. 

Vanemleitnant ütles tasa, peaaegu sosinal: «Tähelepanu! . .. Läheneme koopale. Esimese käskluse 
järgi kõik laternad välja lülitada. Edasi! .. .» 

Käik oli nüüd sirge, ilma käänakuteta, ja kitsenes üha, kuid võlv ei laskunud madalamale, vaid jäi 
endiselt suurde kõrgusse, olles vaevu märgatav. 

Mõne minuti pärast peatus vanemleitnant uuesti, sest käik hargnes kaheks. Pärast lühikest 
kõhklust kutsus vanemleitnant enda juurde Tsoi. Järgnes tasase häälega antud käsk: 

«Mõlemad käigud läbi uutida! Leida õige tee! Teie olete meie hulgast ainus, kes oskab arvesse 
võtta ka bioloogilist laadi tundemärke.» 

Tsoi astus kiiresti vasakpoolsesse käiku ja läks seda mööda peaaegu sada meetrit edasi, 
silmitsedes tähelepanelikult ümbrust. Tunneli seinad lähenesid märgatavalt teineteisele ning olid 
ebatasased. Seinte eendid ja süvendid olid kaetud pikavarreliste süvavee-merituppede, 
kullakarvaliste korkkorallide ja meriliiliate rühmadega. Kõikjal - põhjas Tsoi jalgade all ja seintel - 
oli näha arvukaid limuste kodasid. Nendes keermelistes, relieefsetes teokarpides tundus Tsoile 
midagi tuttavat. Tema süda hakkas peksma. Ta haaras kiiresti ühe teokarbi, suunas sellele laterna 
valguse ja oleks peaaegu karjatanud. See oli tema! Salapärane, tabamatu Lamellibranchiata cephala 
Lordkipanidze! 

Tsoi seisis liikumatult, kartes hingata, ega pööranud silmi imeliselt teokarbilt. Neid on siin 
tuhandeid! Võibolla miljoneid! Siin on nende saladuslik kodumaa — võimalik, et ainult üks paljudest. 
Aga kus on kullamaardlad? Neid pole läheduses näha. Kust siis võis kuld nende molluskide verre 
sattuda? Võib-olla on kullamaardlad eespool? 

Unustades kaine mõistuse, ootavad seltsimehed ja võib-olla eespool peituva hädaohu, tormas Tsoi 
mööda tunnelit edasi, juhtides igasse külge laterna valgust ning ahnelt silmitsedes põhja ja tunneli 
seinu. Kusagil ei paistnud midagi, mis oleks meenutanud kulda" või kullamaardlat. Ümberringi olid 
näha ainult arvutud limused ning üksikud merituped ja meriliiliad. Peas vilksatas 

rõõmus, võidutsev mõte: «Mul oli õigus] Asi pole kullamaardlates!» 

Äkki Tsoi peatus. Seinad lähenesid järsult teineteisele. Torkas silma selgesti märgatav, tunduvalt 
madalamale laskunud kallak võlv. «See pole merekoletiste tee: nad ei pääseks siit läbi,» mõtles Tsoi 
ning samas sundis mõte tema tagasipöördumist ootavatest kaaslastest ja abi vajavast. õpetajast- 
zooloogist teda tagasiteele sööstma. Enne aga rebis ta seintelt lahti mõned molluskid, haaras põhjast 
paar peotäit muda ning võttis oma lahutamatust kaaslasest - ekskurisoonikotist - purgi ja täitis selle 
Veeprooviga. R 
Tunnelist hüppas ta välja, nagu oleks keegi tal kannul olnud. 


Salk seisis vaikides ja liikumatult ediselt kohal. 
«Mis teiega on, Tsoi?» küsis vanemleitnant murelikult. «Kas sattusite merekoletistele?» 

«Ei, seltsimees vanemleitnant,» vastas Tsoi kogeldes ning piinlikkust tundes. «Ma ruttasin tagasi - 
kartsin, et pean salka kinni...» 

«Minge ikka! Te olite ära kõigest minutit kümme. Varem ma teid ei oodanudki. Tulemused?» 

«Vasakpoolne käik ei tule arvesse! Tee merekoletiste koopasse on paremal!» vastas Tsoi ja tundis, 
nagu oleks terve mägi tema õlgadelt maha veerenud. 

«Väga hea! Asuge oma kohale... Edasi, seltsimehed! Ettevaatlikult!» 

Salk asus vaikselt teele. Mida lähemale jõuti koopale, seda enam suurenes erutus ja mure zooloogi 
pärast. 
«Kergendada liikumist õhureservuaaride abil! Kiirendada sammu!» käskis vanemleitnant. 

Mindi kiiremini. Tunneli mustad seinad lähenesid veidi teineteisele ja jäid nüüd kogu ajaks 
nähtavuse piiridesse. Seinad ja põhi oiid siledad, peaaegu tasased, harvade, nagu poleeritud 
eenditega. Ainult põhjas esines üksikuid kiduraid meriliiliaid ja korkkoralle. Siin-seal oli näha 
Tsoile tuttavate teokarpide tükke, mis olid pooleldi mudasse mattunud. 

«Siin on nad arvatavasti merekoletiste poolt hävitatud,» mõtles Tsoi. «Vasakpoolses kitsas käigus 
aga leid 

sid molluskid merekoletistele ligipääsematu varjupaiga ja säilisid seal. . .» 

Mõnedel seintest välja ulatuvatel nukkidel ja eenditel märkas Tsoi nõrgalt ja uduselt helendavaid, 
korrapäratu kujuga la ike. Ta juhtis nendele laikudele vanemleitnandi tähelepanu. 

«See on helendav lima, mis katab merekoletiste kehasid,» seletas Tsoi tasase häälega. «Siit läbi 
ujudes ja kaljunukke riivates jätsid nad siia oma jäljed. Lima on värske. .. varsti tuleb koobas. .. » 
«Hästi, Tsoi... Tähelepanu, seltsimehed! Niipea kui jõuame koopasse, hargneda mõlemal pool 

prožektorit piki koopa seinu ahelikku ja avada lähimatele objektidele heli. Skvorešnja seab 
prožektori üles jla annab selle siis Marati hoole alla. Lahingu ajal mitte unustada propellereid ja 
õhureservuaare. Kasutada neid vastavalt olukorrale. Mitte liialt hoogu sattuda! Hoiduda üksteise 
lähedale! Kiirendatud sammul edasi!» 

Püstoleid käes hoides liikus salk kergelt täidetud õhureservuaaridega kiiresti ja hääletult piki 
tunnelit edasi. Tohutu suure kaljunuki taga eemaldusid seinad järsult teineteisest ja kadusid 
silmapiirilt. Ees minev vanemleitnant kustutas silmapilk oma laterna. 

«Laternad välja lülitada! Prožektor üles seada!» 

Mustas pimeduses paistsid kaugelt tohutu suured, nõrgalt helendavad helesinakad varjud. Neid oli 
umbes paarkümmend, ühed neist hiiglaslike mõõtmetega, teised väiksemad. Enamik varje lebas 
liikumatult põhja kõrgematel kohtadel ja kaljudel, olles end koletislike, vaaditaoliselt, paksenenud 
keskosadega puutüvedena välja sirutanud. Teised ujusid mitmesugusel kõrgusel edasi-tagasi, 
liigutades mõõdukalt oma helendavaid loibi. Koopa sissepääsu lähedal lebas hiiglasuur helendav 
siluett, mille kohal kerkis kõrgele laevarnastina pikk ja liaanina painduv tohutult jäme kael suure 
lameda peaga, mis liikus erutatult siia-sinna. 

«Ahelikku!» kõlas vaikne käsklus. «Hoiduda käeulatusse! Tulistada helendavaid objekte! Algul 
liikuvaid. Enesele võtan põhjast keskmise. Valmistuda! Sihtida! Heli! .. .» 


214 


Koopas tekkis ootamatu segadus. Koletislikud helendavad varjud hakkasid visklema nagu 
krampidest haaratult. Nad kihutasid välkkiirelt igas suunas laiali, kord oma pikki painduvaid kaelu 
rõngasse tõmmates, kord neid hoogsalt sirgu ajades. Pikad lamedad krokodillisabad peksid jõuliselt 


vastu vaaditaoliste kehade külgi. Koletised langesid alla, kerkisid üles ja sööstsid kõrvale, nii et 
laskurid jõudsid ainult vaevu sihikut muuta. Ultrahelipüstolid osutusid nende võimsate, tohutu suurte 
organismide vastu liiga nõrgaks. Oli peaaegu võimatu kohe leida ja tabada nende kõige 
elutähtsamaid tsentreid. 

Hiiglane, kelle vanemleitnant oli kirbule võtnud, võpatas esimesel hetkel ning sööstis siis üheainsa 
võimsa sabaliigutusega helendava noolena koopa lae alla. Seejuures läigatas tema nõrgas helenduses 
midagi metalset, mis kerkis koos temaga üles, haaratuna koletise kaela alumise, jämeda osa 
keerdudesse. 

Kostis Tsoi meeleheitlik hüüe: 

«Arsen Davidovitš! Arsen Davidovitš!.. .» 

Samal ajal oleks tugev veejuga Tsoi kõrval seisva Marati peaaegu jalust maha paisanud. Marat 
sirutas tahtmatult käe välja. 

Koht tema kõrval oli tühi! 

«Seltsimees vanemleitnant!» hüüdis Marat kohkunult. «Tsoi pani propelleri tööle ja kadus!» 

Vahepeal oli ujuvate loomade seas valitsev paaniline segadus hakanud üle kanduma ka seni 
rahulikult põhjas lebanud koletistele. Üksteise järel tõusid nad põhjast ja sööstsid üles, suurendades 
üldist ärevust. 

Loomad otsisid vaenlasi, kuid ei leidnud neid. Mis saab Tsoist, kui ta satub raevunult koopas 
tunglevate loomade sekka? 

Äkki tõmbus üks hiiglane rõngasse, ajas end siis jõuliselt sirgu, sirutas kaela välja, peksles 
kramplikult sabaga, langes kivina põhja ning jäi sinna liikumatult lebama. Kellegi püstoli kiir oli 
arvatavasti tabanud tema aju või mõnda teist närvisõlme ning ta korrapealt tapnud. Kohe seejärel 
langes teine koletis. Mõnedel loomadel olid paralüseeritud loivad või saba, nii et nad 

ei suutnud enam kiiresti edasi liikuda, vaid rabelesid peaaegu paigal. 

Koletiste korrapäratus, kaootilises liikumises kaotasid kõik laskurid silmist hiiglasliku looma, kes 
oli enesega kaasa viinud zooloogi. Kusagil seal koletiste hulgas viibis nüüd Tsoi, pidevalt riskides 
saada senikuulmatult tugevat hoopi, mis oleks ta koopa põhja paisanud. 

Vanemleitnant ei suutnud kauem seda teadmatust taluda: 
«Tsoi, kus te olete?» 

«Jälgin looma, kes viis ära Arsen Davidovitši,» kuuldus Tsoi hingeldav hääl. «Teised tõrjuvad 
mind kogu aeg temast eemale, aga ma ei kaota teda silmist. Tuleb pidevalt laveerida. Ma 
paralüseerisin tal ühe loiva, aga ta kihutab ringi nagu hullumeelne. Hoidun karjast eemale. .. Eemale 
nende valgusest... Et nad mind ei märkaks. . .» 

Sel hetkel eraldus koopa sügavuses sagivast massist ootamatult üks koletis ja sööstis hoogsalt 
tunneli suudme poole, ilmselt otsides pääsu avamerest. Tema sinakalt helendava keha taustal 
vilksatas inimkeha tume vari ja peaaegu samal ajal kostis Tsoi hüüatus: 

«Oh, pagan võtaks! See elukas riivas mind ja paiskas mu eemale!» 

Koletis muutis äkki suunda, pöördus inimvarju poole, ajas laialt oma tohutud, pealaegu kahe 
meetri pikkused lõuad ja tormas varju kannule. 

«Kõik esimesele! ... Heli!.. .» kostis kiire käsklus. 

Kogu salga koondatud helikiired tabasid koletist just sel hetkel, kui peaaegu otse tema lõugade ees 
vilksatas pimeduses osavalt põikleva Tsoi keha. Koletis võpatas kramplikult, vajus siis põhja ning jäi 
salga lähedale lebama. 

Tee oli aga kätte näidatud. Kogu kari sööstis väljapääsu poole. Näis, et miski ei suuda vastu panna 
nende mäesuuruste kehade hävitavale pealetungile. 

«Prožektor sisse lülitada!» kuuldus valjuhääleline käsklus. 


Ereda, pimestava valguse jäme vihk läbistas pimedust, tungides kiiresti edasi liikuvate hiiglaslike 
kehade, looklevate kaelte ja võimsate sabade tihedasse massi ning 

tähekogudena sätendavatesse tohutu suurtesse teleskoopilistesse silmadesse. Ja seda, mida näiliselt 
poleks suutnud teha ükski graniittõke, tegi valgus! Nagu üleloomulikult tugeva löögi mõjul pöörasid 
koletised pärani avatud lõugadega pead kogu kaela ulatuses selja taha, pöördusid väljasirutatud 
küüniseliste loibade abil ringi ja ujusid pikkamööda tagasi. Hämmeldunud, pimestatud ja korraga 
jõuetuks muutunud koletised vehklesid peaga. Mõned neist vajusid rippuvate kaeltega vaikselt 
põhja. Karja kohal liikus valgusjoas Tsoi metalne kuju, otsides teadlast kandvat looma. 

Salk saatis taanduvat loomakarja ultrahelikiirte valanguga. Kord üks, kord teine hiiglane hakkas 
järsku raevukalt visklema ja vajus mõne hetke pärast kiiresti põhja. 

«Leidsin! Leidsin!...» kuuldus Tsoi võidukas hääl. «Säh sulle, lurjust Kas said! ... Said! .. .» 

Aeglaselt ujuva kolonni keskel tekkis ebaharilik liikumine. Peksles hiiglaslik saba, jagades igasse 
külge hävitavaid hoope. Äkki eraldus koletise tumedast massist väike sinakalt läikiv metalne keha ja 
hakkas ühest küljest teise õõtsudes põhja poole vajuma. Koletiste karja ümber kaart tehes sööstis 
Tsoi kuulina ülalt alla, haaras langeva keha, enne kui see jõudis põhja vajuda, suundus koos sellega 
tagasi üles ja ujus kiiresti salga juurde. 

«Nii! . ..» ütles Tsoi lõõtsutades, peatus järsult ja andis propellerile tagasikäigu. «Nii. . .» korda s 
ta, lõi vaaruma, langes ühele põlvele ja sirutas oma kätel oleva zooloogi liikumatu keha Skvorešnja 
poole. 

Kiiresti lahkusid salga liikmed üksteise järel koopast. Ees läks zooloogi kandev Skvorešnja. 
Vanemleitnarit Bogrov laskis kõilk teised endast mööda. Marat hoidis prožektori kiirtes nagu vangis 
koopa tagumisse otsa kogunenud väheseid koletisi - suure karja jäänuseid -, kes varjasid oma päid 
tapva, halastamatu valguse voogude eest. 

«Prožektor välja lülitada!» andis vanemleitnant Maratile käsu. 
Ta aitas Maratil kiiresti prožektori kandevalmis seada. 
«Salgale järele, marss!» 

Vanemleitnant heitis viimse pilgu tumedale koopale, vana planeedi elus senikuulmatu võitluse 
areenile. Siis pani ta tööle propelleri ja ühines varsti kiirelt avamere poole kanduvate heledate 
sinakate tulede girlandiga. 


VII PEATÜKK VALE 


Zooloog silitas nõrga käega masinlikult habet, mõõtis pilguga puhtusest hiilgavat ambulantsiruumi 
ja naeratas nukralt: 

«Jah, kallis Marat, nüüd siis tuleb mul enesel kasutada kõike seda, mis ma olen siin sisse seadnud. 
Võin tunnistada, et üldiselt pole asjad siin sugugi halvasti korraldatud. . . Võiks isegi öelda, et päris 
hästi.» 
Marat tõstis pea, vaatas teadlasele hajameelselt otsa ja suunas siis pilgu kuhugi kaugusse. 

Ta oli tulnud külastama zooloogi, kes ei olnud veel täielikult toibunud üleelatud vapustusest, kuid 
visiit kulges võrdlemisi loiult ja igavalt. 

Pärast teadlasega toimunud traagilist juhtumit oli Marat tundmatuseni muutunud. Nii lõbus, elav 


ja jutukas, kui ta varem oli alati olnud, nii enesessesulgunud oli ta nüüd, vältis kohtumisi 
seltsimeestega ja istus vabadel tundidel üksi oma kajutis, nii et tema. kajutikaaslane Kramer ei 
teadnud, mida temaga peale hakata. Samal ajal nägid ja tundsid kõik, et Marati valdavad visalt 
mingisugused piinavad mõtted, et tema pea on täis mingit uut probleemi, mis on talle eriti südame- 
lähedane ja mis erutab teda sellisel määral, nagu seda tema seniste leidurlike harrastuste puhul ei 
olnud veel kordagi tähele pandud. 

Jätkates mingisugust oma mõttekäiku, pöördus Marat zooloogi poole ja ütles: 

«Ei, ei Arsen Davidovitš, ärge rääkige. . . Minu arust on halvasti. . . Üht-teist tuleks ümber teha...» 
Auväärt zooloog tundis ennast ilmselt puudutatud olevat. 

«Mis on halvasti?» küsis ta valvsalt, olles valmis rünnakut tagasi lööma. 
«Kiiver, see vastik kiiver!» 

«Kiiver?!» 

«Nojah! Kiiver, mis teile nii palju paha tegi!» Zooloog tõusis küünarnukile ja vaatas Maratile pärani 
silmi otsa: 

«Kiiver?! Ja mina mõtlesin, et sa räägid ambulantsist!» Ta laskus tagasi padjale ja puhkes lapselikult 
naerma. «Mida sa sellest kiivrist siis mõtled, kulla sõber?» küsis zooloog läbi naeru. «Ja mis pani 
sind järsku mõtlema niisugustele pisiasjadele? Mis on kiiver Sahara niisutamise ja Golfströmi suuna 
muutmise probleemi kõrval?» 

«Esiteks, lubage parandada, Arsen Davidovitš - mitte 

Golfsrtröm, vaid Golfi hoovils. See on teaduslik termin ja .. .» 

«Anna andeks, arina andeks, sõber.. . Niisugune harjumus on, tead. Lapsepõlvest saadik... Noh, 
aga teiseks?» 

«Teiseks, mis puutub kiivrisse... Teate, Arsen Davidovitš . . .» takerdus Marat he:keks. «Ma 
tunnen millegipärast, et võin rääkida avameelselt. .. Teate, mul on lihtsalt häbi. Ma ei leia enam 
rahu. Ma ei suuda enesele andestada, et ma sellest juba varem ei mõelnud. . . juba siis, kui töötasin 
koos Krepiniga kiivri telefoniseerimise alal. Kõige halvem on see, et juba siis vilksatas mul mõte 
nendest puudustest, kuid ma jätsin nad lõpuni läbi mõtlemata, läbi kaalumata. Ja alles nüüd ma saan 
aru, missugune poisikeselikkus see oli, missugune andestamatu kergemeelsus. . .» 

Marat hüppas erutatult püsti ja hüüdis ägedalt žestikuleerides: 

«Jah, jah! Te ütlesite õigesti. Sahara!... Golfi hoovus! . .. Ülemaailmse tähtsusega probleemid!... 
Aga omaenda nina all ei näinud niisugust lihtsat ja väikest, aga nii tähtsat ülesannet, nagu seda on 
kiivri täiustamine. Te oleksite ju võinud selle pärast hukkuda! Arsen Davidovitš! Kallis! Te ju 
oleksite peaaegu surma saanud. Kui ma sellele mõtlen, siis olen valmis endal juukseid peast 
katkuma...» 

Zooloog kuulas tähelepanelikult, pööramata Maratilt sooja pilku: 

«Ei maksa ärrituda, sõber! Ole külmavereline! Sa ei võinud ju ette näha, et me puutume kokku 
niisuguste koletistega. Aga sa oled siiski tubli poiss! Kui õigust öelda, siis mulle meeldib, et sa 
hakkad aru saama ka nõndanimetatud väikeste probleemide kogu tähtsusest. . . Pole olemas väikesi 
probleeme, kallis Marat! Iga väike probleem on osake suurest probleemist. Ja kui sa ei lahenda 
väikest probleemi, siis kukud läbi ka suurega! Nii on lood. .. Aga mida sa siis oled välja mõelnud?» 
Marat laskus langetatud päi tagasi toolile, pöördus zooloogi poole ja alustas: 

«Vaadake, Arsen Davidovitš .. . Sel õnnetul päeval, kui te nii palju kannatada saite. . .» 

«No kuule, kuule...» torises zooloog rahulolematult, «päev ei olnud sugugi õnnetu. Niisugused 
suurepärased avastused! Terve Lamellibranchiata cephala Lordkipanidze koloonia! Ma arvan, et 


selle nime all läheb ta nüüd teadusesse!» lisas teadlane teatava uhkustundega. «Ja lõpuks need 
eelajaloolised koletised! See on ju ülemaailmse tähtsusega avastus! Sina aga ütled, et õnnetu päev... 
Juhtuks minuga rohkem niisuguseid õnnetusi. .. Aga räägi edasi.» 

«Nojah. .. Sel päeval me läksime Tsoi ja Pavlikuga laevast välja. Juhtus nii, et hakkasime hullama. 
Nad said mu kätte, kahmasid kahelt poolt kinni ja. hakkasid raputama. Pea kõlkus mul kiivris nagu 
pähkel pudelis. Kuidas ma ka püüdsin ja kaela pingutasin, ikkagi lõin mitu korda valusasti pea ära. 
Siis ma hakkasingi jälle mõtlema, et hea oleks kiivri ehiituses mõned parandused teha.» 

«Ja kui kaugele sa selle mõttega jõudsid?» 

«Minu arvates tuleks kiivri kuklaossa asetada pehme polster. Kiivri tagakülje läbipaistvust me ju 
nagunii ei kasuta. Oimukohtadele ja lauba kohale aga tuleks seada madratsivedrude taolised elastsed 
spiraalid. Spiraalide äärmised sisemised keerud ümbritseda pehme isolatsiooniga . . .» 

«Väga hea, Marat!» ütles zooloog tõsiselt. «Suurepärane idee! Teekonnal mõtle see asi hästi läbi 
ja kui koju jõuame, siis räägime kindlasti Krepiniga. Ma toetan sind.» 

Sellest kõnelusest nagu rahustunult jättis Marat hüvasti ja lahkus, lastes uksel enesest mööda 
ambulantsi astuva Tsoi. 

Tsoi kandis lumivalget, viimseni korralikult kinni seotud paeltega kitlit ja nägi välja nagu tõeline, 
tõsi küll, noor ja oma nooruse tõttu veidi kohmetu arst. Ta astus kiiresti zooloogi voodi juurde: 

«Kuidas läheb, Arsen Davidovitš? Kuidas me end tunneme? Lubage pulss... Suurepärane. 
Täitumus on hea. Seitsekümmend kaheksa lööki minutis. Teie seisukord paraneb kiiresti. . .» 

Tsoi kohendas ettevaatlikult, peaaegu õrnalt teadlase patja ja voodivaipa. 


2.22 


«Aga millest siin siis nii eriti paraneda on?» naeratas zooloog heasüdamlikult. «Tühi asi! Ma 
arvan, et homme ülehomme tõusen ja asun tööle! Meid ootab suurepärane töö!» 
Tsoi vehkis tema poole kätega, näol äärmine ehmatus: «Mis te räägite! Mis te nüüd räägite, Arsen 
Davidovitš! Ärge lootkegi! Enne viit päeva pole kuidagi võimalik! Ja siis tuleb teil kindlasti läbi teha 
kõrgustikupäikese kuur. Mõned elektriravi seansid. Ei, ei. . . Teisiti ei saa!» 
Zooloog sattus silmapilk marru: 
«Kas sa hulluks oled läinud, Tsoi! Tõepoolest, sa oled lõplikult hulluks läinud! Mis muinasjutte sa 
mulle siin räägid! Mis elektriravi ja kõrgustikupäike! Mul on tarvis võimalikult kiiresti koopasse 
tagasi minna, et neid merekoletisi fotografeerida. Ma ei saa ju neid laeva kaasa võtta. Vähemalt ühe 
pea siiski võtan. Ma leppisin juba kapteniga kokku: spetsiaalselt selle pärast seisab laev siin. Tema 
aga tuleb oma elektriravi ja kõrgustikupäikesega! «Kõrgustikupäilkese kuur!» matkis teadlane 
nördinult Tsoid. «Oh sind küll! Leidsid ka asja!» 

«Ükskõik. .. Võite sõimata, Arsen Davidovitš,» ütles Tsoi vaikse, kuid solvunud häälega. 
«Kannan siis kaptenile ette, et te ei kuula sõna...» 
««Ei kuula sõna»! Vaat kus tuli nüüd arst välja!» 
Zooloogi bariton kandus läbi terve ülemise koridori, tungis elukajutitesse ja teenistusruumidesse 
ning ulatus isegi masinaosakonna kõige kaugemate nurgakesteni. Muide, laev seisis paigal ja 
masinaosakonnas valitses täielik vaikus. 
Kajutitest jooksid välja vahist vabad meeskonnaliikmed, jäid kuulatama ja vahetasid naerdes 
märkusi: «Küll märatseb meie Lord.» 
«Ta on ilma tööta nagu hani ilma veeta.» 
«Katkub vaest Tsoid! Suled aina lendavad!» «Niisuguse patsiendiga pole nalja!» 
Juhtimiskeskusest väljus kapten ja astus ambulantsi, kus tal tuli ootamatult hakata vahemeheks arsti 
ja patsiendi vahel. Otsus oli saalomonlik ja rahuldas mõlemaid pooli: zooloog annab lubaduse, et 
lebab vastu puiklemata kolm päeva voodis; kui kõik kulgeb normaalselt, lubatakse 

tal pärast seda töötada laboratooriumis, viiendal päeval aga ka väljuda allveelaevast, et töötada 
koopas. Kõrgustikupäikese kuuri teeb ta läbi paralleelselt tööga. Mis puutub elektriravisse, siis see 
küsimus jääb esialgu lahtiseks - selle vajalikkust näitab tulevik. 

Nähes aga, kui mures on zooloog selle pärast, et tema haiguse tõttu seisavad täielikult kõik 
uurimistööd laeva peatuskoha piirkonnas, läks kapten veelgi kaugemale. Et Tsoi oli täielikult 
hõivatud laboratoorsest tööst molluskide ja teiste juba kogutud materjalide kallal, siis lubas kapten 
ajutiseks komandeerida teaduslikule tööle zooloogi enda valikul ühe meeskonnaliikme, kes teadlase 
juhendamisel ja tema instruktsioonide järgi jätkaks materjalide kogumist. 

«Ma oleksin väga tänulik, kui te mul lubaksite selle töö enese peale võtta,» kuuldus äkki kume hääl. 

Gorelov oli juba ammu ambulantsi astunud, oli kuulnud asja arutamist ja kapteni otsust ning seisis 
nüüd ukse juures, vaadates anuvate silmadega zooloogi poole. 

«Ma olen juba korduvalt teie järelevalve all seda tööd teinud, Arsen Davidovitš,» jätkas ta 
naeratades ja lähenes teadlase voodile. «See kiskus mind nii kaasa, et ma loodan ka nüüd teie 
rahulolu ära teenida... Minu tööle peamehaanikuna ei avaldaks see mingit mõju, Nikolai 
Borissovitš,» pöördus ta kapteni poole. «Seda enam, et me arvatavasti seisame rohkem paigal kui 
liigume.» 

«Palun, Fjodor Mihhailovitš!» nõustus kapten Gorelovile sõbralikult naeratades. «Kui see sobib 
Arsen Davidovitšile, siis minu poolt mingeid vastuväiteid ei ole. Pidage ainult silmas, et vastutus 
mootorite seisukorra ja töö eest jääb endiselt teie õlule.» 

«Väga hea, väga hea! See sobib mulle nii hästi, et paremini enam ei saagi!» rõõmustas zooloog 
kärarikkalt. «Fjodor Mihhailovitš teab, mis mind kõige rohkem huvitab, ning teab ka, kust seda 
otsida ja kuidas otsida. Me oleme temaga juba küllalt palju koos töötanud. Kõik läheb suurepäraselt! 
Tänan teid, kapten! Tänan, - Fjodor Mihhailovitš!» 

Kui auväärt teadlane ei oleks olnud nii rõõmsas meeleolus, siis oleks ta arvatavasti tähele pannud 
Gorelovi ebatavalist kahvatust, tema naeratuse haiglast pinguta- 

tust ja seda, kui sageli ta tõmbas käega üle lauba, nagu pühkides sellelt nõrkusest tingitud higi. 
Muide, entusiastid,kes ei halasta iseendale, suhtuvad tihti samasuguselt ka teistesse. Igatahes oli 
selge, et teadlane on täielikult unustanud nii elektriravi kui ka massaaži ja mudavannid, mida ta oma 
endisele patsiendile alles hiljuti oli nii visalt soovitanud. Kokkuvõttes jäid kõik väga rahule selle nii 
tormiliselt alanud ja nii hästi lõppenud kõnelusega. 

«Tsoi, kullake,» pöördus zooloog sõbralikult oma arsti ja abilise poole, kui kapten oli ambulantsist 
lahkunud, «anna, palun, Fjodor Mihhai,lovitšile nende loomaliikide nimekiri, keda, me kavatsesime 
sügavustest eriti hoolikalt otsida. Enne tõmba maha kõik juba leitud liigid. Anna talle tutvumiseks ka 
kõik meie albumid, joonised ja atlased ning sea tema jaoks valmis ekskursioonikott kõikide 
instrumentide ja vahenditega.» 


*Kui Gorelov pärast kahetunnist vestlust Tsoiga väljus laboratooriumist, suundus ta kiiresti oma 
kajuti poole, olles raskesti koormatud mitmesuguste materjalide ja varustusega. Ta avas rutates 
kajuti ukse, lukustas selle jälle hoolikalt enda taga ja kuhjas kergendatult kõik kaasatoodu 
ümmargusele lauale, mis seisis keset kajutit. Väikese pikerguse kajuti parempoolse seina ääres seisid 
voodi ja riidekapp, vasakpoolse seina ääres suure peegli ell pesunõu ja tualettlaud. Voodi kohal 
rippus suurepärane akvarellportree, mis kujutas õrna, ilusa näoga ja suurte mustade käskivate 
silmadega noort naist. Ukse vastas oleva seina ääres, praegu väljastpoolt luugiga tihedalt kaetud 
suure ümmarguse illuminaatori all seisis väike kirjutuslaud kirjutustarvetega, sellesama noore naise 
portreega ja suure vanamoelise kirjutusmasinaga. 


Koormast vabanenult laskus Gorelov raskesti toolile, haaras pea käte vahele ja istus kaua suletud 
silmadega, vahetevahel end edasi-tagasi õõtsutades, nagu oleks teda piinanud hambavalu. Lõpuks 
tõusis ta püsti, seisis veidi aega langetatud päi rusikas kätt lauale toetades, liigutas end siis j ärsult Ja 
võttis otsustavalt käsile kaasatöodud raamatud, albumid jla atlased. Tundi kolm töötas ta nende 

kallal usinalt ja pingeliselt, uuris tähelepanelikult allveefauna ja -floora esindajate kunstilisi 
reproduktsioone, tegi väljakirjutusi, kopeeris jooniseid, koostas nimekirju ja klassifitseeris. 

Siis tõusis ta laua tagant, ringutas tugevasti ja asus ekskursioanikoti kallale. Ta vaatas hoolikalt 
üle kõik selle instrumentide ja seadistega täidetud välised ja sisemised taskud, tegi ühe sisemise 
tasku tühjaks ja asetas selle sisu teise taskusse. Seejärel hakkkas ta minema kirjutuslaua poole, kuid 
peatus poolel teel, vaatas ringi ja astus ukse juurde. Ta proovis, kas uks on korralikult lukus, kuulatas 
ning koridoris valitsevast vaikusest ilmselt rahustatuna läks kirjutuslaua juurde, võttis kirjutusmasina 
ja hakkas seda lahti monteerima. Tüki aja pärast jõudis ta kaarekujuliselt paigutatud peenikeste 
tähekangide all aleva plaadi keskpaigani. Seal leidus madal metallkastike, mille värvus ühtis masina 
üldise sinaka värvusega. Gorelov kruvis kastikese plaadi küljest lahti, asetas selle kõrvale, pani 
masina uuesti kokku ja proovis tema tööd. Kõik oli omal kohal ja mehhanism töötas korralikult nagu 
ennegi - suure detaili puudumist ei olnud sugugi märgata. Gorelov võttis metallkastikese, kaalus 
seda mõtlikult käes ja pomises: 

«Rõhk on siin kuratlik. Kas peab vastu? See pole see, mis Sargasso meres pinna lähedal...» 

Omaenda häält kuuldes Gorelov võpatas ja vaatas kohkunult ringi, pöördus siis tagasi 
ekskursioonikoti juurde, asetas kastikese tühja sisetaskusse, kattis ta mõningate väikeste 
instrumentidega ja nööpis tasku hoolikalt .kinni. Seejärel sulges ta kati, lükkas selle voodi alla ja läks 
sööklasse hommikueinele. 

Poole tunni pärast pöördus ta oma kajutisse tagasi, rõivastus tööülikonda, tõmbas lõpuni välja ühe 
oma kirjutuslaua sahtlitest ja pööras alla selle tagumise külje. Sahtli taga avanes kitsas salalaegas. 
Sellest võttis ta mõned keeruka kujuga detailid ja peenikese juhtme kera ning toppis kõik need 
ekskursioonikoti taskutesse. 

Kott rihmaga üle õla heidetud, läks Gorelov juhtimiskeskusse, vormistas vahiohvitseri leitnant 
Kravtsavi juures väljumisloa ja suundus siis ambulantsi. 

«Õnnista, käski-ja-a!» venitas ta naeruse mahlaka dia- 

konibassiga, astudes zooloogi voodi juurde. «Tulin teie häid soove teele kaasa saama, Arsen 
Davidovitš. Eks ole see ju teie linnupojukese esimene iseseisev lend!» 

Zooloog pöördus tema poole ja hakkas rõõmsalt naerma: 

«Õnnistan! Õnnistan! Soovin edu! Kas Tsoi andis teile kõik üle?» Ta sirutas Gorelovile käe. 
Alles nüüd märkas Gorelov veidi eemal istuvat kaptenit ja kummardas tema poole: 
«Vabandage, Nikolai Borissovitš! Ma ei märganud teid kohe.» 

Kapten naeratas lahkelt: 

«Pole viga, pole viga, Fjodor Mihhailovitš. Ühinen Arsen Davidovitši soovidega.» 

«Minge, minge, Fjodor Mihihailovitš!» ütles zooloog erutatult. «Eh, kadestan teid! Aga pole viga! 
Varsti töötame koos uues süvaveejaamas.» 

Kapten võpatas ja tõstis silmad. Ta vaatas teraselt zooloogi ja Gorelovi poole ning langetas siis 
uuesti laud, sõrmitsedes kiiresti oma kollakat habet. 

Zooloogiga veel kord hüvasti jätnud ning temalt suure hulga täiendavaid õpetusi ja juhtnööre 
saanud, väljus Gorelov ambulantsist, jättis ukse veidi praokile ja jäi selle taha nagu mõttesse vajunult 
seisma. 

Ta kuulis summutatud, kuid küllalt arusaadavat häält: 


«Arsen Davidovitš, ma loodan, et te ei ole kellelegi rääkinud allveelaeva eelseisvatest pilkematest 
peatustes t?» 
Lühike vaikus näis tunnistnst andvat sellest, et küsimus tabas zooloogi ootamatult. Gorelovi süda 
tardus. 

«No kuulge, kapten,» kostis lõpuks zooloogi rutakas pomin. «Miks ma peaksin sellest rääkima! 
Ma ju tean... Te ju hoiatasite mind...» 

Gorelov hingas kergendatult ja muigas kalgilt. Kapten vaikis veidi aega. Siis kuuldus tema rahulik 
hääl: 
«Noh, siis. on hästi! Ärge seda ka edaspidi unustage.» 
Gorelov eemaldus uksest ja astus kindlate sammudega väljumiskambrisse, näol seesama kalk 
naeratus. 

«Kas keegi on praegu väljaspool laeva?» küsis ta Matvejevilt, kes seotud käest hoolimata aitas tal 
osavasti ja kiiresti skafandrit selga tõmmata. 

«Just nii, seltsimees sõjaväeinsener! Šelavin ning koos temaga Marat ja Pavlik. 

«Kas nad ammu väljusid?» 

«Mitte rohkem kui pool tundi tagasi.» 

«Kuhu nad suundusid?» 

«Täpselt ei tea, seltsimees sõjaväeinsener... Kuhugi südi.» 

«Ahaa! Noh, hea küll. Tänan.» 

Väljas pani Gorelov propelleri viie kümnendiku käiguga tööle ja võttis kursi otse põhja. Ta ujus 
kilomeetrit kakskümmend allveelaevast eemale ning pidas seal põhja lähedal ja mitmesuguses 
sügavuses mõnd aega innukalt jahti. Ta püüdis kõike, mis näis talle tundmatuna, ja täitis oma 
ekskursioonikoti kaladega, merisiilikutega, meripuradega, hüdropolüüpidega, süvaveevähkidega ja 
põhjalimustega. Tunni pärast otsustas ta nähtavasti, et on juba küllalt tööd teinud. Ta sulges tihedalt 
koti, võttis ühenduse allveelaevaga, määras leitnandi abiga oma asukoha ja teatas, et kavatseb veel 
tunni. või paar töötada, võtta siis uuesti laevaga ühenduse ja tulla koju. 

Gorelov pöördus allveelaeva suunast eemale, tõmbas kätte elektrikindad, kontrollis 
ultrahelipüstoli korrasolekut, pani propelleri kümne kümnendiku käiguga tööle ja ujus ida poole, 
tõustes põhjast üha kõrgemale. Tema ees venis lõunast põhja suur veealune mäeahelik. Kusagil siin 
kerkis kõrgele aheliku ühetasase harja kohale Šelavini poolt avastatud mäetipp. Gorelov otsis seda 
kaua ja asjatult. Lõpuks ta leidis selle, laskis õhureservuaari hapnikku ja tõusis tipule. 
Sügavusemõõtja järgi oli mäetipp ainult tuhat ükssada meetrit ookeani pinnast allpool. 

Gorelov märkas seal üksikut, avara nišitaolise süvendiga kaljut. Ta laskis käiku õhureservuaari 
mehhanismi, mis surus hapniku tagasi ballooni, ja istus väikesele kaljurahnule. Kui tema poolt üles 
kergitatud mudapilv oli hajunud ning vesi omandanud endise puhtuse ja läbipaistvuse, võttis 
Gorelov käest elektrikindad, tõmbas kotist välja kirjutusmasinast võetud metallkastikese, otsis 
kaljurahnul tasase koha ja asetas kastikese enda kõrvale. Siis kinnitas ta selle külge pikad peenikesed 
detailid, mis muutsid kastikese igasse külge sirutatud, ebatavalise kujuga okistega kummalise 
merisiiliku sarnaseks. Okiste 

vahele tõmbas ta peenikese juhtme ning mähkis juhtme ühe otsa oma skafandri vasakule randmele 
kinda jaoks määratud nööbi ümber. Seejärel vajutas Gorelov kasti kaanel olevale nupule. Osa kasti 
esiseinast langes hodsontaalsesse asendisse ja temal sai nähtavaks miniatuume kirjutusmasina- 
klahvistik. Ülemises, paigale jäänud seinaosas lõi helendama pikk kitsas aknake, mille tagant paistis 


pingule tõmmatud paberlint 

Gorelov hakkas aeglaselt üksteise järel tillukesteli klahvidele vajutama, suutes neid oma suurte 
kohmakate metallsõrmedega ainult vaevu tabada. 
Vee- ja õhuookeani piirnllitesse avarustes'se kandusid arusaamatud signaalid: 
«ETSIT...ETSIT. .. Kuula, ETSIT... Räägib INA2. .. Räägib INA2..: ETSIT... ETSIT...» 


VIII PEATÜKK PROFESSOR LORDKIPANIDZE KANNATUSED 


Juba neljandat päeva töötas ekspeditsioon uues süvaveejaamas. 

Näis, et Šelavinile ei jätku ööpäeva kahekümne neljast tunnist. Peale tavaliste tööde ookeani 
põhjalähedaste vete füüsikaliste ja keemiliste omaduste, temperatuuri, soolsuse, tiheduse, keemilise 
koostise ja gaasidesisalduse uurimise alal tegeles ta veel probleemiga, mille ta oli kavatsenud käsile 
võtta juba Sargasso meres, kuid mille kallale ta ei olnud jõudnud asuda töökoha, nagu ta ise ütles, 
«tüütu» pommitamise tõttu. Ülesanne seisis põhjasiseste vete uurimises ning nende ulatuse, päritolu, 
omaduste ja koostise määramises. See töö nõudis suuri pingutusi ja ajakulu ning keerukaid 
puurmasinaid ja süvaveepumpi, mis töötasid neid tohutute veernasside surve eest kaltsvate 
läbipaistvate ja samal ajal veekindlate katete all. 

Ühtlasi alustas Šelavin siin ka teise, eelmisega tihedas seoses oleva probleemi uurimist. Küsimus 
oli merepõhja kihtides tekkivates ja esmakordselt nõukogude uurijate poolt Arktises avastatud 
elektrivooludes. 

Šelavin rebis end lausa tükkideks. Ei piisanud isegi Skvorešnja ning juba täielikult paranenud 
Matvejevi agarast abist. Kapten komandeeris talle appi veel kaks meeskonnaliiget, kuid okeanograaf 
töötas sellest hoolimata nii, et unustas puhkuse ja toidu. 

Olles vaevu jõudnud hommikust süüa, hakkas ta juba kiirustama oma abilisi, ärritus vähimagi 
viivituse puhul ja rahustus alles väljaspool laeva, oma armastatud masinate ja seadmete juures. 
Lõunale tuli teda kutsuda visalt ja korduvalt ning ükski kord ei möödunud see ilma tema ärritatud 
torinata «tööde segamise» ja «äärmiselt tähtsate teaduslike probleemide alahindamise» üle. 

Ka zooloogil oli selle süvaveejaama jaoks koostatud ulatuslik tööplaan. Peale tavaliste uue, 
senitundmatu materjali otsingute kavatses zooloag koondada siin oma tähelepanu peamiselt süvavee- 
ja põhjaorganismide elu ja tegevuse uurimisele. Ette oli nähtud pikema aja joorksul vaadelda ja 
tundma õppida nende orglanismide eluviise, jahipidramisvõtteid, toiduallikaid ja. toitumisviise ning 
helendavate organite tähtsust ja funktsioone. Kõik see oli juba ammu köitnud zooloogi tähelepanu 
ning ta oli juba kaua enne seda jaama niisugustest töödest unistanud ja nendeks ette valmistunud. 

Nüüd aga, kui oleks võinud oadata, et zooloogi tavaline energilisus avaldub eriti tugevasti, pani 
kõiki imestama teda äkki haaranud apaatia. Iga kord valmistus ta laevast väljumiseks nagu vastu 
tahtmist ning alles lõpuks välja jõudnud, istus tundide viisi liikumaltult esimese ettejuhtunud 
erakvähi või meripura juures. 

Mis siis oli juhtunud? Näiliselt oli seni kõik läinud väga hästi, ja edukalt. Töö merekoletiste 
laipade juures oli andnud suurepäraseid ,tulemusi. Need olid ilmselt kunagi miljoneid aastaid tagasi 
muistsete ookeanide kogu elu üle valitsenud liikide jäänused. Kriidiajastu reliktid! Muutus ümbritsev 
elu, muutusid loodus, kliima, taimed ja loomad. Välja tõrjutuna uute, painduvamate ja täiuslikumate, 
arenenumate ja uutele elutingimustele kahanenumate organismide poolt, taandusid hiigelsisalikud, 
eelmiste ajastute valitsejad, järk-järgult oma positsioonidelt. Teadusele näis, et nad on meie 
planeediit täielikult kadunud ning on jätnud endast mälestusi üks 

nes koletislike skelettidena, mis ilutsevad veel ainult paleontoloogia muuseumides, vapustades 
inimeste kujutlusvõimet. Nüüd aga selgub, et ookeani pinnalt eemale tõrjutuna laskus väike osa 


nendest koletistest üha kaugemale ohututesse sügavustesse, kohanes aja jooksul uute 
elutingimustega ning arendas endas välja võime taluda tohutu suurt rõhku, hingata vee all, näha 
pimeduses ning valgustada ümbrust omaenda helendava limaga. . . Missugune ootamatu ja haarav 
avastus! Juba see üksi võib jäädvustada ülemaailmse teaduse ajalukku selle avastuse tegija nime. 
Aga tema Lamellibranchiata cephala! Kas see tema, nõukogude professori Lordkipanidze nimega 
teadusse minev mollusk ei tekita revolutsiooni malakoloogias? Aga kuld molluskides? Kas neist 
avastustest on veel vähe, et panna südant kauaks ajaks rõõmustama iseenda üle, teaduse üle, suure 
kodumaa üle, selle võimsa riigi üle, kes on oma teadlasele andnud maailmas ainulaadse võimaluse 
töötada seni kättesaamatutena püsinud ookeanisügavustes ning alustada.nende sügavuste tõelist, 
tegelikku uurimist! 
Milles siis oli asi? Miks oli see kõik äkki kaotanud oma hiilguse, veetluse ja võlu? 

Zooloog tegi järsu protesteeriva käeliigutuse. . . Ei, ei! Jälle see idiootne mõte! See on ju lihtsalt 
rumalus! No milleks... 

Ta kehitas skafandri all pahaselt õlgu. 

No hea küll! Ta ei vaidle va'stu. Seda poleks maksnud teha. Lobises välja, vana lollpea! Jah, jah, 
lollpea! Lollpea! Kolmekordne lollpea! 

Ta. vihkas end sel hetkel. 
Jalahoobiga virutas ta eemale rahulikult muda neelava meripura, kelle tegevust ta oleks pidanud 
jälgima. 
«No hästi,» püüdis ta end rahustada. «Olgu nii. Lobisesin. See on fakt ja siin pole midagi parata! 
Aga mis selles siis lõpuks nii hirmsat on? Tuleb kaaluda külmavereliselt. Mis tähtsust sellel siis 
lõpuks on? Ma ei rääkinud ju esimesele vastutulijale... See ei olnud isegi tavaline meeskonnaliige. 
See oli peamehaanik! Võimsuse ja tähtsuse poolest maailmas ainulaadsesõjalaeva peamehaanik! See 
juba tähendab midagi - peamehaanik, ja veel pealegi niisuguse laeva peamehaanik! Vastutav 

isik! Arvatavasti palju kordi järele proovitud. Tagasinoidlik, isegi veidi sünge ja seltsimatu inimene, 
kaugeltki mitte lobiseja. Tema pärast võib küll rahulik olla. . .» 

Zooloog kujutles Gorelovit, tema kõrgekasvulist, kondist, kühmas kuju, tema kaugele eemale 
ulatuvate, nahkhiire tiibu meenutavate suurte kõrvadega piklikku paljast kolpa ja tema pikki, 
peaaegu põlvini ulatuvaid gorillakäsi ning temas süttis uuesti vahepeal uinunud antipaatia selle 
inimese vastu. Õiglustunne ning alatine ausus enese ja teiste suhtes - teadlase hinge orgaanilised 
omadused - aga võitsid selle antipaatia. 

Mis puutub siia Gorelov? Kerge on süüd teisele veeretada. Ei maksa otsida kergendust enese 
süüle, kuhjates seda süüd naabri õlule. Seda enam, et küsimus pole isegi selles, kellele ta rääkis. 
Gorelov ju ei hakka seda valju häälega kuulutama, ei lobise edasi - tema ei ole niisugune. 

Milles siis on asi? Millest on tingitud see enesega rahulolematus? Piinav, alandav rahulolematus ... 
Vale! Vaat milles on asi! 

Jah, ta valetas! Ta ei ole varem kunagi valetanud. Vale on tema olemusele alati võõras olnud. Vale 
on talle alati näinud millegi eriti alandava, räpase ja argpükslikuna. Ja nüüd valetas ta siiski! Kellele? 
Oma kaptenile! 

... Kallis Nikolai Borissovtš! Ta kannab nii suurt vastutust. Hindamatu laeva eest, kodumaa poolt 
tema hoole alla usaldatud inimeste ohutuse eest. Ja nüüd on teda petnud inimene, keda ta usaldab 
whlrem kui kedagi teist. .. Pole tähtis, et sel ei ole tagajärgi. Tähtis on vale. Kuidas nüüd veel 
kaptenile silma vaadata? Kuidas tagasi tuua olnut? Võimatu. Öelda? Puhtsüdamlikult üles 
tunnistada? Rumalus! Kellel on seda vaja? Kellele on sellest kasu? Vale jääb ikka valeks. 

Möödusid tunnid. Summeri hääl, mis meenutas kimalase tüütut suminat, ei suutnud teadlast kaua 
tema rasketest mõtetest eemale kiskuda. Lõpuks ta siiski virgus ja taipas, et teda kutsub välja 
allveelaev. 


«Arsen Davidovitš!» kostis vahiohvitseri leitnant Kravtsovi hääl. «Kuhu te jääte? Kõik on juba 
sööklas. Jsegi Ivan Stepänovitš on kohal, aga teid ikka veel 

pole! ... Mis teid küll täna seal kinni peab? Laske nüüd kähku käia, Arsen Darvidovitš! Kõigi 
kümne kümnendikuga!» 

Istudes lõunasöögi ajal oma tavalisel kohal kapteni lauas, tundis zooloog end nagu inkvisitsiooni 
tuleriidal ning enamasti vaikis, tõstmaita silmi taldrikult Muide, kapten tülitas teda vähe vestluse ja 
küsimustega ning heitis ainult harva tema poole põgusa pilgu oma sädelevatest sinistest silmadest, 
milles selgesti peegeldus kaastunne ja mure. 

Pärast lõunat seevastu... Oleks võinud arvata, et Tsoi on kindlalt otsustanud zooloogi kiusata. Ta 
päris visalt teadlase tervise ja söögiisu järele ning hakkas siis vaimustusega jutustama oma tööst 
molluskide kallal. Täpsed ja hoolikad uurimised kinnitavad järjest rohkem tema mõtet molluskide 
loomuliku kullasisalduse kohta. Pole kahtlust, et need limused ammutavad mereveest selles 
lahustunult sisalduvat kulda ja kontsentreerivad seda erakordselt tugevasti oma verre. Tsoile näib 
isegi, et ta on sattunud elundi jälile, mille kaasabil see protsess molluski kudedes toimub. See on 
molluski mantli äärel asuvate ja senitundmatu koostisega nõret eritavate näärmete ahel. 

Tsoi väitis, et kui see avastus leiab täielikku kinnitust, siis võib see omandada tohutu praktilise 
tähtsuse. Sel juhul võib tõsist huvi pakkuda Marati projekt nende molluskide aklimatiseerihlise ja 
kinnistes merebasseinides aretamise kohta, nagu seda praegu teevad jaapanlased pärlilkarpidega. 

Nii tekivad tõelised nõukogude kullavabrikud. Mida arvab sellest professor? 

Zooloog sundis ennast Tsoid tähelepanelikult kuulama, väljendama rahulolu ning andma 
juhtnööre edasiseks tööks, kuid ta oli südamest rõõmus, kui laboratooriumi astus Gorelov ja tegi 
ettepaneku minna koos välja materjale koguma. Täna enne lõunat oli tema, Gorelov, seotud oma 
põhitööga segamiskambris, nüüd aga on ta vaba ja tahab teadlasele näidata mingisse tundmatusse 
liiki kuuluvate süvavee-meriliiliate väga huvitavaid puhmaid. Tema käsutuses on praegu tundi kolm, 
ja kui professor soovib temaga ühineda, siis, tuleks neil kiirustada. 

Oli näha, et Gorelovil on tõepoolest kiire. Kõneldes vaatas ta sageli kella ja meenutas murelikult, 
et need merlliiliate puhmad on väga kaugel Ja nendeni jõudmiseks kulub hulk aega. 

Zooloog nõustus kohe ja palus Gorelovit kiiresti vormistada väljapääsuluba. 

«Ei, Arsen Davidovitš,» vastas Gorelov veidi kohmetult, tõmmates peopesaga üle oma raseeritud 
pea, «palun võtke see enda .peale. Mul on oma kajutis veel üht-teist teha. Ma lõpetan selle kiiresti ja 
ootan teid väljumiskambris. Nõus? Palun ärge ainult aega viitke.» 

Ta vaatas jälle kella ja sööstis kiirustades laboratooriumi ukse poole. 
«Kähku, Arsen Davidovitšl Aeg läheb!» heitis ta käigult ja kadus ukse taha. 

Koridori läbis ta oma tavaliste pikkade aeglaste sammudega, kriuksutades rütmiliselt saapaid, kuid 
oma kajuti lukus ukse taga alustas ta ootamatult palavikulist tegevust. Ta tõmbas välja mõned 
kirjutuslaua laekad, võttis nendest raha, mingisugused dokumendid ja ,kirjad ning toppis kõik need 
taskutesse. Siis tõukas ta laekad kinni, ajas end sirgu ja heitis kajutile nagu viimse pilgu. Hetkeks 
peatusid tema silmad voodi kohal rippuval noore naise portreel. Gorelov võpatas ja pidi peaaegu 
juba astuma sammu sinrapoole, kuid pöördus, haaras kirjutuslaualt sellesama naise foto ja peitis selle 
hoolikalt oma vormikuue küljetaskusse. Rohkem ringi vaatamata väljus ta kajutist, lukustas ukse ja 
suundus kiiresti alla, väljumiskambrisse. 

Zooloogi seal veel ei olnud. Gorelov vaatas kella ja väristas närviliselt õlgu. 
«Missugune hapnik on skafandris?» küsis ta Maltvejevilt katkendliku häälega. 
«Kokkusurutud, seltsimees sõjaväeinsener.» 


«Ümber laadida!» käsutas Gorelov. «Panna vedel!» 

«Kuulen, seltsimees sõjaväeinsener. Pärast seda varisemise lugu nõuavad paljud ümberlaadimist,» 
lisas Matvejev mõistvalt. 

«Mis seal imestada,» kinnitas Gorelov tema oletust. 

«Aga alkumulaatorid? Täielik komplekt?» 

«Just nii!» 

«Näidake. Mis on termostes?» 

«Kuum kakao.» 

«Näidake. Pange ääreni täis!» 

Gorelov oli juba peaaegu täies mundris ning tal oli veel ainult jäänud kohale asetada ja kinnitada 
kiiver, kui kambrisse ilmus zooloog oma viimastel päevadel tavalise mõtliku, peaaegu ükskõikse 
ilmega ning esitas Matvejevile enese ja Gorelovi väljapääsuload. Gorelov, kes ilmselt veel ainult 
vaevu suutis hoiduda teravuste ütlemisest, tormas talle kallale: 

«No kuulge ometi, A:rsen Davidovitš! Kuidas küll võib niimoodi venitada! Meil jääb vaevalt aega 
puhmaste ülevaatamiseks ja: tagasipöördumiseks. Ma ei tohi mingil tingimusel tagasitulekuga 
hilineda!» 

Vaevu jõudnud väljumisplattvormi äärele, hüüdis Gorelov järsu, käskiva häälega: 
«Kümme kümnendikku käiku! Kähku! Minu järel!» 


*Kohe pärast nende hüpet ruumi kerkis platvorm üles, allveelaev nihkus paigast ja suundus üha 
kiireneva käiguga lõuna poole. Kui Gorelov minuti pärast tagasi vaatas, ei olnud allveelaeva enam 
näha. See ei üllatanug teda aga põrmugi. 

Juba, enne käesolevat süvaveejaama oli kapten meeskonda ja eriti teaduslikest töödest osavõtjaid 
hoiatanud. et allveelaeval ei tule siin püsivat peatuskohta, vaid ta jääb kogu ajaks liikuma. Laevale 
tagasi pöördumisel peavad kõik väljasolijad ühendusse astuma laeva juhtimiskeskusega ning 
raadiomajaka järgi määrama oma tagasitee. Kõik mõistsid, kui tähtsad on need pärast Sargasso 
meres toimunud meelesseisvaid sündmusi tarvitusele võetud ettevaatusabinõud. Teati ka, et töökoha 
ümber ristlemise vältel jäävad pidevasse kiirendatud liikumisse infrapunased lokäatorid: üks nendest 
ookeani pinna kohale, teine mitmesugustesse sügavustesse allveelaeva ette. 

Väljasirutatult, peaaegu horisontaalses asendis eemaldusid Gorelov ja zooloog ookeanisügavuste 
tihedas pimeduses allveelaevast, jõudes järele ookeanielanike mitme- 

värvilistele tulukestele ja helendavatele udukogudele ning möödudes neist: Gorelov ees, zooloog 
mõne meetri võrra temast tagapool. Nii kihutasid nad sõnagi vahetamata umbes tund aega, hoides 
kurssi kõrvalekaldumatult põhja poole. Gorelov silmitses aeg-ajalt kella, vaatas ärevalt ringi ja 
puuris pilgu kaugusse, nagu püüdes näha, mis on tema ees helesinise laternakiire lõpus rippuva 
violetse eesriide taga. Oma rõhuvatesse mõtetesse süvenenud zooloog järgnes Gorelovile, panemata 
tähele aega, teed ega midagi enda ümber. Ainult kord tõstis ta pea, vaatas ringi ja oleks nagu tahtnud 
oma teekaaslaselt midagi küsida, kuid loobus nähtavasti kohe sellest kavatsusest ja langetas uuesti 
pea, andudes jälle kas täielikule ükskõiksusele või oma rasketele mõtetele. 


IX PEATÜKK RÜNNAK MAGNETTORPEEDODEGA 


Järsku Gorelov võpatas. Kaugel otse nende ees tuli laterna laias valgusekoonuses nähtavale pika 


sileda, peaaegu silindrilise keha siluett, mis näis pimedusest välja sööstvat ja neile suure kiirusega 
vastu kihutavat. Järgmisel hetkel võis juba näha selle keha vertikaalsete ja horisontaalsete 
tüürpindadega ning kahe, paremal ja vasakul asuva horisontaalse stabilisaatoriga varustatud tagaosa, 
mille tipus pöörles marulise hooga metalselt helkiv ratas. Keha keskpaigast suundusid igasse nelja 
külge pinguletõmmatud läikivad metallniidid. 

Zooloogi latern valgustas sel hetkel naabruses olevat ruumi: kõikjale - üles ja alla, paremale ja 
vasakule — sirutus hiiglaslik, kolmemeetriste silmadega metallvõrk, mille sõlmekohtades asusid 
samasugused kummalised silindrilised kalataolised kehad... Pimedusse kaduvate piiridega seinana 
kandus see võrk kiiresti inimestele vastu. 

«Alla!» karjatas Gorelov meeleheitlikult. «Ruttu põhja!» 
Täiel käigul järsult tüürpindu pöörates sööstsid nad pea ees alla ja jõudmata end pidada, tungisid 
peaaegu 

vööst saadik paksu kohevasse mudakihti. Gorelov rabeles ennast kergesti pinnale. Tema kõrval 
siples mudas zooloog. Mürinaga, mis läks üle möirgamiseks, lähenes viie-kuue meetri kõrguselt 
kiiresti võrk alumiste silindriliste kehade sirge riviga, mida eredasti valgustasid Gorelovi ja zooloogi 
laternad. Kui see rivi oli juba jõudnud mudas lamavate inimeste kohale, muutusid mõned lamajatele 
lähimad kehad järsku oma silmustes rahutuks. Nende poolkerakujulised pead kaldusid lähenemisel 
üha järsumalt allapoole, nagu oleks neid miski sinna tõmmanud, ning igast peast suundus inimestele 
neli suurt ümmargust, karastatud terase värvi silma, mis nagu oleksid neid tähelepanelikult 
vaadelnud. Paar koletist sööstsid ootamatult pea ees allapoole, sirutades peaaegu vertikaalselt püsti 
oma pöörlevad sabad, kuid teistest kaasa kistuna võtsid nad kohe jälle horisontaalse asendi, ja 
kihutasid koos kogu võrguga edasi. 

«Mis see an? Mis see tähendab?» sosistas zooloog kohkunult ja hüüdis siis kahe valju häälega: 
«Need on ju torpeedod, Fjodor Mihhailovitš, torpeedod! .. .» 

«Tasa!» sisistas Gorelov ähvardavalt. «Mis te röögite nagu hull? Võib-olla on neil 
helidetonaatorid ja nad teevad meid pihuks ja põrmuks!» 

Zooloog istus ja sgatis pimedusse kaduvat võrku õudusest pärani silmadega. Lõpuks hakkas ta 
uuesti rääkima, tasandades häält sosinani: 

«Nad lähevad ju lõunasse, Fjodor Mihhailovitš. Laev võib võrku sattuda.» 
Gorelov puhkes katkendlilkult, haukuvalt naerma: 

«Mis te nüüd räägite, Arsen Davidovitš! Ultraheli-prožektorid teatavad laevale võrgust juba 
kahekümne kilomeetri kauguselt. Aga infrapunased lokaatorid? Tühi asi, Arsen Davidovitš! 
Kiirustarne parem oma puhmaste poole...» . 

Gorelovi naerus ja närvilistes rutakates sõnades oli zooloogile midagi ebameeldivat. Uuesti süttis 
vana antipaatia, tume, ebamäärane umbusk. Zooloog oleks tahtnud vastata, oleks tahtnud vastu 
vaielda, kuid vaikis. Ta seisis põhjas ja vaatas kaugesse pimedusse, sinnapoole, kus pidi asuma 
allveelaev ja kuhu nüüd kihutas 

hukatust ja hävitust toov ähvardav sein, mis liikus võibolla otse allveelaevale vastu. .. 

«Hea küll,» ütles zooloog lõpuks jõupingutusega, pöördudes Gorelovi poole. «Ujume edasi..» 
Gorelov ei vastanud, pani kiirustades propelleri tööle, tõusis mõnikümmend meetrit kõrgemale ja 
võttis endise kursi. Temast veidi tagapool ujus zooloog, kes nüüd ei pööranud enam silmi ega laterna 
kiirt ees liikuvalt Gorelovilt. Minuti pärast langetas zooloog käe ettevaatlikult lüliiustahvlile ja avas 
selle. Pärast petkelist kõhklust otsis ta kobamisi üles ühe nupu, surus sellele, eemaldas selle 
positsioonilt ja lükkas ta oma harilikule kohale: Gorelovi telefon oli välja lülitatud. Seejärel surus 
zooloog teisele nupule, nihutas selle paigast ja asetas positsioonile. Kohe kuuldus tuttav rahulik hääl: 


«Kuulen teid, Lord. Räägib vanemleitnant Bogrov.» 

«Nordist südi,» ütles zooloog tasase häälega, Gorelovit silmist laskmata, «liigub tohutu suur 
vertikaalne võrk, mis on täis torpeedosid. Me laskusime põhja ja lipsasime nii tema alt läbi. Kardan, 
ette võite sellesse võrku sattuda.» 

«Mis?» Iküsis vanemleitnant erutatult. «Te ütlete, et torpeedod? Kui kaugel te neid nägite?» 

«Ei tea. . .» sattus zooloog segadusse. «Ma. ei pannud aega tähele. Arvan siiski, et kilomeetrit 
kuuskümmend-seitsekümmend sellest kohast, .kus te meid välja lasksite.» 

«Ahaa! Hästi. Tugevdame valvet. Tänan teid. Kuni korralduseni ärge pöörduge laeva tagasi. 
Minge kaugemale ja olge ettevaatlikud!» 

Katkestanud ühenduse zooloogiga, kutsus vanemleitnant viivitamatult välja kapteni. Siis võttis ta 
ühenduse Šelavini ja Skvorešnjaga, kes olid tööl väljaspool laeva, ning andis neile käsu samuti mitte 
enne kutset laeva tagasi pöörduda ja viivitamatult eemalduda kümne kümnendiku käiguga lääne 
suunas, hoidudes võimalikult põhja lähedale. 

Mõni minut tagasi oli «Pioneer» muutnud kurssi ja liikus nüüd endist teed mööda tagasi lõunast 
põhja. 

Ekraanil silmi pööramata viis vanemleitnant laeva kiiruse nelja kümnendiku käiguni ja kallutas 
tema kurssi mõne rumbi võrra ida poole. 

Sisse astus kapten. Vanemleitnant kandis talle ette zooloogi teatest ja abinõudest, mis ta oli 
iseseisvalt tarvitusele võtnud. 

Esialgne hetkeline ootamatus asendus kapteni näol kiiresti karmi naeratusega. Kergitamata oma 
nagu alati poollangetatud lauge, ütles kapten: 

«Hästi, Aleksandr Leonidovitš! Kiidan heaks kõik teie korraldused ja teie poolt tarvituselevõetud 
abinõud. Juhtimise võtan enda peale. Jääge lülitustahvli juurde ja jälgige ekraani ahtri-poolringi. 
Vööri-poolringi jätan enesele.» 

«Just nii, seltsimees komaridör!» 

«Andke häiresignaal!» 

«Just nii - häiresignaa!!» 

Kõigis allveelaeva ruumideshelises valjutt häirekell. Koridorist kuuldus arvukate jalgade 
summutatud müdinat ja sahinat, mis kohe asendus surmavaikusega. 

Jalad laialt harki aetud ja käed seljal seisis kapten liikumatult ja vaikides keset heledasti 
valgustatud juhtimiskeskust, pööramata silmi ekraanilt. 

«Jaht jätkub?» ütles ta pärast lühikest vaikust tasa, nagu rääkides nähtamatu vestluskaaslasega. 
«Väga hea! Ainult nüud, sõbrakesed, läheb see teile kalliks maksma.» 

Vanemleitnant istus raidkujuna lülitustahvli ees, sõrmed asetatud alumisele klaviatuurile. 

«Vasaku parda lokaator ette!» kuuldus kapteni ikäsklus. «Laeva horisondi kõrgusele vööri- 
poolringi ulatuses. Kaugus viiskümmend kilomeetrit. Suund vestist osti ja tagasi.» 

Vanemleitnandi sõrmed libisesid väledalt üle lülitustahvliklahvide ja nuppude ning tardusid siis 
uusi käsklusi oodates paigale. 

Ruumis valitses pingeline vaikus. 

Mõne minuti pärast ilmus ekraani vööri-poolringil nähtavale kiiresti kasvav ja järk-järgult üle kogu 
selle ekraaniosa sirutuv ähmane, laialivalguv võrk suurte tumedate punktidega sõlmekohtades. Iga 
sekundiga joonistusid võrgu niidid üha selgemini ekraanile ja tumedad punktid muutusid tömpideks 
ümarateks peadeks, mille tagant paistsid meeletult pöörlevate propellerite võbisevad ringid. Ekraani 
esiosal oli juba peaaegu 

lokaatori juurde jõudnud torpeedovõrk selgesti ja üksikasjaliselt näha, poolringi tiibadel aga muutus 
tema kujutis kiiresti tumedaks ja tuhmiks, niipea kui lokaator eemaldus tema keskpaigast paremale 
või vasakule. 

«Arusaadav,» ütles kapten rahulikult. «Isegi huvitav. Võrk liigub ühtlase seinana ja haarab tohutu 
suurt ruumi. Tema kiirus on viiskümmend-kuuskümmend kilomeetrit tunnis.» Kapten puhkes 
ootamatult naerma. «Paistab, et nad kavatsevad meie pärast tervet ookeani läbi kammida! ... 
Suurepärane! . ..» Ta pöördus vanemleitnandi poole ja andis käsu: «Tuua lokaator laevale. Las ta 
liigub võrgu ees, jäädes sellest saja meetri kaugusele.» 

«Just nii - tuua lokaator laevale, hoides teda võrgust saja meetri kaugusel!» 

«Nii hoida!» 

«Just nii - hoida!» 

Ähvardava söödaga varustatud võrgu situett - selgejooneline ja terav ekraani keskel, üha ähmasem 
ning lõpuks pimedusega ühte sulav ekraani tiibädel, kuplil ja alumisel osal - püsis nüüd allveelaeva 
ees muutmatus asendis. Lokaator saatis võrgu kujutise ekraanile ühelt ja samalt kindlalt kauguselt 
ning seetõttu näis, et võrk ja allveelaev seisavad liikumatult paigal või liiguvad võrdse kiirusega 
ühes ja samas suunas. 

«Kui kaugel on võrk?» küsis kapten pärast mõningat vaikust. 

«Nelikümmend kilomeetrit.» 

««Pioneer» läheneb võrgule kuuekümnekilomeetrise 

kiirusega, võrk «Pioneerile» peaaegu niisama suure kiirusega,» arvestas kapten tasa, nagu endamisi. 
«Mõne minuti pärast muutub pilt ekraanil. Valmistuda manöövriks.» 

Vanemleitnant ajas end sirgu. Peas oleks nagu vilksatanud mõte: «Milleks siis läheneda? Kerge 
oleks ju ära minna.» See mõte kadus aga kohe, kui võrgu kujutis ekraani vööri-poolringil tegi nagu 
järsu hüppe ja sögstis ettepoole, allveelaevale vastu. 

Tegevusse astusid ultraheliprožektorid. 
«Lokaator pessa tõmmata!» kuuldus terav käsklus. «Valmis seada vöörikahur!» 

«Ahaa! Vaat mis!» mõtles vanemleitnant. «Hävitada torpeedod. .. Käratult...» 

Võrgu kujutis kasvas silmanahtavalt ning uskumatu kiiruse ja selgusega. Kummalisena näis ainult 
see, et veel suurema kiirusega hakkas kujutis selginema ekraani tiibadel. Kui võrk oleks liikunud 
ühtlase vertikaalse seinana, siis oleksid tema külgmised osad, mille kaugus allveelaevast oli suurem, 
pidanud jääma udusemaks ja ebaselgemaks kui tema keskosa, mis oli laevale kõige lähemal ja liikus 
sellele otse vastu . . Nüüd aga paistis, et ekraani tiibadel liigub võrgu kujutis nagu kahekordse 
kiirusega, ja kujutise joonte selgus seal oli juba peaaegu võrdne nende selgusega ekraani esiosal. 
Näis, et võrk haarab allveelaeva mõlemalt poolt ning tema külgmised osad lähenevad. Mida see võis 
tähendada? Kapten otsis sellele mõistatusele seletust. 

Äkki kostis kapteni seljta tagant vanemleitnandi ärev hüüatus: 

«Võrk-ilmub ahtriekraani mõlemale tiivale!» 

«Ah, saatanad!» hüüdis kapten tavatus erutuses, trampis jalaga ja pöördus ekraani ahtriosa poole. 
«Magnettorpeedod! Nad piiravad meid sisse!» 

Ta heitis pilgu ekraani kuplile. Võrgu ülemine äär oli allapoole paindunud ning kuplil olid esialgu 
veel nõrkade, uduste joontena näha tema niidid. 

«Jätta kahur! Pööre kohal! Sada kaheksakümmend kraadi!» 

Allveelaev tegi kohal järsu pöörde, asetudes vööriga lõunasse ning ahtriga põhja, võrgu poole. 
«Nii hoida! Kuus kümnendikku käiku!» 

«Just nii - hoida! Kuus kümnendikku käiku!» 

Ekraani vööri-poolringil valitses nüüd tume tühi ruum, mida pihtidena haarasid võrgu külgmised 


osad. 

Juba on ekraani mõlemad tiivad peaaegu üleni kaetud võrgukangaga, millele õmmeldud 
ähvardavad «nööbid» paistavad tumedatel:aukudena. Üha selgemini joonistub võrk ekraani kuplile. 
Koridor allveelaeva ees aheneb silmanähtavalt. Surmatoov kera sulgub laeva ümber... 

«Läbi lipsata! Kas jõuame?.. Kas jõuame?..» närvitses vanemleitnant, kuid tema sõrmed lebasid 
liikumatult klaviatuuril. 

«Kaheksa kümnendikku käiku!» tungis vanemleitnandi kõrvu püssipauguna kõlav käsklus. 
Allveelaev sööstis edasi. 

Ekraani ahtri-poolringil muutusid võrgu jooned märgatavalt ähmasemaks, kuid koridor laeva ees 
kitsenes endiselt. Laeva tohutu metallkorpus tõmbas surma toovate koletiste sadu ja tuhandeid 
terasest magnetpäid vastupandamatu jõuga enda poole, kahekordistades nende enda pöörase 
kihutamise kiirust. .. 

«Kümme kümnendikku! .. .» t 

Kapten ei vaadanud enam ringi. Ta seisis ettepoole kummardunult, põlevad silmad naelutatud 
ekraanile ja sellelt paistvale võrgu ga ümbritsetud koridorile. 

Allveelaev lendas edasi, välguna läbistades pimedaid ookeanisügavusi. 

Kui kaugele ette ulatuvad selle neetud võrgu tiivad? Kui palju torpeedosid peitub veel ookeani 
põues? 

See oli mäng surmaga. 

Kapten tõmbas käed rusikasse. Tema põsenukkidele kerkis tume puna. Otsustades tema välkuvate, 
võidutsevate ja enesekindlate silmade järgi, võis arvata, et selle mängu eest maksab keegi teine. 
«Üksteist kümnendikku!» hüüdis kapten kindla häälega. 

Võrguga ümbritsetud koridor tõmbus kitsaks piluks ja jäi sel kujul püsima. .. 

«Kaksteist! Kaksteist kümnendikku ja kõik, mis võimalik!» 

See oli midagi üleloomulikku. Kõik reservid olid käiku lastud. Aurukihist ümbritsetuna lendas 
allveelaev nagu hõõguv meteoor planeetidevahelises ruumis. 

Ekraani külgedel muutus võrk tihedaks uduseks kangaks. Ta ei jõudnud laevale järele! Ta oli 
sellest juba lootusetult maha jäänud! . 

Veel mõni hetk ja kanga hall loor hakkas taanduma ekraani tiibadele. Pilu laienes ning koridori 
seinad nihkusid üksteisest eemale. Veel üks silmapilk ja vööriekraan vabanes õudsest 
ämblikuvõrgust, nagu oleks see käsnaga maha pühitud. 

Ees oli puhas, vaba tee ääretutes ookeanisügavustes. 
Äkki vapustas allveelaeva nagu ebatavaliselt tugev pikselöök, mis näis tulevat tagantpoolt. Laev 
sööstis 

hiiglasliku haavatud vaalana üles, langes alla ja kerkis uuesti mõnisada meetrit. Siis hüppas ta nagu 
koletislikust katapuldist paisatuna ettepoole ja kihutas edasi. Pikselöögid järgnesid üksteisele, 
sulades ühte vapustavaks mürinaks. Ekraani ahtriosal sähvisid igas suunas heledad välgud. Paistis, et 
on pragunenud ookeani põhi ning lõhkenud maakera enda koor ja tuhanded vulkaanid on oma 
möirgamise ühendanud üleloomulikuks, inimese kõrvale talumatuks heliks. 

Vanemleitnant, keda tõuge oleks peaaegu jalust maha paisanud, pööras oma kahvatuks tõmbunud 
näo kapteni poole. 

Kapten seisis liikumatult keset ruumi ja vaatas vanemleitnandile otsa. Tema näole oli tardunud 
karm võidutsev naeratus. 


«Torpeedod jätkasid inertsi mõjul üksteise poole liikumist. Nad põrkasid kokku ja plahvatavad 
nüüd. Manööver õnnestus! Pool tonni masinaõli üle parda! Kakskümmend kuupmeetrit vesinikku 
süüdata ja üle parda!» 

Mõne sekundi pärast ilmus ekraani kuplile hiiglasuur leegitsev mull. Seejärel kerkis kõrgele 
rahuliku ookeanipinna kohale nagu vulkaani purskest üles paisatuna veest ja leekidest koosnev 
tohutu mägi. See mägi langes uuesti alla ja mööda veepinda alustasid oma pikka teekonda kõrged 
kontsentrilised lained. 

«Niisiis, oleme hukkunud,» ütles kapten naeratades. «Nüüd ei kahtle selles enam keegi...» Ta 
pöördus vanemleitnandi poole ja andis ,käsu: «Kaheksa kümnendikku käiku! Pööre vasakule! Nii 
hoida!» 

Allveelaev joonistas ida suunas suure kaare. 
«Kurss otse nordi! Parempoolne lokaator veest välja tõsta!» 

Plahvatuste mürin vaibus. Ringekraani hakkasid aegamööda varjutama põhjast üles kergitatud 
mudakamakad. Igas suunas kandusid mööda mereloomade laibad. 

«Tõsta laev viiesaja meetrini veepinnast!» 

Puhtal ekraanikuplil säras seniidis seisevere päikeseketas, mille ümber püsisid liikumatult mõned 
pilvelaigud. Taevas pilvedega kord langes allapoole ja tõmbus kokku, nagu oleks horisont teda igast 
küljest surunud, kord kerkis uuesti hoogsalt ülespoole, laienedes lõpmatusse. 

Seda põhjustasid infrapunase lokaatori tõusud ja laskumised. 

Ookean oli tühi. 

«Lokaator kõrgemale tõsta!» .käskis kapten. 

Põhja pool, üsna kaugel horisondil, vilksatasid kahe laeva tillukesed siluetid, mille kohal lehvisid 
mängumütside tutte meenutavad suitsupilved. 

«Just nii!» ütles kapten rahulolevalt, nagu oleksid kõik tema ootused kinnitust leidnud. «Kolm 
rumbi vesti! Nii hoida! Nüüd õiendame arved. . .» 

Varsti kadus vajadus infrapunase lokaatori järele. Laevad jõudsid ultraheliprožektorite 
tegevuspiirkonda. 

Üks neist laevadest oli suurepärane «Idsumo» — tore viieteistkümne tuhande tonnine ristleja, mis 
oma kolme võimsa suurtükitorniga, kaheteistkümne raske, kolmesaja neljakümne millimeetrise 
suurtükiga, kolmekümne kahe kilomeetrise tuleulatusega, kuue torpeedoaparaadiga, rnelja lennukiga 
ja viiekümnesõlmelise kiirusega kujutas endast teaduse viimast sõna sõjalaevaehituse alal. 

Kapten tundis ta ära. 

Ristlejast veidi eemal kerkis veest suur nelja korstnaga ookeaniaurik. 

«Lokaator pessa tuua! Kolm kümnendikku käiku!» andis kapten käsu. 

Ta vajutas lülitustahvli all asuva väikese ovaalse ekraani kõrvalolevale nupule. Ekraanile ilmus vööri 
ultrahelikahuri kamber. Peaakustik - paks Tšižov istus oma tugitoolis. Tema ees helendas ekraan, 
millele teravalt joonistusid suitseva ristleja ja auriku ning nende ümber sagivate arvukate kaatrite, 
pargaste ja paatide siluetid. Kõrgel taevas tiirles röövlinnuna suur,valge, tiibade all erepunaseid ringe 
kandev lennuk. 

«Valmistuda võitluseks!» andis kapten käsu. «Ristlejale! Siht metall! Ainult metall! Inimesi mitte 
puudutada!» 

«Just nii - valmistuda võitluseks, ainult metall!» kinnitas Tšižov, kiiruga midagi kruvides, tõstes ja 
nihutades. 

«Tabada ristleja põhja allpool veeliini! Viis kümnendikku võimsu,st! Tähelepanu!» 
Viiesaja meetri sügavusel lähenes allveelaev vaikselt 

terashiiglasele, millest sirutusid ähvardavalt igasse külge pikad võimsad suurtükitorud. 

Ekraanil olid selgesti näha tekil askeldavad väikesed inimkujud ning komandosillal seisvad 
ohvitserid, kes vaatlesid ookeani pinna seda osa, mille alt parajasti tasa lähenes «Pioneer». 

Auriku ühel küljel tõstsid kaks vintsi veest ja kerisid rulli suurte tühjade silmadega laia 
metallvõrku, mis ulatus peaaegu üle kogu laeva pikkuse... Oli näha, et auriku teisel küljel teevad 
kaks teist vintsi samasugust tööd. Polnud kahtlust, et aurik - ristleja tehniline baas - tõmbab veest 
võrgu kasutamata jäänud osa. 

«Stopp!» käskis kapten ja allveelaev peatus kohe. «Tähelepanu!» andis kapten komando 
Tšižovile. «Sihtida! Heli!» 

Vööri-ultrahelikahuri ruum, seejärel juhtimiskeskus ja lõpuks kogu tohutu allveelaev täitus 
tasasest musikaalsest undamisest, nagu oleks tööle hakanud võimas dünamo. 

Esimesel hetkel ei olnud ristlejas märgata mingeid väliseid muutusi. Ultrahelikahur töötas ainult 
viie kümnendikuga oma koguvõimsusest. 

Järsku tekkis ristleja komandosillal seisvate ohvitseride hulgas liikumine. Kiiresti jooksid nad 
sillalt alla, nagu oleks neid tuul sealt ära puhunud. Ristleja vöör ja ahter kerkisid pikkamööda, tema 
keskosa aga laskus allapoole ning tema parraste harmoonilised, peaaegu elegantsed jooned tõmbusid 
üha märgatavamalt kaarekujuliseks. Dekkidel hakkasid inimesed paaniliselt edasi-tagasi sagima. 

Kogu laeva siluett kiitust raadioantennini oli selgesti näha allveelaeva ekraanil. Kapteni ja 
vanemleitnandi silme all hakkas ristleja veealuse osa keskpaik pehmeks muutuma ja laiali valguma 
nagu savi. Ainult üks minut pärast ultraheliriinnaku algust tõmbus ristleja allveelaeva poole pööratud 
külje keskpaik ootamatult ja järsku laeva sisse ning lõhkes siis nagu suur mull, lastes hiiglasliku 
veejoa voolata trümmidesse, masinaruumidesse ja laskemoonakambritesse. 

Olles mõne sekundiga neelanud tohutu hulga vett, hakkas ristleja kohe vajuma. Teda ei aidanud 
parraste vee- 

alused osad, mis olid kaitseks miinide eest paksendatud, ega arvukad veekindlad vaheseinad. 
Võimas veevoog oli saanud täielikuks peremeheks oma saagi, suurepärase ristleja, keiserliku Ida- 
Aasia laevastiku au ja uhkuse üle... 

«Heli katkestada!» andis kapten käsu, pööras siis oma kahvatu näo vanemleitnandi poole ja lisas: 
«Inimestele tuleb anda aega päästepaatide vettelaskmiseks.» 

Ristleja keskpaik vajus aeglaselt vette, vöör ja ahter aga kerkisid üha kõrgemale. Üksteise järel 
lasti veepinnale kaatrid, mootorpaadid ja pargased, mis kiiresti täitusid inimestega. Igast küljest 
ruttasid hukkuva laeva poole seni temast eemal merel töötanud arvukad väikesed laevad ja auriku 
päästepaadid. 

«Lubage ette kanda,» kostis ruumisolijate selja tagant Pletniovi hääl. 

Radist seisis uksel, käes pakk raadiogramme. 

«Mis teil seal on?» küsis kapten järsult. 

«Ristleja «Idsumo» saadab vahetpidgmata hädasignaale. Teatab, et upub. Ütleb, et teadmata 
põhjustel lagunevad laeva küljed koost ja avavad veele sissepääsu.» 

«Hea küll. Võtke vastu edasisi teateid.» 

Kapten pöördus uuesti ekraani poole. Ristleja kõik dekid o!id juba inimtühjad. Ainult ülemisel sillal 
seisis endiselt kapteni üksildane jässakas kuju. Nüüd tõstis ta hüvasti jättes käe mütsisirmi juurde. 
Aeglaselt vaiuva ristleja ümber kogunenud väikeste laevade parv sööstis kohe laia lehvikuna eemale. 

«Selge,» ütles kapten. «Kõik on laevalt lahkunud. Maksku see hunt nüüd üksi kõige eest! Heli!» 
andis ta järsu käskluse peaakustikule. «Täie võimsusega!» 


Kõik allvee!aeva ruumid täitusid jõulisest, majesteetlikust sümfooniast. 


Poole tunni pärast kihutas «Pioneer» kiiresti lõuna poole, laskudes ühtlasi sügavamale. Kõik 
meeskonnaliikmed, kes õela vaenlasega peetud lahingu ajaks olid jäänud ookeanisügavustesse, 
kutsuti allveelaevale tagasi. 

X PEATÜKK KAKS KÕNELUST 


Pärast salakavala kallaletungi tagasilöömist jäi ekspeditsioon veel seitsmeks päevaks võitluskohale 
ja lõpetas edukalt seal alatud uurimistööd. Saavutatud tulemustega oli rahul eriti Šelavin. 

Ta oli kindlaks teinud elektromotoorse jõu olemasolu ookeanipõhja kihtides ning oli seda nähtust 
igakülgselt uurinud. Kõik see piitsutas erakordsel määral Marati leidurifantaasiat. Marat käis juba 
ringi projektiga, mille kohaselt tuli merepõhja paigutada suured akumulaatoripatareid, mis koguksid 
ja salvestaksid merepõhja kihtides vahetpidamata tekkivat elektrienergiat ning annaksid selle siis 
edasi mandrile tööstuse, transpordi ja igapäevase elu vajaduste rahuldamiseks.. Marat suutis oma 
entusiasmiga nakatada isegi Šelavini ning muuta ta oma projekti tuliseks pooldajaks ja kaitsjaks. 
Seinalehes ilmus Šelavini artikkel, milles ta materdas skeptikuid ja uskumatuid, kes kahtlesid 
projekti praktilises väärtuses.. 

Diskussioon lõi lõkkele nagu tulekahju ja Marat tundis end olevat oma õnne tipul. 

Alveelaev liikus nüüd vööndis, kus puutuvad kokku kaks paralleelset hoovust - soe Falklandi 
hoovus, mis suundub läänest, Falklandi saarte juurest, itta, LõunaAafrika ranniku poole, ja lai külm 
Kap Hoorni hoovus, mis sooja hoovusega tihedalt kokku puutudes liigub samas suunas ja moodustab 
osa nendel laiuskraadidel laia pideva rõngana kogu maakera vöötavast Suurest Lõunahoovusest. 

Nagu kõikidel juhtudel, kus puutuvad kokku külmad ja soojad hoovused, esineb ka selles 
piirkonnas nii ookeani pinna kohal kui ka sügavustes palju omapäraseid füüsikalisi ja bioloogilisi 
nähtusi. Atmosfääris täheldatakse siin väga sageli torme, udusid, suurt pilvitust ja vihma, ookeani 
vees aga arenevad erakordselt rikkalikud eluvormid alates planktonist (mikroskoopilistest organis- 
midest, mis passiivselt ujuvad ookeani pinnakihtides ja on põhiliseks toiduks kogu pinnavete 
faunale) ning lõpetades kõige suuremate mereloomade liikidega. 

Kui kaugele ookeanisügavustesse ulatub nende tegu- 

rite mõju? Missuguseid uusi, teadusele tundmatuid veeorganismide liike võib siit leida? Kuidas 
liiguvad siin külmad hoovused, mida tekitab Antarktika mandrilt merre laskuvate jääliustike 
sulamine ja Atlandi ookeani lõunapoolsetes antarktilistes piirkondades esinev intensiivne 
soojuskiirgus? Missugune on siin põhja reljeef ning kuidas see mõjub süvavete liikumisele ja 
temperatuurile? 

Kõik need ja paljud teised probleemid seisid allveelaeva teadusliku ekspeditsiooni ees. Töö kees 
mitte ainult 

sagedastel, kuigi lühiajalistel peatustel, vaid ka laeva liikumise ajal tema laboratooriumides ja 
kabinettides ning isegi laeva illuminaatorite juures. Kolme kümnendiku käiguga aeglaselt edasi 
liikudes ja ohututes sügavustes oma võimsaid prožektoreid süüdates meelitas allveelaev ligi suurel 
hulgal veeorganisrne ning Sidlerile, Šelavini abilisele, kes oli üheaegselt ekspeditsiooni kunstnikuks 


ja kinooperaatoriks, langes osaks äärmiselt kaasakiskuv töö. 

Pavlik ei lahkunud neil päevil Sidleri kõrvalt ning tundis vaimustust kõige üle, mis ilmus 
võimsasse prožektorikiirde, samuti kiiruse ja osavuse üle, millega kõik see viivitamatult jäädvustati 
filmile või pliiatsi ja värvide abil albumilehtedele. 

Pavlik oli viimastel päevadel üldse väga rõõmsas meeleolus: kapten oli talle teatanud, et 
Merejõudude Peastaabi andmeil on tema isa juba täielikult paranenud «Diogenese» hukkumisel 
saadud haavadest ja lahkub varsti haiglast. Isa ei tea küll Pavliku päästmise üksikasju, kuid kõik 
Pavliku raadiogrammid on talle üle antud ja ta on nüüd poja elu pärast täiesti muretu. 

Pavlik käis kõik need päevad ringi mingis õnnejoovastuses. See õnnetunne ja vahetpidamatu 
vaimustus kõige ümbritseva üle viis lõpuks ootamatule tulemusele. Lukustanud end terveks päevaks 
Pletnjovi kajutisse, kus ta allveelaevale sattumisest alates elas, lõi ta laua tagant tõusmata ühe hooga 
ülipika poeemi, milles ta pidulikult ülistas ookeani suurust ja majesteetlikkust, tema ilu, rikkusi ja 
salapärast elu ning tema olistamist nõukogude inimeste poolt... 

Radist käis sel päeval oma kajutis ainult kikivarvul, julgedes vaevu hingata, ning jutustas suurima 
saladuskatte all Maratile, Skvorešnjale, intendant Orehhovile ja kokk Belogolovõile, et «poiss 
luuletab seal midagi» ja et ta «on lausa endast väljas ja põleb vaimustusest. . .» 

Õhtuks teadis juba kogu allveelaeva meeskond poeemist ning ootas üha kasvava kannatamatusega 
selle ilmumist. 

Hilja öösel, kui vahikorrast vabanenud Pletnjov riietus hiirvaikselt lahti ja valmistus magama 
heitma, pani Pavlik punkti, heitis sulepea kõrvale, nõjatus tooli selja- 

toele, sulges silmad ja sirutas end mõnusasti. Kõigest oli näha, et suur töö on lõpetatud ning looja 
tühjaks ammutatud, rammestunud hing igatseb veel ainult rahu ja puhkust... 

Juba mõne minuti pärast aga, olles enne võtnud radistilt pühaliku tõotuse, et see «mitte kellelegi ei 
räägi», seisis Pavlik keset kajutit ning luges üha rohkem hoogu sattudes ja ülestõstetud käega 
vehkides oma luuletust. Pletnjovi sügavate kortsudega kaetud nägu, mis meenutas traktoriga küntud 
põldu, liikus vahetpidamata. Radist ei suutnud toibuda vaimustusest ja katkestas lugemist alatasa 
imetlevate hüüetega: 

«Kuidas, kuidas! ... 

-. Ja nüüd sind alistanud on 
me nõukogude inimese käsi.» 

«Suurepärane! Ma ütlen sulle, et see on suurepärane, Pavlik! Sa pead selle meie seinalehes 
avaldama! Jajah .. . Tingimata! Aegaviitmata!» 

«Tõesti, Viktor Abramovitš?» küsis Pavlik veidi kohmetult, kuid õnnest säravate silmadega. «Kas 
te tõepoolest seda arvate?» 

«Kindlasti, Pavlik! Kindlasti! Mine kohe Orehhovi juurde ja palu, et ta selle masinal ümber 
kirjutaks. Siis anname seinalehe toimetusse.» 

Pavlik oli veidi aega kahevahel ja arvas siis: «Teate, Viktor Abramovitš. .. aga. äkki ei võeta? Ja 
Orehhovi kaudu saavad kõik teada...» 

«Mis tähendab «ei võeta»? Võetakse. Ma räägin sulle, et võetakse! Niisugust asja? Tingimata 
avaldavad! Ma ise ütlen toimetusele! Just!» 

Pavlik aga vangutas eitavalt pead: poeet oli kangekaelne. Pletnjov andis järele: 

«Noh, tead siis mis? Laevas on veel üks kirjutusmasin - Gorelovil. Mine tema juurde ja palu teda. 
Ta ei ütle sulle ära.» 

Pavliku nägu lõi särama: 
«See on tore mõte! Fjodor Mihhailovitš ei keela mulle. Ma ise kirjutan! Ma oskan masinal kirjutada. 
Ja. Fjodor Mihhailovitš juba ei lobise ,kellelegi.» 


Nii otsustatigi. 

Pavlik veetis väga rahutu öö ja oli jalul juba ammu enne äratust. 

Pärast hommikueinet, olles viisakuse pärast oodanud veerand tundi - viisteist piinavalt pikka 
minutit! -, seisis ta põksuva südamega Gorelovi kajuti ukse taga. Esimesele koputusele ei tulnud 
vastust ja Pavlik koputas teist korda. 

Gorelov ilmus uksele tusasena ja näis häirituna, kuid naeratas Pavlikut nähes: 

«Tule sisse, Pavlik, tule sisse. Istu. Mis uudist?» 

Ta sulges ukse ja pani Pavliku enese vastu istuma. 

«Fjodor Mihhailovitš,» alustas Pavlik punastudes ja kogeldes, «mul on siin üks asi - luuletus... 
seinalehe jaoks. Seda oleks vaja masinal ümber kirjutada. Lubage mulle natukeseks oma masinat. 
Ma ise kirjutan. Ma oskan. Kas lubate, Fjodor Mihhailovitš?» 

Naeratus kadus Gorelovi näolt Ta kargas toolilt püsti ja käis paar korda kiiresti kajutis edasi- 
tagasi, kuid juba järgmisel hetkel naeratas jälle ja pöördus Pavliku poole: 

«Noh, mis seal siis ikka, Pavlik, lase käia! Niisugust väikest asja ei saa poeedile keelata. Mul 
oleks küll endal ka praegu tööd olnud, aga niisuguse asja pärast.. .» 

«Tänan, Fjodor Mihhailovitš!» rõõmustas Pavlik. 
«Tänan väga! Palun ärge ainult mitte kellelegi rääkige.» 
«Ole mureta.» E 

Minuti pärast täitis kajutit kirjutusmasina tasane klõbin. 

«Nii vana «Underwood», aga kui kergesti. töötab!» kiitis Pavlik töö vaheaegadel. «Ma arvasin, et 
ta on teil väike ja kerge, aga näe missugune suur ta hoopis on!» 

«Jah. ..» vastas Gorelov, tõstmata pilku raamatult, millesse ta näis olevat täielikult süvenenud. «Ta 
on mul juba ammu. Ma olen temaga väga harjunud.» 

Masin hakkas uuesti klõbisema. Ent Pavlik oli hästikasvatatud poiss. Talle näis, et Gorelovil on 
igav, ja ta ütles viisakalt: 

«Mina harjusin Ameerikas Ika «Underwoodidega». Ma kirjutasin nendel ja isegi võtsin neid lahti 
ja puhastasin. Ainult et seal on nad praegu kõik väikesed, kompaktsed. Vanu mudeleid ma peaaegu 
ei näinudki. Neil on vist palju ülearuseid osasid?» 

«Mh-mh,» mõmises Gorelov üles vaatamata. 
«Siin on näiteks kangide all mingisugune kastike,» jätkas Pavlik armastusväärselt. «Huvitav, 
misjaoks ta siin on? Ah?» 
Gorelov viskas raamatu järsult lauale, vaikis veidi aega ja pomises läbi hammaste: 
«Seal on. .. tagavaraosad. Tee parem tööd, Pavlik. Mul on kiire ja ma tahan ise masinal kirjutada.» 
Pavlik sattus segadusse. 
«Hea küll, Fjodor Mihhailovitš,» kiirustas ta. «Andke andeks, mul ei lähe enam kaua, ma teen ruttu.. 
od 

Kirjutusmasina mahe laul kostis nüüd lakkamata ning seda katkestas ainult lühike surin ja klõbin 
reavahedel. Gorelov ei püsinud enam paigal: ta hüppas tihti püsti, tegi kajutis mõne sammu ja istus 
uuesti toolile, kord haaras raamatu kätte, kord heitis selle jälle kõrvale. Tema põskedel mänglesid 
vahetpidamata lihased. 


Selsamal hommikul, kui Pavlik põksuva südamega koputas Gorelovi kajuti uksele, astus koridori 
teises otsas kapteni kajutisse professor Lordkipanidze. Kohmetus, mida temas viimastel päevadel 
tekitas kapteniga kohtumine ja kõnelemine, valdas teda ka täna. 


«Tere, Lord!» tervitas lumivalget, koduselt lahti nööbitud vormikuube kandev kapten teda 
rõõmsalt ning tõusis tema sisseastumisel toolilt. «Istuge, palun. .. Ei, ei, siia. Siin on teil mugavam.» 
Ta nihutas nurgast laua äärde ainsa kajutis leiduva pehme tugitooli, ise aga istus kergele punutud 
toolile. 

«Ma tahtsin teiega, Lord, nõu pidada teie lähimate tööde üle ja selle üle, kuidas neid teostada.» 
«Palun, Nikolai Borissovitš, ma kuulan teid.» 

«Meie plaan näeb järgmist pikemaajalist süvaveejaama ette Tulemaa juures. Ma tahaksin nüüd 
täpsustada, kus nimelt toimuvad tööd, kui suurt piirkonda te kavatsete nendega haarata ja kui palju 
inimesi seal tööle asub.» 

«Andestage, Nikolai Borissovitš... Ega te pole unustanud lühiajalist jaama, mis meil oli ette 
nähtud Beardwoodi madaliku juures, poolel teel Falklandi saarte ja 

Tulemaa vahel? Ma tahaksin väga seda rajooni uurida ja saadud andmeid võrrelda tulemustega, mida 
«Valdivia» ekspeditsioon sai Kap Agulhasest lõuna pool oleva Agulhase madaliku uurimisel.» 

«Muidugi mitte, Lord! See ööpäevane peatus ei nõua aga niisuguseid ettevalmistusi ja 
ettevaatusabinõusid kui jaam Tulemaa juures. Just seal tuleb meil tarvitusele võtta kõige tõsisemad 
abinõud, et kaitsta ekspeditsiooni igasuguste ootamatuste eest. Kui tugevad me ka oleksime ja kui 
hästi me oleksime kaitstud kallalekippumiste vastu, ei tea me siiski, mida, vaenlane võib veel välja 
mõelda. Viimane torpeedorünnak on selles suhtes väga õpetlik. Niisiis, kallis Lord, esimene 
küsimus: missugust piirkonda nimelt ja missuguses ulatuses te kavatsete Tulemaa juures uurida?» 

«Tahaksin läbi uurida selle arhipelaagi lõunapoolse rannikuvööndi,» ütles zooloog tõustes ja 
kaardi juurde astudes. «Esiteks on seda ala väga vähe uuritud; teiseks külastavad neid paiku väga 
harva laevad ja nad on seetõttu meile tunduvalt ohutumad kui Magalhäes'i väin , . .» 

«See kaalutlus on eriti tähtis,» kinnitas kapten. «Minu ülesannet kergendab see tunduvalt, 
Missuguse lõigu te siis kavatsete seal uurimise alla võtta?» 

«Mõtlen alustada Nassau lahest,» vastas zooloog pliiatsit mööda kaarti vedades, «liikuda seejärel 
edasi piki Hardy' poolsaare lõunapoolset rannajoont, haarates teel Wollastoni saarte põhjarannikut, 
tõusta siis Cooki laheni Hoste saare läänerannikul ja lõpuks, kui aeg lubab, uurida seal Londonderry 
saartelabürinti. Ma arvan, et kahest nädalast, mis meil on määratud selle jaama jaoks, piisab 
täielikult.» 

«Noh, mis seal siis ikka!» nõustus kapten meelsasti. «Eks te ise tea kõige paremini. Nüüd aga 
lubage vaadelda teie poolt märgitud piirkonda navigatsiooni seisukohast. Kogu see ala on täis 
veealuseid kaljusid, karisid ja riffe, on rikas madalike poolest ning allub ootamatute ja järskude 
tuulte, tormide ja tugevate hoovuste mõjule. Pealvee-, kuid eriti allvee-laevasõit on seal äärmiselt 
raske ja ohtlik. Tõsi küll, meile pole kõik see hirmus, sest me ei ole pimedad nagu tavalised 
allveelaevad ja meie mootorid on küllalt võimsad, kuid siiski nõuab seal liiku- 

mine suurt pinget ja tähelepanu. Kui palju teil inimesi vaja läheb, Lord?» 

«Kogu teadusliku ekspeditsiooni koosseis ja kõik, keda teie lahkus lubab, Nikolai Borissovitš,» 
ütles zooloog ainult huultega naeratades ja läks tagasi oma tugitooli juurde. 

«Palju ma ei anna, kallis Lord, aga mõned inimesed siiski saadan teile appi, eriti nende hulgast, 
keda te Ivan Stepanovitšiga juba olete jõudnud ära võrgutada. Võin anda Skvorešnja ja Marati, 
Matvejevi, Pavliku ka muidugi. Keda siis veel? . .. Gorelovit vaevalt. Mul on küll väga kahju teid 
kurvastada, aga... sõit tuleb raske ja ta peab viibima oma tööpostil.» 

«Aga palun, Nikolai Borissovitš!» elustus äkki zooloog. «Ma ei nõua sugugi Gorelovit, palun. .. 
Me saame ilma tematagi suurepäraselt hakkama. Kindlasti!» 

«Nonoh. .. Missugune ebatavaline eneseohverdus!» puhkes kapten naerma. «Aeg-ajalt, kui .selleks 


avaneb väikseimgi võimalus, annan ta siiski teile. S'ee oleks ka temale väikeseks preemiaks 
eeskujuliku töö eest. Nüüd aga kuulake minu ettepanekut tööde korra kohta. Laev laadib Nassau 
lahes välja kõik ekspeditsiooni liikmed koos varustusega. Selles rajoonis töötate kogu jaama jaoks 
koostatud graafiku järgi kaks, kolm või nii mitu päeva kui vaja. Pärast teie kohaletoimetamist 
suundub laev avamerele ja ristleb seal rannikule lähenemata. Igal hommikul einestate enne laevast 
lahkumist, lõunat sööma tulete samuti laeva, leides ta peilingute järgi, pärast puhkust lähete jälle 
töole ja õhtusöögiks ning ööseks pöördute uuesti koju. Kui Nassau lahes on kõik tööd lõpetatud, viib 
laev teid järgmisse plaanis märgitud punkti ja töö jätkub seal samas korras. Tunnistan, et niisugune 
kord on teile küllalt väsitav, aga seda nõuab laeva ohutus. Kas see rahuldab teid?» 

«Mul pole mingeid vastuväiteid, Nikolai Borissovitš. Teie ettepanek on väga mõistlik. Paremat ei 
saa välja mõelda!» kiitis zooloog soojalt. Ta jäi minutiks vait, langetas siis silmad ja ütles tasase 
häälega: «Teate, Nikolai Borissovitš . .. Iga kord, kui ma mõtlen eelseisvatest süvaveejaamadest, 
muutub mu süda rahutuks. Ma isegi 

ei tea miks. Õudne hakkab ja ma. . . kardan, lihtsalt kardan midagi.» 

Kapteni .nägu tõmbus tõsiseks. Ta kergitas ooiamatult oma alati poollangetatud lauge ning 
zooloogi ülesvaatavatesse, kurbadesse ja tuhmidesse silmadesse turgisid nagu kaks kuuma sinist 
kiirt. 

«Ma saan teisttäiesti” aru, kallis Lord,» ütles kapten. «Liiga palju karme kogemusi oli meil kahes 
jaamas. Hirmsam kui vaenlasega kohtumine on selle kohtumise enda seletamatus. Kuidas sai 
vaenlane niisuguse hämmastava täpsusega teada meie laeva asukoha? Ja mitte ainult selle 
kaduvväikese punktikese tohutus, piiritus ruumis, vaid ka aja, mil laev asus selles punktis? Pealegi 
sai ta sellest teada küllalt õigeaegselt, et ettevalmistusi teha ja kohale jõuda! Mõistus ei võta. . .» 
«Ilmselt on kogu meie marsruut mingil viisil vaenlasele teatavaks saanud,» arvas zooloog. 

«Pole kindel, kas kogu marsruut või osa sellest,» vastas kapten mõtlikult. 
«Osa?» kordas zooloog aeglaselt. «Te arvate, et vaenlane võis marsruudi osade kaupa teada saada?» 
«Miks mitte?» kehitas kapten õlgu. 

«Siis. .. siis...» vaatas zooloog kaptenile segaduses otsa. «Kuidas siis nii? Kas tõesti? Kas see 
tõesti võiks olla võimalik?» 

Tal jäi hing kinni ja tema nägu tõmbus pikkamööda kahvatuks. 

«Mida te tahate öelda, Lord?» küsis kapten lauge tõstmata ükskõikselt. 
Zooloog tõmbas hinge ja vaikis hetke. Siis lausus ta, olles nagu jõudu ja julgust. kogunud: 

«Ma. .. ma ei tea, Nikolai Borissovitš, kas sel on mingit tähtsust või mitte, aga ma pean oma 
kohuseks teile teatada, et juhuslikult... ma rääkisin Gorelovile viimase süvaveejaama asukohast...» 

«Kas tõesti?» heitis kapten teadlasele kiire pilgu. «Kuidas see siis juhtus?» 

«Ta ei olnud siis veel täiesti paranenud pärast seda Šelavini lugu. Pärast varisemist. Ta tuli kord 
minu juurde ja palus end haiglast välja kirjutada; et rutemini laevast välja pääseda ja meie 
teaduslikest töödest osa 


257 


võtta. Ma keeldusin sellest, aga nähes tema suurt kurvastust lubasin teda juba lähimas süvaveejaamas 
endaga kaasa võtta. Vastates loomulikule küsimusele, kas see jaam on veel kaugel, ütlesin talle 
jaama asukoha. Kas tõesti sel võis olla mingit tähtsust, Nikolai Borissovitš?» küsis zooloog 
murenkult. 

Kapten vaikis ning trummeldas sõrmedega rütmiliselt vastu lauda. Lõpuks ta ohkas ja tõstis silmad 
zooloogile. Vilksamisi neisse silmadesse vaadates nägi zooloog neis karmi hukkamõistu Ja külma 


võõristust... 

«Sõltumatult tagajärgedest, Arsen Davidovitš, oli see absoluutselt lubamatu tegu. Eriti sõjakäigu 
tingimustes. Ma usaldasin teile sõjasaladuse, teie aga lobisesite selle välja. See oli teie poolt suur 
ettevaatamatus, kui mitte öelda rohkem. Ma ei kahtle, et selle teo ajendiks oli lihtne kergemeelsus 
sõjasaladuste küsimuses, mida eraisikute seas veel küllalt sageli esineb. Võib-olla ei põhjustanud see 
antud juhul mingeid ohtlikke tagajärgi ega olnud seoses viimaste päevade sündmustega. .Ma ei tea. 
Kui aga vaenlane oleks seda teie kergemeelsust kasutanud, oleks see võinud viia kõige hirmsamatele 
tulemustele. See oleks võinud hukutada ekspeditsiooni ja meie laeva, millele valitsus paneb nii palju 
lootusi kodumaa kaltsmisel.» 

Kapteni sõnad olid rõhutatult karmid ja täis ebatavalist jõudu. Ta tõusis toolilt ja kõndis mõned 
korra d erutatult mööda kajutit edasi-tagasi. 

«Ma mõistan... täielikult...» ütles zooloog tasase, murdu va häälega ja langetas pea. «Ma ei otsi 
enesele õigustusi. Ja ma olen valmis kandma. . .» 

«Sellest ei maksa esialgu rääkida,» katkestas teda kapten. «Ma teatan muidugi kõigest sellest 
Peastaabile, aga praegu pole küsimus selles. Meil on veel ees pikk teekond, millel meid võib-olla 
ootab palju ohte ja lõkse. Me peame täitma oma tööde plaani ja viima laeva määratud tähtajaks täies 
Ikorras Vladivostokki. Tähtis on, et te tulevikus ei unustaks, et viibite sõjalaeval ning olete 
kohustatud jälgima iga oma sõna ja liigutust. Eriti aga hoidma meie marsruudi saladust.» 

Kapten istus toolile, vaikis veidi aega ja jätkas: «Nüüd aga räägime Gorelovist. Ma ei usu, Arsen 
Davi- 


258 


dovitš, et Gorelov on suuteline reetmiseks, kuid minu isiklikust arvamisest üksi ei piisa kindla otsuse 
tegemiseks. Tähtsamad on antud juhul puht-objektiivsed kaalutlused. Kuidas üldse saaks keegi 
allveelaeva meeskonna liikmetest olla ühenduses kellegagi, kes asub ookeani pinnal, olgu see siis 
kes tahes? Meie tee ei ole sirgjooneline ja me ei liigu ühtlase kiirusega, vaid teeme sageli ootamatuid 
peatusi. Ei teie ega isegi mina tea hommikul öelda, missuguses ookeani punktis asub laev 
keskpäeval. Kuidas siis saaks keegi meie inimestest oma väljastpoolt pärineva liitlasega kohtuda, kui 
ei ole võimalik kokku leppida kohtumiskoha suhtes?» 

Zooloog jälgis ahnelt kapteni arutlusi ja mida kaugemale need arenesid, ,seda rõõmsamalt 
noogutas ta pead. 

«Võiks oletada,» jätkas kapten, «et kurjategija kasutab sidepidamiseks raadiot, kuid meie laeva 
raadioaparaadid reageeriksid kohe nii lähedasele naabrusele ja avastaksid võõra aparaadi olemasolu 
laeval.» 

«Aga meie skafandrite raadioaparaadid?» küsis zooloog. 

«Te ju teate, et need aparaadid töötavad ainult kahekümne kaheksal täiesti, kindlal lainel - 
allveelaeva enese ja iga meeskonnaliikme lainel. Kui ühel neist lainetest toimuks kõnelus mõne 
kõrvalise isikuga, siis kuuleks seda vastav skafander või kui skafandris pole parajasti kedagi, siis 
automaatselt laeva raadiojaam. Pealegi ei ületa nende raadioaparaatide tegevusraadius kahtsada 
kilomeetrit.» 

«Jah. ..» ütles zooloog mõtlikult. «Tähendab, sidet vaenlasega ei peeta laevast! Mis siis jääb üle 
arvata? Kellel on veel teada meie marsruut?» 

Pärast lühikest vaikust ütles kapten ebakindlalt ja ilmselt vastu tahtmist: 

«Muidugi Peastaabil.» 

Zooloog ajas silmad pärani: 

«Kuidas?! Kas tõesti on võimalik, et sinna on tunginud spioon?» 

Kapten trummeldas sõrmedega närviliselt mõned korrad vastu lauda ja vastas siis tumeda häälega: 
«Peame parem silmas seda, mis toimub siinsamas 

meie nina all. Peastaapi hoian ma igatahes kursis kõigega, mis puutub allveelaeva.» Ta vaikis veidi 
aega ja tõusis siis aeglaselt, nagu lasuks tema õlgadel tohutu raskus. «Tähendab, eelseisvate tööde 
korra suhtes oleme kokku leppinud. Ärge unustage minu hoiatusi, Arsen Davidovitš, ja jälgige 
tähelepanelikult kõike, mis toimub teie ümber. Meil kõigil, nii parteilistel kui ka parteitutel 
bolševikel lasub tohutu suur vastutus.» 

Zooloog tõusis, kummardas vaikides ja astus ukse poole. 

Kapten seisis käega lauale toetudes ja saatis teadlast pika uuriva pilguga. 

Nii seisis ta liikumatult mitu minutit, vaadates kuhugi kaugusse. Siis asetas ta käed harjumuse 
järgi seljale lahtinööbitud kuue alla ja hakkas langetatud päi aeglaselt mööda kajutit edasi-tagasi 
kõndima.. : 

Laeva kerest .lähtus kerge, vaevalt tajutav, peaaegu märkamatu vabin, mis kandus üle kapteni 
kehale, ning aju fikseeris harjunult ja masinlikult: kaks kümnendikku käiku. Aeg-ajalt kaldus laev 
veidi ja aju märkis alateadlikult: ees on mingi suurem tõke. Lõpuks kapten peatus, tõmbas peoga üle 
juuste, ohkas ja istus laua taga olevale toolile. Ta. võttis laua salalaekast väikese kartoteegi, asetas 
selle enese ette, sirvis selles olevaid kõrgeid, tihedast paksust paberist valmistatud kaarte ja tõmbas 
siis ühe kaardi välja. Kaardi ülemisse äärde oli suurte mustade tähtedega trükitud: 
ALLVEELAEVA «PIONEER» MEESKONNA ISIKULINE KOOSSEIS 
Selle alla oli kirjutatud: 

GORELOV, FJODOR MIHHAILOVITŠ 

Edasi tulid ülalt alla lühikesed trükitud küsimused ja nende kõrval tindiga käsitsi kirjutatud vastused. 
Kapten süvenes lugemisse, jätmata vahele ühtki rida, ühtki vastust. 

1. Nimi,ees-Jaisani mi - Gorelov, Fjodor Mihhailovitš. 

2. A met- Peamehaanik. 

3. Vanus - 32 aastat. 

4. Parteilisus- üK(b) P liikmekandidaat 19... aastast. 

Kapten peatus, mõtles veidi, võttis terava pliiatsi ja märkis kaardi äärele selle rea kohale «5 
aastat». 
Siis jätkas ta lugemist: 
5. Rahvus- Venelane. 
6. Auaste- Teise järgu sõjaväeinsener. 
7. Haridus- Lõpetanud Lennukiehituse Instituudi mootoriehituse klassi ja Sõjaväeinseneride 
Akadeemia rakettmootorite sektsiooni. 
8. Seninetöõ- Tehase nr. 189 insener, projekteerimisbüroo ülem; samaaegselt 
Stratosfäärilendude Instituudi dotsent. 
9. Kasonolnudkohtuallvõieeluurimisel,kasonadministratiivseltkarist 
atud? - Ei. 
10. Kasonautasusid,missuguseid,milleeest? - Orden «Austuse Märk» 
teenistusülesannete eeskujuliku täitmise eest esimesel välisrnaisel komandeeringul. 
Kapten pani kaardi servale punase pliiatsiga hüüumärgi. . 
11. Keelteo s kus - vabalt inglise, prantsuse Ja saksa keelt, veidi jaapani keelt. 
12. Kasonviibinudvälismaal? Kus, millal, mispuhul?- Jaapanis teenistuslikel 
komandeeringutel: esimest korda 19... aastast 19... aastani, teist korda 19... aastal ja kolmandat korda 
19... aastal. 


Kapten peatus jälle ja mõtles kaua, hoides pliiatsit käes. Siis märkis ta kaardi äärele: «1) 5 aastat 
tagasi, 2) 2 aastat tagasi, 3) aasta tagasi». 
13. Kasonsugulasivälismaal?Kus,kes, sugulusaste? - Jah. Jaapanis. Vanaonu ja tema 
tütar. Nikolai Petrovitš Abrossimov, Anna Nikolajevna Abrossimova. Kapten pani kaardi äärele 
punase pliiatsiga kaks hüüumärki. 
14. Kasonteaduslikketöid? Missuguseid nimelt?- Jah. Vt. lisatud loetelu. . 
15. Allkiri.. 
Laia, hoogsa käekirjaga oli kirjutatud: «F. Gorelov». 
Olles lõpuni jõudnud, nõjatus kapten tooli seljatoele, sulges pooleldi silmad ja jäi kauaks mõttesse. 
Siis tõmbas ta lähemale suure märkmiku, mille kaane ülemisele äärele oli trükitud: «Allveelaeva 
«Pioneer» komandör». Kindla, selge käekirjaga hakkas ta kirjutama: 

«RAADIOGRAMMM. Rangelt salajane. Moskva. NSV Liidu Sõja-Merejõudude Poliitvalitsusele. 
Palun kiires korras välja selgitada ja mulle teatavaks teha üksikasjad allveelaeva «Pioneer» 
peamehaaniku Gorelovi viibimisest Jaapanis teenistuslikel komandeeringutel. Uurida ka tema 
käitumist seal ja suhteid Jaapanis viibivate sugulastega — Nikolai Petrovitš Abrossimoviga, viimase 
tütre Anna Nikolajevnaga ja teistega, kes seal veel võivad olla. Allveelaeva «Pioneer» komandör 
esimese järgu kapten Vorontsov.» 


Olles raadiogrammi valmis kirjutanud, võttis kapten samast laekast koodiraamatu ja mõne 
minutiga muutus raadiogrammi paariks ühetooniliseks numbrireaks. 

Kajutisse astus telefoni teel välja kutsutud vanemradist Pletnjov, sulges enese järel tihedalt ukse ja 
jäi selle juurde seisma. 
Kartoteek ja koodiraamat olid juba laualaekasse lukustatud. 

«Rangelt salajane, Viktor Abramovitš,.» utles kapten, ulatades radistile neljaks kokku murtud 
paberilehe. «Viivitamata ära saata!» 

«Just nii - rangelt salajane, viivitamata ära saata!» kõlas vastus. 
Kapten jäi sügavas mõttes üksi oma kirjutuslaua taha. 


XI PEATÜKK TULEMAA JUURES 


Vesi, millest tungis läbi ere kollane valgus, alanes kiiresti, nagu oleksid seinad ja põrand teda 
kambrist välja imenud. Šelavin, Skvorešnja ja Matvejev, kes olid koormatud hüdrofüüsika aparaatide 
ja mstadega, asetasid neid ettevaatlikult nurka põrandale. Zooloog, Gorelov, Tsoi, Marat ja Pavlik 
võtsid õlult ekskursioonikotte ja muud varustust. Samas oli ka komissar, kes oli täna ekskursioonist 
osa võtnud, et end veidi liigutada. 

Noorte hääled kõlasid erutatult ja rõõmsalt.. . «Erakordselt huvitav madalik!» ütles Tsoi valju hää- 
lega. «Eks ole, Arsen Davidovitš? Kui palju uusi liike, 

perekondi ja isegi sugukondi! Missugune hulk antarktilisi loomi!» 

«Väga huvitav, Tsoi,» kinnitas zooloog rahuloluga. «Väga huvitav! Millal me küll saame toime 
selle materjaliga, millega meid nii heldelt varustas Beardwoodi madalik?» 

«Tsoi oli nagu hull!» naeris Marat. «Nagu oleks ta alles hullumajast välja lastud. Tormas siia- 
sinna ja haaras kõike, mis kätte juhtus. . .» 

«Aga sina? Aga sina ise?» ründas Marati väikese kukena Pavlik, kes oli oma koti seljast võtnud ja 
selle teiste kõrvale seina äärde asetanud. «Kes rebis mul käest toreda merisiiliku? Tuli kallale nagu 


röövel ja kiskus käest ära. Ausõna, Arsen Davidovitš, see oli minu saak! Ma näitan teile pärast, 
missugune see siilik oli - ümmargune, violetne ja punaste okiseotstega.» 
«Pole õige!» hüüdis Marat tormakalt, vehkides oma ekskursioonikotiga. «Sa ei puudutanudki teda!» 

«Nojah, ei puudutanud! Ma pistsin käe tema alla, et teda mitte vigastada, aga sina lõid kõik viis 
sõrme mauhti sisse! » 

Kott Marati käes hakkas tormiliselt liikuma ja oleks peaaegu avanenud. Avausest vilksatas 
silmapilguks midagi punakassinist ja samal hetkel tõmbas Pavliku käsi kotist välkkiirelt välja 
roosade okiseotstega suurepärase merisiiliku. 

Võidutseva hüüatusega sööstis Pavlik üldise naeru saatel Gorelovi poole, kes teda juba 
laialisirutatud kätega ootas, et teda varjata jälitava Marati eest, kuid Marat oli vees osavam ning enne 
kui Pavlik jõudis teha kaht sammu, mis teda lahutas Gorelovi päästvast embusest, oli merisiilik jälle 
Marati käes. 

Pavlik jäi tühjade kätega. See oli nii ootamatu, et sarnanes nõiakunstiga. Kõik naersid, Pavlik aga 
kordas nõutult: 

«Vaat kus röövel! Näete nüüd, missugune röövel!» Siis haaras ta selja taha vaatamata seina äärest 
alumist äärt pidi ühe koti ja virutas sellega naerdes Maratile vastu kiivrit. Kott avanes põrutusest 
ning jahmunud Maratti ümbritses mitmevärviliste kalade, meritähtede, korallide, vähkide, 
madutähtede, vetikate, meriliiliate, 

merisiilikute ja meripurade elav vikerkaar, mis moodustas tema ümber nagu sädeleva, lookleva ja 
viskleva eesriide. Üldine naerulagin ei lakanud nüüd enam. Pavlik tantsis heleda sõjakisaga Marati 
ees nagu punanahk piinasambasse seotud ohvri ees. 

Kõiki tõi tagasi tegelikkusse zooloogi pahane hääl. «Mis te teete, hullud?» müristas teadlane. «Te 
rikute mul terve kogu! Kelle kott see on?» 

Tekkinud vaikuses kostis Gorelovi tume, vihast keev hääl: 

«Minu! Ma loen seda Pavliku poolt täielikuks sigaduseks!» 

Kaugemalt nurgast vaatas komissar imestusega Gorelovi moondunud nägu ja tigedaid silmi. 
Täielikku segadusse sattunud Pavlik kogeles ebamääraselt: 

«Andke andeks, Fjodor Mihhailovitš, andke andeks. . . Ma arvasin, et see on minu kott, ma ei 
teadnud. . .» 

«Pärast vabandad!» müristas zooloog .edasi. «Nüüd ruttu saak kokku koguda! Kõik, kõik asja 
juurde!» 

Vesi oli selleks ajaks juba põlvini alanenud. Nagu tohutus akvaariumis kihas ta mereelanikest — 
vilgastest kaladest, roomavatest okasnahksetest ja õõtsuvatest liiliatest. Kõik asusid neid püüdma, 
kuid väljaspool veekeskkonda muutušid inimeste liigutused rasketes skafandrites aeglaseks ning 
kaotasid oma tavalise kerguse ja painduvuse. 

«Ettevaatlikumalt! Ettevaatlikumalt, seltsimehed!» anus zooloog, roomates neljakäpakil mööda 
põrandat. «Ärge neile peale astuge!» 

Varsti muutus töö lõbusaks, kaasakiskuvaks spordiks. Kamber täitus naljatustest, naerust ja 
hüüetest. Ainult Pavlik ja Gorelov töötasid vaikides ja keskendunult. Pavlik ei suutnud kuidagi 
unustada Gorelovi :kurja pilku. Gorelov oli enne tööleasumist kiiresti uurinud oma tühja koti 
sisemust, oli siis koti pahaselt kõrvale heitnud ja töötas nüüd palavikuliselt, mitte niivõrd loomi 
kogudes, kui neid igasse külge laiali loopides. Ta lähenes kiiresti nurgale, kus Pavlik harutas 
ettevaatlikult lahti suurepäraste meriliiliate, korkkorallide, meripurade ja eredate meritähtede kera. 
Kera keskel sattus Pavliku pihku oota- 

matult midagi kõva ja nurgelist. Olles ettevaatlikult eemale nihutanud üksteisest läbi põimunud 
kasvud, kiired ja iminapad, tõmbas ta suure vaevaga välja midagi metalset ja erakordset rasket ning 
hüüatas imestusest tema ees oli tuttav kastike Gorelovi «Underwoodi» tagavaraosadega! 

Pavlik hoidis kastikest põnevusega mõlemas käes ja silmitses seda arusaamatult. Samal hetkel 
jõudis Gorelov peaaegu otse poisi kõrvale ja tõstis pea. Kõverasse tõmbunult, põrandale toetatud 
kätega ja tõstetud peaga näis ta hüppeks valmistuva muinasjutulise koletisena. 

Kogu Pavliku olemust läbis hirmuvärin, kui ta pöördus ja nägi enese ees seda kohutavat kuju ja 
neid hirmsaid silmi - süngeid, raevukaid ja ähvardavaid, sügavale :koobastesse vajunud silmi... 
Pavlik suutis vaevu kogelda: 

«Fjodor Mihhailovitš, miks see siin on? Osad võivad ju roostetada ja rikki minna. . .» 

Gorelov langetas silmad, tõmbas raske kastikese järsu liigutusega Pavliku käest ära ja ütles 
summutatud, katkendJiku häälega: 

«Ega seal ei olegi tagavaraosad! Ma panin sinna mõned laboratooriumitarbed, mida oli vaja 
loomade kogumisel. . .» 

Ta peitis kastikese kiiresti koti sisetaskusse ja jätkas loomade kotti loopimist, vaatamata. seejuures 
Pavliku poole. 

Komissar jälgis kõike seda oma nurgast... 

Loomade kogumine jõudis lõpule. Kõik lõppes hästi — saagist ei läinud midagi kaduma ning ükski 
loom ei saanud vigastada. Ekskursioonist osavõtjad laadisid rahulolevana ja väsinuna oma saagi 
kottidest laboratooriumivannidesse ja -kastidesse ning suundusid oma kajutitesse. 

Gorelov läks koos kõigi teistega mööda koridori, avas oma kajuti ukse ja kadus selle taha. Uks 
sulgus järsu paugatusega ja Gorelov jäi hetkeks selle juurde seisma, nägu järsku vihast virilaks 
tõmbunud. Ta hingas raskelt; peast eemale hoiduvad suured kõrvad põlesid, nagu oleks neilt nahk 
maha rebitud; tohutud rusikad kord tõmbusid kokku, kord avanesid. Ta astus lahtivõetud 

kirjutusmasina juurde, tõmbas väriseva käega taskust kastikese ja asetas selle kohale. Ebatavaliselt 
erutatuna hakkas ta nagu loom puuris mööda kajutit edasi-tagasi käima, mõõtes seda suurte 
sammudega seinast seinani. Tema halliks tõmbunud huultelt kostis aeg-ajalt kähisevat pominat: 
«Tuleb lõpp teha. .. See poisijõmpsikas. . . Tuleb lõpp teha. . .» 

Ta virutas rusikaga raevukalt vastu ümmargust lauda, laskus laua taga olevale toolile, langetas pea 
ning jäi täiesti liikumatult istuma. 
«Pioneer» kogus kiirust, eemaldus Beardwoodi madalikust ja võttis kursi Tulemaale. 


*Edasi liikuda oli küllalt raske. Igal sammul tuli ette veepinnani ja üle selle ulatuvaid tohutu suuri 
kaljurahne ning liivamadalikke ja leetseljakuid, mis mõnikord kerkisid järsult kõrgele põhja kohale. 
«Nendest tõketest möödumisel tuli võidelda nagu torudest välja paiskuvate tugevate 
hoovusejugadega. Kuigi meri oli siin, Tulemaa rannikuvööndis, madal - harva sügavam kui kolm- 
kümmend-nelikümmend meetrit -, suutis ülalt langev valgus vaevu põhjani tungida:. Tiheda 
rohekassinise hämaruse tõttu põlesid kogu aeg laternad, kuid nähtavus oli siiski väga halb. 

Ookeani pinnal märatses tugev torm, mis andis end oluliselt tunda isegi põhjas. Aeg-ajalt peatuti, 
et jalul püsida, ning edasipääsemiseks tuli võidelda veealuste lainete survega. 

Pavlik oli pikaajalisest käimisest väsinud ja pani lõpuks tööle propelleri, kuid et kaaslastest mitte 
liiga kaugele ette jõuda, reguleeris ta selle kõige väiksemale pöörete arvule. 

Zooloog ja Skvorešnja käisid kangekaelselt jalgsi. Zooloogi arvates oli niisugusel heal ja kindlal 
liivapõhjal kõige parem loomi koguda jalgsi aeglaselt edasi liikudes. Skvorešnja ei vaielnud sellele 
vastu. Ta oli kogenud ja vastupidav tuuker. 

Põhi kerkis aegamööda ning lõpuks ilmus eespool nähtavale vetikate tihniku tume mass. 

«Varsti läheb kergemaks, poju,» ütles zooloog Pavlikule. «Niipea kui tungime läbi selle 


Macrocystis perifera seina, ei tunne me tema kaitse all enam tormi ja hoovus on seal ka nõrgem...» 


«Aga teate, Arsen Davidovitš,» vastas Pavlik, «tuleb välja, et .Maratil oli õigus, kui ta tegi 
ettepaneku külvata neid vetikaid Ohhoota merre. ... Ta tahtis külma hoovuse meie rannikust eemale 
juhtida!» 

«Noh, hoovusega saavad vaevalt toime isegi need hiiglased,» kahtles zooloog. «Kõige rohkem, 
mida võib neilt oodata, on see, et nad võivad suurepäraste muulidena kaitsta sadamaid tormide eest. 
Siin näiteks purustab ookean oma pideva lainetusega kaljusid, hiiglaslikud makrotsüstised aga 
laotuvad vaibana tema pinnale, võtavad vastu lainete esimesed löögid ja summutavad neid, nii et 
laevad leiavad tihti vetikate seina taga varju raevutsevate tormide eest. .. Seda märkas juba Darwin 
oma teekonna ajal purjekal «Beagle».» 

«Noh, roni hobuse seljast maha, noormees,» ütles Skvorešnja. «Jõudsime pärale!» 

Algas tihnik. Zooloog väljendus ebatäpselt, kui ta nimetas seda seinaks. Vetikad kerkisid põhjast 
teravnurga all, suundusid järsult tõustes kaugele ettepoole ja kadusid veesügavustes valitsevasse 
hämarusse. Pavlik teadis, et nüüd algab kõige raskem teeosa. Ta peatas propelleri ja laskus 
seltsimeeste kõrvale põhja. 

Tihnikusse siseneti hanereas. Iseenesest tuli välja nii, et ees läks Skvorešnja, talle järgnes zooloog 
ja rongkäigu lõpetas Pavlik. Kahe-kolmekümne sammu järel vajusid nende jalad põhjale laotunud 
tihedasse massi ja nad tungisid pea ees padrikusse. Skvorešnja rajas jämedate varte ja lihavate 
lehtede põimingus müüripurustajana teed. 

Oma ilmumisega tekitasid inimesed selles vaikses tihnikus täielikku segadust. Kõikjalt paiskusid 
üles vetikate juurtel pesitsevate väikeste kalade ja seepiate pilved. Kõige mitmekesisemate krabide, 
merisiilikute, meritähtede, ilusate meri-purade, ripsusside ja neriidide parved roomasid kiiresti 
mööda põhja eemale või hukkusid inimeste raskete taldade all. 

Vetikate vartelt ja lehtedelt. pudenes kiivritele tuhan- 

deid. vähilisi. Lehed olid nii täis koralle, et näisid üleni valgetena. Sageli esines neil hämmastavalt 
peeni ja kauneid moodustisi, milles elutsesid hüdropolüübid ja ilusad merituped. Lehti katsid ka 
arvukad liudkodalaste taolised liistaklõpuselised limused. 
Tihnik oli täis elu. Ta andis peavarju, toitu ja kaitset tohutule hulgale organismidele. 

«Näed, ,poju,» ütles zooloog vaevaga tihnikust läbi tungides, «missugust rikkalikku ja 
mitmekesist elu va javad need vetikad. Ükski mets, isegi troopikamets ei suuda nendega sel!es 
suhtes võistelda. Juba Darwin ütles, et kui mõnes riigis raiuda maha kõik metsad, siis hukkuks selle 
tagajärjel vähem loomaliike kui nende veealuste makrotsüstise-metsade hävimisel.» 

Ees minev Skvorešnja peatus äkki. Kaks vetikavart, millest kumbagi läbimõõt oli umbes kaks 
sentimeetrit, olid juhuslikult mähkunud ümber tema rinna ja hoidsid teda tagasi. Skvorešnja pingutas 
end, kuid varred ei andnud järele, sest neid toetasid peale juurte veel ka naabervarred, millega nad 
olid põhja lähedal kokku põimunud. See riivas Skvorešnja enesearmastust. 

«Pagana vibalikud!» vihastus ta. «N-noh!» 

Ta taandus paar sammu ja sööstis siis jõuliselt edasi. Isegi hea köis oleks vaevalt suutnud hiiglase 
keha võimsale survele vastu panna, kuid makrotsüstise varred näisid ainult naervat Skvorešnja 
jõupingutuste üle ega nõrgendanud oma embust karvavõrdki. Skvorešnja näis esimesel hetkel sellest 
äpardusest jahmununa, siis aga sattus raevu. 

«Mis lugu see on? Kas nad rauast on või?» hüüdis ta. 

«Just, just!» hakkas zooloog Pavlikule silma pilgutades naerma. «Küllap mõnelt mööduvalt 
laevalt, visati velte vanarauda ja sellest kasvasid terastrossid... See on 

sulle, Pavlik näitlikuks õppetunniks Macrocysiis perifera kohta. . .» 

«Ahaa! Tähendab, te ütlete, et see on Pavlikule õppetunniks?» ütles Skvorešnja tagasihoitud vihaga. 
«Mina aga tahan sellele neetud makrotsüstisele õppetundi anda!» 


Ta taandus uuesti kaks sammu, seisis veidi aega paigal, tõmbas siis sügavasti hinge ja sööstis 
kahurimürsu hooga ettepoole. Järgnes midagi kujuteldamatut. Skvo- 

rešnja suured, sammastena jämedad jalad kerkisid üles ning tema kiiver kadus vetikate alla; 
Pavlikule virutas miski hirmsa hoobi rindu ja paiskas ta jalust maha; kukkumisel põrkasid tema jalad 
vastu zooloogi kiivrit ja hämmastunud teadlane langes midagi taipamata istuli. Kõik kolm inimest 
kadusid ühe hetkega, nagu poleks neid seal olnoudki. Väikeses mahatallatud piirkonnas keset 
tihnikut õõtsusid veel ainult kaks pikka vetikavart; siis tõmbus tihnik kokku ja neelas ka need 
vaikses veealuses džunglis toimunud... ebatavalise võitluse tunnistajad... 

Esimesena toibus zooloog. Ta ajas end ähkides ja puhkides jalule ning saatis eetrisse väljakutse: 
«Mis juhtus? Kus te olete, lapsed?» 

Ta lükkas vetikad kahele poole ja nägi enese ees Pavliku ehmunud nägu. 

«Mina olen, siin, Arsen Davidovitš... Aga kus on Skvorešnja?» 

Pavlik vaatas ringi, astus sammu edasi ja lükkas kätega vetikate eesriide laiali. 

Skvorešnja seisis vaikides ja süngena keset tihnikut ja eemaldas oma keha ümbert õnnetu 
makrotsüstise rebenenud silmuseid. Ta tõstis pea ja vaatas poisile otsa. 

«Kõigile tänastele õppetundidele, Pavlik,» ütles ta kirjeldamatu huumoriga, «lisa veel üks: ei tohi 
tormata mõtlematult nagu härg ega unustada tasakaalu säilitamist . ..» 

Zooloogi poolt kuuldus naerulaginat, millega kohe ühines Pavlik ja natukese aja pärast ka 
Skvorešnja ise. 

«Missuguse toreda surmasõlme te praegu tegite, kallis Skvorešnja!» hüüdis zooloog naerust 
hingeidades. «Teie jalakesed... Oh-oh-hoo!... Teie võrratuid jalakesi kadestaks iga balletisolist... 
Oeh, ma ei jõua enam!... Oh-oh-hoo! .. .» 

Ta haaras kinni oma metalsetest külgedest ja naeris edasi, suutmata rahuneda. Pärast tõsist 
jutuajamist kapteniga, sellest nagu puhtaks pestuna ja värskendatuna, oli zooloog üldse alati 
suurepärases meeleolus ja kogu kümnepäevase peatuse vältel Tulemaa juures töötas endise innuga. 

Kahekümne minuti pärast väljusid kõik kolm samas rivistuses, Skvorešnjaga eesotsas, hiiglaslike 
makrotsüs- 

tiste tihnikust ja astusid rahulikku rannavette. Ka siin oli põhi ebatasane, täis veealuseid kaljusid; 
ookeani pinnast kerkis kõrgemale suur hulk tillukesi graniit-, basalt- ja kiltkivisaarekesi. Kõik nad 
olid mähitud ja põimitud samasugustesse, kuid avamere pool kohatutest tunduvalt väiksematesse 
vetikatesse. Näis, et need vetikad kasvavad ja arenevad eriti lopsakalt just kõige tugevama lai- 
netusegakohtades, vahetpidamata mürisevate murdlainete keskel. 
Olles vaevalt tihnikust välja jõudnud, peatus zooloog äkki ja ütles: 

«Aga Gorelovi me oleme hoopis ära unustanud! Ta ju pidi meile järele tulema... Oks minut, ma 
võtan temaga ühenduse...» 

Zooloogi väljakutsele vastas Gorelov, et ta tungib praegu läbi makrotsüstiste tihniku ja hoiab 
kurssi kokkulepitud kohtumiskohale - suurt Hoste saart ääristavate väikeste saarekeste ahela äärmise 
lüli juures asuvale seni nimetule kaljule, mille ekspeditsiooni liikmed olid nimetanud «Lõvipeaks». 


Gorelov palus, et teda seal oodataks, sest ta pole veel kordagi seal käinud, on kogu kümnepäevase 
peatuse vältel alles teist korda laevast väljas ega tahaks jääda üksi. 

Saarekesi ja üksikuid veest välja ulatuvaid kaljusid on selles piirkonnas niisugusel hulgal, et 
paljud meresõitjad nimetavad Tulemaa läänerannikuf «Linnuteeks». Sellele lisanduvad põhja katvad 
arvukad kivid ja kaljud, nii et vee all valitseb seal täielik kaos, tõeline labürint. 

Sagedad peatused organismide kogumiseks võtsid nii palju aega, et möödus vähemalt kaks tundi, 


enne kui uurijad lähenesid «Lõvipeale». 

Gorelov ootas neid juba. Ta istus väikesel kaljurahnul ja soris oma ekskursioonikotis, kuid sulges 
selle kohe, niipea kui silmas lähenevate seltsimeeste kogusid. 

«Lähme siin mitmesse külge laiali, sõbrad, et võimalikult laialdasemat piirkonda läbi uurida,» tegi 
zooloog ettepaneku. «Mina võtan suuna Londonderry saarele, Fjodor Mihhailovitš läheb minust 
lõuna poole, Cooki lahe suunas, Skvorešnja ja Pavlik aga suunduvad otse lõunasse, Hoste saare 
rannikut ääristavate saarekeste labürinti. Niisuguse meremehega nagu Andrei Vassiljevitš 

ei eksi Pavlik selles labürindis. Kogunemiskohaks jääb seesama kalju. Teel mitte katkestada 
raadiosidet.» 

«Minu arvates, Arsen Davidovitš,» vaidles Gorelov elavalt vastu, «vähendame uuritavat piirkonda 
asjatult sellega, et ühendame Skvorešnja Pavlikuga. Pavlik võiks üksigi minna. Ta on juba kogenud 
tuuker. . . Juba kašeloti loos näitas ta ennast otse kangelasena. Ja kui tal tekibki mingeid raskusi, siis 
võib ta ju alati meile peilinguid saata ja me leiame ta kiiresti. . . Eks ole, Pavlik? Sa oled ju juba 
mähkmetest välja kasvanud...» 

Gorelov naeratas ja vaatas poisile lahkelt otsa, kuid Pavlikut haaras äkki mingi seletamatu hirm ja 
tema süda tõmbus kokku. Ta pööras pilgu kõrvale ja vaikis. 

«Mina arvan siiski,» segas vahele Skvorešnja, «et Arsen Davidovitši ettepanek on kõige õigem. 
Ma tulin ju ainult sellepärast teiega kaasa, et Ivan Stepanovitš, minu šeff, lõpetas juba tööd 
hüdrofüüsika alal ja jättis mind tööta. Sellest teie zooloogiast ei taipa ma midagi. Tassin teile 
niisugust prahti kokku, millest teil mingit rõõmu ei ole! Kui mind aga juhendab niisugune vilunud 
zooloog, nagu see noormees siin, siis on minust teile kasu.» 

Pärast lühikest kõhklust loobus Gorelov edasisest vaidlusest. Kõik läksid laiali ja kaotasid üksteist 
vee tihedas rohekas hämaruses kiiresti silmist. 


XII PEATÜKK SKVOREŠNJA VIIMNE JÕUPINGUTUS 


Jäänud kahekesi, panid Skvorešnja ja Pavlik tööle propellerid, tõusid mõne meetri võrra põhjast 
kõrgemale ja ujusid idakagusse. Nad liikusid edasi kolme kümnendiku käiguga, hoidudes kõrvale 
arvukatest tõketest, mille ähmased siluetid ilmusid alatasa igast küljest nähtavale. 

Kui nende teele sattus vetikatihnik, lasksid nad propelleritele k,aitsevõred ja tungisid sellest läbi. 
Tunni aja pärast kerkis nende ette lõputuna näiv graniitsein, mis nii ülal kui ka põhjas ja lõunas 
kadus veealusesse hämarusse. Sein oli täis fjordide vagusid, lahtesid, arvukaid 

suuri ja väikesi koapaid ja grotte, väljaulatuvaid neemi ning allavarisenud kaljurahnude ja 
kivikuhjumeid. Kõik oli kaetud merepinnani tõusvate või põhjas suurtel kaljurahnudel ja nende 
tükkidel, munakatel ja väikestel kividel laotuvate vetikatega. 

Pavlik ja Skvorešnja seisid põhjas. Nende ümber sõelusid mitmesugused kalad ning vilksatas 
kohkunult eemale sööstev hüljes; suurt kala teravate hammaste vahel hoidev merisaarmas ujus 
kiiresti ülespoole. Põhja katval veiikavaibal roomas suur hulk mitmesuguseid okasnahkseid, krabisid 
ja vähilisi. 

«Ankur välja! Jõudsime pärale, seltsimees ülem,» ütles Skvorešnja. 

Kaasa kistuna huvitavast jahist hulkusid nad kaua «Linnutee» kaoses, ronisid madalikele ja 
kaljukuhjumitele ning heitsid pilke veealuste koobaste ja grottide õudsesse, salapärasesse pimedusse. 
Lõpuks teatas poiss, et ta on väsinud ja näljane. 


«Sööme ja puhkame, Andrei Vassiljevitš,» tegi ta ettepaneku. «Laeva me täna lõunale ei lähe - 
Arsen Davidovitš teatas sellest kaptenile.» 
«Tean,» kinnitas Skvorešnja. «Noh, mis seal siis ikka! Lonks kuuma kakaod ei tee paha.» 

Pavlik vaatas juhuslikult ülespoole. Kõrgel, laternakiire piiri lähedal vilksatas kahvatusiniselt, 
metalselt läikiv pikk vari. 

«Mis see võis olla?» küsis Pavlik eneselt valju häälega. «Vist hüljes. Ainult paistis nagu olevat 
saledam. .. Kahju, et ei näinud.» 

«Noh, teine kord näed,» märkis Skvorešnja ükskõikselt. «Kui süüa, siis süüa! Mul on ka juba 
paras isu. Kus siin istuda saab?» vaatas ta ringi. 

«Lähme sinna koopasse, Andrei” Vassi/jevitš,» ütles Pavlik ja osutas ligiduses mustendavale 
sissekäigule. «Vaatame selle üle ja sealsamas sööme ja puhkame.» 

«Lase käia, kõrgeausus!» 
Koopa sissekäigu kohal rippus mütsisirmina väike võlv, millele olid kuhjunud mõned suured, 
tihedalt vetikatega kaetud kaljurahnud. Skvorešnja ja Pavlik astusid ultrahelipüstoleid laskevalmis 
hoides ettevaatlikult koopasse ning vaatasid selle seinad ja põhja hoolikalt üle. 

Selgus, et koobas on väga väike, mitte pikem kui paar meetrit. Kaks prožektori-iirt valgustasid teda 
heledasti. Koobas oli tühi; mööda tema seinu ja põhja roomasid ainult meritähed, merisiilikud ja 
meripurad. Põhjas lebasid mõned väikesed munakad. 

«Tühi praht!» ütles Skvorešnja püstolit vööle riputades. «Puhata ja kakaod rüübata aga pole siin 
paha. Istu, noormees, sea ennast sisse!» 

Nad võtsid kotid seljast ja istusid nende kõrvale otse liivasele põhjale, toetudes seljaga vastu 
koopa tagaseina. Istuda oli mugav nagu teatri loožis. Nad avasid lülitustahvlid, vajutasid termoste 
nuppudele ja rüüpasid nautides mõned lonksud kakaod. 

«Mõnus!» põristas Skvorešnja rahulolevalt. 

Pavlik tahtis midagi vastata, kuid ei jõudnud. Ootamatult kostis tume kõmin, mis pani värisema 
koopa seivad. Sissekäigu ees vilksatas liivapilves tohutu suur tume mass ja langes Skvorešnja 
väljasirutatud jalgadest mitte kaugemale kui pool meetrit. 

Skvorešnja kargas ühe hüppega jalule ja sööstis väljapääsu poole. 

Teadmata, mida teha, jäi Skvorešnja esimesel hetkel täielikus hämmelduses, koopa sissekäiku 
tihedalt sulgeva kõrge graniitseina ette seisma. Siis hüüdis ta: «Me oleme koopasse suletud!» ja 
tormas õlaga vastu seina. Tumeda metallikõlaga põrkas ta sellest tagasi nagu pall. Skvorešnja vaatas 
ringi, nagu otsides midagi. Ümberringi kerkisid järsud, tummad, rahulikud ja ükskõiksed, seinad. 
Pavlik istus kivistununa ja kahvatuna samas asendis, milles teda oli tabanud katastroof. Tema huuled 
sosistasid midagi arusaamatut, kuid Skvorešnjal polnud aega seda kuulata. 

Olles rahunenud, hakkas Skvorešnja tähelepanelikult silmitsema nii ootamatult teele kerkinud 
takistust. 

«See,» arutles ta kuuldavalt, «on seesama kalju, mis rippus võlvil sissekäigu kohal. Kuidas ta alla 
varises? Miks? Ta seisis kindlalt. Ma jõudsin seda märgata.» 

Pavlik liigatas nende sõnade juures ja püüdis midagi öelda, kuid ei suutnud: ta oli nagu tummaks 
jäänud. 

Skvorešnja vaikis veidi aega, jätkates kalju kompamist. Siis hakkas ta uuesti pomisema: 

«Ei pilu ega pragu... Vaata, nagu tellimise järgi tehtud. Istus nagu pessa.» 


Ta jäi uuesti vait, toetus siis õlaga vastu kaljut ja hakkas seda aegamööda üha tugevamalt suruma. 
Tema nägu muutus purpurpunaseks, sooned laubal paisusid ning sambaid meenutavad jalad vajusid 


üha sügavamale liiva. Kalju aga seisis liikumatult. Äkki tõmbus Skvorešnja nägu sinakaks ning ta 
vajus raskesti hingates aeglaselt kalju jalamile. 

Pavlik sööstis karjatades tema juurde: 

«Andrei Vassiljevitš, Andrei Vašsiljevitš, tulge mõistusele! .. . Andrei Vassiljevitš me peame teisiti 
tegema. . . Võtke lonks kakaod. Toru on teie ees. Tuleb teha teisisit! . .. teisiti...» 

Skvorešnja avas silmad. Ta vaatas tükk aega Pavlikule tühja pilguga otsa, nagu poleks ta poissi ära 
tundnud. Siis ajas ta end küünarnukile ja tõusis istuli, toetades seljaga vastu kaljut. Olles veidi hinge 
tõmmanud, tõstis ta pea: 

«Mis sa ütlesid, Pavlik? Kuidas teisiti?» 

«Tuleb laevast abi kutsuda, Andrei Vassiljevitš. Kalju tuleb õhku lasta.» 

Skvorešnja lõi lootusetult käega: 

«Kutsu.» 

Pavlik kutsus valju häälega: 

«Arsen Davidovitš! Arsen Davidovitš!» 

«Kuulen, poju. Miks sa nii ärritatud oled?» 

«Arsen Davidovitš, me läksime väiksessel koopasse ja kaljurahn varises sissekäigu ette. Andrei 
Vassiljevitš ei jõua sellele midagi teha. Aidake meid, Arsen Davidovitšl Kutsuge laevast abi.» 
«Mis sa räägid, poju!» 

Zooloogi mureliku hüüaiusega segunes Gorelovi tume erutatud hääl: 

«Kus see juhtus, Pavlik? Kõigepealt tuleb teid leida!» 

«Me ujusime alguses ostsüdosti, osti poole, ja siis kogu aeg südi. Aga siin on hirmus labürint. Ma 
ei tea isegi öelda, mitu kilomeetrit me oleme mööda põhja edasi liikunud.» 

«Arsen Davidovitš,» ütles Gorelov kiiresti, «ma olen neile lähemal. Kutsuge välja laev ja leppige 
vahiohvit- 

seriga kokku abi suhtes, mina aga ujun niikaua südi ja püüan neid leida. Eks ole?» 
«Hea küll, Fjodor Mihhailovitš,» nõustus zooloog. «Ujuge.» 
«Pavlik,» jätkas Gorelov, «anna mulle vahetpidamata ultraheli peilinguid.» 
«Aga siin on ju ümberringi tihe graniitsein!» 
«Kas seal siis tõesti pole ainsatki pragu?» 
«Andrei Vassiljevitš ütleb, et ei ole.» 
«Ahaa! Või nii!» ütles Gorelov ja Pavliku valvas kõrv tabas tema hääles nagu teatava rahulolu 
varjundi. «Nimeta siis vähemalt mõni silmatorkav orientiir, mis on teie koopa lähedal.» 
Pavlik jäi mõttesse. 
«Meie lähedal,» segas vahele Skvorešnja, «umbes viieteistkümne käiguminuti kaugusel nordis seisab 
kõrge sihvakas kuju, mis meenutab tornitippu.» 
«Noh, aitah sellegi eest. Asun teele.» 
Väikeses kitsas koopas valitses raske vaikus. Aeg venis pikkamööda. Kasvas ärevus ja mure. 
Vahetevahel kuuldus zooloogi ja Gorelovi küsimusi ja teateid. Teadlane ütles, et päästesalk on juba 
laevast väljunud, et see on varustatud tereniidi - tohutu jõuga lõhkeaine padrunitega ja. et ta ujub 
salgale vastu. Gorelov teatas, et ta liigub aeglaselt lõuna poole, tehes teel siksakke, et maastikku 
paremini läbi otsida ja kaljutippu mitte kahe silma vahele jätta. Marat ja Tsoi, kes kuulusid pääste- 
salga koosseisu, võtsid raadiotelefoni teel ühenduse Pavliku ja Skvorešnjaga, püüdes tegevusetusele 
sunnitud kaljuvange julgustada ja nende meelt lahutada. 

Tund järgnes tunnile. Aeg-ajalt esitas Skvorešnja enesele kuuldavalt .küsimuse, mis teda nähtavasti 
erilise jõu ja visadusega piinas: 

«Miks ta varises? Kui tegemist oleks olnud maavärisemisega, siis oleksid teised kaljud talle 


järgnenud. Ei saa aru.» 

Iga kord, kui Skvorešnja hakkas sellest rääkima, näis Pavlik tahtvat midagi öelda, kuid ei söandanud. 
Lõpuks küsis ta nagu möödaminnes: 

«Andrei Vassiljevitš, kas te nägite kalju langemist?» 

«Ei. Ma vaatasin parajasti seina poole. Mis siis?» 

«Mina nägin. . .» 

«Noh, ja siis?» 

«Kui kalju langes alla, siis ei katnud ta kohe täielikult sissekäiku. Tema ülemine osa tegi kaare 
vasakult paremale. Ja viimasel hetkel, kõige viimasemal hetkel, kui koopa seina ja kalju vahele oli 
veel jäänud ainult kitsas pilu, nägin ma... aga võib olla, et mulle ainult paistis nii. . .» 

«Noh, räägi, räägi, Pavlik, mis sa venitad?» 

«Mulle näis läbi pilu, et.peaaegu kalju kõrval vilksatas seesama sinakas hüljes, kes aga nüüd liikus 
ülalt alla. . .» 

«Hüljes?! Noh, ja mis sellest? Sa arvad võib-olla, et ta riivas kaljut ja tõukas selle nii osavasti alla?» 
«Kas hüljes oleks suutnud seda teha? Ma mõtlen, et. .. kas see üldse oligi hüljes?» 

«Miks siis mitte? Tõsi küll, ma ei näinud teda, kui ta meist üle ujus.» 

«See oli mingisugune veider hüljes! Sale ja pikk. Ja õlad ei olnud längus, kaelaga ühte sulavad: 
vaid sirged, nurgelised. .. Ta ei liigutanud loibasid ega saba. Ja ma märkasin, et saba oli tal ainult 
mingisugune jupike. Teate, Andrei Vassiljevitš...» Pavlik vaatas millegipäras't ringi ja tasandas häält 
sosinani. «Teate, tema kujus oli midagi inimese sarnast. . .» 

«No mis juttu sa ajad, Pavlik! Kust võis siia saada inimene? Ja pealegi veel nii kiiresti ujuv 
inimene?» 

«Sa nägid hirmuga viirastust, Pavlik, muud midagi!» kuuldus äkki Gorelovi tume, veidi pilkav hääl. 
Pavlik võpatas ja langetas silmad: 

«Ei tea. ., Võib olla mulle tõesti ainult näis nii.» Skvorešnja kehitas oma metalseid õlgu ja vajus 
mingeisse oma mõtteisse. Lõpuks ta tõstis pea ja ütles: 

«Kui me ei leia võimalust peilimiseks, siis võib see asi venida lõpmatuseni. Õigemini meie 
hapnikuvarude lõppemiseni. Tuleb midagi ette võtta, teha kas või väike pragugi .,.. Tead mis, Pavlik: 
otsime veelkord - ehk leiame siiski mingisuguse prao. Enne jäi see mul võibolla kahe silma vahele... 
tuleb tunnistada, et olin erutatud.» 

Nad hakkasid hoolikalt uurima joont, mida mööda 

kalju toetus vastu koopa sissekäigu ääri. Otsingud jäid aga tagajärjetuks: kalju liibus tihedalt — 
tõepoolest nagu tellimise järgi - koopa sissekäigule ja seda ümbritsevatele kaljunukkidele. 

«Nii-i! .. .» venitas Skvorešnja mõtlikult. «Tuleb proovida ultraheliga. Võib-olla saab sellega 
kalju serva sisse augu puurida - servast on kalju tõenäoliselt õhem.» 

Skvorešnja surus oma ultrahelipüstoli raua tihedasti vastu kalju äärt ja püstol alustas kuuldamatut 
tööd. Graniit lagunes aeglaselt väikesteks tükikesteks, mis seejärel Pavliku sõrmede all kergesti 
mudaks muutusid. Püstoli ultrahelikiire võimsusest ei piisanud aga kalju kiireks purustamiseks. See 
ülesanne oleks olnud jõukohane ainult «Pioneeri» ultrahelikahurile. Püstoli võimsus kahanes kiiresti 
ja kui kaks akumulaatorit olid täielikult tühjenenud, oli kaljusainult väike kitsas kanal, mille pikkus 
oli umbes kümme ja läbimõõt kolm sentimeetrit. 

Pavlik võttis vöölt, oma püstoli ja sirutas selle Skvorešnja poole, kuid Skvorešnja raputas pead: 

«Ei aita, Pavlik... Veel kümme sentimeetrit kanalit on vähe. Kalju on siin ilmselt liiga paks. 


Püstolit aga võib meil veel tarvis minna.» 

«Teate siis mis, Andrei Vassiljevitš,» ütles Pavlik: «miks me ei proovi kalju alt käiku läbi 
kaevata? Ah? Eks ole õigel Põhi on siin arvatavasti pehme, liivane, ja me saame käigu varsti valmis. 
Nagu mutidl Ah!» 

Pavliku silmad särasid rõõmust ja ta oli oma ideega hirmus rahul. 

«Õigus! Hea mõte!». kiitis Skvorešnja Pavli'ku ettepanekut. «Kui kaevata, siis kaevata kiiresti! 
Meil pole enam palju aega jäänud. . .» 

«Aega?» imestas Pavlik «Aga kes meilt siis aja ära võtab?» . 

«Meie ise, nobrruees,» vastas Skvorešnja, võttis vöölt oma väikese universaalse kirve ja andis 
liivasele põhjale esimese hoobi. «Me tarvitame hapnikku ja, ütleme näiteks, iga äratarvitatud 
hapnikutilgaga hävitame osakese oma elust. .. Kraabi liiv välja. . . Ah, kurat !.. .» 

Kirves kõlksatas millegi kõva vastu ja tema terast lendas sädemeid. 

«Graniit!» ütles Skvorešnja ning kalju jalamil mitmesugustes kohtades üha uusi lööke tehes 
kordas vahetpidamata: «Graniit... Graniit... Noh, Pavlik, sinu idee on suurepärane, aga ei kõlba 
kuhugi. Näed ise - midagi pole teha... Ma istun natukeseks. Olen väga väsinud. Ja nagu umbne 
tundub. Puuh!... Mul hakkab vist hapnik lõppema...» 

«Mis te räägite, Andrei Vassiljevitš!» hüüdis Pavlik kahvatades. «Mina. ei tunne mingisugust 
umbsust...» 

«Sina oled väike... Aga vaata, missugune mürakas mina olen! Mul kulub rohkem hapnikku. Tuleb 
hapniku juurdevoolu vähendada, kokku hoida.» 

Ta avas oma lülitustahvli, nihutas nupu «hapnik» uuele positsioonile ning vaevaliselt, sügavalt ja 
katkendlikult hingates püüdis haarata võimalikult rohkem õhku. 

«Kuidas te end tunnete, sõbrad?» kuuldus äkki zooloogi hääl. «Kogu päästesalk on ahelikku 
hargnenud ja otsib piirkondade kaupa põhja läbi. Püüame leida tornitipuga sarnanevat kaljut.» 

«Kardan, Arsen Davidovitš .. .» vastas Skvorešnja hingeldades, «et ma ei jõua teid ära oodata... 
Mul. .. lõpeb hapnik... Algab lämbumine. . .» 

«Pidage vastu! ... Pidage vastu, Skvorešnja!» hüüdis teadlane kohkunult. «Me kiirendame 
otsinguid! Veel veidi aega! Hoidke hapnikku! Ärge kõnelge!» 

«Just nii - mitte kõnelda!» pomises hiiglane ja heitis pikali, toetudes õlgadega vastu koopa 
tagaseina. Ta püüdis end kogu oma suures pikkuses sirgu ajada, kuid ei saanud: jalad ulatusid vastu 
kaljut ja ta oli sunnitud põlved konksu tõmbama. 

Möödus viisteist minutit, kakskümmend minutit. Möödus pool tundi. Pavlik vaatas hirmuga 
Skvorešnja nägu. See oli piinast moondunud ja purpurpunane. Skvorešnja pärani avatud suu ahmils 
küll õhku, kuid just seda, mida ta otsis - kallihinnalist hapnikku -, ei olnud enam peaaegu üldse järel. 
«Hüvasti, noormees... Suren... Hinga aeglaselt... 

Hoia hapnikku...» 

Edasi pomises ta midagi arusaamatut. Pavlik tundis. et teda haarab õudus ja meeleheide. Ta oli 

valmis sööstma nende halastamatute graniitseinte kallale, neid 

rusikatega peksma ja küüntega rebima, et ainult päästa oma sõpra. Kohutav oli vaadata surija 
kannatusi, kuid samal ajal ei suutnud Pavlik ka silmi kõrvale pöörata. 

«Andrei Vassiljevitš... kallis...» kogeles ta värisevate huultega. «Võib-olla saab osakesegi minu 
hapnikust teile ümber valada? Öelge! Öelge, kuidas seda teha?» 

Hiiglane raputas pead, hingas sügavalt ja katkendlikult ning pomises arusaamakuid sõnu, 


vahetevahel hüüdes: 

«Neetud! ... Vaatame!... Näitan! .. .» 

Tema suured jalad, mis toetusid kalju jalamile, hakkasid liikuma ja nihkusid aeglaselt mööda kaljut 
ülespoole. Poole meetri kõrgusel põhjast sattusid nad kaljust välja ulatuvale nukile ja toetusid sellele. 
Põlved olid nüüd veel rohkem konksus. Hiiglase käsi lähenes pikkamööda avatud lülitustahvlile, 
metalsed sõrmed leidsid kobamisi nupu «hapnik» ja nihutasid selle viimasele positsioonile - 
maksimaalsele hapnikuannusele. 

«Milleks?» mõtles Pavlik hirmunult. «Kiirendab lõppu? . ..» 

Toetudes jalgadega vastu kaljunukki ja õlgadega vastu koopa tagaseina, jäi Skvorešnja selles 
ebatavalises asendis vaikselt lebama. Ainult sügav hingamine näitas, et ta on veel elus ning et tema 
tohutus. kehas on süttimas uus leek. Siis lakkas hingamine ootamatult ja Pavlikule näis, et kõik on 
lõppenud... 

Akki vapustas koopa seinu õudne, raevukas ja väljakutsuv karjatus, mis kurdistas hirmust tardunud 
Pavlikut. 

Skvorešnja kogu hiiglaslik keha täitus äkki kolmekordsest jõust ja elust. Tohutud 
konksutämmatud jalad sirutusid üliinimlikus jõupingutuses, rind paisus ja näis, et laiad metalsed 
õlad tungivad kaljuseina. 

«A-a-ah!» müristas hiiglane läbi irevil hammaste. «N-nee-tud! ... A-a-ah!...» 

Sambataolised jalad vabisesid üha kasvavas pinges, nagu oleks mingist tundmatust, 
ammendamatust energiaallikast hiiglase kehasse vahetpidamata voolanud uut, näiltselt lõppematu! 
jõudu. Koos sellega mürises üha võimsamalt tema hääl. 

Pavlik, kes oli end vastu seina surunud, ei uskunud oma silmi: talle näis, et kalju nihkus ja lõi 
kõikuma! 

Tema kiivri all põimusid segaseks suminaks sõprade kohkunud hääled: 

«Pavlik! Mis juhtus? ... Mis on? Miks Skvorešnja nii hirmsasti karjub? Pavlik! Pavlik!.. . Vasta 

siis ometi! .. .» 
Pavlik ei kuulnud midagi ega vastanud kellelegi: ta ei suutnud end koguda. 
Kalju andis järele. Ta vankus. Ta kaldus Skvorešnja hiiglasliku surve all. Veel! Veel natuke! . 

Äkki sööstis Pavlik kohalt, tormas kalju juurde ja tema läbitungiv karjatus ühines Skvorešnja 
müriseva häälega: 

«Hurraa-a-a! ... Veel!. Veel natuke! .. .» 

Kogu oma väikese jõuga tõukas poiss hiiglase suurte jalgade kõrval kaljut. Ja näis, nagu oleks 
Skvorešnjal täielikust võidust puudunud just see viimne gramm jõudu. Kalju võpatas, lõi kõikuma ja 
veeres kallakut põhja mööda eemale. Väljapääs oli vaba! 

Skvorešnja jalad langesid jõetult alla, tema mürlsev hääl vaibus, silmad sulgusid ja tohutu metalne 
keha vajus elutult koopa liivasele põhjale. 

Läbi põhjast üles kerkinud liivapilve hüppas kannatamatusest ja vaimustusest värisev Pavlik 
ümbertõugatud kaljurahnule ja sööstis koopast välja. Eetrisse tungis tema kõlav hääl: 

«Siia! Siia! Skvorešnja tõukas kalju ümber! Tulge ruttu appi! Ta sureb! Ruttu! Ma peilin ultraheliga! 
Püüdke, püüdke! Sügavusemõõtja järgi seitsekümmend kaks meetrit pinnast!» 

Ta liigutas püstoli rauda edasi-tagasi ja igasse külge sööstsid kuuldamatud käskjalad - võidu ja mure 
sõnumitoojad. 

Pavlik poleks suutnud öelda, kas selles palavikulises, pingelises ootuses oli möödunud minut või 
tund, kui veealusest pimedusest äkki kostis Marati rõõmus hüüe: 

«Käes! Käes! Hoia kiirt, Pavlik! Hoia! Ujun otse nord osti! Minu juurde! Minu juurde, seltsimehed!» 
Kõikjalt - põhjast, läänest ja lõunast — kõlasid nüüd rõõmsad hüüatused ja vaimustushüüded. 


«Ujun sinu järel, Marat!» kostis Tsoi hääl. 
«Kohe oleme sinu juures, poju! .. .» hüüdis zooloog. 

«Pea vastu, Pavlik! Pea vastu, poisti!» ütles komissar Semin. «Siia, siia, Matvejev Mina olen 
siin!» 

Tumedast taevast langeva täheparvena sööstsid igast küljest Pavliku poole laternatuled. Pavlik 
langetas püstolit hoidva väsinud käe ja pööras ainult oma kiivrit koos laternaga nagu majakat igasse 
ilmakaarde, ligi meelitades kiirustavate sõprade tulukesi. Need tulukesed kasvasid, paljunesid ning 
hakkasid äkki Pavliku ümber 

meeletus tantsus keerlema, pimestades teda ja täites kogu ümbritsevat pimedust. 

Täheparv jõudis kohale nagu tuulekeeris. Ühe hetkega haarasid kümned käed Skvordnja ja Pavliku 
elutud kehad ning minuti pärast kihutas päästesalk hoogsalt avamere poole, kus neid kahesaja meetri 
sügavusel ootas allveelaev. 


XIII PEATÜKK TAGASIHOIDLIKUD ARVESTUSED 


Vanemleitnant Bogrov surus juhtimiskeskuse lülitustahvlil olevale nupule ja pööras osutiga 
varustatud väikest tüüriratast mõne jaotuse võrra paremale. 

«Pioneeri» nina kerkis ja laev sööstis kaldjoont mööda järsult ülespoole. Kolmesaja meetri 
sügavusel võttis ta uuesti horisontaalse asendi ja jätkas lõuna poole liikumist. . 

«Kas nii sobib, Ivan Stepanovitš?» küsis vanemleitnant Šelavinilt. 

«Väga hästi! Absoluutselt kõik on näha,» vastas bkeanograaf rahulolevalt oma kähiseva tenoriga, 
langetamata lühinägelisi, pilukile tõmmatud silmi ekraani kuplilt. 

Üle kupli kandusid aeglaselt tohutu suured tumedad massid. Ühed neist katsid suurt osa ookeani 
pinnast, teised, väiksemad, sirutasid oma veealuseid osi kaugele allapoole. Ajuti näisid nad peaaegu 
riivavat allveelaeva kühmas selga, kuid «Pioneer» libises rahulikult ja kindlalt nende alt läbi, 
kallutas ainult harva oma nina ning võttis seejärel etteantud kolmesajameetrises sügavuses jälle 
horisontaalse asendi. 

Pea selga, aetud, küsis okeanograaf: 
«Missugusel laiuskraadil me praegu täpselt asume, Aleksandr Leonidovitš?» 

«Meie koordinaadid on viiskümmend kaheksa kraadi nelikümmend minutit lõunalaiust ja 
kaheksakümmend kraadi läänepikkust Greenwichist arvates,» vastas vanemleitnant. . 

«Küll on palju jäämägesid!» 

«Siin .on juba talv, Ivan Stepanovitš.» . 
«Jah, muidugi. . . Aga talve alguse kohta on neid siiski liiga palju. On ju alles kümnes juuli.» 
Saabus vaikus, mille mõne minuti pärast katkestas zooloogi ja Pavliku ilmumine. 
«Palun, Arsen Davidovitš!» 
«Ahaa! Jää! See on huvitav!» hüüdis zoaloog ekraanile vaadates. 

«Siin on jäämäed hoopis teistsugused. . .» märkis Pavlik. «Kui «Diogenes» jäämäega kokku 
põrkas, siis ma jõudsin seda mäge vaadata. Ta oli «Diogenesest» palju kõrgem, säras üleni ja oli 
nagu nikerdustega kaunistatud .. .» 

«Selles pale midagi imelikku,» ütles Šelavin. «Tookard sa nägid jäämäe ülemist, veepealset osa, 
nüüd aga on meie ees jäämägede veealused osad. Veepealset osa lagundavad päikesekiired, soojad 
tuuled ja vihmad, veealune üsa aga säilib paremini, sest sellele avaldavad toimet, ainult soojad 


hoovused, millega ta kokku puutub. Veealune osa on veepealsest palju suurem. Viis-kuus, mõnikord 
isegi seitse korda... Praegu just «Pioneer» kallutas ennast ja sukeldus, et ühest niisugusest veealusest 
osast mööda pääseda. «Pioneer» aga liigub kolmesaja meetri sügavusel! See tähendab, et jäämäe 
alumine osa ulatub rohkem kui kolmesaja meetri sügavusele vette ja tema veepealne osa kerkib 
vähemalt viiekümne meetri võrra üle ookeani pinna. Seega on jäämäe kõrgus kokku võib-ülla 
nelisada meetrit! Kenake kõrgus! Aga lubage küsida, noormees, kas te teate, et esineb kuni kuuesaja- 
seitsmesaja meetri kõrgusi jäämägesid?» 
«Oi-ol-oi!» kohkus Pavlik. «Seitsesada meetrit! Kas tõesti meri külmub nii sügavalt?» 

Okeanograaf kraaksatas imestusest ja pööras pilgu ekraanilt kõrvale. Siis kehitas ta pahaselt õlgu 
ja tõstis uuesti silmad ekraani kuplile: 

«Lubage küsida, kuidas võib ületada niisuguseid rumalusi? Et meri külmub seitsmesaja meetri 
sügavuselt? Kõige külmemal talvel kattub meri jääga, mille paksus ei ületa kevadeks kolme-nelja 
meetrit. Peale selle annab merejää sulamisel soolast vett, jäämäed aga koosnevad magedast jääst. On 
selge, et nad ei moodustu mereveest. 

vaid magedast veest. Niisugust vett aga leidub ainult kuival maal. Tähendab, ka jäämäed tekivad 
kuival maal. . .» 

«Aga kust. . kust nad siis siia said? ...» ei taibanud Pavlik. «Kuidas nad merre sattusid?» 

«Lubage küsida, kas te olete, kunagi midagi kuulnud jääliustikest?» hüüdis ägedalt okeanograaf, 
keda ilmselt ärritasid Pavliku küsimused, mis tema arvates olid liiga naiivsed, «kirjaoskamatud». 
«Mida teile seal nendes gümnaasiumides ja kolledžites üldse õpetati?» 

«Jah, ma tean. .. natuke. . .» vastas Pavlik arglikult. «Jääliustikud on jäävalangud kõrgel mägedes, 
kus on väga külm. Nad laskuvad alla, kus on soojem... Noh, ja seal nad sulavad ja tekitavad ojasid ja 
jõgesid.» 

«Jäävalangud... hm.. . jäävalangud...» torises okeanograaf. «No olgu pealegi jäävalangud! Aga 
põhja ja lõuna-polaaraladel ei kata jää ainuüksi kõrgete mägede tippe, vaid kogu maapinda, kogu 
maismaad. Teda nimetataksegi «mannerjääks». Peaaegu kogu Gröönimaa, maailma suurim saar, 
mille pindala on kaks miljonit ükssada tuhat ruutkilomeetrit, on kaetud mannerjääga, välja arvatud 
ainult kitsas rannikuvöönd. Aastast aastasse, sajandist sajandisse kogunes tema pinnale lumi, mis 
omaenda raskuse mõjul muutus pikkamööda jääks. See jääkiht kasvas üha ja nüüd katab 
Gröönimaad kahe kilomeetri paksune, kohati aga paksemgi jääkilp! Umbes samasuguseid nähtusi 
võib täheldada ka lõuna-polaarmandril — Antarktrkas. Mannerjääst eralduvad jääkeeled, mis 
laskuvad merre, libisevad algul mööda tema põhja ning lõpuks, kui jõuavad sügavate kohtadeni, 
kerkivad pinnale. Tuul ja lained õõtsutavad neid, mõju avaldab nende eneste raskus ja nii saabub 
hetk, kus jääkeele otsast murdub lahti jäämägi ning ujub merele. Kui me läheme mandrile küllalt 
lähedale, siis võib-olla õnnestub meil seda nähtust vaadelda... Aleksandr Leonidovitš, kui kaugele 
lõunasse me laskume?» 

«Nagu kapten ütleb,» kõlas ebamäärane vastus. 

Sel hetkel avanes uks ja juhtimiskeskusse astus kapten. Ta, noogutas kõigile vaikides, läks kiiresti 
raadiokabiini ja sulges enese järel ukse. 

«Kas Poliitvalitsuselt raadiogrammi veel ei ole?» esi 

tas ta Pletnjovile viimastel päevadel tavaliseks saanud küsimuse. 

«On, selisimees komandör. Praegu võtsin vastu,» ütles Pldnjov ja ulatas kaptenile üleni 
numbriridadega kaetud paberilehe. 

«Lõpuks ometi...» pomises kapten, murdis lehe neljaks, peitis selle põuetaskusse ja astus 


raadiokabiinist juhtimiskeskusse. Seal lähenes ta zooloogile ja küsis: «Tähendab, homme kell 
kaheksa alustab tööd teie esimene jaam siinsetes vetes?» 

«Jah, kapten.» 

«Mitu inimest?» 

«Mina, Ivan Stepanovitš, Sidler, Tsoi ja Pavlik... Kokku viis inimest.» 

«Hästi. .. Aleksandr Leonidovitš,» pöördus kaptes vanemleitnandi poole, «kas homme hommikul 
olete teie vahis?» 

«Just nii, seltsimees komandör!» 

«Laske välja Arsen Davidovitši poolt loetletud viiest inimesest koosnev rühm. Ristelge rühma 
ümber umbes viiekümnekilomeetrises raadiuses... Kedagi teist ärge välja laske.» 

«Kuulen, seltsimees komandör!» 
Kapten pöördus ja astus koridori. Hetkeks avanenud uksest paiskusid sisse summutatud, kuid 
pööraselt temporikkad lesginkahelid. 

«Kohe algab peale!» hüüdis Pavlik käsi plaksutades. «Lähme ruttu punanurka! Kõik punanurka!» 
Ja ta kuulutas valju sosinaga, nagu kõige suurema saladuskatte all: «Meeskond võtab täna 
Skvorešnjat vasiu. Skvorešnja lastakse ambulantsist välja!» 

Kapten läks oma kajutisse, lukustas enese järel ukse, istus kirjutuslaua taha ja võttis salalaekast 
koodiraamatu. Kaua tõlkis ta raadiogrammi numbriridasid tähtede ja sõnade koeelde. Olles lõpuni 
jõudnud, nõjatus ta tusaselt toon seljatoele, mõtles veidi aega, kummardus siis uuesti laua kohale ja 
luges raadiogrammi veel kord otsast lõpuni läbi. Raadiogramm kõlas järgmiselt: 

«Vastus viibis vanade materjalide kontrollimise ning Tokiost ja Nagasakist uute materjalide 
hankimise tõttu. 
Esimese komandeeringu vältel Nagasakis viis aastat 

tagasi täitis Gorelov eeskujulikult oma tööülesandeid, mille eest teda tagasipöördumisel autasustati 
ordeniga «Austuse Märk». Kaks aastat kestnud komandeeringu vältel töötas palju, vahetevahel käis 
teatris, kinos, muuseumides ja budha templites ning tutvus maa vaatamisväärsustega. Vabu tunde 
veetis sageli Nagasaki ja Tokio Nõukogude koloonia liikmete seltskonnas. 

Järgmise komandeeringu ajal Tokios kaks aastat tagasi t:ohtus Abrossimovidega, isa ja tütrega, 
ning hakkas üha sagedamini neid külastama. Tütrega, Anna Nilkolajevnaga, käis sageli, teatrites, 
esmaklassilistes restoranides, kohvikutes ja aristokraatlikes tantsulokaalides. Elas võrdlemisi laialt. 
Sai küllalt suurt palka, kuid sellest vaevalt jätkus. Nõukogude koloonia liikmetega kohtus sel 
perioodil harva. Tema vanaonu, Nikolai PetrovitšAbrossimov, on endine tsaarikindral. Kerenski 
valitsus komandeeris ta Jaapanisse sõjavarustust ostma ja vastu võtma. 1917. aasta revolutsioon 
tabas teda seal ja Nõukogude Venemaale ta tagasi ei pöördunud. Tütar sündis Jaapanis. Naine suri 
kümme aastat tagasi. Elab laialt, tuluallikad teadmata. Kuuldavasti mängib börsil. Laialdane 
tutvusringkond Jaapani sõjaväelaste seas. Teisel komandeeringul täitis Gorelov oma ülesandeid 
samuti hästi. 

Kolmandal komandeeringul Tokios viibides elas Gorelov umbes samasugusel viisil; sageli 
külastas Abrossimove. Räägiti, et Abrossimovi tütar sai Gorelovi mõrsjaks, kuid avalikult midagi 
teada ei antud. Mingite äriliste või salajaste suhete kohta Gorelovi ja Abrossimovi vahel 
kahtlustäratavaid andmeid ei ole.» 

Kapten mängles mõtlikult pliiatsiga ja tõusis. 
«Ole siis nüüd lahke ja tee järeldusi,» pomises ta, asetas harjumuse järgi käed seljale ja hakkas 
mööda kajutit edasi-tagasi käima. 

Ta kõndis kiiresti, peatus sageli ja alustas siis uuesti sammumist. 

Kindral. .. Jah, jah... See kindral on kahtlane... Ja peale selle veel ilus tütar. . . Kõige ehtsam 


intriig, et pagan teda võtaks! Aga kuidas võis toimuda sidepidamine? Raadiojaama ju ei ole! Pealegi 
veel suure tegevusraadiusega jaama... Ja siiski... siiski teatas keegi 


286 


mingil viisil vaenlasele marsruudi! Tähelepanu, kapten! Olge ettevaatlik, kapten! Läbiotsimine? Aga 
miks just tema juures, miks just Gorelovi juures? Kahekümne kuue inimese hulgast just tema juures? 
Aga kas või juba üksnes sellepärast, et ainult temal üksi on biograafias niisugune kahtlane. .. noh, 
mitte just kahtlane, ütleme lihtsalt veidi kahtlusi tekitav punkt. .. Ordenikandja . .. Häbi. (Kapten 
tundis piinlikkust ja kohmetust.) Õieti pole ju mingit alust, mingit. põhjust. .. Noh, ja mis sellest? 
Parem veidi solvata üht inimest kui riskida suure õnnetusega kahekümne kuuele inimesele, 
allveelaevale... Õnnetusega kogu maale! Kodumaale! Õnnetusega kodumaale! 

Käed rusikasse surutud ja silmad täis otsustavust astus kapten kirjutuslaua juurde. 


*Punanurk oli rahvast täis. Ruumi tagumises nurgas mängis vahetpidamata väike džässorkester. 
Lõbustused olid täies hoos. 

Nooremmehaanik Kozõrev ja füüsik Sidler, meeskonna parimad tantsijad, vihtusid hoogsalt «vene 
tantsu», tehes nii ebatavalisi samme ja nii osavaid vigureid, et kutsusid vahetpidamata esile aplause 
ja vaimustushüüdeid. Keset kõiki neid lõbustusi aga heitsid paljud aeg-ajalt kannatamatuid pilke 
uksele. Sellest hoolimata avanes uks kõigile ootamatult hetkel, mil Sidler keerles kükakile laskunult 
vurrina ühel jalal, nii et orkester ei juhtinud enam tantsijat, vaid suutis talle ainult vaevu järele jõuda. 
Ukse klõpsatus äratas kõigi tähelepanu, orkester katkestas poolelt taktilt mängu ja korrapealt saabus 
vaikus. 

Uksele ilmus väike, tõmmu ja elav mehaanikuabi Romeiko. Ta peatus lävel ja hüüdis piduliku 
heeroldi häälega: 

«Mul on au esitleda kõrgeaulisele publikule kuulsat atleeti, mägede vallutajat, haikalade ja teiste 
mereelukate taltsutajat, esmaklassilist jõumeest, kes rebib puruks Isegi Macrocystus perifera'st 
punutud kõisi, tuukrite troika aisahobust, meeskonna au ja uhkust - võimast, võitmatut Andrei 
Vas...» 

«Mis sa veiderdad, vurrkann!» põristas koridorist kõigile tuntud bass ja uksele ilmus kummargile 
tõmbudes Skvorešnja tohutu kogu. «Tere, lapsed!. ..» 

Skvorešnjal oli seljas hõbenööpidega valge vormikuub ning jalas laiad mustad püksid: Tema nägu 
oli veidi kahvatu,. kuid pikad blondid vurrud olid nagu alati täies korras ja väikesed silmad särasid 
lõbusalt, noorusliku õhinaga. 

Ta oli vaevu jõudnud uksele ilmuda, kui orkester hakkas mürtsudes tušši mängima, kajas aplaus, 
kuuldusid lõbusad tervitushüüded ning viis inimest astusid gitarre, mandoliine ja balalaikasid käes 
hoides ette, Skvorešnjale vastu. Nad rivistusid temaees, kummardasid vana-vene viisi vööni ja 
alustasid saabunud vaikuses vanaaegset bõliinat: 


Oi, miks seal meri äkki lainetama lõi? 

Oi, miks seal sinimere laine kõrgelt käib? 

Keerutab seal laineid võimas vägilane, nõukogu vägilane see - Andrei Vassiljevitš. 
Vaat missugune sa oled, vanemtuuker, vanemtuuker allveelaeval «Pioneer»! 
Läksid sa kord sinimere põhja kõndima. 

Viipasid seal käekest paremat - 

haide parve keskele jäi tee! 


Põrutasid jalakest sa vasakut 
kaljud lausa lendasid, lained randa veeresid.. . 


Skvorešnja vaatas veidi aega hämmeldunult selle uue bõliina lauljaid la palus siis kohmetult: 

«Jätke ometi j'rele see ulgumine! Hambad ajate valutama. Mõtlesid ka välja: Vägilane! Käekesed- 
jalakesed! Kaljud lendavad! ... Asi ei olnud ju sugugi nii.» 

«Ja sind ei olnud üldse sealgi!» lõi Marat naerdes sekka. «Kõik puha laimujutt vaese Andrei 
kohta!» 

«Mina pole mina ja mära pole minu oma ja ma pole üldsegi voorimees. .. Kas nii või, Andrei 
Vassiljevitš?» pilkas zooloog üldise naeru saatel. 

«Aga mitte sugugi, kallid seltsimehed!» kai'tses end Skvorešnja. «Te ainult unustate kõige 
tähtsamad tegurid. Ilma nendeta ei oleks mind aidanud mingisugused käekesed-jalakesed.» 

Igast küljest kuuldus hüüdeid: 

«Ohoo! Lase kuulda, lao lagedale!» 

«Avalda oma saladused!» 

«Jajah! Huvitav! Võib-olla on neist meilegi kasu.» Skvorešnja ajas jalad harki ja hakkas üksteise 
järel oma suuri sõrmi kõrverdama: 

«Esiteks, seltsimehed, unustate täielikult Arhimedese seaduse: iga vedelikku asetatud keha kaotab 
oma kaalust nii palju, kui palju kaalub selle keha poolt välja tõrjutud vedelik. Kui suur oli selle 
graniidirahnu ruumala? Tema kõrgus oli umbes neli meetrit, pikkus kaks meetrit, laius kaks meetrit - 
tähendab, tema ruumala oli kaks kord kaks kord neli, seega kuusteist kuupmeetrit. Järelikult tõrjus ta 
välja kuusteist kuupmeetrit ehk kuusteist tonni vett. Et graniidi erikaal on kaks koma kuuskümmend 
viis, siis kaalus kalju kuusteist korda kaks koma kuuskümmend viis. . . Noh, matemaatikud, aidake!» 

«Ümmarguselt nelikümmend kaks tonni,» venitas kusagilt nurgast Gorelov. 

Skvorešnja vaatas üle ümberolijate peade aukartlikult tema poole: 
«Kas te peast nii kiiresti arvutasite? Seda oli tubli tükk!» 
«Mis seal parata,» muheles Gorelov, «elukutse on niisugune. . .» 

«No hea küll! Tähendab, kaljurahn kaalus nelikümmend kaks tonni. Vett tõrjus ta välja kuusteist 
tonni. Järelikult kaalus kalju vees ainult kakskümmend kuus tonni.» 

«Kõigest? Mine ikka!» hüüdis Matvejev näilise uskumatusega. 

«Läheme edasi,» kõverdas Skvorešnja teise sõrme, lastes kõrvust mööda Matvejevi märkuse. «Põhi 
oli koopa sissekäigu juuees tugevasti veerjas, mistõttu kaljurahnu raskuskese nihkus väljapoole. See 
kergendas mul ülesannet umbes poole võrra, see tähendab, vähendas rahnu kaalu kolmeteistkümne 
tonnini. Võtke veel arvesse,» Skvorešnja kõverdas kolmanda sõrme, «minu hea positsioon, mille 
juures minu jalad olid suurepärasteks kangideks - see andis mulle veel tonni kolm kokkuhoidu. . .» 
«Ausõna,» puhkes naerma leitnant Kravtsov, «kui nii 

edasi läheb, siis pole kaljust varsti enam midagi järel! Ja üldse pole midagi olnud ega midagi 
juhtunud!» 

«Ei-ei!» vaidles Skvorešnja üldise naeru saatel vastu. «Kümnele tonnile ma jään pidama. Ja see on 
raskus, millega ma poleks mingi hinna eest toime tulnud, kui mulle poleks appi tulnud neljas tegur - 
hirm. Jajah! ütlen avameelselt - surmahirm. Häbeneda pole siin midagi. . . Just see kahekordigtas 
minu jõu. Annan teile aga ausõna, seltsimehed, et kalju hakkas lõpuks küll järele andma, kuid ma 
tundsin, et olen juba oma jõu piiril. Ja just siis ilmus mängu viies tegur. Viies, otsustav tegur! Tegur, 


mis viimasel, kriitilisel hetkel otsustas jõukatsumise kaljuga minu kasuks! Noh, ,kes arvab ära, mis 
tegur see oli?» 

«Sul tuli meelde, et sa ei ole minuga jumalaga jätnud!» hüüdis naerdes Marat. 

«Mitte midagi selletaolist!» vaidles kategooriliselt vastu nooremakustik Ptitsõn. «Talle meenus, et 
ta on mulle võlgu kakskümmend rubla ja ta et tahtnud sulina sellest maailmast lahkuda. Anna raha 
kätte, Andrei Vassiljevitš!» 

«Mina tean! Mina tean!» hüüdis Šelavin. «Issand Seebaot ise ilmutas end teile kogu oma aus ja 
hiilguses!» 
Üldisest naerust kostis kõuemürinana üle Skvorešnja kõmisev naerulagin: 

«Jah, oota sa teda! Kas tal endal maa peal vähe muret on! No hea küll! Näha on, et te ei oska ära 
arvata. Fantaasiat ei jätku. Asja otsustas,» ütles Skvofešnja pidulikult häält kõrgendades, «asja 
otsustas. .. Aga kus ta siisiseon?... Ahaa! Tule, tule siia! Ei maksa peitu pugeda. Tule, ära karda! 
858 292 
Skvorešnja haaras hämmeldunud Pavliku õlast kinni ja tiris ta ruumi keskele. 

«Näete, kes otsustas minu jõukatsumise kaljuga! Ei keegi muu kui Pavlik otsustas asja!» 
Kõikide suust kõlas uskumatuse, imestus- ja vaimustushüüdeid. 

«Jah, jah, jah!..» müristas Skvorešnja edasi. «Kui ma tundsin, et mu jõud on lõpukorral, siis nägin 
nagu läbi udu, kuidas Pavlik tormas valju «huraa»-hüüdega kaljurahnu kallale ja hakkas seda kõigest 
jõust tõukama. Siis 

lõi ka minus lõkkele mingi uus säde. Ja kalju lendas. See on viimane, mida ma mäletan.» 

«Hurraa! Braavo, Pavlik! Braavo, paisu! üles tõsta! üles tõsta! Hurraa!» 

Punanurgas toimus midagi kujutlematut. Inimesed karjusid, aplodeerisid ning loopisid hirmust ja 
vaimustusest kisavat Pavlikut lae alla. Orkester müristas kogu jõust tušši. 

«Tore poiss,» ütles komissar -Semin sooja naeratusega enese kõrval ukse lähedal seisvale Tsoile. 
Tsoi noogutas vastuseks, murelikult jälgides punastunud Pavliku lende. 

Äkki ta märkas, et poisi näolt kadus rõõm, et tema silmis vilksatas tõeline, teesklematu hirm ja et 
tema nägu tõmbus kahvatuks. Tsoi südant pigistas mingi ebamäärane ärevus ja ta vaatas kiiresti 
paremale, nurga poole, kuhu oli suunatud Pavliku pilk. 

Seal seisis Gorelov. Tsoi pigistas alateadlikult komissari kätt ja vaatas talle vilksamisi otsa. 
Komissar oli kulmud veidi kokku tõmmanud ja silmitses teraselt Gorelovit, kes vestles peaakustik 
Tšižoviga. Gorelov pöördus hetkeks oma vestluskaaslasest eemale ja heitis parajasti kõrgele lae alla 
lendavale Pavlikule üle ümberolijate peade sünge pilgu, mis oli täis vihkamist ja õelat tuld. Seda 
pilku jõudsid üheaegselt märgata hii Tsoi kui ka komissar. 

Pavliku rõõmukisa vaibus. Kahvatuna rabeles ta end sõbralike käte vahelt lahti. 
«Mis on, kas pea hakkas ringi käima? Ei pidanud kiikumisele vastu?» küsis Skvorešnja naerdes ja 
oma pikka vurru keerutades. 

«Ja kus ta pidigi sellega harjuma, kui «Pioneer», nagu näib, üldse ei tunne kiikumist,» ütles Marat 
Pavliku pead silitades. 

«Selles rahulikus hällis võib isegi vana merehunt nõrgaks jääda,» toetas Marati Matvejev. 

Tsoi tungis läbi Pavlikut ümbritseva meestesumma, haaras poisi õlgade ümbert kinni ja viis ta 
ruumi kaugemasse nurka laia pehme tugitooli juurde. 

Tihedasti teineteise vastu surutult istusid nad sellesse; tugitooli kõrval seisvale toolile istus 
komissar. 

Vahepeal oli alanud tants. Skvorešnja, kellele Matvejev oli «daamiks», tantsis oma figuuri kohta 


ootamatu kerguse ja sujuvusega valssi. üldse ei saanud ta «daamide» puuduse üle kaevata, sest kõik 
pakkusid end temaga tantsima. 

Tsoi kummardus poisi poole ja küsis vaikse lahkusega: «Mis sinuga juhtus, kullake? Miks sa äkki nii 
ehmatasid?» 

Pavlik surus end veel tugevamini Tsoi vastu ja sulges silmad. 

«Niisama. . .» vastas ta vaevukuuldavalt. «Ei midagi.» 

Seejärel ta võpatas ja avas pärani ootamatust vihast ja pahameelest sätendama löönud silmad. Tema 
põsed kattusid punaga ja käed tõmbusid rusikasse. 

«Ta on kuri... kuri ja paha inimene!» ütles Pavlik katkeva häälega. «Ta ei saa mulle siiamaale 
andeks anda. Niisugust tühist asja! Ma ju vabandasin kohe. Ega ma seda meelega ei teinud...» 
Tema huuled hakkasid värisema, ta sulges uuesti silmad ja jäi vait. 

«Kes?» küsis Tsoi, silmapilkselt nakatudes poisi solvumisest ja pahameelest. 
Pavlik vaikis. 3 

«Fjodor Mihhailovitš?» küsis Tsoi uuesti vaikselt ja tungivalt. 

Pavlik noogutas pead. 

«Mida ta sulle siis ei andesta? Mis sa arvad, miks ta sulle pahane on?» 

«No tühja asja pärast... saad aru - tühja asja pärast!» erutus Pavlik uuesti, vaadates oma põlevate 
silmadega Tsoile otsa. «Koti pärast. Mäletad, me läksime väljumiskambris Maratiga merisiiliku 
pärast tülli ja ma virutasin talle kotiga vastu kiivrit. See kott oli Fjodor, Mihhailovitši oma. Aga ega 
ma seda ju meelega ei teinud! See oli ju kogemata!» 

«Kas Fjodor Mihhailovitš noomis sind?» 

«Ei... Ta ainult vaatas.. mulle nii tigedalt otsa, et ma ehmatasin. Ta kiskus mul seekord 
kirjutusmasina kastikese käest ära ja vaatas nii, nagu tahaks ta mind tükkideks rebida. Nagu nüüdki. . 
od 

Komissar tõstis järsult jala põlvele. 

«Mis kastikese?» küsis ta. 

«Noh, ma ju ütlesin - kirjutusmasina kastikese. Masina tagavaraosade kastikese,» vastas Pavlik 
ükskõikselt, ja olles nagu rahustunud pärast seda, kui oli oma pahameele välja valanud, hakkas 
kasvava huviga jälgima valssi tantsivat koomilist paari - Skvorešnjat ja Marati. 

Marat vigurdas ja tembutas, ajas meelega samme segi ja astus partnerile varvastele. Lõpuks 
Skvorešnja vihastus, tõstis oma «daami» nagu kassipoja õhku ja jätkas üksi keerutamist. Marat 
siputas naljakalt jalgu, püüdis tagajärjetult vabaneda oma partneri raudsest embusest ja karjus 
lõpuks: «Karauul!». .. 

Pavlik ei pidanud vastu, puhkes naerma, hüppas püsti ja jooksis Skvorešnja juurde. 

«Jätke see veiderdaja sinnapaika, Andrei Vassiljevitš!» hüüdis ta kõlavalt naerdes. «Tantsige 
parem minuga! Ma tantsin hästi! Pioneeri ausõna!» 

«Lase käia, lase käia, noormees!» võttis hiiglane teda rõõmsalt vastu. «Kas juba toibusid?» 

Skvorešnja laskis Marati põrandale ja andis talle müksu selga, nii et ta lendas kuulina ukse juurde, 
olles muide üsna rahul, et pääses lõpuks sõbra pihtide vahelt. 

Orkester läks valsilt üle polkale ja Pavlik hüples vallatu kitsekesena oma partneri ümber. 

Üksi tugitooli jäänud Tsoi vajus sügavaisse mõtteisse, panemata tähele muusika kära ja üldist 
lõbusust. Ka komissar vaikis. 

«Publiku tungival soovil,» nagu teatas konferansjee Romeiko, kandis Pavlik pärast tantsu hoogsalt 
ette oma poeemi «Meresügavuste võitjad». Talle aplodeeriti tormiliselt ja tal lasti mõningaid kohti 
korrata. Lõpuks tegi komissar teatavaks järgmise viispäevaku õppuste ja meelelahutuste plaani. 
Laiali mindi pärast keskööd väsinuna, lõbusana ja rahulolevana bravuursete marsihelide saatel. 


Punanurka jäid ainult kaks inimest - komissar ja Tsoi. Mõnd aega istusid nad vaikides. Siis küsis 
komissar vaikselt. 

«Mis te arvate, Tsoi, mida see tähendab?» 

Tsoi tõmbas käega 1j.le oma mustade läikivate juuste, toetus siis seljaga tugitooli: 

«Midagi ei oska arvata! Selge on ainult nii palju, et 

Fjodor Mihhailovitš ei salli millegipärast Pavlikut. Aga miks? Nii toredat poissi, kes kellelegi paha 
ei tee! Ei ole ju võimalik, et koti pärast...» 
«Jaa-a-a . ..» venitas komissar mõtlikult kuhugi kaugusse vaadates. «Ja veel mingisugune kastike. 

.. Veider lugu! Mui'de, mulle näib, et see lugu algas juba palju varem.» 
Tsoi vaatas komissarile imestunult otsa: 
«Varem? Millest siis?» š 

Punanurka astus pikka tolmuimejat käes hoides koristaja Stšerbina, lähenes komissarile ja tervitas 
teda kätt mütsi juurde tõstes: 
«Seltsimees komissar, lubage koristama hakata.» 
«Palun, seltsimees Stšerbina.» 
Komissar tõusis ja ütles Tsoile: 
«Tulge minu kajutisse, seal räägime.» 

Teise osa lõpp 


KOLMAS OSA 
Kodumaa kutsub 


I PEATÜKK JÄÄVANGISTUSES 


Kolmeteistkümnendal juulil oli «Pioneer» juba teel tagasi põhja poole, Vaiksesse ookeani. 
Antarktise pinnavetes, polaartalve karmides tingimustes, ajujää piirkonnas jäi sooritada veel ainult 
üks töö. 

«Pioneer» liikus edasi õige väikeses sügavuses, otse jääväljade all. 

Neljateistkümnenda juuli hommikul ilmusid ultraheliekraani kuplile esimesed lõhed ookeani 
pinda katvas jääsoomuses. Varsti hakkas neid lõhesid esinema üha suuremal arvul. Lähenes 
liikumatu jää piir. «Pioneeri» sõidukiiruseks oli ainult kaks kümnendikku käiku. Järjest sagedamini 
ilmus nähtavale jäämägesid, mille veealustest osadest tuli ettevaatlikult mööduda. Ookeani pinnal 

märatses nähtavasti tugev torm: jääpangad kord kerki,sid, kord laskusid, ja isegi võimsad jäämäed 
ei püsinud rahulikult paigal. 

Allveelaeva juhtimiskeskuses viibisid kaptan, vahiohvitser vanemleitnant Bogrov, zooloog ja 
Šelavin. Teadlased pidid välja valima sobiva töökoha, mis ühtlasi oleks võimaldanud infrapunasel 
lokaatoril pidada valveteenistust. 

Varsti pärast keskpäeva ilmus ekraanil nähtavale suur lahvandus, mille pinnal ujusid, õõtsusid ja 
üksteisega kokku põrkasid mitmesuguse suurusega jääpangad. Torm avaldas siin ilmselt üsna suurt 
mõju ja töötada oleks järelikult olnud raske. X 

Umbes kell kolm pärast lõunat märgati lõpuks kahe tohutu suure jäärnäe vahel pikka ja küllalt 
laia lahvandust. Väljasaadetud infrapunane lokaator tõusis kuuekümne meetri kõrgusele õhku, et 


allveelaeval viibivad vaatlejad saaksid ülevaate nende mägede mõõtmetest ja kõigest, mis neid 
ümbritseb. 

Kaugel ümberringi, kogu lokaatori poolt läbi uuritud piirkonnas, ei olnud näha ainsatki laeva, 
ainsatki kahtlast laiku. 

Ookean oli jääpanku ja -mägesid nagu täis külvatud. Torm kandis endaga kaasa keerlevaid 
lumepilvi; jääpangad ja jäärnäed kuhjusid üksteise peale või purunesid kokku põrgates väikesteks 
tükkideks. Ainult kaks hiigelmäge seisid rahulikult ja majesteetlikult nagu saared keset märatsevat 
stiihiat. 

Kumbki jäämägi oli vähemalt kolmsada viiskümmend meetrit pikk ja umbes kakssada meetrit lai. 
Nende ülemised pinnad olid laudtasased. Kanaliga sarnanev, tormi eest kõrgete, kaljukindlate 
seintega varjatud lahvandus nende vahel oli vaikne ja rahulik. Jääseinad olid puhtad, sügavalt 
läbipaistvad ja helkisid rohekalt. Näis, et need seinad on alles äsja teineteisest eemaldunud ning ei 
lumi, udu ega tuulest kantud veepiisad ole veel suutnua neid söövitada ja nende hele-smaragd 
rohelist puhtust tuhmiks muuta. 

«Paistab, Lord, et sellest lahvandusest paremat kohta me ei leia,» ütles kapten. «Kui te Ivan 
Stepanovitšiga 

nõus olete, siis valmistuge väljumiseks. Ma tõstan sel ajal «Pioneeri» saja meetri sügavusele. Kas 
sellest piisab?» 

«Täielikult, kapten,» nõustus zooloog. 

«Ainult kiirustage. Ärge töö juures viivitage. Ma tahaksin siit võimalikult kiiresti lahkuda.» 

Juba viieteistkümne minuti pärast väljusid zooloog jla Šelavin oma tavalise saatjaskonnaga - 
Skvorešnja, Tsoi, Marati ja Pavlikuga - allveelaevast. Šelavin ja Skvorešnja lähenesid jääseinale, et 
seada selle juures üles oma tiivikud, võtta veeproove ja mõõta vee temperatuuri. Zooloog asus koos 
ülejäänud kaaslastega tööle kanali keskel, kus ta kord pinna lähedale tõustes, kord sügavusse 
laskudes kogus sel aastaajal kasinat planktonit ning teisi looma- ja taimeriigi esindajaid. 

«Ohoo!» kostis äkki Šelavini imestushüüe. «Siin on ju jääseinas suur süvend. Laius jää sisemuses 
meetrit kolmkümmend. Pikkus kanali suunas teadmata. Andrei Vassiljevitš, vaadake õige, kui 
kaugele ta ulatub! Arsen Davidovitš! Ma arvan, et vastasseinas on samasugune süvend. Saatke keegi 
vaatama. Arvatavasti oli siin üksainus hiiglasuur mägi, mis lõhenes piki seda süvendit. Väga 
huvitav!» 

«Hea küll, Ivan Stepanovitš. Tsoi läheb,» vastas zooloog. 

Mõne minuti pärast Ikandis Skvorešnja ette, et süvend kulgeb põhjast lõunasse umbes kahesaja 
meetri ulatuses. Tema sügavus ülalt alla on kuuskümmend kuni sada meetrit ja laius katkendlikust 
veealusest servast tagumise seinani kolmkümmend-nelikümmend meetrit. Tsoi teated ei läinud 
peaaegu sugugi lahku Skvorešnja andmetest: pikkus ja sügavus langesid täielikult ühte, kuid laius oli 
väiksem — kahekümnest kuni kolmekümne meetrini. 

«Niisiis on selge,» ütles Šelavin, «et jäämäe sisemuses, peaaegu tema keskel, oli sügav ja lai, 
igast küljest suletud kuristik. Piki seda kuristikku lõhenes jäämägi ning jagunes kaheks. Seinte 
värskuse järgi otsustades toimus see üsna hiljuti, võib-olla alles mõni tund tagasi. Mõlemad pooled 
eemalduvad aeglaselt teineteisest ja on 

võimalik, et umbes ühe ööpäeva pärast- ei ole siin enam kanal, vaid jääpankadega kaetud 
avameri. Me peame kiirustama, Arsen Davidovitš!» lõpetas okeanograaf otsustavalt. 
«Ma arvan, et jõuame, aga kiirustada ei oleks ka liigne,» vastas zooloog ja suundus oma 


kaaslastega väiksesse sügavusse - umbes kolmekümne meetri kaugusele pinnast. 

Šelavin ja Skvorešnja ujusid nende lähedusse kanali keskele ning teostasid seal arvukaid 
temperatuuri moõtmisi mitmesugustes pinnalähedastes sügavustes. Seejärel asusid nad jääst 
võimalikult kaugel võtma veeproove vee keemilise koostise määramiseks. Kõigile nendele suurt 
vaeva ja hoolikust nõudvatele töödele kulus umbes viis tundi. 

Šelavinii ja Skvorešnjal jäi veel ainult võtta tiivikute lugemid voolu kiiruse määramiseks vahetult 
jäämäe juures, koguda tiivikud kokku ja pöörduda tagasi allveelaeva. Nad leppisid zooloogiga 
kokku, et kohtuvad temaga allveelaeva platvormil umbes viieteistkümne minuti pärast. 

Olles vaevu tiivikutele lähenenud, pani Šelavin tähele voolu ebatavalist ja täiesti ootamatut 
kiirust, mida näitasid tiivikud. 

«Mis põrgu temp see on!» hüüdis hämmastunud okeanograaf. «Viis tundi tagasi liikus jäärnägi 
tühise kiirusega, nüüd aga kihutab ta auriku kiirusega ja pealegi vastassuunas!» 

«Tuul on arvatavasti pöördunud,» ütles Skvorešnja liivikut maha võtma asudes, «ja puhub nüüd 
kümne palli tugevusega jäämäele otse tagant.» 

«Aga lubage küsida, kas te teate, millega see meid ähvardab? Ta liigub ju otse oma teise poole 
suunas! Tuleb vahiohvitseri hoiatada ... See on ju õnnetus!» 

Ta kutsus kohe allveelaeva välja. Enne aga, kui ta jõudis sõnagi öelda, kuuldus vanemleitnandi 
erutatud hääl: 

«Ruttu laeva! Kõik, kõik! Kanal sulgub! Jäämäed lähenevad teineteisele! Ruttu! Avan 
väljumiskambri! .. .» 

«Just nii! Kuulen! Jätke tiivikud, Skvorešnjoa! Ruttu laeva!» 


298 

Nad kihutasid kümne kümnendiku käiguga laeva poole. Eespool olid näha zooloog, Tsoi, Marat 
ja Pavlik, kes kiiresti ujusid samas suunas. 

Nad ei olnud aga veel «Pioneeri» juurde jõudnud, kui äkki kostis tugev mürin. Võimas nähtamatu 
veejuga paiskas nagu koletu fontään nii inimesed kui .ka allveelaeva üheaegselt ülespoole. Laev 
laskus kohe jälle alla ja saavutas kiiresti tasakaalu, kuid inimesed pilluti pööreldes ja kukerpallitades 
mitmesse külge laiali. Skvorešnja paiskas veejuga tugevasti vastu süvendi jääst külge. Pavlik lendas 
nagu kork kaks meetrit vieest välja. Vaatamata hirmsale kohkumisele jõudis ta märgata, et rahutu, 
nagu keev vesi moodustas nüüd väikese lahvanduse, mida igast küljest ümbritsesid järsud, 
mitmekümne meetri kõrgused jääseinad. 

Viie minuti pärast olid kõik väga erutatuna, kuid tervena ja vigastamatuna kogunenud laeva 
allalastud platvormile. Ainult Skvorešnja ohkis ja puhkis, hõõrudes nähtava kasuta oma metalseid 
puusi ja külgi. 

Muide, need tulutud harjutused katkestas kohe kapteni hääl: 

«Arsen Davidovitš, ega teil keegi viga ei saanud?» 

«Kõik on korras, Nikolai Borissovitš.» 

«Seltsimees Skvorešnja, uurige kohe läbi lahvanduse põhi, eriti mõlema jäämäe ühendusjoone 
ümbrus. Pidage kogu aeg laevaga sidet ja kandke ette kõigest, mis te näete.» 

«Just nii, seltsimees komadör - uurida põhja!» Skvorešnja liikus aeglaselt põhjas piki 
äsjamoodustunud jääõmblust. Jäämäed olid ilmselt tohutu jõuga kokku põrganud ja täielikult 
liitunud, nagu ühte sulanud, jätmata enda vahele väikseimatki pilu. Skvorešnja ettekannet kuulates 
ütles kapten aeg-ajalt mureliku häälega: 

«Nii. .. hm... halb. .. väga halb...» 

Kui Skvorešnja allveelaeva tagasi pöördus ja juhtimiskeskusse ilmus, leidis ta sealt peale kapteni 
ja vanemleitnandi eest ka Šelavini ja zooloogi. Kõigi näod olid väga murelikud. 

«Olukord pole just kõige, meeldivam,» lausus kapten pikkamööda edasi-tagasi käies. «On 
võimalik, et jäämägi 

jääb nüüd kauaks niisugusse seisukorda. Külm aheldab tema liitunud pooled ja kui taganttuul jääb 
püsima, siis mõjub see neile nagu hiiglaslik press, mis veelgi soodustab külma tööd.» 

«Aga tuul võib pöörduda,» ütles zooloog, «ja jäämäe uuesti purustada. Tema nõrk koht - sisemine 
lahvandus - jääb ju ikkagi püsima.» 

«Tuule pöördumisele ei maksa suuri lootusi panna;,» vaidles Šelavin vastu. «Ärge unustage, et 
me asume piirkonnas, kus valitsevad püsivad läänetuuled, mis Maailmaookeani laiade avauste kohal 
puhuvad ümber terve maakera. Just need läänetuuled tekitavadki siin pideva rõngana maakera 
ümbritseva Suure Lõunahoovuse.» 

«Jaa. ..» lausus kapten mõtlikult. «Vähe sellest, et istume siin nagu lõksus - lisaks oleme sunnitud 
täielikule tegevusetusele, samal ajal kui tuul ja hoovus kannavad meid osti, Atlandi ookeani 
lõunaossa.» 

«Ma arvan, et kui torm juba kord jäämäe purustas;» ütles vanemleitnant, «siis võib seesama torm, 
mis ka praegu edasi märatseb, ta uuesti purustada.» 

«See ei ole muidugi võimatu,» nõustus kapten, «aga millal see juhtub? Kui kaua meil tuleb 
oodata? Teatavasti on allveelaevale teekonnaks määratud aeg lõpukorral, Vaikse ookeani jaoks ette 
nähtud teaduslike tööde plaan aga on küllalt suur. Me ei või mingil juhul asjatult aega kaotada. Iga 
päev on meile kallis.» 

«Seda enam,» ütles Šelavin, «et see passiivne tormilt abiootamine võib lõppeda hoopis teisiti kui 
meie tahame: torm võib jäämäe liikumatu jäävälja juurde ajada ja seal külmub ta juba kauaks kinni... 
Võib ka juhtuda, et satume oma teel madalikule ja mitte vähemaks ajaks. Ei, kaptenil on õigus: 
oodata ei tohi!» 

«Mida siis teha?» küsis vanemleitnant. Pärast hetkelist vaikust vastas kapten: 

«Esialgu, Aleksandr Leonidovitš, tõstke infrapunane lokaator jäämäe pinna kohale ja tehke 
kindlaks kõik, mis on vajalik selge ettekujutuse saamiseks meid ümbritsevatest tingimustest. Kahe 
tunni pärilst kutsun kogu juhtiva koosseisu nõupidamisele ja siis teeme lõpliku otsuse.» 

Nõupidamisel kandis vanemleitnant ette, et jäämäe 

pikkus on nelisada seitsekümmend viis meetrit vestist osti ja laius selles kohas, kus asub allveelaev, 
kolmsada kuuskümmend kaheksa meetrit südist nordi. Sisemist lahvandust avamerest eraldava 
jääseina paksus on nordis üheksakümmend kaks ja südis seitsekümmend kuus meetrit.. Vesi 
lahvanduses on külmumise piiril - tema temperatuur on üks koma kaheksa kraadi alla nulli. Võib 
arvata, et ta kattub varsti jääga. Välisõhu temperatuur on kolmkümmend kaks kraadi alla nulli. 
Otsustades lainete kõrguse ja pikkuse järgi avamerel on torm kümnepalline ja tema suund on vestist 
osti; jäämäe osad on juba tugevasti teineteise külge külmunud. 

Nõupidamine kulges väga elavalt. Lõpuks võeti vastu otsus: kolme päeva jooksul oodata tormi 
tulemusi, hoida allveelaeva korpust «aurul» ja soojendada lahvanduse vett, et sellega ära hoida tema 
külmumist ja võimalikult nõrgendada jäämäe osade kokkukülmumist. Peale selle otsustati 
vanemakustik Tšižovi ettepanekul täie võimsusega tööle panna nii vööris kui ka ahtris asuvad 
ultrahelikahurid, mõjustades ultrahelikiirtega jäämäe osade liitumiskohti, seega murendades jääd ja 
nõrgendades selle vastupanu tormile. 

Venisid pikad, piinavad ootuse, tegevusetuse ja ärevuse tunnid. Torm jätkus vaibumata, isegi 
tugevnedes. Ookeanipinnal veeresid tohutu suured, ajuti kuni kaheteistkümne meetri kõrgused 
lained, mis tormasid hiiglaslike müüripurustajatena vastu jäämäge. Nende kõrvulukustav mürin ja 


möirgamine oli selgesti kuulda isegi lahvanduses vee all. 

Ultrahelikahurid töötasid täie võimsusega, murendades jäämäe osade ühendusjoonel üha 
sügavamalt jääd. 

Mootorite vahetpidamatu kumisev undamine ei lasknud allveelaeval kellelgi magada ega mõtelda. 


Tsoi veetis jäävangistuse esimese öö halvasti ja läks juba hommikul peavaluga laboratooriumi. 
Töö ei laabunud. 

Mingi arusaamatu, alateadlik rahutus vaevas teda järelejätmatult juba kaks päeva. See algas 
Skvorešnja 

auks toimunud peoõhtul. Ikka jälle kerkis tema ette mustade, sügavale koobastesse vajunud silmade 
õel pilk, ning kahvatu ja kohkunud lapsenägu... 

«Niisugune rumalus!» mõtles ta. mikroskoobi regulaatorit pöörates. «Kui pikk viha! Koti pärast... 
Täiesti nagu Skvorešnja ütleb: «Vana mees, aga varsa aru.» Kott! Puutus, tema kotti!... Missugune 
lugupidamatus! . .. Missugune solvamine! .. .» 

Tsoi vangutas pead. Isegi mõelda on sellest piinlik — häbi täiskasvanud, tõsise inimese pärast! 

«Kuid kas asi seisis ainult kotis? Aga kastike. Ta rebis selle Pavliku käest ära. Rebis õelalt ja 
ilmse vihkamisega . . .» 

Tsoi pärani avatud, liikumatud silmad vaatasid kaugusse. 

«Mis kirjutusmasina-kastike see siis niisugune on, et teda tassitakse endaga kaasas süvavee- 
ekspeditsioonide ajal? Milleks teda seal vaja on? Ta ei pea ju vee hirmsale rõhumisele vastugi... Aga 
siiski pidas... Tähendab, see ei ole tavaline kastike kirjutusmasina tagavara osade jaoks... Aga võib- 
olla oli ta tõepoolest laiaks litsutud? Pavlik ei rääkinud sellest midagi. Vaja temalt küsida. See on 
väga, väga tähtis.. .» 

Miks see tähtis on, ei oleks Tsoi osanud iseenesele seletada. 

Ta leidis Pavliku Pletnjovi kajutist. Poiss istus kajuti seina ääres väikese laua taga ja kirjutas 
midagi paksu kaustikusse. Tsoid nähes sattus ta segadusse ja sulges kaustiku. 

«Tere, Pavlik! Millega sa tegeled?» küsis Tsoi, teadmata, kuidas juttu alustada. 

Pavlik niheles kohmetunult toolil: 

«Ma niisama kirjutan. .. Kas sa tulid Viktor Abramo vitši juurde, Tsoi? Ta on vahis.» 

«Vahis?... Hm... Nii, nii. . .» Tsoi istus laua juurde toolile. «Tead, mul valutab pea sellest kärast. 
Töö ei lähe... Hulgun siis niisama mööda laeva ja logelen . 

Aga mis sina siin kirjutad? Päevikut pead või? See on sul hästi välja mõeldud, väga hästi! Kas 
oma pahandused ka kõik üles kirjutad?» naeratas Tsoi heasüdamlikult. «Kas Fjodor Mihhailovitši 
kastikese ka?» 

Pavlik sattus üha rohkem segadusse ja punastus. «Jah,» ütles ta vaevukuuldavalt. «Väga palju on 
huvitavat. . Etära ei unustaks. Kui koju jõuan ja kooli lähen, siis loen poistele ette. Palun, ära ainult 
kellelegi räägi, Tsoi.» 

«Noh, kellele ma sellest ikka lobisema lähen! Aga kas kapten teab, et sa päevikut pead?» 

«Kapten?!» vaatas Pavlik imestunult Tsoile otsa. «Milleks? Ma ei ole isegi Viktor Abramovitšile 
rääkinud. Kirjutan alati siis, kui ta vahis on. Sina said esimesena sellest teada. Ja sina lubasid ka... 
sina lubasid ka, et sa kellelegi ei ütle.. . Eks ole? Sa ei räägi kellelegi ?» 

«Võid kindel olla, et ei räägi. Aga kaptenile pead ise ütlema. Ja enne Vladivostokki jõudmist pead 
talle oma päevikut näitama. Kas sa siis seda reeglit ei tea? See on kohustuslik kõikidele laevas 
viibijatele.» 

«Kas tõesti?» küsis Pavlik hämmeldunult. «Ma ei teadnud. . . Aga miks seda kaptenile vaja on?» 


«No kas sa siis aru ei saa, Pavlik! Meie laeval on ju palju salajnst: nii see, kuidas ta on ehitatud, 
kui ka see, kuidas ta on relvastatud. Kujutle, et sa kirjeldad oma päevikus lähemalt mõnda nendest 
saladustest. Sa võid oma kaustiku kaotada või see võidakse sinult varastada ja ta satub mingisugusel 
teel vaenlaste kätte. .. Sa ju tead, et vaenlased jälgivad meid alati ja kõikjal — nad jälgivad kõike, mis 
toimub meie maal, meie relvastatud jõude, meie armeed ja laevastikku, meie tehaseid ja vabrikuid, 
kus toodetakše meie sõjaväe jaoks relvi ja varustust. Kapitalistid ja fašistid unistavad alati sellest, 
kuidas meie maale kallale tungida, kuidas hävitada meie kaltsjad - armee ja laevastik -, võtta ära 
meie maa, vabrikud ja tehased, saata meite kaela kapitaliste ja mõisnikke, et kogu nõukogude rahvas 
töötaks nende heaks, et meie suurepärasele maale pöörduksid tagasi viletsus, tööpuudus, nälg, külm, 
alandus, orjus... Seda tuleb alati meeles pidada, Pavlik. Tuleb alati meeles pldada, et meid 
ümbritsevad vaenlased.» 

Pavlik ei olnud veel kunagi näinud oma sõpra nii erutatuna. Tsoi kõndis kitsas kajutis kiiresti edasi- 
tagasi ja vehkis .kätega. Tema silmad põlesid ja tavaliselt alati 

siledad juuksed olid sassis. Pavlik istus 
vaikselt ja kuulas tähelepanelikult. 

«Need vaenlased,» jätkas Tsoi, «saadavad meie juurde spioone, et teada saada meie relvastuse 
saladusi. Nad otsivad ja ostavad ära igasuguseid lurjuseid ja reetureid, et need sobival juhusel, eriti 
sõja ajal, laseksid õhku meie vabrikuid ja tehaseid, sildu ja elektrijaamu, purustaksid raudteid, 
varastaksid meie kaitsesüsteemide ja kindluste plaane ning kõige paremate lennukite, kahurite, 
soomuslaevade ja allveelaevade jooniseid. . .» 

«Ma ei kirjuta mitte midagi «Pioneerist», Tsoi!» hüüdis Pavlik toolilt püsti hüpates. «Mitte 
midagi! Mitte midagi! Annan sulle ausõna! Ja näitan ise oma kaustikut kaptenile.» 

«Tuleb olla väga tähelepanelik, Pavlik,» ütles Tsoi väsinult toolile laskudes. «Ei tule üksnes ise 
olla oma käitumises ettevaatlik, vaid ka väga hoolikalt jälgida seda, mis toimub sinu ümber ja mida 
teevad teised inimesed. Kui sa märkad, et keegi teeb midagi imelikku, arusaamatut või lubamatut - 
ütleme, fotografeerib midagi mõne meie kindluse lähedal, käitub kahtlaselt või viidab näiliselt 
sihitult aega raudteesilla juures, mida valvab tunnimees, või viib mõnelt sõjaliselt objektilt:.. näiteks 
kas või meie allveelaevalt. . . salaja ära mingeid pabereid või kummalisi, ebatavalisi esemeid - siis 
ole valvel, Pavlik! Pane tähele! Jälgi märkamatult ja ettevaatlikult! Kui sa ise ei saa aru, siis küsi nõu 
mõnelt täiskasvanult, ustavalt ja kogenud inimeselt. Kui aga asi pole ilmselt õige ja on võib-olla 
isegi ilmselt ohtlik, siis mine kohe memuse juurde ja jutusta.. .» 

Tsoi jäi vait. Ka Pavlik vaikis veidi aega ja ütles siis tasase häälega ebakindlalt: 
«Tsoi, võib-olla oleks parem üldse mitte päevikut pidada. .. siin, allveelaeval?..» 

«Ei, miks mitte?» kehitas Tsoi õlgu. «See on sulle kasulik, aga kirjuta ainult seda, mis ei saa sinu 
päevikut teha ohtlikuks ega kahjulikuks meie kodumaale. Muuseas, küll kapten läbi vaatab ja maha 
tõmbab, mis sinna ei kuulu... Niisugustest asjadest aga,» muigas Tsoi, «nagu näiteks meie seiklused 
merepõhjas, või, ütleme, sinu tüli Goreloviga kastikese pärast, võid kirjutada nii 

palju kui tahad.. Muide,» jätkas ta naeratades, «mis see kastike endast õige kujutas?» 

«Kastike?» kordas Pavlik end mingitest oma mõtetest lahti rebides. «Noh, missugune ta siis ikka 
oli? ... Sarnanes kuubiga, mille serva pikkus on umbes kümme sentimeetrit, oli väga raske. .. Ma 
jõudsin teda vaevalt käes hoida.» 

«Miks ta siis nii raske oli?» 

Pavlik vaatas Tsoile imestunult otsa: 

«Ei tea... Fjodor Mihhailovitš ütles, et harilikult on selles kastis tema kirjutusmasina tagavaraosad. . 
»» Pavlik jäi hetkeks mõttesse. «Muuseas, kui ma teda käes hoidsin, siis oli temas mingisugune 


ekskursioonivarustus. Nii seletas mulle Fjodor Mihhailovitš.» 

Pavliku näol peegeldus üha selgemalt mingi ebamäärane rahutus. 

«Mis varustus see siis võis olla bioloogilisel ekskursioonil?» jätkas Tsoi küsitlemist. «Sa ju oled 
ise ka niisugustest ekskursioonidest osa võtnud ja peaksid teadma, mis meil tavaliselt kaasas on. 
Mina küll aru ei saa, mis varustusest Fjodor Mihhailovitš sulle rääkis. No mis me siis niisugusel 
korral kaasa võtame? Kahv on suur, seda ära peita ei saa ja pole vajagi peita - see peab alati 
käepärast olema. Nuga, peitel, pintsett. . . Mis siis veel? Näpitsad, skalpell? See on kõik, mis mulle 
või Arsen Davidovitšile vaja on. Mis selles kastis siis veel võis peidus olla?» 

Pavliku rahutus muutus juba ilmseks erutuseks. 
«Ma ei tea, Tsoi,» pomises ta silmi langetades. «Mina ei saa ka aru... Fjodor... Fjodor Mihhailovitš 
ütles mulle nii.» 

«Fjodor Mihhailovitš?» tkordas Tsoi aegla,selt. «Nii-i-i... Miks ta siis sinu peale äkki nii pahaseks 
sai? Varem, ta ju näis sinusse hästi suhtuvat. Te ju olite isegi päris head sõbrad. Eks ole?» 

«Jah!» elustus Pavlik veidi. «Ta rääkis mulle masinatest ja naljatas minuga tihti. Ainult üks kord 
enne seda pahgndas ta minuga ka kõvasti, aga see oli lihtsalt arusaamatus. Ja see oli ammu, veel 
Sargasso METrEs. . .» 

«Pahandas?!» hüüdis Tsoi. «Mispärast?» 

«No ma ju räägin sulle, et see oli arusaamatus. Ta eksis.» 

«Hea küll, hea küll, kui eksis siis eksis,» ütles Tsoi kannatamatult, vaevu erutust tagasi hoides, 
«aga milles see arusaamatus seisis? Milles oli asi? Mis teie vahel tookord juhtus? No räägi siis 
ometi, räägi!» 

«Ma ei tea, Tsoi . ..» vastas Pavlik rutakate, erutatud küsimuste voolust segadusse sattudes. «Ma 
ei Saa aru, mis siis lahti on! Ma leidsin tema kajuti ukse juurest mingisuguse paberitüki ja tahtsin 
lugeda. mis sellele on kirjutatud, aga ta tuli minu juurde, võttis paberi minu käest ära ja vaatas mulle 
nii kurjalt otsa, et hirm hakkas. . .» 

«Noh! Noh! Aga mis seal kirjutatud oli?» 

«Ei mäleta, Tsoi... Olid mingisugused üksikud sõnad. .. See ju oli ainult osake!» 

«Aga siiski,» käis Tsoi peale, «kui olidki üksikud sõnad. Tuleta meelde... palun, püüa meelde 
tuletada!» 

Pavlik näis üsna piinatuna. Oli näha, et ta pingutab kõigest jõust oma mälu. 

«Seal oli. ..» meenutas Pavlik pikkamööda ja suure vaevaga. «Seal olid mingisugused kraadid... 
laius ja pikkus. . . Ja veel... Kuidas seda nimetatakse?.. See on niisugune sõna. ..» Pavlik pühkis 
otsaesiselt higi ja sulges hetkeks silmad. «Algab t-ga... ei, k-ga... niisugune raske sõna. . . Fjodor 
Mihhailovitš seletas mulle seda pärast. Me leppisime temaga hiljem ära - tuli välja, et see ei olnud 
üldse tema paber. Ta vabandas ja näitas mulle masinaid ja seletas neid ja ma küsisin temalt, mis see 
sõna tähendab...» 

«No hea küll. Mis ta sulle siis seletas?» 
«Ahaa, tuli meelde!» hüüatas Pavlik rõõmsalt. «Need on niisugused... 0 arvud... kui 
määratakse mingisuguse punkti asukohta geograafias või mereasjanduses. . 

«Koordinaadid?!» hüüdis Tsoi ja oleks peaaegu toolilt püsti hüpanud. «Koordinaadid?!» 

«Just! Koordinaadid!» Ja kohe, nagu oleks see sõna järsku avanud tema mälu suletud lüüsid, 
jätkas Pavlik kiiresti: «Ja seal oli veel kirjutatud: Kahekümne kuues mai, kell kaheksateist, siis 
Sargasso meri ja vist veel 

mõned sõnad hüdroplaani ,kohta. .. Noh, ja rohkem ei olnudki midagi.» 


Tsoi istus liikumatult, silmad suunatud ühte punkti. Tema huuled olid halliks tõmbunud ning 
põsenukid näisid olevat veel teravamaks muutunud kui tavaliselt. Pavlik vaatas kohkunult Tsoi 
poole. Ta ei olnud Tsoid veel kunagi sellisena näinud ja vaikis nüüd, teadmata, mida öelda. 

«Ja rohkem ei olnudki midagi,» pomises Tsoi nagu enda ette, vaevu huuli liigutades. «Rohkem 
mitte midagi ... Jah, kahekümne kuues mai. . .» 

«Ma mäletan hästi seda päeva,» ütles Pavlik vaikselt, et kas või kõnelusegagi kiskuda sõpra 
eemale tema rasketest mõtetest. «Sel päeval on isal sünnipäev. Ja just sel päeval jäin ma kilpkonnaga 
vetikatesse kinni. Pärast tuli see Hispaania karavell, kaheksajalg ja kašelott...» Kui ta vait jäi, 
pööras Tsoi oma kivistunud näo aeglaselt tema poole. 

«Rohkem sa mitte midagi ei mäleta, Pavlik?» küsis Tsoi tasase häälega. «Mitte midagi rohkem, 
mis juhtus sel päeval, kahekümne kuuendal mail?» 

Pavlik tõstis silmad küsivait Tsoile. 

«Aga kas pommitamise oled unustanud?» ütles Tsoi niisama vaikse, võõra häälega. «Kas oled 
unustanud, et just kahekümne kuuendal mail pommitas keegi meie «Pioneeri» peatuskohta?» 

Puna valgus Pavliku näkku ja tal hakkas Millegipärast järsku kuum. Siis tõmbus tema nägu 
pikkamööda kahvatuks. Pavlik vaikis, pööramata Tsoilt oma pärani avatud silmi. 

«Ma. .. ma olin siis haige. ..» ütles ta lõpuks vaevaliselt. «Pärast kašelotti... Marat jutustas mulle 
hiljem .. .» 

«Niimoodi tuleb välja, et me peame tänama sind ja sinu kašelotti. Tänama selle eest, et te viisite 
meid ära sellest hukatuslikust kohast, nendelt ko-or-di-naatidelt,» ütles Tsoi elutu, puise naeratusega. 
«Mis aga puutub Marati, siis mulle jutustas ta ka üht-teist.» 

Tsoi tõusis ja vaatas Pavlikule tõsiselt, mingi ebatavalise rangusega otsa, nii et poiss tõusis 
tahtmatult samuti püsti. 

«Pea meeles, Pavlik!» ütles Tsoi karmi häälega. «Pea meeles, et sul tuleb meie kõnelusest vaikida. 
Mitte kellelegi ühtki sõna! Kas lubad?» 
Pavlik noogutas vaikides pead. 
«Kas lubad?» kordas Tsoi oma küsimust. 
«Jah,» vastas Pavlik vaevukuuldavalt. «Ausõna.» Tsoi oli juba ukse poole minemas, kuid pöördus 
siis ootamatult tagasi, nagu oleks talle järsku midagi meenunud: 

«Ja pea veel meeles, Pavlik: ole valvel! Ole tähelepanelik! Uuri ja jälgi ettevaatlikult, 
märkamatult... Kui näed midagi kahtlast, ära anna märku ja teata kohe mulle. Kas lubad?» 
«Hea küll, Tsoi,» sosistas Pavlik 


II PEATÜKK VÄLJAPÄÄSU OTSINGUD. 


Seitsmeteistkümnenda juuli hommikul, kolmandal päeval pärast jäämäe poolte ühinemist, vaibus 
torm ootamatult ja saabus vaikne, tuuletu ilm. Tormi abile ei saanud enam loota. Ultrahelikahurid 
olid lahvanduse kummaski otsas jõudnud murendada jääd kitsas ribas ainult üheksa meetri 
sügavuselt. 

Jäi purustada veel kümneid meetreid tugevat, üha kõvenevat jääd. 

Jäämäe kohale tõstetud infrapunane lokaator teatas, et rahunenud meri on kuni silmapiirini kaetud 
tiheda rüsijääga. Juba hommikul käskis kapten katkestada ultrahelikahurite töö, mis antud 
tingimustes oli ilmselt tulutu ja kulutas ainult asjatult elektrienergiat. 

Alveelaevale saabus vaikus. See vaikus suurendas veelgi rahutust, mis valitses nüüd kõigis 
laevaruumides. 

Olukord näis olevat väljapääsuta. Kui kaua kestab see vangipõlv? Lõunapoolkera talv alles algas - 
nendel laiustel kestab ta veel kolm-neli kuud. Ühe kuu ja kuue päeva pärast aga peab allveelaev 


olema Vladivostokis .. . Kohapeal talvitumise perspektiiv ähvardab kodumaad ja allveelaeva ennast 
loendamatute raskete tagajärgedega. 

Inimesed püüdsid mitte näidata rahutust, mis neid oli haaranud pärast seda, kui kadus lootus tormi 
abile. 

Kunstnik Sidler pidas Marati .koridoris kinni. Marat oli just tulnud vahist akumulaatoriruumis ja oli 
teel sööklasse, et koos oma vahetusega hommikust süüa. 

«Kuule, Marat, mis siis nüüd saab?» küsis Sidler tehtult ükskõikse häälega, pöörates pilgu 
kõrvale. «Kuidas me sellest vangikongist välja pääseme?» 

Marat oli näljane ning tal polnud suurt tahtmist koridoris püstijalu juttu ajada. 

«Aga kas sina arvad, et me lõpetame oma reisi selles polaarsadamas?» küsis ta pilkavalt ja püüdis 
Sidlerist mööda pääseda, et kiiremini jõuda sööklasse, kust kuuldus summutatud häältekõminat ja, 
sööginõude kõlinat. Kuid Sidler haaras Marati nööbi pihku ja hoidis sellest kõvasti kinni: 

«Oota, oota natuke, Marat! Sa ära tee nalja. Räägitakse, et vesi selles lahvanduses külmub kiiresti 
ja isegi põhjani. Kena sadam, midagi pole öelda!» 

«Aga kes laseb veel külmuda?» 
«Väljas on ju hirmus pakane! Kolmkümmend viis kraadi! Ja ümberringi on jää.» 

Marat oleks Sidlerit heameelega veel veidi oma naljade ja kahemõtteliste küsimustega kiusanud, 
kuid isu kasvas üha ega lasknud tal peaaegu otse söökla lävel aega viita. 

«Kuule, Sidler! Ütle ausalt, kas sa oled kuu pealt kukkunud või? Kas sa siis ei tea, et kapten jättis 
laeva korpuse kuumutatud olekusse. Mis sa arvad, milleks ta seda tegi?» 

«Ma saan aru küll, et see on lahvanduse vee soojendamiseks - et vesi ei külmuks. Aga see on ju 
raiskamine! Korpuse kuumutamine nõuab tohutult elektrienergiat. Kui kauaks meie tagavaradest 
niiviisi jätkub?» 

«Jah,» kinnitas Marat kurvalt. «Mis õigus, see õigus. Juba kümme päeva, Tulemaast alates, ei ole 
me enam oma trosspatareisid sügavusse lasknud ega, akumulaatoreid laadinud. Ma avaldan sulle 
isegi saladuse,» lisas Marat häält tasandades, «et akumulaatoritesse on jäänud elektrienergiat mitte 
rohkem kui kaheks ööpäevaks, kui hoida laeva aurul.» 

Möödaminev Matvejev peatus ja jäi huviga kuulama. 

«Jah, kallis seltsimees,» kinnitas Marat veel kord nukralt, «kõigest kaheks ööpäevaks!» 
Ükskõiksus .kadus silmapiJk Sidleri näolt. Ta vaatas kohkunult Maratile otsa ja hüüdis: 

«Aga see on ju hirmus! Mis siis pärast saab? Kogu lahvandus muutub jääks ja laev külmub sellesse 
kinni. Ilma Eiektrienergiata hukkume lõplikult!» 

«Täiesti õige, Sidler! Ilma elektrienergiata el saa me kuidagi läbi. Tuleb hakata akumulaatoreid 
laadima. Just praegu sain käsu seda teha. Söön ainult hommikust, kui lubad, magan paar tundi ja, 
asun asja juurde.» 

Sidler vaatas Maratile ja muhelevale Matvejevile arusaamatult otsa: 
«Kas teed nalja, Marat?» 
«Räägin täiesti tõsiselt.» 
«Aga kuidas? Kuhu sa lased trosspatareid?» 
«Ei lase, vaid tõstan. Igast trosspatareide paarist jääb üks allveelaeva juurde sooja vette, teise aga 
veame jääle. Saa ometi aru, veidrik: õhus on kolmekümne viie kraadine pakane, lahvanduses aga on 
vee temperatuur umbes kolm kraadi üle nulli. Kust sa veel leiad meie termoelektriliste trosspatareide 
jaoks niisuguse toreda, peaaegu kolmekümne kaheksa kraadise temperatuurilanguse? Me ju laeme 
siin oma akumulaatorid kiiremini kui isegi troopikas!» 

Ja andmata imestusest ning rõõmust vallatud Sidlerile aega toibumiseks, kadus Marat 


jooksusammul sööklasse. 

«Ptüi, nagu koorem langes õlgadelt!» ütles Sidler suure vaevaga end kogudes. «Noh, kui on 
elektrienergiat, siis pole meie olukord enam kaugeltki nii väljapääsuta! Võib võidelda!» 

«Selles ongi küsimus, Sidler,» lausus Matvejev mõtlikult: «kuidas siit välja pääseda? Päevad 
veerevad, aga Vladivostok on veel kaugel.» 

Teises vahetuses sõi hommikust suurem osa allveelaeva meeskonnast - seitseteist inimest. Tavalist 
elevust aga ei olnud sööklas täna tunda. Söödi hajameelselt ning räägiti vähe, madaldades häält. 
Isegi jutukas ja elav Marat, kes istus nagu alati Skvorešnja ning Pavlikuga 

ühes lauas, neelas vaikides ja kiirustades. taitu, ilma et teda oleksid seekord häirinud Pavliku 
küsimused ega Skvorešnja heasüdamlikud pilked. Alles üsna hommikueine lõpul andis Skvorešnja 
endast märku. 

«Jajah, Marat,» põristas ta salvrätikuga hoolikalt vurre pühkides, «see pole sul enam vetikatest 
tamm. Võiksid parem selle kallal ajusid liigutada, kuidas siit pesukünast välja pääseda. See juba on 
natukene raskem ja praktilisem ülesanne.» 

«Küll me välja pääseme,» pamises Marat. täie suuga, tõstmata silmi taldrikult, ja noogutas 
kangekaelselt pead. 

««Pääseme!»» kordas Skvorešnja rahulolematult. «Tean isegi, et pääseme. Aga millal ja kuidas? 
Loodad võõrastele peadele? Ülemustele? Oh teid küll! Fantasöörid! . . .» 

«Aga mis sina siis tahad, Andrei Vassiljevitš - et viis minutit ja olgu olla?» vastas Marat. «Läbi 
tuleb mõelda. See pole sinu kaljude ümberlükkamine,» hakkas ta ootamatult naerma, «ja veel pealegi 
Pavliku abiga! Jalad nagu elektrikraanad ja muudkui lase aga.käia!» 

«Ega jaladki ilma peata ei tööta, Marat Moissejevitš!» muheles Skvorešnja mitte ilma enesega 
rahulolemise varjundita. «Aga sina ära hiili kõrvale. Lase kuulda, mis sa oled välja mõelnud. 
Kollektiivne abi pole ka sugugi paha asi. Kui idee an midagi väärt, ja eriti niisugusel silmapilgul. . .» 

«No hea küll,» nõustus Marat meelsasti: tegelikult oli tal juba endalgi tahtmine kellegagi ama 
ideesid jagada. «Hakkad kaasautoriks! Mida sa ütleksid, kui ma teeksin ettepaneku meid avamerest 
eraldav jääsein õhku lasta? Ah?» 

«Sein õhku lasta?» tkardas Skvorešnja imestunult. «Kuuekümne meetri kõrgune ja seitsmekümne 
kuue meetri paksune sein? Selleks ei piisa ju kogu meie tereniiditagavaradest!» 

Tema võimas bass kostis üle kagu söökla ja tõmbas nende lauale üldise tähelepanu. 
«Noh, näib, et Marat an lõpuks asja juurde asunud,» ütles zooloog naeratades. 
«Olukord on nagu tema jaoks loodud,» nõustus vanemleitnant. 

«Aga idee pole tõepoolest halb,» hüüdis naaberlauast Gorelov. «Mis näib raskena harilikes 
tingimustes, see on läbiviidav ebaharilikes tingimustes. Eks ole nii?» 

«Nii küll,» ütlel vanemleitnant kahtlevalt, «aga te ju kuulsite, mida Skvorešnja seal müristas? 
Niisuguse hulga vana, tugeva jää purustamiseks ei jätku lõhkeainet.» 

«Vabandage, seltsimees vanemleitnant,» kuuldus söökla teisest otsast Marati hääl. «Kui tereniiti 
ei jätku, siis aitab meid Fjodor Mihhailovitš!» 

«Mina ?!» küsis Gorelov arusaamatult keset kärarikkaid imestushüüdeid ja kätelahutamist. 
«Millega siis mina saan tereniiti asendada?» 

«Paukgaasiga, Fjodor Mihhailovitš!» hüüdis Marat. «Sellesama paukgaasiga, mis töötab teie 
düüsides. Seda teil ju loodetavasti jätkub?» 

«Oh sa pagana putukas!» möirgas Skvorešnja vaimustatult. «No mis sa ütled! Idee näib olevat 
üsna praktiline! Ah? Mis te arvate, seltsimees vanemleitnant? Kas mitte kaptenile ette kanda?» 

Sööklas valitses nüüd ebatavaline elevus. Igast lauast kuuldus kõnelust, kõik arutlesid valju 


häälega Marati ettepanekut, tekkisid vaidlused. Enamus toetas ägedalt seda ettepanekut ning ainult 
üksikud skeptikud vangutasid päid, märkides, et õhku tuleb lasta umbes kaheksakümmend tuhat 
kuupmeetrit jääd. Pliiats käes olid nad juba jõudnud selle suuruse välja arvutada. Marati pooldajad, 
eriti Šelavin, tuletasid seevastu meelde, et juba ammu oli Põhja-mereteel jäässe kinni jäänud laevade 
vabastamiseks laialdaselt ja edukalt kasutatud ammonaali. Skeptikud vaidlesid vastu: üks asi on 
purustada isegi kümne meetri paksust jääd, et moodustuks lahvaveekanal, teine asi aga on õhku 
paisata kümneid tuhandeid kuupmeetreid jääd. 

Enne Skvorešnjale vastamist mängles vanemleitnant mõtlikult kahvliga, põristades selle abil 
taldrikul rännakumarssi. Siis ütles ta: 

«Kaptenile võib ette kanda, seltsimees Skvorešnja, kuid ma kahtlen, kas Marati ettepanekust üldse 
asja saab?» 

See oli öeldud niisuguse veendumusega, ,et kõik sööklasolijad jäid korraga vait. 

Marat kahvatus, nagu oleks ta aimanud midagi, mis saab tema ideele saatuslikuks. 
«Miks te siis nii arvate, seltsimees vanehileitnant?» küsis ta. 

«Mulle näib, Marat, et te ei ole arvesse võtnud peamist asjaolu. Peamine ei seisa siin selles. kuidas 
ja millega jääd õhku lasta. vaid selles, kuidas, millega ja mis kõige tähtsam, kui kiiresti purustatud 
jääd kõrvaldada. Kas te kavatsete selle käsitsi ära tassida? Kanderaamidel? Üldiselt võttes võib 
muidugi ka käsitsi tassida, aga millal me selle töö lõpetame?» Ja ta lisas tasase häälega: 

«Lõpetame arvatavasti alles siis, kui on juba täiesti ükskõik, kas kuu varem või kuu hiljem.» 
Marat istus langetatud päi; lõpuks võttis ta kokku kõik oma usu ja mehisuse riismed ning ütles tasa: 
«Võib transportöörid üles seada...» 

«Aga mootorid?» 
«Glisserite mootorid.» 
Vanemleitnant kehitas õlgu: 
«Kõik need on kahjuks üldised fraasid, Marat. Te opereerite määramatute suurustega. Pole ju teada, 
kui suur on transportööri läbilaskevõime nende mootorite suhteliselt väikese võimsuse juures. Teie 
ideed tuleb muidugi pliiats käes lõpuni kontrollida. Kuigi ma näen ette, et tulemus on negatiivne, 
tulge homme vabal ajal minu juurde, - arvutame koos.» 
«Jaa-a-a.» põristas Skvorešnja kurvalt. «Kauplesime sinuga, Maratike, ja meel oli rõõmus; võtsime 
arved kokku ja vesi tuli silma. Aga ära sa, poju, nukrutse,» lõpetas ta laua tagant püsti tõustes. «Pane 
oma masin peakolus kümne kümnendikuga tööle... Üks ei tulnud välja, teine tuleb paremini... Nii see 
on, sõbrake!» 

Mindi vaikselt laiali, vahetades lühikesi, tähtsusetuid lauseid. Kogu päeva valitses laeval vaikus. 
Vahist vabad meeskonnaliikmed istusid nukraisse mõtteisse süvenenult oma kajutites; punanurgas 
mängisid kaks paari malet, kuid hajameelsusest ja tähelepanematusest tingitud vead rikkusid mängu 
ja mängijate tuju. Vahis olijad istusid uinuvate masinate ja aparaatide kõrval või uitasid murest ja 
rahutusest puretuna tegevusetult mööda masina- 

ruumi; mõned puhastasid ägedalt masinaid ning õlitasid ja reguleerisid neid. 

Võrdlemisi hästi tundsid end ainult elektrikud, kes agaralt askeldasid allveelaevast välja viidud 
trosspatareide ümber, vedasid nende vastuvõtjaid jääle, kinnitasid neid seal, jälgisid kontroll- 
mõõteriistu ning valmistasid akumulaatorite patareisid ette elektrienergia vastuvõtmiseks. Kõik 
kadestasid neid ja mõned vahist vabad meeskonnaliikmed püüdsid end selle töö juurde poetada, osu- 
tades elektrikutele väikesi teeneid ning mitte keeldudes ühegi ülesande täitmisest, et ainult viibida 
selles elavas, tegevusrikkas atmosfääris. 


Kadestada võis ka Gorelovit ning tema abilisi Romeikat ja Kozõrevi. Olles riputanud laeva 
ahtrisse väikese platvormi, puhastasid nad arvukaid düüse alati vees ujuvate ning sealt düüsidesse ja 
põlemiskambritesse tunginud üliväikeste mudaosakeste kihist, mis oli tihedasti liibunud düüside 
seintele. Düüside puhastamist täielikult lõpetamata saatis Gorelov Romeiko ja Kozõrevi laeva 
sisemusse gaasitonide kambrisse, et nad seal puhastaksid torusid, mida mööda juhiti gaase 
balloonidest düüsidesseo Jäänud üksi, tõmbas Gorelov tööriistade kotist välja elektripuuri ja hakkas 
suure keskdüüsi põlemiskambris midagi puurima. See oli kõige suurem düüs; tema välise otsa 
läbimõõt oli pool meetrit, läbimõõt põlemiskambri juures aga umbes viisteist sentimeetrit. Düüside 
valmistamiseks kasutatud metalli tohutu kõvaduse tõttu kulges töö aeglaselt ja visalt, mis Gorelovit 
nähtavasti väga ärritas. Muide, puuri pani ta tööle ainult siis, kui ahtri läheduses ei olnud kedagi 
meeskonnast. Niipea kui veealuses hämaruses ilmus nähtavale skafandris inimkuju, tõmbas 
Gorelovkiiresti puuri düüsist välja ning asus endisele puhastustööle, et seejärel pärast ringivaatamist 
uuesti puuri käiku lasta. Lõpuks jäi ta ilmselt rahule, pistis puuri kotti, võttis sealt välja midagi 
väikest ja rasket ning pistis selle läbi kitsa düüsiava kerakujulisse põlemiskambrisse. Olles seejärel 
tükk aega õlani põlemiskambrisse torgatud käega mutrite ja poltide kallal kohmitsenud, hingas ta 
kergendatult, eemaldas ahtrilt rippuva platvormi, viskas tööriistade koti õlale ja pöördus laeva tagasi. 

Just samal ajal, õhtu eel, väljus Marat vamemleitnandi kajutist ja kõik said teada, et täpsete 
arvutuste alusel kuluks tema projekti teostamiseks vähemalt kaks kuud. Tuju langes kõigis 
laevaruumides veelgi.. Kapten, kes kõigi nende päevade jooksul ei olnud peaaegu üldse oma kajutist 
väljunud, kutsus komissar Semini enda juurde. Nad vestlesid kaua millestki ning Semin väljus sealt 
otsustava ja mureliku näoga. Mõni minut hiljem toimus komissari juures nõupidamine, millest võtsid 
osa ametiühinguorganisaator Orehhov ja kultuuritöö juht nooremakustik Ptitsõn. Tunni aja pärast 
teimus nendesamade isikute osavõtul kõigi punanurga juures töötavate isetegevusringide juhtide 
laiendatud nõupidamine. Veel tund hiljem ilmus punanurga seinale Sidleri poolt valmistatud tohutu 
suur värviline kuulutus, milles teatati, et «seoses allveelaeva «Pioneer» ajutise peatusega kinnises 
antarktilises sadamas «Jäämägi» on lähemateks päevadeks koostatud isetegevusringide töö ja 
massiliste kultuuriliste meelelahutuste - puhkeõhtute, kontsertide jne. - laiendatud programm».- 
Peale selle kuulutatakse välja laiaulatuslik «ideede konkurss» teemal: «Kuidas muuta kinnine sadam 
«Jäämägi» kas või kümneks minutikski lahtiseks sadamaks?» 

Kõige praktilisema ja kõige kiiremini realiseeritava ettepaneku tegijat premeeritakse suurepärase 
repetitsiooniga kronomeetriga. Konkursi žürii koosseisu on määratud vanemleitnant Bogrov, 
peaelektrik Kornejev ja okeanograafia professor Šelavin. Projektide esitamise viimane tähtpäev on 
käesoleva aasta kahekümnes juuli. 

Maalilise afiši ümber kogunes kiiresti salk lugejaid. Kuuldus lõbusaid naljatusi ja valjuhäälset, 
mürisevat naeru. 

«Marat! Marat!» hüüdis äkki mehaanikuabi Kozõrev, märgates avatud ukse taga Marati, kes just 
sel hetkel oli masinaruumi luugist, nähtavale ilmunud. «Marat! Tule ruttu siia! Sulle on siin preemia 
määratud!» 

«Mis preemia?» kuuldus koridorist Marati arusaamatu hääl. «Mille eest? Mis sa seal jahvatad?» 
«Õigus, õigus, Marat!» toetas naerdes Matv.ejev. «Tõeline repetitsiooniga kronomeeter. Õnneseen!» 
«Mis seal rääkida, veab inimesel. ..» lisas veel keegi. 

«Tule ja vaata... See käib just sinu kohta!» vedas Kozõrev kättpidi Marati naerulagina ja lobusate 
hüüatuste saatel teed andvast salgast läbi. 

Marat luges konkursi kohta käivad read kiiresti läbi, seisis mõne hetke liikumatult afiši ees ning 
pöördus siis vaikides ja irooniliselt naeratades naervate seltsimeeste jõugu poole. 


«Teie loal, kallid seltsimehed,» ütles ta, «võtan ma väljakutse vastu.» Naeratus kadus Marati 
näolt. Kõigi poole pöördudes ja veidi häält kõrgendades jätkas ta: «Kohustun kahe päeva jooksul 
esitama konkursi žüriile 
uue, praktilisema projekti Lõuna-Jäämere sadama «Jäämägi» muutmiseks lahtiseks sadamaks...» 

«Hurraa, Marat!» hüüdis Kozõrev. «Ules tõsta, poisid, julguse eest!» 

«Jäta, Kozõrev,» peatas teda Matvejev. «Lase Maratil lõpuni rääkida.» 

Ma võtan enesele selle kohustuse,» jätkas Marat, «kuid ühel tingimusel...» 

«Ahaa! Tingimus?» ei saanud Kozõrev end jälle pidada. Asi läheb huvitavaks, eriti sel juhul, kui 
see tingimus ei ole täidetav.» 

«Miks ei ole täidetav? Tingimus on täiesti täidetav. Ma nõuan, et sotsialistliku võistluse korras 
võtaks enesele samasuguse kohustuse... Kozõrev ise!» 

«Õigus!» kuuldus igast küljest. 

«Hulluks oled läinud, Marat!» sattus Kozõrev segadusse. «Kas ma siis jõuan sinuga võistelda, 
suli niisugune!» 

«Palun ära teeskle vaest väetikest, kulla sõber! Kus tuli nüüd hädapasun välja! Gaasitorude 
puhastamise automaadi sa oskasid välja mõelda ja valmistada. Preemiat selle eest ei saanud ka keegi 
teine kui sina! Ja kas praegu ei vaadata meie komisjonis läbi veel kaht sinu 
ratsionaliseerimisettepanekut? Mis sa selle kohta ütled?» 

«Hakka ruttu nõusse, veidrik,» segas vahele soliidne Krutitski. «Võidu on lõbusam ajusid 
liigutada.» 

«Maratil on õigus!» hüüdis Ptitsõn. Tema pikk kitsas teravaninaline nägu kattus järsku punaste 
laikudega. «Kui Kozõrev keeldub, siis võtan mina väljakutse vastu!» 

«Aga kes sind takistab kolmandana meiega ühinemast?» hüüdis Marat lõbusalt. 

«Miks sa siis vaikid, Kozõrev?» küsis keegi kannatamatult. 

Kozõrev seisis endiselt vaikides, ruske pea otsustusvõimetult langetatud. 

«Mis seal siis rääkida?» pomises ta. «Puhas provokatsioon! Noh, ma ei salga, et üht-teist olen 
endamisi mõelnud. Ei tea veel isegi, kas sealt midagi head välja tuleb. .. Nüüd aga äkki ole lahke ja 
astu lavale... Hirm on. .. Kas te siis aru ei saa, siiruviirulised sarvikud?» urises ta ootamatult ja lõi 
siis niisama ootamatult käega: «Hea küll! Võtan väljakutse vastu! Hoia ennast nüüd, Maratike!» 
ähvardas ta. «See pole sul enam vetikatest tamm. . .» 

«Braavo, Kozõrev!... Ära karda, Serjoža! .. Ära tee punapeadele häbi!» kuuldus mitmelt poolt 
hüüdeid. 
Marat sirutas Kozõrevile oma väikese kuivetu käe, mis kohe uppus «vastase» laia sooja pihku: 


Marati kätt lahti laskmata pöördus Kozõrev Ptitsõni poole: M 
«Mina esitan ka tingimuse! Kutsun omalt poolt selle linnukese välja... Argu pistku teinekord pead 
põrgutulle. .. Tsiteerin Skvorešnjat täpses tõlkes.» 


Mida teha? Kuidas vabastada allveelaev hirmsa jäämäe sisemusest, kuhu ta nii õnnetult on 
sattunud? Kuidas kõrvaldada häbistava tähtajatu jäävangistuse oht? 

Just praegu tundis kapten erakordselt selgesti seda tohutut vastutust, mida ta kandis oma maa ees - 
vastutust kahekümne seitsme inimese elu eest, oma maa tublide poegade eest, keda kodumaa oli 
tema hoolde usaldanud, vastutust suurepärase laeva eest, oma ajast nii palju ette jõudnud geniaalsete 
teaduslike ja tehniliste ideede materiaalse kehastuse eest! 

Seosetud mõtted, lootusetud, fantastilised, ajuti lihtsalt absurdsed plaanid vilksatasid kapteni peas, 
kuid ta heitis need kohe kõrvale. 


Telefonisignaal kutsus ta aparaadi juurde. 
«Kuulen. Seltsimees Skvorešnja?» 

«Lubage ette kanda, seltsimees komandör, et lahvanduse järjekordsel ülevaatusel märkasime 
seltsimees Šelaviniga veepinna taseme tõusu kolme ja poole sentimeetri võrra eilehommikuse 
tasemega võrreldes. Lahvanduse kohal püsib tihe udu.» 

Kapten elustus äkki. 

«Udu on arusaadav,» ütles ta kiiresti: «see on tingitud sooja vee kiirest aurustumisest külma käes. 
Aga vee taseme tõus? Kuidas Ivan Stepanovitš seda nähtust seletab?» 

«Ütleb, et arvatavasti to.imub lahvanduse vee soojade pinnakihtidega kokku puutuvate jääseina 
osade intensiivne sulamine. Vee temperatuur on nendes kihtides praegu umbes viis kraadi üle nulli. 
AILI, põhjalähedastel seinaosadel ja põhjas jää kasvab.» 

«Ah jaa! No muidugi, muidugi...» Kapten tardus aparaadi juurde. Poollangetatud laud kerkisid ja 
suured, sinised, kiirgavad silmad vaatasid liikumatult. Kaugusse. Peaaegu alateadlikult, olles 
unustanud Skvorešnja, kordas kapten monotoonselt: «Jah... Muidugi... muidugi . .. jää sulab... soe 
vesi... nii... nii...» Tema näkku tõusis puna. «Kõik on korras, seltsimees Skvorešnja! Kõik on 
korras... Rohkem te midagi ei ütle?» 

«Ei midagi, seltsimees komandör!» 

Kannatamatu käega välja lülitatud aparaat oleks peaaegu laualt maha kukkunud. Kapten hüppas 
tooliit püsti ja hakkas erutatult kajutis edasi-tagasi sammuma. See on lõpuks ometi küsimuse 
lahendus! Tõeline, tegelik lahendus. Kuidas see talle kohe pähe ei tulnud? Kahur ja kuumus! ... 
Kahur ja kuumus! ... Hurraa! Väljapääs on leitud! Mõne päeva pärast on laev vabaduses! Hurraa! 

Oleks tahtnud poisikesena tantsida ja valju häälega kogu maailmale võitu kuulutada, kuid nagu 
nähtamatute kangide ainsa pöördega summutas kapten järsku oma rõõmsa erutuse. 

Olles millegipärast oma vormikuue kurguni kinni nööpinud, astus ta rahulike, mõõdukate 
sammudega kirjutuslaua juurde, istus, võttis kätte pliiatsi, ja süvenes arvutustesse. 

III PEATÜKK KAHUR JA KUUMUS 


«... Niisiis, seltsimehed, nende arvutuste põhjal, mida ma teile äsja esitasin, võib jõuda 
järgmistele tulemustele: ultrahelikahuri ja allveelaeva kahe tuhande kraadini kuumutatud korpuse 
üheaegne toime garanteerib vähemlt kümne ja poole meetrise läbimõõduga tunneli moodustumise 
jääseinas. Ultrahelikahuri ülesanne seisab siin selles, et ta kobestab jääd ja muudab selle amorfseks 
massiks, mis allub kergesti soojuse toimele. Allveelaeya hõõguv korpus aga, mis tungib düüside 
survel oma ninaosaga sellesse massi, muudab jääsupi veeks ja puhastab endale sellega edasist teed, 
moodustades jääs tunreli. Allveelaeva niisuguse edasiliikumise kiirus on vähenalt kolm meetrit 
tunnis. Düüside ja kahuri vahetpidamatu töö tulemusel jõuab «Pioneer» meie jäämäge ümbritseva 
jäävälja alusesse vabasse vette kahekümne viie, maksimaalselt kolmekümne tunni jooksul pärast töö 
algst. Niisugune on see hoolikalt läbimõeldud ja teoreetiliselt kontrollitud plaan allveelaeva 
vabastamiseks. Kui kellelgi juuresolijaist on küsimusi või vastuväiteid, siis palun need esitada.» 

Kapten laskus tugitooli. Tema nägu väljendas äärmist 

väsimust, kuid unetust ööst punaseks tõmbunud silmad olid täis rõõmsat enesekindlust. 

Ei keegi kapteni poolt oma projekti arutamiseks kokku kutsutud nõ-idamisest osavõtjatest 
liigutanud end ega teinud häält. 

Kajutis valitses pikaajaline vaikus. 

Lõpuks nurgas istuv zooloog.nagu ärkas, ohkas, vaatas ringi ja ütles vaimustatult: 


«Plaan on geniaalne! Geniaalne, sest ta on selge ja lihtne isegi minule kui mittespetsialistile! . . .» 

«Midagi paremat ei saa välja mõelda,» kinnitas zooloogi arvamust peaakustik Tšižov. Tema 
punapõseline ümmargune nägu säras; ta kord kergitas prillid laubale, kord langetas need oma 
lühikesevõitu püstninale. «Kahurisse puutuvad arvutused on tehtud täiesti õigesti. Kahur õigustab 
täiel määral Nikolai Borissovitši lootusi. Mis puutub minusse, siis mina toetan täielikult seda 
plaani.» 

«Siin polegi üldse midagi arutleda!» hüüdis peaelektrik Kornejev. «Professoril on täiesti õigus: 
plaan on nii lihtne ja selge, et ma ei pea isegi vajalikuks kontrollida oma valdkonda kuuluvaid 
arvutusi. See on allveelaeva soojusmehhanismide ja aparaatide kõige tavalisem töö. Tuli ainult osata 
seda rakendada praegustes ebatavalistes tingimustes. . .» 

«Ka düüside töö osas pole siin midagi ebaharilikku,»Lisas Gorelov. «Me ainult jätsime täiesti 
kahe silma vahele asjaolu, et meie «Pioneerile» pole ka jää tegelikult midagi muud kui ainult vesi. Ja 
kui meil ei oleks enda vabastamisega tarvis kiirustada, siis võiksime... ma ei taha sellega solvata 
seltsimees Tšižovi... toime tulla isegi ilma ultrahelikahurita. Düüsidest ja hõõguvast korpusest piisab 
täielikult, et «Pioneer» läbiks jääseina nagu kuum nõel võitüki. Meie kõigi kurvastuseks aga, nagu 
näete, et suutnud keegi meist seda lihtsat asja talibata. Ja ma võin ainult õnnitleda iseennast ja meid 
kõiki, et me töötame niisugusel allveelaeval, nagu see nõukogude tehnika oivaline saavutus, ja 
niisuguse leidliku kapteni juhtimisel, nagu seda on meie Nikolai Borissovitš! Plaan on suurepärane 
ja meil tuleb vaid kiiresti, viivitamatult asuda selle teostamisele, et mitte asjatult kallist aega 
kaotada.» 

Kapten, kes seni oli istunud liikumatult ja harjumuse järgi poolsuletud silmadega, kergitas 
hetkeks laud ja heitisGorelovile kiire, lühikese pilgu. Juba järgmisel hetkel kuulas ta endiselt 
rahuliku, kiretu näoga vanemleitnant Bogrovi. 

«Nikolai Borissovitš!» ütles vanemleitnant. «Asi on nii selge ja allveelaeva juhtiva koosseisu 
arvamus juba nii väljakujunenud, et minu arvates võiksime tõepoolest üle minna teie konkreetsete 
korralduste saamisele plaani realiseerimisega seotud tööde alguse ja korra kohta.» 

Kapten pöördus siiski veel kord nõupidamisest osavõtjate poole: 

«Kui kellelgi on väikseimgi kahtlus või lihtsalt mõni küsimus, siis palun teda väga sellest 
teatada.» 

Valitsevas vaikuses kandus ootamatult kajutisse mahlakate ja madalate meeshäälte summutatud 
koor. Nagu 


321 


Tõkestamatute, võidukate lainetena voogasid kaugusest ülevad hümnihelid. 
«Mis see on?» vaatas kapten komissari pa-le. ; 
«Proov tänaseks puhkeõhtuks,» kostis tasane vastus. 
«Ahaa!» lausus kapten naeratades. «Puhkeõhtu tuleb arvatavasti edasi lükata.» 

«Ma arvan, et kontsert, mille te puhkeõhtu asemel organiseerite, valmistab meeskonnale palju 
rõõmu,» ütles komissar. 

Kapten noogutas ja pöördus koosolijate poole: 
«Seltsimehed, lubage teie arvamus plaani kohta lugeda positiivseks. Vastuvaidlusi ei paistnud 
olevat.» 
«Õigus! Õigus!... Plaan on suurepärane! Siin pole midagi vastu vaielda!» kuuldus hääli. 

«Väga hea!» ütles. kapten. «Niisiis, minu korraldued on järgmised. Seltsimees Seminil kutsuda 
kõik vahist vabad meeskonnaliikmed. Ma teen neile meie poolt vastu võetud. Plaani teatavaks. 


Praegu on keskpäev. Pärast lõunasööki, kell kolmteist vanemleitnant Bogrovil viia allveelaev ja kõik 
tema mehhanismid rännakuolukorda. Kell neliteist, häiresignaali järgi, kogu meeskonnal olla oma 
kohtadel. Laeva korpust hoida auru!. Kell neliteist kümme alustab laev minu käskluse järgi pööret 
südi. Edaspidi juhinduda minu korraldustest. Kuulutan nõupidamise lõpetatuks.» 


Jäämäes olev lahvandus osutus seitsmekümne meetri pikkuse «Pioneeri» jaoks väga kitsaks. 
Kahesateistkümnendal juunil täpselt kapteni poolt määratud kellaajal alustatud pööre nõudis suurt 
ettevaatlikkust ja kannatlikkust. 

Kapten seisis keset juhtimiskeskust ning jälgis ekraani vööri- ja ahtriosalt silmi pööramata 
pingeliselt allveelaeva aeglasi keerukaid liigutusi. Väsimusest, mis on loomulik pärast kolmekümne 
kuue tunnist tunnist tööd, ei olnud kapteni näole jäänud jälgegi. 

«Üks sajandik paremale! Üks sajandik tagasi! Stopp tagasi! Üks sajandik edasi!» oli kuulda tasasel 
häälel antud käsklusi. 

Leitnant Kravtsovi sõrmed mängisid lülitustahvli arvukatel klahvidel, nuppudel, kangidel ja 
ratastel allveelaeva peaaegu paigal pööramise ülirasket sümfooniat. 

«Stopp! Pagan võtaks,» lausus kapten järsku lõbusa murelikkusega, «siit me vist läbi ei mahu, aga 
me oleme ju lahvanduse kõige laiemas osas... vaat kus probleem!» 

«Düüsid peaaegu toetuvad vastu seda jäänukki,» ütles leitnant, kasutades hingetõmbeaega 
pingelisest tööst lausa krampi kiskuvate sõrmede lõdvendamiseks. 

«Jah, ja vööris on otse ultrahelivastuvõtja membraani juures jääsein. . . Pagan teab, mida nüüd teha!» 
«Kui saadaks Skvorešnja jäänukki õhku laskma?» 

«Hakka veel nende plahvatustega jändama! Pealegi nii laeva lähedal. Parem juba murendada jää 
ultraheli kahuriga. Või - ei! Mul on parem idee! Korraldame väikese kuumutamisproovi. Laske käia, 
Juri Pavlovitš, tõstke temperatuur tuhande kraadini!» 

«Just nii - temperatuur tuhande kraadini! Viissada ...kuussada .. .» luges leitnant püromeetri 
skaalalt korpuse tõusvat temperatuuri, «on kaheksasada kraadi...Üheksasada ... on tuhat!» 

«Nii hoida! Üks sajandik edasi! Üks sajandik paremale! Nii hoida! Suurepärane! Lõikab! Lõikab! 
Nii hoida! Nii hoida! Tore! Lõikab nagu nuga võid!» 

Leitnant .ei suutnud hoiduda kas või silmanurgastki vaatamast ekraani vööriosale. Ta nägi seal 
ainult poolläbipaistvaid aurujugasid, mis, vööri alt hoogsalt ülespoole sööstsid, ja aeglaselt vasakule 
nihkuvat tumedat jäämassi, mis rippus mütsisirmina vööri kohal. Hõõguv laevanina lõikas 
lahvanduse jääkaldasse kergelt ja kindlalt laia renni, puhastades enesele teed paremale. Veel minut ja 
allveelaev oli vabas vees, nina pööratud lõuna poole. 

«Sföpp! Mis te ütlete, Juri Pavlovitš, ah?» küsis kapten lõbusalt. «Kas proov õnnestus?» 
«Suurepärane, Nikolai Borissovitšl» hüüdis leitnant. «Läheme läbi nagu võist! Kindlasti läheme 
läbi!» 

«Näib, et tänasest päevast peale on meie leksikonis! kadunud sõna «jää» ja see on asendunud 
sõnaga «või»,» muigas kapten. «Niipea kui oleme jäämäest väljas, kan- 

nan selle paranduse kõigisse oma sõnaraamatutesse. Noh, Juri Pavlovitš, asja juurde! Üks sajandik 
edasi!» 

Allveelaev libises neljakümne meetri sügavusel vee all pikkamööda edasi, lähenedes 
lõunapoolsele jääseinale. 

Kolme minuti pärast oli kogu laevas tunda kerget tõuget, vappumist ja hetkelist peatust. 

Veidi ettepoole kummardunult, erakordset pinget väljendavas poosis seisis kapten keset 
juhtimiskeskust, langetamata silmi ekraanilt ja kuulatades, mis toimub eespool. Tume jäämass 


nihkus aeglaselt, vaevumärgatavalt piki ekraani esiosa, mööda laeva vööris asuvate ultrahelikahurite 
membraanidest. Töötavate düüside surve ja jää vastusurve mõjul vabises laeva korpus kergelt, 
peaaegu tajumatult. 

«Tõsta temperatuur kahe tuhande kraadini!» andis kapten käsu. 

Juba tuhande viiesaja kraadi juures lakkas vabin. Kahe tuhande kraadisel temperatuuril kiirenes 
tumeda massi liikumine ekraanil ja jõudis ühe sentimeetrini minutis. Jää vastusurvet ei olnud enam 
üldse tunda. 

«Viis sajandikku edasi!» 

Allveelaev liikus märgatavalt. Väljastpoolt tungis juhtimiskeskusse madalahäälne veniv 
undamine. 

«Mis see on?» küsis leitnant kiiresti, vaadates kapteni poole, kes seisis nagu ennegi liikumatult 
keset juhtimiskeskust. 

«Aur ei jõua veeks muutuda ja tungib läbi korpuse ja jää vahelise kitsa pilu,» kõlas vastus ja 
seejärel uus käsklus: «Uks kümnendik käiku edasil» 

Undamine väljaspool korpust tugevnes ning muutus kõrgemaks ja peenemaks, sarnanedes nüüd 
näljase hundi ulgumisega talveööl. 

Kapten jälgis tähelepanelikult ekraani. 

Allveelaev rajas endale aeglaselt, kuid visalt jääs teed. Tema korpus oli juba viie meetri võrra 
jääseina tunginud. 

«Viisteist sajandikku edasi!» kostis jälle käsklus. 

Allveelaeva liikumine kiirenes veidi, väljast kostev ulgumine aga muutus teravaks, läbitungivaks 
vileks. Uuesti oli tunda korpuse vabisemist. Jää ei jõudnud sulada. Osa düüside survest oli liigne ja 
see põhjusas 

laeva vabisemist. Ka sellele osale tuli anda võimalus kasulikku tööd teha. 
Valmis seada vöörikahur!» kuuldus huilgamise sekka kapteni valjuhäälne käsklus. «Heli! Täie 
võimsusega!» 

Laeva täitis hiigeloreli harmooniline undamine, mis astus võitlusse väljast sisse tungiva vilega. 
Ultrahelikahur asus tööle, kobestades laeva ees mõne meetri ulatuses jääd ning kergendades nii selle 
sulamist. Tema kiired haarasid suuremat ruumi kui allveelaeva korpuse kõige laiem osa. Tunneli 
läbimoõt suurenes, selle tulemusena suurenes ka pilu laeva korpuse ja tunneli jääseinte 
vahel, aur pääses vabalt välja ning vile lakkas. 

Kahur töötas suurepäraselt. Tema poolt amorfseks massiks muudetud jää sulas ja muutus 
silmapilkselt auruks, ilma et ta oleks isegi jõudnud hõõguva laeva- 
ninaga kokku ipuutuda. Laeva kiiruse edasist suurendamist ei takistanud nüüd enam jää, vaid juba 
aur, mis avaldas talle tohutut vastupanu nagu viimase võimaluseni kokku surutud padi. Aur tungis 
piki laeva korpust hoogsalt tahapoole, puudutades oma põletava hingusega tunneli jäävõlve, sulatas 
neid ja suurendas veelgi tunneli mõõtmeid. Tulipunaselt hõõguv laevanina asus nüüd juba veevabas, 
elastse gaasiga täidetud ruumis. «Pioneeri» ümber algas uus raevukas võitlus — võitlus auru ja vee 
vahel. Otsides endale väljapääsu, püüdis pidevalt edasi liikuva laeva poolt kokku surutud aur hirmsa 
jõuga 
vett tunnelist välja tõrjuda. Lahvanduse veemasside surve all avaldas tunnelis olev vesi pööraselt 
pulbitsedes, vahutades ja mulisedes kuumale aurule raevukat vastupanu. Allveelaeva korpus oli 
selleks ajaks juba kaheksa 
meetri sügavusele jääseina tunginud. 

«Kaks kümnendikku edasi!» kuuldus läbi kahuri undamise kapteni käsklus. 


See oli piiriline võimsus, mis pidi viima allveelaeva edasiliikumise kiiruse arvutustes ette nähtud 
suuruseni — kümme meetrini tunnis. Düüside töö edasisel tugevdamisel polnud mõtet. Auru rõhk ja 
takistus oleksid nii suureks 
muutunud, et laev poleks suutnud neid peetada. 

Ümmargune hõõguv müüripurustaja roomas käsklustele kuuletudes uskumatu visadusega edasi. 
Vesi pidi uute aurumasside survel veel veidi taanduma. Allveelaev 

nihkus aeglaselt edasi, tungides üha sügavamale jäamäe jäisesse kehha. 

Allveelaeva rnasjnaosakonna kõigis ruumides kõlas häire lõpetamise signaal. Kõik kulges 
normaalselt ning masinate ja aparaatide juurde pidid jääma ainult tavalises vahis viibijad. 

Kõikidest luukidest hakkasid ülemisele, elamiseks määratud korrusele tõusma väsinud, kuid 
äärmiselt erutatud inimesed. Keegi ei võinud praegu mõelda voodile, puhkusele ja unele. 

Koridoris oli keelatud käratseda ja valjusti kõnelda ning kõik kiirustasid punanurka, vahetades 
teel lühikesi hüüatusi ja katkendlikke lauseid. 

Punanurk täitus korraga liikumisest ja kärast, mis ületas ultrahelikahuri ühetoonilise undamise. 
Isegi rahulik, alati veidi flegmaatiline Skvorešnja ei suutnud paigal püsida. Tema tohutu kuju 
vilksatas rahutult kord siin, 
kord seal, astudes teel ette sattuvatele võorastele jalgadele. Viimasele asjaolule aga ei pööranud 
keegi praegu erilist tähelepanu: 

«Ai, Võtku sind see ja.teine, karu niisugune! Noh, Andrei Vassiljevitš, mis sa ütled? Ah? Mis sa 
meie laevast arvad?» küsis Kramer valust kulmu kortsutades ja ühel jalal keksides. 

«Ho-ho-hoo! Allveelaev! Mis pagana allveelaev see sul enam on? See pole enam allveelaev, vaid 
ehtne «läbijäälaev»! Taipad? Läbijäälaev! Läbijäälaev! Ho- ho- hoo!» 

Ülekeevas vaimustuses raputas ta vaest Kramerit nagu karu noort peenikest puukest. 

Punanurgas mürises naer: 

«Läbijää laev!» 

«Läbijäälaev!» 

«Braavo, Skvorešnja!» 

«See oli hästi öeldud!» 

«Allveelaev — läbijäälaev!» piiksus Pavlik kõlavalt naeru lagistades. 

Marat suundus nurka ning laskus väsinuna ja erutatuna tugitooli. Talle lähenes õhetava näoga 
Kozõrev: 

«Noh, kuidas on, Marat? Kuidas elab sinu kronomeeter?» 

«Samuti nagu sinugi oma ..» lõi Marat käega. 

Kozõrev naeratas sobralikult ja kükitas tema tugitooli kõrvale. 

«Ma arvan, et nüüd pole enam mõtet salatseda, » ütles ta. «Kas sa ei ütleks, missuguse ettepaneku 
sa tahtsid teha? See oleks... ee ... väga huvitav.» 

«Miks mittegi Muidugi võin öelda... Ma tahtsin teha ettepaneku lõigata jääd elektrivoolu abil 
kuumutatud trossidega. Nii et moodustuksid hiiglasuured, terve jääseina laiused kiilukujulised 
pangad. Siis plahvatuste abil sundida need alla libisema ja vette laskuma. Asi oleks arvatavasti ruttu 
läinud. Aga mis sina välja mõtlesid ?» 

«Mina... kas usud?» nihkus Kozõrev Maratile lähemale. «Kas usud, et mina kavatsesin seina 
purustada koondatud kahuriheliga... Just nagu, see praegu toimub. Ausõna! Mis aga puutub 
kuumusse, siis selle peale ma ei tulnud...» Ta hakkas sasima oma rusket juuksepuhmast. «Aga võib- 


olla oleksin seda ka taibanud, kui oleks aega antud...» 

Uksele ilmus vanemleitnant Bogrov. 

Seltsimehedl» ütles ta .valju häälega. «Kapten andis käs'u kajutitesse minna. Puhata! Magada! 
Häiret praegu ei ole, kuid.häireolukord püsib. Puhata! Puhata! Kähku, seltsimehed ...» 

«Aga kas laev on juba palju jääs edasi liikunud, seltsimees vanemleitnant?» küsis Matvejev 
lõbusalt ja valjusti. 

«Peaaegu kakskümmend meetrit...» 

Vaevalt oli vanemleitnant jõudnud õelda need sõnad, kui kogu allveelaeva vöörist kuni ahtrini 
vapustasid kaks peaaegu üheaegset tõuget, mida saatis körvulukustav mürin. Punanurga põrand 
kaldus järsu nurga all ja ootamatult saabunud pimeduses veeresid kõik ruumisolijad jalust maha 
paisatult elavate inimkehade sassis puntrana eesmise vaheseina äärde. Elektrivalgus kustus ja 
ultrahelikahuri undamine lakkas. Juba järgmisel hetkel aga, kohe pärast tõukeid, tegi laev võimsa 
hüppe tagasi, miski krigises õudselt vastu korpust, krigin-,vaikis ja punanurga põrand võttis jälle 
horisontaalse asendi. Elav pundar veeres vaheseinast eemale ja valit- 

sevas vaikuses oli kuulda ainult summutatud kirumist, inimeste hingeldamist ning inimkehade kuhja 
alla jäänud Pavliku oigeid... 


IV PEATÜKK LÄBI KALJU JA JÄÄ 


Esimene, tugevam tõuge tabas kaptenit sel hetkel, kui ta juhtimiskeskuses laua taga istudes 
tähelepanelikuat vaatles Lõuna-Jäämere selle osa reljeefi kaarti, kus praegu võis asuda jäämägi koos 
temasse suletud allveelaevaga. Tõuge paiskas kapteni niisuguse jõuga vastu lauaserva, et 
silmapilkselt saabunud pimedus näis talle väljakannatamatu valu tagajärjena. Samal ajal kuulis ta 
enda lähedal millegi raske kukkumist, puruneva klaasi klirlnat ja vaikset oiet. «Kokkupõrge. .. 
Varisemine. ..» vilksasia mõtted. Lülitustahvlil lõid põlema punased lambikesed: «Avarii! Avarii!» 
Kapten hüppas püsti, vaarus kallakul põrandal ja sööstis rinnus härivast valust hingeldades nurga 
poole, andes teel valju häälega käskluse: 

«Tagasikäik! Kümme kümnendikku!» 

Olles juba jõudnud nurka, kus seisis kapp avarii-valgustusvõrgu akumulaatoritega, ja pöörates lülitit, 
kuulis kapten katkendlikku ja tasast, peaaegu sosistatud vastust: 

«Just. .. nii,.. tagasikäik! . . .» 

Tahapoole suunatud võimas tõuge oleks kapteni peaaegu jalust maha paisanud. 

«Stopp tagasikäik!» 

«Just nii. ..» Sosin katkes järsult. 

Üheaegselt väljast kostva lühikese kriginaga süttis lampides valgus, kadus udu silmade eest ja kõik 
seigines. 

Lülitustahvli ees põlvitas verise näoga leitnant Kravtsov. Tema käed, mis olid tõstetud üles, 
nuppude ja klahvide poole, hoidsid kramplikult kinni lülitustahvli äärest. 

Silmad olid poolsuletud. Kapten sööstis tema juurde ja. püüdis teda üles tõsta, kuid leitnant ei 
lasknud tahvli äärest lahti. 

«Vahetus. . .» sosistas ta, langetades pea vastu lülitustahvli alust seina. 

Uks avanes kärarikkalt ja sisse tormas vanemleitnant Bogrov 


«Tulite väga õigel ajal, Aleksandr Leonidovitš,» ütles kapten. «Vahetage leitnant vahist välja, ta 
on haavatud.» 


Koos tõstsid nad leitnandi üles ja asetasid ta tugitooli. Siis astus kapten salaja rinda hõõrudes ja 
valust kulmu kortsutades laua juurde ning lülitas sisse laeva raadiovõrgu mikrofoni. Kõigisse 
laevaruumidesse kandusid selged, täpsed komandosõnad. 

Allveelaeva ahter asus veel lahvanduse vabas vees, kaugel tunneli suudmest. Hirmsa hoobi mõjul, 
mis tabas laeva vööri ja sundis seda alla, tunneli põhja langema, sõõstis ahter hoogsalt ülespoole, 
kavatsedes joonistada seert kaart. Kahekümnendal meetril vöörist arvates aga kohtas laeva.korpus 
tunneli suudme jäävõlvi ja põrkas uskumatu jõuga selle vastu. Laeva ahtris asuvas balloonikambris 
saatis sellest kokkupõrkest tingitud vapustust seintel rippunud ning tõuke mõjul oma kohtadelt 
paisatud instrumentide ja tagavaraosade kõrvulukustav kolin ja mürin. 

Gorelovi ja Romeikoni, kes sel hetkel viibisid balloonikambris, jõudis esimene tõuge kaugusest 
veidi nõrgendatuna, kuid järsult kaldu vajunud põrand paiskas nad vastu ümberringi seisvaid, 
tugevasti oma aluste külge kruvitud balloone. Järgmine tõuge heitis neid ülespoole ja kõrvale, 
balloonidest vabasse, ruumi, ning nad veresid pimeduses piki seina ülalt langevate instrumentide ja 
tagavaraosade terasvihma all. Romeiko karjatas valust — miski oli teda tabanud. Gorelov sai hoobi 
korraga rindu ja pähe; tal jäi hing kinni ning tema silmade ette kerkivas udus. keerlesid karussellina 
lülitustahvlil süttinud punased lambikesed. «Avarii... düüsid...» kandus labi aju. Järgmisel hetkel 
püsti hüpates põrkas ta küll õlaga ja peaga vastu seina, kuid valu summutas ähmane rõõmus mõte: 
«Tagsikäik... Juhtimiskeskus töötab... Juhtkond tegutseb...» Meeleheitliku tahtepingutusega ajas ta 
end tasakaalustuval põrandal sirgu. «Valgus!... Valgus!...» Kusagil lähedal 

pidi olema avariiakumulaaforite kapp, Gorelov astus tuhmis punakas hämaruses paar sammu, 
sirutas käe välja ning leidis kohe kapi. Lambid süttisid. Põrandalt tõusis väike, kahvatu, jõuetult alla 
rippuva vasaku käega 
Romeiko. Viimase ehmunud näkku vaadates tundis Gorelov äkki ootamatut jõu ja julguse 
juurdevoolu. 

«Mask ja kindad!» hüüdis ta valju häälega. Gorelovi järsku käsklust kuuldes Romeiko võpatas, 
ajas end sirgu ja vaatas vaikides ringi. Ta rebis parema 
käega enda lähedalt seinalt ja ulatas Gore!ovile gaasimaski, mille külge olid pikkade nööride abil 
kinnitatud kuumusekindlad kindad; Gorelov haaras maski, tõstis selle näo,juurde ja oli juba seda 
endale pähe tõmbamas, 
kui kambrit täitis äkki tuttav käskiv hääl: 

«Kuulata käsklust! Kõik kohtadele! Avariivõrgu vool sisse lülitada! Elektrikutel anda voolu 
vöörikahurile! Mehaanikutel parandada käigudüüsid number kaksteist ja seitseteist! Säilitada rahu! 
Laev pole kannatada saanud! Signalisatsioonivõrk ja juhtimisvõrk on korras!» 

Paigale tardudes kuulasid Gorelov ja Romeiko ahnelt seda häält; neid sõnu, mis andsid erutatud 
inimsüdametele tagasi rahuliku enesekindluse. 

«Elame, Romeiko!» hüüdis Gorelov reipalt, pühkides varrukaga näolt verd, «Kui olete toibunud, 
tulge mulle järele! Kui tunnete end halvasti, siis tuleb kohe Kozõrev ja asendab teid. Öelge talle, et 
ta annaks mulle torud number kaksteist ja seitseteist. Kõik on korras!» 

Ta tombas maski pähe, haaras põrandalt vajalikud instrumendid ja materjalid ning surus kambri 
tagumises seinas olevale nupule. Uks libises kõrvale. Gorelov kummardus ja astus tumedasse 
ukseavausse. Uks sulgus tema järel kohe. Läbitungimatus pimeduses leidis Gorelov kobamisi ukse 
lähedal oleva, avariivalgustuse kapi ja lülitas sisse valguse. Pikk, kumerate seinte ja laega, 
ahtri suunas ahenev kamber oli tihedasti täis peenikesi kuumi torusid, mida mööda gaasid suundusid 
balloonidest düüsidesse. Talumatus kuumuses maona vingerdades tungis Gorelov toruni number 
kaksteist. Ta tõmbas kiiresti kindad kätte, leidis toru, otsis sellel üles põrutusest tekkinud prao ning 


asus, reipa ägedusega tõöle... Ta roomas tagasi, torkas akumulaatorikappi elektriinst- 

330 

mentide pistiku, kruvis nende instrumentide abil lahti algul toru ühe, siis teise otsa, haaras 
mahalangenud torust kinni ja tõukas selle mööda põrandat ukse juurde. Just sel hetkel avsnes uks ja 
nähtavale ilmus maski kandva Kozõrevi- jässakas kuju. Kozõrev ulatas Gorelovile vaikides uue toru, 
mida see kohe asus vigastatud toru asemele kinnitama. 

Kümme minutit hiljem; seistes balloonikambri seinale kinnitatud mikrofoni ees ning pühkides 
näolt higi, nõge ja verd, kandis Gorelov ette: 

Seltsimees komandör! Düüsid number kaksteist ja seitseteist on parandatud, ja töövalmis!» 

«Mis? Juba?!» kuuldus kapteni imestav hääl. «Missugused parandused olid vajalikud?» 

«Kaks paari vigastatud torusid on uutega asendatud ja automaatjaotaja klapid parandatud.» 

«Suurepärane, seltsimees sõjaväeinsener! Avaldan teile tänu kiire ja täpse töö eest 
avariiolukorras.» 


Marat lendas mööda koridori, puudutas igas temaga lõigus jooksul avarii-valgustusvõrgu 
akumulaatorikappi ja jättis enese järele süttivate lampide heleda jälje. Marati kannul valgusid 
punanurgast välja erutatud, kahvatute nägudega inimesed 

Luukide avatud lõuad neelasid kiiresti inimesi ning koridori jäid ainult zooloog ja Tsoi, kes 
kandsid valgeid kitleid ja kiirustasid ambulantsi poole. 

Reproduktorist kostis vanemleitnant Bpgrovi häal: 

«Seltsimehed Lordkipanidze ja Šelavin kapteni juurde juhtimiskeskusse!» 

Juhtimiskeskuses, mis oli tavalisest veidi tuhmimalt valgustatud, nägid zooloog ja Šelavin 
kaptenit, vanemleitnant Bogrovi ja leitnant Kravtsovi. Lülitustahvli juures seisis vanemleitnant. 
Leitnant Kravtsov istus, pooleldi lebas tugitoolis; ta oli kahvatu, tema lauba ümber oli mähitud 
taskuratt, millel parempoolse meelekoha juures oli näha verelaik, ning läbi tema põskhabeme 
roomais alla verenire. 

«Lord!» pöördus kapten kiiresti zooloogi poole. «Abistage leitnanti. Tõuge paiskas ta toolilt ja 
tema pea põr- 

kas kuhugi vastu... Ivan Stepanovitš! Jäämäe struktuuris toimusid mingisugused muudatused. Tema 
sisemusest, tunneli võlvist, rebenes lahti mingisugune pank, mis langes laeva esiosale. Tagasikäiku 
andes õnnestus meil laeva tema alt välja kiskuda. See pank on kahtlemata jääst tihedam. Vaadake 
ekraanile. Näete? . .. Läbipaistvama jää hallikal foonil, mis katab peaaegu kogu ekraani, on eespool 
näha tume vari. Ma arvan, et see on jääliustiku poolt mandrilt merre kantud kaljurahn. Missugune on 
teie arvamus?» 

Okeanograaf kohendas prille, mõtles veidi aega, libistades oma pikki kuivetuid sõrmi läbi hõreda 
sassis habeme, ja küsis samal ajal kui zooloog viis leitnandi ambulantsi: 

«Lubage küsida, Nikolai Borissovitš, kui sügavale jäässe tungivad ultrahelikahuri kiired?» 

«Märgatavat mõju avaldavad kiired jää struktuurile kuue meetri ulatuses, kuid nad tungivad 
muidugi veelgi sügavamale, olgugi et nõrgema jõuga.» 

«Ahaa! ... Ma olen veendunud, Nikolai Borissovitš, et teil on õigus. See on kahtlemata kalju. . .» 
Okeanograaf kohendas veel kord prille, köhatas ja jätkas professorina, kes kavatseb üliõpilastele 
loengut pidada: «Roomates mäeahelike vahelt mere poole, viivad jääliustikud enda pinnal sageli 
kaasa kaljurahne, mis langevad sinna ise ilmastikutingimuste - temperatuurikõikumiste, tuule, vihma 
ja päikese - mõjul või mida liustik haarab kaasa oma teelolevatest kaljustest kuristikest ja orgudest. 
Jääliustiku kauakestval teekonnal mererannikule kattuvad need kaljurahnud iga aasta üha uute 
lumeladestustega, mis tihkestuvad ja muutuvad lõpuks jääks. Selle tulemusena on kaljurahnud nüüd 


juba liikuva jää sisemuses. Kui merre laskuvast liustikust murduvad lahti ja ujuvad eemale jäämäed, 
siis leidub nendes sageli niisuguseid, kui lubatakse öelda, rosinaid, mis tihtipeale on tohutu suured. 
Ilmselt kannab ka meie jäämägi endas niisuguse päritoluga kaljut. Sügavale jäässe tungides 
lagundasid ultrahelikiired ja laeva hõõguva korpuse soojus kalju ümbert jää ja kalju, mida miski 
enam kinni ei hoidnud, varises laevale. Seega. . .» 


332 

«Saan aru...» katkestas kapten pikaleveniva loengu, olles seda seni stoilise kannatlikkusega 
kuulanud. «Hoobi tugevuse järgi otsustades pidi see kaljurahn olema üsna suur ja raske. Kõige 
tähtsam on siiski see, et ta tõkestas meil tee...» 

Kapten vajus mõttesse, laskus pikkamööda laua ees seisvale toolile ja hakkas sõrmedega kiiresti 
vastu lauda trummeldama. Šelavin võttis prillid eest, tõmbas välja rätiku ja asus sellega agaralt 
prilliklaase hõõruma, pilgutades ja kissitades oma lühinägelikke silmi. Kõik vaikisid. 

Lõpuks ütles vanemleitnant vaikse häälega: 

«Kui annaks tagasikäigu, viiks laeva uuesti lahvandusse ja püüaks teisest kohast läbi tungida?» 
Kapten vangutas eitavalt pead: 

«Algul tuleb siin kõik võimalused läbi proovida. Me ei või asjatult kaotada kahtteist tundi, mida me 
juba oleme sellele tunnelile kulutanud.» 

«Sulatage kalju, Nirkolai Borlssovitš,» ütles Šelavin. «Kõige kõvemate kivimite 
sulamistemperatuur ei ületa tuhat kolmesada kuni tuhat viitsada kraadi. Diabaas näiteks sulab 
elektrilises martäänahjus temperatuuril tuhat viissada kraadi. Meie käsutuses aga on kaks tuhat, 
reservide rakendamisel isegi kaks tuhat kakssada kraadi. . .» 

«See on ahjus. Siin aga tuleb kaljut kuumutada ainult ühest küljest, kusjuures ümberringi on 
jahutav jää. See nõuab veel rohkem aega kui seltsimees Bogrovi projekti teostamine. ..» 
Reproduktorist kostis hääl: 

«Seltsimees komandör! Räägib peaelektrik Kornejev. Lubage ette kanda: valgustusvõrk on taastatud. 
Vöörikahur saab voolu.» 

«Väga hea,» vastas kapten. «Juhtige vool valgustusvõrku.» Ta pöördus vanemleitnandi poole ja 
ütles: «Andke korraldus, Aleksandr Leonidovitš, et avariiakumulaatorid kõikjal välja lülitatakso Ma 
kavatsen,» jätkas ta toolilt tõustes, «purustada kalju ultrahelikahuriga ja teda siis rammida. Kui 
koondatud ultrahelikiired suudavad tunnis murendada jääd kümne meetri sügavuselt. mineraali aga 
kaks kuni kolm korda vähem, siis kahe- 

kolme tunni jooksul peaksid nad saama. Ma ei usu, et tema läbimõõt on suurem kui viis meetrit.» 
Šelavin noogutas heakskiitvalt. 

«Aleksandr Leonidovitš,» pöördus kapten vanemleitnandi poole, kes oli juba jõudnud saadud 
ülesande täita ja oma kohale lülitustahvli juurde tagasi pöörduda, «tagasikäik! Üks kümnendik! Laev 
tunnelist välja viia!» Seejärel lülitas ta mikrofoni laeva raadiovõrku ja ütles: «Tuukrite vanem 
juhtimiskeskusse!» 

Laev hakkas parajasti liikuma, kui Skvorešnja astus kiiresti sisse, lähenes kaptenile ja võttis 
valvelseisaku. 

«Seltsimees Skvorešnja, me viime laeva tunnelist välja, sest ülalt langenud kalju tõkestab tema 
teed. Kalju tuleb üle vaadata ja tuua temast proove. Valmistuge väljumiseks. Niipea kui laev on 
lahvanduses, teatan teile, sellest väljumiskambrisse. Võtke keegi endaga kaasa.» 

«Just nii, seltsimees komandör — kalju üle vaadata ja tuua proove!» 

Mõne minuti pärast lahkusid väljumisplatformilt kolm skafandrites inimkuju - suur, 
keskmisekasvuline ja väike - ning ujusid aeglaselt pöörlevate propellerite abil suure, matemaatiliselt 
ümmarguse avause poole, mis haigutas laternakiirtes rohekalt sätendavas jääseinas. Kangid ja 


vasarad vööl, liikusid Skvorešnja, Matvejev ja Pavlik siledate, nagu poleeritud seintega hiigeltunneli 
võlvi all pikkamööda edasi. Varsti kerkis nende ees laternavalguses pimedusest esile tume 
kaljumass. Kolm tuukrit laskusid selle ees tunheli veerjal sisepinnal oli võimatu püsida. Tuli seista 
hanereas toru alumises kumeruses. 

«Noh, poisid,» ütles Skvorešnja, «niikaua kui mina siit proove võtan, uurige teie kaljut ülalt ja 
külgedelt. Püüdke ka proove võtta - võib-olla ei ole tema koostis igal pool ühesugune.» 
Järgnes tema geoloogivasara kajav hoop vastu kaljunukki. 

Matvejev ja Pavlik panid uuesti tööle propellerid ning ujusid aeglaselt piki kaljurahnu servi, 
kopsides aeg-ajalt vasaratega ja tõustes üha kõrgemale, tunneli võlvi poole. 

Otse kalju juures haigutasid suured tühikud: tunneli ümarad seinad olid murdunud ja moonutatud. 
Pavlik pillas ootamatult käest vasara, haaras kiiresti vöölt kangi, võttis hoogu ja virutas täiest jõust 
hoobi tunneli võlvi all olevasse tühikusse. Samal hetkel hüüatas ta arusaamatusest jla hämmastusest: 
«Ah! . ..» 

Kang kadus! Olles vaevalt puudutanud kaljut, libises ta seda mööda veidi ülespoole ja pääses 
Pavliku käest lahti. Katig kadus vibades jäävõlvi alla, puistates hämmeldunud omaniku üle 
teemanditaoliste kristallide tiheda pilvega. 

«Mis sa seal ahhetad?» küsis Skvorešnja ja katkestas kalju raiumise. 
«Kang läks läbi! Tulge siia! Ruttu!» hüüdis Pavlik. 

Tõusnud kiiresti Pavliku juurde, torkas Skvorešnja kõigepealt käe tekkinud avausse ja püüdis oma 
kangi abil kindlaks teha kalju paksust. See ei ületanud tema arvestuste järgi kaht-kolme meetrit. 

Poole tunni pärast esitas Skvorešnja need arvestused ja arvukad kivimiproovid vanemleitnandi, 
okeanograafi ja zooloogi juuresolekul kaptenile. 

Kivimiproovide järgi tehti kindlaks, et võrdlemisi väikese läbimõõduga kalju koosneb kristalsetest 
kiltkividest, mis kergesti alluvad ultrahelikiirte toimele. 

Veel pool tundi hiljem ujus allveelaev kõige aeglasema käiguga uuesti tihedalt vastu kaljut ja asus 
seda oma ninaga suruma. 

Kapten andis käskluse vöörikahurile: 

«Siht kristallkildad! Kakssada kakskümmend tuhat kilohertsi! Heli! Täie võimsusega!» 

Kalju andis veidi järele nagu sitke, tihe savi. Düüsides toimusid üha sagedamad ja tugevamad 
plahvatused ning laeva surve kaljule suurenes. Kui düüside poolt arendatav surve vastas neljale 
kümnendikule käigule vabas vees, märkis mikromeetriline spidomeeter laeva mõnesentimeetrist 
edasinihkumist kaljus. Väljasurutud tihe ja sitke kaljumass roomas mööda ümarat laevanina 
tahapoo!e. 

Siis ühinesid ultrahelikahuriga kõrge temperatuur ja suur rõhk. Laeva korpuse temperatuur oli 
tõstetud kahe 

tuhande kraadini. Selles vulkaanilises kuumuses hakkas sitke kaljumass üha kiiremini vedelduma ja 
voolas nagu laava jugadena piki laeva. Düüside surve suurenes, ja kui see jõudis seitsme 
kümnendiku käiguni, tegi tulistest laavajugadest ning sädemete ja pritsmete tulevärgist ümbritsetud 
hõõguv allveelaev järsu hüppe edasi, murdis kaljuseinast läbi ja sööstis selle taga olevasse tühjusse. 
Veel hetk ja laev oleks hirmsa kiirusega lennanud vastu tunneli umbset lõppu, kuid õigel ajal antud 
kümne kümnendikune tagasikäik peatas ta otse jääseina juures. 
Kõik laeval viibijad hingasid kergendatult. 
Ultrahelikahur jätkas vahetpidamata täie võimsusega tööd ning laeva korpuse temperatuur püsis 
kahel tuhandel kraadil. Kiirusega rohkem kui kolm meetrit tunnis rajas keevast veest ning 
aurujugadest ja -pilvedest ümbritsetud laev endale düüside endisel survel teed läbi jäävaba vee 
poole. Tunnid järgnesid tundidele, masinate ja aparaatide juures vahis olijad vahetusid regulaarselt 


ning inimeste kõrvu täitis vatina kahuri võimas monotoonne undamine. Olli juba läbitud pool 
jäaseina paksusest, ees oli veel kolmkümmend, nüüd veel ainult kakskümmend meetrit jääd. Pinge 
laeval kasvas. Kas varsti? Kas ka edasi läheb kõik nii hästi? Kas otse lõpu eel ei ähvarda laeva mingi 
uus õnnetus? 

Kui allveelaeva korpus oli kuuekümne viie meetri võrra tunnelisse tunginud ja arvutuste põhjal 
veel ainult üksteist meetrit lahutas teda vabadusest, vapustas. kogu tohutut jäämäge jalamist kuni 
ülemise platooni tume kõmin. Piki tunnelit veeres kohutava plahvatuse mürin ning samal hetkel tegi 
laev nagu tuulekeerisest haaratuna suure hüppe ja sööstis edasi... 

Ootamatust tõukest vaevu jalule jäades libistas kapten pilgu üle ekraani - ja hüüatas. 

Kogu jääs liikumise vältel ekraani varjutanud tume linik oli kadunud; ekraani kuplil ja alumistel 
osadel laius, tavaline hele avarus; piki ekraani kandusid kiiresti kalade ja allarippuvate 
kombitsapõimikutega meduuside looklevad varjud. 

Kapten tardus hetkeks üllatusest ja hüüdis siis valju, ebatavaliselt kõlava häälega: 
«Me oleme vabas vees! Me paiskusime jäämäest välja!» 

Jäämäe veealune osa, mida uhtusid alumised, suhteliselt soojad veekihid, oli täis sügavaid 
süvendeid, koopaid ja grotte. Ühele nendest koobastest oli lähenenud allveelaev endale jääs teed 
murdes. Kui teda eraldas koopa tagaseinast veel ainult kolm meetrit, purustas tohutu aururõhk 
laevanina ees õhukese ning ultrahelikahuri poolt pealegi murendatud tõkke ja laev paiskuski tunneli 
suudmest suurtükimürsuna välja. 

Šelavin veendus isiklikult, et asi oli just nii, kui laev pöördus tema tungival palvel tagasi jäämäe 
juurde ning tal avanes võimalus uurida teda huvitavat osa jäämäe veealusest jalamist. Muide, seda 
uurimist ei õnnestunud tal teostada nii üksikasjaliselt, kui ta oleks soovinud. Allveelaevalt kutsuti 
teda vahetpidamata tagasi ega lastud tal uurimisi lõpule viia laiendatud programmi kohaselt, mille 
teadlane oli enesele koostanud. 

Kõik olid kannatamatud, kõik tahtsid võimalikult kiiresti lahkuda sellest kurjast kohast, eemalduda 
võimalikult kaugele sellest süngest jäävanglast, mis oli neid ähvardanud pikki piinarikkaid kuid 
kestva häbistava vangipõlvega. 

Kahekümne esimesel juulil kell kaks, niipea kui Šelavini järel oli kerkinud platvorm ning tihedasti 
sulgunud väljumiskambri uks, võttis allveelaev kursi põhja ning sööstis puurist pääsenud linnuna 
Vaikse ookeani piiritute avaruste poole. 


V PEATÜKK KALJUKITSE PÖÖRIJOON 


Zooloog väljus kuidagi ebatavaliselt sünges meeleolus kapteni kajutist, kus tal oli olnud kapteniga 
pikem kõnelus allveelaeva eelseisvast peatusest süvaveejaama rajamiseks. Peatus pidi toimuma 
selles ookeaniosas, kus Lõuna-Ameerika läänerannikut uhtuv külm Humboldti hoovus puutub 
lõunalaiuse neljakümnendal kraadil kokku Lõuna-ekvatoriaalhoovuse soojade harudega. 

Kohates peaaegu otse kapteni kajuti ukse juures Gorelovit, küsis zooloog: 
«Mida te, Fjodor Mihhailovitš arvate väikesest, kuue- 

seitsmetunnisest ekskursioonilst ookeanipõhja? Te pole end enam ammu, kui võib nii öelda, 
tuulutanud. .. Ah? Mis te selle kohta ütlete?» 

Gorelov oli zooloogi ootamatust ettepanekust ilmselt üllatatud. Kolmes eelmises Vaikse ookeani 
jaamas pärast Antarktist olid töötanud ainult zooloog, Šelavin ja nende alatised. kaaslased — Tsoi, 
Pavlik, Skvorešnja ning Matvejev. Gorelov oli kord püüdnud ka oma teeneid pakkuda, kuid talle oli 
viisakalt ära öeldud, vihjates kaptenile. Zooloogi sõnade järgi ei nõustunud kapten väljaspool laeva 
toimuvateks teaduslikeks töödeks tema käsutusse andma rohkem kui kaht meeskonnaliiget, soo- 


vitades seejuures kasutada esmajoones Skvorešnjat ja Matvejevit kui spetsialiste-tuukreid. Pärast 
seda ebaõnnestunud katset ei tõstnud Gorelov enam üles allveeekspeditsioonidest osavõtu küsimust. 
Pole seepärast midagi imestada, et ta seda kutset saades sattus esimesel hetkel veidi segadusse, siis 
aga rõõmustas avameelselt. 

«Tänan teid väga, Arsen Davidovitš,» vasias ta naeratades. «Tulen suure rõõmuga kaasa. . . Olen 
siin nende ünimarguste seinte vahel juba lausa hallitama läinud.» 

«Noh, siis on tore!» ütles zooloog. «Laev peatub kahe tunni pärast - olge selleks ajaks valmis. 
Kohtume väljumiskambris! täpselt kell kuusteist.» 
Zooloog pöördus ringi ja suundus kiirel sammul mööda koridori oma laboratooriumi poole. 
Paigast liikumata saatis Gorelov zooloogi veidi pilukile tõmmatud silmadega ja läks siis oma 
kajutisse. 
Kell kuusteist rippus allveelaev liikumatult kolme tuhande meetri sügavuses, peaaegu vahetult 
ookeani põhja kohal. Väljumiskambrisse olid kogunenud ekskursioonist osavõtjad. Enne 
skafandritesse rõivastumist palus zooloog oma rühma liikmeid - Gorelovit, Tsoid ja Pavlikut - tema 
lähedale hoiduda ja mitte kaugele ujuda, sest töö pidi tulema kollektiivne. 

Mõne minuti pärast olid seitse skafandrites inimest valmis väljumiseks. Ainult zooloog ja Gorelov 
olid veel kiivriteta. Just sel hetkel kui valvetuuker Krutitski, kes aitas ekskursartidel rõivastuda, oli 
valmis zZooloogile kiivrit pähe asetama, astusid kambrisse kiiresti Semin ja Orehhov. 

«Noh, kuidas on? Lõpetate?» pöördus komissar Krutitski poole. «Meil on teid vaja. Kapten käskis 
kontrollida tuukrivarustuse ladu.» 

«Kohe vabanen, seltsimees komissar,» vastas Krutitski, «ainult kaks kiivrit panen veel pähe.» 
«Lõpetage rahulikult, ärge kiirustage.» 

Orehhov astus Gorelovi juurde ja silmitses uudishimulikult tema kõrgekasvulist metallrõivastuses 
kuju. 

«Küll teil aga on vööl kraami,» ütles ta, uurides tähelepanelikult kirvest, kortikut ja tagavara- 
käsilaternat; ta puudutas käega kahva võrku, avas lülitustahvli kaane, vaatas selle alla ja lülitustahvli 
igasse pilusse, nööpis siis lahti elektrikindad, tõmbas need sirgu ja vaatas ka neile sisse. «Kujutage 
ette, ma pole veel kordagi laevast välja pääsenud! Kunagi pole aega. Majapidamine, pisiasjad, 
väljaandmlsed, orderid, kviitungid... Eh, kahju! Teekond lõpeb ja ma ei saagi ookeanivees 
sulistada!» 

Kõneldes käis ta ümber Gorelovi, silmitsedes igast küljest teraselt tema skafandrit. 

Silmad veidi pilukile tõmmatud, jälgis Gorelov teda, tema käsi ja lihtsameelset nägu, ning ütles siis: 
«Hea tahtmise juures leiduks ka aega. Näeksite palju huvitavat.» 

Krutitski lõpetas zooloogi rõivastamise ja tõstis kiivri Gorelovi pea kohale. 

«Kas lubate, seltsimees intendant?» 

«Palun, palun. . .» kiirustas Orehhov ja naeratas. «Aga kus on seltsimees sõjaväeinseneri 
ekskursioonikott? Ahaa, seesama! Huvitav.» 

Ta avas ekskursioonikoti, kobas selles lõbusa uudishimuga, tõmbas taskutest välja mitmesuguseid 
väikesi instrumente, soris neid ja asetas nad kohale: 

«Noh, sellest ei taipa ma midagi. See on juba teaduslikus liinis. . . Kas lõpetasite, Krutitski? Tulge 
kiiresti. Me ootame teid laos.» 

Komissar ja Orehhov viipasid hüvastijätuks käega nmg väljusid kambrist. Krutitski vaatas metalli 
rõivastatud inimkujud viimast korda hoolikalt üle, noogutas rahuldatult ja väljus samuti. Mõne hetke 
pärast kuuldus tumedat sulinat: vesi hakkas kambrisse voolama. 

Ekskursandid ei olnud veel jõudnud allveelaevast paari 

kilomeetri kauguselegi ujuda, kui Gorelov teatas zooloogile tusaselt, et latern tema kiivril on 
kustunud. 

«Arsen Davidovitš, lubage mul laevale tagasi minna ja latern ära parandada. Ilma temata ma ei 
riski teiega kaasa tulla. Palun teid väga, Arsen Davidovitš, töötage seni siin, laeva lähedal. Ma lippan 
silmapilk sinna, parandan laterna ja tulen teie juurde tagasi. Kas võib?» 

Pärast lühikest kõhklust zooloog nõustus, kutsus välja allveelaeva ja teatas juhtunust. Krutitski sai 
juhtimiskeskusest korralduse seada väljumiskamber valmis Gorelovi vastuvõtmiseks. 

Viisteist minutit hiljem väljus Gorelov juba uuesti allveelaevast. Laterna viga oli tühine: 
lülitustahvlil oleva nupu vars oli arvatavasti Gorelovi enda ettevaatamatu liigutuse tagajärjel 
paindunud ning ühenduse katkestanud. Kui Gorelov astus väljumiskambrist platvormile, põles latern 
jälle heledalt. Vaevalt aga oli ta platvormilt veesügavuste pimedusse laskunud, kui valgus uuesti 
kustus, kuid seekord ei teatanud Gorelav sellest kellelegi. Läbitungimatus pimeduses ujus ta vaikselt 
ümber laeva, kergelt käega puudutades tema korpuse välispinda, jõudis ahtrini ja otsis kobamisi üles 
keskdüüsi ava. Ettevaatlikult, püüdes oma varruka metalliga mitte riivata düüsi metalli, torkas 
Gorelov käe düüsiavasse. Käsi kadus õlani veel kuuma põlemiskambrisse ja otsis seal kaua ja 
pingutades midagi. Lõpuks tõmbas Gorelov endise ettevaatusega. käe kambrist välja. Sellel asetses 
väike kuubikujuline kastike. 

Gorelov kohmitses veidi aega kastikese kallal, eemaldas temalt midagi tiheda metallkesta taolist ja 
heitis selle kõrvale. Nüüd oli tema käes tuttav kühmudega, nuppudega ja mügaratega kastike, mille 
külge olid kinnitatud pikad painutatud vardad ja peenikese traadi pool. Gorelov asetas kastikese 
ekskursioonikoti taskusse, sulges koti, heitis selle enesele selga ja ujus tagasi väljumisplatvormi 
juurde. Siis lõi tema kiivril heledalt põlema latern ja vahetpidamata zooloogi välja kutsudes kihutas 
Gorelav keset vee-elanike kord siin, kord seal süttivaid värvilisi tulukesi läbi veesügavuste 
pimeduse. .. 

Neljast inimesest koosnev rühm suundus ida poole. Ekskursioon kulges täna ilma tavalise elevuse 
ja reipa hasardita, naeru ja naljatusteta, mis varem alati olid saatnud niisuguseid teaduslikke 
«jalutuskäike». Isegi elurõõmus Pavlik töötas vaikselt põhja lähedal, piirdudes lühikeste märkuste ja 
asjalike küsimustega. Gorelov tundis mingisugust erilist tagasihoidlikkuse ja isegi külmuse 
õhkkonda, mis teda seekord ümbritses. Ta erutus ja muutus valvsaks, lakkamata väliselt siiski 
avaldamast rahulolu jalutuskäigu üle ja rõõmu huvitavate leidude puhul. Aja jooksul innustus ta üha 
rohkem jahist, jälgis eriti kalu, kihutas lõbusalt nende kannul ja eemaldus sageli nii kaugele ette, taha 
või üles, et kaaslased kaotasid ta silmist ja zooloog oli sunnitud talle meenutama vajadust teistega 
sammu pidada. 

«Kui te ainult näeksite, Arsen Davidovitš, missugusele toredale Stomias'e eksemplarile ma 
sattusin! Pika jätketa alajõua küljes.» 

«Või nii! See on muidugi huvitav,» vastas zooloog tagasihoidlikult. «Palun teid siiski mitte 
kaugele minna. Olge külmavereline.» 

Gorelov aga laskis end kalade jälitamisest nii kaasa kiskuda, et ta kadus alatasa veealusesse 
pimedusse, mõnikord üsna pikaks ajaks. See ilmselt häiris zooloogi niivõrd, et ta lõpuks ujus Tsoi 
juurde ja ütles telefoni sisse lülitamata, surudes oma kiivri vastu Tsoi kiivrit: 

«Kui sa näed, Tsoi, et ta läheb kaugele, siis uju talle järele. . .» 

Zooloogi hääl kõlas tumedalt Tsoi kiivri all. Tsoi vastas lühidalt: 

«Hea küll, Arsen Davidovitš.» 

Sedamööda, kuidas läheneti veealusele mäeahelikule, kerkis üha sagedamini esile künkaid, 


nõlvakuid ja laugeid kõrgendikke, mis mõnikord lõppesid ühes või teises 

suunas järsu langusega. 

Varsti sattus üks küngas Tsoi ja Gorelovi vahele. 

«Õi, pagan võtaks!» hüüdis äkki Gorelov. «Küll on tore! On see aga kala! Nagu pidustusteks 
illumineeritud!» . 

Mingit kala Gorelovi ees ei olnud, kuid olles end 

künka taha peitnud, laterna kustutanud, propelleri peatanud ja künka nõlvale laskunud, jätkas ta 


endiselt: 

«Ei tabanud!... Noh, iludus, ei sa pääse kuhugi... ! Kadus! . Kustutas tuled, lurjus! Küll on kahju! 
Nüüd teda muidugi enam ei leia... Teil on ka põhjust kahetseda, Arsen Davidovitš! Täiesti tundmatu 
kala. Absoluutselt ümmargune, neli rida helesiniseid ja punaseid tulukesi.» 

«Noh, mis seal parata, Fjodor Mihhailovitš,» vastas zooloog. «Tulge tagasi.. .» 

«Ahaa, uuesti ilmus!» katkestas teda rõõmsalt Gorelov, liikumata paigast. «Nüüd ma teda enam 
käest ei lase! Lähenen sellele osavale sellile kustutatud laternaga. Vaatame...» 

Ta nägi kiiresti künkale lähenevat ja üha heledamalt lõkkele löövat sinakat tulukest. Varsti võis ta 
eristada allpool, endast madalamal, kümne kümnendiku käiguga siksakiliselt künka läheduses 
ristlevat inimkuju. 

Gorelov täitis oma õhureservuaari ja kerkis korraga kahesaja meetri kõrgusele künka tipu kohale. 
Siin lülitas ta sisse laterna, pani tööle propelleri ja kihutas ida poole, hüüdes aeg-ajalt lõõtsutava 
häälega: 

«Vaatame. .. kuhu sa pääsed... Vingerdad, põrguline?...Ei aita, ei aita. .. Ahaa! Oh sa 
kirevkurat! Ära lipsas! .. .» 

«Jätke, Fjodor Mihhailovitš...» kutsus zooloog teda kärsitult tagasi. «Ärge sattuge ometi nii hasarti. . 
od 

Gorelov aga katkestas teda: 

«Silmapilk, Arsen Davidovitš... Silmapilk... Otse käeulatuses keerleb .. .» .. 

Ilmus nähtavale kõrge püstloodne kaljusein. Gorelov ujus piki seda seina ülespoole, tõustes 
merepõhjast üha kõrgemale. Umbes kahe tuhande meetri kõrgusel avanes tema ees kuristik, mille 
laugeid nõlvu katvad arvukad kaljurahnud ja kivid olid paksu mudakihi all ammu kaotanud oma 
teravad nurgad ja servad. Gorelov lähenes kõige suuremale nendest kaljurahnudest ja peitis end selle 
taha. 

«Kus te ometi olete, Fjodor Mihhailovitš?» kandus sel hetkel Gorelovini zooloogi murelik hääl. 
«Me ootame selle künka juures, kus te Tsoist lahku läksite.» 

«Ujun tagasi, Arsen Davidovitš,» vastas Gorelov. Ta tõmbas ekskursioonikotist kiiresti välja 
nelinurkse kastikese, asetas selle ühele lamedale kivile, varustas ta painutatud varrastega, tõmbas 
viimaste vahele peenikese traadi ja ühendas selle oma e!ektrikinnaste nupuga. Kõikide nende 
operatsioonide vältel jätkas ta katkendlikku kõnelust: 

«Ujun otse nordi . .. Mulle tundub, et künkast ujusin südi. .. Kohe olen teie juures, Arsen 
Davidovitš. Tuhat vabandust, et teid kinni pean. Jahimehe veri lõi keema. Küngast ei ole kuskil 
näha... Ta ju peaks juba paistma .. . Mis lugu see on! Peate mulle peilima, Arsen Davidovitš . . .» 
«Ma ju ütlesin teile, Fjodor Mihhailovitš, olge külmavereline!» noomis zooloog tusaselt. «Teie 
sügavus?» 


«Kolm tuhat kakssada kümme meetrit merepinnast. . .» vastas Gorelov süüdlaslikult ja lülitas kõik 
telefoniühendused välja. 

Pärast seda vajutas ta kastikese küljel olevale nupule. 

Osa kastikese esiseinast langes alla, sellel avanesid klahvide read, kastikese ülemises osas lõi 
helendama kitsas aknake ja selle taga muutus nähtavaks aeglaselt roomav paberilint. Gorelovi 
metalsed sõrmed saatsid eetrisse signaale: 

«ETS IT... ETSIT... Räägib INA2..., Vasta, ETSIT. .. EFSLT... ETSIT... Räägib INA2...» 

Saade kestis minutit kümme. Siis lakkas Gorelov sõrmedega töötamast ja hakkas tähelepanelikult 
jälgima aparaadi aknakese tagant mööda libisevat paberilinti. Piki linti venis punktide ja kriipsude 
niit. Gorelovi nägu muutus, sellel vaheldusid kohkumine ja viha. Äkki hüppas ta püsti ja hüüdis 
lämbuva häälega raevukalt: 

«See pole enam informatsioon! Ma ei ole kohustatud! See... see on juba liig! .. .» 

Taibates, et teda keegi ei kuule, laskus ta tagasi aparaadi ette, tõstis kohmetud, sõnakuulmatud 
sõrmed klahvidele ja hakkas toksima vastust. Jälle venis punktide ja kriipsude niit. Sõrmed lõid nüüd 
klahvidele juba aralt ja ebakindlalt. Siis ilmus aknakese taha lühike, käsklusega samanev niit - ja 
katkes. 

Raskelt hingates sulges Gorelov silmad. Tema laup 

kattus higiga ning tema nägu näis hajunud laternavalguses kahvatusinkjana nagu kooljal; 
põsenulside all liikusid lihased. 

Minuti pärast kummardus ta uuesti aparaadi kohale, lõi aeglaselt mõned tähed ja tardus suletud 
silmadega aparaadi juurde. 

Lõpuks ta tõusis, ajas surnud jala vaevaliselt sirgu, pani propelleri kümne kümnendiku käiguga 
tööle, lülitas sisse telefoni, süütas kiivril laterna ja sööstis üheaegselt läände ning allapoole, 
merepõhja suunas. 

«Fjodor Mihhailovitš! Fjodor Mihnailovitš!» kuuldus jälle - ei tea mitmendat korda juba! - 
zooloogi hääl. «Vastake! Kus te olete? Mis teiega on?» 

«Ah? Mis?» ütles Gorelov vaikse häälega, nagu meelemärkusele tulles. «Arsen Davidovitš, see olete 
teie?» 
«Jah, jah! .. .» hüüdis zooloog rõõmsalt. «Kus te olete? Miks te nii kaua ei vastanud?» 

«Ma. . .» vastas Gorelov endiselt nõrga häälega. «Mul hakkas äkki halb. .. Ei tea... Leban 
mingisugusel kaljul . .. Ujusin teie peilingute järgi. . . ja järsku. .. Paistab, et kaotasin teadvuse... 
Nüüd on parem. .. Peilige palun. Ujun teie juurde...» 

Täielt käiguit, olles juba peaaegu põhja jõudnud, virutas Gorelov kastikese kõigest jõust allapoole. 
Kerkis üles mudapilv, tähistades kohta, kus kastike mattus igaveseks sügavale ookeanipõhja. 

«Teil hakkas halb?» kordas zooloog ja lisas mõtlikult: 

«Või nii... Hm-m... Jah, kahju... Väga kahju. . . Ujuge meie juurde. Ma saadan teid kellegagi tagasi 
laevale. Te peate puhkama. Peilin. Sügavus sama? Suund sama?» 

Viie minuti pärast seisis Gorelov zooloogi kõrval künkal, kuulas tema noomitusi ja tegi nõrku 
katseid end õigustada. 

«Nüüd tuleb veel Pavlikule ja Tsoile ka peilida!» ütles zooloog varjamatu tusaga. «Ma saatsin nad 
teid otsima. Kui palju aega läheb asjata kaotsi! Juba kolm tundi on möödas sellest, kui me laevast 
väljusime, aga kogutud pole õieti veel midagi!» 

Varsti ilmus veealusest pimedusest nähtavale Pavliku tuluke ja mõni minut hiljem jõudis kohale ka 
Tsoi. Mõle- 

mad laskusid vaikides zooloogi kõrvale künkale, ilma et kumbki neist oleks ühegi hääle või 
liigutusega väljendanud rõõmu või elevust, mis oleks olnud loomulik kaduma läinud ja õnnelikult 
tagasi pöördunud seltsimehe nägemisel. 

Kui zooloogi poolt laevale saadetud Tsoi ja Gorelov olid pimedusse kadunud, surus Pavlik oma 
kiivri vastu zooloogi kiivrit ning ütles erutatult, kiirustades: 

«Ma ujusin kustutatud laternaga siksakiliselt ülespoole ja osti. .Tuhande viiesaja meetri sügavusel 
nägin tulukest. See liikus kiiresti allapoole, vesti. Ma läksin lähemale ja tundsin ta ära. Ujusin talle 
järele ja hoidusin meetrit sada kõrgemale. Mulle paistis, et ta viskas midagi põhja, aga kindlasti ma 
ei tea: olin kaugel.. .» 

Tsoi saatis Gorelovit laevani, ujus siis tagasi zooloogi juurde ja töötas koos temaga ekskursiooni. 
lõpuni. Umbes nelja tunni pärast pöördusid kõik laeva tagasi. Zooloog läks Gorelovi juurde oma 
arstikohustusi täitma, Tsoi ja Pavlik aga ruttasid komissari kajutisse, kust leidsid eest ka Orehhovi. 


«Noh, kuidas on?» küsis Tsoi kannatamatult juba lävelt. 

«Kuidas on!» kordas Orehhov süngelt ja vastumeelselt. «Kuidagi ei ole! . .. Kas sa, noormees, ei 
ajanud midagi sassi?» pöördus ta Pavliku poole. 

Segadusse sattunud Pavlik pööras silmad Orehhovilt Tsoile. 

«Milles siis õieti asi on?- küsis Tsoi. «Öelge, mida te leidsite?» 

«Mitte midagi ei leidnud. Oli kõige tavalisem plekkkastike kirjutusmasina tagavaraosadega. Ja 
ongi kõik, seltsimees nõukogude Sherlock Holmes!» Orehhov vaikis mõne hetke ja lisas tusaselt: 
«Kaptenile on see väga ebameeldiv - ta kardab, et kiirustasime liialt ja hirmutasime linnu enneaegu 
ära. ütleb, et Pavlik on alles laps ja võis ka eksida. Meie aga kinnitasime, et tuleb kohe veenduda. 
Pagana kahju!» 

«Kuidas ma siis sain eksida?» ütles Pavlik solvumisest väriseva häälega. «Plekk-kastike! Ma ju ise 
hoidsin teda käes. .. raske oli...» 

«Aga võib-olla oli temas vesi?» 

«Ei! See ei ole võimalik!» hüüdis Tsoi ägedalt. «Pavlikul on õigus! Õigus! Plekk-kasti oleks vesi 
puruks muljunud ... Pärast veendute ise. Kui siis juba hilja ei ole!» 

«Ärge erutuge, Tsoi,» lausus voodil istuv komissar rahulikult. «Olen teiega täiesti nõus. Me ei lase 
teda silmist. Seekord oli ta meist kavalam. Olgu pealegi! Vaatame, kes naerab viimasena!» 


Järgmisel päeval, kahekümne viiendal juulil kell üksteist võttis «Pioneer» kursi otse loodesse. Tee 
viis nüüd põiki läbi Vaikse ookeani tohutute avaruste kodumaa ranniku poole. Allveelaev liikus 
edasi vahelduva käiguga, kord aeglasemalt, kord kiiremalt, kord tõustes ülemistesse, heledatesse 
veekihtidesse ja peatudes, et anda Sidlerile võimalust joonistada rikkalikku subtroopilist merefaunat, 
kord laskudes sügavustesse, peamiselt selleks, et hankida Šelavini jaoks hüdrofüüsikalisi materjale. 

Mida lähemale jõudis allveelaev Kaljukitse pöörijoonele ja kõiki maakera troopikameresid 
läbivale Suurele Korallivööndile, seda mitmekesisemaks ja värviküllasemaks muutus pinnavete 
loomastik. Selle ookeaniosa piiritutes tühjades avarustes tundis «Pioneer» end vabamalt ja julgemalt, 
tõusis sageli ookeani pinnakihtidesse ja ujus infrapunaste lokaatorite kaltse all kaua ainult mõne 
meetri sügavusel veepinnast. 

Laboratooriumiakna ees, mille väliskate pli kõrvale nihutatud, imetlesid zooloog, Tsoi, Sidler ja 
Pavlik kaua üksisilmi heledates,päikesest valgustatud pinnakihtides aknast mööda vilksatavaid vee- 
elanikke. Vaimustushüüetega võtsid vaatlejad vastu ümarasuuliste, läikivate purpurpunaste kehadega 
ja kuldkollaste sabadega kuldmakrelite väikesi parvi; ligikaudu viie meetri pikkusi, arvukatele 
mastidele tõmmatud purje meenutava tohutu suure seljauimega ja pikkade, teravate, kurenoka 
taoliste lõugadega purikalu; Sidlerit oma selgade ja külgede terassinisel foonil mänglevate roheliste ] 


a punaste värvivarjunditega vaimustusse viivaid boniitokalasid; luukilbikestest koosnevasse 
liikumatusse soomusrüüsse aheldatud kohverkalu; lühikesi lonte meenutavate koonudega ja 

täispuhutud, õhulaeva-taoliste, kirevate, mitmevärviliste vöötide, laikude ja triipudega kaetud 
kehadega lippkalu; keiserkalu, kelle eresinistel kehadel oli näha kollaste ääristega musti laike; 
veripunaseid mustavöödilisi meripuuke, kes oma pikkade ogade tõttu sarnanesid rohkem 
merisiilikute kui kaladega; paksude, lihavate mokkadega vööthuulkalu, kelle kehade punakal foonil 
torkasid silma kaunid sinised vöödid; nagu vikerkaarega kaetud merijunkruid; violettpunaseid 
papagoikalu. 

Keset kõiki neid eredaid värve ja imetaolisi, sageli ootamatuid vorme ujusid vabalt rippuvate 
nööridega langevarjudena rahulikult meripõied, pulseerisid erekollaste kombitsapõimikutega 
meduusid ja väikesed karmiinpunased meduusid ning hõljusid suurepäraste ultramariinsete purilaste 
parved. 

«Laev möödub arvatavasti korallrahu lähedalt,» ütles zooloog, kes vaevu jõudis kaaslastele nimetada 
sellest kirevast rongkäigust osavõtjaid. «Ainult korallitihnikute läheduses võib kohata neid looduse 
poolt nii heldelt, isegi pillavalt värvitud kalu.» 

Äkki kadus kogu see värvide ja vormide kaos nagu tuulepuhangu mõjul. Akna taha ilmus parv 
musti delfiine, kes ümbritsesid laeva ja saatsid teda mängeldes ning kukerpallitades. 

Veidi aja pärast kerkis «Pioneeri» ümbritsevast helerohelisest hämarusest nähtavale väike, 
sinakashõbedase värvusega, viie tumesinise vöödiga rahutu kalake. Vaevalt olid delfiinid teda 
märganud, kui nad kõrvale sööstsid ja silmapilkselt kadusid. 

«Kas tõesti see väike kalake kohutas delfiine nii väga?» imestas Pavlik. 
«See on lootskala,» vastas zooloog. «Tähendab, kusagil läheduses peab olema ka hai.» 

Lootskala ristles nobedalt allveelaeva ümbruses, nagu uurides seda igast küljest, ja kadus siis 
kiiresti, kuid pöördus varsti jälle tagasi. Tema kannul ujus tähtsalt pimedusest välja suur, viie meetri 
pikkune hai, kes lähenes aeglaselt ja surus oma suure kaarekujulise, arvukate hammastega varustatud 
ülalõua peaaegu vastu akent, põrnitsedes sellest oma väikeste nürimeelsete silma kestega sisse. 

«Siit on teda palju mugavam vaadata kui kašeloti seljast. .. Brr!» väristas Pavlik oma seiklust 
meenutades õlgu. 

Hai pöördus küljele ja näitas oma hallikat kõhtu. 

Lootskala, kes kogu aeg tiirles hai koonu ümber, hakkas äkki avaldama rahutuse tundemärke. Ta 
sööstis siiasinna, kadus mõneks hetkeks ja pöördus jälle tagasi oma flegmaatilise käskija juurde, 
sabaga peaaegu riivates tema koonu. Lõpuks kandus see rahutus ilmselt üle ka haile: ta tegi äkilise 
sööstu, pöördus ringi ja kadus, virutades oma tohutu sabaga niisuguse hoobi vastu akent, et selle taga 
olevad inimesed ootamatusest kohkunult tagasi tõmbusid. 

Pärast seda kui kõigisse hirmu sisendanud kiskja vabastas koha akna taga, jäi allveelaeva ümbrus 
endiselt tühjaks ning nähtavale eiilrnunud ühtki mereelanikku. 

«Kummaline! Kas hai siis tõesti kohutas kõiki elusolendejd nii kaugel meie ümber?» imestas. 
Sidler. 

«Tõepoolest kummaline. Kas te ei märka, et vesi on muutunud tumedamaks... kuidagi nagu 
hallimaks?» vastas zooloog, lähendades näo akna läbipaistvale metallile ja vaadates üksisilmi välja. 
«Hn. .. Vees ujub suurel hulgal tillukesi osakesi. . . Kust need siia said?» 

Äkki tõstis Tsoi hoiatavalt sõrme: 
«Tasa, Arsen Davidovitš! Kuulake!» 


Kõik tardusid palgale ja jäid saabunud vaikuses teraselt kuulatama. 

Läbi tavalise, laboratooriumis vaevalt kuuldava masinate müra kostis kusagilt kaugelt tumedaid, 
ebaselgeid kärgatusi, mida saatis ühetooniline kõmin. 

«Pioneer» liikus edasi nelja kümnendiku käiguga. Veealune hämarus tema ümber muutus järjest 
tihedamaks ning üha selgemalt kuuldusid kärgatused ja kauge 

kõmin. 
«Mis see võiks olla?» sosistas Sidler erutatult. 
Keegi ei vastanud talle. Kõik kuulatasid neid salapäraseid, ookeani põuest tulevaid helisid. Tihedas 
veealuses hämaruses kandusid aknast mööda kummaliselt liikumatute, elutult langetatud uimedega 
kalade ning pikkade 

kaelte otsas abitult alla rippuvate peadega kilpkonnade ähmased varjud. 

«Laibad!» ütles zooloog, lähenes uuesti aknale ja hakkas silmitsema üha tumenevat vett, milles 
vilksatas kiiresti ülespoole kerkivaid musti tompe. «Pimss ja tuhk!»hüüdis ta. «Veealuse vulkaani 
purse!» 

Allveelaev aeglustas sel ajal käiku, tungides ettevaatlikult edasi: 

«Juhtimiskeskuses on tõenäoliselt juba ammu seda märgatud,» arvas Tsoi. «Küll on kahju, kui 
kapten tahab siit lahkuda ja me ei saa seda haruldast nähtust vaadelda!» 

«Ei usu,» naeratas zooloog. «Ivan Stepanovitš on arvatavasti juba juhtimiskeskuses ega jäta seda 
juhust kasutamata.» 

Kuigi veealune mürin ja kõmin kuuldus üha valjemini, ei olnud märgata, et allveelaev muudaks 
kurssi. Varsti liitusid nende ähvardavate häältega uued helid: kuuldus tasaseid, üha sagenevaid, 
plekk-katusele langevat rahesadu meenutavaid lööke vastu laeva väliskesta. Laeva alt sööstsid 
tihedate parvedena ülespoole aurupilvedest ümbritsetud suured ja väikesed tombud ja kamakad. 
«Mis need on?» küsis Pavlik. 

«Need on vulkaanist välja paiskunud kuuma pimsi tükid,» ütles zooloog.«Pimss on veest kergem ja 
kerkib seetõttu pinnale. Niisuguste pursete puhul on meri paljude kilomeetrite ulatuses kaetud ujuva 
pimsi ja vulkaanilise tuha paksu kihiga.» 

Pealveelaevad harilikult väldivad veealuste pursete kohti, hoidudies hädaohust võimalikult kaugele. 
Jätkates aeglast edasiliikumist, tõusis «Pioneer» seepärast ülespoole, ilmselt kartmata nendes 
tingimustes sattuda võõraste silmade soovimatu pilgu alla. Muide, varsti allveelaev enam ei tõusnud: 
otse veepinna all kohtas laev tuha ja pimsi kihti, mis ei lasknud isegi ülemistesse veekihtidesse ühtki 
päevavalguse kiirt. Mõne minuti pärast hakkas «Pioneer» uuesti laskuma, liikudes nüüd juba 
täielikus pimeduses. Kõminast ja mürinast saadetud kärgatused näisid kostvat üsna laeva lähedalt. 
Pimsirahet sadas üha tihedamalt ja tugevamalt. 

Allveelaev jätkas laskumist. 
«Ärge muretsege,» ütles zooloog rahulolevalt käsi hõõrudes ja üksisilmi aknast välja vaadates: «Ivan 
Stepanovitš ei jäta niisugust juhust kasutamata. Laev läheneb vulkaanile. Väga huvitav! Äärmiselt 
huvitav!» 
«Aga kas see pole ohtlik?» küsis Sidler. 
«Selle eest juba muretseb kapten. Olge külmavereline.» 
Laboratooriumis oli täiesti pime, kuid zooloog ei süüdanud valgust. 

«Oodake,» hüüdis ta valjusti Sidlerile, püüdes kärast ja mürast üle karjuda, «varsti näete selles 
veealuses pimeduses muinasjutulist vaatepilti! Kui ainult kapten kurssi ei muuda.» 


Allveelaev jätkas visalt oma ettevaatlikku diagonaalset sügavusse laskumist. Olles juba jõudnud 
vähemalt kahe tuhande meetri sügavusele, tegi ta Ootamatult järsu pöörde paremale. 

Kaugel sügavuses, laeva külje pool, voogas tohutu purpurne kuma, mille keskusest lendasid kord 
ühekaupa, kord tulefontääni jugadena ülespoole suured hõõguvad laigud, mis silmapilkselt mähkusid 
roosa aurupilvedesse, purunesid rakettidena väikesteks punasteks killukesteks ja langesid 
tumepurpursete meteoriitide parvena uuesti alla. 

Allveelaev ringles aeglaselt vulkaani ümber, lähenedes talle ettevaatlikult mööda suurt, üha 
koonduvat spiraali. Purpurne valgus tungis juba akna kaudu laboratooriumi ja heitis liikumatusse 
tardunud inimeste nägudele fantastilisi värvivarjundeid, heledaid laike ja tumedaid varje. Valgus 
tugevnes ja läks purpursest üle punaseks. Siis segunes sellesse oranžkollast ning kuma keskuses 
ilmus äikesepilvi meenutavatesse aurumassidesse mähituna nähtavale erekollane laik, mille ümber 
hargnesid võrguna lühikesed kollased, otstest purpurseks tõmbuvad kombitsad. 

«Laava purskub välja ja tardub vulkaani nõlvadel!» karjus zooloog läbi mürina Pavlikule. «Saare 
sünd! Meie silmade ees kasvab uus vulkaaniline saar! Kas taipad?» Zooloog oli vaimustuse tõttu 
endast väljas. 

Olles veel umbes pool tundi tiirelnud endise jõuga purskava vulkaani ümber, võttis «Pioneer» 
uuesti kursi 

loodesse ja jättis seljataha veesügavused, kus tule ja vee vahelises karmis võitluses oli sündimas uus 
maa. 

Varsti pöördus laevtagasi ülemistesse veekihtidesse ja Sidler võis uuesti asuda poolelijäänud töö 
kallale. Ei Sidler ega keegi teine laboratooriumis viibijatest aga suutnud niipea rahuneda ning kaua 
ja elavalt vahetasid nad tundeid ja mõtteid, mida neis oli tekitanud see titaanlik vaatepilt, mille 
tunnistajateks nad olid viimaste tundide jooksul olnud. 

Ka kõiki teisi oli see juhtum nähtavasti äärmiselt erutanud. Niisuguse järelduse võis igatahes 
eksimatult teha Gorelovi kohta, kes vaevu tagasihoitud ärevuses sammus piki ülemist, elamiseks 
määratud laevaosa läbivat koridori, mis viis mööda juhtimiskeskuse veidi praokil uksest. 
Juhtimiskeskuses ei olnud enam kedagi: kapten ja vanemleitnant Bogrov, kes olid juhtinud laeva 
rasket ja ohtlikku sõitu ümber vulkaani, olid lahkunud; lahkunud oli ka Šelavin, kes siit oli jälginud 
vulkaani tegevust. Vahis oli leitnant Kravtsov, kes oli just ühe infrapunastest lokaatoritest ookeani 
pinna kohale tõstnud ja valmistus selle abil «päikest püüdma», et kindlaks teha veealuse, vulkaani ja 
tulevase saare täpseid koordinaate. 

Niipea kui leitnant lõpetas arvutused, astus sisse naeratav ja elav Gorelov. . 

«Noh, mig te ütlete, Juri Pavlovitš?» pöördus ta reipalt leitnandi poole. «Kena pildike? Ma lihtsalt 
ei suutnud end sellest vaatemängust lahti kiskuda!» 

«Jah, Fjodor Mihhailovitš, etendus oli suurepärane!» nõustus leitnant. «Oodake üks silmapilk, ma 
ainult kannan selle pürotehniku koordinaadid laevapäevikusse.» 

«Pürotehnik!» puhkes Gorelov naerma. «Hea atestatsioon Plutonile! Aga muide, missugused tema 
koordinaadid siis õieti on?» 

«Kolmkümmend kraadi kakskümmendkaks minutit kaheksateist sekundit lõunalaiust ja sada 
kolmkümmend kraadi kaksteist minutit kolmkümmend viis sekundit läänepikkust,» vastas leitnant 
päevikut kokku lüües. 

«Või nii!» imestas Gorelov rõõmsalt. «Siis me ju oleme juba peaaegu Kaljukitse pöörijoonel. Mis te 
arvate, millal me sinna jõuame?» 

«Kui me teel ei peatu, siis tavalise kaheksa kümnendiku käiguga ja kursiga nordvesti oleme seal 
arvatavasti kaheksa tunni pärast. Homme, kahekümne üheksandal juulil, kell neli. Minutipealt!. . Ei, 
Fjodor Mihhailovitš, öelge parem,» hüüdis leitnant ekraanile pilku heites ja lülitustahvlil olevaid 
signaallambikesi jälgides, «kas te märkasite seda grandioosset hõõguvate kivide fontääni, mis 
paiskus üles algul üheainsa joana, siis aga jagunes poolel teel neljaks? See oli muinasjutuline 
vaatepilt! Nagu nelja allapoole paindunud purpurse oksaga hiiglaslik kookospalm. Ükski pürotehnik 
ei mõtle niisugust numbrit välja!» 

Mõne minuti vältel jagas Gorelov leitnandi vaimustust, hakkas siis äkki kiirustama, vihjas 
pakilisele tööle ja väljus rutates. 

Koridor oli vaikne ja tühi. Gorelov lähenes luugile ja hakkas keerdtreppi mööda alla laskuma, 
kuid peatus ja jäi mõttesse. Tema nägu väljendas äärmist erutust. Ta seisis umbes minuti liikumatult, 
langetatud silmadega, võpatas siis, pöördus järsult, astus tagasi koridori ja läks kiiresti oma oma 
kajutisse. Seal hakkas ta rutakalt lahti rõivastuma. 

«Nii ei või.. . Tuleb puhata ja kõudu koguda,» pomises ta. 

Olles lahti rõivastunud, kustutas ta valguse ja heitis voodisse, kuid ei suutnud kaua uinuda. 
Pimeduses oli kuulda tema ohkeid ning ta pöördus sageli ühelt küljelt teisele, kuni lõpuks jäi 
vaikseks. Tema uni oli raske ja rahutu, kuid neli tundi hiljem ärkas ta küllalt värske ja virgena. Pärast 
pesemist ja rõivastumist tundis ta end päris hästi. Kahe tunni pärast algas tema vahikord: Romeiko 
oli haige ja Gorelov oli ta meeleldi kaheks ööpäevaks tööst vabastanud, võttes tema töö enese peale. 
Gorelov väljus kajutist ja läks sööklasse. Seal jõi ta kakaod, sõi tublisti ja vaatas siis kella. Oli 
kahekümne üheksas juuli kell null viisteist; vahikorra vahetuseni masinaosakonnas oli jäänud veel 
viisteist minutit. Gorelov väljus sööklast ja suundus juhtimiskeskusse. Selle ukseni jõudes vaatas ta 
ringi: koridoris ei olnud kedagi. Ta surus kergelt uksele, nihutas selle veidi praokile, vaatas tekkinud 
kitsast pilust sisse ja naeratas rahulole- 

valt: nagu ta oli arvestanud, oli vahis jälle leitnant Kravtsov. 

«Tere õhtust, Juri Pavlovitš! Juba vahis?» 

«Jah, praegu just vahetasin vanemleitnandi välja.» 

«Kuidas liigume?» 

«Suurepänrselt. Otse nordvesti.» 

«Tervitan kogu hingest seda kurssi. Ei oska öeldagi, kuidas süda ihkab koju!» 

«Arusaadav. Ega teie üksi...» 

«Ületame ekvaatori ja siis oleme juba peaaegu kohal. Kas pöörijoon on veel kaugel?» 

Leitnant vaatas kella: 

«Täpselt kolme tunni pärast oleme seal.» 

Ka Gorelov heitis pilgu kellale: 

«Noh, hüvasti! Ruttan Kozõrevi välja vahetama: Romeiko on ju haige.» 

«Hüvasti, Fjodor Mihhailovitš!» 

Olles Kozõrevi ära saatnud, käis Gorelov läbi kõik oma osakonna ruumid ja kambrid. 
Vesinikuballoonide kambris ta peatus. Üks balloonidest töötas; tema pump surus vesinikku 
gaasitorudesse ja sealt düüsidesse. Gorelov valmistas tööks ette ka naaberballooni, ilmselt usal- 
damata automaatset ümberlülitajat. Sama tegi ta naabruses olevas hapnikuballoonide kambris. Siis 
tõmbas ta taskust väikese lahtise kastikese, võttis seinalt hermeetiliselt suletud koti ja mõned 
instrumendid, tõmbas pähe gaasimaski ja kätte asbestkindad ning sisenes gaasitorude kambrisse. 
Seal tungis ta läbi kuumade torude tihniku vasakpoolse seina juurde ja asus tööle signali- 
satsioonisüsteemi kallal. Ta kattis gaaside rõhu signalisaatori kastikesega, tõmbas kotist välja erilise 
kummittihendi ja paigutas selle kastikese äärte alla. Kambris valitsev kuumus pehmendas kiiresti 
tihendi ja signalisaatorit ümbritsev kastike oli hermeetiliselt suletud. Temasse jäänud õhk säilitas 
nüüd muutumatult oma endise koostise ja endise normaalse rõhu. Ükskõik missugused muutused 


hiljem kambris toimuksid, kastikesse suletud signalisaator saadaks juhtimiskeskuse lülitustahvlile 
ikka ainult rahustavaid signaale. 

Olles lõpetanud selle vaevarikka töö, võttis Gorelov taskust metallkarbi, mille külge oli kinnitatud 
SUUT 

hulk peenikesi juhtmeid. Karbi lamedal küljel oli klaasi all näha kella numbrilaud ja kaks osutit. 
Karbist kuuldus ühetoonilist tasast tiksumist. Gorelav surus karbi kitsal tahul olevale nupule, ja tõstis 
ettevaatlikult karbi kaane. Kaane all oli vanaaegsete bensiini-tulemasinate lihtne mehhanism: 
bensiiniga immutatud taht ja selle lähedal väike hambuline rattake, mis pöörlemisel lõi vastu 
ränikivi. Gorelov keeras kella üles ja asetas osutid nii, et need näitasid neli viisteist. Pärast seda 
paigutas ta karbi signalisaatorit ümbritsevale kastikesele ja ühendas süütemehhanismi juhtme abil 
avarii-valgustusvõrgu akumulaatorikapiga. Olles ka sellega valmis saanud, väljus Gorelov 
gaasitorude kambrist. 

Raskesti hingates jla laubalt higi pühkides istus ta nurgas balloonide kõrval toolile ja vaatas kella. 
Osutid näitasid kolm kolmkümmend. Gorelav istus veidi aega, hüppas püsti ja hakkas 
balloonidevahelises kitsas koridoris kiiresti edasi-tagasi käima, istus siis uuesti, kuid hüppas minuti 
pärast jälle jalule ja jätkas mööda kambrit kõndimist, käigul alatasa kella vaadates. Kümme minutit 
enne nelja sööstis Gorelov gaasitorude kambri ust avava nupu juurde, keeras välja selle portselanpea, 
purustas viimase all olevad lülitusklemmid ja kruvis pea tagasi pessa. Siis tormas ta varem 
ettevalmistatud hapnikuballooni juurde ja ühendas selle toru abil gaasitorude kambriga, nii et gaas ei 
voolanud selleks määratud torudesse, vaid vahetult kambrisse. Sama tegi ta naaberkambris 
vesinikuballooniga. Seejärel istus ta toolile, võttis välja kella ja hakkas silmi kõrvale pööramata 
pingeliselt jälgima osutite liikumist numbrilaua kohal. Täpselt kell neli hüppas ta püsti ja sulges 
gaase düüsidesse saatvate balloonide kraanid. Düüsid lakkasid töötamast ja laev liikus veel edasi 
ainult inertst mõtiul. 

Kahvatu, erutatud Gorelov kiirustas läbi masinaosakonna ruumide ja kambrite, mööda keerdtreppi 
ja ülemist koridori juhtimiskeskusse. . 

«Juri Pavlovitš! » pöördus ta hingeldades leitnant Kravtsovi poo!e, kes seisis erutatud näoga 
mikrofoni juurtes ja valmistus kedagi välja kutsuma. «Düüsid peatusid! Nendega on midagi korrast 
ära. See on teie pürotehniku töö, kurat teda võtlaks! Põlemiskambrid on tõe- 


354 


näoliselt pimssi ja tuhka täis. Andke ruttu väljumisluba. Düüsid tuleb viivitamatult puhastada.» 

«Ah nii on lood!» hüüdis leitnant. «Ma ei suutnud kuidagi taibata, milles on asi. kavatsesin juba 
kapteni äratada. .» 

«Andke ruttu luba! Iga minut on. kallis! Seal kogunevad gaasid ja neil pole väljapääsu! Võib 
toimuda plahvatus! Ruttu, Juri Pavlovitš! Ruttu! Pärast kutsute kapteni välja. .» 
Gorelovi erutus kandus üle leitnandile. Ta kirjutas kiiresti loa ja ulatas selle Gorelovile. 
Minut hiljem oli Gorelov juba väljumiskambris. 

«Kähku, seltsimees Krutitski!» põördus ta valvetuukri poole, esitades sellele loa. «Rõivastuda! 
Avarii düüsidega!» 

«Just nii - rõivastuda, seltsimees sõjaväeinsener!»sööstis Krutitski skafandrite juurde. 
«Kas hapnikuhalloonid, termosed ja akumulaatorid on täies laengus?» küsis Gorelov rõivastudes. 
«Nüüd on alati täies laengus, seltsimees sõjaväeinsener!» vastas Krutitski. «Me jälgime seda rangelt. 
Ad 

Nii kiiresti kui väljumiskamber täituski välise veega, ei suutnud Gorelov siiski kannatamatusest 


paigal püsida. Lõpuks avanes lai väravataoline uks, platvorm langes alla ja Gorelov sõöstis kümne 
kümnendiku käiguga veealusesse pimedusse. Olles aga vaevalt kahesaja meetri kaugusele jõudnud, 
peatas Gorelov propelleri ja pöördus laeva poole. Samal hetkel sähvatas pimedusest pikk ere 
leegikeel, kostis kõrvulukustav plahvatus ja ainult silmapilguks vilksatas leegi valguses Gorelovi 
silmade ees aurupilve mähitud allveelaeva tohutu suur tume vari, mis kohe kadus, sööstes nina ees 
tumedatesse ookeanisügavustesse. 


VI PEATÜKK RISTLEJA PARDAL 


Troopikapäike oli ammu läbinud seniidi, kuid kõrvetas endise jõuga. Taevas oli selge, pilvitu, ja 
ookeani kohal puhus nõrk tuul, mis tekitas väikesi laineid. 

Juba kaksteist tundi kihutas Gorelov meeletu kiirusega läbi lainete, meeleheitlike silmadega 
asjatult jälgides tühja horisonti. 

Skafander lämmatas teda. Läbipaistev kiiver oli nii kuum, et lauba või põse iga puudutus selle 
vastu tundus põletusena. Umbsest õhust ja kuumusest rammestununa, olles peaaegu teadvust 
kabtamas, laskus ta aeg-ajalt jahedatesse sügavustesse, värskendas end. seal ja veidi toibununa pani 
propelleri kümne kümnendiku käiguga tööle ning sööstis hooga kõrgele veepinna kohale, et hetke 
vältel silmitseda ümbrust ja seejärel jätkata oma lõputut ekslemist keset teda piitsutavaid laineid. 
Sadu kilomeetreid oli ta igas suunas liikunud plahvatusest möödunud kaheteistkümne tunni vältel - 
alates sellest hetkest, kui laev kadus põhjatusse veesügavusse ja tema ise jäi üksi piiritutesse 
ookeaniavarustesse. Piinarikkad tunnid möödusid palavikulises liikumises kord põhja, kord 
lõunasse; kord itta. Gorelovit vaevas juba nälg ja janu, kuid mõte kuumale kakaole kutsus temas 
esile ülesaamatu vastikustunde, samal ajal kui teise termosesse jäänud armetu veepiisk tekitas muret 
ja rahutust. Kui kauaks sellest veel jätkub? Ta oli oma tagavarasid liiga kergemeelselt kasutanud... 
Skafandris on lämmatav leitsak. .. Pea on nagu kuuma udusse mähitud, mõtted lähevad segi... Tuleks 
sagedamini sügavusse laskuda, kuid siis võib lennuk märkamata jääda. . Ei, see oleke kohutav! . .. 
Tuleb otsida... vahetpidamata otsida... olla nähtaval. .. veepinnal... 

Ja Gorelov jätkas oma meeletut kihutamist kõrvetava, ükskõikse päikese all. Ent nii hirmus kui 
oligi päevane palavus, jälgis Gorelov siiski väriseva ja hirmust tarduva südamega läände kalduva 
päikese. liikumist. Kuni päike valas kõikjale oma pimestavat valgust, oli lootust; öö tõi enesega 
kaasa hukkumise. Ööd ei olnud Gorelovil lootust üle elada: lõpeb elektrienergia ja - mis kõige 
tähtsam - ei jätku hapnikku. Ja siis - kiire ja vältimatu lõpp. Kas tõesti ainult siis, kui tuul vaibub ja 
ookean rahuneb... Aga ka sel juhul jääb ta elektrienergiata ja on määratud liikumatusele. Ta.ei saa 
enam otsida... 

Pea kuumas, huuled kõrbesid janust... Gorelov rüüpas väikese, kasina lonksu vett, laskus 
mõnekümne 

meetri sügavusele ning olles vaevu tundnud sealset värskust ja jahedust, kiirustas jälle tagasi pinnale. 
Kerkides hetkeks veepinna kohale, uuris ta ahne pilguga endiselt tühja horisonti ja pöördus siis 
järsult läänest põhja, risti lainete liikumisesuunale. Lained lõid nüüd vahetpidamata tema kiivrist üle, 
ujuda tuli peaaegu midagi enda ümber nägemata ja see sundis teda sagedamini laskuma, hooga 
kõrgele veest välja sööstma ja ringi vaatama. Tõsi küll, kiiver jahtus seejuures ja kuumust oli kergem 
taluda, kuid nähtavuse puudumine tekitas piinavat ärevust... 

Päike vajus visalt, kõrvalekaldumatult läände. Loojanguni oli veel jäänud kõigest neli tundi. Neli 
lühikest tundi ja siis - pimedus! Tmopikas ei ole videvikku ja päev läheb peaaegu silmapilkselt üle 
ööks. Mis saab temast? Kas ta elab selle öö üle? Kas tõesti surm? Mis kasu oli siis kõigest 
möödunust? Milleks oli vaja seda reetmiste ja pettuste ahelat? Miks tõi ta ohvriks kakskümmend 


kuus inimest? ... Anna! .Anna!... Mällu kerkis nagu elavana ilus kõrk nägu. Miks ta tookord kohe ei 
viinud Annat oma kodumaale? Neetud vanamees! Neetud Maeda! Võrgutas kullaga ja allkirjadega... 
Anna ihkas lõbustusi, ilusaid rõivaid, jõukat, laia elu. . . Jõudeelu! . .. Ei, Anna poleks temaga kaasa 
sõitnud... Tema kodumaal oleks tulnud töötada. Anna! Anna! Ta armastas seda tütarlast. Ta poleks 
suutnud Annast lahkuda ... Kas Anna teab, kus ta praegu on? ... Ta sureb tema eest. . . Milleks, 
milleks on seda vaja? ... 

Gorelov vaatas ühte punkti suunatud silmadega läbi enda ümber õõtsuvate lainete ja nende 
värelevale, sillerdavale linikule kerkisid veesügavuste pimedusest viirastustena elurõõmsate, 
naervate, innukalt töötavate, veel mõni tund tagasi koos temaga «Pioneeri» rnugavates ruumides 
elanud inimeste kujud ja näod. Seal sõrmitseb mõtlkuit habet suurepärane kapten Vorontsov, seal on 
tarkpea Marat oma igavese püstikippuva juuksetutiga, seal on ka heasüdamlik hiiglane Skvorešnja, 
kergeusklik Lord ja lihtsameelne, alati elevil Šelavin.. . kallis Šelavin, tema, Gorelovi päästja. 
Kuidas ta tasus Šelavinile enda päästmise eest! Ja Pavlik naerab. . . Igavesti jalus olev Pavlik Seal on 
sarnakas, põskhabet kandev leitnant 

Kravtsov. Lollpea! Teenistuse eeskirju ei tunne! Lobiseja! Kõlupäine keigar! Laskis laevast välja... 
Sattus õnge nagu poisike. .. Arvatavasti oli ju kapteni käsk, et Gorelovit ei lastaks tema loata laevast 
välja. Gorelov oli juba ammu vaistuliselt tajunud, et teda ei usaldata, et tema ümber kerkivad ja üha 
tihenevad mingid ähmased, ebaselged kahtlustused. Kui see tobu poleks teda välja lasknud, oleks 
nüüd kõik võib-olla teisiti olnud... Aga ei... Kell oli juba üles keeratud, kambri ust avav nupp 
rikutud. Hukatuse masin oli käiku lastud ja miski poleks suutnud seda enam peatada... Ja nüüd 
loojub päike ning koos sellega vajub pimedusse, hukatusse tema elu... . 

Kuivusest lõhkenud suuga ahmis Gorelov õhku. Ta lõõtsutas. Peas vilksatasid segased pildid, 
ähmased varjud, mõttekatkendid, kaebe-, etteheite- ja kaastundesõnad. .. Ta rüüpas kaks kasinat 
lonksu kallihinnalist vett, kuid värskust ja teadvuse selgust need ei toonud. Gorelov tundis iiveldust. 
Vajutades ühele lülitustahvli nuppudest ja surudes selle abil hapniku selgmisest õhureservuaarist 
välja, laskus ta sügavusse. Seal hakkas tal kergem. Õhk voolas värskendava joana kopsudesse ja 
teadvus selgines. Tarvis oli aga uuesti üles rutata, et mitte kasutult mööda lasta hääbuva päeva ühtki 
järelejäänud valget minutit. Gorelov vajutas teisele nupule, et reservuaari uuesti hapnikuga täita. 
Teda h.aaras hirm: tavalist kiiret ja kerget tõusu ei olnud tunda. Ta kerkis aeglaselt ja raskelt 
ülespoole, nagu lasuks tema õlul mingi uus lisakoorem. Ta pani veel midagi taipamata tööle 
propelleri, sööstis rinnust saadik veest välja, vaatas ringi ja jätkas teekonda põhja poole. 

Mis seal, sügavuses, siis juhtus? Miks ta nii aeglaselt kerkis? Võib-olla oli reservuaari täitvas 
mehhanismis midagi rikki läinud? Gorelov sirutas käe selja taha ja püüdis kobamisi leida 
reservuaari. Sõrmed ei tundnud seljal harilikku kõrget kühmu. Reservuaar oli lõtv, pehme, peaaegu 
lame ja tundus tühjana. Samal ajal pöördus tagasi endine lämbumistunne ja õhupuudus... Ei, õhku 
oli, kuid temas näis puuduvat elustav hapnik... Hapnik? . .. Krutitski! Lurjus! Närukael! Kas ta 
tõesti laadis skafandri mitte vedela, vaid kokkusurutud hapniku 

padrunitega?! Oo, reetur! ... Reetur?. .. Kes ütles selle sõna?. .. Lõpp!... Hapnikku ei jätku isegi 
päikeseloojanguni . .. Ei! Ei! Olgu tuul!... Olgu lained! . Tuleb proovida, kuigi ähvardab uppumise 
oht... 

Nägu tumepunane ja silmad koobastest välja tungimas, hingeldas Gorelov, ahmis päranisui 
kramplikult õhku ning viskles ja rabeles vees, püüdes täiel käigul pöörduda selili, rinnaga ülespoole. 
Propellerit kartis ta peatada: ta ei olnud kindel, et suudab selle abita veepinnal püsida. Ähmaseks 
tõmbuvas teadvuses vilkus päastva tähena üksainus mõte - mõte viimsest abinõust. .. 

Laialisirutatud jalgadega balansseerides, et selili püsida, tõmbas ta lülitustahvlis olevast pesast 
sõnakuulmatute sõrmedega vaevaliselt välja pika peenikese juhtme otsa kinnitatud vasknõela ja 


tõstis selle aeglaselt rinnale, skafandri keskõmbluse juurde. Nõrkev, kramplikult kobav käsi otsis 
seda õmblust - ega suutnud leida. Silmade ees tihenes must udu, rind töötas nagu sepalõõts. Näkku 
valgus pikkamööda purpurne sina. Nõela pigistav käsi tardus skafandrile... 

Kustuva teadvuse kauges nurgakeses tekkis tasane, vaevukuuldav surin. See lähenes, tugevnes, 
muutus võimsaks undamiseks, täitis Gorelovi kiivrit ja kõrvu raevuka möirgamisega ning vaikis siis 
järsku nagu katkirebitult. 

Gorelov kaotas teadvuse. .. 


Mees rääkis suurepärast inglise keelt ja väljendus rafineeritud viisakusega: 

«Leitnant Hasegaval tuli selles asjas palju vaeva näha ja me avaldame talle ülesande nii eduka 
täitmise eest suurt tänu. Kõigist meie hüdroplaanidest, mis iga päev patrullisid tohutute 
ookeaniavaruste kohal, langes just tema masinale osaks edu.» 

Üks voodi ümber seisjatest kummardas tagasihoidlikult ja aupaklikult. 
«Aga ka muus osas ei andnud te meile vähem tööd,» jätkas toolil istuv mees, kelle laial, 
pruunikaskollasel, 


360 
väljaulatuvate, teravate põsenukkidega näol mängles vaevumärgatav, kuid heasoovlik naeratus. 
Tema viltustes silmades, mida varjasid suured sarvraamidega prittid, välgatas rahulolu nii enesega 
kui ka oma alluvatega. «Teid tuli teie ligipääsematust, nagu nõiutud raudrüüst välja tuua ning teile 
elu tagasi anda. Jah! Just elu tagasi anda, sest kõik viitas sellele, et te olite oma elu juba ammu 
kaotanud. Esimest tegi meie elektrotehnik, major Jasuguro Aidzava, kellele te, tõsi kütt, andsite 
mõista, kuidas seda teha. Teie rusikasse surutud käsi hoidis vasknõela just skafandri rinnaõmbluse 
kohal. Teisega aga sai hakkama meie maag ja võlur doktor Sudzuki, kes pärast kahetunnist tööd 
elustas mingite imerohtude abil teie südame. Ma olen väga rõõmus meie uue kohtumise üle, mister 
Krok, ja selle üle, et võin teile oma laeval külalislahkust osutada. Kohtumist vana sõbraga ümbritseb 
alati õitsvate kirsipuude lõhn, öeldakse minu kodumaa!. Teie esimese ettekande andsin juba eile raa- 
dio teel edasi peastaapi. Nüüd aga puhake ja koguge jõudu. Homme, kui lubate, külastan teid uuesti 
ja siis räägime teie imetlusväärse kangelasteo üksikasjadest. Mister Krok, lubage soovida teile rahu 
ja tervist, mis on meile nii väärtuslik.» 

Kapten Maeda tõusis ja sirutas välja väikese kollakaspruuni käe. 

Pärast oma viimast, nii meeldejäävat kõnelust Goreloviga Leningradis ja sellele järgnenud 
areteerimist oli kapten palju kaotanud oma käitumise otsustavusest ja julgusest. End Kaug-Ida ja 
Aasia, merede valitsejaks pidava suurriigi mereväeatašee, kes nii «kergemeelselt» laskis end 
Nõukogude võimu poolt süüteolt tabada ja kes ainult diplomaatilistel põhjustel vabastati, kutsuti 
arestiga lõplikult kompromiteerituna viivitamatult kodumaale. Goreloviga sidepidamiseks ja 
Nõukogude attveelaeva jälitamiseks määratud ristleja komandeerimine oli selle missiooni tähtsusest 
hoolimata kapten Maedale ilmseks alanduseks. 

Gorelov surus nõrgalt kapteni kätt ja ütles tasase häälega: 
«Ma olen teile piiritult tänulik, kapten... Ma ei unusta kunagi. .. enda päästjaid - ei lendurit leitnant 

Hasegavat... ega major Aidzavat... ega doktor Sudzukit... Tänan teid veel kord .. » 
Kapten Maeda ja köik tema saatjad väljusid laeva ambulantsist. Gorelov langetas pea lumivalgele 

padjale ja sulges silmad. 
Sellest hetkest peale, kui leitnant Hasegava oli teadvusetu Gorelovi leidnud ja ristleja pardale 
toimetanud, ümbritseti teda erakordse tähelepanu ja hoolitsusega. Kapten Maeda ei liialdanud: 
oli vaja erilist, ebatavalist visadust, et näiliselt ületamatutest raskustest hoolimata saavutada 
Gorelovi päästmist. Kapten Maeda jättis aga midagi ütlemata: peastaabi instruktsioonid sidusid 
kapteni kogu edasist karjääri otseselt Gorelovi leidmise ja eduka kohaletoimetamisega. Õieti oli 


ka kapteni elu sei viisil seotud Gorelovi omaga: kõigi nende kaheteistkumne tunni vältel, mil 
käis vahetpidamatu meeleheitlik võitlus Gorelori skafandrist vabastamise ja elluäratamise eest, 
jälgis kaptenit igal sammul harakiri tont. Kapten Maedal olid seepärast kõik põhjused lugeda 
major Aidzavat ja doktor Sudzukit ka enda päästjateks. 

Gorelovi eest hoolitseti erakordse tähelepanelikkusega; doktor Sudzuki kasutas kõige moodsamaid 
meetodeid organismi jõudude kiireks taastamiseks. Kolmandal päeval võis tema patsient juba eriliste 
jõupingutusteta pikemalt vestelda kapten Maedaga, kui see tuli teda teistkordselt külastama. 

Seekord ilmus kapten üheainsa mehe saateil, kes tõi endaga kaasa diktofoni, seadis selle Gore!ovi 
voodi kõrvale üles ja eemaldus siis. Pärast esimesi viisakaid fraase, rõõmuavaldusi Gorelovi kiire 
tervenemise üle, küsiimusi tema enesetunde kohta ja uusi kaastundeväljendusi tema poolt üle elatud 
kannatuste suhtes asus kapten asja juurde: 

«Peastaap oleks teile väga tänulik, mister Krok, kui te annaksite meile mõningaid andmeid 
allveelaeva kohta, millel te viibisite — tema konstruktsiooni, relvastuse, liikumapaneva jõu allikate 
ja mootorite kohta ning üldse kõige kohta, mille poo!est ta erineb tavalist tüüpi kaasaegsetest 
allveelaevadest.» 

Gorelov oli ilmselt neid küsimusi oodanud: Ta vastas kiiresti: 

«Vabandage, kapten, kõik need andmed annan ma isiklikult üle peastaabile, niipea ikui jõuame 

sadamasse... Muide, kus me praegu asume?» 

Kapten näis olevat ebameeldivalt üllatatud. Tema nägu tardus ja silmad tõmbusid pilukile. Ta vaikis 

mõne hetke ja ütles siis tasase häälega: 

«Võin teile kinnitada, kõrgesti austatud mister Krok, ma ei tegutse antud juhul lihtsalt uudishimust, 

vaid just peastaabi ülesandel.» 

«Kahetsen väga, kapten, ja palun teilt veel kord vabant, kuid mõningad väga olulised kaalutlused 

sunnivad mind keelduma teie küsimustele vastamast. Oma ettekande võin tehe ainult vahetult, ainult 
isiklikult peastaabile, ja mida kiiremini mind sadamasse toimetatakse, seda suuremaks kasuks see 
asjale tuleb. Just seepärast huvitabki mind laeva asukoht.» 

Kapten vaikis jälle. 

«Mister Krok, teil on õigus toimida,» vastas ta lõpuks, nagu peate vajalikuks. Ma ei lubaks endale 

mingil juhul teile peale käia, kui see on teie lõplik otsus. Pean ainult vajalikuks teile teatada, et see 

otsus, kui te seda ei muuda, tekitab staabile teatavaid raskusi. Oleksin teile väga tänulik, kui te oma 
edasistes kaalutlustes seda asjaolu arvesse võtaksite... Muide,» lisas kapten kiiresti, märgates 

Gorelovi näol kerget tusavarju, «ma kordan, et ma ei käi mingil määral peale ja jätan kogu küsimuse 

teile heatahtlikuks otsustamiseks... Mis aga puutub meie laeva, siis praegusel hetkel asub ta veel 

samas kohas, kus meil oli rõõm teid pardale võtta.» 

Kuidas? Samas kohas?» küsis Gorelov imestunult ja ärevalt, tõustes küünarnukile. «Miks?» 
Vastavalt peastaabi instruktsioonidele oleme pärast teie pardalevõtmist kohustatud täielikult 
veenduma allveelaeva hukkumises. Meil peab olema kõige veenvamaid tõendeid ja me ootasime 
ainult teie paranemist ja teie abi, et neid hankida.» 

«Tõendeid? !» kordas Gorelov täielikus segaduses. «Missuguseid tõendeid? Pärast plahvatust 

ilmusid eani pinnale õlilaigud, kuid teid ei olnud läheduses ja nüüd on need muidugi juba kadunud. 

Sealsamas kerkisid üles mõned väikesed puidutükid, aga ka need on 

arvatavasti tuulest ja lainetest laiali kantud. Mis tõendeid siis võib nüüd veel saada?» 
«Kaks korda,» vastas kapten Maeda aeglaselt, «olime kindlalt veendunud, et allveelaev on 
hävitatud, kuid mõlemal korral selgus, et me olime ainult õnnetu eksituse ohvrid. Viimasel korral 


maksime selle eksituse eest väga kallilt kaotades oma parima ristleja ning keiserliku laevastiku 
parima kapteni. Lein «Idzumo». ja tema komandöri pärast täidab tänaseni kogu rahva südameid, 
kuigi üldsusele ei ole teada nende hukkumise tõeline põhjus. Me ei taha enam niisuguseid vigu!» 

«Aga mõelge järele, kapten,» hüüdis Gorelov äärmises erutuses, «missugustest tõenditest võib 
praegu juttu olla! Mis võiks teid veenda allveelaeva kaheldamatus hukkumises? Ma ei suuda 
kujutleda, mis rahuldaks teid nüüd, kus.plahvatusest on möödunud juba kolm ööpäeva ja mingeid 
jälgi pole enam leida?!» 

Tema laubal pärlendasid suured higipiisad ning ta vajus kahvatuna ja täiesti jõuetuna padjale. 
«Arge erutuge nii, kallis mister Krok,» ütles kapten ilmse ärevusega. «Teie tervis on meile liiga 
kallis, et seda ohtu saata. Pealegi pole selleks, tõsiseid põhjusi. Teie mehisel kaasabil ei ole vajalikke 

tõendeid kuigi raske hankida. Kui allveelaeva tõepoolest tabas katastroof, siis uppus ta võrdlemisi 
madalaveelises ookeaniosas. Suurim sügavus ulatub seal umbes tuhande kahesaja meetrini. 
Niisugustel tingimustel. pole midagi kergemat allveelaeva leidmisest, kui te ei keeldu otsinguid 
enese peale võtmast, olles seejuures rõivastatud oma skafandrisse, mida te kasutate nii suure osavuse 
ja kindlusega. Plahvatuse koht on teile küllalt täpselt teada. Kui allveelaev hukkus, siis lebab ta 
põhjas kusagil selle koha läheduses. Me varustame teid uusimat tüüpi portatiivse ja võimsa 
elektromagnetilise metalliotsijaga ning te leiate allveelaeva lühikese ajaga. Olles ta leidnud, teete 
kindlaks, missuguses seisukorras ta on, ja näitate meile kätte tema asukoha. Seejärel veendume selles 
oma käsutuses olevate vahenditega ja võib-olla suudame ta isegi üles tõsta.» 

«Aga, kapten,» püüdis Gorelov vastu va!elda, «kuidas ma võin täpselt teada, kus nimelt toimus 
plahvatus? Ma 

määrasin selle koha ainult ligikaudu Kaljukitse pöörijoone järgi. Ühekraadine viga suurendab 
uuritavat ala tuhandete ruutkilomeetrite võrra. Kui palju aega kulub nendele otsingutele?!» 
«Kulugu kuitahes palju!» kõlas kindel vastus. «Me lahkume siit ainult sel juhul, kui leiame 
allveelaeva või jõuame järeldusele, et teda pole siin.» 
Gorelov sulges silmad ega vastanud midagi. Ta oli täielikus segaduses ning ei teadnud, mida 
vastata. Ta mõistis aga. selgesti, et allveelaeval toimunud plahvatusega pole asi kaugeltki lõpul, et 
ta on julma ja halastamatu jõu võimuses ning et temast on saanud tahtetu tööriist võõraste 
sepitsuste ja plaanide täideviimiseks. 

Mõne aja pärast ta võpatas. Tema silmis välgatas nõrk lootus ja ta tegi uue katse vastu vaielda. 
«Kapten,» ütles ta end vallanud erutusest vaevu võitu saades, «kui teie käsutuses on suurepärased 
metalliotsijad, miks te siis ei kasuta neid laevalt? Või otsingute kiirendamiseks isegi mitmelt 
laevalt?» 

Kapten raputas pead: 

«Pärast «Idzumo» kibedaid kogemusi me väldime liigset lähenemist sellele allveelaevale ja kohale, 
kus ta võiks asuda. Me väldime seda riski.» 
Gorelov lebas lõplikult nõrkenuna suletud silmadega ja surnukahvatu näoga. Kapteni väljakutsel 
kohale jooksnud doktor Sudzukil kulus oma patsiendi teadvusele toomiseks palju aega ja vaeva. 


Oma skafandris tornina laeva väikesekasvulise meeskonna hulgast esile kerkides suundus Gorelov 
iga päev varahommikul raskete, aeglaste sammudega laevatrepi poole. Iga kord saatsid teda 
kapteni vanem abi leitnant ima, major Aidzava ja veel mõned isikud laeva juhtivast koosseisust, 
osutades talle kõikvõimalikku austust ja lugupidamist. Trepi juures seisev valvur andis talle au. 
Gorelov aga sammus süngena üle deki, tundes end orjana, kes ülevaatajate piitsade all läheb 
raskele sunnitööle. Olles trepist alla laskunud, istusid Gorelov ja major Aidzava mootorkaatrile, 
mis kolme tunniga teine- 

tas neid selle päeva .töödeks ette nähtud ookeanipiirkonda. Seal pani Gorelov pähe kiivri, võttis 
kaasa metalliotsijat sisaldava väikese kasti, ronis mööda redelit vette ja laskus põhja, kus ta süütas 
kiivril oleva laterna ja uitas kümne kümnendikku käiguga viieteistkümne meetri kõrgusel põhja 
kohal, kuulatades metalliotsijat ja asjata oodates tema signaale. Läbi tuli uurida tohutu suur, mitme 
tuhande ruutkilomeetrise pindalaga piirkond,mille Gorelov oli koos kapteniga jaganud väiksemateks, 
mõnesaja-ruutkilomeetristeks sektoriteks. Ühe niisuguse sektori pidi Gorelov päeva jooksul läbi 
uurima. Ta rüüpas vee all hommikueineks termosest mõne lonksu kakaod või rammusat puljongit, 
pöördus lõunasöögiks tagasi kaatrile, sõi õhtust laeval ning kohe pärast hoolikat arstlikku läbivaatust 
läks väsinuna ja kurnatuna oma kajutisse magama. Öö jooksul pidi major Aidzava uuesti laadima 
skafandri akumulaatorid, pumpama balloonidesse hapnikku, varustama skafandri toiduga ja 
kontrollima tema mehhanisme. 

Ühetoonilise, tüütava reana möödusid päevad vahetpidamatutes otsingutes, kuid Gorelov ei 
leidnud allveelaevast mingeid jälgi. Ta hakkas juba kaotama ajamõistet. 

Kaheksateistkümnendal päeval pärast plahvatust, viieteistkümnendal augustil, nägi Gorelov 
laevale tagasi pöördudes ootamatult kapten Maedat, kes oli talle vastu tulnud ja seisis dekil 
laevatrepi juures. Kapten ootas kannatamatult, kuni Gorelov vabanes skafandrist, ning laskmata tal 
isegi puhata, palus teda endale järgneda oma kajutisse. 

Olles pannud Gorelovi tugitooli istuma, ütles kapten: «Meie raadiojaam hakkas juba eile hommikul 
püüdma, mingist tundmatust punktist lähtuvaid šifreeritud raadiosaateid. Me tegime kindlaks, et 
need saated tulevad liikumatust jaamast, mis asub meist mitte kaugemal kui viissada-kuussada 
kilomeetrit südostis. Meie hüdroplaanid uurisid päeva jooksul selles suunas tohutuid 
ookeanipiirkondi, kuid ei leidnud ühtki laeva, mis oleks võinud välja saata mingeid raadiogramme. 
Ja üldse on see ookeani osa, nagu te teate, nii kaugel tavalistest laevasõiduteedest ja nii tühi, et 
laevadega kohtumine on siin väga eba- 

tõenäoline, Kõik need asjaolud koos teie otsingute täieliku tagajärjetusega viisid mind oletusele, 
et allveelaev ei hukkunud plahvatusel, vaid sai ainult suuremaid või väiksemaid vigastusi ja kaotas 
liikumisvõime, on aga nüüd taastanud oma raadiojaama ja peab sidet baasiga, kutsudes sealt abi. 
Seepärast ma otsustasin katkestada siin ajutiselt töö ja läheneda nende raadiosaadete allikale. Seal 
jätkate oma otsinguid, kusjuures teid abistab meie allveelaevade eskaader, mille ma lähimast baasist 
kohale kutsusin. Kahe ööpäeva pärast on eskaader minu poolt maäratud kohas ja seal me kohtume 
temaga. Ma olen kindlalt veendunud, et kui minu versioon «Pioneeri» avaarii kohta, on õige, siis on 
ka tema lahinguvõime selle avaarii tagajarjel tunduvalt langenud. Seepärast võtan esele vastutuse 
riski eest, mis kahtlemata on olemas, kuid milleks ma olen valmis, et «Pioneeriga» lahingut pidada 
tingimustes, mis on meile kõige soodsamad. Kui «Pioneer» end kogub, abi saab ja täielikult oma 
lahinguvõime taastab, siis ei ole meil enam kunagi temaga võitmiseks nii soodsaid võimalusi kui 
praegu. Me peame seda s!tuatsiooni täielikult ja viivitamatult ära kasutama ning hävitama selle 
neetud allveelaeva, kuni meil on veel lootusi edule... Teie arvamus, mister Kroik?» 
Kapten Maeda tavaliselt kiretul näol peegeldusid suure erutuse jäljed. 

Kahvatu Gorelov vaikis langetatud päi. Ta tõmbas õne korra peoga üle oma niiske lauba ja ütles 
lõpuks tumeda häälega: 

«Ma ei suuda seda kujutleda, kapten . .. Ma ei usu, et allveelaev võis pärast niisugust plahvatust 
terveks jääda... Kuid teil on õigus, kapten: ettevaatus nõuab nende raadiosaadete allika 
kindlakstegemist. Teil on tingimata õigus, kapten. Nii soodne situasioon ei kordu enam. Kui 

«Pioneer» jõuab oma sihtkohta, siis saab temast Kaug-Ida merede valitseja. Ainult temast ja mitte 
kelleski teisest!» 

... Poole tunni pärast:liikus tohutu suur ristleja — igasse külge suunatud arvukate suurtükitorudega 


võimas teraskindlus — paigast ja suundus kõrgeid rohekassiniseid vahupitsilisi laineid tekitades 
mööda piiritut tühja ookeani kagusse. 

VII PEATÜKK PÄRAST PLAHVATUST 


Merehoovusi ei iseloomusta sugugi see põhiliste tunnuste püsivus, mida neile harilikult 
omistatakse. Nende laius, sügavus ja levimispiirkond muutub küllalt sageli mitmesuguste tegurite 
mõjul, nagu muutub ka nende vee temperatuur, soolsus, suund ja kiirus. Neid muutusi põhjustab 
aastaaegade vaheldumine, tuulte suund ja tugevus, atmosfääri rõhk, ajujää ning jäämägede esinemis- 
sagedus, sademete hulk ja rida teisi tegureid, mida muuseas pole alati küllaldaselt uuritud ja mis 
mõnikord on isegi tundmatud. 

Kui hoovuste niisugust sõltuvust püsivatest või perioodilistest teguritest on ammu tähele pandud 
ja suuremal või väiksemal määral uuritud, siis seda liiki juhuslikud nähtused teevad teadlastele palju 
tüli, jäädeski neile sageli mõistatuslikeks ja arusaamatuteks. 

Meie teadmised hoovustest ja üldse ookearide füüsikalisest elust on nõrgad. Eriti kehtib see 
Vaikse ookeani kohta, mis oma tohutu suuruse ja hõreda laevaliikluse tõttu on veel tänapäevani 
peaaegu täiesti uurimata. 

Selles Vaikse ookeani osas, Kaljukitse pöörijoonel, kus Nõukogude allveelaeva «Pioneer» tabas 
reeturlik löök, annavad end juba nõrgalt tunda Lõuna-ekvatoriaalhoovuse kagusse suunduvad harud. 
Poleks aga olnud midagi imestada, kui vaatleja, kel oleks olnud võime läbi näha paksudest 
veekihtidest, oleks meie poolt kirjeldataval ajal märganud seal umbes saja viiekümne meetri 
sügavuses tohutu suurt siluetti, mida hoovus kandis küllalt kiiresti edelasse. Ilmselt eksisteeris selles 
piirkonnas püsiv või teadmata põhjustel juhuslikult ilmunud veealune hoovus, mis kulges täiesti 
iseseisvalt risti Lõuna-ekvatoriaalhoovuse nõrkade pindmiste harudega. 

Esimesel hetkel oleks meie ebahariliku nägemisvõimega vaatlejale tundunud, et ta näeb enda ees 
hiiglasliku, fantastiliste mõõtmetega ja moonutatud, peaaegu puhtalt maha raiutud sabaga kašeloti 
elutuid jäänuseid. Lähemal silmitsemisel aga oleks see vaatleja pidanud tunnistama oma eksitust: 
raske oleks olnud eeldada, et on olemas lõugadeta ja metallnahaga kašelotte. Peale 

selle oleks nii terava nägemisega vaatlejal kahtlemata olnud jniisama peen ja terav kuulmine. 
Tähelepanelikult kuulatades oleks ta arvatavasti tabanud selle kašelotitaolise, näiliselt elutu keha 
sisemusest kostvaid metalli lööke vastu metalli, inimhääli, inimjalgade müdinat, masinate 
undamist... 

Ühe sõnaga - selgelt oleks olnud märgata «Pioneeri» sisemuses keeva elu tunnuseid. 

Plahvatus gaasitorude kambris toimus kell neli viis 

teist hommikul, kaks tundi enne vahikorra vahetust. Seda aega loeti allveelaeval öiseks ja kõik 
peale,vahis olijate magasid nagu tavaliselt oma kajutites. 

Plahvatus vapustas usutamatu jõuga kogu allveelaeva tema kaugeima eesmise tipuni, kergitas 
järsult tema ahtrit ja oleks ta peaaegu «üle .kaela» paisanud. Kõiki laevaruume täitis kõrvulukustav 
mürin. Kõik, mis ei olnud kõvasti kinnitatud, paiskus kohalt, kuhjus kolina ja ragina saatel 
kujuteldamatus kaoses põrandale, põrkas vastu vaheseinu ja veeres äkki saabunud pimeduses ühest 
kohast teise. Haavatute oiged, ehmatushüüded, komandosõnad, metalli krigin ning kusagilt välja 
tungivate gaaslide vile ja vingumine - kõik see segunes üldiseks väljakannatamatuks müraks. 
Inimesed lendasid vooditest välja, põrkasid vastu vaheseinu, veeresid kurdistatuna ja pimestatuna 
mööda põrandat ning paiskusid sida-sinna, ilma et neil oleks olnud jõudu ja võimalust, jalule tõusta. 

Juba plahvatusele järgneval minutil ajas laev end järsult sirgu, võttis hetkeks horisontaalse asendi, 


hakkas siis kergitatud vööriga õõtsuma ühelt küljelt teisele ning üles ja alla, nagu toibudes 
ootamatust kohkumisest ning pikkamööda rahustudes, ja jäi lõpuks paigale. Tema suurepärane 
püsikindlus pääses maksvusele isegi niisuguses ebatavalises olukorras ning tema konstruktsioon ja 
materjal pidasid vastu ka sellele erakordsele katsumusele. 

Laeva esimene hüpe, mis viis tema vööri allapoole, paiskas kapten Vorontsovi voodist välja ning 
lennutas ta magamisruumi avanenud eesriiete vahelt läbi keset kabinetti seisva ja tugevasti põranda 
külge kruvitud laua jalgade juurde. Terav valu vasakus õlas, mida ta tundis vastu lauajalga põrgates 
ei takistanud teda siiski peaaegu alateadlikult seda jalga pihku haaramast ja sellest parema käega 
tugevasti kinni hoidmast. See päästis teda edasistest hoopidest ja vigastustest, millega teda ähvardas 
laeva palavikuline õõtsumine. Hoides terve käega lauast kinni, tõusis kapten jalule ning jõudis 
libisevate ja vastu jalgu põrkavate esemete kolina ja mürina saatel pilkases pimeduses mööda jalge 
alt kaduvat, klaasikildudega kaetud põrandat edasi tungides akumulaaltorikapi 

asukohani. Kapp ei olnud seal. Kapten läks ukse juurde ja proovis seda avada, kuid uks oli oma 
õnaratesse kinni kiilutud ja pani kaua kapteni jõupingutustele vastu. Alles kogu oma jõudu kokku 
võttes õnnestus kaptenil ust veidi kõrvale nihutada ja tekkinud pilust läbi pugedes koridori pääseda. 
Õõtsumine oli juba nõrgem. Koridori põrand püsis peaaegu paigal, kuid jäi endiselt kallakuks. Käed 
ette sirutatud, ruttas kapten täielikus pimeduses juhtimiskeskuse poole, hüüdes teel valju häälega: 
«Seltsimehed!... Rahu! Laev tasakaalustus!... Kõik, kes suudavad, kohtadele!... Sisse lülitada avarii 
võrgud!...» 

Kaugel koridoris süttis lamp, mis valgustas mõningaid masinaosakonna luukidest alla laskuvaid 

inimkujusid. 

Juhtimiskeskuse uks osutus avatuks. 

Tunginud nurka, kus pidi asuma akumulaatorikapp, hingas kapten kergendatult: kapp oli kohal. 
Järgmisel hetkel süttis valgus ja kapten vaatas ringi. Tema silmade ees avanes täieliku hävingu pilt. 
Peaaegu kõik signaliatsioonilambid olid purunenud. Lülitustahvlil, ballastitsisternide ventilatsiooni 
kangil, mis oli kõveraks painunud, rippus taburet. Suur mutrivõti oli lõhkunud ühe mõõteriista 
kaitseklaasi ja tunginud mõõteriista sisemusse. Lülitustahvli klaviatuur ja mõned mõõteriistad olid 
purustatud instrumentide poolt, mis olid vitriinist välja lennanud ja lebasid nüüd lülitustahvli ees 
maas, Pea-gürokompass oli rikutud. Laua juures lebas elutuna ilmili leitnant Kravtsov, keda pooleldi 
kattis laualt langenud kaart. Tema pea alt roomas mööda, kallakut põrandat välja kitsas verenire. 

Kapten haaras ühe pilguga kogu selle õudse pildi, ärkas siis laual seisvat raadiotelefoniaparaati ja 

sööstis selle juurde. Aparaat näis olevat terve ja korras. Kas ka vastuvõtupunktid on korras? 

Kapteni hääl kõlas peaaegu kõigis laevaruumides: 

«Kuulata käsklust! Kapten on juhtimiskeskuses! Igaühel, kes märkab vee sissetungi, mulle sellest 
viivitamata raadiovõrgu kaudu ette kanda! Kui võrk on rikutud, siis isiklikult teatada! Kõigil 
teaduslikel töötajatel kannatautele abi anda! Kannatanute nimed kümne minuti pärast mulle 
teatavaks teha! Professor Lordküpanidzel, või kui 

see pole võimalik, siis Tsoil viivitamatult juhtimiskeskusse ilmuda!» 

Viieteistkümne minuti pärasl teadis kalpten juba kõik, mis puutus allveelaeva ja tema meeskonna 
olukorda. 

Laeval viibijatest olid raskesti kannatada saanud leitnant Kravtsov, tuuker Krutitski, kunstnik 
Sidler ja koristaja Stšerbina, kes olid teadvuse kaotanult juba ambulantsi toimetatud. Kergeid 
vigastusi saanud vanemleitnant Bogrov, professor Šelavin ja mehaanikuabi Romeiko jäid pärast 
esmaabi saamist jalule. 

Teadmata kadunuks oli jäänud peamehaanik Gorelov. Keegi ei suutnud taibata, kuhu ja kuidas ta 
oli kadunud. Muide, ärevus ja mure laeva seisukorra pärasrt ei lasknud kellelgi liiga palju mõelda 
sellest kummalisest kadumisest. Kõiki erutas laeva saatus. 


Juba üks tund pärast plahvatust toimus kogu allveelaeva meeskonna lühike koosolek. Kapten andis 
ülevaate olukorrast: teadmata viisil gaasitorude kambrisse tunginud gaaside plahvatus tekitas laeval 
tunduvaid purustusi, kuid ükski tema elulistest mehhanismidest ei ole lõplikult rivist välja löödud ja 
kõik vigastused on meeskonna jõududega parandatavad. Peamine aga on see, et laev on säilitanud 
ujuvuse, kuigi suure ahtridiferendiga ja ainult kindlas, saja viiekümne meetrises sügavuses, omamata 
võimalust tõusmiseks või laskumiseks. Ta on kaotanud liikumisvõime, juhitavuse ja lahinguvõime, 
on, kui võib nii öelda, kurdiks ja pimedaks jäänud ning mingi hoovus kannab teda teadmatus suunas. 
Kõiki kontroll-mõõteriistu, sidevahendeid ning automaatse signalisatsiooni ja juhtimise aparaate 
nagu vigastatud masinaidki saab parandada ja tagavaraks olevatega asendada. Ainus tõsine oht 
ähvardab käigu- ja roolidüüside poolt, millede seisukord on teadmata. Vahetult düüside naabruses 
olev gaasitorude kamber on täis vett, mis on hakanud tungima ka ahtri-elektrolüüsikambrisse. Praegu 
pole veel võimalik täpselt kindlaks teha, kuidas tungis vesi gaasitorude kambrisse: kas läbi laeva 
korpuses oleva augu või düüside kaudu. Ei või isegi kindelolla, kas düüsirõngas on üldse terve või 
rebis plahvatuse jõud ta lahti ja paiskas laevast eemale. Kõike seda on võimalik teada saada, kui on 
taastatud üldine või autonoomne juhtimisvõrk, 

mille abil saab avada väljumiskambri ust ja teostada laeva ahtriosa välist ülevaatust. 

«Kogu meeskond,» lõpetas kapten oma ettekande, peab viivitamatult asuma korra loomisele 
kõigis laevaruumides, masinate remontimisele ning seadmete ja aparaatide parandamisele ja 
asendamisele. Kõigil tuleb meeles pidada, et küsimus pole mitte ainult laeva päästmises, vaid ka 
selles, et täpselt valitsuse poolt määratud tähtajal peab ta olema oma postil Vladivostokis. Ees on 
määratu suur töö, aga kui düüsid on veel laevale jäänud, ükskõik missuguses olukorras nad ka 
oleksid, peab laev kahekümne kolmandaks augustiks, Vladivostokki jõudma ja ta jõuab sinna!» 

Tema usk, energia ja vankumatu kindlameelsus kandus üle kõigile koosolekust osavõtjaltele. 
Silmad lõid särama ja näod elustusid. üksteise järel astusid inimesed ette, kutsusid kõiki üles 
ennastsalgavalt töötama ja andsid tõotuse, et nad" on valmis ohverdama oma elu allveelaeva 
päästmiseks ja selleks, et ta jõuaks määratud tähtajaks Vladivostokki.. . 

Keskpäevaks olid kogu meeskonna ühiste jõupingutustega kõik laevaruumi'd rusudest puhastatud 
ning toiduainete, varustuse, instrumentide, materjalide, tuukritarvete ja keemiliste reaktiivide laod 
korda seatud. Olles kiiruga lõunat söönud ja erialade järgi brigaadideks jagunenud,. asuls meeskond, 
kohe kõikide võrkude taastamisele ning masinate, aparaatide ja seadmete remontimisele ja 
parandamisele. 

Kõige suurem, raskem ja vastutusrikkam töö langes osaks elektrikute brigaadile. Kogu allveelaeva 
elu — tema juhtimise, side, signalisatsiooni, valgustuse, korpuse kuumutamise, kahurite ja 
mehhanismide töö — aluseks oli elektrivool. Kõigisse tema nurkadesse ja nurgakestesse sirutus 
elektrijuhtmeie võrk. 

Tugevdatuna professor Šelaviniga ning Tsoil ja Pavlikuga, kel oli mõningaid kogemusi ja teadmisi 
praktilise elektrotehnika alal, tegi brigaad sõna otseses mõttes imet. Juba kella kahekümne neljaks 
olid vigastatud akumulaatori-sektsioonid korda seatud, purunenud akumulaatorid uutega asendatud 
ja üldine valgustusvõrk taastatud. 

Akustikud Tšižov ja Ptitsõn olid selleks ajaks jõudnud 

vöörikahuri lahti võtta, et järgmisel varahommikul seda taastama asuda. Kolmas akustik, Beljajev, 
töötas allveelaeva kõige peenemate ja õrnemate alparaatide — ultraheliprožektorite, laeva silmade ja 
kõrvade — kallal. Ultraheliprožektorid olid laiali paigutatud kogu allveelaeva välispinnale ja olid 
plahvatusest tingitud kohutava põrutuse tagajärjel kõige rohkem kannatada saanud. Õnneks pääses 
nende aparaatide juurde seestpoolt ja nad olid varustatud täieliku tagavaraosade komplektiga, nii et 
Beljajevil tuli ainult vigastatud osad uutega asendada. Ka see töö oli aga nii vaevarikas ning nõudis 


nii suurt tähelepanelikkust ja ettevaatlikkust, et tavaliselt väga rahulik Beljajev suutis vaevu 
kannatamatust tagasi hoida. Päeva lõpuks, kella kahekümne neljaks, oli ta siiski jõudnud parandada 
viis membraani ja taastada nende võrgud. Vanemradist Pletnjov ja tema abi Grebentšuk töötasid 
tugevasti kannatada saanud raadiojaamas. 

Peaaegu tööta olid jäänud mehaanikud Kozõrev ja Romeiko. Olles oma ülemast ja juhist ilma 
jäänud, seadsid nad siiski kiiresti korda balloonikambrid ning parandasid või asendasid uutega 
mõned nendes kambrites asuvad kontroll-mõõteriistad. Kõige tõsisem töö seisis neil ees gaasitorude 
kambris ja düüside juures, kuid neile ei pääsenud veel ligi ja mehaanikud ootasid erutusega mo- 
menti, millal nad saavad selle töö kallale asuda. Neid piinas ebakindlus ja kahtlus oma kogemustes 
ning teadmistes. Eriti närvitses Kozõrev, keda kapten oli määranud peamehaaniku ajutiseks 
kohusetäitjaks. Nii või teisiti, kuid õhtu eel, olles ajutiselt vabaks jäänud, ruttasid Kozõrev ja 
Romeiko appi teistele brigaadidele: esimene elektrikutele, teine tuukritele. Iga allveelaeval töötav 
spetsialist peab enam või vähem tuttav olema paari teise allveelaeval rakendamist leidva erialaga, et 
vajaduse korral asendada rivist välja langenud seltsimeest. 

Skvorešnja ja Matvejev rõõmustasid väga Romeiko üle. Nad olid jäänud kõigest kahekesi, sest 
kolmas tuuker — Krutitski — lebas ambulantsis. Tuukrid on kuulsad kui meistrid igale asjale, nad on 
osavad, taibukad ja leidlikud. Vee all töötades tuleb neil olla kord seppadeks, 

kord keevitajateks, uppunud laevade korpuste alla tunneleid rajavateks kaevuriteks, sildade ja kaide 
veealuste osade ehitajateks. Et välistöödele ei olnud veel võimalik asuda, siis oli kapten andnud oma 
tuukritele käsu üle vaadata kogu allveelaeva korpus, kõik selle osad - kiil, kaared, piimid, pillerid ja 
ühendusplaadid -, kontrollida kõiki kinnitisi, vaheseinu, uksi ja illuminaatoreid ning kõrvaldada 
märgatud vigastused ja kahjustused. Rasket ja kõige mitmekesisemat tööd oli palju ning Romeiko 
abi tuli väga õigel ajal. " 

Zooloog ja Tsoi hoolitsesid haavatute eest, kuid vabadel tundidel ühines Tsoi elektrikutega, 
zooloog aga akustikutega, kelle seas tal oli suur autoriteet. 

Südi, energiline ja reibas komissar Semin jõudis kõikjale. Ta ruttas appi igale poole, kus tema abi 
vähegi vajati, jälgis, et meeskond korralikult toituks ja puhkaks, ning võttis juba avariiolukorra 
esimesest päevast alates ainuüksi enese peale iga päev ilmuva seinalehe väljaandmise. See seinaleht 
kandis pealkirja «23. Augusti Eest!», mis võis kõrvalseisjale tunduda kummalisena, kuid ütles palju 
«Pioneeri» meeskonnaliikmete südametele. Artiklite koostamine, toimetamine, trükkimine, sei- 
nalehe kunstiline kujundamine ja kleepimine - kõik see oli komissar Semini kätetöö. Kogu 
meeskonnale jäi mõistatuseks, millal ta seda jõudis teha, kuid igal hommikul määratud tunnil 
kuuldus juhtimiskeskuse mikrofoni kaudu kõigis laevaruumides olevatest reproduktoritest tema hääl, 
mis luges.ette seinalehe järjekordses numbris ilmunud mitmesuguseid materjale. Ta tegi 
kokkuvõtteid eelmise päeva tööst, tõstis esile brigaadide ja uksikisikute saavutusi, juhtis tähelepanu 
puudustele, deklameeris päevakajalisi värsse ja avaldas sõnumeid, mis kutsusid üles võitlusele ja 
võidule... Juba seinalehe esimesest numbrist peale ootas meeskond alati kannatamatult 
hommikutundi, millal komissar alustas informatsiooniga seinalehest. 

Alati tagasihoidlik ja end vaos hoidev vanemleitnant Bogrov loobus kohe pärast plahvatust 
nendest harjumustest, mida ta endas visalt oli kultiveerinud. Lumivalge vormikuub seljast heidetud, 
särgikäised üles kääritud ja side ümber kaela, mida avarii ajal oli miski vigas- 

tanud, töötas ta reipalt vilistades ja naljatades masinate ja aparaatide juures kord ühe, kord teise 
brigaadi koosseisus - just seal, kus tema abi oli kõige vajalikum. Paari-kolme päevaga oli 
vanemleitnandist saanud sõna otseses mõttes kõikide lemmik ja brigaadid mõtlesid välja 
kõikvõimalikke ettekäändeid, et teda oma koosseisu meelitada. 

Mõned korrad päevas laskus masinaosakonda kapten, käis aeglaselt läbi kõik ruumid ja kambrid, 


jälgis tööd, kuulatas kajavaid vasaralööke, instrumentide kriuksumist ja vingumist ning elektroodide 
sisinat ja töötavatele inimestele näis, et tema rahulolev naeratus muudab heledamaks elektrilampide 
valguse. Mõnikord ei pidanud kapten selles keeva, innuka töö õhkkonnas vastu, heitis kuue seljast ja 
ühines tunniks või teiseks mingit eriti rasket tööd tegeva brigaadiga. Varjamatu kahjutundega kiskus 
ta end lõpuks sellest tööst lahti, et lõpetada ülevaatus ja jõuda veel ambulantsis viibivaid haigeid 
külastada. Ambulantsis lähenes ta kõigepeatlt voodile, kus lebas liikumatult leitnant Kravtsov, 
jääkompress laubal, ja silmitses kaua tema sumukahvatut, suletud silmadega nägu, talle just nagu 
mingit tumma küsimust esitades. Iga kord päris kapten zooloogilt tasase ihäälega, kas leitnant jääb 
ellu ja tuleb meelemärkusele. Zooloog vangutas kurvalt pead: 

«Leitnandil .on ilmselt kerge ajupõrutus. Ta vajab absoluutset rahu ja kui ei teki mingeid 
komplikatsioone, siis võib ta mõne päeva pärast meelemärkusele tulla.» 

«Aga kuidas on Krutitskiga?» küsis kapten tuukri voodi juurde astudes. 
«Tema olukord on parem,» vastas zooloog. «Ta on küll teadvuseta, kuid täna-homme tõenäoliselt 
toibub.» 
«Kas kõhuhaav paraneb?» 
«Verejooks kõhuõõnde lakkas, kuid kardan mädaniku tekkimist.» 
Sidler ja Štšerbina võtsid täna juba toitu ja nende tervis ei tekitanud mingit muret. Kapten vestles 
nendega veidi aega ja Ipöördus siis tagasi oma kajutisse. 
Olles teinud kokkuvõtte lõpetatud töödest ja remondi käigust, võttis ta laevapäeviku, ja nagu alati, 
kui talle 

see raamat kätte sattus, avas selle leheküljelt, millele leitnant Kravtsov oli saatuslikul plahvatuse ööl 
kirjutanud oma viimased märkused. 

Mida võisid tähendada need paar rida mingisugusest düüside avariist, mille likvideerimiseks 
leitnant andis Gorelovile väljumisloa? Miks andis leitnant väljumisloa tema, kapteni teadmata? Tõsi 
küll, leitnandi iseloomule on omane teatav kergemeelsus ja muretus, kuid sellest hoolimata. .. 
Väljumisloas on ära näidatud kaaluv põhjus selliseks käitumiseks. Kas asi algas tõepoolest düüside 
ummistumisest pimsi ja tuhaga, nagu sellest kõneleb väljumislubade raamatus säilinud koopia? 
Sellest võis leitnandile rääkida ainult Gorelov. Kapten avas väljumislubade raamatu ning luges 
uuesti tähelepanelikult ja süvenenult koopia iga rida, iga sõna. Kui rutakad, kõverad, lohakad, kui 
ilmselt erutust väljendavad on need valgele paberile visatud read! Kui suuresti see käekiri erineb 
leitnandi tavalisest selgest käekirjast! Mis erutas teda väljumisloa kirjutamise hetkel? Koopial 
torkavad silma tugevasti alla kriipsutatud sõnad: «Kiire! Viivitamatult düüside puhastamiseks välja 
lasta...» Võib-olla kutsus düüside ummistumine tgepoolest esile paukgaasi kogunemise ja Gorelov, 
jõudmata neid puhastada, hukkus plahvatusel?.. Hukkus kangelasena oma tööpostil . .. Kangelasena? 
.. Aga miks siis signalisaatorid ei teatanud juhtimiskeskusse gaaside kogunemisest gaasitorudes? 
Miks automaadid ise ei sulgenud gaasidele pääsu torudesse, niipea kui rõhk ületas normi? Miks 
lakkasid signalisaatorid ja automaadid üheaegselt juba enne plahvatust töötamast? See ei võinud olla 
lihtne juhus. Tähendab, keegi oli nad rikkunud: Kes siis peale Gorelovi enda võis seda tema 
vahikorra ajal teha? Järelikult oli see tema ja ta tegi seda meelega! Kutsus teadlikult esile 
plahvatuse! Tema ajas kergeuskliku leitnandi pea segi ja sundis leitnanti endale kiiresti ja 
käsuvastaselt väljumisluba andma... Vaene, eksiteele viidud leitnant. . . «Kiire!» «Viivitamatult!» 
Nii kirjutatakse, nii, võiks öelda, hüütakse ainult ootamatult ilmunud ähvardava ohu puhul, kui on 
vaja initsiatiivi, silmapilkset otsustamist, kui pole aega mõelda formaalsustest, peitu pugeda käsu 
paragrahvi taha, kutsuda abi. Ja kas leit- 

nant siis võis arvata, et teda petetakse, kas ta võis allveelaeva peamehaanikut kahtlustada reetmises?! 
Aga miks ta pärast loa väljaandmist ei kutsunud kohe kaptenit? Gorelovil kulus ju laevast 


väljumiseks vähemalt viis kuni seitse minutit. 

Ei, see ei olnud enam lihtne kergemeelsus - see oli andestamatu, kuritegelik hooletus! Kuidas 
julges Nõukogude sõjalaevastiku leitnant enesele lubada sellist distsipliinitust, sellist põhiliste 
teenistusreeglite rikkumist sõjalaeval niisugustes erakordsetes tingimustes! 

Kapten istus tugitooli, langetas pea rinnale ja vajus kauaks rasketesse, piinavatesse, mõtetesse... 
Lõpuks tõmbas ta enesele lähemale puhta paberilehe ja hakkas kirjutama päevakäsku. Päevakäsus 
tehti, komissar Seminile ülesandeks alustada otsekohe juurdlust laeval kahekümne üheksandal juulil 
kell neli viisteist toimunud plahvatuse ja teadmata kadunuks jäänud peamehaanik Gorelovi asjas; 
viivitamatult alustada meeskonna küsitlemist; plahvatusel kannatada saanud meeskonnaliikmeid 
küsitleda arsti, professor Lordkipanidze loal vastavalt nende tervenemisele; plahvatuskoht 
(gaasitorude kamber ja düüsid) üle vaadata, niipea kui asjaolud seda võimaldavad. Juurdluse käigust 
iga päev temale, kaptenile, ette kanda. 

Selsamal päeval, kui täielikult selgus remonttööde maht ja kui kapten määras päevakäsus kindlaks 
nende tööde teostamise täpse graafiku, ilmus seinalehes «23. Augusti Eest!», mida naljatades kutsuti 
ka «Komissari Hääleks», Marati väike artikkel. Elektrikute brigaadi nimel kutsus Marat akustikute 
brigaadi sotsialistlikule võistlusele, võitlusele kapteni käsu kiire täitmise ja remonttööde 
ennetähtaegse teostamise eest. Elektrikute brigaad laiendatud koosseisus võttis enesele kohustuse 
lõpetada juhtimisvõrgu ja lülitustahvli remont viiendaks augustiks kella kaheteistkümneks, avada 
väljapääs allveelaevast sama päeva kella kahekümne neljaks, taastada signalisatsioonisüsteem ja 
sidevõrk seitsmendaks augustiks kella kahekümne neljaks, seada korda automaatika kümnendaks 
augustiks kella kaheteistkümneks ja nii edasi kõigi brigaadile ülesandeks tehtud tööde kohta. üldiselt 
nähti ette ka.pteni poolt määratud täht- 

aegadega võrreldes umbes kahekümneprotsendine aja kokkurhoid. 

Järgmisel päeval teatas seinaleht kõigile, et akustikute brigaad koos osaliselt selle- koosseisu 
lülitunud professor Lordkipanidzega võtab elektrikute väljakutse vastu ning uue, enda koostatud 
graafiku kohaselt lõpetab oma tööd kahekümne viie protsendi võrra ettenähtust kiiremini. Samas 
teatas seinaleht, et tuukrid tervitavad elektrikute algatust ja sõlmivad sotsialistliku võistluse lepingu 
radistidega. . 

Laevaruurnide atmosfäär muutus sõna otseses mõttes tuliseks. Töö näis omandavat 
vahetpidamatu, raevuka rünnaku iseloomu. Lõunavaheaega lühendati neljakümne minutini ning 
hommiku- ja õhtueinet söödi peaaegu püstijalu. Kokkuvõtteid võistlejate tööst kuulati pingelise 
erutusega nagu telegmmme lahinguväljalt, sõjarindelt. Ja iga kord sööstsid nii võitjad kui võidetud 
hurraahüüete ja komissar Semini poolt mikrofoni ees võitjate auks mängima pandud grammofonilt 
kostvate tušihelide saatel veel innukamalt uue töö kallale. 

Viiendal augustil, viis minutit enne tähtaega, kogunesid väljumiskambri veel suletud ukse juurde 
peaaegu kogu meeskonna saatel kapten Vorontsov, vanemleitnant Bogrov, peamehaaniku 
kohusetäitja Kozõrev ning tuukrid Skvorešnja ja Matvejev. Kõik olid erutatud ja kahvatud; valitsas 
täielik vaikus. Ees seisis laeva esimene välisülevaatus, lahendust ootas kõige tähtsam, kõige 
piinavam küsimus: missuguses seisukorras on laeva ahter? Kas düüsid on terveks jäänud? Kas 
«Pioneer» hakkab uuesti liikuma või jääb ta halvatuks ja on määratud surmavale liikumatusele, oma 
täisverelise elu ja organismi jõudude hävimisele? 

Täpselt kell kakskümmend neli ha.kkasid peaelektrik Kornejevi poolt juhtimiskeskusest 
reguleeritavad nähtamatud elektriajamid aeglaselt kõrvale nihutama rasket metallust. See saavutus 
võeti vastu ilma tavaliste tervitus-hüüeteta, endises pingelises, ärevas vaikuses. Keegi ei teinud 
häält... 

Heledasti valgustatud väljumiskamber avanes, viis inimest astusid sisse ja hakkasid kiiruga 
väljumiseks valmistuma. Veerand tundi hiljem sulgus uks, kuuldus 

torudes voolava vee vulinat ja loksumist, seejärel langes alla väljumisplatvorm ja viis metalli 
rõivastatud inimkuju sööstsid öisesse veealusesse pimedusse, valgustades seda oma kiivritel süttinud 
eredate laternatega. 

Kannatamatusest põlev Skvorešnja sööstis kõiki alluvusreegleid unustades ülepeakaela teistest ette 
ja kohe mürises kõikide kiivrite all tema võidutsev, kõrvulukustav bass: 

«Hurraa! ... Elagu meie «Pioneer»!... Kõik düüsid on peaaegu kohal.» 

Kapteni j a tema kaaslaste silmade ees avanes hämmastav pilt. 

Tohutu suur, kahemeetrise läbimõõduga massiivne valatud metallrõngas, mis tavaliselt ümbritses 
laeva ahtri tagumist osa ja meenutas tohutu suurt kübarat, mille ääris ja põhi olid üle külvatud 
arvukate düüsiavadega, oli nüüd kohalt rebitud ja kaugele tahapoole paisatud ning rippus veel ainult 
alumise äärega nagu uksehingepidi ahtri küljes. Kübara sisemusest ulatusid tihedate harjastena välja 
murdunud mustade torude teravad hambad; paljastunud ahtriosas haigutas allveelaeva gaasitorude 
kambrisse viiv avaus... 

«Noh, Nikolai Borissovitš,» pöördus vanemleitnant elavalt kapteni poole, «me võime end selle 
päästva leiu puhul õnnitleda. Düüsid on olemas - järelikult on kõik korras.» 

«Ma ei julgenud niisugust õnne loota,» vastas kapten pärast lühikest vaikust. «Nagu koorem 
langes õlgadelt . .. Kogu küsimus on nüüd selles, kuidas rõngas kohale asetada.» 

«Termiidi ja elektrivintsi abil, seltsimees komandör,» ütles Kozõrev. 

«Hn.. .. Või nii!» Kapten vaatas tähelepanelikult Kozõrevile otsa. «Lihtsalt võtate kätte ja teete 
selle töö möödaminnes ära?» 

«Püstitame ahtri ümber liikumatute platvormidega tellingud, seltsimees komandör,» vastas 
Kozõrev kiiresti. 

«Õigus,» toetas vanemleitnant. 

Kozõrev ja Matvejev ronisid laeva korpusele ning uurisid hoolikalt ahtri ja rõnga sisepinna 
seisukorda. 

«Noh, kuidas seal lood on, seltsimees Kozõrev?» küsis kapten. 

«Suurepärased, seltsimees komandör!» vastas uus peamehaanik reipalt. «Ahtri äär on sile, mitte 
rebenenud. Ja pind on peaaegu puhas, nagu noaga lõigatud! Puhastamist tuleb vähe.» 

«Juba homme hommikul asume tööle,» ütles kapten. «Aleksandr Leonidovitš, palun võtke nende 
tööde juhatamine enese peale.» 

«Kuulen, Nikolai Borissovitš!» 
«Nüüd aga tagasi laeva!» andis kapten käsu. «Ja kiiresti! Me viime meeskonnale rõõmusõnumi ega 
tohi teda liiga kaua oodata lasta.» 

Rõõm oli tõepoolest erakordne. Kuigi meeskond oleks pidanud juba ammu magama, ei lasknud 
kõiki valdav erutus kellelgi kohe voodisse heita ja uinuda. 

Lõpuks tegi väsimus siiski oma töö ja varsti valitses allveelaeval unevaikus. Ainult ülelaevalises 
vahis olev Skvorešnja hoidis end vaevaga ärkvel, ümisedes enda ette oma ukraina lemmiklaulu «Lai 
Dnepr»... Saabus hetk, kus ka see tasane ümin äkki vaikib ja Skvorešnja tukastas üheks-kaheks 
minutiks püstijalu uksepiidale nõjatudes. Just nende lühikeste minutite vältel aga võpatas allveelaev 
kerge, tasase tõuke miõjul vaevumärgatavalt ja rahunes kohe jälle. Laevaruumides ja kajutites 


valitses endine mitte millestki häiritud unine vaikus. Skvorešnja virgus, ohkas ja jätkas tasase 
lauluümina saatel oma rasket, mõõdukat sammumist, ilma et ta oleks midagi märganud. .. 


VIII PEATÜKK SAARE JALAMIL 


Palju aastaid tagasi, XIX sajandi lõpul, avastas doktor Hans Goldschmidt keemilise reaktsiooni, 
millele anti hiljem tema nimi. Goldsdhmidti reaktsiooni olemus seisab selles, et kui segada 
raudoksüüdi (tagi, roostepulbrit või muud selletaolist) pulbrilise alumiiniumiga ja saadud segu 
süüdata, siis võtab alumiinium põlemisprotsessi käigus raudoksüüdilt ära hapniku, redtitseerides 
raud- 

oksüüdist puhta raua, ise aga oksüdeerudes; sieejuures vabanev soojusenergia sulatab raua ja tekkiv 
alumiiniumoksüüd kerkib šlakina selle pinnale. 

Raudoksüüdi ja alumiiniumipulbri segu nimetatakse termiidiks ja sellest ajast peale, kui 
Goldschmidti reaktsioon sai tuntuks, kasutati seda kaua aega ainult mõningate lihtsate ferrosulamite 
saamiseks ning eriti rööbaste keevitamiseks. 

Nelikümmend aastat kasutati termütreaktsiooni nii piiratult ja primitiivselt laboratooriumides ning 
metallurgilises praktikas, kuni nõukogude füüsikud lõpuks avastasid kõik selles reaktsioonis 
peituvad ülirikkalikud võimalused. Selgus, et mistahes metalli oksüüdi saab erilisi abivahendeid 
tarvitamata redutseerida igasuguses anumas, näiteks lihtsas tiiglis, kui selleks ainult kasutada 
teatavaid kindlaid elemente (alumiiniumi, liitiumi, naatriumi, räni). 

Eriti tähelepanuväärsed on termniitreaktsiooni puhul tekkivad kõrged temperatuurid. Juba raua 
redutseerimisel alumiiniumiga saadi tohutu kõrge, 3500-kraadine temperatuur, mille juures sulasid 
kõik tol ajal tuntud metallid. Volframi ja alumiiniumi vahelise reaktsiooni puhul aga tõuseb 
temperatuur 7500 kraadini, mis ületab Päikese pinna temperatuuri (6000kraadi), ja reaktsioon kulgeb 
nii intensiivselt, et volfram aurustub. 

Selleks ajaks, kui Krepin konstrueeris oma allveelaeva, olid nõukogude teadlased juba jõudnud nii 
kaugele, et termiitreaktsioon võis toimuda isegi vee all niisama häireteta, nagu seal kasutatakse 
metallide autogeenset keevitamist ja lõikamist, kuid palju lihtsamalt, kindlamalt ja ohutumalt. 

Termiitreaktsiooni otsustaski Kozõrev appi võtta, et paigutada kohale düüsirõngas, mis oli 
valmistatud nii raskesti sulavast sulamist, et veealustes tingimustes oleks olnud, täiesti võimatu teda 
mingite teiste vahenditega kuumutada ja töödelda. 

Kui kuuenda augusti varahammikul Romeiko, Skvorešnja ja Matvejev valmistasid 
väljumiskambris ette torusid, trosise, metallplaate ja teisi materjale, mis olid vajalikud tellingute ja 
platvormide püstitamiseks laeva ahtriosa ümber, oli Kozõrev koos kapteniga juba lõpeta- 

nud kõik arvutused ning koostanud düüsirõnga kohaleasetamise tööde plaani. Väljumiskambrisse 
laskudes leidis Kozõrev sealt eest juba skafandritesse rõivastunud ning väljumisvalmis tuukrid ja 
mehaanikud. Kozõrev rõivastus kiiresti ka ise ja vajutas seinalolevale nupule, signaliseerides sellega 
juhtimiskeskusse, et kambri võib veega täita. Mõne minuti pärast oli kamber vett täis ja kuuldus 
platvormi langetama asunud trosside raginat. Olles aga oma ülemise äärega vaevalt pool meetrit 
laeva korpusest eemaldunud, peatus platvorm ja ragin lakkas. 

«Mis põrgutemp seesiis nüüd on?» pahandas Skvorešnja kärsituna jalalt jalale tammudes ja ülil 
avanenud kitsast pilu silmitsedes. «Oh neid elektrkuid küll! Tegid ja tegid, jaga valmits ei teinud 
midagi. Kah töömehed!» 

«Platvorm ei lange alla!» teatas Kozõrev juhtimiskeskusse. «Milles on asi, seltsimees kapten?» 

«Ei taipa,» vastas kapten imestunud häälega. «Eile me ju käisime väljas ja siis oli platvorm korras. 

Praegu on mul siin lülitustahvlil ka punane signaal. Kohe annan elektrikutele käsu kõiki ajarneid 


kontrollida. Oodake veidi.» 

«Niikaua kui Marat roomab mööda seinaääri ja kontrollib võrku, võiksime meie siin ringi 
vaadata,» tegi Skvorešnja ettepaneku, «võib-olla on langetustrossid kinni jäänud.» 

«Aga kuidas me üles saame, Andrei Vassiljevitš?» küsis Matvejev ülal avanenud pilu silmitsedes. 
«Sinna on ju kolm meetrit!» 

«Veidrik! Üles saame ükskõik missuguse toru abil, mis me sellest hunnikust võtame. Või veel 
parem - roni mulle õlgadele.» . 
«Just nii - õlgadele!» 
Skvorešnja võimsatel õlgadel tundis Matvejev end vabalt ja kindlalt nagu treppredeli platvormil. Ta 
vaatas kiiresti üle kambri lae all oleva ploki, millele olid korrapäraselt keritud trossikeerud, 
kontrollis trossi väljumisava, pistis siis pea platvormi ülemise ääre ja korpuse !ahelisest pilust välja 
ning kontrollis trossi ja platvormi uhenduskohta. 


383 


«Siin on kõik korras, Andrei Vassiljevitš,» teatas ta Skvorešnjale ja pööras end tema õlgadel. «Pea 
kinni! Pea kinni! . ..» hüüdis ta äkki. «Noh, Andrei Vassiljevitš, tõsta kõrgemale! Jalgadest! Veel 
kõrgemale!... Ohoo! Mis see on?! Vaat kus tükk!» 

Tavaliselt rahulik, tasakaalukas ja napisõnaline Matvejev oli, nüüd veidi erutatud. Ta sirutas end 
poolest kehast saadik üle platvormi ääre, kummardus allapoole ja liigutas oma laternat igasse külge, 
pingutades end kogu jõust ja püüdes käega midagi tabada. 

«Mis seal siis on?» hüüdis Skvorešnja, suutmata kauem vastu pidada. 

«Oleks nagu maa, Andrei Vassiljevitš,» vastas Matvejev Skvorešnja õlult kergelt maha hüpates. 
«Võin isegi kindlalt öelda, et maa. Kalju. . . kõige ehtsam kalju! Ta toetab altpoolt platvormi ega lase 
sellel alla langeda. Laev on küljega vastu kaljut surutud.» 

See avastus tekitas sensatsiooni. Kapten andis Matvejevile käsu tungida pilu kaudu välja ning 
kalju üle vaadata. Matvejev pöördus kiiresti tagasi ja kandis ette, et kalju, mille vastu hoovus on 
surunud «Pioneeri», moodustab osa ulatuslikust veealusest mäenõlvast, mis sirutub kaugele igasse 
külge ja tõuseb arvatavasti veepinnani või isegi üle selle. Kapteni käsu kohaselt Matvejev liiga 
kõrgele ei ujunud. Vastavalt kapteni korraldusele tungisid seejärel Skvorešnja ning kümme 
meeskonnaliiget Matvejevi poolt kasutatud teed mööda laevast välja. Nad võtsid kaasa mõned kerad 
peenikest painduvat trassi, tegid sellest neli tohutu suurt silmust, paigutasid kolm neist laeva vööri 
ümber ja kinnitasid neljanda abil laeva ahtri tugevasti kalju külge. Siis haarasid nad vööri ümber 
olevate silmuste otstest kinni, pöördusid näoga avamere poole ja panid Skvorešnja komando järgi 
üheaegselt kümne kümnendiku käiguga tööle oma propellerid. Viissada hobujõudu pöörasid all- 
veelaeva viieteistkümne minutiga kaljust eemale ning paigutasid ta vööriga ookeani poole ja ahtriga 
veealuse mäe suunas. Et hoovus ei viiks teda paigast ära ega suruks teda uuesti vastu kaljut, lasti ühe 
vöörisilmuse otsad põhja ning kinnitati seal suure kaljurahnu ümber. 

«Pioneer» seisis nüüd kindlalt ankrus. 
«Düüsibrigaad» ettenähtud koosseisus alustas laeva ahtris viivitamatult tööd. 

Kapten kutsus samal ajal enda juurde juhtimiskeskusse Šelavini ja tegi talle ülesandeks põhjalikult 
tutvuda veealuse mäega. 

«Meil ei ole veel võimalust määrata oma asukoha koordinaate,» ütles kapten. «ükski meie 
infrapunastest lokaatoritest ei ole praegu töökorras. Võib aga olla, et mäe lähem uurimine aitab just 
teil, kogenud okeanograafil, kindlaks teha, mis mägi see on, kus ta asub ja kas ta pole aluseks 
mõnele leetseljakule, laialdasele madalikule, korallirifile või atollile. Atollid võivad olla asustatud, 


meie tingimustes aga oleks see väga suur ebameeldivus. Ettevaatus ei tee paha... Öö saabumisel 
tõuske pinnale ja vaadake, kas pole märgata tulesid, laevade liikumist või pärismaalaste kanuusid. 
Kui peate vajalikuks, võtke keegi meeskonnast kaasa. . .» 

«Ei, ei, Nikolai Borissovitš, milleks praegu inimesi tööst eemale kiskuda! Ma saan üksigi väga 
hästi hakkama, aga kui te lubate, siis ma võtaksin Pavliku kaasa. Tema pole siin nii hädavajalik ja 
talle oleks see ka huvitav ja kasulik. . .» 

Kapten nõustus. Pavlik oli selle «väljasõidu» üle ütlemata rõõmus: ta ei olnud enam ammu vee all 
ringi hulkuda saanud, uued kohad aga tõotasid ausi muljeid, uusi avastusi ja uusi rõõme. 

Ääreni täidetud vedela hapniku padrunitega, laetud akumulaatoritega, toidu ja veega termostes 
ning luuregeoloogide ja allveeküttide täies varustuses laskusid Šelavin ja Pavlik täpselt kell viisteist 
väljumisplatvormilt mäenõlvale ja suundusid jalgsi mööda põhja lõuna poole. Minna oli raske. Nõlv 
oli üsna järsk ja tihedasti üle külvatud kaljurahnudega, jalad aga vajusid mudasse ja takerdusid 
vetikatesse. Lihtsam oleks olnud propellerite abil kõige aeglasema käiguga piki nõlva edasi ujuda, 
kuid Šelavin loobus sellest teadlikult, seletades Pavlikule, et on tingimata tarvis uurida mäe 
geoloogilist struktuuri, geoloogia aga avaldab oma saladusi ainult jalakäijale, mitte lenduriie, kuigi 
see lendur lendaks vee all. 

Teel kohati palju kalu. Pavlik nimetas neid eksimatult, kutsudes okeanograafilt esile heakskiitva 
pomina. 

Pärast veerandtunnist käiku peatus Pavlik järsku, kummardus ja tõmbas midagi mudast välja. 
«Mis see on?» küsis ta oma leidu Šelavini poole sirutades. 

Tema käes oli rohmakas ja primitiivne, kuid täiesti selgelt kujundatud, tuhmilt helkiva musta 
teraga kõver nuga. Olles sellele vaevu pilgu heitnud, hüüatas Šelavin imestunult: . 

«Obsidiaanist nuga! Nuga puhtast vulkaanilisest klaasist! Asi läheb väga huvitavaks! 
Absoluutselt!... Tule, Pavlik, kaevame siin veel.» 
Minuti pärast tõmbas Šelavin võidukalt mudast välja veel ühe leiu. 

«Ongi nii!» ütles ta leidu silmitsedes rõõmsalt. «Obsidiaanist odaots. . . Suurepärane! 
Absoluutselt! ... Kaeva, kaeva, Pavlik!» 

Rohkem nad siiski midagi ei leidnud.. 

Pärast lühikest puhkust mindi edasi. Šelavin oli ajutiseks kaotanud oma tavalise sõnaohtruse ja 
kõndis kaua mõtlikult vaikides ning ainult harva Pavlikule meeldetuletades: 

«Vaata jalgade ette! Vaata hoolega! Ära jäta midagi kahe silma vahele. . .» 

Langetatud päi, vaikivana ja mõttesse vajununa jätkas ta seejärel jälle edasiliikumist, pomisedes 
vahetevahel midagi arusaamatut ja põrgates vastu kaljusid. Poole tunni pärast peatus Šelavin äkki 
suure lameda kalju ees. Ta tõstis silmad, tardus hetkeks paigale ja hüüdis siis vaimustusega: 
«Lootsik! Pärismaalaste kanuu! .. .» 

Ootamatu osavuse ja kiirusega hüppas ta kaljule. 

Nagu basaldist pjedestaalil lebas tema ees peaaegu parrasteni mudasse mattunud pikk, 
iseloomulikult ülespoole painutatud ninaga paat, mida kaunistasid keerukad, fantastilised 
nikerdused. 

«Siia, Pavlik!» hüüdis Šelavin kannatamatult. «Võta labidas ja puhasta!» 

Mudapilvedest ümbritsetuna töötasid nad palavikuliselt umbes veerand tundi, ja kui muda settis ning 
vesi oman- 

das endise läbipaistvuse, oli nende ees katkise põhjaga piroog, mis sisaldas suure kuhja pehkinud 


kalavõrkude jäänuseid. Selles kuhjas sorides tõmbas kord Šelavin, kord Pavlik rõõmuhüüete saatel 
välja üha uusi leide: inimese pealuu, inimese- ja linnupeadega puidust kujukoesi, luust kalaõngi ja 
mingisuguseid ühe kuni kahe meetri pikkusi punakaid puittahvleid, mis olid tihedalt kaetud 
arusaamatute märkide põimikuga. 

Juba esimene tahvel avaldas Šelavinile vapustavat mõju. Ta surus oma kiivri peaaegu vastu 
tahvlit, vaatas mõne hetke hullumeelsete, koobastest välja kippuvate silmadega pikki märkide ridu ja 
hakkas siis äkki ühel kohal karglema, hüüdes: 

«Kohau!. .. Kohau rongo-rongo... Need on nemad! 
Need on nemad! Rapanuilaste kohau rongo-rongo! .. .» 

Hämmastusest tardunud Pavlik vaatas avasui seda pilti, mis meenutas ürginimese tantsu mingite 
arusaamatute nõiasõnade saatel. 

«Lubage küsida, noormees, kas te taipate, mida see tähendab? Ei-ei! Te ei taipa, mida see 
tähendab!... See. .. See...» 

«Ja mida see siis õieti tähendab?» küsis Pavlik toibudes. 

Šelavin aga jäi äkki vait, mõtles veidi aega pingeliielt ja pomises siis: 

«Mida see tähendab? Hm, hm... Ootame natuke. Tuleb veenduda. Tuleb kontrollida. Me leiame 
veel... Ma olen kindel, et me leiame ahusid ja. ..ja... Lähme! Lähme ruttu edasi! . .. Pane kõik 
lootsikusse! Tagasiteel võtame kaasa.:. 

Šelavin peaaegu jooksis, nii et Pavlik jõudis temaga vaevalt sammu pidada. Nii liikusid nad veel 
umbes pool tundi edasi. Lõpuks, kui Pavlik juba tundis, et tema jõud on lõpukorral, peatus Šelavin 
järsku. 

Paari meetri kõrguse seinana kerkis nende ees risti mäenõlvaga viiekümne-kuuekümne meetri 
pikkune, tohutu suurtest plaatidest laotud terrass. Ei Šelavin ega Pavlik aga vaadanud seda terrassi. 
Täielikus vaikuses, pead selga heidetud, seisid nad nagu võlutuna, pööramata silmi mitmelt 
hiiglaslkult raidkujult, mis kerkisid tummas, sünges ja ähvardavas rahus viieteistkümne 

«E-ei, Ivan Stepanovitš,» vastas Pavlik, tundes juba teatavat piinlikkust. «Waihut ma ka ei tea.» 
«Ei saa aru. Absoluutselt ei saa aru, mida teile küll õpetati nendes paljukiidetud gümnaasiumides 
või.. kuidas neid seal nimetataksegi... kolledžites!» 

«Püha Patricki kolledžis, Tvan Stepanovitš, Ouebec'is.» 

«Mitte püha Patric'ki kolledžis,» pahvatas okeanograaf, «vaid püha harimatuse kolledžis!... Just! 
Püha harimatuse kolledžis! Mitte midagi teada ja isegi mitte midagi kuulnud olla Rapanui ehk 
Waihu ehk Lihavõtte saarest! See on lihtsalt hirmus!» 

«Lihavõtte? Lihavõtte saar?» võpatas Pavlik. «Mul tuleb midagi meelde... Jah, jah, mul tuleb 
meelde... See on tilluke saareke Vaikses ookeanis. Selle avastas Davis tuhande kuuesaja 
kaheksakümne seitsmendal aastal ja siis admiral Roggeveen tuhande seitsmesaja kahekümne teisel 
aastal. Ja saart asustasid sel ajal paganad, ebajumalakummardajad, aga hiljem sõitsid sinna mingi- 
sugused mungad ja pöörasid nad ristiusku. See ongi kõik, mis kolledži geograafiaõpetaja meile 
jutustas Lihavõtte saarest.» 

«Idioot, kelle ülesandeks oli muuta lapsi samasugusteks idiootideks nagu ta isel Küll an hea, Pavlik, 
et sa pääsesid sellest võhikute, juhmardite ja silmakirjateenrite vabrikust! Nüüd astud nõukagude 
kooli ja sinu ees avaneb kogu' maailm kõiges oma ilus ja tões! Sulle ju ei räägitud kolledžis selle 
tähelepanuväärse saare kohta kõige huvitavamat! See tilluke saareke, mille võib ühe tunniga otsast 
otsani läbi käia, see piiritusse ookeani eksinud üksildane maalapike, mida eraldab neli tuhat 
kilameetrit Lõuna-Ameerikast ja umbes niisama suur kaugus lähimatest Palüneesia saartest kujutab 
endast tõelist teaduslike mõistatuste ja saladuste põimikut! Mõtle ainult, Pavlik: kogu Palüneesiast, 
kõigist tema arvututest saartest ainuüksi siin, kõigist polüneesia hõimudest ainult Rapanuid asustaval 


väikesel rahvakesel arenes ja õitses kirjaoskus! Kirjutati nendele samadele kohau rongo-rangodele - 
pikkadele punakaspruunidele puittahvlitele, mida me äsja leidsime kanuust ja haidsime käes! Veel 
enaml Need muistsete rapanuilaste kirjamär- 

kidega kaetud tahvlid on tänapäevani läbi lugemata ja nende saladust ei ole veel lahendanud ükski 
tsiviseeritud maailma teadlane.» 

Šelavin jäi vait ja rüüpas termosest mõne lonksu kakaod. 

«Aga need terrassid ehk ahud, pärismaalased neid nimetavad! Ja need ebatavalised raidkujud!» 
jätkas ta pärast lühikest vaheaega. «Kuidas suutis neid hiigelkujusid püstitada kõige madalamal 
kultuuritasemel olev väike rahvake? Mõned neist kuju 
dest on ju kuni kahekümne kolme meetri kõrgused, õlgadest kahe-kolme meetri laiused, kannavad 
peas kahemeetrise läbimõõduga kiviturbaneid ja kaaluvad kuni kaks tuhat tsentnerit! Seejueres 
loendati esimeste eurooplaste saarele ilmumisel ahusid vähemalt kakssada kuuskümmend, 
raidkujusid aga üle viiesaja ja kõik nad on oma vihaste, ähvardavate nägudega. ookeani poole 
pööratud. 

Kas pole selge, et seda tohutut, võiks öelda titaanlikku tööd suutis teha ainult mingi teine, palju 
suurem, kultuursem ja arenenum rahvas! 

Kõikide nende möistatuste lahendamiseks püstitasid mõned teadlased oletuse, et see saar oli 
kauges minevikus palju suurem ja teda asustas arvukas rahvas, kelle kultuur oli küllalt kõrge — 
palju kõrgem kui sel haletsusväärsel rahvakesel, keda leidsid saarelt esimesed eurooplased. Kord 
saabus aeg, kus muistsed rapanuilased hakkasid märkama, et nende saar vajub aeglaselt, kuid 
järjekindlalt merre. Arevusest ja ebamäärasest hirmust aetuna pöördusid nad oma jumalate poole, 
otsides neilt kaitset ähvardavate loodusjõudude vastu. Nad hakkasid mererannale ehitama tohutu 
suuri terrasse ning püstitama neile valvuritena ja kodumaa kaitsjatena arvukaid ebajumalakujusid. 
Ookean aga jätkas lakkamatut pealetungi ja asjata puurisid kivijumalad temasse oma viha- 
seid, ähvardavaid pilke. Inimesed ei kaotanud siiski lootust. Palavikuliselt jätkasid nad tööd: raiusid 
välja uusi kujusid, ehitasid uusi ahusid ja püstitasid neile üha uute ridadena oma valvureid ja 
kaitsjaid. Nii kestis see arvatavasti paljusid aastakümneid. Võib-olla veendus rahvas aja jooksul oma 
lootuste asjatuses ja oma jumalate võimetuses,. võimalik ka, et põhjuseks oli 

ookeani äkiline pealetung maavärisemise tagajärjel, kuid lõpuks sattus saare elanikkond paanikasse, 
heitis kõrvale kõik tööd, haaras kaasa kogu oma varanduse ja ruttas kanuudesse, et otsida pääsmist 
mõnelt teiselt saarelt. Niisuguseid ühel või teisel põhjusel saarelt saarele kolimisi üle tohutute 
ookeaniavaruste on Polüneesia ajaloos esinenud küllalt sagedasti. 

Mõned teadlased arvavad, et Rapanui saare praegused elanikud ei ole tema esialgse elanikkonna 
jäänused, vaid sisserändajad, kel oli julgust saarele asuda pärast seda, kui saar lakkas vajumast või 
hakkas vajuma aeglasemalt, mitte enam nii märgatavalt. See aga, et me avastasime täna suure 
veealuse ahu sellele püstitatud raidkujudega, peaks lõplikult tõestama Saare vajumise teooria 
ÕILSUSE...» 

Šelavin jäi vait, imedes mõtlikult kakaod. Pavlik, kes oli kogu aeg kuulanud okeanograafi jutustust 
nagu muinasjuttu, vaikis samuti. Lõpuks ta küsis: 

«Aga kuidas neil uustulnukatel saarel läks?» 

«On võimalik, et küllalt kaua aega - seni, kuni neile ei pööranud tähelepanu euroopa «tsivilisaatorid» 
- elasid nad enda seisukohast võrdlemisi hästi. Siis ilmusid saarele haigused ja elanikke haaras iha 
viina, tubaka, euroopaliku tühja-tähja ning nõndanimetatud kultuuri järele. Kõige raskema löögi aga 


andis saarele peruu orjakauplejate kallaletung tuhande kaheksasaja kuuekümne teisel aastal. Pärast 
usutamatuid julmusi, tapmisi ja röövimisi vangistasid need suurema osa saare elanikkonnast - viis 
tuhat inimest - ja vedasid nad LõunaAmeerika ranniku lähedal asuvatele Chincha saartele, et nad 
seal kaevaksid ja laadiksid laevadele guaanot - linnusõnnikut, mida nendel saartel leidus tohutute 
lademetena ja mida sealt veeti väetisainena Euroopasse. 

Tõsi küll, mõned neist õnnetutest vabastati hiljem, kuid kodusaarele tagasi pöördudes tõid nad 
endaga kaasa rõuged, mis tegid elanikkonna hulgas suurt hävitustööd. Sellest ajast peale algas 
saarerahva järk-järguline väljasuremine ja juba tuhande kaheksasaja kaheksakümne kuuendal aastal 
oli saarel kõigest sada viiskümmend elanikku. Viimasel ajal on nende arv veidi suurenenud ja 
jõudnud kahesaja viiekümneni, kuid kapita- 

lismi, julma ekspluatatsiooni, joomise, haiguste ja lootusetu viletsuse tingimustes võib vaevalt loota 
selle rahva uuestisündi. .. Jaa-a!... See pole see, mis meil, Pavlik! ... Kui palju niisuguseid 
väikerahvaid, keda tsaarid, nende ametnikud ja kapitalistlikud kiskjad olid viinud väljasuremiseni, 
sündis meil Nõukogude Liidus uuesti pärast tuhande üheksasaja seitsmeteistkümnenda aasta Suurt 
Sotsialistlikku Oktoobrirevolutsiooni! Nii on lood, noormees! ... Veel palju teisigi teaduslikke 
saladusi varjab endas see väike, peaaegu tühi saareke. Kõike ei jõua korraga jutustada, Pavlik, ja 
meil on juba aeg tagasi pöörjuda. Pean täiesti tarbetuks jätkata nende veealuste nõlvade uurimist: 
see, mida kapten tahtis teada, on mulle juba täiesti selge. Ja see on peaasi! Noh, teele, noormees, 
Ouebec'i püha Patricki kolledži ustav kasvandik!» 

«Ma tahaksin seda võimalikult kiiresti unustada,» ütles Pavlik vaikselt, «aga te tuletate mulle 
kogu aeg meelde. . .» 

«Aa-a! . .. Hm... Hm... Jah, etteheide on õigustatud. .. Anna vanamehele andeks. Enam ei tee. » 

Šelavin sirutas heasüdamlikult naeratades välja oma metalse käe ning Pavlik surus seda lõbusalt 
ja meelsasti. 

Olles võtnud kaasa suured kuhjad kalavõrke ning riputangd endale lehvikukujuliselt selga 
rapanuilaste pühad. tahvlid ja muud trofeed, suundusid Šelavin ja Pavlik allveelaeva poole. 

Kui nad kaks tundi hiljem ilmusid selliselt allveelaeva kõrvale, prožektorist eredasti valgustatud 
ruumi, võtsid neid vastu imestushüüded, mis järgmisel hetkel asendusid naeru ja naljatustega. 

Juba väljumisplatvormil nägid nad skafandrisse rõivastunud kaptenit, kelle esimene küsimus 
Šelavinile oli: 

«Kus me asume, Ivan Stepanovitš?» 

«Rapanui saare jalamil.» 

Kapten kortsutas kulme. 

IX PEATÜKK RAPANUI SAARE SALADUS 


Prožektoritest eredasti valgustatuna seisis «Pioneer» oma ebatavalistes terastrossidest rakmetes 
saare jalamil. 

Risti ja põiki trossidesse põimituna näis ta olevat saare ette rakendatud, et seda esimese signaali 
järgi veealustesse avarustesse vedada. Tema selja vööripoolses osas asuvale kühmule oli kindlalt 
kinnitatud elektrivints läbipaistvasse metallkesta suletud mootoriga ja mootorist kahele poole välja 
ulatuva võlliga. Elektrivintsi käikulaskmisel pidid sellele võilile mähkuma düüsirõngast tema 
endisse asukohta vedavad jämedad trossid. Enne seda aga tuli termiidi abi! pehmendada düüsirõnga 


alumine osa, mis hoidis teda kinni. 

Juba kaks ööpäeva põles termiit düüsirõnga all, kuid metall ei allunud kuumuse toimele. Nõutu 
Kozõrev ei teadnud, millega - seletada madalat - kõigest umbes kahetuhande kraadist - temperatuuri, 
mida andis termiitreaktsioon. Asi ei edenenud ja see erutas äärmiselt nii kaptenit kui ka kogu 
meeskonda. Kozõrev hankis allveelaeva suurepärasest laboratooriumist kõige mitmekesisemaid 
materjale ning lisas neid üha uutes kombinatsioonides termiitidele, mis olid spetsiaalselt valmistatud 
tööks vee all ja arendasid tavalistes tingimustes ka kõige kuumusekindlama metalli sulatamiseks 
piisavat temperatuuri. Alles kolmandal päeval, kümnendal augustil, õnnestus Kozõrevil pärast 
pikaajalist vaevanägemist juhuslikult leida niisugust termiitelementide kombinatsiooni, mille puhul 
reaktsioon andis vaevumärgatavalt metalli pehmendava temperatuuri. Sellest oli siiski vähe ja 
Kozõrev jätkas otsinguid, murdes pead mõistatusliku termiidi üle, mis sellisel vastutusrikkal hetkel 
oli ootamatult segi löönud kõik arvestused. See oli häbiväärne, lihtsalt alandav! Teised olid juba 
jõudnud nii palju ära teha, töö kees ja edenes nende käes. «Komissari Hääl» teatas igal hommikul 
kord ühe, kord teise brigaadi edusammudest ja töövõitudest: radistid on taastanud raadiojaama 
vastuvõtja, akustikud lõpetavad töid vöörikahuri juures, isegi elektrikud vähendatud koosseisus on 
korda seadnud kogu automaatika ja ainult 

mehaanikute brigaadist ei räägi ajaleht sõnagi. Selle brigaadi «edusammud» on niisugused, et, teiste 
innustamise ja kaasakiskumise asemel võivad need ainult tekitada norutunnet ja rikkuda meeleolu. 
Lakkamatult, järelejätmatult piinas Kozõrevi küsimus: «Mida teha?» 

Kui ilmusid metalli pehmenemise esimesed nõrgad tundemärgid, tuli Kozõrevile pähe mõte, mida 
ta kohe jagas vanemleitnandiga. 

«Kuni ma jätkan uute termiitide otsimist,» ütles ta, «võiksime ära kasutada seda nõrka metalli 
kuumenemist, mida me oleme juba saavutanud. Ei maksa aega kaotada.» 

«Kuidas te siis kavatsete seda kuumenemist ära kasutada?» küsis vanemleitnant. 

«Kavatsen kohe vintsi tööle panna. Kui ta nihutab düüsirõngast edasi kas või millimeetri võrragi 
tunnis, siis on ka sellest asjale kasu.. .» 

«Mis siis ikka,» kehitas vanemleitnant õlgu, «ma ei vaidle vastu, kuid küsimuse täielikku 
lahendust see ei anna.» 


«Ükskõik!» vastas Kozõrev kangekaelselt. «Kuni ma otsin, andku kas või natukenegi... See on 
parem kui mitte midagi.» 

Tohutu suures, poolringikujuliselt kõveraks painutatud renni meenutavas tiiglis, mis ümbritses 
düüsirõnga alumist osa, põles termiit. Elektrivints pingutas trosse ja keris neid aeglaselt, silmaga 
täiesti märkamatult võllile. Esimese ööpäeva lõpuks oli võllil veidi üle kümne millimeetri trossi. See 
oli tühiselt väike suurus, kuid Kozõrev oli rahul: vähemalt surnud punktist oli sel viisil üle saadud. 
Kozõrev pidas nõu Skvorešnjaga ja see tegi uue ettepaneku: miks mitte vintsi abistada? Kui tema, 
Skvorešnja, võtaks hea neljakümnekilogrammise vasara ja hakkaks sellega rõngast taguma, kas see 
ei aitaks mingil määral vintsi tööle kaasa? 

Nüüd oli Kozõrevi kord muiata ja õlgu kehitada: 

«No kuule, Andrei Vassiljevitš! Kas sa nalja teed või? Elektrivints töötab viie tuhande hobujõuga. 
Kui palju suudad sa sellele oma vasaraga lisa anda?» 

«Veidrik oled, Kozõrev! Vabandust, seltsimees peamehaanik.» 

«Ah, jäta oma auastmed! Praegu pole need olulised. Mida sa tahtsid öelda?» 
«Seda; et küsimus ei ole minu hobujõududes, vaid tõugetes, löökides, mis peaksid kas või 


natukenegi mõjutama molekulide asetust pehmenevas metallis.» 

«Proovi,» vastas Kozõrev kahtlevalt, «kahju sellest igatahes ei tule.» 

Mõne minuti pärast hakkas allveelaeva ahtrist kostma võimsaid, kajavaid vasarahoope; need 
kaikusid nagu tohutu suure veealuse tornikella löögid, kurdistasid oma vapustava jõuga kõiki laeva 
juures töötajaid ning kandusid kaugele laeva ümbrusse... 

Kapten istus juhtimiskeskuses laua taga. Ta tegi kok uvõtteid päeva jooksul lõpetatud töödest 
ja määras järgmiste tööde teostamise ligikaudseid tähtaegu ning ei või öelda, et nende arvutuste 
tulemused oleksid teda kurvastanud, kui poleks olnud ootamatut viivitust düüsidega. See viivitus tegi 
kaptenile tõsist muret. Kui Kozõrev ei leia lähema kahe-kolme päeva Jooksul sellest oluk rrast 
väljapääsu ega kiirenda metalli pehmenemist, siis ootab allveelaeva kõige süngem perspektiiv: ta ei 
jõua määratud tähtajaks Vladivostokki. Ja tema, kapten, on siin täiesti jõuetu. Ta ei suuda millegagi 
aidata ega ming id ettepanekuid teha; ta võib ainult oodata, mida ütleb küll andekas, kuid siiski noor 
mehaanik. 

Neisse nukraisse mõtteisse süvenenuna ei kuulnud kapten altpoolt, masinaruumidest ja -kambritest 
läbi avatud ukse juhtimiskeskusse tungivat instrumentide müra, kopsimist ja vingumist - allveelaeva 
halvatud organismi ellu äratava hoogsa töö rõõmsat ja erutavat sünfooniat. 

Kapten oli alati armastanud kuulatada seda elurõõmsat kära ja alati oli teda, niisugusel korral 
vallanud soov sukelduda sellesse, võtta osa ühisest tööst. Ka nüüd, olles tükk aega istunud oma 
raskete mõtetega, kiskus ta end lõpuks nendest lahti, jäi uuesti kuulatama tuttavat kära ning jälle tuli 
tal soov laskuda alla ja käia läbi kõik ruumid ja kambrid. Kapten tõusis ja vaatas kella. Oli juba 
kakskümmend kolm. Ookeani pinna kohal on praegu pime troopikaöö, taevas on täis suuri tähti ja 
lained 

veerevad tasa randa, kuhu on kunagi saareelanike poolt püstitatud vaikivad kivised valvurid. 

Kapten raputas end neist mõtetest lahtL Tunni aja pärast lõpeb töö - tuleb vaadata, kuidas see on 
vahepeal edenenud. Järsku tõstis ta pea ja jäi kuulatama. 

Läbi allveelaeva täitva tavalise müra kandus tema kõrvu kusagilt kaugelt vaevueristatavaid 
rütmilisi metalli lööke vastu metalli. Mis see võis olla? Kust tulid need helid? 

Kapten asus kiiresti ringkäigule. Ta vaatas ruttu üle kõik alumised ruumid ja kambrid; töö kulges 
suurepäraselt; väsinud inimesed naeratasid talle vastu. Masinaosakonnast suundus kapten 
väljumiskambrisse, kus oli korrapidajaks alles kolm päeva tagasi ambulantsist tulnud Romeiko. 
Kapten tõmbas Romeiko abiga kiiresti skafandri selga ja valmistus väljumiseks. Vaevalt oli plat- 
vorm alla laskunud, kui senisummutatult kostnud löögid tungisid kõrvulukustavalt kapteni kiivri 
alla. Kapten sööstis, edasi. 

Prožektorite eredas valguses taguss Skvorešnja vasaraga suurt. düüsirõngast, näides oma läikivas 
raudrüüs sajapäist lohet tapva võimsa muinasjutuhiiglasena. 

Kapten tormas tema juurde, haaras tal raevukalt õlast kinni, raputas teda kõigest jõust ja hüüdis: 

«Mis te teete? Res teil lubas seda teha? Lõpetage see müristamine! Kuidas te võisite unustada, et 
me oleme asustatud saare juures?» 

Peapesu said kõik: nii Skvorešnja kui ka Kozõrev ja vanemleitnant. Nad seisid vaikides; teadmata, 
miltega end õigustada. Nad mõistsid, et olid teinud tõsise vea... 


Ngaara seisis oma vanaslagunenud kanuus ja tõukas seda tasaste, vaevumärgatavate aerulöökidega 
avamere poole. 

Kaugel seljataga helendas pimeduses nõrgaltl väike võbisev punktike. Seal oli Ngaara naine 
Angata süüdanud üksildasel, tühjal rannal lõkke, et pereisa võiks kergesti leida oma onni, kui ta 
pärast püügi lõpetamist pöördub saagiga tagasi näljase pere juurde. 

Ngaara ohkas raskesti. Isegi enne päikeseloojangut ja lühikeses õhtuhämaruses, mil kalad 
näkkasid kõige paremini, ei olnud ükski neist lähenenud tema terasõngedele, mille eest ta oli vanale 
Robinsonile nii palju kalu andnud, ega puudutanud nende otsas olevat sööta, ja isegi pühitsetud 
õngest, mille Ngaara oli ise kannatlikult ja aukartlikult salaja valmistanud õndsa isa sääreluust, - 
isegi sellest õngest möödusid kalad põlglikult, seda nagu märkamata. Öö saabumisel pidi Ngaara 
leppima vähkide ja krabide püüdmisega. Toiduna pole need palju väärt, kuid midagi muud ei jäänud 
üle. Ka selles jahis aga jälgis Ngaarat ebaõnn. Tema kanuu põhjas sagisid tasa sõrgadega ja 
koorikutega krabistades ainult mõned väikesed krabid ja kümmekond suurt hallrohelist vähki. Võrk 
lohises mööda põhja just nagu meelega välja valides neid kohti, kus saaki oli kõige vähem. Need on 
kindlasti paha vaimu Ahu-ahu-tatana vembud. Juba on hilja ning varsti tuleb koju, randa, tagasi 
pöörduda. Kohe lõpeb madalik ja põhi langeb järsult sügavusse. 

Äkki tuli Ngaarale pähe uus mõte. Sellelt järsult nõlvalt ei ole keegi krabisid püüdnud. Mis oleks, 
kui ta prooviks võrke mööda seda nõlva sügavamale lasta? Kes teab, võib-olla on just seal palju 
saaki? Tuleb katset teha! Ngaara taolisel kogenud kaluril ja sukeldujal, parimas elueas oleval 
vägeval kütil oleks häbi täiesti tühjas kanuus näljase pere juurde tagasi pöörduda! 

Otsus oli tehtud. Vette lastud võrk vedas juba enda järel köit kanuust välja. Ngaara hakkas sõudma 
veel ettevaatlikumalt, sosistades tasa kalurite jumala Meakahi, meripääsukese munade jumala Make- 
make, kellele ohvritoomiseks mune hankides ta pani oma elu kaalule, ning isegi munajumala Hava- 
tuu-fake-take ja selle auväärt abikaasa Vie-hoa nimesid. 

Köis rullus üha kiiremini lahti ja lähenes juba lõpule, kuid lõdvenes siis järsku ja jäi rippuma. 
«Uus põhi!» mõtles Ngaara rõõmsalt. «Ja seda ei tea keegi!...» Nüüd oli ainult tarvis võrk 
ettevaatlikult mööda järsaku nõlva üles vedada. . . Ngaara sõudis kolme-nelja kanuupikkuse võrra 
tagasi ranna poole, võttis köiest kinni ja hakkas tirima. Köis tõmbus pingule, kuid ülespoole ei 
kerkinud. Ngaara tuju langes. 

Võrk oli ilmselt põhjas millegi taha kinni jäänud. Ngaara tõmbas tugevamini, kuid, endiselt 
tulemusteta. Siis kirus ta pahaselt ja kurvalt kõige rängemate sõnadega nii valgete Jeesust kui 'ka 
oma rahva muistseid jumalaid ja isegi paha vaimu Tatanat ennast. 

Mida teha? Ei või ju sinnapaika jätta võrku, mis toidab Ngaarat ja tema perekonda, aitab maksta 
makse ning tasuda vanale Tatanale - Robinsonile - viina, tubaka ja õngede eest -.. Tõsi küll, ookean 
on siin tohutu sügav, kuid niisugusele sukeldujale nagu Ngaara pole isegi kogu köie pikkus kohutav. 
Aga kui tuleb hai? See oleks ebameeldiv, kuid nuga on vöö vahel ja ka hail poleks sellest 
kohtumisest suurt rõõmu oodata. 

Ngaara võttis seljast vana kampsuni ning jalast kulunud, paikade tiheda mosaiigiga kaetud püksid 
ja sööstis mustendavasse vette. Vee all avas ta küll harjumuse järgi kohe silmad, kuid pilkases 
pimeduses, mille kõrval ülal valitsev tähine öö näis videvikuna, ei märganud ta köit. Alles käega 
kobades leidis ta selle ja hakkas kiiresti seda mööda allapoole laskuma. 

Akki nägid tema pärani avatud silmad midagi niisugust, et üle kogu tema keha jooksis ebauskliku 
hirmu värin. 

Kaugel all ookeanisügavuses saras tohutu suur suur hõbedane pilv, nagu oleks kuu lahkunud 
taevast, laskunud tumedatesse vetesse ja hakanud seal levitama oma 

tugevat valgust, kuna tema ümber tantsisid oma valitsejat piduliku rõõmutantsuga vastu võtvate 
veehaldjatena heledad valged punktid. Järsku kuuldus sügavusest tume kaikuv hoop, mis vapustas 
Ngaara hirmust tardunud keha. Üksteisele järgnevad võimsad rütmilised hoobid näisid hoovavat 
kõikjalt, nagu oleksid hiiglased tagunud tohutut, mäesuurust rapanuilaste trummi. Ngaara silmade 
ees keerlesid rohelised ja, oranžid rõngad. Ta hakkas juba lämbuma ja sööstis pühast hirmust aetuna 


ülespoole, püüdes mitte midagi, näha ega kuulda. Vapustavad hoobid aga jälitasid teda, kuni ta 
lõpuks peaaegu hullununa sööstis otse kanuu kõrval veest välja. Ta haaras hirmust luksudes nõrkade, 
värisevate sõrmedega k-nuu pardast kinni ega suutnud kaua rahuneda... Olles lõpuks end veidi 
kogunud, vaatas Ngaara kartlikult ringi, 

veendus, et ta on üksi, ja lähendas kõrva veele. Tumedas kuristikust kostis uus kõrvulukustav hoop, 
Ngaara hüppas nagu vedrust paisatuna ülespoole, veeres üle parda ääre ja langes kanuu pöhja. talle 
näis, et isegi paadi: põhi vappub alt tulevate salapäraste hoopide mõjul vaevumärgatavalt ja 
rütmiliselt. Lõplikult pea kaotanuna hüppas.ta püsti, haaras noa, lõikas ühe tõmbega läbi 
kallihinnalist võrku, perekonna toitjat, kanuuga ühendava köie ja hakkas meeleheitlikult, nagu oma 
elu päästes aeruga töötama... 

Ta sonis kogg öö, viskles oma kõrkjatest asemel ühelt küljelt teisele ning pomises ja karjus 
hirmsaid sõnu ookeanisügavikku laskunud, hõbedasest pilvest ümbritsetud kuust, tähtede tantsust 
kuu ümber ja tantsu saatva püha trummi .põrinast. Tema naine Angata ulgus meeleheitlikult ja 
hirmunult koos temaga, hommikul aga tulid naabrid ja sugulased ning sõnum Ngaara-nägemusest 
kandus kuuldamatult üle .kogu saare, rangelt saladuses hoituna valgete eest, kes muidugi poleks 
uskunud Ngaara nägemust ning oleksid hakanud jälitama ja karmilt karistama oma vanade jumalate 
juurde tagasi, pöördunud ketsereid ja ususalgajaid. 

Juba kolmandal päeval aga, olles saanud kotitaie kookospähklite eest klaasi viina, reetis alkoholi 
kütkeis olev ja sellest üleni läbi ilmbunud vana Te-haha:Robinsonile saare imepärase saladuse. 
Mõne tunni pärast viis pronksnahaline pootsman Ribeiro selle saladuse pargasel mootorkuunarile 
«Santa Maria», mis oli tulnud tooma Robinsonile uut partiid piiritust, pehkinud sitsi, «kõige 
moodsamaid» valmisrõivaid ja mitmesugust kirevat tühja tähja. Esimesena kuulis sellest laeval don 
Juan Gomez Gounzales, ajakirjanik Valparaisost, kes kuunari kapteni sõbra ja külalisena oli 
juhuslikult sattunud siia, seik igava saare rannikule. Haistes ootamatut sensatsiooni ima ajalehe 
jaoks, sõitis päeva päikesepaistelisest raugusest virgunud ajakirjanik juba samal õhtul paadiga vana, 
igavesti joobnud Te-haha poolt kätte näidatud kohale. Olles peatanud paadi Ngaara hüti kohal, 
sukeldus don Juan vette ja pöördus tagasi täiesti vapustatuna.Ta nägi vees tuhmhõbedaselt 
sätendavat pilve. Trummi põrinat ta küll ei kuulnud, kuid uskus selles osas Ngaara 

sõnu, mida vana Te-baha oli Robinsonile edasi andnud. Juba kuueteistkümnenda augusti 
varahommikul saati. 

Maria» raadiojaam Valparaisosse, ajalehe «EI Popolo» toimetusse pika, vapustavaid üksikasju 
sisaldava artikli sensatsioonilise pealkirja all: «Rapanui saare saladus». Sama päeva õhtul levis see 
sensatsioon üle kogu maailma, tekitades täielikku segadust ja arusaamatust teadlastes ja 
maadeuurijates ning nende järel ka miljonites ajalehelugejates. 

Viissada kilomeetrit saarest loode pool püüdis «Santa Maria» raadiogramni kinni täie auruga 
kagusse kihutava ristleja «Jamato» väike kollasenäoline radist. Radist viis raadiogrammi oma 
komandörile ning kapten Maeda luges seda varjamatu huvi ja rahuloluga... 


Kozõrev kaotas une ja unustas puhkuse. Allveelaeva kokk Belogolovõi nägi tõsist vaeva, 
tülitsedes temaga iga lusikatäie supi pärast. Kozõrev peaaegu ei väljunud boratooriumist. Tema 
tedretähelised põsed langesid auku, silmad põlesid palavikuliselt ja tihe ruske juuksetukk näis olevat 
tuhmunud ning kaotanud oma tuleleeki meenutava värvuse. Termiidi mõistatus kiusas teda, jäädes 
piinavaks, südant närivaks saladuseks. Kozõrevile näis, et ta on juba läbi proovinud kõik mõeldavad 
termiitelementide kombinatsioonid, ja teadmine, et ta on sattunud ummikusse, mõjus 
hullukstegevalt. Juba kolandat päeva töötas koos temaga Tsoi, valmistades ette katseid, täites 
mitmesuguseid ülesandeid ja vabastades teda mustast tööst, kuid miski ei aidanud. 


Lõpuks segas vahele zooloog. Rohuklaasi ja mensuuri käes hoides astus ta ühel õhtul otsustava 
näoga Kozõrevi juurde, kes istus pead käte vahel hoides laboratooriumilaua taga, vihjas kapteni 
käsule ja sundis teda kategooriliselt jooma natuke «seda veini». Kozõrev jõi mehaaniliselt klaasi 
tühjaks ja suunas hajameelse pilgu iuesti kuhugi kaugusse. Zooloogi «vein» aga mõjus küllalt 
kiiresti. Viisteist minutit hiljem talutas Tsoi püstijalu austava Kozõrevi kajutisse, rõivastas ta lahti ja 
pani voodisse. Niipea kui tema pea puudutas patja, uinus Kozõrev kohe sügavasti. 

Pärast kella kolme hommikul, pool tundi enne üldist äratust, kuulis Tsoi läbi une koputust oma 
kajuti uksele. 

Ta.ajas suure vaevaga silmad. lahti, tõusis ja avas ukse. Tema ees seisis pooleldi rõivastatud, 
tuleriidana leegitsevate sassis juustega ja punaselaiguliste põskedega Kozõrev. 

«Tsoi!» kähistas ta. «Tsoi! Sa oled keemik... Sa pead teadma... Mul pole praegu aega käsiraamatutes 
tuhnida... Ütle, kui palju magneesiumkloriidi bn merevees?» 

Tsoi sattus algul segadusse. Tema päevatööst väsinud aju oli veel une kütkes ja tundus nagu 
udusse mähituna, kuid juba järgmisel hetkel ta virgus. 

«Rannast eemal,» vastas ta akadeemilise tooniga, «on kogu Maailmaookeani vee koostis 
ühesugune. Tuhande grammi vee kohta tuleb keskmiselt kolmkümmend viis grammi mitmesuguseid 
soolasid; magneesiumkloriidi aga sisaldub merevees alati ja kõikjal kümme koma kaheksasada 
seitsekümmend kaheksa protsenti soolade üldisest kogusest, see tähendab neto kolm koma 
kaheksasada seitse grammi iga kilogrammi vee kohta...» 

«Aga Soome lahes?» katkestas teda kannatamatult Kozõrev, tammudes jalalt jalale ja näiliselt 
"valmis olles nii mõtlikult ja venitades juttu veeretavale Tsoile kallale tormama. 

«Soome lahes, kus keskmine soolsus moodustab umbes viis grammi tuhande grammi vee kohta, 
sisaldub magneesrumkloriidi samuti kümme koma kaheksasada seitsekümmend kaheksa protsenti 
soolade üldkogusest, seega kõigest viissada nelikümmend neli milligrammi tuhande grammi vee 
kohta...» 

«Peaaegu neli grammi ookeanis ja kõigest umbes pool grammi Soome lahes!» oigas Kozõrev, näol 
sügav meeleheide. «Oh mind lollpead! Oh mind idiooti! Kuidas ma ei mõelnud sellele vahele! Meie 
allveetermiit on ju soolsuse suhtes arvestatud ainult Soome lahele, kus toimusid katsetused! Ainult 
poolele grammile magneesiumkloriidile kilogrammi vee kohta! Siin aga, ookeanis, on 
magneesiumkloriidi neli grammi! Neli grammi, Tsoi! Ja meie termiit neelab ahnelt seda 
magneesiumkloriidi liiga... 
Oh mind lollpead! Oh mind idiooti!... Kuidas ma sellele 

ei tulnud!» Kozõrev võpatas äkki ja tema silmad lõid särama, «Laboratooriumi, Tsoi!» hüüdis ta 
reipalt ja südilt. «Laboratooriumi! Täna süttib termiit nii, et isegi neetud metall nutab kuumi 
pisaraid!» 
Kozõrev pöördus ja tormas peaaegu joostes koridori, kus keskruhvi taga, bioloogia kabineti vastas 
asus laboratoorium. 

Viie minuti pärast seisid Kozõrev ja Tsoi oma töölaudade juures, olles endalt nagu maha 

pühkinud kogu eelmiste päevade väsimuse, ning alustasid enesekindlalt viimaseid. otsustavaid 

katseid. 

Ja tõepoolest, viieteistkümnendat augustit oleks võinud 

tada õnnestumiste päevaks. 

Kõigepealt hakkas selle päeva hommikul tööle raadiojaam ning kapten sai pärast seitseteist 

ööpäeva kestnud itud vaikimist lõpuks valitsusele teatavaks teha ükikasjalised andmed allveelaeva 

tabanud avarii kohta. 

Teiseks sellel igas suhtes tähelepanuväärsel päeval saavutatud võiduks oli vöörikahuri remondi 

lõpetamine. Katsed, mida peaakustik Tšižov tegi kahuri töö kontrolliks, kulgesid hiilgavalt. 


Allveelaev sai tagasi oma sa relva, oma suure lahinguvõime, ega tarvitsenud enam tunda juhuste 

jõuetu mängukannina. 

Varsti pärast lõunat astusid rivisse mõlemad infrapunased lokaatorid: pärast seitseteist ööpäeva 
kestnud edust sai allveelaev tagasi nägemisvõime. Tõsi küll, 

nägemisvõime ei olnud täielik — ultraheliprožektorid polnud veel korras, kuid ka nende remont 
lähenes juba lõpule. Akustikutele oli see veel ainult paari päeva küsimuseks. 

Ja lõpuks — kella viieteistkümnest alates lõõmas düüsirõnga all uus termiit, millele ei avaldanud 
mõju kõrgendatud magneesiumkloriidi-sisaldus ookeanivees. Juba kakskümmend minutit pärast 
põlemise algust oli termiitreaktsiooni temperatuur tõusnud viie tuhande viiesaja kraadini. 

Olles poolteist tundi pingeliselt ja ärevalt jälginud reaktsiooni ning veendunud selle õiges 
kulgemises, tundis Kozõrev äkki erakordset nõrkust. Hetkeks kaotas ta isegi meelemärkuse ning 
lebas lõdvalt alla rippuvate käte ja jalgadega, aurupilvest ümbritsetuna vees nagu 

väljasirutatud kombitsatega meduus. Tõsi küll, ta toibus kohe, kuid läheduses oleš kapten märkas 
tema seisukorda ning andis talle pehmelt ja murelikult nõu puhkama minna. 
Kozõrev nõustus kohe. 

Seda päeva oleks võinud nimetada õnnestumiste päevaks, kui seda poleks tumestanud kolm 
asjaolu. 

Kell neliteist, pärast esimest edukat katset vee all, tõsteti mõlemad infrapunased lokaatorid 
ookeani pinnale. Arvestades asustatud saare ohtlikku lähedust, ei saadetud neid ettevaatuse mõttes 
siiski õhku, vaid .lasti neil nagu kahel suurel kilpkonnal liikuda mööda veepinda. Ekraani kuplil 
peegelduv selge taevas suure ümmarguse kandmikuna peaaegu seniidist paistva päikesekettaga saatis 
juhtimiskeskusse oma rahuliku tervituse. Kapten oli juba valmis andma käsku lokaatorite 
tagasitoomiseks, kui horisondi põhjapoolse osa kohale ootamatult ilmus must täpp, mis kiiresti 
kasvas ning varsti omandas ootamatud ja pahaendelised piirjooned. 

«Hiüdroplaan!» hüüdis vanemleitnant. 

Varsti kerkis lennuk ekraani kuplile.. Kord tõustes, kord laskudes tegi ta saare kohal mõne ringi, 
võttis siis kursi lõunasse ja kadus kiiresti horisondi. taha. 

«Imelik...» ütles kapten mõtlikult. «Kust ta tuli? Mida talle siit vaja oli? Ta nagu otsis midagi... 
luuras...» 

Kaptenit valdas ärevus, mis ei lahkunud temast enam. 

Ees aga ootasid uued ebameeldivused. 

Seni ei olnud meeskonna küsitlemine andnud midagi, mis oleks toonud natukenegi selgust laeval 
toimunud mõistatusliku plahvatuse loosse. Täna aga, kandes harilikul ajal kaptenile ette juurdluse 
käigust, võis komissar teatada uutest materjalidest, mis võimaldasid teha küllalt tähtsaid järeldusi. 
Esiteks, leitnant Kravtsov; kelle tervis oli juba ammu paranemas, andis täna zooloogi loal oma 
esimese tunnistuse. Sellest tunnistusest selgus täielikult lubamatu hooletus, millega leitnant jättis 
kaptenile ette kandmata laeva mehhanismide tõsisest avariist, laskis Gorelovi omavoliliselt, range 
käsu vastaselt laevast välja ega kutsunud isegi pärast seda kaptenit juhtimiskeskusse. Leitnant 
õigustab omavolilist väljumisloa andmist Gorelovile sellega, et ta ei tohtinud minu- 

titki viivitada, sest Gorelovi sõnade järgi olid düüsid ummistunud ja iga hetk oli karta 
plahvatust. Juba toimunud väljumisloa andmisest aga ei kandnud leitnant kaptenile ette 
sellepärast, et püüdis algul kontrollida juhtimiskesskuse signalisatsiooniseadmete korrasolekut 
ja kavatses pärast seda kapteni välja kutsuda, kuid plahvatuse ei jõudnud seda enam teha. 
Komissar kandis ühtlasi ette, et leitnant on väga rõhutud meeleolus ning annab enesele 
täielikult aru selkui kergemeelne ja lubamatu oli tema käitumine sel erakordselt vastutusrikkal 
hetkel. 


Teiseks teatas komissar, et täna oli tal avanenud võimalus tungida veega täidetud gaasitorude 
kambrisse, kasutades selleks avaust kohalt rebitud düüsirõnga juures. Nagu kaptemle teada, 
meenutas komissar, näitas düüside esialgne ülevaatus enne remonttööde algust, et düüsid on 
täiesti korras, välja arvatud neli vintsoontega varustatud mõistatuslikku auku keskdüüsi 
põlemiskambri siseseinas. Kuidas need augud olid sinna saanud, kes neid oli puurinud ja 
milleks ta oli seda teinud, oli seni teadmata. 

Gaasitorude kambrisse aga õnnestus täna tungida alles pärast pikaajalist tööd, mida tuli teha kitsa 

avause vabastamiseks tihedalt sellesse koondunud gaasitorude otstest. Kambris oli plahvatus 

muidugi eriti suuri purustusi tekitanud: kõik kambris olevad seadmed ja aparaaolid 
tarvitamiskõlbmatuks muutunud. 

Gaaside rõhu signalisaatorilt leiti mingisuguse kastikese jäänuseid. Kornejev ja Kozõrev, kes 
vaatasid koos issariga kambrit üle; kinnitasid iüksmeelselt, et kast ei kuulu signalisaatori juurde ja 
see võidi sinna asetada ainult ühel eesmärgil — isoleerida signalisaaväliskeskkonnast ning vötta 
temalt võimalus signaliseerida gaaside rõhu muutumisest kambris. See eesmärk oli ilmselt 
kuritegelik ning võis olla ainult õela, roimarliku ettekavatsuse viljaks. 

Komissari viimaste sõnade juures, millest kuuldus vaevu tagasihoitud erutust, tõstis kapten viha ja 
pahaelt väljendava pilgu ning vaatas komissarile otsa. 
«Missugune on siis teie järeldus? Kes võis seda teha?» küsis ta tasase häälega, vaevu huuli 
liigutades. 

«Ainult Gorelov,» vastas komissar veendunult. 

«Jah, ainult tema,» kinnitas kapten endiselt vaikse häälega. «Kas te palusite Kornejevit ja 
Kozõrevi sellest avastusest täielikult vaikida?» 

«Jaih, Nikolai Borissovitš, kuid aktile nad kirjutasid alla.» 

«Millal te kavatsete juurdluse lõpetada?» 

«Ma argan, Nikolai Borissovitš, et see on juba lõpetatud ja ma võin asuda otsuse tegemisele.» 

«Hästi. Homme samal ajal esitage see mulle koos kõigi materjalidega. Võite minna, Vassili 
Jegorovilš Saadan kohe staaipi raadiogrammi.» 

Kell kuusteist, kui. kapten kõndis rasketes mõtetes mööda juhtimiskeskust edasi-tagasi, kandis 
peaelektrik talle ette, et akumulaatorites sisalduv elektrienergia tagavara on lõpukorral ja seda jätkub 
veel ainult kaheks ööpäevaks. Tarvis oleks kohe laadimist alustada, kuiil veealust rannanõlva mööda 
vaevalt õnnestub viia trosspatarei alumist otsa vajalikku sügavusse, kus valitseb küllalt madal 
temperatuur. 

«Kuidas seda temperatuuri siis saavutada?» 

Kornejev kehitas vaevumärgatavalt õlgu: 

«Tuleb esialgu siinsamas proovida — võib-olla langeb nõlv järsult sügavusse.» 

«Proovige, seltsimees Kornejev, aga võimalikult kiiresti. Akumulaatorid peavad olema täies 
laengus. Me ei tea, mida meile toovad lähemad päevad, võib-olla isegi tunnid.» 

Kornejev lahkus. Juhtimiskeskusse jäid ainult kaipten, mingisuguste arvutustega tegevuses olev 
vanemleitnant ja lülitustahvlit remontiv Marat. 

«Mulle ei anna rahu see hüdroplaan,» pöördus kapten vanemleitnandi poole. «Milleks ta siia 
lendas? Mida ta siit otsis?» 

«Seda piirkonda külastavad küllalt sagedasti vaalapüügilaevastikud,» vastas vanemleitnant, «nende 
ujuvad vabrikud aga on tihti varustatud lennukitega, mille ülesandeks on saagi otsimine. Võimalik, 
et ka see hüdroplaan oli lihtsalt vaalapüüdjate luurelennuk.» 

Kuuldus koputus uksele. 

«Sisse!» ütles kapten valju häälega. 


Juhtimiskeskusse astus Pavlik, käed täis instrumente. Ta läks vaikselt nurka, kus askeldas Marat, 
ja ütles sellele tasase häalega: 
«Juhtme.vigastatud koha ma leidsin elektrolüüsikambrist ja parandasin selle juba ära.» 
«Hästi, Pavlik!» kiitis Marat samuti tasase häälega. «Nüüd aita mind siin. Kinnita need juhtmed 
nupu külge. Just nii — kinnitada juhtmed nupu külget» vastas Pavlik tasa, kuid täpselt, ja asus 
tööle. 
Kapten naeratas vaevumärgatavalt ning poisi tööd jälgides ipöögus tagasi endise kõneaine juurde: 
«Võib ju toesti olla, et see oli lihtsalt vaalapüüdjate luurelennuk, kuid mind häirib väga «Pioneeri» 
praegune koht. See on liiga lage. Rannast kaugel, peaaegu merel on juurdepääs temale väga kerge.» 
«Jah, peatuskoht pole päris ohutu,» nõustus vanemant, «kuid kahjuks oleme veel liikumisvõimetud, 
ja kui õigust öelda, siis siin polegi kuhugi varju minna.» 
See just ongi halb. Remondi lõpuni tuleks siiski end varjata...» 
Pavlik seisis liikumatult, nägu seina poole pööratud, näis olevat unustanud töö ja kuulas seda 
könelust. Ta tahtis pöörduda ja midagi öelda, kuid tema keel oli nagu suulakke kleepunud: ta ei 
olnud sugugi harjunud kapteniga rääkima. Lõpuks ta pöördus meeleheitliku tahtepingutusega ja 
ütles tasase, väriseva häälega: 
«Lubage, seltsimees komandör...» 
«Räägi, räägi, Pavlik!» 
«Me leidsime... Ivan Stepanovitšiga .. väga hea koha... Pioneeri ausöna!» lõpetas Pavlik ootamatult 
ja jäi kohmetult vait. 
«Noh, miks sa vaikida» naeratas kapten. «Räägi, ära häbene.» 
«Me leidsime suure-suure koopa. Veealuse. Sinna võib kümme «Pioneeri» ära peita.» Ja ta jätkas 
erutatult ning rutakalt, nagu kartes, et kohe hakatakse tema üle naerma: «Te ei usu? Pioneeri ausõna! 
Küsige Ivan Stepanovitšilt. Me mõlemad nägime. Me vaatasime ta põhjalikult läbi...» 

Kapteni nägu selgines, ta hüppas toolilt püsti jaluuie ras pavliku õlgadest kinni: 
«Mis sa raägid, Pavlik! Kas tõesti? Ja koobas on suur?» 
«Aga kui kaugel ta siit on?» huvitus ka vanemleitnant. 

«Suur! Hirmus suur! Päris ligidal! Viie kümnendiku käiguga poole tunni tee! Mitte rohkem!» 

«Mu poiss, sa oled tõeline rõõmutoojai» hüüdis kapten, «See on ju tohutu suur võit! Marat, otsige 
Ivan Stepanovitš üles! Kähku!» 

Minuti pärast oli Šelavin juhtimiskeskuses ja kinnitas kõike, mida Pavlik oli öelnud: koobas on 
tohutu suur nagu õhulaeva angaar ning tema põhi ja seinad on siledad. «Pioneer» leiab sealt 
suurepärase pelgupaiga. Kapten oli väga rahul ja patsutas Pavlikule lahkelt õlale. 

«Lähen kohe sinna!» ütles ta rõõmsas erutuses. «Teie tulete kaasa, Ivan Stepanovitš. Ja sina ka, 
Pavlik.» 

«Aga düüsid ju ei tööta veel. Kuidas te siis kavatsete laeva sinna toimetada?» segas vahele 
vanemleitnant. 

«Kakskümmend skafandrites inimest annavad tuhat hobujõudu!» hakkas kapten naerma. 
«Aleksandr Leonidovitš, kas teile piisab sellest «Pioneeri» allveedokki pukseerimiseks?» 

«Piisab, piisab! Tore, suurepärane idee!» 

Juhtimiskeskuses valitses korraga lõbus, kõrgendatud meeleolu. 

Poolteise tunni pärast pöördusid kapten, Selavin ja Pavlik luurekäigult tagasi allveelaevale. Kapten 
oli erakordselt elevil ja rahul: koobas osutus suurepäraseks, tema põhi aga oli just allveelaeva 
asukoha tasapinnal; üldse oli kõik nii, et paremini ei olnud võimalik soovidagi, Allveelaeva 
platvormil kohtas kapten Kornejevit ja Maratti. Kornejev kasutas seda kohtumist ja kandis sealsamas 
ette, et akumulaatorite laadimine pole antud olukorras võimalik: trosspatarei alumine osa jõudis nelja 
saja kuuekümne meetri sügavusel põhja ega liigu enam edasi. 


«Marat teeb ettepaneku,» jätkas Kornejev, «kanda trosspatarei seljas mööda nõlva kaugemale 
merre. Idee on hea, seltsimees komandör, ja kui te lubate, siis ma asun kohe tema varustamisele ja 
saadan ta välja.» 

«Marat! Kallis Marat!» anus sel ajal Pavlik, olles nud oma kiivri vastu sõbra oma. «Palun. võta 
mind kaasa...» 

«Seljas?» imestas kapten, jätkates kõnelust Kornejeviga. «Aga vajaliku temperatuurini» 
jõudmiseks on vaja välja lasta vähemalt kaks tuhat meetrit trossi! See on ju tohutu raskus... isegi 
VEES...» 

«See on tal ette nähtud. Lubage, Nikolai Borissovitš, et ta ise selgitab teile oma ettepanekut.» 
«Jutustage, Marat, ma kuulan,» ütles kapten. 

«Meil on laeval tagavaraks,» alustas Marat, «mitusada küllalt suurt, hermeetiliselt suletavat 
läbipaistvast metallist anumat süvavee-batomeetrite jaoks. Kui trosspatarei väljalaskmisel siduda iga 
kümne meetri tagant trossi külge üks niisugune anum, siis võtavad need a kanda peaaegu kogu 
raskuse...» 

Väga hea idee! Suurepärane idee!» rõõmustas kapten. «Kas te olete nõus, seltsimees Kornejev?» 
«Täielikult, Nikolai Borissovitš.» 

«Keda te siis kavatsete panna anumaid trosspatarei külge siduma?» 

«Krutitskit, Nikolai Borissovitš. Nagu te teate, lasti ta eile ambulantsist välja, kuid Arsen Davidovitš 
ei luba tal rasket tööd teha. See töö on just nagu tema jaoks 

loodud.» 

«Noh, mis siis ikka, ma ei vaidle vastu,» nõustus kapten. «Aga kas teil ei lähe üksi raskeks, Marat?» 
See küsimus tuli väga õigel ajal. 

«Kui te lubate, seltsimees komandör, siis võtan kaasa ainult Pavliku,» vastas Marat. «Temaga 
kahekesi saame suurepäraselt hakkama.» 

«Jälle see riiukukk otsib tüli? Ma kuulsin, kuidas te seal sosistasite. Noh, hea küll, minge ja 
vaadake tema järele, Marat! Ainult lükake see asi homseni edasi. Kohe alutame välja häireolukorra 
ja veame oma laeva dokki.» 

Poole tunni pärast väljus peaaegu kogu meeskond — kakskümmend kaks skafandritesse 
rõivastatud meest — allveelaevast, õlgade ümber veorihmad. Elektrivintsi tööks vajalike trosside 
rakmeisse põimituna oli «Pioneer» valmis pukseerimiseks. Termiit põles endiselt düüsirõnga 

all ning ta jäetigi sinna, sest oli ette näha, et «Pioneeri» aeglane edasiliikumine ei mõjuta mingil 
määral termiitreaktsiooni õiget kulgemist. Kaheksateist meest, üheksa kummagi parda poolt, 
kinnitasid oma veorihmad kiiresti peatrossi külge, mis pikisuunas ümbritses kogu allveelaeva vöörist 
ahtrini, ja ootasid ainult signaali, et üheaegselt tööle panna oma propellerid. Ahtris, düusirõnga 
juures kinnitasid oma veorihmad sama trossi. külge Skvorešnja ja Matvejev: nad pidid olema 
tüürimeesteks ning pöörama laeva ahtrit kord ühele, kord teisele poole. Kapten rakendas end vööri, 
kõigist teistest ettepoole, ja juhatas manöövrit. Pavlik pidi ujuma laeva ees, täitma mitmesuguseid 
luureülesandeid ja teatama kaptenile teel esinevatest kaljudest, nende kõrgusest ja saare veealustest 
neemedest. 

Raske on kirjeldada rõõmu, mida tundis Pavlik, kellele usaldati kapteni enda adjutandi tähtis osa. 
Muide, poisi õnnest säravasse näkku vaadates võis igaüks seda kergesti märgata. Sellest hoolimata 
püüdis Pavlik kõigest hingest ennast valitseda ja käituda nagu täiskasvanu: ta ei askeldanud kärsitult, 
ei toppinud oma nina sinna, kuhu seda vaja polnud, ja hoidis end üldse igati vaos. Täpselt kell 
kakskümmend kõlas kapteni käsklus ja kakskümmend üks veorihma tõmbusid korraga pingule. 
Ankrust vabastatuna hakkas «Pioneer» aeglaselt ja majesteetlikult liikuma, nagu alludes end 
asustavate väikeste olendite hoolitsusele. 


Kapten viis laeva algul kaugemale avamere poole, et vältida nõlval külluses esinevaid kaljusid, 
kõrgemaid kohti ja veealuseid neemi. Laev liikus küllalt kergesti, kuulas suurepäraselt rooli ja oli 
kahe tunni pärast kapteni arvestuse järgi juba koopa traversil. Siin pöörati laev järsult ahtriga saare 
suunda ja teda hakati selles asendis kolme kümnendiku käiguga aeglaselt veealuse nõlva poole 
vedama. Kapten vöttis endal veorihma õlgade ümbert ja liikus edasi laeva ahtri ees. Pavlik ujus 
kaugemal eespool ja näitas kätte kõige mugavamaid — kõige sirgemaid ja laiemaid — läbikäike. 
See oli väga raske ülesanne, sest «Pioneer» oli umbes seitsekümmend meetrit pikk, tema suurim 
läbimõõt ulatus kümne meetrini ja liiga käänuline või kitsas läbikäik oleks tema 

jaoks kõlbmatu olnud. Kaljude kohale tõusta ja pärast uuesti alla laskuda ta aga ei suutnud, sest 
ballasti- ja teiste tsisternide elektriajamid ei olnud veel taastatud. Pavlik sai oma ülesandega 
suurepäraselt toime ja juhatas laevale kindlalt õiget teed, mida ta oli jõudnud hästi andma õppida, 
kui laev oli veel saarest kaugel. Muide, just selles kohas oli nõlv järsk ja see kergendas tunduvalt 
saarele lähenemist. 

Ahter ees lähenes «Pioneer» üha aeglasemalt koopa suudmele. Düüsirõngas koos selle all põleva 
termiidiga sisenes juba koopasse. «Pioneer» liikus otse, nagu nööri mööda. 

Varsti jõudis kogu allveelaev koopasse, hoidudes madalale koopa põhja kohale. 

Juba kesköö paiku rippus «Pioneer» korraga elustunud, heledasti valgustatud koopa võlvi all nagu 
tohutu suur õhulaev oma avaras ohutus varjupaigas. 


X PEATÜKK EKSPEDITSIOON ELEKTRIENERGIA HANKIMISEKS 


Öösel tegi kapten kokkuvõtte kõigist ettekannetest eelmise päeva tööde kohta. Tööd kulgesid 
suurepäraselt, täpselt graafiku järgi. Oli ette näha, et üheksateistkümnendal augustil, see tähendab 
kolme päeva pärast, võib allveelaev väljuda oma uuest varjupaigast ning alustada teekonda 
Nõukogude Primorje kauge ranniku poole. See päev oli aga ühtlasi sõidu alustamise viimaseks 
tähtajaks. Pärast seda poleks enam olnud lootust õigeks ajaks, kahekümne kolmandaks augustiks, 
Vladivostokki jõuda. Rapanui saare juurest lähtudes pidi allveelaev läbima linnulennult, sirgjoont 
mööda, umbes viisteist tuhat kilomeetrit. Selle tohutu vahemaa katmiseks pidi «Pioneer» 
vahetpidamata kümne kümnendiku käiguga sõitma sada tundi. Ainult tingimusel, et «Pioneer» asub 
teele mitte hiljem kui üheksateistkümnenda augusti hommikul kell kuus, võib ta päikese kannul 
kihutades jõuda Ussuuri lahes oleva Russki saare juurde, Vladivostoki lähistele, kahekümne 
kolmanda augusti hommikul kell 

kümme. Kuid juhtub mingi ettenähtamatu, kõigest kaheksa-kümnetunnine viivitus ja kõik variseb 
kokku. Kõik tööd, kõik meeskonna üleinimlikud jõupingutused ja kõik lootused langevad põrmu. 

Kapteni laup kattus higiga, kui ta öövaikuses oma kajutis, unne vajunud allveelaeval järsku jõudis 
sellele järeldusele. «Ei tohi!... Remonttöid ei tohi teostada ajareservideta,» mõtles ta. «Tuleb veel 
kiiremini, veel pigelisemalt töötada. Hoida kokku kas või needsamad kaheksa-kümme tundigi. Aga 
mida võib veel nõuda meeskonnalt, kes on niigi unustanud une ja puhkuse, kes juba nii palju päevi 
on töötanud ja nagu näha on oma kurnatud jõu viimsel piiril?» 

Kapten ei osanud midagi välja mõelda. Lühikese puhkuse väärtuslikud tunnid kadusid nendes 
ärevates mõtisklustes ja hommikune äratus tabas kaptenit magamatusest punaste silmadega. 
Põletavast rahutusest aetuna väljus ta laevast ja kiirustas inimesi, kes lühikese öö jooksul ei olnud 
jõudnud end välja puhata ja püüdsid alles oma liikmeid painduvamaks teha, võimalikult rutemini 
«tööd alustama. Kapten tundis tõelist naudingut, kui ta nägi töötulemusi, mida öö jooksul oli 
saavutanud Skvorešnja. 


Skvorešnja oli enda peale võtnud öise valvekorra elektrivintsi juures, mis aeglaselt vedas 
düüsirõnga ülemist osa laeva ahtri poole, pöörates rõngast tema alumise, pehmenenud ääre ümber. 
Vintsi juures ei olnud aga tegelikult midagi teha ja Skvorešnja koondas kogu oma jõu laeva ahtriosa 
puhastamisele metallkühmudest ja -mügaratest ning tardunud metalliloikudest, -jugadest ja - 
piiskadest, mis olid ahtrile jäänud pärast seda, kui plahvatus oli düüsirõnga kohalt rebinud. See töö 
oli väga raske ja väsitav. Termiiti ei olnud siin võimalik kasutada. Instrumendid nürinesid ja 
murdusid ning elektri-puurid, väikesed elektrisaed ja elektrihöövlid purunesid küresti. 

Lõpuks läks Skvorešnja üle käsiinstrumentidele, laskis nende abil käiku oma erakordse füüsilise 
jõu ja saavutas tihti suuri tulemusi. 

Hommikuse äratuse eel oli düüsirõngas juba üsna laeva.ahtri lähedal ning koht tema jaoks oli 
puhastatud 

ja valmis rõnga. vastuvõtuks. Rõnga siseküljel aga oli veel palju purunenud gaasitorude 
teravaäärelisi tükke. Skvorešnja asus nende eemaldamisele, püudes seda tööd lõpetada hetkeks, mil 
elektrivints tõmbab düüsirõnga tihedalt vastu ahtrit. 

Skvorešnja töötas ka nuüd pöörase energiaga, nagu polekski tal seljataga unetut, kurnavat ööd. 
Tema innukas töö mõjus kogu äsja tegevusse asunud düüsibrigaadile kaasakiskuvalt, et ei olnud 
võimalik vastu panna ja selle tööga mitte ühineda. 

Kui Kornejev asus otsima kaptenit, et talle teatada oma kavatsusest saata Marat ja Pavlik 
vastavalt eilsele korraldusele trosspatareiga sügavusse, leidiski ta kapteni düüšibrigaadi liikmete 
hulgast, kus ta ägedalt töötas düüsirõnga kallal. 

«Aga kui palju aega kuluks Maratil veel lülitustahvli ja juhtimisvõrgu remondi lõpetamiseks?» 
küsis kapten pead tõstmata ja tööd katkestamata. 

«Võistluse korras, brigaadi graafiku järgi, umbes seitse-kaheksa tundi.» 

«Pavlik töötab koos temaga?» 
«Jah.» 

«Andke neile mõlemale — nii Maratile kui ka Pavlikule edasi minu isiklik palve, et nad 
lõpetaksid selle töö võimalikult kiiresti, enne brigaadi graafikus ette nähtud tähtaega. Pärast seda las 
lähvad. Ja ma palun ka teid, seltsimees Kornejev! Kiiremini .. Kiiremini... Rakendage tööle köik 
oma jõud, köik oma jõude jäägid! Meil ei ole ajareservi. Poole tunni pärast tulge koos 
vanemleitnandi, professor Lordkipanidze, Tšižovi, Semini ja Kozõreviga minu kajutisse — ma 
seltan teile olukorda.» 

Marat ja Pavlik tundsid veidi meelehärmi, et sel viisil lükkus edasi nende ekspeditsioon 
elektrienergia.hankimiseks, milleks nad olid juba hakanud ettevalmistusi tegema. Kapteni isiklik 
palve, mille Kornejev oli teataval määral ipiduliku, paljuütleva tooniga edasi andnud, mõjus neile 
aga erakordselt innustavalt ja nad asusid ägedalt tööle, tundes nagu uue energia juurdevoolu. 
Määratud ajal ilmusid kõik kutsutud, kapteni kajutisse. 

«Seltsimehed,» pöördus kapten kokkutulnute pooli, «brigaadide graafikute järgi võime teele 
asuda üheksateistkümnendal augustil. Teekonnaks jääb ainult neli ööpäeva. Seda on hädavaevalt nii 
palju, kui palju ont'!arvis, et täpselt kahekümne kolmandal Vladivostokki -õuda. Meil '6i jää mingit 
ajareservi. Väikseimgi juhus I-ik viivitus võib kõik nurja ajada. Remonttöid tule 

veelgi kiirendada. Meil peab olema kas või kümnetunninegi ajareserv. Niisama lihtsalt seda aga 
meeskonna!e öelda ei või. Kardan pillikeelt üle pingutada. Skvorešnja aäitas meile siin väljapääsu. 
Ta annab oma tööga eeskuju ja nakatab brigaadi oma energiaga; brigaad järgneb talle ja püüab 
temast mitte maha jääda. Tulemused rn silmaga nähtavad: brigaad töötab paremini kui kunagi 
varem. Palun teid, seltsimehed, olge ka teie oma brigaadidele niisuguseks eeskujuks. Ma arvan, et 


sel juhul mi suudame endale koguda vajaliku ajareservi. Teile, Lord, on mul veel üks palve. Leitnant 
Kravtsov on juba küllalt tugev ega vaja enam kuigi palju teie hoolitsemist. Lisage kakaole midagi 
oma meditsiinilisest, dieetilisest arsenalist, et suurendada tema toitvust ja kosutavust, ning andke siis 
käsk, et selle kakaoga täidetaks väljaspool laeva töötajate termosed. Hoolitsege, et laevas töötajatele 
jagataks iga tunni või paari tagant klaasidega sedasama kakaod... Kõik, seltsimehed! Tööle! Sa tehku 
igaüks meist kõik, mida ta suudab teha. Ah jaa, veel üks küsimus... Seltsimees Semin, te hakkate 
arvatavasti praegu ette lugema tänast ajalehenumbrit? Tõstke seal eriti esile Skvorešnja öist tööd. 
Ärge jätke seda homsesse numbrisse. Andmed selle kohta saate kohe Kozõrevilt. Kohtadele, 
seltsimehed!» 

Kõlas äge, rutakas koputus uksele. 

«Sisse!» ütles kapten valju häälega. 

Nähtavale ilmus Pletnjovi erutatud nägu. Radist astus kiiresti kajutisse, sulges enda järel ukse ja 
ruttas ümber laua kapteni juurde. Tema nägu oli punane, silmad särasid keset vahetpidamata 
liikuvate kortsude võrku ja ta hoidis käes telegrammiplanki. 

«Väga kiire. Valitsuse telegramm,» ütles Pletnjov hingeldades nagu, pärast jooksu ja ulatas 
telegrammi kaptenile. 

Juba parast telegrammi esimeste sõnade lugemist, peegeldas kapteni nägu erakordset erutust. Ta 
kummardus telegrammi kohale ja neelas silmadega selle teksti. Tema erutus kandus viivitamatult üle 
kõigile nõupidamisest osavõtjatele. Nad olid nagu paigale tardunud ja vaatasid kannatamatult 
kapteni poole ainult harva omavahel lühikesi küsivaid pilke vahetades. Kapten libistas kiiresti 
silmad üle telegramni ridade. 

Lõpuks kiskus ta end telegrammist lahti ja vaatas juuresoltiatele kordamööda otsa, Tema silmist 
kiirgas mingit ebatavalist röömu. Ta tõusis järsult ja ütles tasase haälega, nagu mitte usaldades enda 
vastupidavust: «Seltsimehed...» tema hääl murdus. Ta tõmbas sügasvati hinge ja ütles uuesti, nüüd 
juba kindla häälega: 

«Seltsimehed! Meile langes osaks erakordne õnn. Me saime oma partei keskkomiteelt 
telegrammi. Teen teatavaks telegrammi sisu.» 

Kõik tõusid erutatult, järsku noorenenud nägudega, nagu tuulepuhangust haaratuna ja jäid 
ettepoole kummardunult seisma. Kapten luges, tema käed värisesid vaevumärgatavalt ja valge 
telegrammiplank vabises laua kohal. 

«Moskva, valitsuse välktelegramm. Allveelaeva «Pioneer» kapten Vorontsovile, 
komissar Seminile, teadusliku ekspeditsiooni juhile, professor Lordkipanidzele. 

Saadame allveelaeva «Pioneer» kangelaslikule meeskonnale palava tervituse. 
Jälgime vaimustusega teie väsimatut, suurepärast võitlust vaenulike 
loodusjõududega ning alatu reetmise tagajärgedega. Me oleme kindlalt veendunud 
teie ekspeditsiooni õnnelikus lõpus. Me oleme kindlad, et te kirjutate uusi 
lehekülgi salapäraste ookeanisügavuste tundmaõppimise ja vallutamise eest 
peetava võitluse ajalukku, et ähvardaväl katsumuste tunnil on allveelaev oma 
postil koduranniku vetes ning kaitseb sotsialistliku kodumaa vabadust ja edasist 
õitsengut...» 

Telegrammile allakirjutanute nimed mattusid vaimustushüüete tormi... 

«Me jõuame tähtajaks kohale!... Me õigustame seda 

aldust! Me võidame! Võidame!...» 

«Meeskonna juurde! Meeskonna juurde!» hüüdis komissar. «Seltsimees komandör! Tuleb teatada 
meeskonnale!» 
Tema noor nägu säras hallide juuste krooni all. Ta lähenes kaptenile ja vaevu oma sõnakuulmatut, 


murduvat häält valitsedes ütles võimalikult ametliku tooniga: 

«Seltsimees komandör, lubage viivitamatult meeskond teie teadaande kuulamiseks kokku kutsuda!» 
Kapten pani mõlemad käed tema õlgadele ja surus neid: 

«Aga muidugi! Semin, kallis seltsimees! Muidugi! Ja kiiresti, kiiresti! Marss, marss!» 

Kapten pööras komissari õlgadest ringi, tõukas teda ukse poole ja hüüdis talle järele: 

«Kogu meeskond ja kõik teaduslikud töötajad!» 

Kell üksteist, veel erutatuna telegrammi saamise puhul toimunud rõõmumititingust, jooksis Marat 
Kornejevi juurde ja teatas sellele, et ta on koos Pavlikuga lõpetanud lülitustahvli ja juhtimisvõrgu 
remondi, kolm tundi 

enne graafikus ette nähtud tähtaega. 

Maratile näis, et ta ei olnud veel kunagi. töötanud niisuguse innu ja vaimustusega nagu nüüd. Talle 
tundus, et telegramm ei olnud täis sõnu, vaid haruldast muusikat, mis kõlab praeguseni tema hinges. 
Ta jooksis mööda 

treppe ja laevaruume lõbusalt ja rõõmsalt midagi enda ette lauldes, tundmata jalgu enda all. Ja 
kõikjal kuulis ta kord tasast üminat, kord valjuhäälelist laulu, kõikjal nägi ta säravaid silmi ja 
spontaanseid naeratusi. 

«Meie võidame, Maratike!» kõlas talle järele Krameri hüüe. 

«Kolm tundi varem!» hüüdis Marat naerdes ja lendas 

edasi. 

Ta leidis Kornejevi elektrolüüsikambrist vanni alt, kuhu see oli roninud töö otstarbel, jättes 
nähtavale ainult jalad. 

«Hästi,» vastas Kornejev lühidalt tumeda häälega, olles ära kuulanud Marati ettekande töö 
lõpetamise kohta ja kannatamatu palve lubada tal trosspatareiga. teele 

asuda. «Kapteni juurde ma ei lähe...Pole aega... Mine ise ja kanna ette...» 

Kapteni leidis Marat gaasitorude kambrist, kus ta koos Kozõrevi brigaadiga kõrvaldas sisemisest 
vaheseinast välja ulatuvaid irdunud toruotsi. Sinna päasemiseks oli vaja suurt osavust ja 
akrobaatikakunsti. Ka seal kõlas laul, kuid see ei üllatanud Maratti: see sulas ühte lauluga tema enda 
hinges. 

«Tänan töö eest, Marat!» vastas kapten, olles tema raporti ära kuulanud, «Andke ka Pavlikule edasi 
minu tänu. Sööge mõlemad lõunat ja puhake nagu kord ja kohus. Siis asuge teele. Kui palju aega teil 
selleks operatsiooniks kulub?» 

«Arvan, et kuus-seitse tundi, seltsimees komandör. Ma ei tea, kui läbipääsetav ja puhas on nõlv.» 
«Jaa... Muidugi. Igal juhul kiirustage, teie abi on siin vajalik. Pidage laevaga sidet. Tervitage 
Pavlikut. Vaadake tema järele.» 

Maratile oli väga hästi teada, kui raske on temale langenud ülesanne, ja seepärast ei loobunud ta 
kapteni poolt soovitatud puhkusest. Lõunavaheajal jõudis ta siiski Krutitskile seletada, kuidas siduda 
anumaid patarei külge. Pärast vaheaega asusid nad juba kahekesi, koos Krutitskiga, anumaid laost 
trosspatarei juurde kandma, neid kinni korkima ning nende jaoks traatsilmuseid ette valmistama. 
Selle töö lõpetasid kella kuueteistkümneks ja olid varsti pärast seda peaaegu täiesti valmis laevast 
väljumiseks. Skafandrite 

akumulaatorid, termosed ja vedela hapniku padrunid täies laengus ning vajalike instrumentide 
komplektid ja süvavee-termomeetrid vööl, seisid Marat ja Pavlik väljumiskambris. Viimsel minutil 
jooksis kambrisse Šelavin ja pistis Maratile pihku süvavee-batomeetri: 

«Palun, Marat... Ma arvan, et see ei tee teile suuri raskusi. Väike veeproov sügavusest... Palun teid 
Vaga.» 


Kohe tema kannul tuli kiirustades zooloog, kutsus Pavliku kõrvale ja ütles veidi kohmetult tasase 
haälega: 

«Vaata, Pavlik, kui sulle satub ette midagi eriti huvitavat, siis palun ära jäta seda sinnapaika. Oleksin 
sulle tänulik. Muidugi kui... m-m-n... asjaolud ja, 

niiöelda, aeg lubavad... Palun, Pavlik!» 

Mõne minuti pärast sammusid Marat ja Pavlik juba mööda 'nõlva, kandes õlul trosspatarei 
vastuvõtjat, mis meenutas hiigeltulbi suletud, veidi paisunud keskosaga õiepunga. Olles sammu 
viiskümmend mööda nõlva allapoole laskunud, asetasid nad selle õiepunga kaljurahnule, et 
kontrollida trosspatarei käikulaskmise mehhanismi. Õiepunga lähedal oli trossi küljes suur, 
laiaharuline lüliti. Marat pööras seda ja pung hakkas aeglaselt avanema nagu puhkev öis. Lühikese 
aja pärast sarnanes vastuvõtja tohutu suure, keskelt kumera päevalilleõiega, mida seemnetena katsid 
termoelementide tumedad 

punktid. 

Olles veendunud trosspatarei korrasolekus, pööras Marat veel kord lulitit ja õis sulgus. 

«Noh, Pavlik, lähme! Õlale! Üks, kaks! Marss!» 

Aeglaselt, märkamatult kasvas allveelaeval töötempo. Brigaadiü!emate ja kapteni enda äärmiselt 
pingeline töö kandis vilja. Tublisti aitas kaasa ka zooloog. Ta mõtles välja tavaliselt kakaole 
lisatavate vitamiinide, uue kom- 

binatsiooni hiljuti avastatud vitamiiniga KL2 ja see asus kohe edukasse võitlusse meeskonna 
väsimusega, tõstis meeleolu ja suurendas inimeste töövõimet. Vastavalt zooloogi juhtnööridele jagas 
kokk Belogolovõi iga kahe 

tunni tagant igale laevas töötajale tassitäie «eluvett», nagu Romeiko seda kakaod nimetas, ja sundis 
neid seda sealsamas tema juuresolekul ära jooma. 

Appi tuli ka leitnant Kravtsov, Tal oli lubatud voodist tõusta, kõndida, lugeda ja kirjutada. Kuigi 
tema füüsiline seisukord üha paranes, ei võinud keegi enam temas ära tunda endist lõbusat, 
naljatlevat, lobisemishimulist ja ülemeelikut, armastusega enda välimuse eest hoolitsevat leitnanti. 
Kõhnana ja kahvatuna, raseerimatuna ja hooletusse jäetud põskhabemega lebas ta tundide viisi liiku- 
matult voodis, vaikis, vaatas üksisilmi lakke ja mõtles ilmselt mingeid raskeid ja piinavaid mõtteid. 
Ajuti vabanes tema rinnast ohe või oie, ta hakkas rahutuna ühelt küljelt teisele visklema, tõusis, istus 
tugitooli ja pöördus 

varsti jälle voodisse tagasi, nagu leidmata enesele kohta ja nagu püüdes vabaneda mingitest 
rõhuvatest mäles- 

tustest. Täna, olles zooloogilt kuulnud, et üldise töö pinge on veelgi kasvanud, palus ta areldi ja 
kõhklevalt, et zooloog hangiks talle kaptenilt loa asendada juhtimiskeskuses vanemleitnanti. Seal 
pole praegu peaaegu üldse tööd ja seegi vähene, mis seal teha on, ei ole mingil määral, väsitav: on 
ainult tarvis pidada raadiotelefonisidet kõigi laevaruumidega, väljaspool laeva töötavate inimestega, 
kapteniga ja Maratiga, aeg-ajalt välja saata infrapunane lokaator, jälgida selle poolt ekraanile 
saadetavaid teateid, ning lõpuks hankida brigaadidelt andmeid tööde käigu kohta ja teha nendest 
kokkuvõtteid. Kui tema asuks neid tühiselt väikesi ülesandeid täitma, siis vabaneks vanemleitnant ja 
võiks ühisest, tööst osa võtta. Vanemleitnant toetas palavalt 

Kravtsovi ettepanekut Ja zooloog saigi kaptenilt selleks loa. Rõõmupuna valgus leitnanhi näkku, kui 
zooloog talle teatas, et kapten rahuldab tema palve. Nagu mitte uskudes oma õnne ja kartes seda 
kaotada raseeris ta end kiiresti, heitis seljast halati, rõivastus mundrisse ning kohendas, puhastas ja, 
kontrollis seda hoole ja armastusega nagu midagi erakordselt kallist, peaaegu kaotatut ja uuesti 
õnnelikult leitut... 


Ta läks kiiresti juhtimiskeskusse ja vanemleitnant, olles talle töö üle andnud, ruttas viivitamatult 
elektrikute juurde, et seal täita Marati ja Pavliku lahkumisest tingitud lünka. 

Kell kakskümmend tegi leitnant kaptenile esimese kokkuvõtte tööde käigust. Kapten oli 
kokkuvõttega väga rahul: toötempo näitas ilmselt, uut tõusu. 

«Kas Maratiga peate sidet, seltsimees kitnant?» 

«Iga tunni tagant, seltsimees komandör. Utleb, et kõik on korras. Mõned teel esinenud väikesed 
takistused likvideerisid nad küllalt kiiresti. Praegu on nad tuhande viiesaja nieetri sügavusel. Vee 
temperatuur on seal neli ja pool kraadi üle nulli.» 

«Väga heal Arvatavasti jõuavad nad varsti kahe ja poole kraadini ja võivad tagasi pöörduda. Tublid 
poisid! Kuidas teie end tunnete, seltsimees leitnant?» 

«Tänan, seltsimees komandör! Tunnen end suurepäraselt. Mul on nüüd vahemalt mingisugunegi töö 
ja see on parem igasugustest ravimitest...» 

Kell kakskümmend kolm sai teatavaks, et elektrikud on lõpetanud tsisternide elektriajamite remondi: 
hakkasid tööle kingstonid, pumbad.ja ventilaatorid. Düüsibrigaad sai sellest teada juba varem 
proovimanöövrite järgi, kui allveelaev hakkas järsku koos brigaadiga tõusma ja laskuma. Laeva 
ahtris võeti need liikumised vastu tumedahäälse, rutaka «hurraaga». Ei olnud aega selga sirgu ajada 
ja, kätega vehkida, seda enam, et ka düüsibrigaadil oli käes otsustav hetk: oli lõppemas düüsirõnga 
kohalepaigutamine ja pidi algama tema keevitamine laeva korpuse külge. 

Mõni minut enne keskööd — tööde lõppu — oli rõngas lõplikult paigal ning tema alt eemaldati 
lõpuks tiigel põleva termiidiga. Kõik valmistusid juba lahkuma, kui Skvorešnja võttis veel käsile 
laeva lainelise väliskesta soonte viimase keevitamiseelse puhastuse. Neid sooni mööda pidi sulatatud 
metall keevitamisel düüsirõnga alla voolama. 

«Kohe, kohe tulenl» mõmises ta vastuseks Kozõrevile, kes kutsus teda puhkama. «Lõpetan veel 
ainult selle soone...» 

Soon aga ei olnud veel kaugeltki korras, kogu vana metall ei olnud sellest ilmselt veel eemaldatud 
ja.Skvorešnja liigutas kaua elektripuuri düüsirõnga all, edasi-tagasi, enne kui ta veendus, et soon on 
täiesti puhas. Kuid ka pärast seda ei mõtelnudki Skvorešnja lahkuda. Teda oli vallanud mingi 
taltsutamatu töökirg, millest ta ei suujnud võitu saada. Veel üks soon ja veel üks... Veel see ja 
järgmine... Ei ole võimalik end nendest lahti kiskuda — neid on veel nii palju ees!... Raugematu 
energiaga, näiliselt ammendamatu jõuga jätkab Skvo- 

rešnja tööd. 

Ööpuhkuse tunnid lendavad märkamatult ja kiiresti. Eredad prožektorikiired valgustavad tühja 
koobast. Allveelaeva ümber vilksatavad kalade nobedad varjud, peatuvad laeva ahtri kohale 
kummarduva imeliku kuju juures ja lendavad äkki igasse külge, kui see kuju teeb mingi ootamatu 
liigutuse. 

Varsti, üsna varsti on äratus... Juba on aga lähedal ka viimne veel kontrollimata soon... Brigaad võib 
kohe keevitama hakata... 

Teenistuaeeglite kohaselt tegi Kozõrev Skvorešnjale range noomituse, kuid tema hääl ei väljendanud 
niivõrd rahulolematust kui imetlust ja vaimustust. Kõigest hoolimata kandis Kozõrev juhtunust 
kaptenile ette. Kapten kuulas ta ära ja pöördus siis Skvorešnja poole. 

«Minge magama, Andrei Vassiljevitš,» ütles ta pehmelt. «Nii ei tohi. Te kurnate oma jõudu...» 
«Andke andeks, seltsimees komandör,» põristas Skvorešnja end metallsambana sirgu ajades. «Ma 
olen värske ja virge nagu pärast head sauna. Lubage mul tööle jääda. Ma ei ole väsinud...» 

«See on tal teine magamata öö, seltsimees komandör,» segas vahele Kozõrev. 


«Tühi asi!» vaidles Skvorešnja kõigi määrustiku nõuete vastaselt. «Mulle ei tähenda see midagi. 
Rännakul on vahel tulnud kolmgi ööd magamata olla ja häda pole midagi olnud. Nagu hane selga 
vesi... Konstitutsioon on mul niisugune...» 


Lõbusasti lobisedes ja vastastikku teineteist nokkides laskusid Marat ja Pavlik — esimene ees, teine 
meetrit kümme tagapool — umbes tuhande meetri sügavuses mööda lauget veealust nõlva allapoole, 
õlgadel trosspatarei. 

Minna oli nüüd. üsna kerge. Kõige raskem teeosa oli seljataga. Kaljukuhjumeid, millest tuli kõrvalt 
mööduda, laiu lõhesid, mis nõudsid ettevaatlikku laskumist ja teiselt poolt niisama ettevaatlikku 
ülesronimist, tardunud laavavoole, libedate meriliiliate ja hüdropolüüpide sassis tihnikuid — kõike 
seda oli esinenud küllalt järsu laskumise esimesel kaheksasajal meetril. Nüüd laius sõprade ees 
tasane lauge nõlv, millel kerkivad harvad ümarajoonelised kõrgendikud ei takistanud edasiliikumist. 
Nende järel libises kergelt, vaevu pöhja puudutades must tross-patarei, mis näis seljal valgeid õisi 
kandva peenikese painduva maona. Kerge vinana hõljusid selle mao kohal põhjast üles kergitatud 
mudapilved, mis tähistasid kaugelt tema teed. 

«Sa ütled, Pavlik, et minna on kerge,» pöördus Marat tõsises toonis tagasi alustatud köneluse 
juurde. «Kerge küll, aga nõlva nii väikese kallaku tõttu tuleb seda märkamatut raskust palju 
kaugemale tassida. Vaata, kui kaua aega me juba läheme, aga oleme alles kõigest tuhande meetri 
sügavusel ja vee temperatuur on ikka veel üle kiie kraadi.» 

«Aga kui kaugele me peame minema, et jõuda kahe ja poole kraadini?» 

«Kes seda teab! Võib-olla.oh kusagil siin lähedal järsak ja me jõuame kohe suurde sügavusse... 
Vöib aga ka olla, et me, jääme kogu trosspatarei pikkuse ulatuses samasse sügavhsse ega leiagi 
madalamat temperatuuri.» 

«Ja me peame siiš trosspatarei tagasi tassima?» 

«Mis sa räägid, Pavlik! Mispärast siis tagasi? Tross-patarei annab voolu ka selles sügavuses, kuid 
temperatuurivahe on sel juhul väiksem ja akumulaatorite laadimine toimub aeglasemalt. Meile aga 
on iga liigne saare 
juures seismise tund ebameeldiv ja võib-olla isegi ohtlik. Nii ütles kapten.» 

Mõne aja läksid nad vaikides edasi. Summeri piiksumine meenutas Maratile allveelaeva 
olemasdlu. Ta teatas leitnant Kravtsovile, et asub tuhande kahesaja 
meetri sügavuses, et vee temperatuur on umbes viis kraadi ja kõik on, korras, ning lülitas siis laeva 
uuesti välja. 

Varsti muutus nõlv nende jalge all uuesti kallakumaks ning lõpuks nii järsuks, et nad suutsid veel 
ainult suuri vaevu hoiduda ülepeakaela alla veeremast. See vasitav laskumine lõppes tuhande 
üheksasaja meetri sügavusel, kus sõbrad järsku sattusid täiesti teistsugusesse ümbrusse. Jälle oli 
kõikjal nende ümber laialipaisatud kaljusid — kord üksikuid, kord üksteisele kuhjunuid, kord 
paljaid, kord süvaveeliiliate, käsnade, merituppede, kork-korallide ja polüüpide tihedate põi!nikutega 
kaetuid. Kaljude vahel ja kohal vilksatas sageli kalade mitmevarvilisi tulukesi, helendavate täppide 
kette ja girlande. 

«Noh, Pavlik,» ütles Marat termomeetrit vaadates, «jõudsimegi sinna, kuhu vaja: temperatuur orr 
täpselt kaks ja pool kraadi üle nulli. Võime trosspatarei käiku lasta — ja koju!» 

«Just parajal ajal,» vastas Pavlik, «Tõtt öelda olen ma juba kõrasti väsinud.» 
«Pea kinni, Pavlik. Põhjas on paks mudakiht, otse sellesse mg ei või vastuvõtjat panna. Lähme 
natuke edasi ja otsime välja sobiva kaljurahnu. Sellele —siis panemegi trosspatarei vastuvõtja.» 


Niisugune — madal ja lame — rahn leiti kiiresti tohutu suure kalju jalamilt, trosspatarei 
vastuvõtja võeti õlgadelt ja langetati.ettevaatlikult rahnule. 

«Puuh!» tõmbas Pavlik kergendatult ihinge. «Oli küll kerge, aga selja tegi siiski päris haigeks.» 

«Tule, istume natuke, puhkame ja võtame einet,» tegi Marat ettepaneku. Mul on juba kenake isu.» 

Sõbrad laskusld trosspatarel kõrvale kaljurahnule, toetasid seljad vastu suurt kaljut, valgustasid 
laternatega end ümbritsevat metsikut pilti ja imesid vaikides 
termostest kuuma kakaod. Hüdropolüüpide tihnikud ning mööda pöhja ja süngeid, kaljusid 
roomavad või nende kohal mustas tühjuses vilksatavad tumedad ja helendavad varjud näitasid, et 
põhjas keeb palju intensiivsem elu kui vahetult selle kohal olevates veekihtides. 

«Noh, aitab, Pavlikl Aeg on tagasi pöörduda,» ütles Marat end aeglaselt. kergitades ja ilmselt 
üsna vastutahtmist sellest mugavast nurgakesest lahkudes. 

Ta ei jõudnud end aga veel sirgugi ajada, kui kalju, mille varjus nad olid istunud ja mille 
tasakaalu nad nähtavasti olid häirinud, varises neile ootamatult peale. Pavlik ja Marat suutsid vaevu 
kõrvale hüpata, tross-patarei vastuvõtja jäi kalju alla. Marati meeleheide oli piiritu. Ta.ei suutnud 
endale seda viga andeks anda. Kaks tundi nägid nad Pavlikuga vaeva, et kümne kümnendiku käiguga 
tööle pandud propellerite abil tohutu suurt kaljut kõrvale nihutada, kuid kõik jäi tulemusteta. 
Rohkem ei tohtinud aega kaotada ja kapten saatis neile appi Skvorešnja. Alles pärast tema saabumist 
avariikohale õnnestus kaljut trosspatarei vastuvõtjalt eemale veeretada ja patareid tööle panna. 

XI PEATÜKK OTSUSTAV LAHING 


Paisutatud selliste reservuaaridega tõusid kõik kolm aeglaselt otse möoda vertikaali ookeani pinna 
poole. 

«Poisid, paistab, et meil on aeg pöörduda horisontaalile ja võtta kurss otse osti, laeva poole,» ütles 
Skvorešnja sügavusemõõtjat vaadates. «Sügavus sada viis- 
künmnend meetrit — just allveedoki tasapind. Noh, pööre paremale!... Stopp!» hüüdis ta äkki, 
katkestas manöövri ja osutas käega läände, endast ülespoole ja paremale. «Mis asi see seal on?» 

Meetrit kümme neist kõrgemal ja viiskümmend meetrit paremal libises sinirohelšses veealuses 
hämaruses loode poole tohutu suur must vari. Varju seljal oli näha mingeid lühikeste vertikaalsete 
vartega silindrilisi seenetaolisi moodustisi. Sirge, jäik, ümara tagaosaga ja laevanina meenutava 
terava esiosaga vari näis edasi liikuvat igasuguse jõupingutuseta. 

«Südis on veel üks! Näe, näe, see on ka viiekümne meetri kaugusel!» ütles Pavlik imestunult, 
osutades esimesest varjust vasakule. «Mis see küll vöiks olla?» 

«Jah, jah, näen,» kinnitas Marat. 

«Allveelaevad!» ihüüatas järsku erutatult Skvorešnja. «Olgu ma neetud, kui need ei ole 
allveelaevad!» 

«Millest te räägite, seltsimees Skvorešnja?» kuuldus vanemleitnandi hääl. «Mis allveelaevad?» 
«Midagi ei saa aru; seltsimees vanemleitnant!» vastas Skvorešnja. «Koopa traversil on kaks 
allveelaeva... Suunduvad kõige aeglasema käiguga saare poole... Hoiduvad teineteisest saja meetri 

kaugusele... Ujume südi, et neid lähemalt vaadata...» 

«Teatage, mida näete!» käskis vanemleitnant. «Annan häiresignaali!... Lülitan sisse kõik valmis 
ultraheli-prožektorid!» 

Skvorešnja pani sel ajal tööle propelleri ja ujus, kolme kümnendiku käiguga risti tundmatute 
allveelaevade liikumissuunaga ettepoole ja vasakule. Marat ja Pavlik järgnesid talle. 

Olles umbes saja meetri võrra teisest allveelaevast möödunud, kandis Skvorešnja ette: 

«Seltsimees vanemleitnant! Kolmas südis! Vahekaugus sada kakskummend viis meetrit!... 
Liiguvad rivikorras.. » 

Kuulen, kolmas paremal,» vastas vanemleitnant. «Ekraanil on näha kuus siluetti. Vööriprožektor 
number sada kolmkümmend kaheksa ei tööta veel. Tema sektoris, viienda ja kuuenda silueti vahel, 
on suur lünk. Pidage silmas, et ülemise nurga prožektorit number sada nelikümmend kaks 
korrigeerib praegu leitnant Kravtsov. Jätkake rivi ülevaatust!» 

«Just nii — rivi üle vaadata! Näen südis neljandat... Vahekaugus sada viiskümmend meetrit... 
Jätkavad aeglast liikumist saare poole. Läheme edasi südi... Kolmsada meetrit... viissada meetrit... 
Rohkem allveelaevu pole... Seltsimees vanemleitnant!» 

«Kuulen.» 

«Me märkasime esimesest südis kolme allveelaeva... Kas te näete meid?» 

«Näen.» 

«Kui augel me koopast oleme?» 

«Viieteistkümne kilomeetri kaugusel.» 

«Lubage tõusta allveelaevade kohale ja vaadata, mis on esimesest nordis.» 

«Selles suunas töötavad köik ultraheliprožektorid. Seal liiguvad niisama suurte vahekaugustega 
veel kolm allveelaeva. Pinnal on näha kolme laeva siluetid. Ilmselt miiniristlejad.» 

«Räägib «Pioneeri» kapten. Seltsimees Skvorešnja, tõuske kõik kolmekesi allveelaevade kohale, 
jälgige neid ja vaadelge .. » 

Kaptenit katkestas vanemleitnandi hääl: 

«Seltsimees kapten, professor Lordkipanidze teatab, et leitnant Kravtsov kadus sektorist sada 
nelikümmend kaks ega vasta väljakutsele. Korraks ainult kuuldus midagi arusaamatut — ja kõik.» 

Kiivrite all kõlas kapteni hääl: 

«Sisse lülitada kõik töökorras olevad ultraheliprožektorid! Ei ole näha? Võib-olla on ta sektoris 
number kheksakümmend kaheksa?» 

«Vanemleitnant hüüdis sealsamas erutatult: 

«Seal ta ongi! Väljus sellest sektorist! Kadus jälle 

sinnasamasse! Ta. ei ole üksi! Ta ei ole üksi, Nikolai Borissovitš! Ta on kellegagi käsitsi koos!» 

«Nägin!» vastas kapteni erutatud hääl. 

«Jälle! Jälle, ilmus sektorisse number kaheksakümmend üheksa!» jätkas vanemleitnant. «Uuesti 
kadus sektorisse kaheksakümmend kaheksa! Leitnant võitleb kellegagi! Kellega?» 

«Seltsimees Sgrorešnja!» kostis kapteni järsk käsklus. 

«Just nii, seltsimees komandör!» 

«Katkestage allveelaevade vaatlemine! Viivitama rutake kümne kümnendiku käiguga leitnant 
Kravtsovile appi! Kaügus koopast kakskummend kilomeetrit. Süga vus seitsekümmend meetrit, 
Suund vestnordvest. Leitnandile tungiti kallale! Kähku! Kähku! Teel järgige meie juhiseid!» 

«Just nii — leitnandile appi miinnat» möirgas Skvorešnja erutatult, pani oma propelleri täie 
käiguga tööle ja andis käskluse: «Laternad kustutada! Marat, tule mulle järele! Pavlik, hoidu meist 
viiekümne meetri kaugusele! Kaklusse ära end sega!...» 

Kolm varju kihutasid tihedas tumerohelises veealuses hämaruses peadpööritava kiirusega 
vestnordvesti.... 


Leitnant Kravtsov valmistus vahikorda vanemleitnandile üle andma. Kapten kuulas 
juhtimiskeskuse kaugemas nurgas zooloogi. 

«Nikolai Borissovitš,» ütles teadlane, «kas poleks võimalik saata kedagi korrigeerima ülemise 
nurga prožektorit number sada nelikümmend kaks? Maratti ei ole. Pavlik läks koos temaga. Meie 
radistidest aga oleks lihtsalt kahju kedagi ära saata: tööd on tohutu hulk ja kõigil on hirmus kiire. 
Isegi vööriprožektor number kaheksakümmend kaheksa ei ole veel valmis — midagi on seal korrast 
ära... Andke kedagi! Eks! Kõigest kahe- 
kümneks-kolmekümneks minutiks. Tühine asi . .. Eks!» 

Zooloog vaatas kaptenile, paluvalt otsa. Ta oli tulnud juhtimiskeskusse otse töölt, tema käed olid 
mustad ning habe ei olnud kaugeltki korras, kuid tualetiks ei olnud tal praegu nähtavasti vähimatki 
aega. 

Kapten kehitas õlgu: 

«Keda teile anda, Arsen Davidovitš? Nagunii on juba kolm inimest tööst eemal, nende hulgas 
niisugused töömehed nagu Skvorešnja ja Marat. Ukski brigaad ei anna kedagi oma koosseisust. 
Võimu ma aga rakendada ei tahaks.» 

«Mida siis teha?!» hüüdis zooloog. «Mine kas või ise!» 

Leitnant oli jtiba vahikorra üle andnud ja suundus ukse poole, kuid teadlase viimaseid sõnu 
kuuldes ta peatus järsku, seisatas hetke kõhklevalt ja pöördus siis kapteni poole: 

«Seltsimees komandör!» ütles ta tasase häälega, ilma et oleks, silmi tõstnud ja kaptenile otsa 
vaadanud — kapteniga rääkides ei teinud ta seda nüüd kunagi. «Seltsimees komandör! Kui te 
lubate... Võib-olla võiksin mina Arsen Davidovitši brigaadi aidata?» 

Kapten ja zooloog vaatasid kiiresti leitnandi poole — esimene kõhklevalt ja kahtlevalt, teine äkki 
tärganud rõõmsa lootusega. 

«Ei tea, seltsimees leitnant,» ütles kapten tagasihoidikkusega, mis viimasel ajal iseloomustas tema 
suhtumist leitnandisse. «Kas te olete küllalt paranenud, et teid võiks lubada laevast välja?» 

«Ma tunnen end täiesti tervena,» vastas leitnant kiiresti. 

Kapten vangutas ebamääraselt pead, naeratas ja pöördus zooloogi poole: 

«Mida ütleb arst? Palun ainult isiklik huvi mängust välja jätta...» 

«Aga loomulikult, Nikolai Borissovitš!» hüüdis zooloog solvunud häälega, kuid särava näoga. 
«Mingeid meditsiinilisi vastunäidustusi ei ole. See on ainult lihtne jalutuskäik vee all. See on 
leitnandile isegi kasulik!» 

«Noh, mis siis ikka! Sel juhul ma ei vaidle vastu... Aleksandr Leonidovitš, vormistage leitnandile 
väljumisluba.» 

«Tänan, seltsimees komandör!» tänas kergelt punastunud leitnant kaptenit. 

Kümne minuti pärast, olles saanud zooloogilt vajalikke juhtnoöre, väljus skafandrisse rõivastatud 
leitnant allveelaevast, pani tööle propelleri ja suundus kiiresti 

põhjaloodesse, sellesse ookeanisektorisse, mida haaras ultraheliprožektor number sada nelikümmend 
kaks, Enne ekspluatatsiooni andmist pidi zooloog selle prožektori häälestama suurimale selgusele ja 
kaugusele, kontrollima tema kiirte peegeldumist liikuvatelt objektidelt ja tegema rea teisi katseid. 
Leitnant ujus kuue kümnendiku käiguga. seitsmekümne meetri sügavusel. Oli küllalt valge ja ta ei 
süüdanud laternat. Leitnandi tuju oli hea, peaaegu rõõmus: kapten oli temaga täna rääkinud veidi 
soojemalt kui tavaliselt, oli kõneluse ajal naeratanud ja oli talle isegi usaldanud uue töö... Kui. 
suurepärane inimene on kapten! Ja Arsen Davidovitš on tore! Kui tänulik on leitnant praegu neile 


mölemale! Ei, ta ei unusta muidugi oma süüd... oma kuritegu... Leitnant ohkas raskesti. Ent kui 
tänulik ta neile siiski on, et nad ei põlga teda, ei lase tal tunda oma süü raskust ja suhtuvad temasse 
seltsimehelikult nagu ennegi! 

Erutus pigistas leitnandi kõri ja ta neelatas raskelt... Muidugi, ta annab vastust, ta on täielikult 
valmis kodumaale vastust andma oma eksimuse... ei, mitte eksimuse, vaid kuriteo... raske kuriteo 
eest... Keegi aga ei heida talle seda kuritegu ette, kõik saavad väga hästi aru, kui raske tal on, kuidas 
ta kahetseb oma kergemeelsust ja hooletust, ning kõik püüavad tema juuresolekul isegi 
mitte nimetada Gorelovi nime... 

Ja nagu alati pärast allveelaeval toimunud plahvatust jäi leitnandil juba ainuüksi seda inimest 
«meenutades hing kinni ning tema käed tõmbusid rusikasse. Oo, see põlastusväärne inimene!... 

«Paremale, paremale, Juri Pavlovitš!» kuuldus tema kiivri all järsku zooloogi hääl. «Kaks meetrit 
kõrgemale! Lõpeb kahekümnes kilomeeter... Stopp! Vaat nii. Nüüd kümme meetrit edasi... Nii... 
kümme meetrit paremale... Niisama. palju vasakule... põiki üles... Süüdake latern... Kustutage... 
Lülitan välja köik naaberprožektorid, et need ei häiriks saja neljakümne teise tööd... Kordame 
manöövrit... Stopp!... Seiske veidi aega paigal... Ma suurendan natuke pinget...» 

Leitnant peatas propelleri, reguleeris selgmist reservuaari ja jäi liikumatult vette rippuma, 
vaadates haja- 

meelselt, enda ette helerohelisse hämarusse. Kaugelt ja lähedalt sööstsid varjudena mööda kalade, 
meduuside ja molluskide kord ähmased, kord selgepiirilised siluetid. 

Ootamatult kerkis ülal, paaegu nähtavuse piiril esile kummaline vari. See oli pikk, sirge ja 
tagantpoolt ahenev, kuid sel puudusid ujuvat kala iseloomustavad painded. Varju ees oli näha 
ühtlane, vilkumatu hele laik, millest väljus sirge valguskiir. 

Leitnandi süda hakkas ärevalt peksma: 

«Mis see võiks olla> Tohutu suur tuunikala?... Ei, see ei ole kala.» 

Vari liikus põiki ülalt alla ja lähenes kiiresti. 

«Süüdata latern?... Ei, ei maksa, parem on oodata...» 

Tume siluett libises leitnandist neljakümne meetri kauguselt mööda ja suundus kiiresti sügavusse. 

«Inimene!» oleks leitnant peaaegu valju häälega hüüdnud. «See on skafandris inimene! Skafander 
on tohutu suur — number null... kes see võiks olla? Skvo- 
rešnja? Skvorešnja ju on koos Maratiga põhjas... Kes siis? Ujub õigesti. Jalad on välja sirutatud ja 
teine-teise vastu surutud... Käed külgedel... Keegi meie 
omadest...» 

Järsku hakkas kõik leitnandi silmade ees keerlema. Veri valgus talle pähe ja tumestas aju. 
Teadvus tuihmus, leitnant pani pikemalt mõtlemata propelleri kümne kümnendiku käiguga tööle ja 
sööstis allapoole, mõistatuslikule varjule järele. 

«Juri Pavlovitš!» kuuldus zooloogi imestunud hääl. «Kuhu te ekraanilt kadusite? Juri Pavlovitš! 
Vastake siis ometi! Juri Pavlovitš! Juri Pavlovitš! Mis pagana lugu see on! Kas õige telefon on rikkis 
või?» pomises 
teadlane arusaamatuses. «Millest see küll nii äkki tuli?...» 

Leitnant kuulis neid väljakutseid nagu läbi vati: need ei jõudnud tema teadvusse. Kogu tema 
olemus oli koondatud ainult valguslaigule, mis lähenes kiiresti ja muutus üha heledamaks: inimene 
tema ees ujus ainult nelja 
kümnendiku käiguga. 

Veel hetk ja leitnandi sõrm surus lülitustahvli nupule. 

Ere valguskiir tabas tundmatu kiivrit javalgustas tema naojooni. 

Leitnandi. kõrist pääses kähisev .karjatus — surmava vihkamisega segatud raevu hüüe: 
«Gorelov!!!» 

Laterna valgusest pimestatuna tõstis Gorelov instinktiivselt käed silmade ette. Samal hetkel sööstis 
leitnant täie käiguga nagu suurtükimürsk talle kallale ja haaras seljatagant tema kätest ülaltpoolt 
küünarnukke kinni. 

Ainult silmapilguks pööras Gorelov hirmust ja õudusest moonutatud näo leitnarrdi poole. Juba 
järgmisel silmapilgul aga painutas ta oma kokkusurutud jalad järsult tahapoole ja andis nendega 
leitnandile hirmsa hoobi kõhtu. Skafandrist kaitstuna ei tundnud leitnant valu, kuid oli sunnitud 
Gorelovi uhe käsivarre lahti laskma. Teisest hoidis ta siiski endiselt kõvasti kinni. 

Vastased olid nüüd silm silma vastu. 

Vaikides ja üksisilmi teineteist jälgides söostsid nad endiselt töötavate propellerite mõjul sihitult 
siia-sinna, lahkumata siiski ühest ja samast väikesest ruumist. 

Hirm Gorelovi näol asendus põlgliku naeratusega: ta tundis vastase ära ja see ei paistnud talle ilmselt 
mingil määral ohtlikuna. 

Leitnant hingas kähinal ning higist kleepuvad juuksed langesid talle silmadele; nõrkus — 
plahvatusel saadud haava tagajärg — pöördus tagasi ja tumestas aju. Vaevu tungisid teadvusse teda 
otsiva kapteni ja vanemleitnandi erutatud hääled ning kapteni käsk Skvorešnjale. 

«Mida teha? Kuidas teda püüda? Propeller... Peatada tema propeller!» otsustas Kravtsov. 

Ta tõmbas jalad kokku, pööras pöidadega tüürpindu, sööstis rinnaga vastu Gorelovi rinda ja jõudis 
suruda Gorelovi lülitustahvli nupule. Lülitustahvli kaas avanes, langes alla ja jäi rippuma. Samal 
hetkel aga, enne kui leitnant jöudis puudutada tuttavat kangi, mis juhtis Gorelovi propelleri tööd, 
haaras Gorelovi käsi leitnandi käest kinni, paiskas selle lülitustahvlist kaugele eemale, pöördus 
tagasi lülitustahvli juurde ja kerkis siis leitnandi kohale. 

Laternakiirtest valgustatuna välgatas Gorelovi käes pika peenikese juhtme otsas olev vasknõel... 

«Surm!» vilksatas leitnandi peas mõte. 

Gorelovit lahti laskmata pööras leitnant järsult tüürpindu. Propeller viis ta vaenlase käeulatusest 
välja, ta tegi poolringi ja pääses Gorelovi selja taha. Vaevalt aga oli ta jõudnud kergendatult hingata 
ja oma lülitustahvlist nõela välja tõmmata ui Gorelov pöördus tema poole ja rebis järsu. liigutusega 
oma käsivarre tema nõrgenenud sõrmede vahelt lahti. 

Läbi udu nägi leitnant oma rinna poole sööstvat lühiest kollast välgusähvatust ja tundis samal 
silmapilgul, jõudmata isegi karjatada, et tema kehasse vajutatakse nagu tuline nuga. 

Mitmekümne tonnise surve all olev veejuga tungis läbi avanenud õmbluse skafandrisse ja läbistas 
uhe hetkega leitnandi rinna... 

Leitnandi keha pöördus aeglaselt peaga allapoole ja hakkas eredalt põleva laternaga tumedatesse 
sügavustesse vajuma, viseldes töötava propelleri mõjul ühelt külelt teisele. 

Gorelov pistis nõela tagasi lülitustahvlisse ja vaatas veel oma vastase pimeduses ähmaseks 
muutuvale varjule järele, kui teda äkki tabasid nagu kaks pikselööki. 

Kaks heledat kiirt tungisid tema kiivrisse ja tema mölemad käed haarati nagu metalsete pihtrde 
vahele. Kui Gorelov heitis pilgu endast paremale ja vasakule, moonutas tema nägu uuesti, 
kohkumine, seejärel aga hirm. 

Jälle kõlas hämmastuse ja viha hüüe: 
«Gorelov!!!» 
Seekord kandus see hüüe valgustamata sektorist number kaheksakümmend kaheksa selgesti 


allveelaeva juhtimiskeskusse.. Ja varsti, pärast lühikest vaikust, kuulsid Skvorešnja ja Marat kapteni 
järsku, katkendlikku käsklust: 

«Vangistada ja laevale tuua!» 

«Just nii — vangistada ja laevale tuua!» vastas Skvo!rešnja tumedalt läbi kokkusurutud 
hammaste. 

Samal hetkel sööstis Gorelov kogu kehaga vasakule, tõukas õlaga Skvorešnjat ja paiskas 
jalaihoobiga Marati kaugele eemale. Tema parem käsi lendas nagu ämblikuvõrgust vabanenult 
ülespoole ja tohutu metallrusikas langes vasarana Skvorešnja kiivrile, otse tema näo 

kohale. Skvorešnja pea paiskus kiivris ettepoole, põrkas laubaga vastu läbipaistvat metalli ja kõik 
hakkas hiiglase silmade ees keerlema. Tema käsi hoidis siiski Gorelovi kätt endiselt nagu klambrite 
vahel. Üheaegselt hoobiga aga pööras Gorelov end ama töötava propelleri abil jalad ülespidi üle 
Skvorešnja õla ja tõmbas tema käe tahapoole Skvorešnja röögatas väljakannatamatust valust jat 
laskis oiates Gorelovi käe lahti. Osavus näis ületavat jõu... 

Tundes end vabana, surus Gorelov kohe jalad kokku, pööras tüürpinnad otse ja sööstis ülespoole. 
See sai talle saatuslikuks. Hirmust kokku tõmbunud südamega, midagi tajumata, tundes ainult, et 
vihatud vaenlane on käest libisemas, tormas Pavlik talle järele. Enne kui Gorelov suutis midagi 
taibata, istus Pavlik tal kindlalt õlgadel, pistis jalad tema käte alt läbi ja andis oma propellerile 
tagasikäigu. Gorelovi pzopeller oli kohe paralüseeritud ning juba järgmisel hetkel sööstsid Gorelov 
ja Pavlik viimase kiiremal käigul töötava propelleri mõjul alla- 

poole. 

Gorelovi tohutud, hirmsate pihtidega sarnanevad käed tõusid, et haarata kinni Pavliku jalgadest ja 
paisata ta endast udusulena eemale. Poolel teel sattusid need käed uuesti Skvorešnja ja Marati 
haardesse, kuid endine manööver paiskas Marati uuesti eemale, kus ta hakkas saadud jalahoobi ja 
omaenda propelleri mõjul pöörlema nagu veekeerisest haaratuna. Jälle tõusis hirmus parem käsi, 
kuid sellele lendas ülalt noore puu võimsa tõvena vastu Skvorešnja vasak käsi, et sellest kinni 
haarata. Gorelov oli siiski jälle Skvorešnjast kavalam: hiiglase käsi tabas ainult tühja vett, Gorelovi 
käsi aga libises vastase käe alt läbi oma lülitustahvli juurde. Järgmisel hetkel ilmus see uuesti kolme 
ristuva laternakiire heledasse valgusse. 

Kokkupigistatud rusikas sähvatas peenikese juhtme külge kinnitatud vasknõel ja lähenes nagu välk 
takistamatult skafandri õmblusele Skvorešnja lahtisel, kaits- 

mata rinnal... 

Kõlas Pavliku läbitungiv hirmuhüüe: 

«Nõel!...» 

See oli esimene inimhääl, mida oli kuulda juba pool minutit kestnud hirmsa võitluse jooksul... 

Pavliku jalg sööstis Gorelovi kaenla alt välja ning andis tema käele ootamatu jõuga hoobi, mis 
paiskas käe eemale, enne kui nõel jõudis puudutada skafandri õmblust. Tagasi aga jalg oma endisse 
asukohta enam ei pöördunud: üheainsa õlaliigutusega heitis Gorelov tasakaalu kaotanud poisi enda 
seljast maha ja Pavlik lendas oma propelleri mõjul kukerpalli sügavale alla, kus ta põrkas kokku veel 
mitte toibuda jõudnud Maratiga. üsna nende lähedal hõljus leitnandi skafandris keha, mida tasa 
õõtsutasid rahutu vee joad. 

«Elule ja surmale, madu!» möirgas Skvorešnja kirjeldamatus raevus. 

Gorelovi päsi ei jõudnud veel oma endisse asendisse tagasi pöörduda, kui Skvorešnja rusikas juba 
välkus samasugune nõel. 


Hetke vältel seisid kaks hirmuäratavat vastast liikumatult teineteise ees, silm silma vastu, nagu 
otsides, vaenlase nõrka kohta. 

Gorelovi silmis põles hullumeelsus, tema nägu oli vahakahvatu ning tema pikad õhukesed huuled 
olid siniseks tõmbunud ja nagu kummaliseks naeratuseks kõverdunud, paljastades suuri hambaid. Ta 
sarnanes sel hetkel koertest tagaaetud tugeva hundiga, kes on otsustanud halastust ootamata oma elu 
võimalikult kallilt müüa. 

Skvorešnja suur, ümmargune, alati heasüdamlik nägu oli korraga nagu auku vajunud ja kõhnenenud. 
Tema kivistunud näojoontes peegeldus karm mehisus. Väikesed hallid silmad olid tõmbunud veel 
väiksemaks ning puurisid enesekindlalt ja rahulikult vastast. Näis, et viimase karjatusega oli 
Skvorešnja välja valanud kogu oma meeletu raevu ning selle asemele olid asunud paindumatu 

tahe ja külm, kaalutlev mõistus: niisuguse vastasega elule ja surmale võideldes vöib kasutada kõiki 
vahendeid. 

Gorelovi vasak käsi jäi lootusetult paralüseerituna Skvorešnjš parema. käe haardesse, kuid selle eest 
võis 'ta vabalt manööverdada oma parema käega Skvorešnja vasaku käe vastu ja seda luges ta endale 
ilmseks eeliseks. 

Möödus ainult üks hetk ja siis äkki põrkasid vabade käte metalsed küünarnukid muistsete rüütlite 
kilpidena mürinal kokku, vältides surmava nõela lööki. Gorelovi 

parem käsi sattus ületamatule tõkkele. Samal hetkel ajas Skvorešnja oma vasaku käe vibuna sirgu ja 
tema nõel, põrkas vastu Gorelovi kaitseta.rinda. Oli juba hilja 

rinda katta ning Gorelov pöördus ainult veidi kõrvale- nöel libises mööda tema soomusrüüd ja 
möödus saatuslikust õmblusest. 

Uuesti põrkasid küünarnukid kölinal kokkup ja uuesti paiskas Skvorešnja vasak käsi Gorelovi 
parema käe pilpana eemale. Gorelov näis olevat veel kahvatumaks tõmbunud: eelis, millele ta oli nii 
lootnud, haihtus suitsuna Skvorešnja koletu jõu ees. Hirm pigistas Gorelovi südant vältimatu saatuse 
eelaimuses... 

Väikesed hallid silmad puurisid külma ja enesekindla pilgu vastase mustadesse põlevatesse 
silmadesse ning neile ei jäänud märkamatuks seal vilksatav hirmuvari. 

Kolmandat korda põrkasid küünarnukid kokku ja Gorelovi käsi, mis näis selleks nagu juba varem 
valmis olevat, lendas eemale, kuid tema silmadesse libises midagi tabamatut, nagu lootusetaolist. 
Väikesed, külmad, kitsasteks piludeks tõmbunud silmad märkasid ka seda ning selle asemel et 
endisse asendisse tagasi pöörduda, puistas Skvorešnja rusikas Gorelovi eemalepaisatug käe 
ootamatult üle vastupandamatute hoopide rahega, ei lasknud sel endale kohta leida ja surus seda üha 
kaugemale tagasi. Gorelov väänles, olles nagu aheldatud 

Skvorešnja parema käe külge, ning tema vabal käel ei olnud enam ruumi, et löögiks hoogu võtta. 
Järsku, enne kui Gorelov seda taipas, muutis Skvorešnja käsi oma liikumissuunda, töusis Gorelovi 
pea kohale ning korrates vastase enda manöövrit, virutas müriseva, hävitava hoobi vastu Gorelovi 
kiivri näo-osa. Pea võppus kiivris nagu mängupajats ja samal hetkel andis Skvorešnja rusikaga 
hoobi vaenlase nõela lülitustahvliga ühendavale juhtmele, purustades selle. 

Vaenlane oli jäänud relvata. Tema mõlemad käed olid Skvorešnja kätes, mis hoidsid neid 
teraspihtidena. Skvorešnja kümne kümnendiku käiguga töötav propeller sai kergesti jagu Gorelovi 
neljast kümnendikust- käigust ning 

kandis nüüd neid, mõlemaid sügavuse poole. 

Võitlus kestis köigest paar minutit. Kui ilmusid nähtavale Pavliku ja Marati kiivritest paistvad 
kahvatud 

ehmunud näod, oli see juba lõpul. Hoides metalsetest kätest leitnandi elutut keha, pöörasid nad 


sõnatult pilgu Skvorešnja tumepunaselt näolt Gorelovile, kes, vaht 

sinistel huultel, jätkas visklemist ja rabelemist. 

«Pavlik,» kähistas Skvorešnja, «hoia üksi leitnanti. .. Marat seo ieetur minu trossiga kinni .. » 

Marat harutas kiiresti lahti üle Skvorešnja õla heidetud trossikimbu ja lühikese aja pärast haaras 
esimene silmus meeleheitlikult rabeleva Gorelovi ühe jala. Mõni, 

sekund hiljem oli ka. teine jalg esimese juurde tõmmatud... 

Marat löpetas juba Gorelovi käte sidumist; kui pimedusest sukeldusid, äkki teineteise järel esile kaks 
heledasti põlevate laternatega varju. Need olid Krutitski ja Matvejev, keda kapten oli Skvorešnjale 
appi saatnud. Skvorešnja märguandel võttis Krutitski kinni Gorelovi õlgade ümber olevatest 
trossikeerdudest. 

«Pavlik,» ütles Skvorešnja raskesti hingates, «anna, leitnant Matvejevile üle...» 

Sellest hetkest peale, kui ta koos Maratiga oli haaranud leitnandi keha, vapustas Pavlikut 
vahetpidamata tasane, palavikuline vabin. Ta ei suutnud end sundida 

veel kord vaatama leitnandi rahulikku., kahvatusse, nagu magavasse näkku. Ta pööras 
sõnakuulmatute jalapöidadega peaaegu alateadlikult tüürpindu, viis leitnandi keha, mis kergesti allus 
tema jõupingutustele, Matvejevi juurde ja ulatas sellele tapetu käe. Niisama alateadlikult, veretu 
näoga ja ikka veel õudu täis silmadega ujus ta Skvorešnja suure, võimsa kogu juurde ning peaaegu 
surus end selle vastu. 

Skvorešnja tõmbas sügavasti hinge, vaatas ümberolijate poole ning ütles siis katkendliku, kähiseva 
häälega: 

«Seltsimees komandör! Vaenlane on tabatud. Saadan ta laeva.» 

Möödus peaaegu minut, enne kui kuuldus kapteni rõhutatult rahulik hääl: 

«Me nägime kõike. Te täitsite mehiselt oma, kohust, seltsimees Skvorešnja. Tänan teid! Kodumaa 
reetja, diversant, kes püüdis meie laeva hävitada, äraandja, 

kes jooksis,üle meie sotsialistliku kodumaa leppimatute vaenlaste poolele, kannab teenitud karistust! 
Öelge Mat- 

vejevile ja Krutitskile, et nad kolmesaja meetri sügavusel liikudes tooksid tema ja hukkunu laiba, 
laevale. Teil, Maratil ja Pavlikul tuleb ülalt jälgida kahtlasi allveelaevu sektoris number 
ka!heksakümmend kaheksa ja 

siis laeva tagasi pöörduda. «Pioneer» peab tõenäoliselt varsti lahingusse astuma.» 


Kolm sõpra ujusid süüdatud laternatega vaikides kuue kümnendiku käiguga ida poole, järele 
selles suunas kadunud allveelaevade rivile. 

Mõne minuti pärast nägid nad vaenlase laevu, mis nagu vargsi lähenesid saarele. Saareni oli 
jäänud veel ainult kaheksa kilomeetrit. 

Esimesena katkestas vaikuse Skvorešnja: 

«Ma olen veendunud, et Gorelov ei laskunud täna esimest korda saare juures vette. Keegi teine ei 
oleks suutnud nii täpselt «Pioneeri» ja tema varjupaiga asukohta välja uurida. Seda võis teha ainult 
tema ja ainult niisuguses skafandris, nagu meie omad... Vaadake, kui enesekindlalt suunduvad 
allveelaevad rivikorras otse koopa poole ja püsivad just tema tasemel.» 

Nad jõudsid allveelaevade rivi kohale. Võitluse ajal olid laevad üksteisele lähenenud ning 
keskmiste laevade vahekaugus oli vähenenud viiekümne meetrini. 

«Viia käik ühe sajandikunib, andis Skvorešnja korralduse. 

Köik kolm jäid korraga peaaegu paigale ja rippusid allveelaevade kohal. Skvorešnja jätkas: 

«Kuulge, poisid! Mis oleks, kui me korraldaksime neile imselt vaenulikele allveelaevadele 


väikese vastu-diversiooni? Näete, kuidas nende rivi tõmbub kaarekujuliseks? Na.küsin kaptenilt!... 
Seltsimees komandör!...» 

«Kuulen, seltsimees Skvorešnja.» 

«Kas te ei lubaks meil enne vaenlase rünnakut proovida kolme tema allveelaeva rivist välja 
lüüa?» 

«Kuidas te seda kavatsete teha?» 

«Mul on kaasas kolm granaati ja mõned jupid manillatrossi. Allveelaevad liiguvad kõige 
aeglasema käiguga ja nende propellerid ei pöörle peaaegu üldse. Me ripu- 

taksime iga propelleri külge ühe granaadi... Propeller keriks trdssi enda ümber ja annaks siis oma 
labadega granaadile hoobi...» 

«Teravmeelne idee, seltsimees Skvorešnja!» vastas kapten pärast lühikest vaikust. «Ma ei tahaks 
siiski esimesena lahingutegevust alustada. Tehku seda nemad. Tulge laevale!» 

«Just nii — laevale tulla! Kaks kümnendikku edasi!» andis Skvšrešnja Maratile ja Pavlikule käsu. 
Nad laskusid allveelaevadele lähemale, et neid veel kord tähelepanelikult silmitseda, ja suundusid 
siis aeglase, nagu vastu tahtmist saare poole. 

Kui nad olid umbes kaks kilomeetrit vaenulikest laevadest eemale jõudnud, pööras Pavlik pea 
Skvorešnja poole, et sellele midagi öelda. Silmanurgast nägi ta äkki tagapool mingisuguseid pikki 
musti sigarikujulisi varje, mis kihutasid kiiresti neile järkle. 

«Meil on haid kannul!» hüüdis Pavlik ja pööras laternakiire seljataha. 

Sedasama tegid kiiresti Skvorešnja ja Marat. Lähenevad kummalised kehad ei sarnanenud siiski 
haidega ega ka mingite teiste vee-elanikega. Nende ümmargustes, metalselt sätendavates lõugadeta 
peades helkisid sinakalt neli suurt lamedat silma. Nende ümarate sirgete kehade tagaosad ahenesid ja 
nende tagumistes t!ppudes pöörlesid silmale tabamatu kiirusega mingisugused ebatavalised sabad... 
Pimedusest sööstsid välja järjest uued varjud ning nende arv suurenes üha. 

«Alla!» käsutas Skvorešnja. 

Kõik kolm täitsid silmapilk käsu, pöörasid tüürpindu, painutasid end ja sööstsid hoogsalt sügavusse. 
Üha suurenevast parvest eraldusid mõned kehad, pöördusid peadega allapoole ja järgnesid nendele; 
ülejäänud välgatasid korraks laternakiirtes ja jätkasid sirgjoonelist edasiliikumist. 

«Üles!» kuuldus Skvorešnjalt uus kiire käsklus. 

Ka jälitajad muutsid peaaegu viivitamatult kurssi ja õudsid sõpradele üha lähemale... 
«Magnettorpeedod!» hüüdis Skvorešnja hämmastunult ja andis käsu: «Kolm kümnendikku edasi! 
Sirgjooliselt!» 

Torpeedod kihutasid nüüd nende kannul, neist kolmekümne meetri kaugusel, ilma et nad oleksid 
maha jäänud ega ka lähenenud. 

«Seltsimees komandör, parv magnettorpeedosid suundub otse koopa poole! Kuus torpeedot 
jälgivad meid!» 

«Näeme ekraanil!» 

«Lubage tagant pöörduda, et mitte torpeedosid enda järel koopasse vedada!» 

«Luban!» 

«Kas lahingutegevuse võib lugeda alustatuks?» 

«Jah... Alustatuks vaenlase poolt!» 


«Tänan, seltsimees komandör! Noh, poisid, pööre sada kaheksakümmend kraadi 
horisontaaltasapinnas!» 

Kõik pöördusid laia kaarega ja ujusid endiselt kolme kümnendiku käiguga tuldud teed tagasi. 
Torpeedod kordasid seda manöövrit automaatselt ja muigava Skvorešnja arvates isegi 
sõnakuulelikult. 

«Lahku minna!» jätkas Skvorešnja, käsutamist. «Minust paremale ja vasakule!. Hoiduda 
viiekümne meetri kaugusele!» 

Ka torpeedode parv jagunes. Skvorešnja kannule asusid kolm torpeedot,, Maratti hakkasid jälgima 
kaks ja Pavlikule.kihutas järele üks. 

Tihedas veealuses hämaruses ilmus eespool nähtavale allveelaevaderivi. Jälitavad torpeedod 
kiirendasid äkki käiku ning lähenesid Skvorešnjale, Maratile ja Pavlikule. Allveelaevade tohutud 
varjud kasvasid kiiresti, 
muutusid selgemaks ja ähvardasid kokkupõrkega. 

«Torpeedod tunnevad laevade lähedust!» hüüdis Skvorešnja võidukalt. «Igaüks enda ees oleva 
allveelaeva poole! Kümme kümnendikku edasi! Laeva kiilu alt läbi!» 

Inimesed :sööstsid nooltena laevade poole. Oma laeva alt läbi lennates vaatas Skvorešnja tagasi ja 
jõudis märgata, kuidas kõik teda jälitavad torpeedod hakkasid liikuma üha kiiremini, kergitasid äkki 
oma surmatoovaid päid ja tormasid allveelaeva poole... Laeva tohutu metallimassi külgetõmme 
ületas skafandri külgetõmbe! 

Vaevalt olid Skvorešnja ja tema kaaslased jõudnud allveelaevadest saja meetri kaugusele, kui 
ümbritsevat vett vapustasid üksteise järel kuus erakordselt tugevat 

plahvatust. Kohe pärast plahvatusi paiskusid üles kolm tohutut leegisammast, nähtamatud võimsad 
veejoad loopisid inimesi kaugele eemale ja kõik jäi uuesti vaikseks... 

«Seltsimees komandör! Kolm vaenlase allveelaeva on hävitatud tema enda torpeedodega!» 
kandus Skvorešnja ettekanne «Pioneeri» juhtimiskeskusse. 

«Ma nägin! Õnnitlen edu puhul!» 

«Lubagem, operatsiooni korrata!» 

Vastus ei tulnud kohe. 

«Vaenlane on segaduses,» kuuldus lõpuks kapteni hääl. «Ta asub taanduma. Vöörikahur astus 
tegevusse. Hoiduge kolmesaja, meetri sügavusse ja pöörduge koopasse tagasi.» 

«Just nii — koopasse tagasi pöörduda kolmesaja meetri sügavusel!» 

«Pioneeri» väljumiskambrist suundusid Skvorešnja, Marat ja Pavlik viivitamatult 
juhtimiskeskusse. Ruumides, mida nad läbisid, tervitasid meeskonnaliikmed neid vaikides 
käetõstega, katkestamata hetkekski oma aparaatide. ja mehhanismide jälgimist. Kogu meeskond 
teadis juba selle kolmiku seiklustest. 

Ülemist koridori läbides nägid nad juba kaugelt tuuker Krutitskit, kes seisis liikumatult leitnant 
Kravtsovi kajuti ukse juures. Krutitski oli täies lahinghvarustuses: vintpüss jalal, kortik vasakul ja 
ultrahelipüstol paremal puusal. Tema nägu oli kivistunult range ning ta vaatas külmalt Skvorešnja, 
Marati ja Pavliku poole, neid nagu ära tundmata. Ning ootamatu, erilise käskiva tooniga, mis on 
omane ainult valvepostil seisvale sõjaväelasele, ütles ta: 

«Hoiduda vastasseina äärde!» 

Ja kolm sõpra möödusid end seina vastu surudes ettevaatlikult ja vaikides, pööramata teraseid 
pilke ukselt, nagu nähes sellest läbi reeturi ja mõrvari põlastusväärset, vastikut kuju. 

Juhtimiskeskuses kuulas kapten ära Skvorešnja lühikese raporti. 

Seejärel surus ta varjamatu erutusega tugevasti Skvorešnja kätt. 


441 


«Õnnitlen teid! Kodumaa ei unusta teie kuulsusrikkaid lahingulisi teeneid!» 

Kapten surus.ka Marati.kätt: 

«Selžsimees Bronstein, tänan teid elektrivoolu eest! See andis meil võimaluse võtta vaenlane täies 
relvastuses vastu ja hävitada ta!» 

Siis pöördus ta Pavliku poole, kes erutusest kord kahvatades, kord punastades seisis valvel nagu 
ehtne nõukogude meremees, ja ütles naeratusega, mida nähes Pavlikul tuli äkki tahtmine mööda 
juhtimiskeskust kätel käia: 

«Tänan kõige eest, seltsimees, Bunjak! Te käitusite kangelaslikult! Terve Nõukogude laevastik ja 
kogu meie kodumaa saab sellest varsti, teada!... Vabalt, seltsimehedl» käsutas kapten lõbusalt. Tasa 
naerdes haaras ta poisi õlgade ümbert kinni, tõmbas ta enda juurde ning embas ja suudles teda. 

«Pavlik! Kallis poiss! Sa saad meie kodumaa vääriliseks pojaks ja kui tahad, siis tema kuulsaks 
meremeheks!» 

«Tahan! Tahan, seltsimees komandör!» hüüdis Pavlik vaimustusest heliseva häälega. «Minust 
saab nõukogude meremees! Na tahan saada allvee meremeheks1 Ma hakkan teie juures teenima ja 
õppima, seltsimees komandör!» 

Sellest kirglikust puhangust erutatuna vaikisid kõik mõnda aega. Lõpuks pani kapten käe Pavliku 
õlale ja ütles: 

«Sa saad kelleks tahad, Pavlik! Ja alati oled sa meie suure, kodumaa väärilinel... Kohtadele, 
seltsimehed! Võin teile lõpuks veel teatada, et vaenlane taandub. Hävitatud on kuus allveelaeva, köik 
nende poolt välja lastud torpeedod ja üks pinnal olnud miiniristleja! Ülejäänutel õnnestus põgeneda. 
Homme asub «Pioneer» teele kodumaa ranniku poole!» 


XII PEATÜKK «MEES ÜLE PARDA!» 


Juhtimiskeskusest ruttasid Skvorešnja, Marat ja Pavlik mööda koridori sööklasse. Alles nüüd 
laskis rõõmus erutus neil tunda määratut väsimust ja teravat nälga. 

Nad olid aga jöudnud läbida ainult kaks ukseava koridori üksikutes sektsioonideks jagavates 
veekindlates vaheseintes, kui eestpoolt, kuuldus raskete sammude summutatud tüminat, vintpüsside 
tärinat, püssilukkude 
lõginat, avanevate uste mürinat ja tumedalt kõlavaid katkendlikke komandosõnu. Kohe pärast neid 
ebatavalisi helisid ilmus lähimast koridorisektsioonist nähtavale komissar Semin. 

Hall pea kõrgeksv tõstetud, vaatas ta rangelt ettepoole, märkas Skvorešnjat, Maratti ja Pavlikut 
ning. andis, järsu käskluse: 

«Kõrvale hoiduda!» Vaevalt olid nad jõudnud end vastu seina suruda, kui komissari kannul ilmus 
nähtavale Krutitski, tema järel Gorelovi tülgastuseni tuttav kuju ja rongkäigu lõpus Matvejev. 

Gorelovi pea oli rinnale vajunud, tema nägu oli kollane ja sügavale koobastesse langenud silmi 
ümbritsesid tumedad ringid. Ta näis nagu olevat kasvult lühemaks muutunud; tema raseeritud pea 
kaugele eemale sirutuvate kõrvadega oli nagu õlgade vahele tõmbunud. Ta sammus kõrvale 
vaatamata, kuid Pavliku aukohale jõudes tõstis ta vilksamisi pilgu poisi näole, mis 
tõmbus korraga kahvatuks. Üle tema näo libises hale, kohmetu, nagu lipitsev naeratus, mis kohe jälle 
haihtus. 

Protsessioon kadus kiiresti'järgmise vaiheseina taha ja seejärel tümisesid sammud keerdtrepil, mis 
viis üles, laoruumide osakonda. 

Vaikides,nagu vastu seina liibunult saatsid kolm sõpra pilkudega seda erakordset rongkäiku. 


Lõpuks tõmbasid nad kergendatult hinge ja vaatasid üksteisele otsa. 

«Viivad «elle mao üldkoridorkst isolaatorisse,» ütles Skvorešnja vastikust väljendava grimassiga, 
asudes edasi minema. «Et ta siin õhku ei rikuks... Ja hästi teevad. Ma keeraksin sellel. jöletisel 
lihtsalt kaela kahekorra, kui ta mulle veel kord vastu tuleks!» 

«Jäta, Andrei Vassiljevitš!» vastas Marat, kes ainult vaevu suutis hoogsate sammudega ees 
mineva Skvorešnja kannul püsida. «Ära tee demagoogiat. Sa unustad distsipliini.» 

«Oo, aitäh õpetuse eest! Just seda ma kogu aeg ootasingi, et sa mulle distsipliini meelde 
tuletaksid.» 

Sööklasse oli vöimalik pääseda ainult läbi punanurga. Niipea kui Skvorešnja ning tema kannul ka 
Marat ja Pavlik astusid sisse punanurga pärani avatud uksest, peatusid nad kohe vapustatuna seal 
avanevast ootamatust vaatepildist. 

Punase kaleviga kaetud suurel laual lebas lumivalgesse linasse mähituna vaikses rahus leitnant 
Kravtsovi keha. Leitnandi rinnalt laskus üle laua mõlema ääre põrandani NSV Liidu sõjalaevastiku 
lahingulipp. Leitnandi pea puhkas padjal; laest hoovavas pehmes valguses näis tema kahvatukollakas 
nägu karmi rahusse tardununa. 

Surnu peatsis seisid täies lahinguvarustuses valvel Romeiko ja Kramer, mõlemal vintpüssid jalal. 

Kurvanäoline, punaste silmadega zooloog kohendas leitnandi rinda katvat lippu. Olles märganud 
sisseastujaid, lähenes ta neile vaikselt, ohkas ja surus kõigil kätt. 

«Sõbrad, õnnitlen teid võidu puhul,» ütles ta sosinal. 

«Ainult hukkunust on väga kahju!» 

«Me kiirustasime kõigest jõust tema poole,» vastas Skvorešnja niisama tasase häälega. «Oleks ta 
veel silmapilgukesegi vastu pillanud!» 

«Ma ei suuda seda endale andestada!» jätkas zooloog erutatult. «Miks ma lasksin ta välja — ta oli 
ju veel nõrk, ei olnud veel täiesti paranenud. Miks ma seda tegin?» 

«Gorelov oleks temast ka siis üks-kaks-kolm jagu saanud, kui ta oleks terve olnud,» vaidles 
Skvorešnja vastu. «See põrguline on tugev nagu härg! Vaene leitnant tegi vea. Tormas arvatavasti 
ülepeakaela Gorelovile kallale, tahtis teda kinni pidada... Selle asemel oleks tulnud teda ainult 
jälgida ja laevalt abi kutsuda. Eh, asjata hukkus vaeseke!» 

Valutava südamega kuulas Pavlik seda kurba jutuajamist. Silmadesse valguvad pisarad põletasid 
lauge. 

Zooloog vaikis veidi aega, ohkas, veel kord raskesti ja ütles: 

«Kapteni korraldusel on matus kahe tunni pärast...» 

Vaikides, norgus päi, ainult harva lühikesi tähtsuse- 

tuid lauseid vahetades läksid sõbrad sööklasse lõunat sööma. 

Kui Skvorešnja, Marat ja Pavlik pöördusid tagasi punanurka, oli auvalve juba vahetunud ja 
leitnandi surnukeha juures, mis oli paigutatud kiiresti kokku löödud kirstu, seisid nüüd Krutitski ja 
Matvejev. Punanurgas olid ka peaaegu kõik teaduslikud töötajad ja peaaegu kogu allveelaeva 
meeskond. 

Varsti ilmus täies mundris, rinnal kaht ordenit kandev kapten. Kaptenit saatsid komissar Semin, 
peaakustik Tšižov, peaelektrik Kornejev ja teadusliku ekspeditsiooni juht professor Lordkipanidze. 
Vanemleitnant Bogrov oli jäänud juhtimiskeskusse vahti. 

Leinamiitingut avades pidas kapten hukkunu kirstu juures lühikese kõne. Ta ütles muu hulgas, et 
leitnant sai hooletuse tõttu hakkama raske eksimusega, lastes reetur Gorelovi mõni minut enne 


viimase poolt ette valmistatud plahvatust allveelaevast välja. Selle eest oleks ta pidanud kandma 
karmi karistust, kuid mehises võitluses reeturiga katsel teda kinni pidada lunastas ta 
suurelt osalt oma raske süü kodumaa ees. Veel nõrgana pärast haavatasaamist suri ta kuulsusrikast 
kangelassurma ning kodumaa ja kõik tema võitluskaaslased andestavad talle eksisammu, mis oli 
tingitud tema noorusest ja mitteküllaldasest tasakaalukusest. Partei ja valitsuse poolt allveelaevale 
antud ülesanne täidetakse. Selle tagatiseks on piiritu entusiasm ja kindlameelsus, millega kogu 
meeskond ja kõik teadusliku ekspeditsiooni 
liikmed praegu kasi rüppe panemata ja seiga sirgu ajamata töötavad allveelaeva ja tema 
lahinguvõime taastamisel. Selle töö tulemusi sai vaenlane äsja tunda. Kui ta ainult soovib, siis võib 
ta neid ka edaspidi tunda 
saada... 

Kapten lähenes kirstule, vaatas sügava kurbusega üksisilmi leitnandi avalasse rahulikku näkku, 
kummardus ja suudles seda viimast korda. 

Tunni aja pärast kerkis veealuse koopa kaugemasse nurka kõvasse basalti raiutud haua kohale 
väike künkake. 

Kohe pärast kurva tseremoonia lõppu, kell kakskümmemd, pöördus meeskond tagasi katkestatud 
tööde juurde. 

Laeva korpuse külge keevitatud düüsirõngas oli juba kindlalt oma kohal ning gaasitorude 
kambrist oli vesi välja pumbatud. Nüüd tuli veel plahvatusel hävinenud torud uutega asendada, ning 
taastada kambris automaatne signalisatsiooni- ja kontrolliaparatuur. Seda asusid viivitamatult tegema 
Kozörev, Skvorešnja, Romeiko ja Matvejev. Ka teistel brigaadidel oli veel lõpetada suur hulk 
teisejärgulise tähtsusega töid. 

Kogu õhtu ja öö esimese poole vältel jätkus kõigis laevaruumides rõõmus, pingeline töö. 

Ärasõiduni olid veel jäänud iainult mõned loetud tunnid. Üheksateistkümnendal augustil kell üks 
kolmkümmend pidid düüsides toimuma esimesed plahvatused ning «Pioneer» pidi suunduma oma 
varjupaigast ookeaniavarustesse. 

Töö kees. Kell kaheksateist kandis peaakustik Tšižov kaptenile ette, et kõik ultraheliprožektorid 
on korras. Kell kakskümmend üks nelikümmend viis lõpetasid elektrikud vabanenud akustikute 
abiga kogu automaatika taastamise balloonikambrites, valmistasid ette aparatuuri gaasitorude kambri 
jaoks ning asusid kõikide võrkude juhtmeid vaheseinte ja laeva korpuse sisekatte alla paigutama. 
Zooloog, Tsoi ja radistid lõpetasid ahtri ja düüsirönga lihvimist ning puhastamist nende juures 
toimunud tööde jälgedest. Vanemleitnant Bogrov, Šelavin ja veel kaks meeskonnaliiget vaatasid 
viimast korda 
seest ja väljast üle laeva korpust ning kontrollisid seda defektoskoopide abil. 

Kõik närvitsesid ja vaatasid iga minut kella. Eriti erutatud olid gaasitorude kambris töötajad. 
Mehaanikutel ei edenenud töö. Mõned juba kohale asetatud torud näisid Kozõrevile uuel 
kontrollimisel kahtlastena ning ta praakis nad välja. Tuli minna lattu, valida seal välja uued torud 
ning paigutada need kohale. Aeg läks kiiresti ja kell oli juba kakskümmend kaks, kuid tööd oli 
kambris veel küllalt. Elektrikud aga ootasid samal ajal kannatamatult kambri vabanemist, et asuda 
üles seadma juba 

Kell kakskümmend kolm võisid mehaanikud lõpuks selga sirutada ja laubalt hgi pühkida. 
Kozõrev kontrollis viimast korda gaasitorusid ja nende kinnitisi ning kõik väljusid kambrist..Nende 


asemele kiirustasid elektrikud. Kell kakskümmend neli lõpetasid zooloog, Tsoi ja radistid laeva 
ahtriosa, düüsirönga ja düüside puhastamise ja lihvimise. Viisteist minutit hiljem pöördus 
vanemleitnant oma salgaga koopast tagasi: laeva korpus osutus kontrollimisel ideaalses korras 
olevaks. 

Kapten andis vanemleitnandile käsu võtta kaasa kõik vabad inimesed ning alustada tööde vältel 
koopasse kogunenud materjalide ja varustuse koristamist ning laevale toimetamist. Laadimistöodele 
läksid tuukrid, radistid, Šelavin, zooloog, Tsoi ja paljud treised. Kõige rohkem aega ja jõupingutusi 
nõudis düüsirõnga juurde püstitatud platvormi ja tellingute lahtivõtmine, «Pioneeri» ümbritsevate 
trossirakmete lahtiharutamine ning elektrivintsi, prožektorite ja valgustusvörgu mahavõtmine. 

Mingi raskesti kirjeldatava ägedusega tormasid inimesed sellele viimasele rünnakule. Ainult 
teadmine, et see on tõepoolest viimane pingutus, mida neilt nõutakse, aitas neil mobiliseerida oma 
tahte, energia ja jõu jäänuseid. Kell null nelikümmend viis olid kõik koopas olevad esemed kogutud 
väljumisplatvormi alla. Algas kiire laadimine. Üksi või kahekesi kandsid inimesed õhureservuaare 
paisutades ning raskematel juhtudel ka propellerite abi kasutades koopast väljumiskambrisse 
metallplaate, torusid, vintsi osi, trossikimpe; prožektoreid, juhtmekerasid ja instrumente ning 
kuhjasid need 
kõik kambri nurka, et neid hiljem, teekonna vältel, kui on aega, sorteerida ja oma 
kohtadele.paigutada. Korratu kuhi kambri nurgas kasvas kiiresti ja võttis varsti enda alla terve seina. 

Skvorešnja töötas kord väljumisplatvormi all, ulatades kaaslastele kätte kõige raskemaid esemeid, 
kord kandis neid ise kambrisse. Ja iga kord, kui ta tõusis platvormile või kui kahe kätteandmise 
vahel jäi mõni vaba hetk, mähkus tema aju üha tihedamasse uttu, silmad sulgusid 

ning järjest raskem oli lauge lahti rebida ja virguda. 

Kord tukastaski ta toru käes hoides püstijalu ligi minutiks ja Matvejevil tuli teda mitu korda õlast 
raputada, et teda ärkama sundida. Oli väga piinlik ja Skvorešnja ei teadnud, kuhu häbi pärast pugeda. 

«Mis teiega juhtus, Andrei Vassiljevitš?» küsis Matvejev küürutades, et uut koormat selga võtta. 

«Niisama, tead... jäin mõttesse... Gorelov tuli meelde...» ütles Skvorešnja kohmetult esimest, mis 
talle pähe tuli. 

«Aa...» venitas Matvejev, mõistvalt. «Jah... on, millest mõelda.» 

Laadimine lõpetati «Pioneeri» õõtsumise ning edasi-tagasi ja külgedele liikumise saatel: 
elektrikud ja mehaanikud proovisid juba käigu- ja roolidüüside tööd. Koopa põhi oli selleks ajaks 
peaaegu puhas. Viimsed 
pisiasjad korjas kokku Skvorešnja. 

«Kõik?» küsis kambrist vanemleitnant. 

«Kõik!» kuuldus altpoolt Skvorešnja hääl. 

«Tulge üles! Alustan loendust!» 

«Just nii — üles tulla!» vastas Skvorešnja ning ilmus varsti platvormile, süles tohutu kuhi 
instrumente. 

Töötava propelleriga libises ta kambrisse ning vanemleitnant jõudis vaevalt sõrmega tema poole 
näidata ja öelda : 

«Üks...» 

Andmata korraldust platvormi tõstmiseks, jätkas vanemleitnant kambrit täitvate inimeste 
loendamist: 

«Kaks... kolm... viis... kaheksa...» 

Inimesi oli palju — seitseteist. Kogu loenduse ajaks jäi platvorm üles tõstmata, .kuid keegi ei 
pööranud sellele tähelepanu. 


Viimaks vanemleitnant lõpetas: 

«Kõik on kohal. Platvorm' üles tõsta! Uks sulgeda! Ventilaatorid avada!» 

Vesi kahanes kiiresti ja varsti oli ka õhurõhk kambris normaalne. 

Närvitsedes ja rutates võtsid kõik kannatamatult skafandrid seljast, püüdes võimalikult kiiresti 
jõuda oma tööpostidele mehhanismide ja aparaatide juurde, et ärasõidu hetkel kohal olla. Viimasena 
jooksis kambrist välja 

vanemleitnant ning hüüdis juhtimiskeskuse poole rutates käigult Krutitskile, väljumiskambri 
valvetuukrile: 

«Kõik on kohal! Sulgeda kamber!» 

«Just nii — sulgeda kamber!» 

Krutitski pistis siiski pea ukse vahelt sisse. Alles siis, kui ta oli veendunult, et kambris ei ole 
kedagi, sulges ta kambri veekindla ukse, vajutas ajami nupule, 
lukustas selle abil ukse ja läks appi laevaruume koristama. 

Kuuldus vali häiresignaal: 

«Kõik kohtadele!» 

Meeskond tardus oma tööpostidele arvukate aparaatide ja mehhanismide juurde. 

Juhtimiskeskuses surus kapten käigu juhtimise klaviatuuri äärmisele vasakpoolsele klahvile. 

Allveelaev võpatas ning tema korpust läbis nõrk, kuid täiesti tajutav värin. 

«Pioneer» liikus paigast. 

Algas kalli Nõukogudemaa kauge ranniku poole viiva teekonna viimane hiiglaslik etapp... 

Värin jäi üha nõrgemaks, hääbus ja sulas ning kadus lõpuks peaaegu täielikult. 

«Pioneer» väljus oma varjupaigast ja liikus edasi keset piirituid ookeaniavarusi, mis peegeldusid 
juhtimiskeskuse ekraanil. Ultraheliprožektorid kompisid oma kiirtega hoolikalt veekihte kahekümne 
kilomeetri ulatuses ümberringi ning kaks infrapunast lokaatorit sõelusid 
viiekümne kilomeetri kaugusel laeva ees üles, alla ja külgedele, teatades kõigest märgatust 
juhtimiskeskusse. 

Kõik oli tühi ja rahulik — ees laius, ohutu tee. 

«Pioneer» laskus viiesaja meetri sügavusse, ümbritses end aurukihiga, asus kursile ja sööstis üha 
kiirema käiguga edasi. 

Mehhanismid ja aparaadid töötasid häireteta, täpselt ja sujuvalt. Düüsides toimuvad käratud 
plahvatused sulasid vahetpidamatuks võimsaks orkaaniks, mille lained ulatusid kümnete ja sadade 
kilomeetrite kaugusele tahapoole. 

Just sel rõõmsal, erutaval ajal andis vanemradist Pletnjov kaptenile üle ristlejalt «Jamato» kinni 
püütud ja dešifreeritud raadiogrammi. 

449 


Raadiogramm oli täienduseks eelmisele ettekandele ja selles teatati mereväe kindralstaabile, et 
Rapanui saare juures toimunud lahingus saadud vigastuste tagajärjel uppus teel saarelt baasi kõigile 
tarvituselevõetud päästeabinõudele vaatamata ka miiniristleja «Sazanami 11». 
Peale selle teatati raadiogrammis, et suutmata üle elada kaotuse häbi tegi ristleja «Jamato» kapten 
Maeda endale kaks tundi tagasi harakiri, milles teda südamliku sõpruse ja armatusega abistas leitnant 
Todzio. Ristleja juhtimise vöttis üle vanemleitnant Jasuguro Nakano. 

Kõigis «Pioneeri» ruumides helises häire lõpetamise signaal. See kõlas pehme, maheda 
meloodiana ning tõi rahu ja und... 

Ainult «Pioneer» ei puhanud. Väsimatuna, puhkust vajamata sõitis ta hoogsalt ja 


vastupandamatult läbi veesügavuste, kandes eneses kärsitu ootuse õnne ja pühale eesmärgile 
lähenemise rõõmu. Uha uued sajad ja tuhanded kilomeetrid jäid seljataha ning kadusid udusesse 
kaugusse, üha vähenesid ees laiuvad avarused. 


Hiiglasliku hõõguva mürsuna kihutas «Pioneer» läbi ohutute, tühjade ookeanisügavuste. Alles 
kahekümne tunni pärast, lähenedes Paumotu arvutute, tolmuteradena pisikeste korallisaarte 
laialdasele, arhipelaagile, vähendas «Pioneer» veidi kiirust. Võttes arvesse allveelaeva suurepärast 
võimet veealuste tõkete kohtamisel iseseisvalt, automaatselt manööverdada, oleks võinud niisugust 
liigset ettevaatust imeks panna, kuid kapten hoidus sel vastutusrikkal teekonnal ka kõige väiksemast 
riskist. Alles pärast Paumotu saarestiku ja selle naabruses asuvate Marguesas-saarte vahelise avara, 
mitme- 
saja kilomeetri laiuse väina läbimist arendas «Pioneer» uuesti maksimaalset käiku ja kihutas endise 
kiirusega loodesse. 

Matvejev ärkas, kui allveelaev oli jõudnud Marguesase arhipelaagi esimeste atollideni. Ta hüppas 
virgelt voodist välja, süütas valguse ja mõtles oma kajutinaabri Skvorešnja tühja voodit nähes: «Juba 
tõusnud? On see aga väsimatu!» 

Selle mõtte kannul vilksatas teine: mehaanikutel nagu kõigil teistelgi brigaadidel oli veel 
lõpetamata jäänud palju töid, mida tuli korda teha juba teel olles. Tuukrid olid kogu aeg töötanud 
koos mehaanikutega ning viimastele tuli ka nüüd appi rutata. Matvejev lõpetts kiiresti tualeti, seadis 
voogi korda ja läks sööklasse. Seal nägi ta Kozõrevi, Romeikot ja veel mõnda meeskonnaliiget, 
kes istusid laudade ääres ja neelasid pärast peaaegu ööpäeva kestnud nälgimist isukalt toitu. 

Matvejev ajas end Kozõrevi ees sirgu ja ütles ametliku tooniga: 

«Seltsimees peamehaaniku kohustetäitja, lubage küsida.» 

«Palun, seltsimees Matvejev;» vastas Kozõrev niisama ametlikult. 

«Kas käsite tuukritel lõpetamata jäänud tööde juurde asuda?» 

«Jah. Kõigil, kes,on ärganud. Muide, kohe on üldine äratus. Sööge kõhud täis ja tulge 
vesinikukambrisse.» 

«Just nii!» 

«Kas seltsimees Skvorešnja magab veel?» 

«Ei. Kui ma ärkasin, siis ei olnud teda enam kajutis.» 

«Ahaa! Kui olete söönud, otsige ta üles ja tulge koos temaga meie juurde... Lähme, seltsimees 
Romeiko.» 

Matvejev lõpetas kiiresti söömise ja läks Skvorešnjat otsima, kuid mitte keegi nendest, kelle 
poole ta.pöõrdus, ei olnud Skvorešnjat näinud. Matvejev vaatas kõigisse laevaruumidesse, käis läbi 
kõik kajutid, punanurga, laod, isegi teaduslikud kabinetid ja laboratooriumid. Skvorešnja oli nagu 
tina tuhka kadunud! Matvejevi imestus asendus rahutusega. 

Juba kõlas üldine äratus, inimesed väljusid oma kajutitest, valgusid sööklasse ja läksid sealt tööle, 
kuid Skvorešnjat ei olnud kusagil ja keegi ei teadnud temast midagi. Täielikult segadusse sattununa 
läks Matvejev juhtimiskeskusse jia kandis vahiohvitserile vanemleitnant Bogrovile ette tuukrite 
vanema kadumisest.. 

«Mis see siis on?» imestas vanemleitnant. «Nõel heinakuhjas või?» 

«Ei tea, seltsimees vanemleitnant! Ma otsisin kogu 

laeva läbi ega suutnud teda leida. Keegi ei ole teda näinud.» 
Juhtimiskeskusse astus kapten. Vanemleitnant teatas talle juhtunust. 


Minut hiljem kuuldus kõigis laevaruumides olevatest reproduktoritest käsklus: 

«Tuukrite vagemal seltsimees Skvorešnjal ilmuda viivitamatult juhtimiskeskusse vahiohvitseri 
juurde!» 

Möödus kolm... viis... kümme minutit. Skvorešnja ei ilmunud. 

Organiseeriti kõige hoolikamad otsingud. Spetsiaalne salk otsis tunni aja jooksul läbi kogu laeva, 
tungis kõigisse nurgakestesse, vaatas voodite alla ja oleks peaaegu madratsid läbi puistanud, kuid 
Skvorešnja jäi kadunuks. 

Ettekannet otsingute tagajärjetuse kohta kuulas kapten kahvatuks tõmbuva näoga. 

Olles otsijatesalga ülema ära saatnud, pöördus ta vanemleitnandi ja komissari poole. 

«On juhtunud midagi arusaamatut,» ütles ta tumeda häälega ja laskus toolile. «Õnnetus? Kas 
tõesti me võisime ta koopasse unustada?» 

«Ei ole võimalik, Nikolai Borissovitš!» vastas vanemleitnant erutatult. «Ma mäletan väga hästi, et 
ta ujus viimasena kambrisse, süles suur kuhi igasuguseid pisiasju... Just temast ma alustasin kambris 
olevate inimeste loendamist. Minuga koos väljusid laevast seitseteist inimest ja kõik seitseteist olid 
enne... enne platvormi tõstmist kohal.» 

Leitnandi näkku valgus järsku tihe puna. Tema silmis vilksatas ehmatus. Ta vaatas kapteni poole, 
nagu püüdes midagi meenutada jia ühtlasi kartes selle meenumist. Lõpuks ütles ta kõrisse 
takerduvaid sõnu vaevaga välja 
tõugates: 

«Mulle tundub, et loenduse ajal oli platvorm langetatud ja väljapääs vaba... Kas tõesti?... Milleks 
tal seda vaja oli?... Kas ta tõesti võis minu seljataga väljuda?...» 

«Aga siis oleksid teised teda näinud» märkis komissar. 

«Jah, jah!» pöördus vanemleitnant elavalt tema poole. «Teil on täiesti õigus! Seitsmeteistkümnest 
inimesest 

oleks vähemalt ükski pidanud Skvorešnja väljumist märkama.» 

«Siis oleks ta laevas,» vaidles kapten vastu. «Siin teda aga ei ole. Jääb oletada, et ainuõige on teie 
esimene seletus: keegi ei märganud, kuidas ta kambrist väljus. Platvorm tõsteti üles ja Skvorešnja jäi 
väljapoole laeva.» 

Kapten sulges silmad ja langetas pea. 

«Vanemleitnant vaikis, teadmata, mida öelda. Komissar silmitses pilku kõrvale pööramata teraselt 
tühja ekraaniriba. 

Vanemleitnandi nägu elustas järsku uus mõte. 

«Nikolai Borissovitš,» pöördus ta kapteni poole, «kui Skvorešnja jäi koopasse, siis miks ta 
platvormi tõusmist nähes ei hüüdnud meid, miks ta ei teinud häält? Me olime ju veel skafandrites ja 
meie kõigi raadiotelefonid töötasid viimse minutini korralikult.. Edasi... Kas on võimalik, et ta ei 
märganud düüside töö algust? Lõpuks, isegi kui «Pioneer» oli juba koopast väljunud, oli Skvorešnjal 
võimalus kuni kahesaja kilomeetri kauguselt juhtimiskeskust välja kutsuda. Kas võib oletada, et ta 
nii kaua ei märganud laeva puudumist?» 

Juhtimiskeskuses valitses vaikus. Kõik olid nõutud ja otsisid asjatult seletust Skvorešnja 
arusaamatule kadumisele. 

Kuuldus rutakas koputus uksele. 

«Sisse!» ütles kapten. 

Juhtimiskeskusse pigemini jooksis kui astus erutatud zooloog. 

«Seltsimehed! Kapten!» hüüdis ta, olles vaevu üle läve jõudnud. «Kogu meeskond on veendunud, 
et me jätsime Skvorešnja koopasse! Kas see on võimalik? Arvatakse, et viimasel hetkel läks ta veel 


mõne unustatud pisiasja järele: kõik ju teavad, kui kokkuhoidlik ja täpne ta niisugustes asjades on. Ja 
siis tõusis platvorm... Matvejev ütleb peale selle, et juba enne laadimise lõppu oli Skvorešnjaga 
midagi lahti. Matvejev nägi teda nagu mingis tardumuses ja suutis teda suuri vaevu virguma sundida. 
Ma küsisin ka teistelt, kes töötasid temaga koos. Kozõrevile meenus, et midagi taolist juhtus 
Skvorešnjaga 
gaasitorude kambris. Kozõrev ja Matvejev arvavad, et viimast korda laevast väljudes langes 
Skvorešnja mines- 

tusse ega märganud laeva lahkumist koopast. See on hirmus! Midagi tuleb ette võtta! Kui 
minestus kestab kaua, siis lämbub ta oma skafandris. Mida teha? Tuleb tagasi pöörduda! Skvorešnja 
tuleb päästa!» 

Kapten kergitas kulme: see oli juba reaalne, taiesti usutav seletus. 

Viivitamatult kutsuti välja Matvejev ja Kozõrev, kes kinnitasid zooloogi sõnu. Peale selle teatasid 
nad, et Pletnjov olevat isegi näinud, kuidas Skvorešnja väljus loenduse ajal laevast. Kutsuti Pletnjov. 
Viimane ei võinud kindlalt öelda, et ta nägi Skvorešnja väljumist, kuid loenduse ajal vilksatas 
platvormi äärel mingi inimese siluetiga sarnanev vari, mis kohe kadus. Tööle rutates ei pööranud 
Pletnjov sellele tähelepanu, arvates, et see oli lihtsalt mingi koopas ujuv kala, hiljem aga unustas 
selle hoopis. Nüüd jääb ainult arvata, et see oli just Skvorešnja vari. 

Juhtimiskeskusse jäid uuesti ainult kapten, vanemleitnant, komissar ja zooloog. 

Lühikest aega valitses rõhuv vaikus. Esimesena katkestas selle zooloog. Teadlase hääles kõlas 
hingepiin ja valu: 

«Kas me tõesti jätame ta maha? Tuleb tagasi pöörduda kuni on veel lootust teda elusana leida! 
Tuleb tagasi pöörduda! Mees üle pardal... Me ei või teda hüljata, ei või jätta teda kaitsetuna, 
üksildasena piinarikast surma 
ootama...» 

Tema hääl takerdus ja ta jäi vait. 

Kapteni nägu näis valgest marmorist raiutuna. Ta tõstis aeglaselt zooloogile oma sinised, kindlad, 
kord nagu uduga varjatud, kord imeselged silmad. Laual 
lebava käe sõrmed trummeldasid vahetpidamata tasa vastu lauda; ajuti sarnanesid need liigutused 
värinaga. 

Kapten ütles kõlatu häalega: 

«Te unustate, Arsen Davidovits, et kahekümne kolmandal augustil kell kuus: hommikul peab 
«Pioneer» olema Vladivostokis ja.ta jõuab selleks päevaks ja selleks tunniks sinna — kui vaja, siis 
minu või kellegi teise hukkumise hinnaga. Kodumaa ootab oma allveelaeva. Valitsus ja partei 
nõuavad seda. Allveelaev jätkab oma teekonda,» 

«Siis saatke mind. tema juurde!» hüüdis zooloog meeletult. «Mind ei ole siin enam vaja! Ma 
võtan kaasa võimalikult suured hapniku- ja toidutagavarad ja võib-olla jõuan ta veel päästa.» 

«Sellest poleks kasu, Arsen Davidovitš,» ütles vanemleitnant tasa. «On juba möödunud palju 
aega; teil oma skafandris kuluks saareni jõudmiseks veel kolm ööpäeva. Missugusest olukorrast 
leiaksite te Skvorešnja? Kui te 
üldse leiaksite ta endiselt kohalt.... ja kui te ise jõuaksite sinna. teie skafandris olevatest hapniku-, 
energia- ja toiduvarudest jätkuks maksimaalselt kaheks päevaks.» 

Zooloog seisis mõne hetke liikumatult. Siis haaras ta pea käte vahele ja tormas juhtimiskeskusest 
välja. 


Kapten, vanemleitnant ja komissar saatsid teda vaikides pilkudega. 

Minuti pärast tõusis kapten raskelt püsti: 

«Aleksandr Leonidovitš, võtke lõpuleviimata tööde juhtimine enda peale. Inimesi mitte 
kiirustada, mitte üle väsitada. Vahikordi vahetada normaalselt.» 

Ta noogutas pead ja väljus. Tema järel lahkus ka komissar. 

«Pioneer» jätkas endisel kursil hoogsat edasiliikumist... 


Pavlik käis kogu päeva ringi punaste silmadega. Oli kadunud sõber, kellega koos oli kõigest kahe 
tutvusekuu vältel üle elatud palju niisugust, mida Pavlik ei olnud kogenud kõigi oma neljateistkümne 
eelneva eluaasta jooksul. Oli kadunud heasüdamlik hiiglane, kes oli vallutanud poisi südame oma 
üleinimliku jõuga, oma leebe, kavaluseta hinge lihtsusega, oma mehisusega. Iga sammuga, iga teoga 
oli ta Pavlikut tõmmanud enda järel igapäevase elu, töö ning loodusega ja vaenlastega peetava 
võitluse märkamatu kangelaslikkuse teele... 

Üksi Pletnjovi kajutisse jäänud Pavliku silmade ette kerkis tema sõbra — võimsa, võitmatu 
vägilase, pikkade heledate käharate vurrudega ning uue, erakordselt range ja ilusa näoga muistse 
normanni viikingi ülev kuju. 

Pavlik langes oma voodi padjale, surus näo sellesse ja vappus kuuldamatus, südantlöhestavas 
nutus. 

Ja igaühe näol, keda ta neil tundidel kohtas tööl, sööklas või puhkamas, nägi ta sellesama vaikse, 
enesessetõmbunud leina peegeldust. Ise seda taipamata oli ta 
kõigile tänulik selle eest, et ta ei tundud end oma mures üksildasena, et tema valu sulas ühte üldise 
armastusega tema sõbra vastu ja valuga sellele osaks langenud saatuse üle... 

Ainult kord ei pidanud Pavlik vastu ja puistas Marati ees välja oma piinatud südame. Selle hirmsa 
päeva õhtu eel, mille hommikul sai selgeks Skvorešnja saatus, kohtas Pavlik Maratti tühjas koridoris. 
Marati nägu oli kuidagi võõras ning tema silmad näisid vaevarikkalt otsivat midagi kaotatut, mis pidi 
kohe ilmuma, esile kerkima ja tooma tagasi seni tema elu täitnud õnne... 

«Marat,» peatas Pavlik teda tasase, surutud häälega, «kas sa mäletad? Ma andsin talle ükskord 
ammu raamatukogust ühe raamatu lugeda... Walter Seott'i «Rob Roy». Ta ütles, et sa võtsid selle 
enda kätte. Kas see on sinu käes?» 

Tema hääl hakkas värisema ja huuled kõverdusid. Ta peitis vastupandamatult voolavatest 
pisaratest märja näo Marati rinnale ja rääkis katkeva häälega: 

«Ah, Marat, kuidas talle meeldis see raamat! Kuidas talle meeldis Rob Roy! Ta ütles: «See alles 
on kangelane!» Aga ise? Aga ise?...» 

Marat näis nagu virguvat, vaikis veidi aega ja pani siis käe poisi pealaele: 

«Ära nuta, Pavlik... Me peame selleks alati valmis olema... Kujutle, et ta hukkus lahingus...» 

«Oleks see olnud lahingus!» hüüdis Pavlik, tõstes märja näo Marati rinnalt. «Aga nüüd?» 

«Ka see oli lahing, kullake. Lahing «Pioneeri» päästmise eest. Ta hukkus võitluspostil.» 

Pavlik vaikis natuke aega, langetas pea, pühkis rusikaga pisaraid ja sosistas: 

«Ma ei unusta teda kunagi, mitte kunagi! Aga sina, .Marat?» 

«Mina ka mitte, Pavlik...» ohkas Marat ja juuksetutt tema pealael vabises kurvalt. 

Nad vaikisid. Siis ütles Marat: 

«Kas sa oled kuulnud, Pavlik, et,kapten saatis Vladi- 

vostokki raadiogramni ja teatas sellest sündmusest... Ta palus viivitamatult saarele saata kõige 


parema, kõige kiirema hüdroplaani, et see leiaks Skvorešnja elusalt või surnult. Lennuk jõuab 
saareni veel kiiremini, kui sinna 
jõuaks tagasi pöörates meie laev. Kapten tegi veel ettepaneku, et meie laev kohtaks kusagil ookeanis 
hüdroplaani ning annaks talle talle ühe oma tuukri ja skafandri. Arsen Davidovitš, nagu räägitakse, 
on kaptenit palunud, et just teda saadetaks hüdroplaanile. Ta on ju arst ja kogenud tuuker.» 

«Kui tore on meie kapten!» ütles Pavlik vaimustusega. 

«Ja Arsen Davidoyitš ka...» Ta ohkas ja lisas siis: «Ja üldse on kõik siin nii head... Eks ole, 
Marati» 


XIII PEATÜKK 

KODUMAA RANNIKU POOLE 

Ööl vastu kahekümne esimest augustit möödus «Pioneer» hõreda ahelikuna loodest kagusse 
sirutuvatest Fanningi saartest, jättes need endast paremale. Nüüd olid «Pioneeri» ees laialdased, 
Jaapani saarteni peaaegu täiesti tühjad ookeaniavarused. Ainult vähesed saarekesed ja mõned 
üksildased rifid elustasid veidi seda piiritut vetevälja, mis see-eest «Pioneeri» teest edelas oli 
tihedasti täis külvatud Marshalli ja Karoliini arhipelaagide arvutuid saari. 

Püüdes võistluses samas suunas liikuva päikesega võita mõnda tundi pani kapten siin, avarates, 
ohututes ookeanisügavustes mängu köik. «Pioneeri» reservid ja viis tema käigu kaheteistkümne 
kümnendikuni. «Pioneer» kihutas nüüd tavalise allveelaeva puhul möeldamatu kiirusega, Ta lendas 
läbi tumedate veemasside nagu aurust moodustunud valge sabaga hõõguv komeet. Ükski talle vastu 
juhtuv elusolend, isegi. kõige kiirem delfiin või mõõkkala ei jõudnud kõrvale pöörduda ja hpukkus 
hetkelisel kokkupuutel allveelaeva kahe tuhande kahesaja kraadini kuumutatud hõõguva korpusega. 
Isegi hiigelkašeloti ees, kel oli õnnetus tema teele sattuda, ei pidanud «Pioneer» vajalikuks 
karvavõrdki oma kursist kõrvale kalduda ja läbistas ta tohutu tulise möõgana. 

457 


Kolmarida ööpäeva lõpuks oli allveelaev tänu sellisele kiirusele võitnud umbes viis tundi ja teda 
lahutas nüüd Nipponi — Jaapani saartest suurima, — põhjatipust veel ainult umbes tuhat kilomeetrit. 
Pooleliolevad tööd olid juba peaaegu lõpetatud. Oli veel jäänud ainult seada, korda eluruumide 

valgustus- ja signalisatssoonivõrk, katta värviga mõned masinad ja vaheseinad ning sorteerida 
laadimisel väljumiskambrisse 

kuhjatud materjalid ja varustus. Vanemleitnant jättis need teisejärgulise tähtsusega tööd viimasesse 
järjekorda, kavatsedes võtta need käsile pärast üldkoosolekut, mis pidi toimuma, sama päeva õhtul. 

Elu ePioneeril» pöördus tagasi oma tavalistesse rööbastesse, kuid meeskond ihkas nüüd tööd. Töö 
andis võimaluse kas või natukesekski, kas või lühikeseks ajakski unustada paranematut haava, 
unustamatut kaotust, mis oli osaks saanud nüüd kodumaa külalislahke, teda südamlikult vastu võtva 
ranniku poole lendavale üksmeelsele perekonnale. Lein hukkunud seltsimehe pärast mürgitas 
tagasipöördumise rõõmu.. 

Kahekümne teisel augustil kell kakskümmend, peaaegu juba koduvete lävel, kutsus komissar 
Semin kokku kõigi vahist ja valvekordadest vabade meeskonnaliikmete üldkoosoleku, et teha 
teaduslikke, tehnilisi ja sõjalisi 
kokkuvõtteid Nõukogude allveelaeva ajaloolisest, hiljem kogu maailmas kuulsaks saanud teekonnast 
läbi kahe ookeani. 

Määratud ajal hakkas punanurk täituma inimestest. Koguneti vaikselt, tavalise elevuseta. 
Koonduti väikesteks rühmadeks, vesteldi poolel häälel, vaikiti mõnda aega mingeisse mõtetesse 
süvenenult ja püüti siis uuesti vestlust alustada. 

Keset ruumi seisis punase kaleviga kaetud pikk kitsas laud, kuid keegi ei võtnud selle ümber istet. 
Ka kergete suupistete, kookide ja maiustuste vaagnatega ning mineraalveepudelitega koormatud 


puhveti juures ei olnud 
tavalist kära, lõbusat tõuklemist, naljatusi ja naeru. 

Tulid aruandjad — professor Lordkipanidze, professor Šelavin ja Kozõrev —, istusid kõik peale 
zooloogi laua taha,.ping hakkasid korraldama oma konspekte ja märk- 

458 

meid. Zooloog kõndis vaba tagumise seina ääres mõtlikult edasi-tagasi. 

Lõpuks ilmusid kapten ja komissar. Komissar, kes oli alati niisuguste koosolekutel juhatajaks, 
helistas kella ja kõik asusid kohtadele. Lühikeses kõnes teatas komissar koosoleku eesmärkidest ja 
ülesannetest hing andis sõna okeanograafile professor Šelavinile, Vastupidi tavalisele ei tekitanud 
okeanograafi ettekanne elevust. See oli lühike, kuiv ja asjalik. Šelavin kõneles paljudest ebatavalise 
allveelaeva abil tehtud tähelepanuväärsetest avastustest, uutest veealustest mäeahelikest, 
senitundmatutest süvaveehoovustest, uutest andmetest vee soolsuse, gaasidesisalduse ja tempeptuuri 
kohta ookeanide mitmesugustes osades ja sügavustes, magnetiliste ja gravimeetriliste mõõtmiste 
tulemustest, antarktise jää tekkimise protsessidest ja seaduspärasustest mng veealuse vulkaani 
purskest, mida inimestel oli esimest korda teaduse ajaloos vöimalik oma silmaga vaadelda. Kõik 
need avastused ja tähelepanekud, nagu rääkis Šelavin, avavad okeanograafia ajaloos uue hiilgava 
lehekülje ning tõstavad nõukogude teaduse autoriteedi ja tähtsuse seniolema-tule körgusele. 

Šelavini järel sõna võtnud zooloog ei suutnud kohe oma ettekannet lustada. Ta koondas suure 
vaevaga .mõtteid, kaldus teemast kõrvale, kordas öeldut ning alles ettekande keskpaigas kogus end, 
innustus vähehaaval ja hakkas oma tavalise kirglikkusega kõnelema edusammudest, mida sel 
seniolematul teekonnal oli saavutatud tema lemmikteaduse valdkonnas. Ta rääkis ookeanide 
loomariigi arvututest uutest, - äsjaavastatud liikidest, perekondadest, sugukondadest ja isegi 
klassidest, süvavee- ja pöhja fauna elust ja toitumisest, tänaseni ookeanisügavustes säilinud 
plesiosauruste — kaugete geoloogiliste ajastute loomariigi jäänuste — avastamise erakordsest 
tähtsusest, uuest kulda sisaldavate, molluskide klassist, millest tänu Tsoi töödele pidi saama 
ammendamatu kullaallikas Nõukogudemaa vajaduste rahuldamiseks, ning teadusele seni 
tundmatutest hiigelkrabidest. Lõpu eel innustus zooloog tugevasti ja koosoleku juhataja, pidi talle 
mitu korda meelde tuletama, et tema ettekandeks määratud aeg on juba ammu läbi. 

Pärast zooloogi kõneles Kozõrev, kes jutustas koosolijatele allveelaeva väga heast 
vastupidavusest, juhitavusest ja lahinguvõimest, eriti aga tema mehhanismide ja aparaatide 
lihtsusest, ms tagavaraosade ja tervete 
tagavarasõlmede olemasolu korral võimaldas kõige lühema aja vältel kiiresti ja kergesti teostada 
allveelaeva varustuse ja relvastuse remonti ning isegi, täielikku taastamist. Just tänu sellele õnnestus 
oma jõududega nii kiiresti likvideerida rasket avariid, mis tabas laeva Rapanui saare juures. 

Viimasena võttis sõna kapten. Ta tegi kokkuvõtte kõigest erialalistes ettekannetes esiletoodust, 
kuid peatus pikemalt inimestel, kelle entusiastlik ja ennastsalgav töö oli võimaldanud nõukogude 
teadusel kõiki neid võite saavutada. Südamliku soojusega kõneles ta professor Lordkipanidzest, 
meenutades, missuguse hinnaga, oma elu kaalule pannes, teadlane hankis andmeid plesiosaurustest, 
kriidiajastu reliktidest; professor Šelavinist, kes 
Atlandi ookeani põhjas veealuste mägede labürinti uurides ja seal kristallilist kulda avastades oleks 
peaaegu hukkunud; Tsoist, kes kõikumatu visaduse ja järeleandmatusega töötas, et realiseerida oma 
unistust kasutada avastatud molluske merealuste kullavabrikute rajamiseks. Varjamatu erutusega 
asus kapten seejärel iseloomustama allveelaeva meeskonna suurepärast, ennastsalgavat tööd kogu 
selle ajaloolise teekonna vältel. Kõige kriitilisematel hetkedel — Atlandi ookeanis, kus toimus 
rünnak magnettorpeedodega, hiigeljäämäe vangistuses ja lõpuks viimase katastroofi ajal Kaljukitse 
pöörijoonel — ei leidnud allveelaeval viibivate nõukogude, inimeste südametes endale hetkekski 


asupaika paanika. Suur kodumaa, kes on suutnud üles kasvatada niisuguseid ustavaid poegi, 
niisuguseid võitlejaid tema õnne eest; kommunismi võidu eest. nii tema piirides kui ka kaugel 
väljaspool neid, tunneb uhkust ja rõõmu «Pioneeri» meeskonna vääramatu vastupidavuse, rahu, 
kõrge distsipliini ja suure moraalse jöu üle... Isegi allveelaeva juhtiva koosseisu ühe liikme alatu 
reetlikkus ei suutnud meeskonda murda. Allveelaeva remontimine ja taastamine pärast plahvatust oli 
kangelaslik võitlus, mida võib seada kõrgemale paljudest lahingutest ja sõjalistest 

kokkupõrgetest. Piisab, kui meenutada Pavlikut, kelle meeskond võttis oma hoole alla ja kasvatas 
enda seas valitseva mehisuse, vastupidavuse ja distsipliini vaimus lühikese ajaga sedavõrd ümber, 
sisendas temasse sedavõrd kõiki neid omadusi, et see lihtne poisike võib nüüd olls julguse, mehisuse 
ja leidlikkuse eeskujuks paljudele ja paljudele temaealistele ja isegi vanematele meie kodumaa 
lastele... 

Kapten tegi pausi. Üle tema näo libises vari ja tema silmad sulgusid pooleldi. Aeglaselt, nagu 
tohutu suure koorma all hakkas ta nähtava jõupingutusega uuesti rääkima: 

«Seltsimehed!... Ma tahaksin nüüd meenutada raskeid kaotusi, mida kandis meie üksmeelne, 
tihedalt liitunud perekond...» 

Tagasitõugatavate toolide kolin katkestaks teda hetkeks. Kõik tõusid püsti ja kuulasid kaptenit 
langetatud päi sügavas vaikuses. 

«... Me kaotasime noore seltsimehe, leitnant Juri Pavlovitš Kravtsovi. Vaatamata tema 
ebakindlale iseloomule ja püsivuse puudumisele, mida võis seletada tema noorusega, rääkis kõik 
selle poolt, et temast oleks välja 
kasvanud julge, aus ja kodumaale ustav komandör. Piisab, kui meenutada tema käitumist avarii ajal 
jäätunnelis. Haavatuna, olles teadvust kaotamas, ei lahkunud ta siiski oma postilt. Ta suri vaprate 
surma. Arvestamata oma haavast tingitud nõrkust tormas ta hetkegi kõhklemata reetur Gorelovile 
kallale, et teda kinni pidada. Ja ta hukkus... Oma teoga aga andis ta teistele seltsimeestele võimaluse 
selle tähtsa ülesande täitmiseks.» 

Kapten vaikis veidi aega end endiselt ümbritsevas sügavas kurvas vaikuses ja jätkas siis: 

«Me kaotasime ka oma tuukrite vanema, kalli seltsimehe, suurepärase, delikaatse inimese, 
kodumaale piiritult ustava Andrei Vassiljevitš Skvorešnja... See oli tema võimas käsi, mis võitluses 
elule ja surmale võttis 

relvad reeturilt ja äraandjalt Gorelovilt, see oli tema, kes päästis Pavliku ja iseenda koopast, mille 
ette Gorelov oli tõuganud kaljurahnu, see oli tema, kes viimastel, kõige pingelisematel 
remondipäevadel töötas uneta ja puhkuseta, silmi sulgemata ja selga sirgu ajamata jär- 

jest kolm ööpäeva, tõmmates. köiki oma entusiasmiga ja inimliku visadusega kaasa vöitlusse 
allveelaeva päästmise eest... Kõikjal, kus ähvardas hädaoht, kõikjal, kus oli vaja...» 

«Järsku kostis juhtimiskeskusest punanurka terav, kauakestev kellahelin. Läbi selle 
vahetpidamatute ärevate trillerite kuu/dused mingid arusaamatud korraldused, mida vahiohvitser 
vanemleitnant Bogrov andis reproduktori 
kaudu masinaosakonda. 

Kapten katkestas oma kõne ning jäi rahutult kuulatama masinaosakonnas tekkinud kära ja ärevaid 
hääli, mis tungisid sealt, välja läbi lähima luugi, Siis lakkas kellahelin ning kostsid mõned tumedad, 
mürisevad löögid. Kära masinaosakonnas suurenes veelgi. Äkki lõikus kärasse vali karjatus, sellega 
ühinesid hetke pärast teiste inimeste karjatused, ja see helide kaos; mida katkestasid üksikud 
arusaamatud hüüatused, hoovas laia vooluna läbi luugi koridori ja koridorist punanurka. 

Kära kasvas üha, lähenes ja peatus lõpuks otse luugi all. 

«Mis seal toimub?» ei pidanud kapten vastu. «Seltsimees Kozõrev, minge sinna ja vaadake.» 


Vaevalt aga oli Kozõrev astunud kaks sammu ukse poole, kui Pavlik, kes istus laua kaugemas 
otsas, näoga ukse ja koridori suunas, hüppas. järsku nagu visatuna toohlt püsti, tardus paigale, vaatas 
üksisilmi koridori, 
sirutas käe välja ja hüüdis läbilõikavalt: 

«A-a-a! Vaadake)... Seali... Seal!...» 

Ta sööstis kohalt nagu meeletu, lendas noolena kõikidest mööda, jooksis ukse. juurde, hüppas 
ülespoole ja riputas end parajasti sel hetkel üle punanurga läve 
astuvale suurekasvulisele inimesele kaela. 

Uksel seisis kahvatu, aukuvajunud põskedega ja pikkade sassis vurrudega Skvorešnja. 

Vali ühehäälne «Oh!» kandus läbi kogu punanurga. Kakskümmend inimest nagu kivistusid 
hetkeks, pööramata pärani avatud silmi sellelt nägemuselt. Siis tekkis segadus ning toole ümber 
paisates ja teel ees olevat lauda kõrvale tõugates tormasid inimesed Skvorešnja juurde. See seisis 
nagu ennegi. liikumatult, hoides rinnal Pavlikut,. ja vaatas üle enda ümber tunglejate peade põle- 

tikust punaste silmadega kapteni poole. Lõpuks pani ta Pavliku pehmelt maha, lükkas käega end 
ümbritseva jõugu laiali, astus kaks sammu kapteni poole, ajas end sirgu ja raporteeris tuttava 
põriseva häälega: 

«Seltsimees komandör, mul on au ilmuda!... Andke andeks, et hilinesin...» 

Äkki libises tema pilk kapteni näolt, pöördus kuhugi kõrvale ja jäi sinna nagu võlutult paigale. 

«Skvorešnja! See olete teie?!» hüüdis kapten suuri vaevu toibudes ja sirutas talle mõlemad käed. 
«Kust? Kuidas?» 

«Väljumiskambrist, seltsimees komandör!» vastas Skvorešnja värahtava häälega ja tammus 
kannatamatult jalalt jalale, pööramata pilku milleltki, mis asus kapteni õla taga. 

«Väljumiskambrist?!» kordas kapten imestunult..«Mis te siis seal tegite?» 
«Magasin, seltsimees komandör! Ei mäleta kuidas, aga jäin magama... Vabandage, seltsimees 
komandor...» 

Skvorešnja kummardus oma massiivse kehaga ettepoole, kaptenist mööda, mingi punkti suunas, 
kuhu miski teda vastupandamatu jõuga tõmbas. 

«Mis teiega on, seltsimees Skvorešnja?» pööras kapten lõpuks tähelepanu tema kummalisele 
käitumisele. «Kas te olete haige?» 

«Vabandage, . seltsimees komandör!» pomises Skvorešnja murduva häälega. «Suren... isegi ei 
taipa... Ainult natukene magasin... Ei jõua vastu pidada...» 

Kapten pöördus. järsult Skvorešnja ahne pilgu suunas: oma selja taga nurgas nägi- ta puhvetit 
suupistete mäega ja pudelite patareiga. Punanurgas kajas lõbus valjuhäälne naer. 

«Tulge! Tulge!» hüüdis kapten. «Andke andeks, kallis Skvorešnja! Kuidas ma kohe sellele ei 
tulnud!» 

Kapten haaras Skvorešnja käest kinni ja tõmbas ta ahvatlevasse nurka. 

Skvorešnja toetus oma tohutu kehaga puhvetile ja hakkas sööma. Võimsad lõualuud asusid tööle 
nagu hoovad. 


Skvorešnja ümber kogunenud meestesumm jälgis vaimustusega oma nagu olematusest tagasi 
pöördunud seltsimehe toredat tööd. Keegi ei suutnud hoiduda hiig- 


463 


lasele armastusega Šlale või seljale patsutamast, tema piha ümbert kinni haaramast, talle näkku 
vaatamast... Tema jaoks korgiti lahti arvutuid pudeleid, üksteise võidu sirutati tema poole täidetud 


klaase. Kuuldus hüüdeid, heasüdamlikke naljatusi, rõõmsat naeru... 

«Ärge siis ometi segage seltsimehed! Laske inimesel süüa!» 

«Tal on tõesti hirumus:..nälg!» 

«No muidugi! Magas natuke ja tuli väike isu.» 

«Mh-mh!» kinnitas Skvorešnja üldise naeru saatel pungil täis suuga. 

«Meie matsime. sind vahepeal juba maha, Skvorešnja! Esimese järgu auavaldustega!» 

«Mh-mh!» nõustus hiiglane pead pööramata. 

Pavlik puges Skvorešnja käe alla ega pööranud temalt silmi, mis olid täis armastust ja vaimustust. 

«Ärge andke talle võileibu!» hüüdis Skvorešnja poole tungides zooloog, käes puljongiga täidetud 
terrnospudel, mille järel ta juba oli jõudnud kambüüsis käia. «Pärast kolmepäevast nälgimist on see 
kahjulik! Jooge puljongit, sõber. Olge külmavereline.» 

Skvorešnja pöördus järsult, hoides käes lõpuni söömata võileiba. Ta neelas suure vaevaga alla 
närimata leivatuki, oleks selle kätte peaaegu lämbunud ja kähistas lõpuks hädiselt, pööramata 
zooloogilt kohkunud silmi: 

«Mis? Mis te ütlesite, Arsen Davidovitš? Kolm päeva?» 

«Nojah, kallis sõber! Kolm päeval Uni oli teil. vägilaslik nagu pidigi olema...» 

Skvorešnja oli täielikus segaduses ja pööras pilgu zooloogilt naeratavale kaptenile. 

«Kuidas siis nii?» pomises ta purpurpunaseks tõmbuva näoga. «Ei või olla! Kas ma siis .. olin 
kolm päeva väejooksik?» 

Äärmiselt erutatud pani ta lõpuni söömata võileiva puhvetile ja pööras pea kapteni poole. Kapten 
naeratas endiselt: 

«Ärge muretsege, seltsimees Skvorešnja! Ärge jätke oma kasulikku tööd pooleli. Pärast selgub 
kõik ..; Te ei olnud väejooksik, vaid... langenu.» 

Lõplikult segadusse viiduna pöördus Skvorešnja üldise naeru saatel aeglaselt tagasi puhveti poole 
ja asus uue 

hooga suupistete kallale, rüübates neile peale kuuma puljongit. 

Raadiokabiinist saatis Pletnjov Vladivostokki rõõmuteate Skvorešnja ilmumisest ja palve, et 
hüdroplaani ei saadetaks Rapanui saarele. 

Sel unustamatul ööl, kandes endas täit koormat mitte millestki varjutatud.inimõnne, vähendas 
«Pioneer» oma käiku üheksa kümnendikuni ja pöördus järsult nordnord- vesti. 

Kapten ei usaldanud lühimat teed läbi suuremaid Jaapani saari üksteisest Išhutavate elava 
laevaliiklusega väinade. Ka Sahalini saart Nõukogude Primorje rannikust eraldav madalaveeline 
Tatari väin oma arvutute leetseljakute ja madalikega ei olnud kuigi veetlev. Kapten otsustas viia 
allveelaeva vaiksetel koidueelsetel tundidel läbi Hokkaido saare ja Sahalini lõunapoolse, Jaapanile 
kuuluva osa vahelise La Perouse 1 väina. 

«Pioneeril» ei suutnud keegi teekonna viimasel ööl uinuda. Kodumaa lendas rõõmsalt inimestele 
vastu, tõusis nende ees ookeanivetest, kerkis oma hiiglaslikus suuruses üha kõrgemale ja kõrgemale. 

tikust punaste silmadega kapteni poole. Lõpuks pani ta Pavliku pehmelt maha, lükkas käega end 
ümbritseva jõugu laiali, astus kaks sammu kapteni poole, ajas end sirgu ja raporteeris tuttava 

«Väljumiskambrist, seltsimees komandör!» vastas Skvorešnja värahtava häälega ja tammus 
kannatamatult jalalt jalale, pööramata pilku milleltki, mis asus kapteni õla taga. 

«Väljumiskambrist?!» kordas kapten imestunult..«Mis te siis seal tegite?» 
«Magasin, seltsimees komandör! Ei mäleta kuidas, aga jäin magama... Vabandage, seltsimees 

«Tulge! Tulge!» hüüdis kapten. «Andke andeks, kallis Skvorešnja! Kuidas ma kohe sellele ei 
tulnud!» 

Kapten haaras Skvorešnja käest kinni ja tõmbas ta ahvatlevasse nurka. 

Skvorešnja toetus oma tohutu kehaga puhvetile ja hakkas sööma. Võimsad lõualuud asusid tööle 
nagu hoovad. 

Skvorešnja ümber kogunenud meestesumm jälgis vaimustusega oma nagu olematusest tagasi 
pöördunud seltsimehe toredat tööd. Keegi ei suutnud hoiduda hiig- 

Lahutatuna temast viimaste sadade kilomeetritega tundsid inimesed järsku seniolematu. 
teravusega igatsust graniidina kõva ja kindla, lilledega ehitud kevadise aiana õitsva ja rõõmsa 
kodumaa järele. 

Kodumaa! Kodumaa! 

Õnne ja rõõmu maa, oma pead kõrgele tõstva Inimese maa! Kuidas mitte söösta sinu poole igast 
maailma nurgast, kuidas mitte püüda sinu poole oma pinevil hinge iga kiukesega — sinu poole, sinu 
viljakate kolhoosipõldude, sinu võimsate vabrikute ja tehaste, ilusate, maaliliste linnade ja rõõmsate, 
juubeldavate külade poole! 

Kaugel sinust — ka oekeanivete all — on igal pool tunda vaenlast, kes on oma raudse kanna alla 
surunud miljoneid vendi, jättes neid ilma elu rõõmudest, teaduse ja maailma tunnetamise valgusest 
ning vaba, loova töö õnnest, sundides neid omaenese kätega endale ahelaid taguma ja vanglaid 
ehitama! 

Kuidas sind mitte armastada, kodumaa! 

Sind, kes sa oled oma lapsed viletsusest ja pimedusest välja kiskunud! Sind, kes sa varjad neid 
kommunisni siidise lipuga jia ehitad nende, eneste rõõmsate kätega töös uuestisündinud inimese 
uut, juubeldavat Maailma! 

Kodumaa! Kodumaa. Ainus, sädelev! Õnne ja rõõmu maa! Kevadine, õitsev aed! 

Meeskond oli ütlemata rõõmus viimaste lõpetamata tööde üle. Magada poleks sel ööl nagunii 
keegi saanud. Töö andis võimaluse olla teiste seltskonnas, rääkida perekondadest, sõpradest, 
seltsimees/est, kodupõldudest ja metsadest, mida võis varsti näha, oma tehastest ja vabrikutest, 
millest õhkus vastu rõõmsa töö kodust hõngu, milles paljud meeskonnaliikmed olid kasvanud ja 


Õppi- 


nud. 

Eriti palju juttu oli,väljumiskambris. Teiste hulgas töötas seal ka Skvorešnja. Kümnendat, 
kahekümnendat korda tuli tal jutustada, kuidas ta ujus viimse. juhtmete ja väikeste instrumentide 
sületäiega kambrisse, kuidas ta kummardus vastu seina nõjatatud terasplaatidest ja torudest 
moodustunud pikka, katusealuse taolisse süvendisse, et kaks-kolm väärtuslikku instrumenti 
võimalikult kaugele sellesse tõugata, ja kuidas teda seal järsku ümbritses mingisugune udu, pärast 
mida ta enam mitte midagi ei mäleta. Hiljem ärkas ta lämbumistunde tagajärjel ega taibanud algul 
midagi, kuid sai siis aru, et ta on skafandris, et hapnik on lõppemas ning et tuleb kiiresti tõusta ja 
skafander seljast võtta. Ta puges unisena oma «katusealusest» välja, tõusis püsti ja avas nõelaga 
skafandri rinnaõmbluse: puhas, värske õhk voolas kopsudesse ja nagu joovastas teda — uni vöttis 
uuesti võimust. Teist korda ärkas ta närivast näljatundest ja leidis end kambri seina äärest. Ta 
vabastas end kiiresti skafandrist ja püüdis ust avada, kuid nupp ei töötanud: mehhanism oli 
tõenäoliselt välja lülitatud ja uks lukustatud nagu alati, kui kambris ei olnud kedagi. Siis surus ta 
häirekella nupule. Ent ka nüüd ei avanenud uks 
millegiparast kaua aega, nälg aga pigistas kõhtu nagu teravate pihtidega. Kannatust kaotades lõi 
Skvorešnja 

paar korda rusikaga vastu ust. Alles pärast seda avati uks ja seltsimehed võtsid teda kohkunud 
nägudega vastu... «Küll on veidrikud!» ütles Skvorešnja — «Ehmatasid paarist rusikahoobist!...» 

Kahekümne kolmandal augustil kell kaks kümme jöudis «Pioneer» Jaapani mere vetesse, oles 
peaaegu otse põhja kohal aeglaselt roomanud läbi La Perouse 1 väina. Kohe pärast seda suurendati 
laeva kiirust üheksa kümnendiku käiguni. 

Kuni kella neljani kulgesid tööd laeval äärmiselt aeglaselt. Maalripintslid lakkusid hoolikalt iga 
väikseimatki pilukest ning kaks toru olid äkki millegipärast muundunud üle jõu käivalt raskeks, nii 
et inimene suutis neid ainult suuri vaevu lattu tassida. Juhtmete parandamine eluruumides nõudis 
teadmata põhjusel erilist tähelepanu ning osutus väga peeneks ja keerukaks tööks... Baas oli aga juba 
lähedal ja allveelaev ei võinud sinna ilmuda 
mingil juhul teisiti kui omas täies hiilguses, ideaalses puhtuses ja korrasolekus. Vanemleitnandil tuli 
seetõttu hoida kogu meeskonda häireolukorras, laskmata kedagi magama, mis ilmselt just kuuluski 
meeskonna plaanidesse ja rahuldas teda täielikult. 

Kell neli, kui tunnimehena Ussuuri lahe suudme ees seisva Russki saareni oli jäänud veel ainult 
kolmsada kilomeetrit, peatus vanemleitnant tööde käiku kontrollides väljumiskambri uksel. Umbes 
minuti imetles ta tempot, niillega inimesed töötasid, vangutas siis pead, muigas, vaatas kella ja andis 
käsu: 

«Neljakümne minuti pärast olgu, siin kõik lõpetatud! Seltsimees Skvorešnja, tööde j.uhatajana 
vastutate selle käsu täitmise eest, Parast töö löpetarnist valmistuda sadamasse sõitmise häireks. 
Rõivastuda, raseerida, end 
korda seada!» 

Sama käsu andis ta teistes laevaruumides. 

Toimus midagi hämmastavat ja taiesti ootamatut. Leitnandi «karm» käsk näis igale 
meeskonnaliikmele uut energiat juurde andvat. Materjalide kuhi kambris hakkas erakordse kiirusega 
sulama ja inimesed lendasid ladudesse nagu tundmata raskust õlgadel. Maalripintslid muutusid 
järsku äärmiselt liikuvaks ja kergeks. Elektrikud näisid ilmselt olevat lõpuks omandanud eluruumi- 

des toimuvate keerukate ja täpsete tööde tehnika: vasarad, võtmed ja kruvikeerajad töötasid nende 
kätes erakordse vilkusega ja üks kajut teise järel anti valmina üle majandusülemale. 

Öötundideks magama heita, nagu nõudsid teenistusreeglid, enam ei tulnud! 


Kell viis kümme, olles baasist saja kilomeetri kaugusel, andis «Pioneer» raadio teel teada oma 
tunnussignaalid ja veepinnale tõusmise koha. 

«Vastus oli: «Ootame. Õnnitleme kodumaa rannikule saabumise puhul. Tervitan palavalt kuulsa 
«Pioneeri» meeskonda, teaduslikke töötajaid ja juhtkonda. Raadiogrammile alla kirjutanud NSV 
Liidu Kaug-Ida Punalipu- 
ise Laevastiku komandör.» 

Kell viis nelikümmendviis käskis kogu aeg juhtimiskeskuses viibiv kapten aeglustada allveelaeva 
käiku nelja kümnendikuni. 

Täpselt kell kuus kõlas allveelaeval häiresignaal ja kauaoodatud käsklus: «Valmistuda sadamasse 
sõitmiseks!» 

Kapten andis vahiohvitserile vanemleitnant Bogrovile käsu lõpetada düüside töö ja tühjendada 
ballastitsisternid. 

«Pioneer». hakkas kiiresti tõusma. 

Ultraheliekraan oli igast küljest tihedalt kaetud arvutute kõige mitmekesisemat tüüpi ja kõige 
mitmekesisema suurusega laevade siluettidega, kuid ekraani kuppel oli tühi ja puhas. 

Sügavusemõõtja osuti roomas pidevalt skaala kohal, lähenedes tõotatud nullile. 

Seljas puhtad vormirõivad ja nägudel rõõmus ootus, rivistusid vahist ja valvekordadest vabad 
meeskonnaliikmed kahes viirus ülemisse koridori, jättes paremale tiivale allveelaeva juhtiva 
koosseisu, Edasi tulid professor 
Lordkipanidzega eesotsas teadusliku ekspeditsiooni liikmed, nende seas ka erutatud ja kahvatu 
Pavlik. 

Kapten seisis juhtimiskeskusest väljumisluugi juurde viiva trepi ees. Sügavusemõõtja osuti 
võpatas viimast korda ja tardus nullile. 

«Luugi kaas eemaldadal» käsutas kapten trepile astudes. «Luuk avadal» 

Sinisest, pilvitust, taevast tungis juhtimiskeskusse hele hommikune valgus. 

Seljas lumivalge vormikuub ja peas vormimüts, puusal kortik ja rinnal ordemd, agstus kapten 
esimesena platvormile. Tema järel ilmus vanemleitnant, siis peaakustik Tšizov, peaelektrik Kornejev 
ning seejärel kiiresti hargneva lindina meeskond hiiglasliku Skvorešnjaga eesotsas ja teadusliku 
ekspeditsiooni liikmed professor Lordkipanidze juhtimisel. 

Pidulikult lippudega kaunistatud ja pardal must-valgeid meremeeste ridu kandvad tüsedad 
liinilaevad, tohutu suured sihvakad ristlejad ning miiniristlejate, allveelaevade, miinipaatide ja 
traallaevade parved mürisesid 
tervituspaukudest oma uue, koos. nendega Nõukogude ranniku kaitseks valmis oleva võitluskaaslase 
ning tema kangelasliku meeskonna auks. 

Vahetpidamatu «hurraa» veeres laevadelt üle rahuliku merepinna, põrkas Russki saare kaljudele 
ja betoonile, lendas rannalähedaste sopkadeni ja pöördus sealt kajana tagasi. 

Suurtükimürina, kõigilt laevadelt võimsale lipulaevale koondatud orkestri tuhandehäälsete 
vasksete helide ning vaibumatu «hurraa» saatel eraldus «Pioneeri» pardast elektriglisser ja lendas 
nagu vahuste vete valgetel tiibadel kapteniga pardal ja Skvorešnjaga tüüril lipulaeva poole. 

Viis minutit hiljem, pärast kapteni raportit, saatis lipulaeva võimas raadiojaam .Moskvasse teate 
«Pioneeri» jõudmisest Vladivostokki ja kogu arvukas laevastik eesotsas kangelasliku allveelaevaga, 
mida juhtis lipulaevalt 
tagasi pöörduda jõudnud kapten, suundus sadamasse, möödudes teel Russki saarest. Saar müristas 
nüüd oma tuhandetest nähtamatutest suurtükkidest niagu ärganud ähvardav vulkaan. 

Lõpuks avanes eespool, udus sinendavate, hommikupäikesest kullatud tippudega sopkade taustal 
unustamatu panoraamina Vladivostok, nõukogude võimu eelpost Kaug-Idas. Rahvahulkadest 


täidetud kaldapealsed rõkka- 
sid rõõmuhüüetest; undasid muulide, kaide ja sadamasildade ääres seisvate ning reidil poide külge 
kinnitatud arvutute aurikute, mootorkungasside, kaatrite ja puksii- 

ride sireenid; läbilõikavalt vilistasid vedurid Egeršeldi estakaadidel, kaldaäärsetel raudteedel ja 
kauges jaamas Prrvaja Retška ääres; ähvardavalt möirgasid kogu lin- 
nas tehaste, vabrikute ja depoode viled.... 
Ja Kuldsarve lahe vesi nais nagu täis külvatuna tuhandeid väikesi, laevu — kajakatena lumivalgeid 
purjejahte, vilkaid mootorpaate, pargaseid ja kungasse, —, mis 
muutsid lahe pinna sarnaseks aasaga, millel õitena kirendasid arvutud eredad lipud. 
Kodumaä võttis vastu võimsa täienduse oma kauget piiri kaitsvale laevastikule. 
Platvormile rivisse tardunult vaatas «Pioneeri» meeskond ähmaseks tõmbuvate silmadega ahnelt 
koduranniku poole, nagu kartes end liigutada, et mitte hajutada seda 
erilist, kordumatut unenägu. 
Järsku sukeldus, luugist esile Pletnjov, võttis valvelseisangu ja ulatas kaptenile valge raadiogrammi. 
«Valitsuse raadiogramm!» hüüdis ta erutatult ja astus sammu tagasi. 
Kapten libistas silmad üle raadiogrammi ridade ja tõstis kahvatu näo. Ta pöördus paigale tardunud 
meeskonna poole, haaras pilguga kõiki neid inimesi, kes kolmekuise unustamatu teekonna vältel olid 
saanud talle nii lähedaseks ja kalliks, lehvitas raadiogrammi ja hüüdis: 
«Kuulata kommunistliku partei keskkomitee ja valitsuse raadiogrammi!» 
Kakskümmend viis silmapaari pöördusid vaimustatult kapteni poole, kelle vali hääl kõlas puhtalt 
läbi vilede ja sireenide möirgamise ning tervitushüüete mürina, ja nagu 
äkki saabunud surmavaikuses kandus raadiogrammi iga sõna selgelt nendeni, kes seda kuulasid 
teritatud kõrvadega ja erksate, rõõmust tulvil südametega... 

